
Titlul original al acestei cărți este: We Hunt The 
Flame. 

Mamei mele, 

care mi-a şlefuit inima, 
şi tatălui meu, 

care mi-a oțelit-o. 


Iubirea e pentru copii, a grăit copila. 
Moartea e pentru nebuni, a grăit umbra. 
Bezna e destinul meu, a rostit băiatul. 
Credinţa e căderea mea, a grăit vulturul. 
Suferinta e soarta noastră, a zis frumuseţea. 
ŞI cu toții se inşelau amarnic. 

Partea întâi 


Argintiu ca semiluna 


Capitolul 1 


Oamenii trăiau pentru că ea ucidea. Şi, dacă asta 
însemna să înfrunte tărâmul Arz chiar şi acolo unde 
soarelui îi era teamă să răsară, atunci aşa să fie. 

Uneori, într-o zi mai bună, Zafira bint Iskandar se 
credea mai curajoasă decât soarele însuşi. În cea mai 
mare parte a timpului, nu mai aştepta ca veşnic 
întunecatul Arz să rămână în urma ei şi se înfigea 
hotărâtă în câmpiile din califatul ei, cu zăpada lor 
blestemată cu tot. 

Azi era una dintre zilele acelea, în ciuda coamelor 
pe care le simţea tăioase în palme. S-a eliberat din 
închisoarea blestemată a pădurii, prefăcându-se că 
oftatul se datorează unei misiuni îndeplinite, nicidecum 
unei spaime cuibărite adânc în inima ei. Soarele 
dimineţii a întâmpinat-o sărutându-i obrajii. 

Marhaba! şi ţie, laşule. 

Lumina zilei era mereu palidă în califatul 
Demenhur, pentru că soarele însuşi nu ştia ce să facă 
în privinţa zăpezii care ar fi trebuit să fie nisip. 

Înaintea ochilor ei, marea de alb se vălurea moale 
şi neatinsă, oferindu-i un moment de satisfacţie în 
singurătate, chiar dacă degetele de la picioare îi 
amorţiseră, iar aerul rece o strângea de nas. Căci într- 
un califat unde exista pericolul ca acţiunile unei femei 
să se întoarcă împotrivă-i, nu era deloc uşor să te 


1 „Bun venit”, în arabă, în original (n.t.). 

prefaci a fi bărbat. Mai ales când avea rotunjimi, glas şi 
umblet de femeie. 

Trăgea după ea carcasa cerbului, lăsând în urmă 
abur şi o dâră însângerată în zăpadă. In aer plutea o 
promisiune. O neclintire bizară a pământului şi a 
copacilor şoptitori. 

Nu e nimic. Paranoia avea felul ei de a se insinua 
exact când şi-o dorea mai puţin. O copleşeau emoţiile 
din cauza nunţii care se apropia, asta era tot. 

Sukkar a nechezat de lângă parul putrezit de care-l 
priponise, una cu împrejurimile, în veşmântul lui 
aproape alb. Cât timp fata i-a legat repede cerbul de 
şa, armăsarul a rămas cuminte, la fel de dulce ca 
numele pe care i-l dăduse?. 

— Am avut noroc la vânătoare azi, i-a spus ea 
calului care n-o ajutase cu nimic. 

Apoi i s-a suit în spinare. 

Sukkar n-a reacţionat, mulţumindu-se să scruteze 
depărtarea înspre Arz ca şi cum vreun ifrit? ar fi urmat 
să sară de undeva şi să-l înghită cu totul. 

— Ticălosule, a zis Zafira, cu un zâmbet pe buzele 
amorţite. 

Deşi erau cu toţii nişte laşi când venea vorba 
despre pădure - toate cele cinci califate care formau 
Arawiya se temeau de Arz, căci acesta mărginea şi 
acele tărâmuri. Era un blestem pe care-l împărțeau de 
când pământurilor li se furase magia. Babat o învățase 
pe Zafira că Arz era, în multe feluri, doar o pădure. O 
învățase cum să se folosească de aceasta în avantajul 
propriu. O învățase cum să creadă că poate îmblânzi 


2 Zahăr, în arabă în original (n.t.). 
3 Personaj din mitologia arabă, un fel de spirit supranatural (n.t.). 
4 Tată, în arabă în original (n.t.). 

pădurea, deşi, în realitate, nu putea. Nimeni nu putea. 

Moartea lui o dovedea cu vârf şi îndesat. 

Zafira l-a cârmit pe Sukkar departe de pădure, spre 
luminiş, pătrunzând mai adânc în Demenhur. Dar 
ţinutul Arz cerea întotdeauna să-l priveşti încă o dată. 
Fata s-a oprit şi s-a întors. 

Pădurea o privea. Respira. Copacii ei scheletici îşi 
întindeau degetele noduroase în umbra rotitoare. 

Unii spuneau că pădurea devora oameni aşa cum 
vulturii devorau cadavrele. Cu toate acestea Zafira se- 
ntorcea, zi după zi, vânătoare după vânătoare. Era 
conştientă că fiecare incursiune putea fi ultima şi, deşi 
jurase că nu se teme prea tare, cea mai mare spaimă 
era să nu cumva să se rătăcească. 

Totuşi, undeva, pe dinăuntrul ei, era o vibraţie care 
o făcea să savureze vizitele acestea în miezul 
întunericului. Ura ţinutul Arz. Îl ura atât de mult, încât 
tânjea după el. 

— Ahh, avem timp să ne holbăm la Arz în fiecare zi 
nenorocită, i-a zis lui Sukkar, cu un tremur în glas. 
Trebuie să ne-ntoarcem până la nuntă, altfel Yasmine o 
să ne taie capetele. 

Nu că lui Sukkar i-ar fi păsat. Zafira a plescăit şi l-a 
mânat înainte. Muşchii încordaţi ai calului se relaxau 
pe măsură ce distanţa dintre ei şi Arz creştea. 

Asta până când aerul s-a îngreunat de o altă 
prezenţă. 

Fetei i s-a zbârlit părul de pe ceafă. A aruncat o 
privire îngrijorată peste umăr. Ţinutul Arz se holba la 
ei, parcă respirând întretăiat. Nu - oricine ar fi fost, se 
afla aici, în Demenhur, imitând tăcerea aproape la fel 
de bine ca ea. 

Aproape. 

Lucrul de care se temea mai tare decât că s-ar 
putea rătăci în Arz era că va fi prinsă de cineva care să 
dea în vileag că nu era vânător, ci vânătoreasă, o fată 
de 17 ani ascunsă sub pelerina misterioasă şi greoaie a 
tatălui său, de fiecare dată când ieşea de vânătoare. 
Atunci va fi abandonată şi toate victoriile ei vor fi luate 
în derâdere. Identitatea ei va fi dezvăluită cu răutate. 
Gândul acesta îi făcea inima să bată cu putere, bum, 
bum, bum, din ce în ce mai rapid. 

L-a întors pe Sukkar cu faţa înspre Arz, încercând 
să-l facă să nu şovăie, în timp ce o poruncă rostită cu 
voce joasă era purtată de vânt, vorbe indescifrabile. 

— Yalla”, l-a îndemnat ea, cu voce gâtuită. 

Calul şi-a scuturat coama şi a înaintat fără să se 
împotrivească. Aerul s-a întunecat pe măsură ce s-au 
apropiat de pădure. Ce ciudat, Zafira se îndrepta spre 
necunoscut la primul semn de primejdie mortală. 

Frigul a muşcat-o de faţă. Un fulger negru s-a 
repezit din dreapta ei, un al doilea fulger - din stânga. 
Cai. Şi-a muşcat buza şi l-a rotit pe Sukkar între ei, 
ferindu-se de un obiect care i-a zburat pe deasupra 
capului. 

— Qif*! a strigat cineva, dar ce tâmpit s-ar fi oprit? 

Sukkar a încremenit la graniţa ținutului Arz, iar 
Zafira s-a smucit în şa - o mişcare bruscă, menită să-i 
reamintească faptul că el nu s-ar fi aventurat niciodată 
atât de aproape. Mirosul de lemn şi de mucegai acru i- 
a asaltat simţurile îngheţate. 

— Laa. Laa’. Nu acum, ticălosule, a şuierat fata. 

Sukkar şi-a dat capul pe spate, dar nu s-a mişcat. 


5 „Haide, să mergem”, în arabă în original (n.t.). 
6 „Stai, rămâi pe loc!”, în arabă în original (n.t.). 
7 „Nu”, în arabă în original (n.t.). 

Zafira s-a zgâit în bezna tăcută, cu respiraţia 
întretăiată. Ţinutul Arz nu era locul potrivit în care să 
te-ntorci cu spatele; nu era locul unde să fii prins cu 
garda jos şi nebănuitor şi... 

Înjurând, fata l-a răsucit pe Sukkar, în ciuda 
protestelor acestuia. 

Vântul vuia, rece şi tăios. Zafira simţea dureros în 
spinare răsuflarea ținutului Arz. Apoi a zărit doi cai 
pufnind la câţiva paşi depărtare, cu veşminte negre ca 
văzduhul nopţii, cu trupurile puternice acoperite de 
zale. Cai de luptă. 

Crescuţi într-un singur loc: în califatul vecin, 
Sarasin. 

Sau poate la Fortăreaţa Sultanului. Era greu de 
spus, de vreme ce sultanul din Arawiya îl asasinase de 
curând cu sânge-rece pe califul din Sarasin, preluând 
ca un nelegiuit controlul asupra pământului şi 
armatelor de care de fapt nu avea nevoie - nu atâta 
vreme cât Arawiya se afla sub puterea sa şi cât avea 
Garda Sultanului la dispoziţie. Califii existau pentru 
echilibru. Nu trebuia să-i ucidă. 

În şefie cailor lor, călăreţii aveau braţe musculoase 
şi încordate şi chipuri cu trăsături aspre. Aveau 
culoarea oamenilor care trăiau în bătaia soarelui, în 
mişcările de flux şi reflux ale deşertului, după care 
tânjea Zafira. 

— Yalla, Vânătorule, a spus bărbatul mai masiv, de 
parcă ea ar fi fost o vită bună de mânat; ochii fetei au 
căzut asupra iataganului din mâna lui. 

Dacă Zafira s-ar mai fi îndoit asupra locului de 
baştină al bărbatului, timbrul vocii lui a fost suficient ca 
s-o lămurească. | s-a pus un nod în gât. Să fii urmărit 
de demenhunii bârfitori era una; să fii atacat de 

sarazini era cu totul altceva. 

Şi-a plecat capul pentru ca gluga să-i acopere şi 
mai mult chipul. Invinsese întunericul; ucisese iepuri şi 
căprioare. Dar nu stătuse vreodată în faţa tăişului unei 
săbii. 

Totuşi, în ciuda forţei lor, bărbaţii au păstrat 
distanţa. Chiar şi lor le era teamă de Arz. Zafira a 
ridicat bărbia. 

— Pentru ce? a întrebat ea tărăgănat, peste 
şuieratul vântului, stârnit dintr-odată. 

Avea oameni de hrănit şi o mireasă frumoasă ca 
luna de la care trebuia să-şi ia rămas-bun. De ce eu? 

— Ca să-l întâlneşti pe sultan, a spus bărbatul mai 
scund. 

Sultanul? Cerule mare. Omul acela a tăiat mai 
multe degete de la mâini decât fire din propriul păr. 
Legenda spunea că fusese bun odinioară, dar Zafirei îi 
venea greu să creadă una ca asta. Era sarazin prin 
naştere şi sarazinii, aşa i se spusese întreaga viaţă, 
veneau pe lume fără vreun strop de bine în inimile lor. 

Un val de panică i-a cuprins din nou pieptul, dar şi- 
a coborât glasul. 

— Dacă sultanul voia să mă vadă, trebuia să mă 
respecte şi să-mi trimită vorbă scrisă, nu potera de 
ogari. Nu sunt vreun criminal. 

Omul cel scund a deschis gura, ca să protesteze 
pentru că fusese comparat cu un câine, dar celălalt şi-a 
răsucit sabia şi s-a apropiat. 

— Nu e o rugăminte. 

A urmat o pauză, de parcă şi-ar fi dat seama că 
teama de Arz nu i-ar fi permis să înainteze mai mult, 
apoi a adăugat: 

— Yalla. Vino mai în faţă. 

16 


Nu. Trebuia să existe o cale de scăpare. Zafira şi-a 
țuguiat buzele, dându-şi seama de ceva. Pentru un 
singur lucru în afară de barbarie erau cunoscuţi 
sarazinii, şi acela era mândria. 

A şoptit dulcegării la urechea lui Sukkar. Poate din 
cauza bărbaţilor, poate din cauza cailor de luptă, 
puternici şi teribili, credinciosul ei armăsar a făcut un 
pas înapoi. Se aventurase mai mult decât oricând în 
ţinutul Arz, iar Zafira urma să-l tortureze mai departe. 
Fata i-a zâmbit pieziş bărbatului, cu buzele crăpate şi 
decolorate din cauza frigului. 

— Veniţi şi prindeţi-mă. 

— N-ai unde să te duci. 

— Uiţi, sarazinule, Arz e a doua casă pentru mine. 

A mângâiat coama lui Sukkar, şi-a luat inima-n 
dinţi şi l-a călăuzit spre întuneric. 

Acesta a înghiţit-o cu totul. 

A încercat din răsputeri să nu se lase ademenită de 
felul în care o întâmpina, de şoaptele extaziate care-i 
alintau urechile. Un talaz în sângele ei. O foamete în 
vene. 

Copacii întunecaţi se înălţau încremeniţi şi ciudati, 
cu frunze tăioase şi scânteietoare. În depărtare a auzit 
galopul copitelor şi strigătele sarazinilor ce veneau pe 
urmele ei. Plantele agăţătoare se încurcau în picioarele 
lui Sukkar, iar ochii Zafirei aproape au căzut în orbire. 

În afara răsuflării înfricoşate, Sukkar era tăcut, din 
fericire; Zafira încerca să dibuiască prezenţa bărbaţilor, 
în timp ce inima îi bătea cu bubuit răsunător. In ciuda 
spaimei lor, o urmaseră, pentru că mândria era un 
lucru periculos. 

Totuşi numai tăcerea îi reverbera în urechi - ca 
momentul de după ce scoţi o sabie din teacă. Ca pauza 

de după primul şuierat al vântului. 

Plecaseră. 

Pentru prima dată, fata a apreciat stranietatea 
înspăimântătoare şi nesfârşită a ținutului Arz, care-i 
făcuse pe bărbaţi să dispară. Cei doi sarazini puteau fi 
deja la multe leghe depărtare şi nici ei, nici ea n-aveau 
de unde să ştie asta. Aşa era ţinutul Arz. De-asta atât 
de mulţi oameni care intrau aici nu se întorceau 
vreodată - nu-şi mai găseau drumul înapoi. 

Un şuier de-abia perceptibil a răzbătut dinspre est, 
încremenindu-i pe ea şi pe Sukkar. Distingea puţin din 
veşmântul lui alb, dar anii în care se tot întorsese aici îi 
ascuţiseră auzul mai bine decât orice lamă. În Arz, 
vedea cu urechile. S-a auzit ecoul unor paşi şi 
temperatura din jurul lor a scăzut brusc. 

— E timpul să mergem acasă, a murmurat Zafira, 
iar Sukkar a înaintat tremurând, călăuzit de mâna ei şi 
de acea şoaptă zorită a inimii ei. 

Se potolea doar când o simţea pornind la drum. 

Bezna a făcut loc unui cer de-un albastru blând şi 
unei raze difuze de soare. Dintr-odată, fata a simţit un 
abis adânc, iar frigul i-a înţepat nările, plin de iz de 
metal şi un strop de ambră. 

Sarazinii, se părea, nu fuseseră la fel de norocoşi. 
De cât timp intraseră toţi trei în Arz? Nu părea să fi 
trecut mai mult de douăzeci de minute, dar poziţia 
soarelui îi spunea că se scursese cel puţin o oră. 

Zafira nu voia să ştie dacă sultanul trimisese, de 
fapt, după ea. Sau, mai ales, de ce. Acest de ce îl făcea 
pe Sukkar să fornăie sub ea, foarte atent. Fiecare lucru 
la vremea lui, părea el să spună. 

Acolo unde stătuseră caii de luptă, zăpada era 
acum netedă şi... 

Fata a tras de frâiele lui Sukkar. 

O femeia stătea pe câmpia albă. 

O mantie grea şi cenuşie, nu, argintie şi 
strălucitoare, îi acoperea umerii zvelţi, deasupra unei 
rochii roşii, cu trenă. Gluga ridicată îi mărginea 
creştetul părului cărunt, la fel de alb ca zăpada. Buzele 
îi erau purpurii, o dâră de sânge. 

Zafira putea să jure că femeia nu fusese acolo o 
clipă mai devreme. Inima a început să-i bată repede în 
piept. 

Ținutul Arz corupe minţile leneşe. 

— Cine ar fi zis că poţi ucide atât de iute, a spus 
femeia cu un glas mătăsos. 

Ţinutul Arz dădea şi voci iluziilor sale? 

— Nu sunt o asasină. Doar am scăpat de ei, a spus 
Zafira, dându-şi seama un pic cam târziu că n-ar trebui 
să răspundă unei halucinaţii. Nu-i omorâse ea pe 
oamenii aceia - nu-i aşa? 

— Isteaţă mişcare, a spus femeia zâmbind, după o 
scurtă pauză. Ai ieşit de-acolo vie şi nevătămată. 

O pală de vânt i-a umflat mantia. Ochii ei 
întunecaţi au plutit spre liziera de copaci din Arz cu un 
amestec straniu de teamă şi - cerule mare - adoraţie. 

Femeia ba tremura, ba împietrea. Era reală şi 
totuşi nu. 

— Seamănă mult cu Sharr, nu-i aşa? a zis şi a 
clătinat apoi din cap, cu mişcări studiate. 

Când a auzit de Sharr, Zafirei a început să-i 
clocotească teama în vine. 

— Ah, cum să te necăjesc cu aşa o întrebare? a 
continuat ea. Doar nu ai fost încă pe insulă. 

Eşti reală? Ar fi vrut Zafira s-o întrebe. În schimb a 
întrebat: 

— Cine eşti? 

Femeia a fixat-o cu o privire scânteietoare, 
adunându-şi la piept mâinile dezgolite. Oare nu-i era 
frig? Zafira a strâns între degete frâiele lui Sukkar. 

— Spune-mi de ce vânezi? 

— Pentru poporul meu. Ca să-mi hrănesc oamenii, 
a răspuns ea. 

Spinarea o durea şi cerbul începuse să se împută. 
Femeia a plescăit din limbă încruntându-se puţin, iar 
Sukkar a tremurat. 

— Nimeni nu poate fi atât de pur. 

Probabil că Zafira a clipit, pentru că, deodată, s-a 
trezit că femeia era mai aproape de ea. A mai clipit o 
dată, în ciuda eforturilor de a rezista tentaţiei, şi 
femeia s-a îndepărtat din nou. 

— Auzi răgetul leului? Îi simţi chemarea? 

De unde a apărut nebuna asta? 

— Taverna e în sooq?, dacă vrei mai mult arak*. 

Dar candoarea obişnuită a Zafirei era zădărnicită 
de nodul din gât. 

Femeia a râs, ca un zornăit care a încremenit 
aerul. Apoi viziunea Zafirei a tremurat, iar neaua s-a 
îmbrăcat deodată în umbre. Negrul a invadat albul, 
întinzându-şi lianele întunecate spre gleznele Zafirei. 

— Nepreţuită Vânătoreasă, o femeie ca mine nu 
are nevoie să bea. 

Vvânătoreasă. Frâiele au alunecat din mâinile 
Zafirei. 

— De unde... a început ea, dar vorbele i-au murit 
pe limbă. 

Femeia a zâmbit cu subinţeles, pătrunzându-i 
8 Piaţă, bazar, în arabă în original (n.t.). 


9 Băutură spirtoasă din anason (n.t.). 

Zafirei până în inimă. Era felul acela de zâmbet care- 
nsemna că-i ştie secretele. Felul acela de zâmbet care 
însemna că nimeni nu era în siguranţă. 

— Tu îţi vei găsi mereu calea, Zafira bint Iskandar, 
a spus femeia. 

Părea aproape tristă, deşi sclipirea din ochii săi 
spunea cu totul altceva. 

— Pierdută ar fi trebuit să rămâi, copilă 
blestemată. 

Mantia ei argintie a scânteiat când s-a răsucit; 
pesemne că Zafira a clipit din nou. 

Pentru că femeia a dispărut. 

Zafirei îi ajunsese inima în gât. Numele ei. Acel 
zâmbet. Acum nu mai era nicio o urmă de negru 
curgător sau de vreo mantie argintie. Zăpada era 
neatinsă, iar ghearele din mintea ei se descleştaseră. 

Apoi Sukkar a luat-o la goană înainte ca fata să 
apuce să-l strunească. 

A ţipat împleticindu-se, ridicându-se în picioare ca 
să nu cadă în zăpadă. Calul şi-a continuat cursa 
nebună până când a ajuns pe buza râpei, unde s-a 
oprit brusc. 

Zafira s-a smucit înapoi, înjurând neîncetat, până 
când Sukkar şi-a plecat capul cu un fornăit demn. 
Respiră. Socoteşte bine. A privit din nou în urma ei, la 
pădurea veşnic întunecată, dar femeia era de nezărit. 
Aproape ca şi cum Zafira îşi închipuise întreaga 
întâlnire. 

Poate că, de fapt, chiar şi-o închipuise. Zafira 
cunoştea ţinutul Arz mai bine decât multă lume, asta 
însemnând că înţelegea că nimeni nu-i poate cunoaşte 
vreodată tainele. A te încrede în viclenia sa însemna o 
condamnare la o moarte chinuitoare. 

Auzi răgetul leului? 

Însă nu un răget auzea Zafira. Altceva pândea din 
beznă, ademenind-o. Crescând cu fiecare incursiune a 
fetei. Era ca şi cum un fir din inima ei se deşirase în 
pădure şi încerca s-o atragă înapoi. 

A inspirat profund. Epuizarea o făcuse să şi-o 
imagineze pe femeie, asta era tot. 

lar acum întârziase. L-a strunit pe Sukkar cu un 
oftat. Trebuia să se îmbrace în rochie şi să meargă la 
nuntă. 


Capitolul 2 


Oamenii mureau pentru că el trăia. Şi dacă aceasta 
era singura cale de a supravieţui, atunci aşa să fie. 

Acum trei nopţi fusese un viscol neobişnuit de 
puternic în califatul vecin, Demenhur, iar în Sarasin era 
mai frig din cauza asta. Combinația dintre căldura 
deşertului şi răcoarea ciudată îi zgâlţâia oasele lui 
Nasir, dar se afla aici, departe de căminul său din 
Fortăreaţa Sultanului, mica fâşie de pământ de unde 
sultanul conducea cele cinci califate ale Arawiyei. 

Misiunile în Sarasin îi aduceau lui Nasir un soi pe 
nostalgie pe care n-o putea înţelege. Deşi nu trăise 
vreodată acolo, era califatul strămoşilor săi, iar asta 
era şi familiar, şi bizar în acelaşi timp. 

Venea aici pentru un singur lucru: crima. 

Leii, capitala califatului Sarasin, era plin de oameni 
înarmaţi, cu turbane azurii. Trei dintre ei păzeau 
intrarea în oraşul mărginit de ziduri. Cu şalvari fluizi în 
locul pantalonilor strânşi pe picior, atârnaţi în jurul 
şoldurilor, cu braţe goale, musculoase şi bronzate. O 
pală de aer deşertic a adus mirosul de mosc al 

nisipurilor fierbinți, laolaltă cu zgomotul unor 
ciondăneli de copii şi al mustrărilor adulţilor. 

Nasir a cercetat din priviri gărzile şi a descălecat 
din şaua iapei sale cu un oftat greoi. N-avea nevoie de 
o încăierare cu o hoardă de ţărănoi. 

— Se pare c-o voi lua pe drumul cel lung, a 
murmurat, mângâind-o pe Afya pe coaste. 

lapa a nechezat, iar el a mânat-o pe lângă o cămilă 
cu moacă adormită. Era calul mamei sale, numită după 
preferata ei din cele Şase Surori ale Veşniciei. 

A urcat pe un morman de lăzi învechite şi a sărit 
dintr-un umbrar în altul pe clădirile din împrejurimi, 
echilibrându-se pe pietrele ieşite în afară. În urechi nu-i 
răsunau decât ordinele primite de la sultanul Arawiyei. 
Glasul sultanului i se părea un şarpe ce i se strecura 
uşor prin vene şi-i străpungea inima cu veninul său. 

A escaladat zidul şi a sărit cu o uşurinţă exersată 
pe cel mai apropiat acoperiş, ocolind covorul decorativ 
din centrul acestuia, aşternut într-o parte cu perne 
ornate cu pietre preţioase. 

Cerul Sarasinului era la fel de mohorât ca gândurile 
sale şi veşnic îmbrăcat în cenuşiu, înviorat doar de 
freamătul nerăbdător al cursei de cămile ce urma să 
aibă loc. Pe el cursa îl interesa prea puţin - era aici 
pentru acoperirea pe care i-o oferea şi pentru omul pe 
care spera să-l găsească. 

A sărit pe următorul acoperiş şi s-a legănat când 
lama unei săbii i-a sclipit la câţiva milimetri de faţă. O 
fată de vreo 13 ani a sărit în spate cu un geamăt, 
scăpând unul dintre cele două iatagane pe piatra de 
var plină de praf şi pierzându-şi concentrarea. Nasir a 
scos pumnalul, dar ultimul lucru de care avea nevoie 
era o crimă inutilă. De parcă sunt vreodată necesare 

crimele tale. 

Şi-a dus un deget la buze, dar fata se holba cu 
gura căscată la ţinuta lui misterioasă. Portul unui 
asasin, cu mai multe straturi negre, gravate cu 
argintiu. Mânecile mulate se terminau cu mănuşi suple 
de piele, cu pumnale ascunse în pliurile lor. Eşarfa 
tradiţională cenuşie de la brâu era acoperită de o 
curea lată de piele în care avea mici lame şi teaca 
iataganului. Tot ansamblul fusese făurit în Pelusia, 
califatul avansat în mecanică, dar şi în agricultură, aşa 
că nu exista nimic mai fin. 

— Hashashin!%? a şoptit fata într-un fel care-i 
promitea că prezenţa lui va rămâne secretă. 

Braţul fetei era înconjurat de o brățară încolăcită, 
sub forma unui şarpe cu ochii bătuţi în pietre preţioase 
albastre. 

Nu, voia Nasir să-i spună acelei voci uluite. Asasinii 
duc vieți onorabile. 

Fusese o vreme când un hashashin dansa şi cei răi 
piereau, negustorii ajungeau la putere, meşteşugurile 
se stingeau. Tăişul unei săbii schimba întreaga lume. 
Odinioară, fuseseră poeţi ai uciderii. Aveau onoare în 
crezul lor. 

Dar vremea lor trecuse înainte de naşterea lui 
Nasir. El nu trăia. El exista. Şi nimeni nu pricepea 
diferenţa dintre cele două stări până când nu-nceta din 
viaţă. 

Fata i-a zâmbit. Era prea blondă pentru 
standardele sarazine, cu un breton de păr alb până-n 
sprâncene, dar nu era neobişnuit ca trăsăturile 


10 Sectă islamică șiită, care credea că toți cei care nu au aceleași 
convingeri trebuie uciși, uneori cu cruzime. De aici termenul de asasin 
(n.t.). 

demenhune să apară aici, mai ales în rândul femeilor. 
Califul din Demenhur era un nemernic care le-ar fi 
învinovăţit pe femei pentru bătrâneţe, dacă ar fi putut. 

Fata şi-a luat iataganul continuând cu nişte 
manevre demne de laudă, care i-ar fi asigurat un 
binemeritat loc într-un clan de asasini, dar Nasir n-a 
comentat. Cuvintele puţine erau cele mai bune în 
lumea asta, unde un om întâlnit azi putea deveni 
mâine festinul viermilor. 

A trecut pe lângă ea şi a sărit pe următorul 
acoperiş, care dădea spre nişte case de piatră 
maronie. Străzile de sub ele erau pustii, doar câte o 
cămilă era plimbată de ici-colo. Câteva felinare 
prăfuite atârnau de streşini, cu sticla de mult spartă în 
inima deşertului. 

Acoperişurile se isprăveau, iar Nasir a sărit în 
mijlocul sooqului din Leii. Tarabele cu picioare instabile 
se întindeau în toate părţile, iar pânzele zdrenţuite şi 
multicolore ţineau umbră mărfurilor, ferindu-le de 
soarele slab. Putoarea de transpiraţie şi căldura făceau 
aerul greu de respirat. Câţiva ştrengari goi până la 
brâu se ascundeau pe sub mese şi printre fâşiile de 
cârpă şi o mulţime însemnată de oameni şerpuia 
printre tarabe. Aici, peisajul fantomatic prindea viaţă. 

Ar fi fost şi mai aglomerat la ora prânzului, când 
aromele puternice de nucşoară şi sumac se 
întrepătrundeau cu cele ale mutabaqului umplut cu 
carne. Atunci negustorii serveau mâncarea minerilor 
care săpau după cărbune şi minerale într-unul dintre 
cele mai urâte locuri din Arawiya: Peşterile Leii. 

Acum vânzătorii preamăreau alte mărfuri - suluri 
de pânză în culori strălucitoare estompate de cerul 
mohorât; condimente în nuanțe atât de numeroase, 

încât ai fi putut picta un papirus; farfurii sculptate în 
piatră, cu desene atât de încâlcite, încât Nasir nu le 
vedea rostul. 

A trecut pe lângă o ceată de femei şi aproape că a 
călcat peste un neguţător de sare care stătea cu 
picioarele încrucişate pe un preş, înconjurat de sacii cu 
marfa lui prețioasă şi cu un șoim cu privire tăioasă pe 
umăr. Bărbatul cu chip ars de soare a ridicat privirea şi 
şi-a arătat surâsul dinţos, bucuros de perspectiva unui 
nou client. 

Până când a zărit portul lui Nasir şi sclipirea din 
ochii lui s-a transformat în frică. 

Incepuseră şi alţii să observe. O femeie a scăpat 
din mâini sacul de grăunţe abia cumpărat. Nasir şi-a 
plecat capul şi a mers înainte. Dacă ar fi trecut 
suficient de aproape, şoaptele lor i-ar fi zgâriat 
urechile. Dacă s-ar fi apropiat şi mai mult, ar fi 
îndrăznit să se uite la el. Ştiau cu toţii de ce venise 
Nasir, după felul în care era îmbrăcat. 

Aşa că s-a prefăcut că nu vede când o pungă cu 
dinari i-a căzut din buzunar şi banii s-au risipit în praful 
drumului, nisipul acoperind imediat monedele argintii. 

Era mai bine aşa. Era mai bine ca, în ochii lor, Nasir 
să fie la fel de rău ca sultanul Ghameq. Pentru că, în 
multe feluri, chiar era. Poate chiar mai rău. 

Totuşi oamenii din Sarasin erau căliţi în faţa vieţii 
care devenea din ce în ce mai grea. Califul lor tocmai 
fusese omorât, iar pământurile le fuseseră abuziv 
confiscate de propriul sultan. Cu toate astea, niciunul 
nu părea mai tulburat decât înainte. 

Ridicaţi-vă, le-a poruncit în gând. Împotriviţi-vă. 
Luptați. 

Un râs amar şi autoironie i-a smuls un zgomot din 

străfundul pieptului. Nici măcar tu nu te împotriveşti 
sultanului. 

lar pe cei care îndrăzneau să-şi ridice capul, Nasir îi 
ucidea, în cele din urmă a ajuns la uliţa de la capătul 
sooqului. O fată a clipit din ochii ei mari şi cenuşii şi a 
dispărut în umbre, cu o pală de praf stârnită-n urma ei. 
Pisici ale deşertului se ascundeau în nisip, cu labe 
păşind tăcut şi cozi încolăcite. Câteva papirusuri 
jerpelite acopereau zidurile prăbuşite de piatră, 
mâzgălite cu versuri scrise de vreun nebun romantic, 
cu prea multă speranţă în inimă. 

Mama lui spunea că un om fără speranţă era ca un 
trup fără suflet. Pierderea Surorilor, cu aproape un 
secol în urmă, îi lăsase pe oameni aşa, lipsiţi de magia 
de care depindea Arawiya. Şi aici, unde nisipul era 
funingine şi cerul era veşnic la asfinţit, nu mai era 
speranţă pentru nimeni, cu atât mai puţin pentru Nasir. 

Un gardian a ieşit din umbră, cu nisipul sărindu-i 
din cizme. Nasir s-a holbat cu nepăsare rece la sabia 
lui scoasă din teacă. 

— Stai, a spus gardianul, scoţându-şi în faţă pieptul 
şi burdihanul. 

Unde găsesc proştii ăştia atâta mâncare? 

— Cam târziu pentru asta, a zis Nasir cu calm. 

A îndoit încheietura şi a scos un pumnal din 
mănuşă. 

— Stai, am zis, a repetat paznicul. 

Stătea semet, puţin prea proaspăt şi entuziast 
pentru o lume care urma să-l pună în curând la 
pământ. 

Nasir urma să-i curme suferinţa. Lama lui a sclipit 
în lumina slabă. 

— Ce ultime cuvinte demne de milă. 


27 


Paznicul a căscat ochii. 

— Nu! Aşteaptă. Am o soră... 

Nasir a făcut o piruetă completă ca să evite sabia 
străjerului şi i-a sfârtecat gâtul cu pumnalul. A târât 
cadavrul însângerat în umbră, apoi şi-a netezit 
veşmintele şi s-a întors pe uliţă, plimbându-şi mâinile 
peste zidul aspru de piatră ca să găsească un punct de 
sprijin. O să fiu bătrân când se vor isprăvi toate astea. 

A escaladat zidul până pe acoperişul de la nord de 
sooq, sărind de pe o terasă pe alta până când a ajuns 
pe cea mai extravagantă clădire din calcar a oraşului, 
mai înaltă decât toate celelalte. Sediul faimos al Dar al- 
Fawda. Proprietarii curselor de cămile formau unul 
dintre cele mai cunoscute grupuri pe care răposatul 
califat se prefăcuse că nu le observă. 

Câteva paravane cu zăbrele şi perne luxoase erau 
risipite pe piatra alburie, toate în culori plăcute 
ochiului. Un dallah!! şi un set de ceşti fără tortiţe 
stăteau într-o parte, pătate de cercuri negre. 
Cearceafuri răspândite şi şaluri mătăsoase umpleau 
întregul loc. Ştia ce se petrecuse pe acoperişurile astea 
şi era bucuros că nimerise la timp. 

A dat la o parte un morman de perne de mătase şi 
s-a aşezat pe vine pe marginea acoperişului. Cerul 
cenuşiu nu dezvăluia ce moment al zilei era, dar, 
dedesubt, wadi'?-ul unde urma să aibă loc cursa 
începea să atragă publicul - sarazini cu păr negru, 
piele măslinie şi ochi trişti. Oameni; lui. 

Oameni nesăbuiţi, veniţi să-şi golească cuferele cu 
pariuri copleşitoare puse pe cămile. A oftat greoi şi a 
privit spre corturile din depărtare. 


11 Recipient pentru cafea, ibric, în arabă în original (n.t.). 
12 Vale, râpă, în arabă în original (n.t). 

În orice moment. 

Nasir a căutat în pliurile hainelor dulciurile pe care 
le păstrase de cu seară, dar degetele i-au atins 
suprafaţa rece a unui disc. Şi-a trecut degetul mare 
peste mozaicul din os de cămilă care decora cercul 
plat. În interior era un ceas solar îmbătrânit, cu patina 
dârelor turcoaz, cu sticla de mult crăpată. Odinioară 
scânteiase în palma unui sultan, şi s-a gândit... 

Nu e momentul potrivit pentru amintiri, potaie. A 
tresărit la ecoul glasului tatălui său şi a scos prăjitura 
din hârtia mototolită. 

Astea erau felurile subtile în care se putea simţi 
om, aşa cum se născuse. Un rest de prăjitură, păstrat 
pentru mai târziu. Un ceas solar care-i amintea de 
trecut. 

Unde era băiatul ăla blestemat? Cămilele erau 
aduse la start, iar Nasir trebuia să coboare acolo 
înainte ca mulţimea să devină imposibil de străbătut. A 
bătut cu mâna în piatră, umplându-şi degetele de praf 
alburiu. 

O să-l sfâşii... 

Trapa s-a deschis şi Nasir s-a răsucit, zărind un 
băiat cu coate noduroase care urca pe acoperiş. O 
pisică a deşertului a mienuat şi s-a încolăcit printre 
picioarele murdare ale copilului. 

Nasir a ridicat din sprânceană. 

— Nu te-ai grăbit deloc. 

— Imi... îmi pare rău. N-am scăpat de Effendi” 
Fawda. 

Pielea maronie a băiatului era murdară de noroi. 
Stăpânul Dar al-Fawda nu era deloc un personaj 
respectabil, dar dacă băiatul voia să-l numească 


13 Domn, stăpân, în arabă în original (n.t.). 

respectuos cu titlul de effendi, lui Nasir nu-i păsa. 

— Totul e pregătit pentru tine, a zis băiatul, ca şi 
cum ar fi avut o misiune mai însemnată decât a-i 
spune lui Nasir unde se află bărbatul pe care-l caută. 

Lui Nasir i-a plăcut că băiatului nu-i era teamă să-i 
vorbească. li era frică de el? Cel mai probabil. Dar nu-i 
era teamă să-i vorbească. 

Nasir i-a cântat în strună, dând din cap. 

— Iţi sunt recunoscător. 

Când i-a mulţumit, băiatul a părut la fel de surprins 
pe cât se simţea Nasir. Inainte ca orgoliul să-l 
oprească, i-a întins copilului prăjitura. Un geamăt scurt 
a ieşit dintre buzele crăpate ale acestuia; a întins atent 
degetele, desfăcând hârtia de ceară cu o mutră uluită. 
Şi-a lins zahărul pe de degetele murdare şi lui Nasir i s- 
a strâns stomacul dintr-odată. 

Nu vedea decât sânge, lacrimi şi întuneric. 
Speranţa din ochii băiatului, noroiul de pe faţă, oasele 
proeminente... 

— Poţi să-mi... acorzi încă un favor? 

Nasir a clipit în faţa siguranţei afişate de băiat. El 
nu făcea nimănui favoruri. 

— Copiii sunt sclavi la curse, şi-a făcut el curaj. Poţi 
să-i eliberezi? 

Nasir a privit spre wadi, spre copiii de-acolo. Vocea 
i-a sunat plată, indiferentă. 

— Dacă nu mor la curse, vor muri oricum în altă 
parte. 

— Nu vorbeşti serios, a spus băiatul după o pauză 
prelungă, iar Nasir i-a observat cu uimire furia aprinsă 
din ochii întunecaţi. 

Las-o să ardă, băiete. 

— Salvarea e pentru eroi nesăbuiţi care nu vor 

exista vreodată. Ajută-te pe tine şi lasă-i pe ceilalţi. 

Era un sfat pe care Nasir însuşi ar fi trebuit să-l 
urmeze, cu mai mulţi ani în urmă. S-a răsucit fără alte 
vorbe şi a sărit de pe acoperiş, lăsându-se iute la 
pământ. 

Străjerii de la Dar al-Fawda, îmbrăcaţi în şalvari şi 
cu testele acoperite cu turbane negre, trândăveau în 
apropiere. Ofițerii cu thobe!* până la glezne şi mustăţi 
groase se foiau încontinuu. Nasir nu putea pricepe 
oribila modă a mustăţii fără barbă, dar bărbaţii ăştia 
credeau că o mustață e cu atât mai frumoasă cu câte 
mai mare. 

A aşteptat la umbra unui curmal şi, cu capul 
plecat, s-a strecurat în mijlocul unui grup de beţivi care 
se-ndreptau spre curse. Au trecut de câţiva agenţi de 
pariuri care stăteau pe taburete şi de nişte oameni 
care-şi încurajau favoriţii, aruncându-şi câştigurile 
subţirele pe fiorul unui rămăşag cu viaţă scurtă. 

Mai multe cămile au intrat agale în wadi. Erau şi 
câţiva copii, îmbrăcaţi doar în nişte şalvari plini de 
praf. Degetele lui Nasir s-au încordat când un bărbat a 
plesnit cu biciul un băietan ai cărui obraji luceau de 
lacrimi. Copilul şi-a frecat umărul înroşit, aruncând 
priviri ucigaşe. 

Numai în Sarasin răzbunarea se putea naşte atât 
de devreme. 

Foarte puţini protestau faţă de folosirea copiilor la 
curse, căci pe cât era mai uşor jocheul, pe atât era mai 
rapidă cămila, astfel că această atrocitate se perpetua. 
Lui Nasir îi fierbea sângele în vine, dar şi-a stăpânit 
tremuratul degetelor. 

Monştrii nu se simt responsabili pentru cei 


14 Veșminte întregi care acoperă tot trupul, în arabă în original (n.t). 
31 


nevinovaţi. 

Când tovarăşii lui de chefuială s-au alăturat, în cele 
din urmă, mulţimii de pe margine, Nasir s-a îndepărtat 
de ei pe nesimţite, strângând din dinţi din cauza 
putorii. Şi-a croit drum printre oameni, lăsând în urmă 
pisici ale deşertului şi copii care căutau resturi de 
mâncare. 

A ajuns la corturi. 

Puținele corturi în care a tras cu ochiul erau pustii. 
Conţineau tradiționalul majlis, cu perne risipite pe 
podea pentru negocieri private sau pentru întâlniri 
intime. Semnul pajului, un şal roşu prins sub o piatră, 
stătea în dreptul celui de-al şaptelea cort, aşa cum 
fusese stabilit. 

Nasir şi-a coborât mâna pe iataganul din dreapta 
sa. 

Ţinta putea fi un tânăr sau cineva mai aproape de 
moarte. Putea avea copii care urmau să-l privească în 
ochii neînsufleţiţi şi să jelească un suflet care nu avea 
să se întoarcă vreodată. 

E doar un nume. O bucată de papirus, rulat şi 
îndesat în buzunarul lui Nasir. 

S-a strecurat înăuntru. Pereţii bejulii ai cortului 
decorau locul cu nişte lumini triste şi palide, printre 
rupturile din pânză şi vârtejurile lucioase de praf. 
Diverse suluri şi cărţi erau împrăştiate pe carpeta care 
acoperea nisipul. Un bărbat cu părul cărunt stătea 
aplecat deasupra lor, scriind la lumina unui felinar. 

Strigătele şi încurajările mulţimii deveneau din ce 
în ce mai gălăgioase pe măsură ce începeau cursele. 
Aerul răsuna de mormăielile cămilelor şi de ţipetele 
copiilor din şefie lor. Bărbatul şi-a mângâiat barba, 
15 Un fel de salon specific țărilor arabe (n.t). 

32 


şoptind ceva ca pentru sine. 

Nasir se întreba de ce nu simţea milă pentru 
oamenii pe care era trimis să-i asasineze. La un 
moment dat, inima lui încetase să mai înregistreze 
monstruozitatea faptelor sale şi nu avea de-a face cu 
întunericul care întina aceste pământuri. Nu, era 
propria lui operă. 

El singur îşi cătrănea inima, nu altcineva. 

Nasir s-a oprit văzând liniştea acelui bărbat şi s-a 
gândit să-l ucidă fără avertisment. Dar printre suluri a 
zărit câteva titluri în limba antică numită safaitică - 
chiar şi o relatare despre răposatul Leu al Nopţii, un 
om cu sânge amestecat care-şi dorise tronul Arawiyei, 
lăsând doar moarte în urma sa în timpul îngrozitorului 
Măcel Negru. 

Un cronicar. Bărbatul acesta era cronicar. Oare de 
asta trebuia să-l ucidă Nasir? 

Şi-a înfipt mai bine piciorul în nisip, făcându-l să 
scrâşnească sub cizma sa. Bărbatul a ridicat privirea. 

— Ah, ai venit. Ţi-a luat mult timp să mă găseşti. 

lritarea l-a copleşit pe Nasir. Nu se întâmpla prea 
des ca ţintele sale să-i vorbească, să nu i se 
împotrivească. 

— Nu sunt vânător. Ucid doar la comandă. 

Omul a zâmbit. 

— Mare dreptate ai, hashashin. Dar după ce cade 
capul, restul îl urmează. L-ai doborât pe califul nostru 
şi, pentru că sunt sfetnicul lui de drept, te tot aşteptam 
încă de pe-atunci. 

Un val de căldură a cuprins privirea bărbatului, iar 
Nasir a aruncat o ocheadă precaută în spate, dându-şi 
însă seama că /ui îi era adresată. La fel ca recunoştinţa 
pajului de pe acoperiş. Dar asta, asta era de o sută de 

ori mai rea. 

Nimeni n-ar trebui să arate bunătate ucigaşului 
său. 

— Owais Khit, a spus Nasir încet. 

Numele din buzunarul lui. Vocea îi era încărcată de 
semnificația unui sfârşit şi o ură amară şi-a înfipt colții 
în inima lui. 

Owais era aici pentru copiii de la curse, militând 
pentru eliberarea lor. Păcat că mai avea şi alte planuri. 
Unul dintre ele nu avea deloc de-a face cu califul mort 
şi asta i-a stârnit curiozitatea lui Nasir, oricât de mare 
ar fi fost trădarea. Pentru că în Arawiya puterea 
însemna moarte, în afara cazului în care se afla în 
slujba sultanului. 

Bărbatul şi-a plecat capul. 

— Eu sunt acela. Fă-o iute, dar să ştii că asta nu se 
va sfârşi odată cu mine. 

— Vorbeşti despre trădare. Trădarea e lucrarea ta. 

Lui Nasir n-ar fi trebuit să-i fie milă de el. Ar fi 
trebuit să-l ucidă pe bărbat înainte să-l privească în 
ochii căprui şi să-l cuprindă curiozitatea. Ce trădare era 
acolo, scrisă în cronicile istorice? 

— Cine înfăptuieşte dreptate în numele sultanului 
trădător? a întrebat Owais. Sultanul nu trebuia să ne 
ucidă califul, aşa crud cum era acesta. Nu avea niciun 
drept să ne ia pământurile şi să preia controlul asupra 
armatei din Sarasin. Suntem unul dintre cele cinci 
califate pe care trebuie să le guverneze. Gândeşte-te, 
băiete. Cu cinci califate la degetul lui mic şi cu Garda 
Sultanului la dispoziţie, de ce mai are nevoie de o 
armată? Oamenii tac de frică să nu crească taxele. 
Pacea e temporar asigurată - pentru ce? Eu n-am făcut 
altceva decât să scot la iveală motivul schimbării. De 

ce un tiran a luat locul bunului nostru sultan. Sultana 
nu l-ar fi primit cu braţele deschise dacă ar fi fost atât 
de rău. Ceva se pregăteşte în umbră, băiete. Curând, 
moartea va fi cea mai mică dintre orori. 

Owais a ridicat bărbia, arătându-şi gâtul zbârcit. 

— Fii iute. Ştiu că lucrarea mea va continua prin 
alţii. Poate că, într-o bună zi, va continua şi prin tine, 
iar Arawiya se va întoarce la măreţia de-altădată. 

Imposibil, pentru un băiat cu mâinile pătate de 
sânge. A cărui inimă era la fel de neagră ca a aceluia 
pe care Owais voia s-o repare. Ceea ce încercau să 
facă acest bărbat şi oamenii lui urma să aibă o viaţă 
scurtă. Numărul lor scădea cu fiecare zi ce trecea - 
Nasir se asigura că aşa se-ntâmplă. 

lataganul a vuit când l-a smucit din teacă. Owais a 
expirat şi şi-a înfăşurat turbanul pe cap. Ochii i-au lucit 
în sclipirea lamei, un căprui strălucitor în spatele 
ridurilor bătrâneţii. 

Încă un zâmbet pe chipul bărbatului, iar Nasir şi-a 
amintit de momentul în care sultanul i-a înmânat 
bucata de papirus. S-a gândit la avertismentul lui 
Owais şi şi-a dat seama cât de absurd e să ucizi un om 
pentru simplul act de a citi. 

Dar el nu lăsa nicio misiune neterminată. 

Când metalul i-a atins pielea, omul a scos un soi de 
gâfâit. O ultimă urmă de emoție înainte ca Nasir să 
ridice braţul şi sângele să ţâşnească liber. Undeva, 
nişte fii îşi pierdeau tatăl. Nepoţii îşi pierdeau iubirea 
vieţii lor. 

A scos o pană din pliurile robei sale şi a înmuiat-o 
în sânge. A aşezat-o pe pieptul bărbatului, cu lamelele 
ei negre îmbibate în roşul strălucitor al sângelui. 

Oricine ar vedea-o ar şti cine e ucigaşul lui Owais. 

Ar şti că răzbunarea e imposibilă. 

Hashashinul din Nasir s-a retras. A închis pleoapele 
bărbatului şi i-a îndreptat turbanul. 

— Odihneşte-te în pace, Owais Khit min Sarasin. 

Apoi Nasir şi-a umplut plămânii cu duhoarea bine 
cunoscută a sângelui şi a plecat. 

A lăsat pânza cortului deschisă, pentru ca oamenii 
să ştie. Era singurul semn de îndurare pe care li-l putea 
arăta - un semn ca să-i ajute să-şi îngroape morții. 
Oamenii nu l-ar fi considerat vreodată pe Nasir aliatul 
lor, dar în acest moment tânărul aproape c-a simţit că 
le-ar fi putut deveni aşa ceva. 

Erau îndreptăţiţi să-l urască, pentru că Nasir 
omorâse mai mulţi oameni decât putea număra. 
Înainte conta. Acum nu era nimic mai mult decât o 
lovitură de sabie. Un alt suflet doborât. 

Pentru oameni, el nu era Nasir Ghameg, prinţul 
moştenitor din Arawiya. Nu, el era cel care lua vieţi. 

Prinţul Morţii. 


Capitolul 3 


În Demenhur, oamenii le învinovăţeau pe femei din 
cauza celor Şase Surori ale Veşniciei. Zafira ducea cu 
ea această felie de cunoaştere ca pe o vătămare care 
nu se va vindeca vreodată. 

Cuvântul acela - Vânătoreasă - era ca un spin 
înfipt în rană, o durere nouă care-i strepezea dinţii. Ea 
fusese dintotdeauna Vânătorul. Ea însăşi îşi spusese 
dintotdeauna Vânătorul. Şi deşi era convinsă că şi-o 
închipuise pe femeia cu mantie argintie, iluzia asta îi 
reamintea că, orice ar fi făcut, vina putea fi mereu 
aruncată asupra ei. 

Precum cele Şase Surori ale Veşniciei, care şi-au 
sacrificat vieţile pentru înflorirea Arawiyei, iar acum 
servesc drept parabole ale ruşinii. 

Dacă Surorile ar fi fost bărbaţi, Arawiya încă ar fi 
avut magie. Dacă Surorile ar fi fost bărbaţi, califatele 
n-ar fi fost blestemate. Dacă Surorile ar fi fost bărbaţi, 
totul ar fi fost din nou cum era odinioară. Sau, cel 
puţin, aşa propovăduia califul demenhun. 

Zafira însă credea altceva. 

In timp ce ea şi Sukkar urcau ultimul deal care 
stătea între satul ei şi ţinutul Arz, fata şi-a dorit, mai 
mult decât orice, să poată fi ea însăşi. Şi-a dorit ca 
femeile să nu trebuiască să fie nişte creaturi 
neputincioase, aşa cum credeau despre ele bărbaţii din 
Demenhur. Singura ei consolare era faptul că nu toate 
cele cinci califate aveau aceleaşi vederi sucite. In 
Zaram, femeile puteau lupta în arene, cot la cot cu 
bărbaţii. In Pelusia, o califă guverna de una singură, 
înconjurată de Elita celor Nouă. 

Zafira şi-a aranjat gluga. Dacă ar fi scăpat de 
constrângerile mantiei sale şi de faptul că se masca în 
bărbat, Demenhur n-ar fi ridicat-o în slăvi. Realizările 
sale s-ar preschimba în vinovăţie. O profeție bolnavă a 
unui dezastru ce urmează să vină. 

Ce gânduri mohorâte pentru o zi a nunții. 

O siluetă singuratică i-a apărut în faţa ochilor, iar 
Zafira a avut un moment efemer de panică, înainte de 
a observa trăsăturile delicate şi buclele luminate de 
soare. Deen. Unul dintre cele patru suflete care ştiau 
că ea este Vânătorul din Arz. O aştepta cu o sabie în 
mână, neclintit în calea vântului rece. Zafira a 
descălecat şi l-a lovit uşor peste umăr. 

— Într-o bună zi te vei aventura în beznă cu mine. 

Deen a zâmbit, cu privirea atent îndreptată spre 
Arz, şi a rostit replica lui preferată: 

— Dar azi nu e acea zi. 

Fulgii de zăpadă îi împovărau buclele. Obrajii lui cu 
gropiţe erau rozalii din cauza frigului, iar prin haina 
verde i se ghiceau muşchii formaţi în lunile petrecute 
în armată. 

— Ai fost plecată ceva vreme, a spus el, strâmbând 
din nas. Yasmine o să-ţi taie căpăţâna. 

Zafira a rânjit strâmb. 

— Nu şi dacă vede cerbul pe care l-am prins pentru 
ospăţul de la nuntă. 

Deen şi sora lui, Yasmine, împărtăşeau aceeaşi 
frumuseţe delicată - părul ce strălucea ca bronzul 
şlefuit, trăsăturile rotunjite, ochii calzi, de culoarea 
alunei. El era frumos şi pe dinăuntru, şi pe dinafară. 
Însă după moartea părinţilor săi afişa un zâmbet pe 
care Zafira nu-l suporta, care încerca să-i mascheze 
suferinţa din privire. 

Acum fruntea îi era străbătută de un rid adânc. 
Fata ştia că Deen n-o vedea prea bine dincolo de glugă 
şi eşarfă, dar expresia lui îngrijorată îi spunea că a 
văzut suficient. 

— Te simţi bine? S-a întâmplat ceva în Arz, nu-i 
aşa? 

— O mică sperietură, a zis ea zâmbind, căci el o 
cunoştea atât de bine. Ştii şi tu cum e. 

El a mormăit ceva, iar ochii i s-au îndreptat din nou 
spre pădurea întunecată. 

— Se apropie, nu-i aşa? 

Nici nu trebuia să-i răspundă. Ţinutul Arz se furişa 
mai aproape în fiecare zi, înţepându-le hotarele cu 
rădăcini tăioase şi înghiţindu-le pământul. Dacă 

demenhunii credeau că vor muri din cauza ninsorii 
nesfârşite, era doar o chestiune de timp până când 
ţinutul Arz urma să le absoarbă întregul califat - 
întregul regat -, lăsându-i pradă şoaptelor de coşmar şi 
monştrilor din bezna absolută. 

— Azi-noapte am visat că eram pe Sharr. 

Zafira a îngheţat la vorbele lui. Sharr. Care erau 
şansele să audă de două ori într-o singură dimineaţă 
numele acelui loc uitat de Dumnezeu? Era o insulă a 
răului, un loc primejdios în întunericul nopţii, sub 
lumina unui felinar. O temere îndepărtată, căci se afla 
dincolo de Arz. 

Fusese odinioară o fortăreaţă-închisoare, înainte să 
fure magia şi Surorile. Acum era un loc sălbatic, 
periculos, cu oaze pline de violenţă, şi ameninţa 
Arawiya cu ţinutul Arz, fiecare copac fiind o santinelă în 
armata sa. 

— În închisoarea care era mai demult? 

Deen a clătinat din cap, cu o privire distantă. 

— Eram prizonier în interiorul unui copac imens. 
Întunericul era des ca fumul. Şoapte, a spus, 
schimonosindu-se şi privind-o pe fată. Atât de multe 
şoapte, Zafira. 

Ea nu i-a povestit despre şoaptele care-i umbreau 
fiece clipă. Deen a oftat. 

— Nu ştiu ce-nseamnă asta, dar trebuia să mă 
bântuie taman azi, din toate zilele posibile? 

— Măcar azi ai altceva la care să te gândeşti. 

Ea i-a întins mâna, iar el şi-a încolăcit degetul mic 
înmănuşat cu al ei. 

— Măi, să fie, ăsta e oare optimismul tău? 

Zafira a izbucnit în râs, iar chipul lui a devenit 
serios. S-au îndreptat spre spre sat, cu gheaţa 

scrâşnind sub cizme. 

— Ţi-o mai aminteşti pe Inaya? 

— Fiica brutarului slăbănog? a-ntrebat Zafira. 

Nimeni nu făcea pâine mai bună în satele din vest 
decât brutarul cel slăbănog. Fiica lui era o copilă cu 
grai blând, cu ochi atenţi şi cu pletele răvăşite precum 
coama unui leu. El a dat din cap. 

— Brutarul a căzut zilele trecute şi nu se ştie dacă 
va mai putea merge vreodată. Aşa că umbla zvonul că 
ea va prelua brutăria. 

Zafira a simţit un gol în stomac. 

— Dimineaţă au venit nişte bărbaţi ai stăpânirii, 
când a deschis prăvălia, a continuat el. 

Deen şi-a încleştat fălcile, iar Zafira şi-ar fi dorit să- 
i alunge încordarea cu degetele ei. 

— Eram chiar acolo, îi vindeam nişte piei 
bătrânului Adib. Unul dintre ei a târât-o afară. Altul i-a 
ordonat unui dolofan să preia comanda şi acesta s-a 
aşezat în spatele tejghelei, probabil un om care n-a 
frământat o pâine în toată viaţa lui. 

— lar Inaya va fi măritată în câteva zile cu un 
bărbat pentru care va deveni o soție bună, a încheiat 
Zafira. 

Deen a aprobat în şoaptă. 

Aceşti za'eem!$ conduceau doar satul lor, dar aşa 
se întâmpla aproape în toate satele. Toată lumea 
asculta de aiurelile califului - aiureli pe care sultanul 
lor cel inutil ar fi trebuit să le reducă la tăcere, dar de 
care nu-i păsa câtuşi de puţin, în general, Zafira nu 
pricepea rostul existenţei sultanului, de vreme de califii 
aveau voie să conducă după bunul plac. 

Ba mai rău, majoritatea sătenilor credeau toate 


16 Om al stăpânirii, în arabă în original (n.t.). 

vorbele acestea bolnave - dacă aceşti oameni, 
disperaţi să arunce vinovăția asupra cuiva, ar fi spus 
că sătenii vor muri de foame dacă o femeie va prelua 
brutăria, ei ar fi crezut. Definiţia pură a superstiţiei. 

— Ahh, Deen, de ce? 

Vederea Zafirei s-a întunecat de furie, iar Sukkar a 
fornăit îngrijorat. 

— Apoi a mai fost o fată luna trecută, pe care au 
prins-o tăind lemne în Pădurea Pustie, acolo unde toţi 
nenorociţii de bărbaţi taie copaci, din tată-n fiu. De 
parcă mâinile ei ar fi ucis mai mulţi copaci decât 
doboară zăpada. 

Deen i-a aruncat o privire. 

— Îţi faci griji? 

— Griji? s-a răstit Zafira, iar băiatul a zâmbit. 

— Uneori uit că nu eşti ca mine. Doar să fii mai 
atentă, eh? 

— Întotdeauna, a promis ea, exact când ajungeau 
la casa lui şi a lui Yasmine. 

Deen a făcut un semn spre uşă. 

— Ea nu ştie. Nu e cazul să-i povestim azi nimic din 
toate astea. Mai ales cu ţapul ăla de za'eem care vine 
la nuntă. 

Avea dreptate. Yasmine i-ar fi sfâşiat pe za'eem cu 
mâinile ei. Zafira i-a întins lui Deen frâiele lui Sukkar, 
iar el a plecat să se ocupe de cerb. Fata a urcat cele 
două trepte mici, dar, înainte să apuce să ciocănească, 
prietena ei a deschis brusc uşa, întâmpinând-o cu un 
chip îngrijorat şi mânios. 

— Speram să zâmbeşti, a zis sec Zafira, intrând în 
casă. 

Yasmine s-a încruntat şi mai tare. 

— Oh, dar zâmbesc. Kharra'”, aş fi zâmbit şi mai 
tare dacă ai fi ratat de tot nunta. 

Zafira a plescăit din limbă şi a tremurat uşor când 
a atins-o căldura focului. 

— Ce guriţă spurcată. 

— E aproape ora prânzului. 

Yasmine a strâns din buze. Nu avea niciodată 
răbdare, spre deosebire de Deen. 

— Sabar, sabar!*. Am un motiv bun. 

Zafira s-a gândit la fiica brutarului, Inaya, a cărei 
nuntă nu se arăta la fel de fericită ca a Yasminei. Şi-a 
lăsat gluga jos şi şi-a eliberat părul negru, frecându-și 
braţele ca să alunge frigul ce-i intrase în oase. 

Baba spunea că aici căldura fusese odinioară 
copleşitoare, cu dune de nisip de-a lungul acestui 
califat ca o oază. Zăpada cădea o dată pe an, până 
când au venit viscolele şi n-au mai plecat. Era aceeaşi 
zi în care ei şi cei din celelalte califate pierduseră 
magia adăpostită în fiecare dintre cele cinci minarete 
regale. 

Zafira nu cunoscuse niciodată acea viaţă. Când 
straturile  acvifere aduceau odinioară apa, când 
vindecătorii îi ajutau pe cei răniţi, iar fierarii lucrau 
metalul. Acum, magia era îndepărtată ca un miraj, iar 
pământurile zăceau în ruină, totul înrăutăţindu-se pe 
măsură ce ţinutul Arz creştea. 

Fiecare califat fusese lăsat cu un soi de blestem: 
zăpadă în Demenhur, pustietate în Sarasin, sol mort în 
Pelusia cea odinioară fertilă, nisipuri de neîmblânzit în 
Zaram. Doar Alderaminul trăia cum o făcuse 
dintotdeauna,  izolându-se cu egoism de restul 


17 „Naiba să te ia”, în arabă în original (n.t.). 
18 „Răbdare, răbdare”, în arabă în original (n.t.). 

regatului. 

Zafira a acceptat un castron cald de shorba” de la 
Yasmine şi a amestecat în lintea moale, aşezându-se 
apoi în faţa focului. A alungat nodul din piept, care 
apărea de câte ori se gândea la magia pe care nu 
avusese niciodată prilejul s-o experimenteze. La nisipul 
pe care nu-l simţise vreodată strecurându-i-se printre 
degete sau mişcându-i-se sub tălpi. 

Yasmine s-a aşezat şi şi-a aranjat sub coapse 
rochia lungă până-n pământ. Era simplă, fără podoabe, 
dar Yasmine strălucea chiar şi îmbrăcată în zdrenţe. 
Zafira nu putea decât să-şi imagineze cum ar arăta ea 
îmbrăcată pentru nuntă. 

Ceruri. Chiar în acea seară. 

— Aştept un motiv credibil pentru întârzierea ta, 
dar ghici ce? a întrebat Yasmine în timp ce Zafirei i se 
topea lintea pe limbă. 

— Nu ştiu dacă ar trebui să intru în jocul ăsta în 
ziua nunţii tale, a zis Zafira. 

Se pregătiseră câteva săptămâni, dar ea tot nu era 
gata s-o vadă pe Yasmine cu altcineva, cu frumosul 
Misk Khaldun, pe jumătate sarazin. N-o să mai aibă 
unde să rămână peste noapte când singurătatea 
căminului ei devenea prea greu de suportat. N-o să se 
mai ghemuiască lângă Yasmine ca un copil rătăcit. 

— Ce plictisitoare. Mi-e milă de cei care-l visează 
pe misteriosul Vânător în fiecare noapte. 

— Nu sunt plictisitoare. 

Yasmine a izbucnit în râs. 

— Uneori, a spus ea, apoi a adăugat în şoaptă: De 
cele mai multe ori. 

Zafira s-a strâmbat. 


19 Ciorbă, în arabă în original (n.t.). 

— Nu-mi place când nu-ţi asumi niciun risc, 
băbuţo, a necăjit-o Yasmine. Dar califul este în Casa 
Veşniciei, umblă zvonul. Atât de aproape de noi! 

— Nu pricep de ce asta e atât de palpitant, a zis 
Zafira. 

De fapt, sângele începea să-i fiarbă, căci şoaptele 
femeii cu mantie argintie îi răsunau din nou în minte. 
vânătoreasa. Laolaltă cu gândul la fiica brutarului. Had 
Ayman, Califul din Demenhur, auzise oare de Vânător? 
Oricum nu se-ntâmpla nimic palpitant în Demenhur 
care să-i umbrească faima. Yasmine a înghiontit-o în 
umăr. 

— Oi. Dacă vine aici, la nuntă? 

Zafira a izbucnit în râs. 

— Da, sunt sigură că bătrânul a bătut atâta drum 
ca să te vadă pe tine măritându-te. 

S-a aplecat deasupra focului, absorbind căldura. 

— Şi dacă... Stai. Ce s-a întâmplat? a-ntrebat 
Yasmine, fixând-o pe Zafira cu o privire felină şi cu 
râsul stins. 

Zafira a clipit, dându-se în spate. 

— Ce vrei să spui? 

Yasmine s-a apropiat şi mai tare, cu părul de 
culoarea bronzului strălucind în lumina vâlvătăii. 

— Faţa ta e ca rulourile alea oribile cu carne pe 
care le face Deen; nu poţi ascunde niciodată nimic. Ce 
s-a întâmplat? 

Zafira şi-a lins buzele. Faptul că fraţii Ra'ad ştiau 
că ea e Vânătorul din Arz îi aducea câteva belele, ca 
asta care lua naştere chiar acum. 

— Am prins un cerb destul de mare. Ca să 
mănânce mai mulţi oameni diseară, dacă-l putem găti. 

Zafira a dat shorba peste cap, încercând să prindă 

cu limba ultimele boabe de linte. Yasmine n-ar fi 
trebuit să-şi facă griji în ziua nunţii sale. 

— Lasă-mă să-l ajut pe Deen. 

A dat să se ridice, dar Yasmine a tras-o la loc, 
smucind-o cu putere de mantie. Zafira s-a aşezat cu un 
oftat exagerat. 

— Nu-l ajuţi niciodată pe Deen când ajungi acasă - 
probabil că se ocupă chiar acum de cerb, s-a răstit 
Yasmine. Spune-mi ce s-a întâmplat. 

— Hai să vorbim despre altceva. Cum ar fi Misk, a 
propus Zafira, plină de speranţă. 

Yasmine a pufnit şi şi-a tras o pernă în braţe. Era 
una dintre cele trei, jerpelită şi găurită. Aparţinuseră 
pe vremuri părinţilor lui Yasmine şi Deen, nişte spiţeri 
care muriseră cu câţiva ani înainte ca stăpânitorul din 
Sarazin să atace hotarele Demenhurului. Califul lăsase 
mereu în urma lui mii de morţi, sau case pustii, pentru 
că cei care le locuiau erau luaţi prizonieri de război. 
Părinţii lui Yasmine şi Deen făcuseră parte din prima 
categorie. 

Deen căzuse în braţele disperării. Era o fantomă 
printre cei vii, un prizonier care rătăcea liber. 

Pe atunci era soldat, dar nu a mai fost după acel 
moment. A-i vedea murind pe cei dragi îi poate face şi 
pe cei mai răi dintre oameni să dezerteze dintr-o 
armată sortită pieirii. Nu că e/ ar fi dezertat. Nu că 
celorlalţi din armată le-ar fi păsat. 

— Zafira, te rog, a spus Yasmine, iar glasul ei a 
atins o coardă sensibilă în inima Zafirei. 

Limbile focului îi aruncau umbre pe chip. 

— Ştii că poate n-o să mai avem prilejul ăsta o 
vreme. Să stăm împreună. Singure. 

Zafira a strâns pleoapele. Doamne, ştia. Yasmine îl 

iubea pe Misk la nebunie, iar el i-a promis o viaţă mai 
bună decât asta. Zafira nu le invidia dragostea; 
învățase s-o accepte în timpul celor câteva luni pe care 
Misk le-a petrecut curtând-o pe Yasmine. Dar o nuntă 
era ceva diferit. Ceva final, oarecum, şi ea pur şi 
simplu nu ştia cum să meargă mai departe fără ca 
prietena ei să mai fie doara ei. 

A deschis ochii Yasmine se holba la ea, în 
aşteptare. 

— Ştiu, Yasmine. Ştiu. 

Zafira şi-a muşcat buza şi a căutat să-şi aleagă 
bine cuvintele. Nu se pricepea prea bine la minciuni, 
aşa că adevărul pe scurt trebuia să fie de-ajuns. 

— Am fost atacată pe câţiva sarazini pe nişte cai 
monstruoşi, care-l făceau pe Sukkar să semene cu un 
câine. Aşa că... i-am ademenit în Arz şi am scăpat. Nu 
cred că au murit. 

Deocamdată. 

Ochii lui Yasmine au sclipit ca mierea din 
Zaramese într-o rază de lumină. 

— Tu ai scăpat şi ei nu? Asta-i tot? De ce erau 
acolo? Puteau fi asasini, Zafira. 

Se îndoia de asta. 

— Păreau cam mari să fie hashashini. 

— Ah, deci acum eşti expertă în dimensiunea 
hashashinilor? Sarazinii ştiu ce fac. 

— Dacă ar fi ştiut ce fac, n-ar fi încercat să mă 
captureze pentru sultan, a spus ea. N-am făcut nimic 
rău, ca să fiu persecutată. 

Yasmine a ridicat din sprâncene. 

— Kharra, Zafira, sultanul. Imaginează-ţi dacă şi-ar 
fi trimis fiul. N-ai fi avut nicio şansă în faţa Prințului 
Morii. 

Zafira s-a cutremurat. Oricât de mult şi-ar fi dorit 
ca sultanul să moară, o izbea imediat amintirea 
succesorului lui: prinţul moştenitor care omorâse atât 
de mulţi oameni, încât se spunea că nici nu-şi mai 
spăla mâinile de sânge. 

— De ce? a spus Yasmine, ridicând glasul. De ce nu 
poţi pune capăt acestei prostii? Nu te mai preface că 
eşti bărbat - nu te mai ascunde. Întâlneşte-te cu califul 
şi cu oamenii lui, arată-le cine eşti şi sunt sigură că vor 
trimite ajutoare pentru vânători. Îţi ajuţi neamul. Nu e 
nicio ruşine în asta. 

— N-am spus niciodată c-ar fi, a zis exasperată 
Zafira. Dar cine e califul ca să-l oprească pe sultan? 

Ochii lui Yasmine s-au aprins. 

— Cine poate şti dacă sultanul e cel care i-a trimis 
pe sarazini? Nu ştim ce se petrece în nord, acum, că 
sultanul l-a ucis pe califul din Sarasin. Nu ştii ce doreau 
de fapt. 

Poate că se împrăştia vorba despre ce putea ea să 
facă, iar alţii nu puteau. Că un bărbat misterios intra 
acolo unde lipsea lumina şi se-ntorcea viu şi 
nevătămat. Focul şuiera, iar umbrele dansau prin 
încăpere. 

— Chiar crezi că te va uri califul pentru că eşti 
femeie? a-ntrebat Yasmine. 

Se certaseră de multe ori pe acest subiect, iar 
Zafira era deja sătulă. Yasmine ştia ce se petrece în 
sate - de ce nu putea pricepe că Zafira nu era deloc 
diferită de-o fată care coace pâine? 

— Nu mă va uri, dar îmi va da viaţa peste cap. Nu 
crezi că, atunci când vor vedea că sunt femeie îmi vor 
pune la îndoială toate reuşitele? Nu sunt diferită de 
mulţimea de fete care nu simt văzute cu ochi buni. 

Uită-te cum le învinovăţesc pe cele Şase Surori. Uită-te 
la femeile noastre. Cred toţi aiureala asta, că suntem 
neputincioase, că suntem de vină pentru toate relele, 
că trebuie să ne pierdem libertatea când ne mărităm - 
Zafira s-a oprit, cu obrajii înflăcăraţi. 

Nu putea vorbi de rău căsnicia în ziua nunţii lui 
Yasmine, căci sora inimii sale îşi dorea acest lucru de 
foarte mult timp. 

— Eu nu pierd nimic măritându-mă cu Misk, a zis 
Yasmine, cu voce caldă. Eu câștig ceva. 

Dar Zafira, la fel ca majoritatea femeilor, nu avea 
ce avea Yasmine: un bărbat care o iubea mai mult 
decât o putea spune în cuvinte. Un bărbat care o trata 
ca pe egala sa, poate mai mult de-atât. 

— Nu ştiu, Yasmine, a şoptit ea, înfigându-şi 
unghiile în palme şi lăsând în piele urme în formă de 
semilună. 

Şi-a coborât privirea pe desenele cu henna 
învărtejite pe braţele lui Yasmine, a cărei piele delicată 
licărea în bătaia focului. Asta se aştepta din partea 
femeilor. Să arate bine, să se mărite. Nu le era menit 
să vâneze în bezna din Arz. Nu le era sortit să 
eviscereze carnea însângerată şi să-i hrănească pe 
locuitorii satelor lor. 

Yasmine a clătinat din cap. 

— Eu ştiu. Nu contează ce eşti. Eşti puterea ta. De 
ce vrei să le confirmi minciuna că sunt mai buni decât 
noi, amăgindu-te şi ascunzându-te sub haine de 
bărbat? Gândeşte-te la toate femeile pe care le poţi 
ajuta dacă eşti tu însăți. 

Tăcere, apoi din nou vocea lui Yasmine, într-o 
şoaptă tăioasă. 

— Ce mai aştepţi, Zafira? 

A luat castronul gol şi s-a îndreptat spre bucătărie. 
Zafira a deschis gura. Femeile pe care Misk promisese 
să le trimită ca s-o ajute pe Yasmine să se îmbrace 
trebuiau să ajungă dintr-o clipă-n alta. Nu voia ca 
discuţia să se încheie aşa. 

Nu ştia ce mai aştepta. Dar era ceva, nu-i aşa? 
Ceva în plus ce trebuia să dovedească. 

Nu era destul să cucerească ţinutul Arz. 

Zafira nu era ca Yasmine, a cărei încredere în sine 
era a doua sa natură. Ale cărei rotunjimi generoase 
stârneau invidia altor femei tocmai pentru că era 
mândră de ele. Zafira fugea de mândrie; fugea de ea 
însăşi. 

Uşa s-a deschis brusc. 

— Am jupuit cerbul, Yasmine, a strigat Deen. 

A intrat în cameră şi a zâmbit când a văzut-o pe 
Zafira lângă foc. 

— Ah, tot aici eşti. 

Avea şoseta dreaptă ruptă. Unul dintre degete i-a 
ieşit la vedere când a traversat podeaua de piatră. 

— Ahh, Zafira. Pare c-ai fost supusă infamei 
sclifoseli a lui Yasmine. 

Zafira a râs tremurat. Ochii lui au sclipit şi au privit 
spre buzele fetei, apoi spre propriile mâini. Respirația 
ei s-a poticnit. 

— Am venit doar să iau câteva lucruri, a zis el. 
Cerbul e mai mare decât unul de rând. 

— Te plângi? l-a tachinat ea. 

Sau măcar a încercat. Totul părea mai greu acum, 
după vorbele lui Yasmine şi după pornirea din ochii lui 
Deen. 

— Niciodată, a spus el, găsind ceea ce căuta. 

Băiatul a ridicat un cuţit imens. 

— Ne vedem mai târziu? 

— Dacă ne lasă mireasa. Ştii cum e ea. 

Băiatul a râs şi a închis uşa în urma sa. Lemnele de 
pe foc au pocnit în tăcerea care s-a lăsat în încăpere. 
Zafira a expirat şi şi-a ridicat privirea, zărind-o pe 
Yasmine sprijinită de intrarea dinspre hol, pe jumătate 
învăluită în umbre. Privind-o. 

— Într-o bună zi, cineva va aduce culoare în obrajii 
ăia palizi ai tăi, a spus ea gânditoare. 

— Nu te baza pe asta, Yasmine. N-am roşit 
niciodată, a zis Zafira, dintr-odată ostenită. 

A aranjat din nou pernele, trasând cu degetele un 
motiv vag. Nu vedea în viitorul ei nici căsnicie, nici 
iubire. 

— Demenhunii nu prea roşesc. Nici tu nu roşeşti, 
iar Misk se uită la tine de parc-ar vrea să dea foc 
întregului sat. 

Yasmine a clătinat din cap. 

— Sunt lucruri pe care un om le cunoaşte. Ştiu că e 
undeva acolo, omul acesta. Probabil la fel de 
morocănos ca tine. Se va uita în ochii ăia ai tăi de 
gheaţă şi te va face că roşeşti şi să-ţi doreşti s-o iei din 
nou de la capăt. Pur şi simplu ştiu asta. 

Tonul trist al lui Yasmine nu se potrivea cu vorbele 
ei optimiste. 

Mama Zafirei avusese odinioară ceva asemănător. 
Umm? îi rămăsese alături lui Baba până la moartea 
acestuia, iar acum exista fără să trăiască. Vie şi totuşi 
moartă. Gândul la Umm şi Baba i-au zguduit sufletul 
Zafirei şi i-a amintit că nu era decât o fetişcană 
zdrobită care se prefăcea a fi altcineva, încercând să-şi 
crească sora într-un loc prea rece ca să fie viu. Inima ei 


20 Mama, în arabă în original (n.t.). 

încă se chinuia să se adune la loc, să redevină 
întreagă. 

Sângele îi alerga prin vene cu răceală, nicidecum 
cu iubire, nicidecum cu dorinţă de a trăi într-un loc 
unde toţi zâmbeau şi râdeau, în timp ce frigul le 
consuma trupurile şi lipsa magiei le ofilea sufletele. 
Unde chiar faimosul Bakdash?! era încă deschis şi 
aglomerat, servind oamenilor îngheţată, deşi aceştia 
tremurau şi tânjeau după căldură. 

Zafira şi-a adunat cioburile inimii zdrobite. Şi-a 
ridicat gluga, iar Umm şi Baba au pălit. Yasmine se 
înşela. Zafira nu va face niciodată greşeala de a se 
îndrăgosti. 

Nu avea niciun sens un astfel de sentiment 
trecător. O iubire pe care ar fi fost sortită s-o piardă. 


Capitolul 4 


Nasir se simţea uşurat, în ciuda ultimei crime de pe 
lunga sa listă. Ar fi trebuit să se simtă vinovat că 
omorâse un om a cărui singură crimă fusese 
curiozitatea. Dar omorâse şi pentru mai puţin. 

Afya părea potolită pe drumul înapoi, ca şi cum ar 
fi ştiut ce faptă săvârşise el. Au trecut pe lângă clădiri 
şi case, într-o ceaţă de nisip întunecat. Apoi au lăsat în 
urmă şi un steag singuratic, cu emblema califatului 
Sarasin, un soare în eclipsă cu o sabie străpungându-l 
în mijloc, şi în cele din urmă au trecut hotarul dintre 
Sarasin şi Fortăreaţa Sultanului. Diferenţa era absolută 
- cerurile s-au înseninat, soarele s-a aprins. Nisipurile 
au devenit de culoarea inului. 

Casele de la marginile Fortăreţei Sultanului erau 

făcute din piatră maronie şi aveau acoperişuri plate, 
uşi din lemn de esenţă întunecată şi arcade de aramă, 
mascând cu disperare realitatea mahalalelor. Locuitorii 
se înghesuiseră aici în marea capitală a Arawiyei, 
căutând o viaţă mai bună în apropierea sultanei, 
nemuritoarea safi? care salvase Arawiya de la ruină, 
după dispariţia Surorilor. 

Sultana era moartă acum, iar soţul ei - tatăl lui 
Nasir - era un monstru. Acum era un monstru. 

In apropierea palatului casele erau mai puţine şi 
mai mari, întinzându-se cu propriile minarete şi domuri 
ascuţite de aramă, cu alei de piatră zăbrelită care 
duceau către nişte curţi imaculate. Nasir se îndoia că 
oamenii care trăiau acolo erau mai fericiţi decât cei din 
cartierele mărginaşe. 

Drumul lui nu-l ducea prin sooq. O binecuvântare, 
căci ultimul lucru de care avea nevoie era ca străzile 
să amuţească şi ca locuitorii exagerat de zeloşi să cadă 
în genunchi. Traseul acesta era mai liniştit, deşi tot a 
întâlnit câţiva negustori rătăcitori. Unul avea o căruţă 
plină cu fructe de kaki din Pelusia şi struguri negri, dar 
şi câţiva saci de măsline. Altul împingea un cărucior cu 
argintărie, îndreptându-se către partea bogată a 
oraşului sultanului. 

Umbrele binecunoscute ale Palatului Sultanului se 
întrevedeau pe drum. Spre deosebire de inima omului 
care stătea pe tron, palatul era de o rară frumuseţe. 
Se-ntindea într-o masă de piatră de var şi detalii 
sculptate, iar  ferestruicile cu zăbrele alambicate 
ofereau câte-o ocheadă spre umbrele dinăuntru. Piatra 
de culoarea bronzului era şlefuită până la strălucire, 
concurând cu minaretele care se înălţau spre cer. 


22 Pur, sfânt, în arabă în original (n.t.). 

Cupolele aurite erau construite din obsidian obţinut din 
munţii vulcanici din vestul  Alderaminului, iar 
acoperișurile lor înalte şi ascuţite se terminau în nişte 
rotunjimi ca nişte picături de apă. Un semn că, fără 
apă, oamenii nu erau nimic altceva decât nişte 
carcase, pradă nisipurilor lacome. 

Străjerii din jurul porţilor negre au luat poziţie de 
drepţi când santinela a anunţat sosirea lui Nasir. El a 
descălecat din spinarea Afyei şi şi-a dat jos gluga. Şi-a 
trecut degetele prin părul ciufulit ca să-l scuture de 
nisip înainte de a arunca frâiele primului om care s-a 
aruncat să le prindă. 

— Asigură-te că e bine îngrijită. 

— Da, prinţul meu, s-a grăbit străjerul să răspundă. 

Nasir a trecut pe sub o arcadă ascuţită spre curtea 
pavată cu dale de piatră. Din obişnuinţă, şi-a vârât 
degetul în fântâna din mijlocul grădinii, tulburând apa 
rozalie. De ce comandase sultana o fântână de forma 
unui leu, Nasir nu aflase niciodată. Nu pusese niciodată 
la îndoială deciziile mamei sale, ci doar îi apreciase 
existenţa până când fusese luată de lângă el. 

S-a oprit puţin înainte de uşile duble şi a observat 
cum gărzilor le tremurau gâtlejurile şi cum se prindeau 
cu putere de clanţele de aramă. Teamă. Cultivată cu 
grijă, uşor de menţinut. 

înăuntru, aerul era neclintit, iar paşii lui răsunau 
zgomotos. Bezna îl înfăşură într-o mantie sufocantă. În 
balconul aurit de deasupra, cameristele şi slujnicele s- 
au înclinat şi s-au împrăştiat ca nişte şobolani ce erau, 
ţâşnind înăuntru şi afară din încăperi. Palatul era atât 
de întunecat, încât oricum nu puteai face diferenţa 
între şobolani şi oameni. 

Singurul refugiu care-l ţinea departe de umbre 

erau torţele palide de pe drum şi nimic nu rezista prea 
mult în lumină. 

Nasir s-a îndreptat spre scări, unde un servitor 
venea agale din cealaltă parte a coridorului, ducând cu 
grijă o tavă cu gahwa%. Pe chipul lui solemn s-a citit 
uimirea când a dat cu ochii de prinţ, iar tava s-a 
înclinat. Prea târziu, omul s-a repezit s-o echilibreze, 
dar s-a ciocnit de Nasir. 

Servitorul a căzut în genunchi şi a început să se 
smiorcăie - să se smiorcăie - lângă tava de argint pe 
care o răsturnase. Neagra gahwa curgea dintr-un 
dallah de alamă. 

Lui Nasir i-au trecut prin minte o mie de amintiri, 
străfulgerări pe care le îndepărtase de mult timp. 
Cafea vărsată. Ceşti sparte. O palmă usturătoare. A 
înghiţit în sec şi a clipit - o slăbiciune, care avenit şi 
aplecat între două bătăi ale inimii. 

— lertare, a chiţăit servitorul, cu jumătate de glas. 

Gândurile lui Nasir s-au oprit dintr-odată. Wu mai 
gândi atâta, potaie, şi l-a imaginat spunând pe sultan. 

— Tăcere. Curăţă mizeria asta. 

Vorbele îi erau liniştite, intenţionat neutre, dar 
pulsul i-o luase razna, ca unui copil speriat. Două 
cameriste din apropiere s-au grăbit să ajute şi Nasir a 
păşit peste ele. N-a trebuit să se uite în urmă ca să-şi 
dea seama că servitorul mort de foame dădea din cap, 
cu ochii închişi într-un gest de recunoştinţă - 
recunoştinţă pentru faptul că Nasir nu poruncise să fie 
biciuit pentru nenorocirea de a vărsa cafeaua. A strâns 
din dinţi. De câte ori vreun blestemat de servitor îl 
asocia cu sultanul, se dispreţuia şi mai mult. 

— Nasir! Te-ai întors atât de repede, s-a auzit o 


23 Cafea, în arabă în original (n.t.). 
54 


voce voioasă. 

Nasir a închis ochii strâns, încercând să-şi 
controleze mimica. Când au ajuns atât de departe 
scările alea nenorocite? 

Generalul al-Badawi, cel foarte drag sultanului 
Ghameg, şi-a arătat rânjetul de lup, nepăsător faţă de 
servitorii care curăţau podeaua. 

— Ţi-a plăcut să vezi copiii de la cursele de cămile? 
a întrebat el, iar ochii de-un albastru întunecat i-au 
scânteiat în foaierul slab luminat. 

Fălcile îi erau încleştate de furie, dând la iveală 
ceea ce simţea faţă de acei copii neajutoraţi din şeile 
cămilelor. În sfârşit, furie pentru o faptă ce nu-i 
aparţinea lui Nasir. 

— N-am timp de asta, Altair, a spus Nasir, dând să 
plece. 

— De-abia aştepţi să-l vezi pe sultan, eh? Eşti 
nerăbdător să-ţi lipeşti limba de sandalele sale. 

Nasir voia să-i smulgă şi să-i sfâşie lui Altair 
turbanul atent aranjat - care-i mângâia ceafa exact ca 
lui Nasir, ce imitator jalnic - şi apoi să i-l îndese pe 
gâtul lui drăguţ. Era un om pe care alţii îl considerau 
arătos, dar tot ce-i ieşea din interior la suprafaţă 
clocotea de ură. De parcă ar fi fost născut să-l urască 
pe Nasir. 

Dar Nasir nu-l putea uri, la rândul său, pe Altair, 
pentru că vorbele lui mustind de ură păreau să fie 
adevărate. 

— Încă o vorbă şi-o să te trezeşti cu sabia mea în 
gâtlej, a mârâit Nasir. 

— Uşor, hashashin, a spus Altair, ridicând braţele. 
Că veni vorba despre hashashini, cei pe care i-a trimis 
tatăl tău după Vânătorul demenhun au eşuat 

lamentabil. Nu s-au mai întors deloc! Cine-ar fi crezut 
că Vânătorul e un criminal cu sânge-rece, atât de 
asemănător cu tine? 

— Deci trebuie să-l aduc eu? a întrebat Nasir, 
încruntându-se. 

Nu fusese niciodată trimis să aducă oamenii pe 
care-i găsea. Îi ucidea şi gata. 

Altair a ridicat din umeri şi şi-a dus mâna la 
pumnalul de la brâu. Nu era cu mult mai în vârstă 
decât Nasir, dar se purta de parcă totul era floare la 
ureche. 

— Sultanul a trecut la planul ba şi vrea să te vadă. 
Ceva în legătură cu un om pe nume Haytham? 

Aşa se desfăşura fiecare dintre conversațiile lor: cu 
insulte pe care Nasir le ignora cât putea de mult. Dacă 
statutul său era motivul pentru care-l ura Altair, Nasir 
ar fi renunţat într-o clipă la titlul de prinţ. 

Altair veghea cu ochi de uliu, observând momentul 
în care vorbele sale au lovit în plin. Apoi a izbucnit în 
râs şi s-a îndepărtat pe coridor, cu relaxarea unui prinţ. 
Ultimul lucru pe care l-a auzit Nasir a fost glasul plin al 
celuilalt, strigându-l pe unul dintre curtenii care 
umblau pe-acolo. 

— Yalla, adu-mi şoimul. Am chef de-o vânătoare. 


So 
od 


— Nasir. 

A auzit vocea sultanului Ghameq venind din 
balconul de deasupra sa. Nasir a privit spre uşa pe 
care intrau de obicei emirii în sala tronului de la etaj, 
dar nu era nici picior de oficial acolo, doar tatăl său. 

Pielea arămie a lui Ghameqg era umbrită de o barbă 

scurtă, în vreme ce lui Nasir barba de-abia îi acoperea 
obrazul. Sultanul şi-a cercetat fiul din priviri, iar 
turbanul său parcă a înghiţit toată lumina. Işi 
îndeplinise misiunea mult prea devreme, nu-i aşa? 

— Te pricepi la asta din ce în ce mai bine. 

Mult prea devreme, într-adevăr. 

— Mai ai altă misiune? a întrebat Nasir pe un ton 
plat, pe care-i luase ani întregi să-l desăvârşească. 

— Eşti însetat de sânge, nu-i aşa? a spus sultanul, 
ridicând din sprânceana lui întunecată. 

Lui Nasir îi stăteau pe limbă mii de răspunsuri, dar 
între ei s-a întins numai tăcerea. Acesta era palatul din 
Arawiya. Centrul puterii pentru cele cinci califate şi 
pentru sute de mii de oameni. Dar era pustiu. 
Fantomatic. Îi /ipsea ceva de la moartea sultanei. 

O  sclipire i-a atras atenţia -  medalionul 
inscripţionat şi ruginit care atârna întotdeauna de gâtul 
sultanului, parţial acoperit de un thob negru, în 
straturi. Nasir şi-a încordat umerii, luptându-se cu un 
fior. Sultanul era un om voinic. Blindat cu muşchi şi 
forţă fizică. 

Nasir ştia totul despre acea forţă. 

— Ai de gând să rămâi acolo, potaie? 

Ghameq l-a privit pe Nasir, aşteptând o tresărire 
care însă n-a venit. Oricât de mult l-ar fi dezgustat, 
cuvântul acesta era practic porecla lui Nasir. 

— Spală-ţi mâinile de sânge şi adu-l pe băiat. Avem 
o întâlnire cu Haytham. 

Veşti vechi, Sultani. Nasir putea conta mereu pe 
Altair într-o singură privinţă: nu minţea niciodată. 

— Am aflat că un contingent sarazin e dat dispărut, 
a zis iute Nasir, făcând referinţă la un raport pe care-l 
primise mai devreme, în timpul dimineţii. 

Nu s-a ostenit să pomenească de trupa trimisă să-l 
găsească pe Vânătorul demenhun, de la bun început o 
plimbare după potcoave de cai morii. Dispariţia unui 
întreg contingent însă era prea importantă pentru a fi 
ignorată. 

— Şi? a întrebat sultanul, cu nările fremătând. 

Furia aceea, crescândă. 

— Era  responsabilitatea mea, a spus Nasir, 
limitându-se la vorbe puţine. Şi acum au dispărut. 

— Numai tu puteai să pierzi un întreg contingent 
din cea mai mare armată din Arawiya. 

Şi mai multe insulte şi nicio urmă de surprindere. 
Sultanului nu i s-a clintit niciun muşchi pe faţă. 

Ştie. Nasir a expirat. 

— Unde ai mutat oamenii? Nu aveam niciun drept 
să ne atingem de Sarasin din capul locului. De ce nu ai 
numit un nou calif? Intenţionezi să domneşti şi calif, şi 
sultan? 

În tăcerea care s-a lăsat, un fior de teamă s-a 
aprins în stomacul lui Nasir, înainte de a apuca să-l 
înăbuşe. 

În cele din urmă, sultanul a vorbit: 

— Nu mă pune la îndoială, băiete. Ei sunt sângele 
meu. O să fac cum poftesc. 

— Ai pierdut orice pretenţie la sângele sarazin în 
clipa când ai urcat pe tronul Arawiyei. 

Nasir şi-a încleştat maxilarul, ştiind că şi-a epuizat 
cuvintele pe care avea dreptul să le rostească. 

— Când o să-ţi vezi oare de treburile tale? a tunat 
sultanul. Nasir şi-a păstrat tonul egal. 

— Sunt prinţ, Sultani. O întreagă trupă de soldaţi 
care lipseşte este treaba mea. 

— Nu, gunoiule. Tu nu eşti nimic. 

Nasir şi-a dus două degete la tâmplă şi a plecat să- 
| aducă pe băiat. Câteodată se întreba de ce-şi mai 
bătea capul. 

Nimeni nu se aşteptase vreodată ca Surorile să 
moară - nici măcar ele insele. Dacă sultana n-ar fi 
apărut la momentul potrivit, Arawiya s-ar fi prăbuşit în 
întregime. Ea trăsese sforile şi ţinuse regatul unit, 
asigurând un anumit sens al ordinii. Fusese dreaptă, 
deşteaptă, înţeleaptă. Puternică. Totuşi Nasir nu 
înţelesese niciodată în ce fel o forţase Ghameq să-i 
lase coroana care i s-ar fi cuvenit de drept lui Nasir. 

Nu că Nasir şi-ar fi dorit-o. Nu era pregătit pentru o 
astfel de responsabilitate; se îndoia că va fi vreodată. 

La vreun an după anunţul succesorului ei, sultana 
a fost declarată decedată din cauza unei boli grave, 
ceea ce i-a aruncat pe oameni într-o stare de panică, 
pentru că salinii erau nemuritori. Inimile lor încetineau 
când ajungeau la maturitate şi nu mureau din cauze 
obişnuite. 

Salinii mureau rareori fără o lamă la beregată. 

Nasir era de acord cu asta, pentru că ştia cum îşi 
dăduse mama lui ultima suflare. 

Şi acum, mai mult decât coroana Arawiyei căzuse 
pradă sultanului. Pusese mâna şi pe un califat. 

Zăvorul temniţei s-a desprins cu un zgomot 
răsunător, c/ang, iar uşa s-a deschis spre o încăpere 
pustie, unde un băiat de 8 ani stătea lipit de perete. 
Când ochii i s-au obişnuit cu întunericul, Nasir s-a 
întrebat dacă Altair ştia despre copilul care tremura în 
frigul umed al temniţelor. Nici Nasir nu ştiuse până 
acum câteva zile. Dar Nasir nu cunoştea prea multe 
despre planurile regale. 

Când a intrat în camerele jilave ale temniţei 

palatului, toţi au tăcut dintr-odată. În ciuda 
întunericului, oamenii ştiau mereu când intra el şi 
nimeni nu scotea niciun sunet. 

Dacă l-ar fi moştenit doar pe tatăl său, s-ar fi 
scăldat în frica lor, dar şi mama sa şi-a pus amprenta 
asupra lui, iar povestea asta nu făcea altceva decât să- 
| scârbească. 

A înaintat spre băiat, strângând din dinţi ca să 
alunge duhoarea de putregai şi de fecale. 

— Ridică-te. 

Tânărul demenhun a privit biciul din mâna lui Nasir 
şi s-a ridicat, clătinându-se pe picioare. Era acolo de 
jumătate de lună, nu mai mult, dar deja oasele îi 
ieşeau prin piele, părul îi era lipsit de strălucire, iar 
pielea îi devenise temă. Şi-a târât picioarele înainte şi 
scârţâitul nisipului pe piatră s-a auzit zgomotos în 
tăcerea deplină. Nasir i-a aruncat o mantie prăfuită 
peste umeri. 

— Baba? a zis băiatul. 

— O să-l vezi, a răspuns Nasir cu blândeţe şi, în 
bezna tăioasă, umerii curbați ai copilului s-au relaxat. 

Era mulţumit că va avea prilejul să-şi vadă tatăl. 
Lângă uşă, străjerul a privit spre mantia băiatului, apoi 
a îndrăznit să-l măsoare din ochi pe Nasir, care a făcut 
o pauză fără a-şi întoarce capul. 

— S-a întâmplat ceva, străjer? a-ntrebat el, privind 
drept în faţă. 

A rostit cuvintele ca pe o înjurătură. 

— N-nu, stăpâne, a murmurat străjerul. 

Nasir şi-a îndreptat privirea spre el, iar străjerul a 
lăsat capul în jos. A aşteptat puţin, până când a 
observat că nările străjerului se umflă din nou din 
cauza fricii. Apoi a strâns biciul în mână şi l-a împins pe 

60 


băiat spre scările de piatră. 

Yalla, a vrut el să izbucnească în timp ce palma 
băiatului aluneca peste balustrada de onix. În capul 
scărilor, Nasir a scos mantia şi a îndesat-o într-un 
dulap. Pieptul micuţ al băiatului s-a ridicat, inspirând 
profund, înainte ca uşile de la odăile sultanului să se 
deschidă. 

Sultanul stătea pe canapeaua neagră din majlisul 
care ocupa jumătate din încăperea principală. Era 
desculţ şi stătea cu picioarele încrucişate. Sandalele îi 
erau la câţiva centimetri distanţă, pe carpeta înflorată 
din Pelusia. Părea mai puţin solemn, aşa aşezat pe 
podea. Un scrib îngenunchease în faţa lui. 

Ţinea în mână sulurile negre. 

In fiecare săptămână, sultanului îi era adusă o 
nouă listă a morţilor din Arawiya. Majoritatea acestor 
documente conţineau numele oamenilor care pieriseră 
săpând în Peşterile Leii din Sarasin, din cauza unui 
perete prăbuşit, a unei bătăi cu biciul sau, mai rău, din 
cauza morţilor venite pe furiş, când grupuri întregi de 
oameni erau atacați de gaze invizibile care le blocau 
plămânii, sufocându-i până la ultima suflare. 

Până-n ziua de azi, sulurile stătuseră neatinse într- 
un coş din spatele tronului sultanului, făcând ca lui 
Nasir să-i fiarbă sângele în vine. Acum a încremenit la 
priveliştea imposibilă care i se înfăţişa. 

Sultanul a bătut cu degetul într-un sul de hârtie. 

— Vreau să culegeţi gazele astea. 

— Sultani? s-a bâlbâit scribul, cu mâna îngheţată 
pe papirus. 

Cerneala îi curgea de pe tocul din trestie. 

— Gazele astea. Vaporii care i-au sufocat pe 
oamenii aceştia, a spus sultanul, gânditor. 

Scribul a dat din cap vehement. 

— Le vreau culese sau reproduse, apoi vârâte într- 
un recipient şi aduse la mine. 

Ah. Acum parcă începea să semene cu tatăl lui. 

— Nu cred că ştim cum, Sultani, a spus scribul 
încet. 

Faţa sultanului s-a schimonosit de silă. 

— Ştiu că sunteţi toţi nişte neghiobi. Pune-l pe 
'Uday să ducă gaşca de peluzieni la peşteri şi daţi-le 
tot ce le trebuie. Vreau să se rezolve curând. 

Nasir se îndoia că delegaţia din Pelusia care trăia 
în Fortăreaţa Sultanului accepta cu uşurinţă să 
primească ordine. 

— Acum ieşi. 

Scribul s-a retras salutând respectuos şi a ieşit iute 
din încăpere, foşnindu-şi veşmintele. 

— Gaze, a spus Nasir când au rămas singuri. 

A vrut să pronunţe cuvântul în chip de întrebare, 
dar mândria nu l-a lăsat. 

— Aprinde focul, a spus în schimb Ghameq şi l-a 
privit în ochi pe Nasir, când acesta nu s-a executat 
imediat. 

Nasir a scrâşnit din dinţi, dorindu-şi să poată cere 
un răspuns. Dar băieţelul se afla în primejdie. 

Aşa că, după un moment care a durat o veşnicie, 
Nasir l-a lăsat tremurând la uşă şi a aprins focul. Laşul. 
Laşul. Prostul. 

Era un singur motiv pentru aprinderea focului în 
căldura din mijlocul zilei Şi cu cât se juca mai mult 
Nasir cu magia, cu atât încălca o graniţă mai 
periculoasă. Rareori trecea o zi fără ca sultanul să nu-i 
poruncească lui Nasir să-l ajute cu folosirea acesteia. 
Poate că magia care aprindea odinioară minaretele 

regale era curată şi bună, dar această anomalie era 
departe de aşa ceva. Era un iad de sine stătător. 

Şi el nu ştia de unde venise lucrul acesta. 

Sultanul s-a jucat cu cercul antic de pe pieptul său. 
Nasir atinsese o dată medalionul acela. Intunericul îi 
pusese stăpânire pe minte, şoapte şi ţipete pe 
jumătate înnebunite îi răsunaseră în urechi când îşi 
trecuse degetele peste inscripţiile într-o limbă antică. 
Era un întuneric născut din suferinţă, un întuneric care 
nu se putea sfârşi vreodată. 

Era întunericul care dispera din cauza lui însuşi. 

Medalionul era special, iar faptul că sultanul îi 
purta tot timpul asupra lui îl făcea şi mai special. Şi 
atunci însemna că, dacă Ghameq vedea acelaşi 
întuneric, îl primea cu braţele deschise. 

Focul s-a trezit la viaţă, iar sultanul s-a ridicat în 
picioare. Sudoarea s-a prelins pe spinarea lui Nasir 
când s-a întins să ia vătraiul şi şi-a simţit mâna 
alunecoasă pe metal. Era cât se poate de capabil să-l 
folosească de unul singur, dar i l-a pasat tatălui său. 

Vătraiul. Carnea arsă. Un urlet. A strâns din ochi şi 
a slobozit o răsuflare cutremurată. Era o slăbiciune pe 
care şi-ar fi dorit să n-o arate, însoţită de un ghem de 
ruşine pe beregată. 

— Eşti încă slab, a murmurat sultanul în timp ce 
scormonea în foc. 

Nasir şi-a potolit furia care-i tremura în vârfurile 
degetelor. 

— Sunt epuizat, Sultani. 

ŞI va veni o vreme când nu voi mai fi aşa. 

— Hmm, a zis sultanul absent, ca şi cum ar fi auzit 
vorbele nerostite ale lui Nasir. Într-o zi vei vedea unde 
greşeşti, în mila ta blestemată, şi vei înţelege ce mi-am 

dorit pentru tine de la bun început. 

Dar tatăl lui nu-şi dorise asta de la bun început. 
Existase o vreme în care şi el preţuia mila. Nasir a 
crezut că şi-a amintit un zâmbet şi un palat inundat de 
lumină. Ţinea aproape de suflet acea amintire, dar cu 
fiece zi care trecea, aceasta se ofilea din ce în ce mai 
tare. Oare asta încercase să înţeleagă Owais? 

Băiatul s-a aplecat şi a întins cu grijă mâna după 
un strugure din castronul de lângă sandalele 
sultanului, iar Nasir l-a aşteptat să-şi înghită premiul 
furat înainte de a-i da înapoi lui Ghameq mapa de 
piele. 

A făcut un pas înapoi. Cu cât se ţinea mai departe 
de magia asta abominabilă, cu atât mai bine. 

Ghameq a deschis husa şi a aruncat o fâşie de 
papirus în foc. Suprafaţa acestuia era acoperită în 
cuvinte în culoarea aproape neagră a sângelui. 

Dum sihr?*. Magia sângelui, pasibilă de pedeapsa 
cu moartea şi interzisă de Surori, pentru că permitea 
unei persoane să practice magia aleasă, cu preţul 
sângelui. Fără ea, oamenii de rând erau limitați la 
afinitatea cu care se născuseră. Dar Ghameq era 
sultanul. Putea face cum dorea. Totuşi Nasir nu 
pricepea cum putea folosi magia dacă aceasta nu mai 
exista. 

Ştia că Vrăjitoarea de Argint era oarecum implicată 
- femeia aceea care frecventa palatul ca şi cum ar fi 
fost ea însăşi sultana. Ea era cea care îi procurase lui 
Ghameqg fâşiile de papirus scrise cu sânge. Sânge care 
juca oarecum şi rolul deţinătorul puterii, şi rolul 
recipientului care o conţinea. 

Flăcările au pocnit şi s-au deschis dintr-odată, 


24 Vrajă blestemată, în arabă în original (n.t.). 

pălind spre culoarea vinetelor peluziene. Camera a 
explodat în nuanţe de culoare şi căldură şi o siluetă s-a 
ridicat din vâlvătaie, formând un chip palid, cu ochi 
întunecaţi şi cu o barbă subţire, al unui bărbat care era 
viu şi întreg în Demenhur: Haytham, wazir? al califului 
din Demenhur. 

Rimaal?6.  Demenhunii nu  conteneau să-l 
înspăimânte; arătau ca nişte stafii - palizi, eterici şi 
straniu de frumoşi. La fel ca Altair, erau plini de 
lumină, dar era prea multă lumină, ca şi cum prin 
venele lor delicate ar fi curs zăpadă. 

— Unde e? a spus răguşit Haytham, trădător fără 
voie al califului. 

Şi-a aruncat de mai multe ori privirea în camera 
nevăzută. 

— Aici, a zis Nasir. 

— Baba! a scâncit băieţelul când Nasir l-a adus mai 
aproape. 

Strigătul strangulat al lui Haytham l-a făcut pe 
băiat să suspine, iar Nasir l-a strâns şi mai tare de 
umeri. 

— Dă-mi-l înapoi, te implor, a spus wazirul. 

Jalnic. 

— Dacă implori, nu se schimbă nimic, a spus Nasir, 
iar sultanul a făcut un pas în faţă. 

Oamenii i se supuneau fără crâcnire lui Haytham. 
Puterea lui ca wazir era singurul motiv pentru care 
califul din Demenhur îşi păstrase domnia. Totuşi, chiar 
şi cu un califat întreg între ei, spaima lui Haytham a 
fost instantanee. Nasir a observat-o în încremenirea 
siluetei şi în încleştarea fălcilor bărbatului. 


25 Vizir, în arabă în original (n.t.). 
26 Nisipuri sfinte, în arabă în original (n.t.). 

Haytham a căzut în genunchi. 

— Sultani. 

— Ridică-te, a spus Ghameq cu superioritate 
severă. Vrăjitoarea de Argint l-a abordat pe Ayman? 

Nasir s-a încordat. Erau două persoane care nu 
aveau ce căuta în aceeaşi propoziţie, cu atât mai puţin 
în aceeaşi cameră. Ayman era un calif bun, dacă exista 
aşa ceva. N-ar fi tolerat o întâlnire cu vreo vrăjitoare cu 
mantie argintie. În plus, îi era destul de cunoscută. 
Ghameqg ar fi putut-o întreba direct. 

Nu are incredere în ea. 

Haytham s-a uitat fix la fiul lui. Îi era mai loial 
califului decât sultanului, dar iubirea pentru fiul lui 
depăşea orice altceva. A închis ochii şi a răspuns dă, 
altfel n-ar fi existat nicio şovăială. Sultanul s-a întors 
spre băiat, iar Nasir şi-a dorit să-l împingă în 
penumbră, departe de acea privire răuvoitoare. 

— L-a abordat, a spus Haytham. S-au întâlnit în 
Casa Veşniciei, lângă satele din vest. Nu ştim cui i-a 
fost livrată scrisoarea ei, dar sperăm că Vânătorului. 
Nu ştiu nimic mai mult, Sultani. 

Când a fost pomenit Vânătorul, ochii sultanului s- 
au aprins. Dacă exista ceva mai supărător decât 
demenhunii, acesta era Vânătorul. Nasir habar nu avea 
dacă toţi locuitorii din Arawiya auziseră despre el, dar 
el auzise destule. 

Nimeni nu putea face ce făcea Vânătorul. Nasir 
încercase şi el. Cu prilejul unei asasinări, făcuse un 
ocol prin Arz. În clipa în care a păşit în pădure, un 
întuneric imposibil îl invadase şi calea de ieşire 
dispăruse. Îi luase ore întregi să se întoarcă şi fusese 
lipsit de răsuflare preţ de câteva zile, cu inima 
tresărindu-i la fiecare zgomot mărunt. 

Era asasin, ascuns, mortal, temut. Totuşi nu 
simţise în viaţa lui o asemenea teamă - aproape că se 
înecase în ea. 

Magia ținutului Arz şi magia medalionului de la 
gâtul sultanului Ghameq trebuiau să fie una şi aceeaşi. 
Nu era alimentată de ceea ce, odinioară, lumina 
minaretele. Magia aceasta era nelimitată, întunecată, 
infinită. 

— Căutarea începe peste două zile? a-ntrebat 
sultanul. 

— Aşa credem, a răspuns wazirul. 

Ce căutare? Trupul incandescent al lui Haytham a 
tremurat, iar flăcările au aruncat umbre lungi în 
încăpere. Nasir s-a tras de gulerul de la thob, pentru că 
transpiraţia îi umplea pielea de broboane. 

— Fiul meu, Sultani. De ce mi-ai luat fiul? a vuit 
Haytham. 

Nici măcar Nasir, nenorocitul de prinţ moştenitor, 
nu ştia răspunsul la întrebarea asta. 

— Dacă te vei asigura că în faţa ținutului Arz va sta 
însuşi califul când va începe căutarea, atunci îţi voi 
înapoia fiul viu şi nevătămat. 

— În faţa ținutului Arz? Dar... 

Haytham s-a oprit, iar Nasir şi-a dat seama 
imediat. 

— Vrei să-l ucid. 

Sultanul n-a negat nimic. Mai întâi califul din 
Sarasin. Apoi armata şi gazele de la Peşterile Leii, iar 
acum căutarea aceasta misterioasă. Califul demenhun. 
Haytham şi-a privit din nou fiul şi, din mijlocul focului, 
i-a strălucit durerea din ochi. 

— Se-ntâmplă des accidente în aceste vremuri 
stranii, wazir, a zis gânditor sultanul. Şi dacă găseşti un 

tron pustiu, te aşezi pe el. 

Ochii lui Haytham au arătat că omul a înţeles, 
dintr-odată, totul. Trebuia să fie un pion. Pentru că un 
tron ocupat de un pion era infinit mai folositor decât un 
tron gol. Sultanul putea controla Sarasinul destul de 
uşor din Fortăreaţă, dar Demenhurul era mult prea 
departe şi mult prea întins, iar oamenii erau mai puţin 
în favoarea lui. Cu fiul său aflat în primejdie, Haytham 
va fi căţeluşul ascultător desăvârşit. 

Haytham a aruncat o privire spre ceva aflat în 
spatele lui, iar părul i-a scânteiat violet. Mişcarea a 
colorat toată încăperea în violet, iar băiatul a sorbit 
priveliştea cu ochii mari şi buzele întredeschise. Nasir a 
simţit că urăşte inocenta lui copilărească. 

— O să faci sau nu ce ţi-am cerut? 

Vocea sultanului era tăioasă. Haytham a făcut o 
pauză. Fiul lui s-a aplecat mai aproape, ca să audă 
fiecare cuvânt. 

— Va fi acolo, a spus Haytham, iar vocea i s-a frânt 
sub greutatea jurământului său. Te rog - te rog, nu-mi 
răni băiatul. 

Dacă Ayman era moale, Haytham era dur. El era 
cel care-l ţinea în picioare pe Ayman, care păstra 
ordinea în Demenhur, unul dintre cele mai mari califate 
ale Arawiyei. Dar, în acel moment, lui Nasir i se părea 
că nu văzuse niciodată un om mai slab. /ubirea îi face 
slabi pe oameni. 

— E-n siguranţă cât timp cooperezi, a zis sultanul, 
de parcă i-ar fi promis lui Haytham să-i ude plantele. 

În siguranţă? Într-o temniţă umedă şi friguroasă 
care-l va ucide înainte să păţească orice altceva? 

După expresia ochilor săi, Haytham voia să 
deschidă gura să implore din nou, dar sultanul a 

aruncat o singură sămânță neagră în flăcări. 
Demenhunul şi focul au dispărut. 

— Du-l înapoi, a spus Ghameqg, frângând tăcerea 
lăsată brusc. 

Nasir voia să spună un milion de lucruri. Un milion 
de cuvinte şi un milion de întrebări. 

— Va veni pregătit, a reuşit el să zică, în cele din 
urmă. 

Haytham. Ayman. Nu erau proşti. 

Sultanul nici măcar nu s-a învrednicit să-l privească 
pe Nasir. 

— Va veni pregătit pentru tine, nu pentru o 
întreagă trupă a armatei din Sarasin fără arme. 

Nasir a  încremenit. Măcel şi sufocare. Acel 
contingent sarazin nu dispăruse pur şi simplu; Ghameg 
îi dăduse însă un alt ordin. Comanda deja armata pe 
care, după lege, nu o putea conduce. 

Sultanul Arawiyei plănuia ca aceştia să-i atace pe 
oamenii inocenți din satele vestice din Demenhur şi să 
se asigure că printre ei era şi califul. 

Cu acest atac venind din partea unui califat, nu din 
partea sultanului, nu vor mai exista frământări pentru 
extinderea hotarelor. Va fi război. 

Califii existau ca să-l ţină pe sultan sub 
supraveghere, exact aşa cum sultanul exista ca să-i 
ţină în ordine pe califi. Şi ei erau aproape nişte regi, iar 
sultanul doar îi supraveghea pe toţi. Un mecanism de 
autoprotecţie lăsat de Surori, ca să asigure echilibrul. 

Ce încerca să facă Ghameg? 

Nasir a deschis gura, dar el era asasin şi avea 
mâinile mânjite de sânge - cum putea să se- 
mpotrivească morţii celor nevinovaţi? A strâns din 
buze. 

ȘI ca o potaie ce sunt, voi face tot ce spune el. 
Capitolul 5 


Casa Zafirei era ultima din sat şi cea mai apropiată 
de Arz, ceea ce o ajuta enorm să se transforme din ea 
însăşi în Vânător. Totuşi a respirat uşurată când a 
încuiat zăvorul uşii de la intrare. 

Un foc pocnea în vatră, iar Lana stătea întinsă pe 
pernele din majlis, adormită. Sulul cu veştile din sat îi 
zăcea în poală, alături de cea mai proaspătă ediţie din 
al-Habib. Ziarul era jerpelit şi zdrenţuit de la 
numeroasele mâini prin care trecuse înaintea ei. Era 
plin de bârfe, povestiri scurte şi ultimele întâmplări din 
regat.  Califatele  şovăielnice şi absenţa magiei 
însemnau că ediţiile erau mai puţine şi mai rare, dar 
asta le făcea şi mai apreciate. 

Al-Habib nu avea imagini religioase, ci desene 
abstracte, fiind plin de artă caligrafică. Zafira nu 
avusese răbdare niciodată cu astfel de lucruri, dar 
mereu îşi dorise ca descrierile să ofere chipuri 
numelor, pentru că numai aşa ar fi avut în cap 
imaginea califului şi a sultanului, ca să-i poată uri. Pe 
cea a prinţului moştenitor, ca să se teamă de el. Pe 
cea a salinilor nemuritori, pentru a-i înţelege. 

Pielea strălucitoare a Lanei era plină de pistrui 
palizi, iar umbra flăcărilor portocalii îi dansa în părul 
închis la culoare. Dacă viaţa ar fi fost mai simplă, 
Zafira poate c-ar fi invidiat frumuseţea surorii sale. 

Şi-a scos cizmele şi a străbătut holul, apăsând cu 
călcâiele micile denivelări şi simțind atingerea pietrei. 
Şi-a agăţat mantia de cuierul lustruit de pe coridor, 
apoi s-a dus să-şi scoată sacul şi a încremenit. Un 

pătrăţel era vârât între pliurile acestuia. Pergament. 

Argintiu ca semiluna, purpuriu ca sângele proaspăt 
vărsat. 

l-a aruncat Lanei o privire scurtă şi a smuls 
pătrăţelul cu mare atenţie. Argintul licărea în lumina 
fragilă a focului. Bâzâia. O chema, aşa cum o făcea şi 
ţinutul Arz. Respirația i s-a transformat în gâfâială. 

Deschide-mă, părea să şoptească pergamentul. 
Rotunjimile periculoase ale femeii cu mantie argintie i- 
au revenit în minte. A răsucit repede pergamentul. 
Pliuri ascuţite şi un sigiliu intact - o scrisoare 
amintindu-i de o femeie care nu exista. 

Cuvintele bint Iskandar erau inscripţionate pe 
partea argintie. Fiica lui Iskandar. 

Inima a început să-i bată cu putere, dar fata nu s-a 
clintit când Lana s-a foit pe perne, murmurând în somn 
ceva despre Deen. Zafira a strâns din buze şi a rupt 
sigiliul, trecându-şi degetul mare peste emblema 
geometrică, având curbura zveltă a semilunei chiar în 
mijloc. Toată pagina era scrisă în alfabet arawiyan. 


Pace ţie, că mult te preţuim, 

Primeşte o invitaţie în călătoria vieţii tale. Pe 
o insulă unde natura nu are hotare şi unde 
întunericul cuprinde toate tainele. 

De ce ţi-ai dori să te aventurezi într-un astfel 
de loc, ai să-ntrebi? Pentru a recuceri magia sub 
forma unei cărţi vechi, cunoscută drept Jawarat 
cea pierdută. 

Glorie şi splendoare. Trecutul se repetă. 

Căutarea ta începe în zori, peste două zile, la 
gura ținutului Arz. 

Zafira a citit din nou şi din nou, de fiecare dată 
fiindu-i şi mai greu să respire. Cuvintele se răsuceau în 
ea, îi sufocau inima. 

Magia. O călătorie în Sharr, căci altă insulă nu 
exista. Să readucă magia. Să redea Arawiyei fosta sa 
glorie şi să se descotorosească de Arz. Cu acest 
Jawarat pierdut. S-a străduit să-şi amintească sensul 
acestor cuvinte în limba cea veche. Giuvaierul pierdut. 

Cu degete tremurătoare, a lăsat scrisoarea să cadă 
înapoi în sac. 

De aceea se afla califul în Casa Veşniciei, la un 
sfert de zi călare de aici? Satele din vest erau mici, 
cele mai sărace din Demenhur, mai ales în comparaţie 
cu maiestuoasa capitală Thalj*, la patru zile distanţă 
de periferiile unde locuia Zafira. 

Sfântă zăpadă. Peste două zile. Sharr şi magia şi... 

Gândurile i s-au oprit brusc: femeia în mantie 
argintie era reală. Ea pusese scrisoarea în sacul Zafirei. 
Nu fusese altcineva îmbrăcat în purpură şi argint. Dar 
cât de reală era invitaţia asta, căutarea asta? Existenţa 
magiei? 

Oricât de mult ar fi înspăimântat-o femeia, Zafira 
ar fi suportat o altă întâlnire cu ea doar ca să pună 
totul cap la cap şi să-i înţeleagă noima. 

A scos din nou scrisoarea din sac. Trebuia s-o 
atingă. S-o simtă. Să citească la nesfârşit acele 
cuvinte, să se îmbete cu ceva nevăzut. Foşnetul păturii 
a frânt tăcerea, iar fata a pus deoparte pergamentul 
argintiu, când a zărit-o pe Lana ridicându-se în capul 
oaselor. 

— Okht2! 


27 Zăpadă, în arabă în original (n.t.). 
28 Soră, în arabă în original (n.t.). 

Zafira nu se putea sătura niciodată să audă acea 
vocişoară dulce care-i spunea „soră”. 

— Ce face Umm? a întrebat ea cu un surâs, privind 
spre uşa închisă a camerei mamei lor. 

Scrisoarea îi striga inima agitată. 

— Doarme. Nu cred că va veni la nuntă, a zis Lana. 

Avea ochii lui Baba, blânzi şi căprui, dar o versiune 
mai bântuită a acestora. Lana era cea care alina 
episoadele nocturne de negare ale lui Umm, stând 
neobosită alături de ea. Zafira nutrea o vinovăţie 
infinită din această cauză şi asta o sufoca. A trebuit să- 
şi desprindă privirea din ochii surorii sale. 

Vânătorul şi Infirmiera. Aşa îşi numea Baba fiicele 
când o însoțea pe Zafira în ţinutul Arz, iar micuța Lana 
o ajuta pe Umm să culeagă puţinele ierburi din 
Demenhur. Habar nu avea ce bună infirmieră va 
deveni Lana când vor începe coşmarurile nocturne ale 
mamei sale. 

— Pari obosită. Cum a fost la vânătoare? a întrebat 
Lana, făcându-i loc lângă ea. 

— Bine, a spus Zafira ridicând din umeri, fără să-i 
scape încruntarea Lanei. 

Oricât ar fi iubit-o pe Yasmine, Zafirei nu-i era pe 
plac faptul că aceasta punea la îndoială deghizarea ei 
în Vânător. Era mult mai uşor cu Lana, care o privea pe 
Zafira ca pe o eroină. 

— Bine, bine. Poate că a fost şi un pic palpitant. 

S-a culcuşit lângă Lana şi i-a povestit confruntarea 
cu sarazinii, adăugând câteva detalii inventate ca să 
condimenteze povestea. Scrisoarea îşi striga chemarea 
din sacul din poala ei, dar nici asta n-a făcut-o să o 
pomenească pe femeia cu mantie argintie. Ochii Lanei 
dansau, în timp ce mâinile strângeau la piept perna ei 

albastră, cu ciucuri. 

Zafira i-o dăruise cu mult timp în urmă. Graţie 
pieilor de pe vânatul ei, nu erau cele mai sărace din 
sat, dar nici nu aveau mereu câţiva dinari puşi 
deoparte pentru extravagante. A atins-o pe Lana pe 
nas. 

— Acum avem o nuntă la care trebuie să mergem. 
Dacă ajungi acolo înaintea celorlalţi, ai putea să-i 
convingi pe servitori să-ţi dea o porţie mai mare de 
desert. Ştii tu, a necăjit-o Zafira, cântând ultimele 
cuvinte cu o ridicare poznaşă de sprâncene, „cum ar fi 
aish el-saraya?”. 

Ochii Lanei s-au aprins când a auzit de faimoasa 
budincă de pâine, cu fistic şi frişcă. 

— Îmi împleteşti părul? 

— Ba chiar voi aprinde un bakhour* de la Umm, ca 
să miroşi cel mai frumos dintre toţi nuntaşii, a promis 
Zafira, spre bucuria Lanei. 

În astfel de momente, Zafira se minuna de 
bufoneriile copilăreşti ale surorii sale. De râsetele şi 
uimirea ei. De zâmbetele şi cuvintele ei dulci. Era greu 
să-ţi închipui că era o fată de 14 ani care reuşea să 
ţină o gospodărie de una singură şi să se trezească în 
creierii nopţii pentru a alina scâncetele bizare ale 
mamei lor. Dar era una dintre multele fete forţate să 
se maturizeze înainte de vreme, iar asta era vina 
tuturor, mai puţin a micuţei Lana. 

Fără să observe schimbarea de dispoziţie a Zafirei, 
Lana a luat-o de mână şi au părăsit încăperea. Sacul 
Zafirei a alunecat pe podea, cu scrisoare cu tot. 


29 Desert delicios de sorginte arabă, denumit „pâinea palatului 
regal”, în arabă în original (n.t.). 
30 Beţişor parfumat, în arabă în original (n.t.). 

Dar, mai întâi, nunta. 


So 
od 


Mulțimea s-a adunat în jumu'a*! la asfinţit. Piatra 
cenuşie din centrul pieţei era netedă şi circulară, 
încălzită de dedesubt. Din centrul său izvorau modele 
ritmice, întinzându-şi tentaculele spre margine şi 
spunând o poveste pe care nimeni n-o putea descifra. 
Pietrele din jumu'a erau împrăştiate în cele cinci 
califate, aşezate de înseşi Surorile. 

Baba spunea că odinioară era apă sub piatra 
aceasta, răcorind pământul. Asta era înainte ca nisipul 
să se preschimbe în zăpadă. O eră acum străină 
fiecărui  demenhun în viaţă şi aproape tuturor 
arawiyenilor - mai puţin salinilor nemuritori, cu urechi 
alungite şi cu mândrie de păuni. Sau celor cu vârsta 
peste 90 de ani. 

Zafira s-a aşezat cu picioarele încrucişate pe o 
pernă, în timp ce mireasa şedea, regeşte, pe un dais*? 
împodobit. O înghiontea pe Yasmine ca să-i arate, din 
când în când, o persoană pe care n-o mai văzuseră de 
luni întregi. 

Mare parte a sătenilor din vest erau aici, într-un 
alai colorat, cu veşminte strălucitoare şi cu thobe în 
nuanţe închise, cu părul vârât sub şaluri de lână sau 
turbane cu ciucuri, cu trupurile lor subțiri 
încotoşmănate în haine, împodobite cu mărgele şi 
bijuterii zăngănitoare. Copiii se hârjoneau printre 
adulţi, râzând şi ţipând. Prăvăliile din preajmă se 
închiseseră pentru sărbătoare, cu ferestrele lor 
31 Loc de rugăciune, în arabă în original (n.t.). 


32 Mic tron (n.t.). 

murdare şi întunecate. Deşi covoare cu modele şi 
perne erau risipite din belşug pe toată întinderea 
locului, majoritatea oamenilor stăteau în picioare, 
lângă mesele joase încărcate cu mâncare. 

Nu în fiecare zi satele din vest aveau parte de o 
nuntă, aşa că, atunci când se ivea ocazia, participa 
toată lumea - împrumutând decoraţiuni, delicatese şi 
obiecte de mobilier. Mai ales când era vorba despre o 
frumuseţe ca Yasmine, iubită de copiii pe care-i învăţa 
carte, admirată de femeile pe care le încuraja, 
invidiată de bărbaţii care ştiau despre legătura ei 
apropiată cu Vânătorul. 

Căldura pietrei i se suise Zafirei în obraji. Fata era 
împărţită între dorinţa de a se amesteca în mulţime şi 
cea de a savura ultimul moment înainte ca Yasmine să 
se lege de altcineva. 

| se oprea inima ori de câte ori îşi amintea detaliul 
acesta şocant. 

Aburul urca din căprioara friptă din centrul fiecărei 
mese, iar mirosul de rozmarin, scorţişoară, foi de dafin 
şi usturoi ajungea la nările ei chiar şi de la distanţă. Îi 
lăsa gura apă, în ciuda faptului că nu-i plăcea usturoiul. 
In jurul platourilor imense erau unele mai mici: dolma” 
uleioase umplute cu ceapă şi vinete prăjite, chiftele de 
kibbeh garnisite cu mentă, manakish** unse cu zataar*5 
picant şi ulei de măsline. 

Totul costase mulţi dinari, mână de lucru şi zile de 
vânătoare pentru aprovizionare, dar expresia de pe 
chipul Yasminei când ştia că va hrăni atâtea burţi 
flămânde meritase tot acest efort ostenitor. 


33 Sarmale turcești, în arabă în original (n.t.). 
34 Un soi de turte, în arabă în original (n.t.). 
35 Amestec de ierburi, în arabă în original (n.t.). 

76 


— Lana e singură, a spus Yasmine, privind atentă 
de la locul ei. 

Lângă Yasmine era un loc liber pentru soţul ei. Sot. 
Zafirei o să-i ia ceva timp să se obişnuiască. 

Un pic mai încolo, Lana stătea ca o regină, într-un 
veşmânt împodobit cu oglinjoare. Îşi frământa şalul în 
degetele nervoase. O farfurie cu aish el-saraya, pe 
jumătate mâncată, i se legăna în poale. Zafira sperase 
ca nunta să fie un prilej de relaxare pentru sora ei, dar 
părea mai degrabă o reamintire a singurătăţii Lanei, 
mai ales că un grup de fete de vârsta ei şuşoteau între 
ele chiar în faţa ei. 

In timp ce Zafira o privea, lângă Lana s-a aşezat un 
băiat; era înveşmântat într-o thobe strânsă pe trup, 
atât de fin ţesută încât scânteia în lumina pală, 
scoţându-i în evidenţă buclele arămii. Doar Deen era la 
fel de atent ca Yasmine. Numai el putea stârni un 
zâmbet atât de sincer pe chipul Lanei. 

— Nu mai e, i-a spus Zafira Yasminei, încercând să 
priceapă nodul de emoție ce-i urcase dintr-odată în 
gât. 

Era treaba lui Deen s-o iubească pe sora altcuiva la 
fel de mult ca pe propria soră. 

Un tânăr s-a îndreptat iute spre dais, cu veşmintele 
sale brodate la fel de mândre ca zâmbetul de pe faţa 
lui. Şi-a trecut privirea peste rotunjimile Yasminei, iar 
Zafira şi-a dorit să-i scoată ochii. 

— Te mulţumeşti cu ce-a mai rămas după ce 
Vânătorul te-a izgonit din patul lui? a întrebat-o el pe 
mireasă. 

Yasmine s-a mulţumit să zâmbească, o imagine a 
eleganţei, cu mâinile strânse în poală. 

— Vino mai aproape. Să-ţi spun un secret. 

El a ridicat din sprânceană, apoi a profitat de 
ocazie pentru a se apropia de frumoasa Yasmine. 

— Eu l-am izgonit din patul meu, de fapt, a zis 
Yasmine, cu glas plăcut. Devenise cam plictisitor, ştii? 
Şi o să te dau şi pe tine afară de la nunta mea, dacă ți- 
e prea greu să fii cuviincios. 

El a deschis gura să spună ceva, dar Yasmine nu 
terminase. 

— Sau, data viitoare când micul Bishr vine la lecţii, 
i-aş putea povesti tot ce ştiu despre aventurile 
palpitante ale fratelui său mai mare. Stai să vezi când 
o să ajungă la urechile părinţilor tăi, hmm? 

Tânărul s-a dat brusc înapoi ca şi cum l-ar fi plesnit 
şi a dispărut stânjenit. Yasmine a ridicat o sprânceană 
spre Zafira. 

— Uite-aşa scapi de ei. Fără să te murdăreşti pe 
mâini - am văzut cum te pregăteai să-i rupi căpăţâna. 

— Soluţiile mele nu includ jignirile la adresa mea, 
dar, te rog, continuă, a spus tărăgănat Zafira. 

Faptul că deţineau secretul Vânătorului le dădea 
fraţilor Ra'ad un soi de superioritate, căci nu exista un 
fel mai bun de a şti ceva despre acesta decât prin cei 
doi oameni care-l cunoşteau - care o cunoşteau. 

N-ar fi trebuit să existe suficientă mâncare ca să-i 
hrănească pe cei aproape trei sute de oameni din 
satele din vest, dar întotdeauna exista. Unii spuneau 
că ţinutul Arz era cel care crea abundența din 
îmbucături mici, că animalele aveau un pic de vrajă, 
astfel încât carnea lor să pară mai multă. Zafira şi-a 
dat seama că era vorba despre abilităţile ingenioasele 
lui Deen de a distribui hrana, asigurându-se că toată 
lumea era hrănită cel puţin o dată la câteva zile. 

Desigur, Demenhurul avea ferme de animale, dar 

oile şi vitele erau rareori suficiente. Şi pentru cei de 
departe nimic nu era mai special decât vânatul din 
primejdiosul Arz. Unii străbăteau tot califatul pentru o 
bucată din trofeele Vânătorului. Aceştia o dezgustau 
cel mai mult. 

— Nu te mai uita la oaspeţii mei de parcă ai fi pe 
cale să-i străpungi cu săgeata. Nu ai niciun arc în mâini 
şi eşti îmbrăcată în rochie, i-a reamintit Yasmine. 

Zafira s-a uitat la ochii veseli ai prietenei sale, 
uluită din nou de frumuseţea sa eterică. Rochia ei de 
un auriu palid, cu mâneci largi, împodobită cu mărgele 
irizate, părul arămiu prins la spate. Un voal de dantelă 
şi o coroniţă de flori albe îi şedeau regal pe creştet. Era 
rozalie în obraji, iar kohl*“-ul întunecat care-i mărginea 
ochii o făcea să pară mai matură decât cei 17 ani ai 
săi. 

— lartă-mă, Yasmine. Sunt atât de mulţi ochi pe 
care mi-ar plăcea să-i scot, a zis ea ironic. 

Și o scrisoare argintie în minte. 

Pulsul i s-a accelerat. Împotriva oricărei raţiuni, îşi 
dorea să plece în acea căutare. Să obţină victoria. Sau, 
cel puţin, voia nişte răspunsuri. Oare o carte putea 
readuce magia? Oare califul era implicat? El nu era 
rău. Dacă ar fi aflat, cumva, că era femeie, s-ar fi 
descurcat ea într-un fel sau altul. Califul nu i-ar fi tăiat 
capul. 

Cel puţin aşa credea. 

Dar cine i-ar fi hrănit pe oameni dacă ea pleca? Ar 
fi putut să-i ceară femeii cu mantie argintie carne de 
căprioară sau poate bani. Dacă femeia aceea 
misterioasă o voia pe Zafira în această misiune, ar fi 
putut să facă mai mult decât să-i lase o scrisoare în 


36 Creion dermatograf (n.t.) 

sac. Apoi Yasmine şi Deen ar putea să... 

— Zafira, nu face asta. 

— Ce să nu fac? a întrebat Zafira, mimând 
nevinovăția. 

— Văd cum te gândeşti la ceva la ce n-ar trebui să 
te gândeşti. 

Fiindcă Zafira nu i-a răspuns, Yasmine a oftat şi a 
schimbat vorba. 

— Arăţi bine azi. 

Zafira a chicotit şi o femeie din apropiere s-a 
holbat la ea, luată prin surprindere. Nătângă 
băgăcioasă. 

— Azi, hmm? Poate pentru că stau lângă mireasă şi 
sunt îndesată într-o rochie care se-ntâmplă să-mi fie un 
pic strâmtă. 

Yasmine a pufnit şi femeii aproape i-au ieşit ochii 
din orbite din cauza purtării năzdrăvane a fetelor. 

— Ştiam eu c-ar fi trebuit să-ți aducem o rochie 
nouă, a spus Yasmine. 

Dar rochia Zafirei, deşi mai veche, era una dintre 
preferatele sale. Tivul ce atingea pământul era negru, 
iar țesătura se deschidea spre bleumarin pe măsură ce 
se apropia de răscroiala împodobită cu o dantelă 
neagră filigranată. Linii îndrăzneţe aurii îi acopereau 
umerii şi coborau, fiecare dintre ele încheindu-se într- 
un vârtej delicat. Modelul fusese motivul pentru care 
cheltuise pe ea câțiva dinari în plus - îi amintea de 
săgețile ei. Lucioase, neînfricate şi atât de frumoase. 

Zafira a deschis gura să spună ceva, dar Yasmine a 
continuat. 

— Şi, cu părul ăla al tău ridicat aşa, mă simt 
eclipsată. 

Zafira şi-a atins părul cu o mână atentă. Îi plăcea 

80 


felul în care femeile i-l strânseseră sus, ca pe o 
coroană, obligând-o să-şi lase vălul acasă. O făcea să 
se simtă drăguță măcar o dată, ca o prinţesă. Acest 
cuvânt însă era prea puţin pentru a o descrie pe 
Yasmine. 

— Nici măcar luna nu va îndrăzni să răsară diseară. 
Cum ar putea, în faţa unei asemenea frumuseți? 

Yasmine şi-a lăsat capul în jos, neobişnuit de 
sfioasă. S-a jucat cu piatra lunii din mâinile sale, 
nestemata demenhună pe care i-o va dărui lui Misk 
când ceremonia se va sfârşi. Aroma îmbătătoare de 
bakhour şi mirosul mâncării erau purtate de vântul lin. 
Zăpada proaspătă a început să cadă, acoperind sooqul 
în jurul lor, deşi piatra încălzită şi flăcările din jurul 
locului de rugăciune păstrau pământul uscat şi cald. 

Aburul nu se mai ridica de pe platouri, iar carnea 
de căprioară dispărea pe măsură ce oamenii mâncau. 
Inima Zafirei s-a strâns. Era destulă mâncare, ştia. Dar 
era şi dovada că nimic din ce-i bun nu durează la 
nesfârşit. 

După o clipă prelungă, Yasmine a spus: 

— Dacă... în seara asta...? Nu ştiu. 

Zafira s-a gândit cât de norocos era Misk şi a 
scuturat din cap. 

— O să fie perfect. Te iubeşte, Yasmine, şi tu îl 
iubeşti, şi amândoi ştiţi asta. Nimic nu poate merge 
rău. 

Yasmine şi-a trecut un deget peste motivele florale 
şi geometrice de henna de pe piele. Undeva, în acel 
desen complicat, se putea desluşi numele lui Misk. 

— lubirea. Ce prostioară. 

Zafira a privit-o pe Yasmine în ochi şi un alt nume 
s-a ridicat, nerostit, între ele. Deen. El îi oferise totul şi 

i-ar fi oferit şi în continuare, dar ea tot nu-i putuse 
încredința inima ei. Nu după tot ce i se întâmplase lui 
Umm din cauza lui Baba. 

— lată-l! a ţipat cineva, iar Zafira a _ tresărit, 
aşteptându-se oarecum ca Deen să se materializeze 
înaintea ei. 

Dar mulţimea se dădea la o parte pentru Misk, 
îmbrăcat într-o thobe neagră şi purtând un turban 
bleumarin, ai cărui ciucuri se legănau la fiecare pas. 
Ochii îi erau aţintiţi asupra Yasmine, iar Zafira şi-a ferit 
privirea din cauza expresiei lui intense şi înfierbântate. 

— N-o să mă pierzi, ştii bine, a spus Yasmine cu 
blândeţe. O să fiu tot a ta. 

Yasmine nu trebuia să se uite la Zafira când Misk o 
privea în felul acela. 

— Ştiu. Sunt doar egoistă. 

Yasmine a zâmbit subtil. 

— O să ai concurenţă serioasă. Este diabolic de 
arătos. 

Zafira s-a încălzit pe dinăuntru, bucuroasă de 
schimbarea tonului conversaţiei. Misk era arătos. Mai 
ales pentru că era diferit. Mama lui se trăgea din 
Sarasin, aşadar, cu părul lui negru ca tuşul şi cu pielea 
sa mai închisă la culoare, ieşea în evidenţă printre 
demenhuni. Era un lucru bun că nu moştenise şi 
trăsăturile mai faimoase ale sarazinilor. 

— Inima inimii mele. Luna sufletului meu, i-a spus 
Misk Yasminei, iar Zafira a luat zâmbetul prietenei sale 
şi l-a ferecat în inimă. 

În ciuda înclinaţiei spre violenţă, sarazinii aveau o 
cadență mai liniştitoare în limbă decât demenhunii. 
Mai răguşită şi mai scânteietoare în acelaşi timp. 

Deen a venit de cealaltă parte a lui Misk, cu 

licărirea veşmintelor sale jucând în lumină. Un turban 
de culoare cărămizie îi ascundea aproape toate buclele 
rebele, iar marginea tivită îi atingea uşor gâtul. 

A observat că-l priveşte şi i-a zâmbit şovăitor, 
alungându-şi din ochi expresia bântuită. Zafira i-a 
zâmbit la rându-i şi s-a întrebat dacă el îi povestise 
Yasminei visul pe care-l avusese şi dacă visul şi 
scrisoarea aveau vreo legătură. 

O pereche de străjeri din Demenhur, în livrele gri 
cu albastru, au despărţit cu blândeţe mulţimea. Mantii 
grele ascundeau ţinutele făcute pentru alergare şi 
încălecat rapid, fiind şi călduroase. Aveau pe centuri 
sigiliul califatului Demenhur - un fulg de nea cu 
margini ascuţite, din argint vechi - şi două teci. Una 
pentru un jambiya”, cealaltă pentru iatagan. 

In afara fulgilor ascuţiţi, un ansamblu ca acesta i-ar 
fi plăcut la nebunie Vânătorului. Ce bine ar fi fost ca 
Zafira să se fi priceput la fel de bine să mânuiască acul 
de cusut cum se pricepea cu arcul. 

Za'eemul satului a urcat pe mimbarul:* de piatră şi 
toată lumea s-a ridicat în picioare. Zafira a scrâşnit din 
dinţi când i-a zărit ochii răutăcioşi. O pereche de mâini 
calde le-a cuprins pe ale sale, iar ea şi-a descleştat 
pumnii strânşi. Deen i-a şoptit numele şi a tras-o lângă 
el şi doar atunci a observat şi ea că toată lumea făcuse 
câţiva paşi îndărăt, în tăcere. Lana s-a strecurat de 
cealaltă parte a Zafirei şi a prins-o de mână. 

— Ne-am adunat astăzi aici întru promisiunea 
uniunii, a început za'eemul. Unitatea a adus Arawiya la 
prosperitate şi tot unitatea ne va ajuta să trecem de 
această perioadă întunecată. Fără ea, am fi încă 


37 Pumnal tradiţional arab (n.t.). 
38 Frate, în arabă în original (n.t.). 

nomazi, cutreierând nisipurile nesfârşite şi 
adăpostindu-ne de soarele necruţător, pe vremurile în 
care fiecare zi avea gustul primejdiei. 

— Akhh*, za'eemul ar trebui să scrie o carte, a zis 
Deen încrucişându-şi braţele, iar Zafira aproape a 
zâmbit în faţa acestei mostre rare de iritare din partea 
lui. 

— Cele Şase Surori s-au ridicat din haos şi zgomot. 
Şi-au luat magia din inimaginabila putere din inimile 
lor. Cu ajutorul ei ne-au adus împreună, construind 
califatele şi stăpânind drept prin consiliul înfiinţat în 
locul pe care acum îl numim Fortăreaţa Sultanului. Ne- 
au dăruit nouă inimile lor bune, impregnând minaretele 
regale cu magia lor, sporindu-şi puterile pentru ca 
magia să se extindă şi asupra oamenilor, şi asupra 
salinilor. Ne-au oferit un ţel mai înalt, în care afinităţile 
noastre naturale ne-au putut defini existenţele. Un 
vindecător putea să vindece, o inimă înflăcărată putea 
invoca vâlvătaia. 

Auzind despre magie, Zafirei i s-a strecurat 
durerea în inimă, iar scrisoarea i-a reapărut în gânduri. 
Mintea i s-a întors în ţinutul Arz şi s-a frecat pe piept cu 
nodurile degetelor - ar fi mânuit focul sau apa? 
Abilitatea de a vindeca printr-o simplă atingere sau cea 
de a vedea viitorul? 

— In acea eră de aur, care a durat câteva secole, 
Surorile au oferit fiecărui califat o forţă de care 
celelalte aveau nevoie pentru a supravieţui, 
consolidând astfel unitatea. Demenhur a dat Arawiyei 
ierburi şi leacuri negăsite în altă parte, alături de 
aprecierea pentru arte. Sarasin a împărţit cărbunele şi 
mineralele. Pelusia ne-a hrănit cu toate fructele 


39 Frate, în arabă în original (n.t.). 

pământului şi ne-a oferit inegalabilele sale cunoştinţe 
inginereşti, care au avansat dincolo de imaginaţia 
noastră. Vecinii noştri din Zaram au colindat mările, i- 
au pregătit pe luptătorii noştri şi au adus bunătăţi din 
adâncimile apelor sărate. Mult-preţuitul safin din 
Alderamin a însemnat trecutul nostru, studiindu-ne 
defectele pentru a ne ajuta să devenim mai buni, 
oferind Arawiyei spiritul creativităţii pentru a ne 
dezvolta inimile. Au interzis incontrolabilul dum sihr, 
punând limite magiei, astfel încât să ne protejeze şi 
mai mult. Arawiya, măreţul nostru regat, a înflorit. 

Glasul za'eemului s-a oprit brusc şi Zafira s-a înfipt 
bine în călcâie. Ceruri mari. Calmează-te. 

Nenumărate murmure s-au răspândit în adunare, 
căci era clar că nu doar Zafira tânjea după ce 
pierduseră şi nu numai ea era mândră de ceea ce 
realizaseră împreună. In acea zi pierduseră ceva mai 
mult decât magia. Pământurile lor deveniseră nişte 
fiare neîmblânzite. Intre califate au fost ridicate ziduri, 
iar acum o pădure întunecată se apropia pe furiş, din 
ce în ce mai mult în fiecare zi. 

— Unitatea a fost cea care ne-a oferit totul. 
Solidaritatea şi iubirea. Ne-au fost luate multe lucruri, 
prieteni dragi, căci atunci când Surorile au dispărut au 
luat magia cu ele - aceeaşi magie cu ajutorul căreia au 
sădit în fiecare califat o încredere atât de puternică. 
Am fost lăsaţi în voia sorții odată cu dispariţia lor. 
Minaretele noastre se ridică în întuneric. Arawiya 
suferă. 

Za'eemul a zâmbit trist. 

Asta era o parte din istorie pe care Zafira refuza s- 
o creadă. Cele Şase Surori n-ar fi voit - n-ar fi putut - 
stăpâni cu dreptate e atâţia ani ca să dispară pur şi 

simplu, lăsându-şi popoarele şi pământurile pradă 
ruinei. Nimic din toate astea nu avea logică. 

— În ciuda tuturor acestor lucruri, nu cedăm, a 
continuat za'eemul. Ceremonia de azi nu numai că va 
uni două inimi, dar şi două califate. Mabrook“, suflete 
tinere. Fie ca inimile să vă rămână legate şi dincolo de 
moarte. 

Ceilalţi au repetat urarea şi, cu un gest final al 
capului, za'eemul a plecat alături de gărzile sale. 

— N-a fost rău, pentru un bou părtinitor, a spus 
Zafira, iar Deen a aprobat-o în şoaptă. 

Dar în loc să se simtă inspirați de discursul 
za'eemului, oamenii au început să pălăvrăgească, de 
parcă omul îi întrerupsese niţel ca să le spună că la 
final se va servi ceai de mentă. 

Îşi acceptaseră soarta marcată de frig nesfârşit şi 
întuneric înfricoşător. Nu-şi doreau mai mult decât 
ceea ce aveau. Ce viaţă le rămânea de apărat dacă 
Arzul îi înghiţea cu totul? 

Un bătrân al satului a venit în faţă pentru a oficia 
ceremonia nupţială şi în mulţime s-a lăsat liniştea când 
bărbatul a ridicat braţele. Un copilaş a chiuit, iar mama 
a calmat entuziasmul micuţului. 

Yasmine i-a dat piatra lunii lui Misk, care nu a 
scăpat-o nicio clipă din privire. Degetele lui Deen le-au 
mângâiat pe ale Zafirei, iar ea s-a încordat. Dar el şi-a 
înlănţuit mâna cu a ei, făcând-o să respire accelerat. 

Bătrânul a continuat cu vorbe lente şi tărăgănate. 
Yasmine a privit-o de la distanţă pe Zafira şi şi-a dat 
ochii peste cap. Zafira şi-a luat ochii de la ea şi şi-a 
înăbuşit un hohot de râs. 

— Crezi că mariajul va schimba toate astea? a 

întrebat Deen. 

Ea şi-a înclinat capul. 

— Ce anume? 

— Pe ea. Ghiduşia ei. Cheful de năzdrăvănii 
încăpăţânarea ei imposibilă. 

Zafira şi-a ales cuvintele cu grijă. 

— O iubeşte aşa cum e. De ce-ar trebui să fie 
diferită? 

— Nu ştiu, a zis el, strângând-o mai tare de mână. 
Cred pur şi simplu că atunci când eşti legat de cineva 
te schimbi. Atât pentru fericirea celui pe care-l iubeşti, 
cât şi pentru propria fericire, te schimbi fără să-ţi dai 
seama. 

Ca Umm. Ca Baba. 

Bătrânul aproape că terminase. Felinarele se 
trezeau la viaţă în timp ce soarele asfinţea, iar mirosul 
de ulei rânced umplea aerul. Zafira şi-a înclinat capul, 
nefiind sigură că îşi doreşte să afle mai multe. 

— În ce fel? 

Deen a privit-o, dar ea nu-şi putea întoarce chipul 
spre el, acum, când existau şi alte cuvinte. Întrebări şi 
rugăminţi. Gânduri şi planuri pentru viitor. Invitaţii şi 
negări. 

Răspunsul lui a sunat blând, un evantai de cuvinte 
care i-au mângâiat puful de pe ureche, în timp ce 
lamentările şi cântecele străpungeau aerul din jur: 

— Mi-aş dori să ştiu. 


Capitolul 6 


La căderea serii, Nasir nu se aştepta să găsească 
felinarele aprinse şi draperiile netrase. O  briză 
întârziată de vânt îi răcorea iatacul. Nu se aştepta nici 

să-l găsească pe Altair întins pe patul său, cu sandalele 
din piele de vițel trântite pe aşternuturi. 

Gunoi nenorocit. 

— Ce cauţi în iatacul meu? a mârâit Nasir. Cine ţi-a 
dat drumul? N-ai găsit nicio fiinţă inocentă de sedus? 

Altair a deschis gura, dar apoi s-a oprit, ridicând un 
deget. 

— La care dintre întrebări vrei să-ţi răspund mai 
întâi? 

A tras de timp ridicându-se în capul oaselor, 
umflând pernele din spatele său, făcându-l pe Nasir să 
se simtă ca şi cum e/ar fi intrat neinvitat. 

Generalul purta un turban bleumarin şi veşminte 
de culoare cărămizie, cu manşete brodate cu auriu. L-a 
prins pe Nasir studiindu-i ţinuta. 

— E o petrecere în Daama Faris şi am venit să te 
întreb dacă vrei să mă-nsoţeşti. 

Să te întreb. Niciun respect, nicio etichetă, niciun 
titlu princiar. 

— Eu nu voi cocheta cu dezmăţul, cu atât mai mult 
nu voi pune piciorul într-un cort plin de beţivani, a spus 
Nasir cât a putut de calm. Acum dă-te jos din patul 
meu. 

Altair s-a ridicat din pat cu mişcări dramatice şi cu 
un oftat greoi. 

— O să fie distractiv, Nasir. Ţi-ar prinde bine nişte 
distracţie. Mă gândesc că toate omorurile astea te cam 
îmbătrânesc. Câţi ani ai acum, de fapt? Două sute? 
Două sute unu? 

Avea o voce veselă, mereu zgomotoasă şi lipsită 
de griji, în vreme ce Nasir era tăcut. Prea tăcut, 
obişnuia să spună mama lui. 

— Douăzeci, a şuierat el, supărat pe sine că a 

răspuns. 

Altair a izbucnit într-un râs profund şi lent. lar 
Nasir, fraier cum era, şi-a amintit că-i plăcea râsul lui 
Altair. 

— Akhh, ştiam eu că e un număr format din două 
cifre. Unde e servitoarea aia ata adorabilă, apropo? 

Altair şi-a plesnit palmele, aruncându-şi privirea 
prin odaia goală. 

— Cea pe care ai furat-o de la mama ta? 

Un fior a străbătut degetele lui Nasir. Şi-a desfăcut 
primul strat al veşmintelor, arătându-i armele lui Altair, 
care-l privea atent. În ciuda fizicului mai masiv al 
generalului, amândoi erau la fel de pricepuţi la luptă, 
dar Altair avea limitele sale, iar Nasir, fiind hashashin, i 
le observase. 

Altair deschidea şi închidea în mod repetat uşiţa 
unui felinar, umplând încăperea cu scârţâitul enervant 
al balamalelor. 

— Când doreşti, eşti liber să pleci, a spus Nasir fără 
să clipească. 

— Manierele tale mă uluiesc, ca de obicei, a spus 
Altair. Unde rămăsesem? Ah, servitoarea! Mi-ar plăcea 
să mă delectez cu perfecțiunea ei, căci ea e motivul 
pentru care nu „cochetezi cu dezmăţul”, nu-i aşa? a 
vorbit el tărăgănat, imitându-l comic pe Nasir. 

Nu era aşa. Nasir nu vorbise cu Kulsum de câteva 
luni. De câte ori venea ea prin preajmă, el se retrăgea. 

— Pleacă, a zis Nasir după o pauză prelungă, 
umplută doar de foşnetul armelor pe care şi le scotea 
de la brâu. 

— Păcat. Credeam că vrei să ştii mai multe despre 
misterioasa misiune, călătorie, căutare - chestie - de 
care sultanul e atât de interesat. 

Nasir a simţit cum i se zbate o venă în maxilar. 
Altair îl privea cu atenţie, fără vreun gând să se 
îndrepte spre uşă. Nasir şi-a agăţat restul armelor pe 
peretele de deasupra patului. Nemernicul ăsta a ştiut 
mereu cum să-l aţâţe. 

— Ce ştii despre asta? a-ntrebat cu precauţie, 
turnându-şi apă într-un pahar. 

Deşi avea o hoardă de servitori care ar fi putut să-i 
toarne apă, să-l ajute să se schimbe, să-i pregătească 
baia, poruncise să nu vină niciunul în odăile lui. 
Monştrii preferă singurătatea. 

S-a aşezat pe marginea patului. Altair s-a aplecat, 
şoptind conspirativ. 

— Mai multe decât tine. 

— Atunci vorbeşte, a zis Nasir după ce apa i-a 
alinat gâtlejul ars. 

— Da, stăpâne, a zis Altair batjocoritor, cu o 
sclipire în ochi. 

Nasir s-a zbârlit la auzul tonului generalului şi era 
aproape să-i toarne în cap apa din pahar. 

— Trebuie să te plătesc ca să vorbeşti? Căci mi-e 
teamă că asta nu se va-ntâmpla. 

Altair s-a încruntat. 

— Am galbeni din abundență, shukrun“!. Cred că 
plăţile cele mai bune sunt întotdeauna cel mai dificil de 
obţinut. Aşa că hai cu mine în Daama Faris şi o să 
vorbim la un pahar. 

Nasir a strâns din dinţi, iar Altair a ridicat două 
degete la tâmplă, într-un salut batjocoritor, şi a 
dispărut din odaie. Nemernicul. 


Co 

Taverna ambulantă se-ntindea peste nisipurile 
vălurite, nu foarte departe de palat. Cum de găsise 
Altair acest loc era peste putinţa de înţelegere a lui 
Nasir, dar aşa funcționau soldaţii şi superiorii lor. 

A intra în Daama Faris însemna să intri într-o altă 
lume, căci nici un alt loc din oraşul sultanului nu era 
atât de viu. lritarea mereu prezentă era îmblânzită de 
o nostalgie nefamiliară. S-a poticnit în mers. 

Astfel de sentimente nu trebuiau încurajate. 

Nasir a lăsat pânza să cadă în spatele lui şi l-a 
urmat înăuntru pe Altair cel zâmbitor, trecând pe lângă 
oamenii care umpleau covoarele jerpelite şi murdare. 
Dezordinea şi zăpuşeala, amestecate cu mulţimea 
zgomotoasă, îl ameţeau de cap. In timp ce-şi croiau 
drum, Altair a salutat câţiva bărbaţi, spunându-le pe 
nume, iar Nasir se aştepta ca toţi cei din cort să 
amuţească brusc, să se citească teama în ochii lor. 

Dar ei doar l-au privit în treacăt. Nici măcar nu l-au 
recunoscut. 

De asta simţea senzaţia aceasta de libertate? 

Mirosurile trupeşti şi duhoarea băuturii l-au făcut 
să scrâşnească din dinţi. Va pleca de aici cu un strat de 
jeg pe haine. Gândul că inhala această mizerie 
aproape că l-a făcut să vomite, dar asta ar fi sporit lista 
nesfârşită de batjocuri ale lui Altair, aşa că şi-a înghiţit 
repulsia. 

Au înaintat amândoi până la o masă joasă, prea 
aproape de centrul cortului. Nasir şi-a plimbat privirea 
în jur, căutând intrările şi îndreptându-şi atenţia asupra 
meselor cufundate în umbră. Erau cel puţin patru 
bărbaţi în mantiile argintii ale Gărzii Sultanului, alţi 
câţiva în uniforme sarazine şi câţiva cu pielea mai 

negricioasă, ce nu puteau fi decât peluzieni, discutând 
aprins cu amicii lor zaramezi. Fortăreaţa Sultanului 
avea şi partea ei importantă de demenhuni, dar proştii 
aceia beau doar zăpadă topită de câte ori aveau 
ocazia. 

— Te voi proteja, dragul meu asasin. Acum nu te 
mai purta de parcă lumea asta te-ar putea înghiţi de 
viu, hmm? i-a şoptit Altair la ureche. 

Nasir a închis ochii, auzind rânjetul lui Altair. l-a 
venit din nou să vomite. 

Altair a avut tupeul să-l prindă de umeri şi să-l 
ghideze pe covorul jerpelit, unde Nasir şi-a strâns 
picioarele sub el şi s-a aşezat ca un ţăran de rând. Era 
tot ce putea face ca să nu-l azvârle pe general de pe 
umărul lui. Altair a râs, în mod clar bucurându-se de 
fiecare clipă. 

— Să-ţi fac rost şi de o baveţică? 

— Ţine-o tot aşa şi-o să-ţi îndes turbanul tău 
preţios pe gât, a replicat Nasir, observând că sub el 
covorul era pătat cu naiba ştie ce. 

Venise aici pentru informaţii. Văzuse şi făcuse 
lucruri mai rele decât murdăria asta. Va supravieţui. 

— Preţios, eh? Poţi să-l iei tu. Albastrul nu prea mă 
prinde. 

Altair i-a făcut cu ochiul şi s-a aşezat de partea 
cealaltă a mesei. Nasir nu s-a ostenit să-i dea vreun 
răspuns. Cineva a deschis una dintre intrările cortului 
şi razele lunii s-au furişat înăuntru, odată cu o pală 
rece de vânt din deşert. În deşerturile din Arawiya nu 
era nimic mai frumos şi mai iubit decât luna, care 
aducea răcoare după soarele neobosit. Încă un lucru 
pe care întunericul ce se întindea căuta să-l înghită. 

— Marhaba, i-a salutat fata care servea la mese. 

O bijuterie verde - probabil falsă - îi împodobea 
buricul lăsat la vedere, iar braţele îi licăreau de pudră 
irizată. Altair a rânjit şi mai larg, iar ea şi-a luat 
îngăduinţa de a se înghesui lângă el. 

— Spune-mi, habibi“?, îmi stă bine cu turbanul 
ăsta? a croncănit Altair. 

Nasir şi-a încrucişat braţele şi a oftat. Fata şi-a 
trecut un deget pictat cu henna peste turban şi a 
zâmbit cu buzele ei rozalii. 

— Cred că te face să arăţi - s-a aplecat mai mult şi 
şi-a coborât glasul, aţâţându-l cu părul ei negru - 
fermecător. 

Nasir a ridicat din sprânceană când fata şi-a trecut 
buzele peste obrazul lui Altair. 

Acesta i-a rânjit ca un prostănac, cu privirea 
întunecată de dorinţă. Saliva ca un câine pe care 
tocmai l-a lăudat stăpânul. Fata a chicotit, iar Altair a 
răspuns privirii ostile a lui Nasir cu o ocheadă calmă, 
înainte de a se întoarce din nou spre ea cu un alt 
zâmbet pe faţă. /şi schimbă iute chipurile. 

— Un ibric de qahwa pentru mine, te rog, a zis 
generalul. 

Nasir era surprins. Cafea? Ar fi crezut că generalul 
are chef să se îmbete. 

— Şi pentru prietenul meu... 

Altair şi-a lăsat gândul neterminat, făcând un gest 
spre Nasir, care s-a încruntat la auzul cuvântului 
„prieten”. 

— Apă. 

Fata s-a mirat când i-a auzit comanda, a atins 
obrazul lui Altair şi s-a făcut nevăzută. Ochii 
generalului au urmat-o. 

— Ştiam că eşti un om plicticos, Nasir, dar apă? 
Nici măcar nu cred că au aşa ceva aici. E posibil să-ţi 
aducă de la toalete. 

Nasir şi-a muşcat limba, iar Altair a continuat: 

— Stăpânirea ta de sine mă uluieşte. 

Ca şi cum cafeaua l-ar fi făcut pe Altair să uite 
ceva. 

— lar nechibzuinţa ta mă scârbeşte, a replicat 
Nasir. 

— Unii caută căi de a uita, a zis Altair, bizar de 
solemn. 

Nasir i-a urmat privirea către un bărbat evident 
luat de băutură. Prostul se holba la un pahar, ametit şi 
cu privirea rătăcită până când a clipit - o străfulgerare 
de durere, apărută şi dispărută într-o clipă. Nasir nu 
credea că Altair a zărit acea durere. 

— Unii dintre noi nu pot uita niciodată. 

Nasir habar n-avea de ce îi spusese acele cuvinte 
tocmai lui Altair. Ca să-i amintească de propria 
idioţenie, Altair i-a aruncat o privire ucigătoare. 

— Unii dintre noi nu merită să uite. 

Fata s-a întors înainte ca Nasir să-i trântească o 
replică. A aşezat un ibric şi o ceaşcă în faţa lui Altair şi 
un mic pahar de apă în faţa lui Nasir. Părea curată şi 
nu mirosea ca şi cum ar fi fost adusă de... acolo. 

— Shukrun, habibi, a spus Altair, trecându-şi vârful 
degetelor peste mâna fetei. 

Lui Nasir i-au luat foc urechile când generalul s-a 
înclinat spre fată, i-a şoptit ceva, stând lipit de pielea 
ei; apoi i-a îndesat în palmă o fâşie de papirus. 

— Ascultă, a început Nasir, dar fata s-a ridicat şi s- 
a îndepărtat grăbită, aruncându-i o privire urâtă. 

Apoi s-a oprit în faţa unuia dintre bărbaţii cu 

uniformă neagră. Un soldat sarazin. 

— E necuviincios să te holbezi la o femeie când eşti 
cu un bărbat, a zis tărăgănat Altair. 

Nasir l-a privit dezgustat. 

— Cine ţi-a zis asta e... 

— Eu am inventat-o, de fapt, a replicat generalul. 

Nasir a văzut că fata i-a dat iute soldatului ceva de 
culoare crem. Bucata de papirus. 

— Nu fi băgăcios, prinţe. 

Nasir s-a strâmbat şi s-a uitat din nou, dar acum 
rămăsese acolo numai soldatul, holbându-se la rândul 
său la Nasir cu o indiferenţă rece. Făcea oare parte din 
contingentul care avea ca misiune să treacă Demenhur 
prin foc şi sabie? Nasir nu ştia. 

— Tot ce fac este pentru binele regatului nostru, a 
continuat Altair. Nu asta ne dictează datoria? Trebuie 
să existe un motiv pentru care tot omori oameni 
nevinovaţi. 

Şi-a turnat în ceaşcă un pârâiaş de cafea neagră, 
nepotrivit în acel cort plin de băutură şi de indivizi 
gălăgioşi. Şi-a dat seama că Nasir îi priveşte cu atenţie 
ceaşca. 

— Aş fi crezut că tu, dintre toţi oamenii, ai fi 
observat până acum că sunt deasupra oricărei tentaţii 
omeneşti de a mă ameţi. 

Nasir era pe jumătate safin şi nici măcar el nu se 
considera altceva decât om. Totuşi Altair avea 
dreptate. Nasir îi observase limpezimea 
înspăimântătoare din priviri de câte ori se întorcea 
noaptea acasă. Pur şi simplu nu se aşteptase ca Altair 
că bea cafea amară într-o tavernă. 

— Unde rămăseserăm? A, da, la misiune. 

Altair şi-a întins picioarele de-o parte şi de alta a 

mesei, fără să se obosească să-şi coboare glasul. Nasir 
a deschis gura ca să întrebe despre fată şi despre 
papirus, dar soldatul sarazin dispăruse. 

— Mă surprinde că nemernicul de taică-tău nu ţi-a 
spus încă. El şi planurile lui măreţe. 

Nasir a încremenit. Altair nu-l vorbea niciodată de 
rău pe sultan. 

— Vrăjitoarea  Argintie a trimis o invitație. 
lrezistibilă. Personalizată, a început Altair, dând peste 
cap o ceaşcă de cafea. 

Intotdeauna era o zi jalnică când sultanul îi cerea 
sfatul Vrăjitoarei Argintii. Aceasta era o prezenţă 
obişnuită la Fortăreaţa Sultanului, dar Nasir păstra 
distanţa faţă de femeia căruntă care îl supraveghea 
mereu prea îndeaproape. 

— Ce mod elegant de a obţine ceva din Sharr... 

— Sharr? a repetat Nasir înainte să se poată 
stăpâni. 

Insula - kharra. Toate gândurile i s-au risipit ca 
nisipul în bătaia unei pale de vânt. 

— Nu mă întrerupe, l-a dojenit Altair. Orice ar fi 
chestia asta, se presupune că va readuce magia în 
minaretele din Arawiya. lar tu joci un rol important în 
acest plan. 

— Eu. lar răsplata e... 

Nasir s-a întrerupt brusc, simțind cum cineva îl 
loveşte cu piciorul. Până şi-a ridicat privirea, 
nemernicul trecuse deja de el. 

O altă briză uscată s-a strecurat în cort, ciufulind 
părul lui Nasir şi aţâţând amestecul de mirosuri 
neplăcute. 

— Habar n-am despre ce e vorba, în afara faptului 
că Vrăjitoarea Argintie e în spatele acestui amănunt şi 

că numai cei curaţi la suflet îl pot găsi. 

— Corect. Şi asta înseamnă că trebuie să mă duc 
eu? a spus Nasir în batjocură. 

O bătaie se stârnise la nici trei mese depărtare de 
ei, între un zaramez guraliv şi un individ masiv, cu dâre 
de sudoare pe qamis“?. Nasir şi-a masat tâmplele, în 
vreme ce mormăielile şi înjurăturile se aprindeau în 
vacarmul deja insuportabil. 

— Ai avut vreun moment în care să te fi gândit că 
eşti curat la suflet? a spus netulburat Altair. Ghameq 
nu are încredere în Vrăjitoarea Argintie - din motive pe 
care nu mi le pot închipui. Treaba ta e s-o ucizi pe 
persoana care găseşte premiul final şi să aduci 
răsplata, care-o fi ea, înapoi tatălui tău. 

Ah! De-abia asta era o misiune care i se potrivea 
lui Nasir. 

— Vezi? Oricât de mult te-ar uri, tu eşti singurul în 
care Ghameq are încredere deplină, a explicat Altair. 

Dar Ghameq nu avea încredere în nimeni. Nici 
măcar în propriul fiu, cu atât mai puţin într-o vrăjitoare 
căreia îi cerea ajutorul. 

Altair a izbucnit într-un hohot trist de râs, semn că 
ajunsese la aceeaşi concluzie. 

— Laa, nu despre asta e vorba. Tu eşti pur şi 
simplu singurul pe care-l poate obliga şi singurul care 
nu va ceda în timp ce-i va îndeplini porunca. 

Cuvintele lui au venit ca o lovitură. O acuzaţie cu 
care Nasir se obişnuise, dar nu şi cu senzaţia 
copleşitoare de laşitate care o însoțea. A ridicat brusc 
privirea către general, strângând din dinți. 
Autocompătimirea mai putea aştepta. 

— Şi mi-e teamă că lucrul pe care-l vei aduce de- 

acolo va fi ultimul de care are nevoie, a conchis Altair. 

Pentru ce? i-a venit lui Nasir să-ntrebe. 

Un tremur a străbătut trăsăturile mândre ale lui 
Altair, oprindu-se la buzele la fel de mândre. O emoție 
pe care Altair, cu firea lui calculată, n-ar fi trădat-o 
niciodată. 

Se punea la cale ceva mai rău decât îşi putea 
închipui Nasir. 

Pe blestemata de insulă Sharr, nici mai mult, nici 
mai puţin. 


Capitolul 7 


Mama Zafirei a ştiut dintotdeauna că fiica ei nu se 
teme de Arz, aşa cum o făceau ceilalţi copii. O 
adormea cu şoapte despre Gărzile Sultanei, iar Zafira îi 
visa pe gardieni ţinându-se după ea, cu glugile lor 
argintii şi cu chipurile severe. Umm nu ştia să ţeasă 
poveştile ca Baba, dar mamele se pricep mai bine să 
teasă temeri. 

Acum, că sultana murise, Zafira zărea o nuanţă 
diferită de argintiu în fiecare cotlon umbrit. 

Scrisoarea şi femeia cu mantie argintie. 

Zăcea în pat şi o durea tot trupul din cauza 
strânsorii acelei rochii infernale pe care o purtase la 
nuntă, cu câteva ore înainte. Yasmine se afla la o casă 
depărtare, ca întotdeauna, dar o simţea departe şi 
intangibilă. Eşti egoistă, asta e tot. 

A strâns cu putere ochii şi i-a deschis cu un mâărâit, 
gonindu-i din mintea sa pe Yasmine şi pe Misk. Şi pe 
Deen, care-şi ducea sacul voluminos în spinare, 
dispărând în josul străzii cu un surâs dulce-amar; va 
sta la un prieten câteva nopţi, până când Yasmine se 

va muta în casa lui Misk. 

Dulce zăpadă din Ceruri. 

Avea alte lucruri pentru care trebuia să-şi facă griji. 
Cum ar fi căutarea care începea peste două zile. Prin 
nenorocitul de Sharr, dintre toate locurile posibile. 

Salteaua subţire nu putea înăbuşi scârţâitul 
lemnului vechi când fata a coborât din pat. Ar trebui 
să-l roage pe Deen să arunce o privire la rama patului. 
Băiatul se juca mereu cu diverse materiale, venind cu 
invenţii pe care visa să le împartă cu peluzienii aflaţi 
peste două calitate. 

S-a îmbrăcat cu o tunică uzată şi cu mantia greoaie 
a lui Baba. Şi-a luat sacul ei, mai mic, împingând 
deoparte sacul mai greu al lui Baba. Dacă ajungea 
până-n Sharr, chestia aia noduroasă i-ar fi stat în 
spinare. Cu haine de schimb, cu săpunul ei preferat şi 
cu trusa de leacuri rare pe care Baba o alcătuise de-a 
lungul anilor - fâşii de pânză, tonice, unguente pentru 
răni, răşină pentru arsuri şi ierburi -, toate dintr-o eră 
în care Demenhurul nu era un vid blestemat al zăpezii, 
o epocă la care Zafira nu mai putea decât să viseze. 

S-a ridicat în picioare cu un oftat şi a auzit vuietul 
vântului şi uşa de la intrare trântindu-se. Dar afară, în 
hol, nu era decât Lana, ghemuită în majlis, cu o carte 
în poală. Când Zafira a dat să-ntrebe cine intrase, a 
văzut ce citea Lana. 

O sclipire argintie a licărit în lumina focului. Kharra. 
Kharra, kharra, kharra. 

— Ce faci aici? a-ntrebat tăios Zafira. 

Lana a tresărit, observând apoi rucsacul Zafirei şi 
hainele de vânătoare. Avea dinainte o farfurie cu aish 
el-saraya de la nuntă, iar siropul de pe prăjitură sclipea 
în lumina flăcărilor. 

— Aveai de gând să ne spui, mie şi mamei? a- 
ntrebat Lana, cu un ton acuzator în glasul ei dulce. 

Ţinea scrisoarea ridicată, iar încruntătura de pe 
frunte o supăra pe Zafira mai mult decât i-ar fi 
convenit. 

— De-abia azi am primit-o, şi era şi nunta. 

Și, de asemenea, o altă mică problemă. Eu nu prea 
mai vorbesc cu Umm. 

Lana a tăcut preţ de o clipă. Expresia acuzatoare 
se transformase în durere, atingând o coardă sensibilă 
în sufletul Zafirei. 

— Dar aveai de gând să ne spui? 

— Poate. Nu. Nu ştiu. Acum nu mai contează, nu-i 
aşa? a întrebat, cu glas ostenit, Zafira. 

A întins mâna, iar Lana a împăturit invitaţia înainte 
de a i-o înapoia. Sigiliul rupt sclipea ca zâmbetul femeii 
cu mantie argintie. 

Zafira s-a întins după vechea pătură care atârna de 
uşa de la intrare. A mângâiat cu degetele haina 
prăfuită de lângă ea. Haina lui Baba. El avea cele mai 
potrivite cuvinte pentru orice şi-i descria culoarea 
comparând-o cu apele Mării Baran“* în zilele ei cuminţi, 
sub cerul cel mai înnorat, chiar dacă el nu văzuse 
niciodată Marea Baran. 

Ceruri mari, dacă ea va pleca în această călătorie, 
va vedea marea. 

Baba fusese colecţionar de poveşti, un ţesător de 
cuvinte. Nu se născuse înainte de căderea Surorilor, 
dar de-a lungul anilor adunase povestiri de dinainte ca 
Marea Baran să devină primejdioasă, înainte ca ţinutul 
Arz să se extindă, ajungând să amenințe hotarele 
califatelor şi să rupă marea de restul Arawiyei. 


44 Ploaie, în arabă în original (n.t.). 

Poveştile lui erau motivul pentru care Zafira ştia atât 
de multe. 

Bucăţi din Baba erau risipite peste tot prin casă - 
cizmele lui, ceaşca lui favorită -, pentru că Zafira nu se 
îndura să le arunce. Chiar şi după atâţia ani, i le curăța 
metodic în fiecare seară. O enerva să vadă vreun 
obiect nelalocul lui, dar, în cazul lucrurilor lui Baba, de- 
abia îşi trecea degetele peste suprafaţa lor şi îi venea 
să ofteze, cu o suferinţă nesfârşită. 

Era vina ei. Întotdeauna va fi vina ei. Dacă ar fi fost 
şi ea mai puternică, mai bună. 

Când Baba s-a întors acasă din ţinutul Arz cu cinci 
ani în urmă - la câteva luni după dispariţia sa -, primul 
lucru pe care-l observase Zafira fusese starea lui fizică. 
Hainele îi erau rupte şi zdrenţuite, umerii îi erau 
pleoştiţi. Când a zărit sângele şi i-a înţeles expresia 
chipului, Baba deja se îndrepta spre ea. Se pregătea 
să-şi atace propria fiică, aceeaşi pentru care se 
aventurase în Arz ca s-o salveze. 

Câteva clipe mai târziu, era mort, ucis de... 

— Okht? 

Zafira a tresărit. 

— Scuze. Îmi pare rău, i-a zis iute Lanei. 

A învelit umerii surorii sale cu pătura roasă, iar 
stomacul i s-a strâns la vederea oaselor care i se iveau 
de sub piele mai abitir decât luna trecută. 

— Culcă-te puţin. Umm se poate trezi în orice clipă. 

Vorbele i-au fost urmate de o jeluire vagă din 
camera lui Umm. Ceva a împins-o înainte pe Zafira - 
instinctul, probabil - înainte să-şi amintească ochii 
sticloşi ai lui Baba şi sângele care i se întindea pe tot 
pieptul. A scrâşnit din dinţi şi s-a înfipt în călcâie. 

— S-a zis cu asta. 

Nepăsătoare, Lana a dat pătura la o parte, 
strâmbând din nas. 

— Călătoria spre Sharr chiar începe poimâine? 

Zafira şi-a mutat privirea. 

— Da. 

Dezamăgirea Lanei o lovea ca un pumn în stomac. 
S-a forţat să se uite în ochii ei. Ochii lui Baba, străvechi 
Şi sinceri. 

— Îmi pare rău, Lana. 

— lei pe cineva cu tine? a-ntrebat ea şi a privit cu 
subinţeles spre cartea vârâtă sub pătură, adăugând: 
un safi ţi-ar fi un aliat de nădejde dacă l-ai avea de 
partea ta. 

— Nu ştiu cine mai merge. Nici măcar nu ştiu dacă 
toată povestea asta e reală. Dar amândouă ştim că 
safinilor nu le pasă de noi. 

Aşa-numiţii mari safini - cu urechile lor ascuţite, cu 
abilităţile lor sporite şi cu vieţile lor nesfârşite - 
abandonaseră Arawiya când oamenii aveau cea mai 
mare nevoie de ei. Califatele se bazaseră pe magie aşa 
cum un beţiv se bazează pe paharul lui - mai puţin 
Alderaminul. lar acum, când magia dispăruse, safinii 
trăiau la fel de bine ca înainte, strângându-şi cu 
egoism resursele şi întorcându-şi privirea de la 
suferinţa Arawiyei. 

— Poate vor să ne ajute, dar nu pot, a zis Lana. Au 
Pustiul de o parte şi ţinutul Arz de cealaltă. 

— Dacă s-ar fi străduit, ar fi fost aici. 

Lana a reflectat la asta, iar trăsăturile ei dulci s-au 
schimonosit sub apăsarea gândurilor. 

— Eşti un om bun, Okht. Dar nu poţi face tot ce 
vrei să faci Zafira a zâmbit moale, dându-şi seama că 
trecuse foarte mult timp de când acordase cuiva 

prezumția de nevinovăție. Lana s-a oprit din drumul ei 
spre odaia lui Umm. 

— Totuşi nu trebuie să te duci. E doar o invitaţie. 

Dar de câte ori Zafira se gândea să nu se ducă, 
simţea că-şi interzice un lucru pe care şi-l dorea, deşi 
nu ştia în ce fel sau de ce şi-l doreşte, doar că şi-l 
doreşte şi atât. Cumva, parcă ar fi aşteptat lucrul 
acesta, iar acum, în cele din urmă, ocazia venise şi n-o 
putea lăsa să treacă. 

Era Sharr. 

Era vorba despre pericol şi moarte în cele mai rele 
feluri posibile, dar exact acest gând îi făcea sângele să 
fiarbă şi nu putea să explice acest lucru astfel încât 
Lana să-l poată înţelege. 

Aşa că a spus doar, surprinzător şi pentru sora sa, 
şi pentru sine. 

— Ba trebuie. 

Lana se uita în toate părţile, numai la Zafira nu. 
Ştia că Lana nu va insista, că are încredere în ea, dar 
tot s-a simţit îngrozitor când sora ei a dat din cap şi a 
spus: 

— Bine. 

— Mă întorc repede. Mă duc la sooq să... mă 
gândesc. 

Zafira s-a îndepărtat încet, apoi a luat-o repede la 
pas. Şi-a legat şireturile şi şi-a petrecut jambiya lui 
Baba peste brâu. Baba o învățase multe lucruri - cum 
să tragă cu arcul fără să scoată vreun sunet, cum să 
vadă cu urechile şi cum să navigheze cu inima. După 
primul ei drum în ţinutul Arz, o învățase cum să se 
apere, cum putea îmblânzi Arzul. Dar cel mai mult 
insistase pe sfatul niciodată să nu rămâi dezarmată. 

Ce-ar spune Baba acum despre dorinţa ei de a 

continua să se prefacă bărbat, lucru pe care Yasmine îl 
considera prostesc? Lucru pe care Baba însuşi o 
îndemnase să nu-l facă? Şi-ar dori s-o vadă 
aventurându-se către Sharr dacă ar şti că-n felul 
acesta s-ar recâştiga magia? 

Zafira a ridicat zăvorul. 

— Okht. 

Lana şi-a înclinat capul şi i-a întins un pacheţel cu 
mâncare. 

— Să te ajute la gânduri. 

Zafira a vârât pacheţelul în sac. Apoi a atins-o pe 
Lana cu degetul pe nas, a sărutat-o uşor pe frunte, 
zâmbind, şi a lăsat-o cu mama lor, pe care Zafira 
refuza s-o vadă. 


Capitolul 8 


Când Nasir şi Altair s-au apropiat împreună de uşile 
înalte ale palatului, străjerii nu şi-au putut ascunde 
suficient de repede uimirea. Nici lui Nasir nu-i venea 
încă să creadă. Se dusese la o tavernă, cu Altair dintre 
toţi oamenii de pe lume, pentru un pahar cu apă şi un 
ibric de cafea. 

— Somn uşor, prinţe, a  murmurat Altair, 
retrăgându-se pe un alt coridor. Încearcă să nu mă 
visezi. 

Nasir l-a ignorat şi s-a târât în sus, pe scările 
întunecate. Sharr. Sharr. Sharr. Ca şi cum cuvântul 
acesta l-ar fi îmbătat, precum arakul pe care a refuzat 
să-l bea. 

Totuşi, când a intrat în odăile sale, a încremenit, 
uitând de Sharr. 

Cineva îi bloca drumul în dreapta, de-abia ţinându- 

şi respiraţia. Şi-a îndoit iute încheietura, apoi şi-a 
amintit că pumnalele sale erau depozitate în sertarul 
noptierei şi aproape că a izbucnit în râs când şi-a dat 
seama ce ghinion are. Şi-a scos jambiya trăgând de 
mânerul de onix şi a respirat făcând un pas, încet, spre 
dreapta. Apoi încă unul. /nspiră. Incă doi paşi. Expiră. 
Inspiră. S-a întors pe călcâie, strângând mai tare sabia, 
şi l-a împins pe intrus într-o rază argintie a lunii. Expiră. 

Părul negru ca pana corbului, pielea aurie, ochii 
adânci. Meandrele blânde ale buzelor întunecate. 

— Kulsum, a răsuflat Nasir. 

Jambiya i-a căzut la pământ, zgomotos. Şi-a dus 
mâinile spre chipul ei şi i-a cuprins în palme pielea 
catifelată. Şi-a trecut degetele mari peste obrajii fetei 
şi umerii lui încordaţi s-au relaxat. Ea l-a privit cu 
aceeaşi dorinţă pe care Nasir o văzuse în ochii lui Altair 
când o studia pe fata care servea la mese. 

Poate că era de vină întunericul. Sau dorinţa de pe 
chipul ei, pe care nu-l mai văzuse atât de aproape de 
câteva luni. Sau poate că era de vină haosul din 
mintea lui şi felul în care Altair întrebase de ea. 

Nici măcar nu s-a gândit deloc de ce intrase fata în 
odăile lui cât timp fusese plecat cu Altair. 

Nu - a sărutat-o. 

Buzele lui i-au căutat gura, mâinile i s-au înfipt în 
păr, iar trupul i s-a lipit de trupul ei. Ea l-a sărutat la fel 
de lacom, iar mâinile ei l-au prins de mantie şi l-au tras 
mai aproape, în acel moment, nu erau prinţ şi 
servitoare; erau doi oameni, egali, uniţi într-unul 
singur. 

Sfinte nisipuri, îi fusese dor de ea. Fata asta, 
servitoarea mamei lui, care devenise mai mult de-atât 
după moartea sultanei. Ciobul lui de inimă a luat-o la 

trap şi a simţit cum îl străbate un val de căldură. Dar 
când buzele ei s-au desprins de ale lui, cu mâinile 
pierdute în părul lui, el a încremenit. Şi-a amintit. 

Şi-a amintit totul. 

A făcut un pas în spate, iar Kulsum l-a privit cu 
ochii larg deschişi, enigmatici. Nasir şi-a dorit ca luna 
să-i dezvăluie mai multe decât ceea ce vedea în faţa 
ochilor. 

— Pleacă, a şoptit el răguşit. 

Ea nu s-a clintit. Niciunul nu mai răsufla. Era o 
durere mai puternică decât rana unei săbii. Era uitare, 
apoi aducerea aminte cu limpezime a tuturor celor 
întâmplate, blestemul amintirilor. 

— leşi. Afară. 

De data asta, vorbele i-au sunat tăios. 

Altair avea dreptate: unii oameni nu meritau să 
uite. 

Kulsum şi-a înclinat capul. A întins mâinile, lent, ca 
şi cum el s-ar fi putut retrage. Dar când n-a făcut-o, l-a 
mângâiat cu degetele pe obrazul drept, aşa cum 
făcuse de atâtea ori. Lumina din ochii lui a pâlpâit preţ 
de o clipă, apoi ea a plecat fără o vorbă, cu rochia 
legănându-i-se în urmă. Ce-ar fi putut să spună? 

Nu mai avea limbă, şi asta se întâmplase din cauza 
lui. 


Capitolul 9 


Noaptea se lăsase apăsătoare peste Demenhur, 
aducând cu ea o linişte fantomatică. Zăpada se 
învârtejea vuind, iar Zafira şi-a acoperit faţa cu eşarfa. 
Avea glugă şi era înfofolită, dar, cu toate acestea, era 
uşor să-l distingi pe Vânător, căci şansele de a găsi în 

satele din vest un bărbat cu o tolbă de săgeți în 
spinare erau foarte mici - nici măcar pe ea însăşi nu se 
putea lua în considerare. A zâmbit la propria glumă. 
Yasmine ar fi pufnit în râs. Ceruri mari, nu e moartă. 

Zafira l-a mânat pe Sukkar în sus pe străzile albe şi 
lunecoase, unde casele se înălţau ca nişte dinţi diformi. 
Erau din piatră maronie şi din mortar incolor, 
combinaţie atât de obişnuită în deşert. 

Doar că Demenhurul nu mai era oaza din deşert 
care fusese odinioară. Fata a oftat, iar răsuflarea ei s-a 
transformat în abur în frigul acela blestemat. A mers 
mai departe. 

Sooqul părea o fantasmă în lumina lunii. Jumu'a 
părăsită nu mai păstra niciun semn al nunţii care se 
desfăşurase aici cu numai câteva ore înainte. Zafira a 
trecut pe lângă magazinul colorat de dulciuri al lui 
Araby, care avea jaluzelele trase, la fel ca majoritatea 
prăvăliilor din sooq. Ornamentele atârnau de streşinile 
magazinelor, legănându-se straniu în vânt. 

L-a oprit pe Sukkar în faţa unei prăvălii cunoscute 
că oferea mâncare superstiţioşilor fără slujbă. Prin 
geamul întunecat, fata a văzut sticle pline de jeg 
sclipind pe rafturi, umplute cu naiba ştie ce. Trebuiau 
să fie agăţate în cele patru colţuri ale unei case ca să-i 
alunge pe ifriţi, creaturi din foc lipsit de fum care 
puteau lua înfăţişarea oricui, de obicei pe aceea a 
persoanelor dragi victimei lor. În ciuda faptului că nu 
erau în stare să folosească magia aşa cum o făceau 
oamenii şi safinii, ifriţii creau cel mai mare haos dintre 
toate rasele dinaintea apariţiei Celor Şase Surori ale 
Veşniciei. 

Fiecare dintre cele şase provenea din cele mai de 
seamă clanuri, unite de dorinţa unei lumi mai bune, nu 

neapărat de legătura sângelui. Pe Zafira o uimea cel 
mai mult ceea ce erau ele: si'lah, creaturi pe care 
simplii muritori nu le puteau înţelege. Creaturi pe care 
nici măcar măreţii safini nu şi le puteau imagina ca 
egali, cu atât mai puţin la o distanţă de câteva niveluri. 

După ce Surorile şi-au strâns toţi inamicii, inclusiv 
pe ifriţii cei înşelători, n-au avut unde să-i întemniţeze, 
asta până când una dintre ele a venit cu un plan. Era 
mai puternică decât celelalte, căci inima ei era pură şi 
de neclintit în idealurile sale. 

Pe Sharr, insula pe care urma s-o guverneze, a 
creat o închisoare impenetrabilă, unde Surorile 
închideau creaturile care le năpăstuiau oamenii şi unde 
ea domnea ca gardian suprem. 

Ornamentele agăţate de streşini s-au legănat în 
bătăia vântului, iar zăngănitul lor metalic a smuls-o pe 
Zafira din gânduri. A privit sticlele şi s-a întrebat dacă 
funcționau. Dacă ifriții încă umblau prin Arawiya, 
invizibili ochiului sau luând forma vreunui trup 
omenesc. 

Şi-a tras din nou eşarfa peste gură şi era gata să-l 
mâne mai departe pe Sukkar, când nişte lei mici de lut 
dintr-o vitrină i-au atras atenţia, făcând-o să se 
înfioare. Nu ştia ce anume trebuiau să ţină la distanţă 
felinele acelea de argilă, pentru că Leul Nopţii murise. 

Mama Leului era ifrită, iar tatăl lui safin s-a luptat 
ca el să nu fie alungat, alături de restul neamului ei. 
Dar viaţa în Alderamin, califatul salinilor, s-a dovedit şi 
mai grea, pentru că safinii cu sânge pur aveau o 
mândrie cu care nu putea rivaliza nimeni. l-au ucis 
tatăl. L-au gonit pe Leu din inima magiei. l-au zdrobit 
spiritul. 

Baba folosea mereu pilda Leului când o învăţa pe 

Zafira despre oprimare. Pentru că Leul nu i-a lăsat pe 
salini să-l înfrângă. S-a întors spre cea mai de preţ 
avuţie a Alderaminului - cunoaşterea. A învăţat tot ce 
era de învăţat, întărindu-se cu magia interzisă a 
sângelui. 

În curând, singurele creaturi mai puternice decât el 
au rămas doar Surorile însele, deşi acest amănunt nu l- 
a speriat când şi-a îndreptat mânia spre Tronul de Aur. 
Zafirei i s-a părut întotdeauna ciudat că Leul, cu toate 
cunoştinţele sale, a făcut o mişcare atât de 
îndrăzneață. Pentru că Surorile l-au învins cu 
repeziciune, făcându-l prizonier pe Sharr şi punând 
capăt domniei sale întunecate. 

Zeci de ani mai târziu, Leul a iscat haos şi pe insula 
Sharr, iar Sora-gardiană a chemat ajutoare. Celelalte 
Surori s-au adunat în jurul ei, înarmate cu fiecare firicel 
de magie din Arawiya ca să-l învingă pentru totdeauna. 

Nimeni nu s-a întors din acea bătălie. 

Răgetul lui era întunericul. Bârlogul lui erau 
umbrele. Cu toate acestea, Sharr i-a înghiţit pe toţi - 
Surorile, gardianul, Leul, chiar şi închisoarea. Dar 
Căderea Arawiyei era o victorie, nu-i aşa? Chiar dacă 
oamenii le pierduseră pe Surori şi magia, chiar dacă 
înfrângerea a dat califatului Demenhur un motiv de a 
dovedi că acţiunile unei femei sunt întotdeauna urmate 
de nenorocire, Zafira ştia, în inima ei, că Surorile îi 
protejaseră în acea zi. 

ÎI învinseseră pe Leul Nopţii cu ultima lor suflare. 
Şi-a înfipt pintenii în coastele lui Sukkar. Poate că leii 
minusculi erau doar nişte ornamente, o demonstraţie 
de mândrie pentru victoria în faţa bărbatului care i-a 
înfruntat pe bărbaţi, dar a sfârşit ucis de femei. 

— Stai, prrr. 


109 


L-a tras pe Sukkar de frâie, oprindu-se în faţa unei 
construcţii dărâmate, înnegrită de la un incendiu de 
demult. Se afla în spatele sooqului, umbrită de 
frumuseţea Casei Veşniciei, aflată la o oarece 
depărtare. 

Zafira l-a legat pe Sukkar de o bârnă de sub o 
streaşină pe jumătate prăbuşită şi s-a strecurat printre 
grinzile vechi. S-a auzit scârţâitul uşii şi cineva s-a 
evaporat iute în întuneric. Odinioară foamea fusese 
atât de mare, încât demenhunii din satele de vest se 
desfătau cu carnea putrezită a şobolanilor, care 
omorau mai mulţi oameni decât o putea face foamea. 
Asta era înainte ca Zafira să fi cedat în faţa chemării 
ținutului Arz. 

Încă îşi amintea uşurarea evidentă de pe chipul 
părinţilor săi când se-ntorsese din Arz cu trei iepuri şi o 
dâră de sânge pe obraz. Nici Baba, nici Umm nu 
ştiuseră unde dispăruse, dar era prima oară când 
cineva  se-ntorsese din pădurea fără drum de- 
ntoarcere. 

Câteva zile mai târziu, Baba îi arătase cum să 
lanseze o săgeată şi cum să momească o căprioară, la 
fel cum îl învățase şi pe el tatăl său, în pădurile din 
nordul califatului Demenhur. Dar când Baba dusese 
carnea în oraş şi începuse să-i hrănească pe săteni, 
Umm a fost cea care i-a amintit Zafirei că, femeie fiind, 
nu va avea parte de respect pentru munca pe care o 
făcea. Baba s-a mulţumit să zâmbească, spunând că 
Zafira avea puterea de a schimba părerea oamenilor 
fideli califului, de a le oferi femeilor egalitatea care le 
revenea de drept. Egalitatea de care se bucurau în 
celelalte califate ale Arawiyei. 

Într-un final, Zafira a ales teama. S-a îmbrăcat în 

haine de bărbat şi a continuat să vâneze în Arz cu tatăl 
ei, inventându-şi un nume care nu i-a aparţinut de fapt 
niciodată. li aparţinea siluetei mascate. Unei persoane 
care, la sfârşitul zilei, nu exista. 

Era o viaţă cu care Zafira s-ar fi putut obişnui, dacă 
asta ar fi însemnat să-l vadă pe Baba mândru şi pe 
săteni, sătui. Asta până când ea, Umm şi micuța Lana 
s-au îmbolnăvit de gripa care se răspândise prin 
întregul califat Demenhur. 

In timp ce Zafira zăcea la pat acasă, hrana 
dispărea. Carnea se împuţina pe zi ce trecea. 

Baba s-a gândit că poate vâna la fel ca fiica lui. În 
schimb, s-a întors cu minţile pierdute şi dezumanizat. 

Răsuflarea Zafirei desena acum aburi în întuneric. 
Urca grijulie scările pline de mucegai, ştiind care trepte 
sunt rupte şi care sunt slăbite. Fiecare dintre cele trei 
şiruri de trepte se termina la câte un etaj cu încăperi 
pustii. Odinioară aici fusese un han, care primea 
oameni din celelalte califate veniţi pentru negoţ şi 
distracţie. Sau plăcere, cum ar fi spus Yasmine, cu o 
licărire sugestivă în priviri. 

La etajul cel mai de sus, Zafira a împins uşa 
acoperişului şi şi-a strâns mantia în jurul trupului din 
cauza unei pale de vânt. 

Aici venea pentru a se elibera de lumea întreagă 
care aştepta atât de mult de la Vânător, de la ea 
însăşi. 

Dar în seara asta nu era singură. 

O siluetă se itea în capăt, cu profilul luminat de 
razele stelelor. Se pare că mai era cineva care nu mai 
putea suporta zidurile apăsătoare. 

— Am venit să... a început ea. 

— Să te gândeşti, a terminat Deen fraza în locul ei. 

Băiatul a înclinat din cap, iar norii s-au despărţit 
pentru ca luna să-i vadă surâsul. 

— Ştiu. Dar, dacă te simţi cum mă simt şi eu acum, 
nu voiam să fii singură. 

Zafira nu ştia ce să zică. Voia să-şi înlănţuie braţele 
în jurul lui, dar, după felul în care el o privea în acea 
seară, nu părea a fi o idee bună. In schimb, a venit 
lângă el, lipindu-şi umărul de el şi luptându-se cu 
extazul care i se culcuşea în piept. Impreună au privit 
spre Demenhur. 

Căsuţele se întindeau în stânga lor, umbrite de o 
semilună de beznă, acolo unde ţinutul Arz le încălca 
teritoriul. Sooqul era chiar în faţa lor, iar Casa Veşniciei 
se ridica în dreapta, ca un mirt în lumina lunii. 

Casa Veşniciei era un nume umil pentru ceva ce 
semăna cu un palat. Zidurile sale de piatră se 
prăbuşeau, iar venele groase de putregai se vedeau 
dezolante pe zugrăveala gălbuie, căci fusese construită 
pentru deşert, nu pentru a suporta o climă nesfârşit 
umedă. Totuşi, în ciuda declinului său, era magnifică - 
două acoperişuri identice de fildeş sclipitor se înălţau 
spre norii încărcaţi de zăpadă. Intre ele, clădirea 
principală se arcuia spre cer. 

Dacă aceasta era atât de frumoasă, Zafira nu-şi 
putea închipui măreţia palatului din Thalj, unde se afla 
minaretul regal, un far scăldat în umbre de când magia 
dispăruse. Nu-şi putea imagina nici palatul din 
Fortăreaţa Sultanului. 

— Ştii ce mi-am dorit întotdeauna să fac? a 
întrebat Deen. 

S-a apropiat de ea şi i-a îndepărtat gluga de pe 
faţă. Zafira s-a simţit expusă sub razele lunii. Din 
instinct, a privit iute în jur, dar erau singuri. 

— Ce anume? l-a întrebat fata, gândindu-se că ştie 
deja. 

— Să explorez, a zis el, cu o expresie serioasă. 

Ea a ridicat din sprâncene, surprinsă. Cu un deget 
înmănuşat, Deen trasa linii pe balustrada acoperită de 
zăpadă, adâncit în gânduri. 

— E mult mai mult decât Arawiya, Zafira. Trebuie 
să fie. Lumea nu poate cuprinde doar cinci califate, un 
deşert şi o mare ucigaşă. Vreau să călătoresc, să 
descopăr noi locuri. Să-ntâlnesc alţi oameni. 

Îi plăcea acest plan, la fel şi inimii ei - căldura pe 
care o simţea îi demonstra acest lucru. Dacă viaţa ar fi 
fost mai simplă, şi ea şi-ar fi dorit să exploreze. S-a 
uitat în depărtare, unde vederea le era zădărnicită de 
pădurea care creştea. O pădure care-ar fi putut fi 
oprită, dacă ea ar fi acceptat invitaţia. 

— Ai fost peste tot - Zaram, Pelusia, chiar şi în 
Pustiul copleşitor, ca să ajungi în Alderamin. Ai văzut 
nisip, a zis ea, cu un strop de invidie amară pe vârful 
limbii. 

Şi-a imaginat o lume întreagă acoperită de nisip, 
prăjindu-se sub razele soarelui. Nisip strecurându-i-se 
între degetele de la picioare şi scârţâindu-i între dinţi. 

— Cum e? 

— Minunat. Nesfârşit. Libertatea tremurând sub 
soarele neostenit, a spus el moale. Căldura e o 
pacoste, dar nu e la fel şi frigul? a spus oftând. Sunt 
mulţumit, chiar sunt. Dar e... e nevoia asta de ceva 
mai mult. 

Era pentru prima oară când Deen îşi dorea acelaşi 
lucru ca ea: mai mult. Dar altceva nu-i dădea pace. 
Zafira îşi dădea seama de asta din încruntarea lui 
Deen, din buzele lui ţuguiate. 

— Ce e? 

El şi-a lăsat ochii verzi-căprui asupra ei, iar fata s-a 
apropiat. În acest loc, atât de aproape de lună, totul 
părea posibil. Vântul îi flutura în păr. Deen a ridicat 
grijuliu o mână şi i-a dat după ureche şuviţele negre ca 
abanosul. A inspirat lent. O mişcare tremurătoare a 
făcut-o conştientă de singurătatea lor. 

— Te căsătoreşti cu mine? 

Cuvintele i-au părăsit zorite buzele, de parcă inima 
şi-ar fi dorit să le savureze, dar creierul era prea 
epuizat ca să permită acest lucru. 

Fata a deschis gura. A închis-o la loc. Ştiuse că 
asta va urma. Ştiuse. Dar tocmai astăzi, din toate zilele 
posibile? Tocmai acum, din toate clipele cu putinţă? 

El şi-a desprins ochii dintr-ai ei. De câte ori zărise 
buzele lui zâmbind fără niciun strop de efort? De câte 
ori fugise după ea, mârâind şi prefăcându-se că e unul 
dintre monştrii din ţinutul Arz, în privinţa cărora părinţii 
îi avertizaseră când erau copii? De câte ori o ţinuse 
strâns la piept, dându-i din căldura lui când tremura în 
frig? 

El era cel care cheltuia şi ultimii bani pe care-i 
avea ca să cumpere ciocolată fină de la safini şi să facă 
din ea cea mai bună băutură pe care o gustase 
vreodată Zafira. El era cel care o strânsese în braţe 
când murise Baba şi inima i se înăsprise. 

A privit adânc în noapte până când au început s-o 
usture ochii. 

— Deen, eu... 

Îşi simţea limba grea. Eu nu sunt Yasmine. Asta nu 
însemna că ea nu-şi dorea o căsnicie. Doar că voia mai 
mult. Nu spusese şi el adineauri că-şi doreşte asta? 

— Nu sunt pregătită să mă mărit deocamdată. 

Îndoiala a sclipit în ochii lui frumoşi, iar Zafirei i s-a 
strâns stomacul. 

— Şi când vei fi gata? 

— Mă voi căsători cu tine, a zis ea, fără să ezite o 
clipă. 

Inima îi spunea creierului că minţea, dar ea a 
ignorat-o. Nu era minciună. Nu era. Nu se putea gândi 
la căsătorie când sora inimii sale o părăsise şi câţiva 
asasini fuseseră trimişi după cine ştie cine. Când 
ţinutul Arz plăsmuise o femeie în argintiu care susţinea 
că e blestemată. Când o invitaţie în blestemata de 
insulă Sharr ardea pe pergamentul de argint. 

Deen a expirat şi a dat din cap, dar tensiunea i-a 
încleştat şi mai tare fălcile încăpăţânate. 

— Nu sunt un idiot, Zafira, să-ţi cer să te măriţi cu 
mine doar pentru că s-a măritat sora mea. Dar m-am 
gândit... 

A făcut o scurtă pauză, iar inima fetei a început să 
bată cu putere. 

— M-am gândit că ar fi un lucru mai bun decât o 
condamnare la moarte. Am crezut că mariajul ţi-ar 
oferi o altă opţiune. Un alt sens. Nu asta cauţi în Arz? 

— Ce vrei să spui? a şoptit ea. 

Ea nu căuta nimic în Arz. Vâna. Nu ştia dacă voia 
ceva mai mult decât ceea ce ştia deja că aşteaptă. 

Dar astăzi, invitaţia răscolise ceva în străfundul 
fiinţei ei. 

— Când aveai de gând să-mi spui? a-ntrebat el. 

Părea ostenit. Resemnat. 

— Despre scrisoare, Zafira. Despre invitaţia pe 
care o ai în buzunar chiar acum. 

Ea şi-a muşcat limba. Lana. Deen era cel care 
venise când Zafira se afla în odaia ei. 

— Te cunosc, a spus el. Te-am văzut la nuntă cu 
expresia aceea pe chip şi am crezut că e din cauza 
Yasminei. Dar nu era, nu-i aşa? E aceeaşi expresie pe 
care o ai când priveşti în miezul ținutului Arz. Ar fi 
trebuit să-mi dau seama. 

Ea s-a încruntat, ridicând ambele sprâncene. 

— Ce expresie? 

— Extaz. Adoraţie chiar, a şoptit el şi a scrâşnit din 
dinţi. 

Pulsul Zafirei a luat-o la goană. Nu folosise ea oare 
acelaşi cuvânt pentru a descrie felul în care femeia în 
mantie argintie a privit ţinutul Arz? 

— Nu ştiu de unde a venit, dar ştiu că e o invitaţie 
la haos. 

— Deen, e magie. Am putea recăpăta magia. Cum 
să nu-ţi doreşti asta? a-ntrebat ea. 

Faptul că împărtăşea cu el informaţiile despre 
invitaţie i-a deschis un gol pe dinăuntru şi-şi dorea să 
dea capul pe spate şi să urle. Fiecare poveste 
plăsmuită de tatăl ei putea fi adevărată. Ah, ce n-ar fi 
dat să simtă fiorul pe care-l cunoscuseră cei bătrâni. 
Să simtă magia în vârful degetelor. 

— Eşti mai puţin entuziasmat decât îmi închipuiam 
că vei fi. 

— N-ai fost atentă la partea despre Sharr? ŞI 
înainte de asta va trebui să traversezi ţinutul Arz. 

— Mă duc acolo zi de zi. 

— Dar nu-l traversezi, Zafira. Nimeni n-a făcut-o 
vreodată. Poate că la sfârşitul acestei călătorii este 
magia, dar asta nu înseamnă că tu o vei dobândi. Nu ai 
niciun motiv să le dai speranţe oamenilor. Nici măcar 
ţie. 

Şi-a trecut o mână peste faţă, iar Zafira şi-a dat 

seama că e supărat. 

— Dar gândeşte-te puţin, a insistat ea. Magia 
înseamnă că n-o să mai existe zăpada asta 
blestemată. Înseamnă că Arzul n-o să ne mai înghită 
de vii, pentru că nu va mai exista. Vei putea să faci tot 
ce ţi-ai dorit dintotdeauna. 

— Cu ce preţ? 

Zafira l-a privit în ochi, în timp ce aburii de frig se 
înghesuiau între trupurile lor. 

— Cu orice preţ. Datorez lumii măcar atâta lucru, 
nu-i aşa? Îi sunt datoare să-ncerc. 

— Nu datorezi nimic lumii. Ştii măcar de unde a 
apărut scrisoarea? Chiar crezi că magia poate fi 
restabilită cu o carte? 

Ea n-a răspuns, iar în ochii lui s-a aprins un licăr 
ciudat. Tăcerea s-a lăsat între ei, întreruptă de oftatul 
lui Deen. 

— Yaa”, Zafira. Deci o să te duci acolo? De una 
singură? 

— Aşa cred, a zis ea, dar simţea nevoia să spună 
mai multe. Cât de departe putem fugi înainte ca ţinutul 
Arz să ne ajungă din urmă? Să tot fugi, asta nu e viaţă. 

Din nou tăcere. Deen părea trist, teribil de trist. Ea 
l-a prins de mână şi şi-a împletit degetul mic cu al lui, 
dar ochii băiatului s-au îndreptat spre buzele ei. Zafira 
a trebuit să-şi amintească faptul că nu mai era băiatul 
care ţinea la ea ca la o soră. Că nu mai era o copilă. Că 
tocmai o ceruse de soţie. 

O astfel de apropiere nu prevestea nimic bun. 

Ca şi cum i-ar fi citit gândurile, Deen i-a dat părul 
rebel după ureche, privind-o cu ochi sclipitori şi 
admirativi. Apoi s-a apropiat vag de ea, înclinându-se. 

Zafira s-a pomenit trecându-şi limba peste buzele reci. 
Buclele aurii de pe fruntea lui implorau să fie atinse, 
dar ochii ei au căzut asupra buzelor pline ale băiatului. 

— Zafira, a şoptit el. 

Căsătoreşte-te cu mine. Blestemata ei de minte a 
început să lucreze din nou. A făcut un pas înapoi. 
Cuvintele din scrisoare o sufocau. 

— Nu face asta, a zis ea încet, cu un tremur în glas. 

Luna strălucea atât de puternic încât să vadă 
dorinţa care îi întuneca privirea. 

Şi Casa Veşniciei, impunătoare, în spatele lui. 

A simţit o durere în inimă, dar şi-a oţelit cioburile 
din piept şi i-a întors spatele. 


Capitolul 10 


Cu fiecare pas al lui Sukkar, Zafirei i se părea din 
ce în ce mai greu să gândească. Dacă pleca, trebuia să 
hotărască acum. Dacă pleca, fiecare moment o va 
duce mai aproape de căutare. De Sharr. De părăsirea 
satului ei. 

A descălecat expirând greoi. 

Deen o urma îndeaproape, urcat în şaua calului 
său, Lemun. La început păruse un cadou de împăcare - 
îl invitase să-şi petreacă restul nopţii acasă la ea, nu la 
prietenul lui. Dar acum, cu el aici, îşi făcea numai griji 
începuse mai multe conversații pe scurtul drum spre 
casă, dar fiecare schimb de cuvinte se terminase într-o 
tăcere nefirească. 

Un felinar slab lumina aleea plină de bălți dintre 
casa ei şi a familiei Ra'ad, ce ducea la grajdul şubred. 
Zafira şi-a trecut degetele înmănuşate peste crăpătura 
din fereastra bucătăriei sale, acolo unde trei ierburi 

stăteau ofilite în ghiveci, în ciuda eforturilor depuse de 
Lana. Ofilite ca Demenhurul, califatul în care odinioară 
creşteau leacurile Arawiyei. 

Ar fi putut creşte din nou. A expirat şi a intrat în 
grajd. Deja înăuntru, Deen a aprins două felinare şi l-a 
aşezat pe Lemun lângă Sukkar. Zafira şi-a mângâiat 
calul pe gât, iar Sukkar a înghiontit-o cu un pufăit mic 
şi îngrijorat. 

Un avertisment pe care fata nu l-a băgat în seamă. 

| s-a părut că vede străfulgerarea unei mişcări în 
stânga ei şi instinctiv şi-a dus mâna la faţă, să fie 
sigură că gluga i-o acoperă. O senzaţie neplăcută i-a 
îngroşat sângele şi i-a încetinit mintea. 

Un licăr argintiu i-a adus un vârtej de spaimă în 
stomac. 

— Pace ţie, Vânătoreaso. 

Deen a inspirat scurt în aerul dintr-odată neclintit. 
Zafira cunoştea acea voce şi inflexiunile acelui cuvânt. 
vânătoreasă. S-a răsucit. 

Uşile grajdului nu se deschiseseră ca să intre 
cineva, dar de ce să foloseşti uşa dacă te poţi 
materializa după bunul plac? Zafira a simţit o senzaţie 
ciudată pe piele, iar Deen a luat-o de mână. Sukkar şi 
Lemun s-au înghesuit lângă perete, fornăind panicaţi. 

Mantia femeii a scânteiat de parcă era din metal 
lichid şi doar acum, departe de perdeaua de zăpadă, 
şi-a dat seama Zafira de tinereţea acesteia. 

Ceruri mari. Nu era o iluzie. Chiar venise acolo, 
lângă Arz, şi murmurase acele vorbe încriptate. Îi 
pusese de-adevăratelea scrisoarea în sac Zafirei. 

De ce e aici? Zafira şi-a ridicat bărbia. N-avea de 
gând să dea înapoi. 

Sukkar şi Lemun continuau să se zbată, înfricoşaţi. 

Deen a încercat să-i aline cu un gest distrat, dar 
spaima lui n-a făcut decât să-i agite şi mai mult. 
Femeia şi-a îndoit încheietura şi aerul tremurător din 
faţa cailor a încremenit dintr-odată. 

Nu. 

Amândoi au încetat să respire. 

Deen a rămas cu ochii căscaţi. Zafira s-a stăpânit 
cu greu să nu facă un pas îndărăt. 

Magie. Magie care n-ar trebui să existe. Nu exista 
altă explicaţie pentru felul în care femeia transformase 
caii în statui. Nici pentru felul în care apăruse - şi 
dispăruse - din senin. 

Zidurile în descompunere ale grajdului se 
preschimbaseră brusc într-o colivie de oţel. 

Femeia a râs amar, străpungând-o pe Zafira cu 
ochii ei teribil de întunecaţi. Ochi străvechi, şi-a dat 
seama, cu un fior. Chipul ei tânăr era o înşelăciune. De 
ce fel de răutăţi era capabilă femeia asta? 

— Ah, caii vor supravieţui. Dar ca să mă fac mai 
bine auzită, vor rămâne aşa până când voi pleca. 

Şi-a oprit privirea asupra mucegaiului negru care 
păta lemnul şi a strâmbat din nas din cauza duhorii. 

— Ceea ce sper să fac repede. Voiai să mă vezi, 
nu-i aşa? 

Zafira n-avea de gând să reacționeze la faptul că 
femeia îi auzise cumva vorbele nerostite. N-avea de 
gând să-ntrebe de ce, din toate momentele posibile, 
alesese exact momentul în care Deen era la ea în 
vizită. Dacă ar fi întrebat, femeia s-ar fi mâniat. 

— Cine eşti? 

Buzele purpurii ale femeii s-au arcuit într-un 
zâmbet strâmb. 

— Vrăjitoarea Argintie. Mi se potriveşte, laa? 

Mai degrabă lipsit de imaginație. Ce se întâmplă 
când iți scoti mantia? s-a gândit Zafira, luându-se prin 
surprindere. De parcă o parte din ea nu înţelesese 
gravitatea situaţiei. 

— Şi eşti prietenă sau inamică? a-ntrebat Zafira, 
iar Deen a mormăit ceva. 

Zâmbetul femeii s-a lărgit. 

— Cineva ca tine. 

Zafira s-a uitat la Sukkar. O umbră mătăsoasă a 
scos o şoaptă undeva, aproape de pielea ei, amintindu- 
i de ţinutul Arz şi vârându-i teama în suflet. Felinarele 
au licărit. 

— Nu sunt deloc ca tine, a spus ea pe un ton 
întunecat. 

Răutatea se revărsa dinspre acea femeie precum 
ceața dimineţii. Vrăjitoarea a mârâit ceva, dar nu a 
contrazis-o. 

— Nu va dura mult până când ţinutul Arz îţi va 
înghiţi oamenii. 

Zafira ştia lucrul ăsta. Se trezea cu acest gând, se 
ducea la culcare tot cu el. Inspira această groază în 
fiecare zi. Dar nu i-a plăcut felul în care femeia a spus 
„oamenii tăi”. 

— Nu sunt sclavi, nu-mi aparţin. 

Femeia - vrăjitoarea, ceruri - părea arogantă. 

— Ah, dar tu domneşti asupra lor. Vânezi pentru ei, 
îi hrăneşti, îţi faci griji pentru ei. Când ai desfăcut 
scrisoarea de la mine, te-ai gândit în primul rând la ei. 
Regatul poate că are un rege, Vânătoreaso, dar tu eşti 
adevărata lui regină. 

— Scrisoarea, a spus Zafira printre dinţii încleştaţi, 
iar Deen a fost nevoit s-o tragă înapoi. Povesteşte-mi 
despre scrisoare. 

Vrăjitoarea Argintie a făcut un pas în faţă, cu o 
privire curioasă. 

— Nu-ţi este frică de mine. 

Mă îngrozeşti. Zafira a lăsat să-i scape o răsuflare 
şovăitoare, auzind vocea lui Baba. Frica naşte moarte. 
Încrederea naşte libertate. 

— După cum văd eu lucrurile, a spus ea, nu m-ai fi 
invitat dacă n-ai fi avut nevoie de mine. Deci nu am de 
ce să mă tem, nu-i aşa? 

Vrăjitoarea Argintie a izbucnit în râs. 

— Crezi că eşti de neînlocuit? Sunt mai mulţi 
vânători în Arawiya, fetiţo. Te-am invitat doar pentru 
că erai în fruntea listei mele. Într-adevăr, ai multe de 
care să te temi. 

Nu există niciun vânător care poate face ceea ce 
fac eu. Dar Zafira n-avea de gând să probeze această 
teorie. 

— De ce nu te duci pe Sharr ca să recuperezi tu 
singură magia? 

— Dacă ar fi atât de uşor, n-aş mai sta în 
mucegaiul ăsta. 

Vrăjitoarea Argintie s-a încruntat cu dispreţ. 

— Dacă o vrăjitoare care poate mânui magia nu o 
poate readuce, ce poate face o fată cu un arc? a- 
ntrebat Zafira şi l-a auzit pe Deen încercând să-şi ţină 
gura. 

Vrăjitoarea a plescăit. 

— Cu cât te gândeşti mai mult la asta, a zis ea 
apropiindu-se, cu atât mai degrabă îţi vei pierde 
minţile. Totuşi, înțelepte vorbe ai spus. 

— Ale lui Baba, a şoptit Zafira. 

Deen s-a foit. Şi-a încolăcit degetul mic în jurul 
degetului ei, ţinând-o lângă el. Vrăjitoarea Argintie a 

rânjit. 

— Cel care n-ar fi murit dacă tu n-ai fi zăcut la pat. 
L-am privit cum şi-a dat ultima suflare. Destul de 
brutală maică-ta. 

Zafira a văzut roşu în faţa ochilor. De cât timp o 
spiona femeia asta, pe ea şi pe familia ei? Și de ce? 

— Mulţumesc că ai privit, a şuierat ea. 

— Nici măcar eu nu pot controla Arzul. 

Expresia vrăjitoarei a devenit nostalgică. Plină de 
adorație. 

— Există o oarecare frumuseţe în haos, o anumită 
măreție în lucrurile incontrolabile. 

— Minti, a răbufnit Deen. 

Zafira  încremenise gândindu-se la trupul 
neînsuflețit al lui Baba. Deen o mângâia pe brațe, dar 
ea şi-ar fi dorit să dispară. 

— Ah, are glas, a spus vrăjitoarea cu un surâs, iar 
Deen a înghiţit zgomotos în sec. Din păcate, nu pot 
minti. 

În momentul în care vrăjitoarea şi-a aţintit privirea 
asupra lui Deen, Zafira a simţit un fior pe şira spinării. 
A alungat gândurile despre Baba şi s-a îndreptat de 
spate. 

— Dacă tu nu controlezi ţinutul Arz, atunci ce 
şanse am eu în Sharr? 

Ochii vrăjitoarei au scilipit, iar Zafira şi-a dat seama 
că a mers prea departe. Dacă femeia aceea putea să- 
ngheţe cu totul un cal, Zafira nu se îndoia că putea s-o 
îngheţe şi pe ea într-o clipită. La fel, pe Deen. 

Deen, care era aici din cauza ei. 

— Nu-ţi forţez mâna, Vânătoreaso. Vino dacă vrei 
sau dă-te la o parte şi voi găsi pe altcineva. Mare 
păcat, credeam că vrei să obţii o victorie atât de 


123 


valoroasă pentru o femeie. 

Zafira a şovăit. Vrăjitoarea a zâmbit din nou. 

— Gândeşte-te. O viaţă fără ameninţarea ținutului 
Arz, cu Marea Baran la graniţă şi cu magia la dispoziţia 
ta. Aş merge chiar până într-acolo încât să te ajut să 
treci şi marea. Când califul tău va veni să te înfrunte, 
căci va veni, te vei afla în avantaj când vor începe 
negocierile. Ai atât de multe de câştigat. 

Poate că nu-i forţa mâna Zafirei, dar nici departe 
nu era. 

— De ce califul? Dacă toate astea sunt spre binele 
tuturor celor din Arawiya, atunci ar trebui să fie 
amestecat sultanul. 

— Califul e mai rege peste califat decât e sultanul 
peste regat. lar sultanul, după cum ştim amândouă, a 
avut doar gânduri întunecate până de curând, a 
replicat vrăjitoarea. 

Zafira şi-a amintit de oamenii care-o încolţiseră şi, 
înainte de asta, de prinţul moştenitor care-l asasinase 
pe califul din Sarasin la porunca sultanului. Gânduri 
întunecate, într-adevăr. 

— Oricât de părtinitor ar fi califul vostru, e un om 
bun. Cred că ar fi mai bine să-l anunţăm înainte de a-l 
trimite pe legendarul Vânător din califatul său într-o 
misiune primejdioasă pe insula Sharr. 

— Tu ce ai de câştigat? a întrebat Deen. 

Expresia atentă a vrăjitoarei a pălit puţin. A strâns 
tristă din buze şi şi-a închis ochii întunecaţi. 

Un rol. Asta trebuie să fie. 

— E greşit să cauţi mântuirea, aşa cum ar face 
orice muritor de rând? 

Aşa cum ar face orice muritor de rând? Zafira s-a 
înfiorat când şi-a dat seama ce anume ar putea fi 

Vrăjitoarea Argintie. L-a privit pe furiş pe Deen, dar 
acesta de-abia răsufla. 

— Depinde de ce anume vrei să te mântui, a spus 
Zafira cu precauţie. 

— Am greşit cuiva pe care odinioară l-am iubit. 

Zafira a ridicat din sprâncene, iar expresia tristă a 
vrăjitoarei s-a evaporat la fel de iute cum apăruse. 

— Dacă nu crezi în mântuire, Vânătoreaso, atunci 
poţi să crezi asta: până la sfârşitul acestui an, ţinutul 
Arz va înghiţi fiecare bucată din Arawiya. Merită riscul 
să porneşti în această călătorie, laa? 

Avea dreptate. Sharr putea însemna o condamnare 
la moarte, dar oamenii din Arawiya fuseseră deja 
condamnaţi la moarte. Era doar o chestiune de timp - 
foarte puțin timp, de altfel. Mai puţin decât crezuse 
Zafira. 

Părea atât de simplu. Călătoreşte până pe insulă, 
găseşte Jawaratul, pune capăt Arzului blestemat, 
reinstaurează magia. Totuşi Sharr. 

— Cum poate o carte să readucă magia? a întrebat 
Zafira. 

— La fel cum o carte poate reconstitui istoria 
civilizaţiei, cum te poate ajuta să găteşti o mâncare 
delicioasă sau să-ţi istorisească o poveste grozavă, a 
zis ea, ca şi cum Zafira pusese cele mai obtuze 
întrebări cunoscute de vreun om. Te-ai întrebat 
vreodată cum o fată ca tine se tot întoarce din Arz? 

Vrăjitoarea era adepta răspunsului la întrebări cu 
alte întrebări. 

— Şi te aştepţi să se ducă singură? a-ntrebat Deen. 
De ce să nu trimită califul oameni cu ea? 

— Dacă mi-aş fi dorit o petrecere, băiete, aş fi 
organizat una, a zis vrăjitoarea. 

Apoi s-a întors, cu mantia fluturând în jurul ei. 

— Moartea va fi însoţitoarea ei A avut grijă de ea în 
tot acest timp. De ce s-ar opri acum? 

Zafira s-a înfiorat când a auzit aceste cuvinte. 
Degetul mic al lui Deen l-a strâns pe al Zafirei şi mai 
tare, până când ea şi l-a retras de durere. A auzit din 
nou glasul de femeie, o şoaptă la ureche, în ciuda 
distanţei dintre ele. 

Rămâi cu bine, Vânătoreaso. 

Un pumn de gheaţă a strâns cu putere gâtlejul 
Zafirei. S-a străduit să respire şi, când a reuşit, 
vrăjitoarea dispăruse deja. 


Capitolul 11 


Când s-a trezit, Nasir a găsit un servitor lângă 
patul lui. S-a strâmbat şi şi-a trecut o mână peste faţă. 
Barba scurtă i-a zgâriat palma. 

— Ce e? s-a răstit el. 

Servitorul, un bărbat cu părul negru acoperindu-i 
chipul aproape străveziu, cu o cicatrice îngrozitoare pe 
obraz, a coborât privirea în pământ. Demenhun, după 
cum credea Nasir. Servitorii din Fortăreaţa Sultanului 
se trăgeau din toate califatele, în afară de Alderamin, 
căci safinii nu se supuneau oamenilor. Ghameqg avea 
noroc că Alderaminul şi Fortăreaţa Sultanului erau 
despărțite de ţinutul Arz şi de Strâmtoarea lui Hakim, 
altfel Nasir se-ndoia că tatăl său ar mai fi stat pe tron. 

— Sultanul... 

— Vin imediat, a izbucnit Nasir. 

Bărbatul a tresărit şi a ieşit în grabă pe uşă. 

Nasir s-a dat jos din pat şi s-a dus în sala de baie. 
Stomacul îi chiorăia tunător, dar în timp ce se îmbrăca 

şi-a dat seama că nu are timp să mănânce, căci 
sultanul nu tolera întârzierile. 

Ce s-ar întâmpla dacă aş întârzia? 

Mama lui era moartă. Kulsum îşi pierduse cea mai 
de preţ avuţie. Dar mereu va fi ceva - sultanul îi putea 
scoate ochii lui Kulsum sau îi putea smulge unghiile 
fiului lui Haytham. Exista mereu un lucru pe care 
sultanul Ghameqg îl putea face. 

Ca să-i facă pe oameni să fi dorit să i se supună, ca 
să-i facă să-şi fi dorit moartea. 

Nasir s-a concentrat la zgomotul înfundat al 
propriilor paşi, până când respiraţia i-a încetinit. Uşile 
masive ale sălii tronului s-au deschis cu un zgomot 
înăbuşit, dezvelindu-l vederii pe sultan pe Tronul lui de 
Aur, primindu-i pe emiri. Era mereu treaz, mereu 
lucrând, mereu atent. 

Nasir a preferat să aştepte, chiar şi atunci când 
emirii treceau pe lângă el rânjind, mândri că primeau 
atenţia sultanului înaintea prinţului moştenitor. Când 
au rămas numai ei doi, Ghameqg i-a studiat ţinuta. 

— Unde te duci? 

— Tu m-ai chemat. Mă gândeam că e vorba de un 
alt asasinat, a zis Nasir, dându-şi seama prea târziu de 
greşeala sa. 

— De câte ori ţi-am spus să nu gândeşti? 

Nasir şi-a încleştat, apoi şi-a descleştat fălcile. 

— Vrei să mă schimb? 

— Nu-mi pasă cu ce te-mbraci, băiete, a spus 
sultanul. 

Acel nu-mi pasă îi răsuna lui Nasir în timpane. 

— Adu ceva de mâncare şi vino la mine în odăi. 
Mişcă-te repede. 

Preţ de o clipă, Nasir a rămas încremenit. Sultanul 

tocmai îi spusese să mănânce. 

Probabil că uimirea i se citea limpede pe faţă, 
pentru că sultanul s-a strâmbat. 

— Foamea îţi schimonoseşte chipul. Trebuie să ai 
mintea clară ca să-ţi aminteşti ce-ţi spun, în capul ăla 
al tău bun de nimic. 

Desigur. Cum de s-a putut gândi, chiar şi pentru un 
moment, că tatălui său de fapt îi pasă? 

De data asta şi-a pus pe cap cerculeţul de argint şi, 
când un străjer l-a lăsat să intre în iatacurile sultanului, 
pulsul lui Nasir s-a accelerat. Odaia arăta exact la fel 
ca ziua trecută. 

Chiar şi vătraiul era acolo unde rămăsese după 
întâlnirea cu Haytham. 

A tras draperia într-o parte şi a pătruns într-o 
cameră mai mică, unde sultanul Ghameq stătea întins 
în majlis, cu picioarele încrucişate şi cu o mână pe 
medalionul de la gât. Privirea lui Nasir s-a îndreptat 
spre pragul altei uşi, dincolo de care era un pat cu 
baldachin ivoriu, împodobit cu flori argintii. A îngheţat. 

— Ce e? a-ntrebat sultanul. 

Nasir nu voia să-i răspundă. 

— N-am mai fost aici de când... 

— De când a murit, a declamat sultanul pe un ton 
aspru. 

Nasir a expirat şi l-a privit pe tatăl său, aşteptând. 
Dorindu-şi. Căutând. Şi a găsit-o, mica fisură din 
privirea cenuşie şi împietrită din ochii sultanului, 
plecată înainte ca Nasir să o poată prinde. A 
îngenuncheat, iar momentul s-a risipit. 

— Pleci mâine, a zis sultanul. 

— Unde? 

— În Sharr. 

Dacă se aştepta să-l surprindă pe Nasir, atunci 
sultanul avea să fie dezamăgit. „Malefic” era un 
adjectiv blând pentru a descrie insula Sharr, unde 
nisipul însuşi năştea moarte. Cu toate acestea, Nasir 
avea o senzaţie de detaşare, deşi în curând avea să fie 
trimis în inima insulei. Logica îi spunea că trebuia să se 
teamă de multe. Nu el avea să fie cel periculos în locul 
în care era trimis. Nu el va dicta desfăşurarea 
evenimentelor. 

Dar se oprise din a asculta vocea logicii odată cu 
moartea mamei sale. 

— Vrăjitoarea  Argintie îl trimite pe Vânătorul 
demenhun să găsească Jawaratul pierdut, o carte care 
va pune capăt acestei secete de magie. 

Deci supoziţia lui Haytham era adevărată. O pală 
de vânt a trecut prin fereastra deschisă, uscată şi 
moartă, ca toată Fortăreaţa Sultanului. 

— Vânătorul e un da'ira. O busolă. E destul de 
dificil să vânezi în Arz - darămite să-ţi găseşti drumul 
de întoarcere vreme de cinci ani. E vorba de magie la 
mijloc. Un da'ira este cineva cu abilităţi foarte rare. E 
suficient să se gândească intens la un obiect şi va fi 
dus către el. Mă-ndoiesc că bărbatul acesta are habar 
că e ceea ce e, altfel nu s-ar dezvălui cu atâta 
nesăbuinţă. Cei doi oameni pe care i-am trimis să-l 
prindă nu s-au mai întors. 

Sultanul şi-a mângâiat barba, adâncit în gânduri. 

— Deci tu-l vei prinde pe insula Sharr. Foloseşte-l 
ca să găseşti Jawaratul, apoi ucide-l. Omoară pe oricine 
altcineva trimis de vrăjitoare. 

Ucide, distruge. Asta înlocuise logica. 

— Dar magia... a început Nasir. 

— Ţi-am cerut cumva părerea? a întrebat sultanul, 

punându-l la punct. 

Era un căţeluş. Nu putea învăţa mai multe lucruri. 
Nu merita mai mult. 

Dar cum? voia el să ştie. Cum de avea Vânătorul 
demenhun magia, dacă aceasta nu mai exista? Când 
era clar că Ghameqg invocase focul printr-un dum sihr 
de multă vreme alungat, vrajă pe care nimeni din 
Demenhur - un califat plin de moralitate - n-ar fi putut 
s-o atingă? 

Asta însemna că tot ce ţinea de dispariţia magiei 
nu era scris doar în alb şi negru. 

— Vrăjitoarea mi-a greşit mai mult de o dată, a 
continuat sultanul. Nu lăsa cartea aceea să cadă în 
mâinile ei. Dacă bănuielile mele sunt greşite şi 
Vânătorul nu e altceva decât un om cu un scop, mergi 
mai departe. 

Mergi mai departe. Vorbe inocente pentru „omoară 
şi termină cu asta”. 

— Ai priceput? 

Nasir şi-a lăsat capul în jos. Nu conta dacă voia sau 
nu să facă asta. 

— De ce eu? De ce nu o trupă armată? a întrebat 
Nasir. 

Probabil era singurul care executa poruncile 
sultanului fără nicio vorbă, dar cum ar fi putut Nasir să 
reuşească pe o insulă de unde nici măcar Surorile nu 
se întorseseră? 

— E o opţiune strategică, dar avem de-a face cu o 
vrăjitoare capricioasă, nu cu un inamic muritor. 

Capricioasă, într-adevăr. 

Nasir s-a gândit la perdelele ivorii din stânga sa, în 
acea odaie în care se îndoia că mai dormea sultanul. 
Cuvintele i-au ieşit de pe buze înainte să le poată opri. 

— Şi dacă nu duc misiunea la bun sfârşit? 

Sultanul Ghameq a răspuns îndată: 

— Servitoarea ta va mai pierde câteva părţi ale 
trupului. Apoi mai e problema băiatului din Dar al- 
Fawda şi a fiului lui Haytham. Atunci vei rămâne cu 
adevărat fără nimeni. Vei găsi întotdeauna un suflet 
suferind pe care să-l protejezi. Crezi că nu mi-am dat 
seama? Eşti slab. Jalnic. Şi până nu anihilezi mila aceea 
greţoasă care te macină pe dinăuntru, nu vei deveni 
niciodată vrednic de a fi fiul meu. 

Aceste vorbe pline de răutate au răsunat în 
tăcerea care se lăsase. 

Nasir fusese, pe vremuri, un fiu vrednic. Sultanul 
era pe atunci un om căruia îi spunea Baba. Era de 
parcă ceva stătea acum la pândă înăuntrul său, 
mâncând din omul pe care Nasir, odinioară, îl iubise. Ar 
fi făcut orice ca să vadă o scânteie, un licăr, un semn 
al aprecierii în ochii tatălui său. 

Chiar şi să ucidă fără discernământ. Să omoare 
fără strop de regret. Să devină un monstru fără limite. 

O servitoare s-a furişat în odaie. Nasir i-a auzit 
foşnetul poalelor rochiei şi şi-a dat seama, fără să se 
întoarcă măcar, că era ea. Sultanul îl privea, aşa că 
Nasir şi-a împietrit trăsăturile şi i-a întors privirea 
încremenită. 

Kulsum a păşit în faţă şi a aşezat o farfurie cu 
fructe pe podea, în faţa sultanului. S-a aşezat turceşte, 
cu bărbia în piept, mută şi răbdătoare, la doi paşi 
depărtare. Mirosul dulce de iasomie i-a trezit simţurile 
lui Nasir. Şi-a amintit de pielea ei fină. De durere. 

Ghameqg şi-a coborât privirea spre tava cu 
castroane de argint, de parcă apăruse de una singură. 
O poruncă şoptită servitoarei să iasă - akhraj - a fost 

singurul semn că a observat mişcarea. 

Nasir nu s-a uitat la ea, deşi fiecare nerv din trup îl 
implora să facă exact pe dos. Fructele erau aranjate 
frumos în castroane, multicolore şi tăiate cu grijă. Erau 
proaspăt aduse din Pelusia, singurul califat cu pământ 
fertil. 

Sultanul a gustat. Un bob de strugure după altul, 
plescăind din limbă, în timp ce fiul lui Haytham 
tremura înfometat, pajul îşi lingea degetele murdare şi 
copiii erau dărâmaţi din şeile cămilelor. In timp ce 
întreaga Arawiya suferea. 

Respiră. 

— Pot pleca, Sultani? a-ntrebat Nasir după un 
moment. 

Sultanul a mestecat mai departe, ignorându-l. Lui 
Nasir începuse să i se întunece privirea. In cele din 
urmă, Ghameqg a mârâit: 

— Mâine se întâmplă, băiete. Pregăteşte-te. 

— Presupunând că reuşesc să străbat ţinutul Arz, 
cum o să ajung pe Sharr? a întrebat Nasir. 

Nu aveau vase ca să traverseze marea. Nu aveau 
marinari ca să-i ajute să navigheze. 

— Pe o corabie, a lătrat Ghameg, de parcă el era 
prost. 

Nasir nu credea că sultanul îi văzuse zvâcnetul din 
maxilar. 

— Da, Sultani. 

Odinioară rezistase ordinelor lui Ghameg, cât 
putuse, înainte de a ceda în faţa durerii. Şi a îndurat-o 
- mai mult decât ar fi putut majoritatea oamenilor. 
Până când sultanul a găsit o cale mai bună de a-şi 
asigura obedienţa lui Nasir. 

— O să plec singur în această călătorie? 

Sultanul a zâmbit, şerpeşte ca întotdeauna, şi 
groaza şi-a făcut cuib în stomacul lui Nasir. 

— la-l pe Altair. 

Nasir a expirat. Oare ce făcuse generalul preferat 
al sultanului de-i stârnise mânia? 

— Şi trebuie să ucid pe toată lumea. 

— Aşa am zis, nu-i aşa? 

Sultanul Ghameqg a luat o mână de sâmburi de 
rodie. 

Sharr era un ţinut al stafiilor, o insulă unde până şi 
pământul îi va fi duşman. Dar lui Nasir nu-i mai era 
teamă de asta. Îi era teamă de el însuşi şi de vieţile pe 
care le va lua, începând cu cea a generalului preferat 
al tatălui său. Se temea pentru Kulsum. Pentru fiul lui 
Haytham. 

Doar dacă nu... vocea din inima sa începea să se 
facă auzită. 

Şi-a lăsat gândul neterminat. 


Capitolul 12 


Zafira îşi petrecuse restul nopţii gândindu-se la 
femeia în mantie argintie - o veritabilă vrăjitoare care 
se pricepea la farmece, care vorbea despre mântuire şi 
magie, care părea cu numai câţiva ani mai mare decât 
ea, dar care vorbea ca şi cum trăise câteva secole. 
Zafira nu era ca Deen. Ea nu se întâlnise cu safinii cei 
nemuritori. Nu gustase din lumea de dincolo de satele 
din vestul Demenhurului. Cunoştinţele despre lume le 
dobândise prin mijlocirea poveştilor ţesute în liniştea 
nopţii. O vrăjitoare îi depăşea puterea de înţelegere. 

Până la urmă, Deen nu a rămas la ea peste noapte. 

După ce s-a evaporat Vrăjitoarea Argintie, Deen se 

prelinsese pe zidul grajdului, cu o privire pierdută. 

Când în sfârşit băiatul şi-a revenit, Zafira şi-a dat 
seama că lui nu i-a plăcut ce văzuse pe chipul ei. Şi 
când ea a continuat să tacă, i-a cuprins în palme faţa 
abătută şi şi-a lipit buzele de fruntea ei. 

— Zafira. Zafira, uită-te la mine. 

Dar nu putea. Nu se putea uita la el, aşa că a 
închis ochii. În beznă, totul era posibil. Baba trăia, 
Umm era ea însăşi, magia încă exista. Dar ochii nu 
puteau rămâne închişi la nesfârşit decât dacă mureai. 

lar morţii nu visau niciodată. 

— E dincolo de noi, şoptise el, lipit de pielea ei. 

Era oare dincolo de ei? Cine decide ce e dincolo de 
înțelegerea noastră, dacă nu noi înşine? 

Uşa de la camera Zafirei s-a deschis, iar silueta 
Lanei a apărut în lumina moale. 

— Okht? Mi s-a părut că aud patul scârţâind. Nu te- 
am văzut venind aseară. 

Chipul îi era luminat de uşurare, iar Zafira a reuşit 
să zâmbească. 

— Umm a întrebat de tine. 

Surâsul i-a dispărut de pe faţă. 

— Cum face de obicei, a zis Zafira precaută, 
ignorând vidul vinovat ce se căsca în mintea ei. 

Sănătatea mintală a lui Umm rămăsese fragilă de 
când Baba se-ntorsese târându-se din ţinutul Arz, dar 
avea rarele ei momente de luciditate, în care Zafira 
prefera să dispară, căci era mai uşor decât s-o înfrunte 
pe mama ei. 

— Ar trebui să te duci, a zis Lana în linişte, cu 
mâinile împreunate. 

Focul ce se stingea îi arunca umbre pe chip. 
Vinovâăţia o făcea să vorbească greoi. 

— Eu... i-am spus despre scrisoare. Şi despre 
Sharr. 

Oftând, Zafira s-a descotorosit de pături şi s-a 
ridicat în picioare. Frigul a pătruns prin pânza subţire a 
vechii sale rochii, până în oase. Lana a plecat, iar 
Zafira a auzit foşnetul pernelor din majlis, de la intrare. 
Decizia îi aparţinea. 

Dincolo de prag vedea clanţa ruginită a uşii spre 
camera lui Umm. Aceeaşi clanţă pe care o ştergea în 
fiecare blestemată de zi, pentru că vinovăția îi ataca 
fiecare fibră a fiinţei sale. 

Dar, gata, se terminase. Pleca spre Sharr. Ar fi 
putut să-şi piardă viaţa. Şi-a încleştat dinţii şi s-a 
îndreptat spre uşa odăii lui Umm. Cu fiecare pas, se 
simţea ca un condamnat dus la decapitare. 

Intrarea în Arz o speria mai puţin. 

Cu răsuflarea întretăiată, Zafira a întins mâna spre 
uşă. Lemnul i-a zgâriat palmele goale. Deschide-o, 
laşo. 

A deschis-o. Uşa a gemut. Cinci ani, a părut să se 
tânguie ea. Cinci ani. Femeia dinăuntru a ridicat capul 
imediat, fixând-o cu privirea şi  frământându-şi 
degetele cu aceeaşi nelinişte care-i curgea prin vene 
Zafirei. 

Umm. 

Zafira nu schimbase nicio vorbă cu Umm de cinci 
ani. Cinci ani de când stătea cu mama ei în aceeaşi 
casă, cinci ani de tăcere. In unele zile, înainte să- 
nceapă ţipetele, era mai uşor să-şi imagineze că şi 
Umm e moartă. 

Arăta la fel. Capul îi şedea regal pe gâtul zvelt ca al 
unei gazele. Un nas subţire care-i plăcea la nebunie lui 
Baba. Buzele într-o nuanţă mai închisă de roşu şi ochii 

strălucitori şi îngheţaţi ca ai Zafirei, umbriţi de gene 
lungi, care le domoleau răceala. Buclele ei negre 
aveau şuviţe cărunte. 

Pletele acelea îmbătrânite au lovit-o ca un pumn în 
stomac. 

— Zafira, a spus Umm. 

Vocea ei nu era aceeaşi. Acum era sfâşiată, 
împovărată de suferinţă. Zafira nu se putea mişca din 
prag. Nu putea respira. 

— Nu vii niciodată să mă vezi. 

Nici Umm nu se aventura vreodată prin casă. 
Zidurile acestea meschine adăposteau trei suflete şi o 
puzderie de amintiri. Zafira a aruncat o privire grăbită 
în urmă, acolo unde Lana se cuibărise pe majlis, 
încercând să nu le dea atenţie. 

— Nu pot, a zis ea, expirând. 

Vocea lui Umm era plină de blândeţe. 

— Era ori el, ori tu. 

O discuţie pe care ar fi trebuit s-o poarte cu cinci 
ani în urmă, dacă durerea n-ar fi fost atât de 
sufocantă. 

— Trebuia să-l salvezi pe el, a şoptit Zafira. 

Umm era înconjurată de pături, inclusiv cea roz-pal 
pe care i-o făcuse Yasmine cu mâinile ei. 

— N-a existat nicio îndoială în privinţa faptului că 
trebuia cruțat copilul care nu trăise decât o părticică 
din viaţa lui, a zis Umm, cu glasul frânt spre final. 

Când a inspirat din nou, Zafira i-a auzit un zornăit 
în piept. Durerea. 

Zafira şi-a frecat faţa şi degetele i s-au umezit de 
lacrimi. Umm a ridicat mâinile. 

— Yaa, abal“€, nu plânge din cauza mea. 


46 Abal era numele uneia dintre cele şase surori (n.r.). 

Oh, trandafirul meu sălbatic. 

Zafira nu mai auzise această alintare de ani întregi. 
Totul i se înnoda în gâtlej, îi sâcâia măruntaiele, îi călca 
în picioare hotărârea. Tatăl ei îi şoptise asta ultima 
oară, iar ea se luptase cu strânsoarea lui de oţel, 
încercând să respire pentru a supravieţui. 

Şi-a amintit acea neclintire bruscă după ce Umm l- 
a străpuns în inimă cu jambiya. Acum fata a văzut roşu 
în faţa ochilor. Un roşu întunecat, o linie pictată pe 
pieptul lui Baba. 

Zafira s-a apropiat şi s-a lăsat pe vine. A rămas 
încremenită. Cu fiecare mişcare simţea o vinovăţie tot 
mai mare, îşi dădea seama cât de egoistă fusese. l-a 
cuprins mâinile lui Umm, strângând între degetele ei 
degetele reci ale mamei. Acum îi curgeau lacrimile. 
Una după alta, izvorau dintr-o crevasă a pieptului său, 
transformându-se într-un pârâu ce-i ieşea din inimă. 
Ochii lui Umm s-au umplut de tristeţe. 

— Uneori îi uit chipul, a şoptit Umm. 

Cum era posibil ca un lucru atât de nedureros ca 
pierderea memoriei să doară atât de mult? Disperarea 
dezlănţuită din privirea mamei sale a uluit-o. 

Zafira n-ar fi putut uita vreodată chipul lui Baba. 
Nu l-ar fi uitat niciodată pe Baba - khalas“, asta era 
realitatea. Totuşi îşi ignorase părintele care mai trăia. 
Îşi lăsase mama să jelească de una singură. Căci nu 
avea importanţă cât timp petrece Lana cu Umm. Zafira 
fusese acolo când Baba îşi dăduse ultima suflare. 
Zafira era cea care înţelegea durerea lui Umm. 

Aceeaşi mamă care-i salvase viaţa. 

Îşi folosise durerea ca să-i intensifice furia. 
Permisese acestei furii să fiarbă, făcând-o oarbă la 


47 S-a săvârşit, gata, în arabă în original (n.t.). 

suferinţa lui Umm. Dacă Zafira a suferit văzându-şi 
tatăl ucis de mâna mamei sale, cât de greu îi era lui 
Umm să trăiască ştiind că şi-a ucis soţul mult iubit? 

Cum se simţise Umm când a trebuit să aleagă între 
doi oameni dragi? 

Zafira s-a forţat să inspire. Şi-a închis ochii egoişti 
şi arzând de lacrimi şi şi-a lăsat capul în poala lui Umm, 
într-un gest străin, dar atât de familiar. 

— lartă-mă, Umm. lartă-mă, a implorat-o Zafira, 
repetând cuvintele la nesfârşit. Pentru uitarea mea. 
Pentru furia mea. 

Egoistă. Imatură. Plină de ură. Ceruri mari, nu 
există în toată Arawiya o fiica mai rea decât ea. 

— Nu-mi cere iertare, copilă. Şi mie îmi pare rău, a 
bâiguit Umm, cuprinzând între palme chipul Zafirei. 

Nu era niciun licăr de mânie în ochii ei de un 
albastru îngheţat, pe care Zafira îi moştenise. 

— Nici tu n-ai venit la mine, nici eu n-am venit la 
tine. Amândouă suntem de vină, nu-i aşa? 

Nu. Numai Zafira era de vină. Eşuase în rolul ei de 
fiică. 

Umm şi-a trecut degetul mare peste obrazul umed 
al Zafirei. 

— Lana mi-a spus că te vei duce în Sharr. 

Bănuia că lacrimile ei aveau de-a face cu ceva mai 
mult decât Umm şi Baba. Mai erau şi altele. Nunta 
Yasminei. Cererea în căsătorie a lui Deen. Călătoria 
spre Sharr. 

— Eu nu voi fi ca Baba. N-o să mă întorc ca să-ți 
fac rău. Fie voi ieşi victorioasă, fie voi muri. 

In glasul Zafirei era o nuanţă oţelită. 

— Nu-ncerc să te opresc, abal. Vreau doar să ştiu 
care e scopul acestei căutări. 

— Redobândirea magiei, a zis Zafira. Distrugerea 
Arzului care l-a luat de lângă noi. 

Umm a meditat puţin, apoi a zâmbit vag, trimițând 
în zbor mii de amintiri spre Zafira. Il vedea aievea pe 
Baba. Vedea pâinea fierbinte proaspăt scoasă din 
cuptor. Păturile care formau un cocon. Vedea mânuţele 
Lanei şi prăjiturile ma'moul“, favoritele lui Umm. 

Acum dispăruse. Totul. Toate astea. 

Din cauza ținutului Arz. 

— Răzbună-i moartea, Zafira. Răzbună-ţi tatăl şi 
distruge pădurea. 

Umm şi-a trecut din nou degetul mare peste 
obrazul ei, oferindu-i o scânteie de lumină care s-o 
îndrume pe această potecă necunoscută. O potecă pe 
care Zafira jurase s-o urmeze. 

— Fii victorioasă“ ca numele pe care ţi l-am dat şi 
supune deşertul. 

Zafira a luat vorbele mamei sale, una câte una, şi 
le-a sorbit cu totul. 


So 
od 


Mai târziu, Zafira şi-a luat săgețile proaspăt făurite 
şi le-a vârât în tolbă cu nişte bufnituri uşoare, care-i 
imitau bătăile inimii. Lana a răsucit o pană albă între 
degete, apoi a strâns resturile retezate. 

— Mă duc să mă spăl şi să mă-ntâlnesc cu Simah, 
a zis ea căscând. 

— Ha? 

— Prânzul, a spus vag Lana şi, când Zafira şi-a 
îngustat ochii, a adăugat: Umm a ei e bolnavă. 


48 Desert arăbesc cu curmale (n. t). 
49 Zafira înseamnă „plină de succes”, „mereu învingătoare” (n.t.). 

— Nu trebuie să dai fuga şi să te joci de-a doctorul 
de fiecare dată când ţi-o cere cineva. Nu eşti datoare 
nimănui... 

— Nici tu nu eşti, a întrerupt-o Lana. 

Văzând surprinderea de pe chipul Zafirei, s-a 
apropiat de ea şi a prins-o de mână. 

— Îmi pare rău, Okht, dar e adevărat, nu-i aşa? 
Mă... mă-ntorc mai târziu. 

Înainte ca Lana să poată scăpa, Zafira a tras-o la 
piept, încolăcindu-şi braţele în jurul ei şi strângând-o 
cu putere. A înghiţit toate cuvintele pe care voia să le 
şoptească şi a spus: 

— Îmi pare rău. 

Lana s-a dat în spate, a privit-o pe Zafira şi a 
sărutat-o pe obraz. 

— Ştiu, a murmurat ea, iar Zafira a înţeles tot ce 
trebuia din acele cuvinte. 

După ce Lana a dispărut pe coridor, Zafira s-a 
cufundat la loc în perne cu un oftat. A luat jambiya lui 
Baba, cântărind-o în palme atât pe ea, cât şi pe vărul 
ei cu lamă dreaptă, pumnalul, ca să se poată hotărî 
care s-ar potrivi mai bine în confruntarea cu un inamic. 

Un inamic. Nu va mai vâna cerbi şi iepuri. Va vâna 
monştri, dacă poveştile despre Sharr erau adevărate. 
Se va lupta ca să supravieţuiască. 

A tresărit când a auzit o bătaie în uşă. Ceruri mari, 
Zafira. Pulsul i-a luat-o la trap gândindu-se la 
Vrăjitoarea Argintie, dar logica i-a spus că aceasta mai 
degrabă s-ar fi materializat în faţa sa decât să ciocăne 
la uşă. Câtă logică îi mai rămăsese. 

Zafira a deschis uşa. În prag stătea Deen, cu 
buclele acoperite de zăpadă. Se aştepta să o roage să 
nu plece. Să îi spună de ce ar trebui să rămână aici. In 

schimb, el a spus: 

— L-ai văzut cumva pe Vânător? 

Ea a zâmbit, iar ochii băiatului au licărit când a 
văzut-o că se relaxează. 

— Ultima oară am auzit că şi-a luat o zi liberă, a zis 
ea. 

Deen a intrat şi şi-a plimbat privirea de la vârfurile 
ascuţite la aripioarele imaculate ale săgeţilor ei. Şi-a 
frecat mâinile în faţa focului şi şi-a înclinat capul. 

— Asta nu se cheamă „zi liberă”. Vino cu mine. 

Ea l-a privit prelung. 

— A trecut o veşnicie de când n-ai mai ieşit în lume 
drept Zafira. 

Fata a aruncat resturile la coşul de gunoi. 

— Dar atunci toată lumea va afla cât sunt de 
frumoasă. 

El a zâmbit blând. 

— Aşa şi trebuie. 

Pielea i s-a înfiorat, gândindu-se la noaptea 
trecută, pe acoperiş, cu frigul  împresurându-i 
grumazul. Cu chipurile lor la o răsuflare distanţă. Cu 
rotunjimea buzelor lui Deen şi cu luna trecându-şi 
razele prin buclele lui. 

— Unde vrei să mergem? 

— Hmm, să vedem. Poate la Bakdash? a-ntrebat el 
cu un ton care sugera că se gândise deja la asta. 

Zafira a strâns din buze şi s-a uitat urât la el. Deen 
a izbucnit în râs. 

— Ştiu că urăşti tot ce are legătură cu locul acela, 
dar... 

— Urăsc ideea în sine, s-a văicărit ea. Ideea de a 
mă înghesui să cumpăr îngheţată în timp ce ne 
plângem de frigul din califat. 

— Zafira, ai un mod foarte ciudat de a gândi. 

Deen a luat şalul ei de lână şi i l-a întins. 

— Bakdash-ul e al nostru. E unul dintre puţinele 
lucruri care fac din Demenhur un loc special. Oamenii 
din toată Arawiya obişnuiau să se înghesuie aici pentru 
o gură de îngheţată. Vrei să-ncerci şi tu, hmm? 

Vocea i-a devenit şi mai blândă. 

— Cine ştie când o să mai ai ocazia. 

Vorbele lui au lovit-o în faţă. Aceasta era ultima ei 
zi în Demenhur pentru multă vreme de-aici înainte. 
Poate pentru totdeauna. 

Un glas o sâcâia, spunându-i că drumul spre Sharr 
era o misiune mincinoasă care-i putea aduce numai 
durere. Dar văzuse expresia de pe chipul Vrăjitoarei 
Argintii. Zafira ştia cum e să tânjeşti după mântuire, să 
dai vina pe altcineva pentru o slăbiciune de moment. 

Era vina ei că Baba zace, cu buze albăstrii, sub 
stratul de gheaţă şi zăpadă. 

Deen o privea şi, în ciuda tăcerii, ea ştia după 
nefericirea care-i înnegura ochii frumoşi că citise toate 
astea pe chipul ei. Era trăsătura ei cea mai fascinantă, 
să-şi poată transpune toate emoţiile pe faţă înainte de 
a vorbi. Un lucru pe care oamenii nu încetau să i-l 
spună. O părere care fusese repetată la nesfârşit, până 
când devenise adevăr. S-a înfăşurat în şal şi i-a aruncat 
punguţa cu monede înainte de a ajunge la uşă. 

— Hai să ne-ngheţe buzele. 

Surâsul lui Deen însemna pentru ea mai mult decât 
orice lucru pe care l-ar fi putut cumpăra banii. 


So 
KS 


Zafira s-a zgribulit când au ieşit din casă. A văzut 

asta pentru că nu se mai afla la adăpostul învăluitor al 
mantiei. Umerii i s-au pleoştit, cocoşându-se. Şi-a vârât 
bărbia în piept şi şi-a strâns buzele. 

Nu reuşea să se ferească de frig. 

Deen s-a oprit, iar fata a simţit cum o prinde de 
bărbie cu degetele lui calde, ridicându-i chipul spre el. 

— Zafira. Luna nu se teme niciodată de noapte. 
Gazela nu se sperie de necunoscut. Tu de ce trebuie să 
o faci, Vânătoreaso? 

— Dar asta nu e ceva necunoscut. 

— Astea sunt fricile tale, care curg dinspre Vânător 
în tine. Nu te teme de tine însăţi. 

Ea a încercat. A încercat să se gândească la alte 
lucruri, cum ar fi asimetria deranjantă a caselor 
îngrămădite una lângă alta în stânga ei şi întinderea 
albă de zăpadă, împestriţată de trunchiurile copacilor 
din Pădurea Pustie, în dreapta. Era un locşor gol şi 
sterp. Un pui de pădure, în comparaţie cu blestematul 
Arz. 

Deen s-a oprit înaintea unei tufe fără frunze, 
aproape moartă, din faţa unei case. Înainte să-l întrebe 
ce face, băiatul a scos un aha! satisfăcut şi s-a întors 
spre ea ţinând ceva în palme. 

O floare. Albă şi captivă într-o fâşie de gheaţă. 
Petale mătăsoase încremenite laolaltă într-o strânsoare 
aprigă. 

Zafira şi-a amintit de o mulţime de trandafiri 
sălbatici ca acesta, salvaţi de Baba. Presaţi între 
palmele ei micuţe în timp ce el o îmbrăţişa strâns şi o 
numea abal a lui. Ştiuse, încă de pe atunci, că Abal era 
numele uneia dintre cele Şase Surori, iar asta o făcuse 
să se simtă deopotrivă puternică şi iubită. 

Deen i-a strâns şalul şi i-a pus floarea în şuviţele 

negre, iar ea a simţit pe piele înţepătura tulpinii; 
băiatul i-a luat mâna într-a lui. 

— Frumuseţea care rezistă în faţa tuturor 
vitregiilor. Incăpăţânată, în cea mai dură lume. 

— Zici c-ar fi un taur, a zis Zafira cu un nod în gât, 
iar el a râs în felul acela care ei îi plăcea mai mult 
decât căldura focului din cea mai friguroasă noapte. 

Când au ajuns în sooq, Deen a strâns-o de mână, 
iar ea şi-a dat seama cât de rapid şi de irațional era 
capabilă să se retragă în ea însăşi. A ridicat bărbia 
când au trecut pe lângă o copilă urmată de mama ei; 
fetiţa avea un şal în jurul umerilor micuţi şi o prăjitură 
aburindă ţinută cu venerație în pumnişori. Au trecut pe 
lângă un om care trăgea un cărucior cu covoare, 
promițând reduceri în timp ce înainta hodorogit. Şi pe 
lângă altul cu un cufăr plin de balsamuri, tincturi şi 
ierburi medicinale, cu nişte preţuri care au mirat-o 
foarte tare pe Zafira. Negustorii strigau. Oamenii se 
târguiau. Jumu'a era caldă sub încălţările sale. Taraba 
bătrânului Adib era aglomerată, iar pieile de pe prăzile 
Zafirei treceau prin mâinile bărbaţilor şi femeilor şi se- 
ntorceau la Adib, negociind şi ciondănindu-se cu toţii 
până când cădeau de acord asupra unui preţ. 

— Mă bucur că Adib se descurcă, a spus Zafira, iar 
Deen a mărâit. 

— Devine din ce în ce mai greu să faci afaceri cu 
ăsta. Cred că va trebui să găsim un alt negustor. 

A condus-o spre mica prăvălie înghesuită în 
spatele celei pentru superstiţioşi. Spre deosebire de 
celelalte, uşa aceasta de lemn avea o nuanţă de 
lavandă. Chiar în momentul în care Zafira i-a atins 
suprafaţa netedă ca s-o deschidă, o fata a dat năvală 
afară, speriindu-i pe cei din sooq cu un țipăt de 

bucurie; frate-său alerga după ea. Deen i-a zâmbit 
Zafirei. 

— Eşti gata? 

— N-am fost nicicând mai entuziasmată, a spus ea 
ironic, dar, dintr-odată, chiar era. g 

Avea un trandafir în păr, iar Deen surâdea. In 
spatele ei era o uşă pastelată; căldura îşi făcea culcuş 
în pieptul ei. O vibraţie îi străbătea degetele şi Zafira ar 
fi vrut să îmbutelieze această senzaţie şi s-o păstreze 
pentru totdeauna. 

Nu se aştepta să fie cald la salonul de îngheţată. 
Să fie atât de plin de oameni şi de zâmbete largi De 
linguri care zornăiau şi de castroane de metal cu pietre 
preţioase. Deen a tras-o până în mijlocul majlisului, 
unde şi-a scos pantofii şi şi-a strâns picioarele sub ea, 
sprijinindu-şi braţele pe măsuţa joasă. Totul era atât 
de... curat. 

— Ce aromă vrei să-ncerci? a-ntrebat Deen, 
incapabil să-şi stingă sclipirea din privire. 

Zafira a strâmbat din buze. 

— De îngheţată? 

— Atunci să fie simplă. 

Deen a izbucnit în râs şi s-a dus la tejghea, unde 
doi bărbaţi care luau comanda l-au salutat pe băiat 
spunându-i pe nume, iar el le-a dat câţiva dinari A treia 
siluetă stătea mai în spate, smulgând o mulţime de 
guguloaie de îngheţată lipicioasă. Purta aceeaşi 
uniformă ca bărbaţii. 

Era o femeie. Ceruri mari. Zafira i-a studiat mai 
atent pe lucrători în timp ce Deen s-a întors şi s-a 
aşezat în faţa ei. 

— Cine e şefia Bakdash? a întrebat Zafira. 

Două fete s-au aşezat de cealaltă parte a mesei, 

iar a treia s-a dus să comande îngheţată. Locul era 
agitat, în ciuda frigului. Era un loc vesel, amintindu-i de 
ceea ce ea nu avea - pace, fericire, o viaţă. Nu făcea 
altceva decât să vâneze şi să se pregătească pentru 
următoarea vânătoare. 

— Aparține aceleiaşi familii de câteva generaţii. De 
unde acest interes subit? 

— Silueta din spate, a zis ea, cu voce joasă, eo 
femeie. 

Deen s-a uitat la cei trei şi mândria i-a luminat 
chipul. 

— Sunt oameni buni. 

Zafira a mârâit vag. 

— S-o pună pe sora lor să lucreze alături de ei nu e 
vreo treabă glorioasă. 

— Nu, dar să-l sfideze pe califul nostru este, a zis 
Deen, iar ea nu l-a putut contrazice. 

Un băiat le-a adus un platou. A aşezat o lingură în 
faţa Zafirei, apoi un castron de metal plin cu o cremă 
albă şi pufoasă, presărată cu fistic mărunţit şi în vârf 
cu o cireaşă glasată, care probabil fusese greu de 
procurat. Deen o privea. 

— Se numeşte emaa, din vechea limbă. Nu e 
acelaşi lucru cu îngheţata, dar asta face din Bakdash 
un loc special. O ţin la gheaţă şi o rup direct cu mâna. 

Zafira nu mâncase nici măcar îngheţată, aşa că nu 
cunoştea diferenţa. A scos un hmm uşor şi şi-a vârât 
lingura în guguloiul alb, uimită de delicateţea acestuia 
şi de consistenţa lui de caramea. Mirosea subtil a apă 
de trandafiri. 

— Nu te uita la mine, i-a poruncit ea. 

Deen i-a zâmbit sfios, apoi şi-a îndesat în gură o 
lingură de emaa, ridicând din umeri. Şi-a dus şi ea 

lingura la buze, pielea înfiorându-i-se de frig. A 
scuturat-o un tremur înainte de a gusta, ca să fie apoi 
surprinsă de explozia de miere şi trandafiri, cu zahărul 
topindu-i-se pe limbă, cu caramelele îmblânzind frigul. 

— Ei? a întrebat Deen după ce Zafira a luat mai 
multe înghiţituri. 

Zafira nu putea decât să zâmbească, iar ochii lui 
Deen au scânteiat când a mâncat restul din farfurie. 

Acesta putea fi primul şi ultimul el castron de 
emaa. Ultima oară când putea simţi această fericire 
fără limite într-un moment atât de banal. Ultima oară 
când putea vedea zâmbetul lui Deen şi când buzele îi 
puteau îngheţa. 

— Nu acum, a şoptit Deen, şi i-a împins castronul 
mai aproape cu nodurile degetelor. 

A mângâiat-o pe obraz cu dosul palmei, iar Zafira 
nici măcar nu s-a gândit la oamenii care-i puteau 
vedea. Care puteau vedea acest gest. 

Fata şi-a alungat gândurile negre şi s-a sprijinit de 
perna din majlis, cu castronul în mână, cu nucile 
printre dinţi şi cu mierea pe limbă. In această clipă, 
erau doar ea şi Deen şi îngheţata pe care odinioară o 
blestemase, dar pe care acum începea s-o iubească. 

Băiatul s-a întors prea curând să-i ia castronul gol. 
Apoi au plecat, cumpărând câteva lucruri din sooq 
înainte de a se porni spre casă. Când s-au apropiat de 
casa ei, Deen s-a oprit înainte de a o coti pe strada 
unde locuia prietenul lui. S-a uitat în ochi Zafirei şi i-a 
spus cu blândeţe: 

— Mâine? 

— Mâine, a zis ea dând din cap, apoi el a dispărut. 

Norii alergau prin faţa lunii abia răsărite, înnegrind 
şi mai tare noaptea ce se apropia, iar ţinutul Arz 

semăna cu o gură cu dinţi zimţaţi negri pe fond 
albastru. Lumina se revărsa pe fereastra lor de la 
bucătărie, iar Zafira s-a bucurat că Lana era acasă. 

Tocmai îl verificase pe Sukkar în grajd, când a 
simţit o mână pe umăr. S-a dat în spate, apoi a zărit o 
şuviţă de păr arămiu în sclipirea lunii. 

— M-ai speriat, a spus Zafira în şoaptă. 

Trandafirul din păr i-a căzut în zăpadă, iar petalele 
i s-au risipit. Yasmine şi-a înclinat capul şi s-a apropiat 
şi mai tare, cu paşi uşor. 

— Ciudat. Tu rareori te sperii. 

Avea glasul monoton, iar expresia ei i-a spus 
Zafirei ce urma. 

Nu acum, a dat ea să zică. Voia să se bucure un pic 
mai mult de magia Bakdash-ului. 

— Pleci, nu-i aşa? a-ntrebat Yasmine. În Sharr. 
Înainte să pui vreo întrebare, da, ştiu. Kharra. Oricine 
din satul ăsta blestemat şi îngheţat ar fi aflat înainte 
să-mi spui tu. Dacă Deen nu şi-ar fi folosit mintea, cred 
că n-aş fi aflat niciodată. 

— Vrei să-mi pară rău că nu ţi-am stricat noaptea 
nunţii? s-a răstit Zafira, iar buna dispoziţie i s-a 
spulberat. 

Un val de furie a străbătut chipul Yasminei. 

— Asta e şansa mea de a învinge Arzul. De a 
readuce magia. Nu e nimeni care să cunoască ţinutul 
Arz mai bine decât mine. Chiar dacă Arzul n-ar fi fost o 
problemă, n-aş putea rămâne aici cu mâinile în sân. Mă 
cunoşti, Yasmine. Nu pot rămâne aici, nu pot să nu fac 
nimic. 

Arzul a mugit în tăcerea prelungită, când vântul i s- 
a încolăcit printre cioturi. Cât de mult crescuse în timp 
ce Zafira se îndepărtase de el în acea seară, mâncând 

emaa? 

— Şi mama ta? Şi Lana? 

Zafira a râs uşor. 

— Mâine, când mă-ntâlnesc cu califul, o să-l rog să 
le ofere un cămin mai bun, alături de cineva care să 
aibă grijă de Umm. Dacă acceptă, Lana va uita în 
câteva zile că a avut o soră. 

Yasmine o privea pur şi simplu uimită. Ah. 

— lar tu - tu îl ai pe Misk. Şi pe fratele tău. O să-l 
rog pe calif să... 

— Tu crezi că un dar de la calif te poate înlocui? 
Crezi că sunt atât de egoistă? a izbucnit Yasmine, 
adăugând un şir de blesteme. 

Zafira a clătinat din cap, iar tăcerea dintre ele era 
mai dureroasă decât orice experimentase până acum. 
Se-ntindea ca o prăpastie în întuneric, iar podul care o 
traversa nu era mai lat de-un firicel de aţă. 

— Ai putea muri acolo, Zafira. 

Zafira tot nu i-a răspuns. Incă avea gustul mierii pe 
limbă. Podul s-a prăbuşit. 

— Atunci nu mai e nimic de spus, nu-i aşa? a 
adăugat Yasmine, încheindu-şi vorbele cu un râs 
isteric. 

Zafira a zâmbit epuizată. Înainte ca lacrimi 
scânteietoare să se prelingă din ochii Yasminei, Zafira 
s-a apropiat de ea. A şovăit, apoi s-a mulţumit s-o 
strângă uşor pe Yasmine de umăr. 

— Te aşteaptă soţul tău. 

Zafira s-a răsucit prima. Absența prietenei ei 
devenea o povară în adâncul inimii sale, iar Bakdash-ul 
rămăsese undeva în trecutul îndepărtat. 

Capitolul 13 


— Ridică-te, a zis Nasir. 

Altair era întins pe patul lui, cu totul diferit de 
individul cu sânge-rece care trăia pentru a-i chinui pe 
alţii. 

— Vocea aceea mohorâtă şi plată. Jur că e o 
ameninţare de sine stătătoare, a zis mărâit Altair, 
trăgându-şi o pernă peste cap. 

Nu avea nimic pe el decât o pereche de şalvari de 
culoarea smaraldului; qamisul lui nu era de găsit pe 
nicăieri. 

— Vrei să par îngrijorat? s-a răstit Nasir. Vii şi tu. 

— Pe dinţii Sultanului, mă-ntrebam de ce sunt atât 
de deprimat, a mormăit Altair. Adu-mi nişte gahwa, 
eşti bun? 

Nasir a dat perdelele la o parte cu un gest brusc şi 
o rază de lumină l-a izbit pe Altair drept în faţă. Era 
prima oară când Nasir vizita odăile lui Altair, pe care 
nu se aşteptase vreodată să le găsească atât de... 
ordonate. Erau la fel de plicticoase ca propriile 
încăperi. Două hohote îngemănate de râs, ale unor 
femei, au răsunat din baia alăturată, iar Altair a surâs. 
Nasir s-a încruntat, cu urechile în flăcări. 

— Semăn cu vreuna din fetele tale? a-ntrebat el. 
la-ţi singur qahwa. Bea-o, toarnă-ţi-o în cap, plângi într- 
un colţ, nu-mi pasă. Dar ridicăm pânzele la răsăritul 
soarelui, ceea ce înseamnă că trebuie să plecăm 
curând din palat. Nu ştiu cât ne va lua să traversăm 
ţinutul Arz şi nu vreau să ajung pe insula aia 
nenorocită după ce Vânătorul şi oricine ar fi ceilalţi au 
ajuns deja. 

Altair a tras cu ochiul de după pernă. 

— De-abia aştepţi să-ncepi să omori oameni, nu-i 
aşa? 

Nasir a aruncat un sac în capul lui Altair. 

— Incălecăm la asfinţit. Pregăteşte-te. 

— Dar desigur, Sultani. De-abia aştept. 

Nasir s-a enervat. Altair nu se obosea vreodată să 
folosească vreun titlu când venea vorba de Nasir, iar 
faptul că-l folosise acum îl deranja pe acesta mai mult 
decât orice lipsă de respect arătată vreodată. A trântit 
uşa peste hohotele răsunătoare ale lui Altair. 

Dar s-a oprit brusc când altcineva a intrat în 
camerele de primire ale lui Altair. 

— Kulsum? 

Numele ei a fost suficient ca să-i facă dintr-odată 
inima să bată mai tare. Ochii ei negri s-au luminat în 
timp ce mintea lui s-a oprit în loc. Ku/sum în iatacul lui 
Altair? Nasir a iuţit pasul spre uşă, lăsând-o în urmă. l-a 
simţit degetele brăzdând aerul, întinzându-se după el. 
Înjunghiindu-l. 

Mută, întotdeauna mută. 

Nasir nu a privit înapoi când a auzit uşa trântindu- 
se. 

Şi-a luat armele, laolaltă cu un rucsac care 
conținea câteva provizii şi un schimb de haine. 

Se aştepta ca drumul să fie scurt, nu mai lung de 
câteva săptămâni. Cu capul înainte prin Arz, cu corabia 
spre Sharr, apoi în urmărirea Vânătorului şi găsirea 
Jawaratului pierdut. 

Sub lumina grea a lunii, Nasir a încălecat pe un 
armăsar cenuşiu, iar Altair pe un cal murg de lângă el. 

Generalul arăta bizar în echipament de hashashin, cu o 
armură atât de subţire încât puteai crede că nu exista 
deloc. 

Portul hashashinilor trebuia să-i ajute să se 
amestece în mulţime, să pară inofensivi, în ciuda 
numeroaselor arme ascunse pe tot trupul. Dar în stilul 
vestimentar al lui Altair era mereu ceva ce-ţi atrăgea 
atenţia.  Renunţase la robele exterioare care-i 
ascundeau trupul în favoarea unor haine care-i 
dezgoleau mai mult trupul. Deşi mănuşile de piele îi 
erau înfăşurate strâns în jurul antebraţelor, braţele 
rămăseseră goale. Pe cap avea un turban elegant, tivit 
cu roşu. Eşarfa tradiţională de la brâu era purpurie, în 
disonanţă cu şalvarii caraghios de colorați. 

— Eşti gata să călăreşti toată noaptea, Sultani? a 
întrebat el cu subînţeles. 

— Păstrează-ţi aluziile pentru petrecerile tale, 
Altair. 

— Ah, deci nu eşti atât de prost pe cât vrea tatăl 
tău să te facă să pari, a zis Altair râzând. De-abia 
aştept să ne întâlnim cu Vânătorul. Va trebui să i te 
prezint în felul următor: „Nu e întotdeauna atât de 
morocănos. Dar aşa e el, e unul dintre acei oameni 
care vorbesc mai puţin şi ucid mai mult.” 

— O să te descurci de minune nefiind în stare să-i 
sperii, a spus Nasir, îndemnându-şi armăsarul la drum. 

— Shukrun, habibi, a strigat Altair după el. Adorabil 
ca de obicei. 

Nisipurile sclipeau în acea noapte ca nişte focuri ce 
se stingeau. Casele licăreau în lumina lunii, iar piatra 
de var din mahalale domina peisajul bizar şi pustiu. 

Nu era nimeni prin preajmă ca să-i vadă, nu acum, 
când luna se ridicase şi frigul începuse să acopere 

deşertul. Inima lui Nasir s-a oprit o clipă la gândul că 
vor străbate ţinutul Arz la răsărit, dar nu avea de ales. 
Ochii negri ai lui Kulsum i-au apărut în minte. La fel şi 
umerii mici şi rotunjiţi ai fiului lui Haytham. 

Nu avea niciodată de ales. 

Va traversa Arzul şi va ajunge la Marea Baran la 
răsăritul soarelui, cu orice preţ. 


Capitolul 14 


Când s-a trezit, Zafira a simţit aţintiţi asupra ei doi 
ochi ca de pisică. A tresărit puternic. 

— Yasmine! 

Yasmine i-a răspuns cu o înjurătură. Lacrimile îi 
curgeau pe obraji şi arăta de parcă avea o mare 
povară pe umeri. 

— Ce cauţi aici? a-ntrebat Zafira, cu glasul răguşit 
de somn. N-ar trebui să fii... 

— Cu soţul meu? Jur că ăsta e singurul lucru pe 
care mi-l spui când mă vezi. 

Zafira s-a cufundat la loc în perne şi a privit scurt 
spre fereastră, ridicându-se din nou brusc în capul 
oaselor. Trebuia să plece. 

— Trebuie să... 

— Pleci? Kharra, ştiu. De-asta am venit. Ca să te 
văd pentru ultima oară. 

Yasmine şi-a coborât privirea spre mâini. Vopseaua 
henna de la nuntă începuse să dispară, nuanţa roşcată 
transformându-se într-un soi de roşu-aprins. Stătea pe 
marginea patului Zafirei, iar salteaua se adâncise sub 
greutatea ei. 

— Mai ţii minte când au murit părinţii mei iar Deen 
a plecat să exploreze regatul? Când s-a alăturat 

caravanei care traversa Pustiul? Încă mai am puţină 
ciocolată din cutia pe care ne-a adus-o când s-a întors 
şi am păstrat şi sticluţa de miere pe care ai golit-o tu. 

Yasmine a râs uşor şi apoi a suspinat. 

— E ciudat ce-o să-mi amintesc de la o lingură de 
cacao şi o sticluţă goală de miere, nu? 

Zafira a încercat să desluşească aceste vorbe 
înainte de a se da jos din pat. 

— Tu crezi c-o să mor? a-ntrebat ea. 

S-a îndreptat cu un tremur spre ligheanul 
suspendat. Câţiva bulgări de nea încă pluteau în apa 
rece pe care probabil o adusese Yasmine. 

— Te aştepţi să scapi cu viaţă? E destul de 
înfricoşător când dispari în Arz, a zis Yasmine, iar 
Zafira a auzit-o cum se lasă pe spate în pat. 

l-a aruncat o privire scurtă. 

— Eşti teribil de optimistă astăzi. 

Yasmine a ridicat din umeri. 

— Nu în fiecare zi sora inimii tale îşi propune să 
moară. 

— Nu-mi propun să mor, Yasmine. Ştim că am o 
şansă mai mare să traversez ţinutul Arz şi, graţie 
acestui lucru, să ajung în Sharr. S-ar putea să se 
termine cu totul altfel, dar am o şansă pe care nu o are 
nimeni altcineva. Oricum ar fi, n-o să prindem anul nou 
fără să fim înghiţiţi de Arz. 

Tăcerea urla între ele. Zafira s-a întins să-şi ia 
hainele şi a încremenit. Nu era acea qamis pe care şi-o 
pregătise de cu seară. Asta era rochia pe care o 
purtase la nunta Yasminei, doar că mult mai scurtă. Şi- 
a trecut degetele peste vârtejurile ascuţite de pe 
umărul bleumarin şi a ridicat privirea. Yasmine i-a 
zâmbit. 

— Ştiu cât de mult îţi place rochia asta şi ştiu că e 
şi puţin strâmtă. Aşa că... am scurtat-o şi am lărgit-o 
un pic. Dacă tot o să salvezi lumea, măcar fă-o cu stil. 

Zafira a râs uşor şi şi-a tras rochia peste cap, 
simțind moliciunea pânzei pe piele. Era mai uşoară, dar 
Sharr nu era un haos plin de omăt ca Demenhurul. 
Mantia îi va ţine de cald până când va pleca. 

— Promite-mi, a spus Yasmine cu blândeţe, că, 
dacă mori, o să mori luptându-te să te întorci la mine. 

Zafira s-a chinuit să surâdă. 

— Te-aş săruta de rămas-bun, dar soţului tău nu i- 
ar conveni. 

Yasmine a izbucnit în râs şi s-a aruncat în braţele 
Zafirei, care nu ştia sigur care dintre ele tremură mai 
tare. Yasmine s-a desprins din îmbrăţişare şi şi-a lipit 
fruntea de a Zafirei, iar aceasta i-a inspirat pentru 
ultima dată parfumul de floare de portocal şi 
condimente aromate. 

— Întoarce-te, Zafira. Orice ar fi. Victorioasă sau 
nu, vino înapoi. 

Apa rece îi amorţise Zafirei carnea, dar sângele îi 
clocotea. A reflectat la cuvintele pe care avea să le 
rostească, pentru că nu se pricepuse niciodată să-şi ia 
rămas-bun. 

— N-am de gând să mor. Am de gând să găsesc 
blestematul de Jawarat şi să mă-ntorc. 

Dar de-abia după ce a glăsuit aceste vorbe a ajuns 
să creadă în ele. 

Zafira a ieşit din odaie cu un gest care părea 
definitiv, iar Yasmine a urmat-o în tăcere. Dar forţa din 
cuvintele ei a pălit când a tras cu ochiul în iatacul lui 
Umm. Aceasta dormea, astfel că nu-şi puteau lua 
rămas-bun. Zafira nu se gândise că-i va fi dor de mama 

ei, dar conversaţia din ziua precedentă o îndurerase. 

Umbra mică a Lanei s-a apropiat imperceptibil. Era 
încotoşmănată cu haina, iar rochia îi atârna pe jos. Şi-a 
prins şalul verde cu degetele tremurânde. Avea 
nodurile degetelor mai albe decât i le-ar fi făcut frigul. 
Zafira şi-a aruncat sacul pe umăr. 

— Eşti gata să trăieşti altundeva? 

Încă nu era sigură cum îi va pune întrebarea 
califului, când îl va întâlni. Ceruri mari, califul. 

— În timp ce tu pleci să mori pe undeva? a întrebat 
Lana, ridicând din umeri şi muşcându-şi buza. 

— Bravo! Cineva pune întrebările care trebuie, a 
spus veselă Yasmine. 

— De ce? De ce faci asta? a zis Lana. 

— Pentru că sunt singura noastră şansă, a răspuns 
Zafira, trecându-şi degetele peste haina albastră a lui 
Baba. 

Singura răzbunare de care va avea parte Baba. 

— Murind în vreun loc blestemat? O să te 
transforme în martiră şi o să te celebreze. O să 
vorbească lumea despre tine. Aşa se întâmplă în cărţi. 
Dar tu o să fii moartă şi o să... Okht, eu voi rămâne 
singură, a şoptit Lana. 

Pe Zafira o usturau ochii. 

— Asta şi-ar fi dorit Baba. 

— Nu te duce acolo în numele lui Baba, a implorat- 
o Lana, aproape plângând. El e mort. 

— Are dreptate, a spus şi Yasmine, cu blândeţe. 
Dacă tot îţi rişti viaţa, trebuie să fie din proprie voinţă. 
Cei vii nu pot supravieţui cu promisiunile făcute celor 
morţi. 

Nu era doar din cauza lui Baba. De ce nu 
pricepeau? Era magia. Era vorba despre supraviețuirea 

lor. 

— Nu vă doriţi magia? a-ntrebat Zafira cu ardoare. 

A privit-o pe Lana. 

— Gândeşte-te la poveştile lui Baba - le putem 
experimenta pe pielea noastră, le putem simţi. Le 
putem trăi. O să aflăm în cele din urmă cum ne-am 
născut. 

— O viaţă fără magie nu e atât de rea. 

— Viaţa fără magie e cea care ne-a furat deşertul. 
Şi pe Baba. Şi pe Umm. Şi pe părinţii tăi, Yasmine. Ea 
face ţinutul Arz să se extindă. 

— Baba nu mai e, Okht. lar părinţii Yasminei sunt şi 
ei morţi. Arzul n-are decât să se extindă. Ne putem 
muta în altă parte. 

Ochii Lanei s-au umplut de lacrimi. Nu pricepea că 
Arzul s-ar fi ţinut după ei oriunde s-ar fi dus; nimeni din 
Arawiya n-ar fi scăpat. 

— O viaţă cu magie nu înseamnă nimic pentru 
mine dacă tu nu faci parte din ea. 

Vorbele Lanei au săpat un abis în inima Zafirei. l-a 
dat surorii sale părul la o parte de pe frunte, vârându-i- 
| după ureche. l-a mângâiat cu degetele chipul 
pistruiat, încă moale ca al unui bebeluş. 

N-a spus că totul va fi bine. N-a spus că se va 
întoarce. Şi nici că Lana va fi în siguranţă. Nu şi-a irosit 
energia cu promisiuni false. 

— Hai să-l întâlnim pe calif. 


Capitolul 15 


— Sunt sigur că suntem obosiţi. Tu nu eşti obosit, 
Nasir? a întrebat Altair, rupând tăcerea din urletul 
vântului. 

Nasir a observat întru câtva că Altair îi spunea pe 
nume, nu după titlu. Şi-a coborât de pe chip keffiyah“* 
plină de nisip. 

Ţinutul Arz... dispăruse. 

În locul lui se-ntindea, de la est la vest, un şir de 
bolovani negri, pătaţi. Dar nu asta i-a atras atenţia lui 
Nasir, ci apa. O dâră azurie se unea cu cerul, curgând 
cristalină sub razele soarelui. Era brutal, chiar şi la 
această oră timpurie, şi, cu cât Nasir privea mai 
departe, cu atât mai mult tremura lumea. Cât vedeai 
cu ochii, nu era nici ţipenie de om şi nici urmă de cal, 
doar pustiul nesfârşit de lut ars, roşu. 

Sunetul apei care atingea malul pietros era unul 
străin, despre care mama sa îi povestise, înainte să fie 
ucisă - înainte să moară. lnainte ca ea să moară. 
Uimirea l-a făcut să alunece, iar amintirile reale au dat 
buzna peste cele plăsmuite. Nasir a strâns din dinţi şi a 
tras de frâiele calului, ca să-l facă s-o ia din loc. 

Gingăşia aparentă a apei masca o sălbăticie 
absolută. După ce apăruse Arzul şi minaretele regale 
se topiseră în întuneric, se spunea că marea în sine 
devenise un monstru. Ca tine. Deşi, spre deosebire de 
Nasir, nu ştia cărui stăpân i se supune monstrul acesta. 

Şi nici cine făcuse monstrul, aşa cum era azi. 

— Uită-te la rotunjimile astea suave. Ce femeie 
frumoasă, a fluierat Altair, cu mâna streaşină la frunte. 

Nasir şi-a mijit ochii, cu faţa la soare. O corabie 
măreaţă plutea contra curentului, puţin la dreapta sa. 
Într-adevăr, frumoasă. 

— Poate e numai un miraj. 

Nasir a încremenit când o mişcare i-a atras atenţia. 


50 Eșarfă în pătrăţele alb și negru, care îi apără de locuitorii deșertului 
de nisip (n.t.). 

O străfulgerare de argint şi o licărire albă şi dintr-odată 
totul a căpătat un sens greşit. 

— Nu e niciun miraj, a spus rece Nasir. 

Altair a devenit brusc serios când i-a urmărit 
privirea până la Vrăjitoarea Argintie. 

Se mişca în străfulgerări. Era departe, apoi mai 
aproape, apoi venea direct spre el. Trei clipiri şi Nasir a 
privit-o direct în faţa fără de cusur. Calul s-a dat în 
spate, cu sudoarea curgându-i pe coaste. 

Şi-a pierdut controlul asupra membrelor şi s-a 
trezit stând în picioare pe nisip, astfel încât femeia să 
nu mai fie nevoită să-şi înalțe gâtul. Caii au bătut în 
retragere. Totul s-a întâmplat la dorinţa ei, ştia asta, 
dar fără nicio tresărire din partea vrăjitoarei. Oare 
puterea ei era nelimitată? 

— Tatăl vostru şi-a închipuit că vă veţi târî prin 
ţinutul Arz şi veţi înota până la Sharr? a întrebat 
vrăjitoarea, mutându-şi ochii negri de la Nasir, ca să-l 
studieze pe Altair. 

— Nu e tatăl meu, a zis Altair, cu venin în glas. 

— Cu toate astea stai alături de prinţ ca şi cum ai fi 
egalul lui. 

— Şi dacă asta l-ar fi deranjat, sunt sigur că m-ar fi 
anunţat, a replicat scurt Altair. Are un fel de-şi face 
cunoscut... 

— Altair, l-a avertizat Nasir. 

Privirea vrăjitoarei a scânteiat. 

— Într-adevăr, generale, ascultă-ţi comandantul. 

Pietrele negre străluceau pe măsură ce soarele se 
ridica mai mult. 

— Ce vrei? a zis Nasir, cu voce măsurată. 

Trebuiau să plece. 

— Ce vreau eu? Sunt aici pentru că Ghameg conta 

pe mine să vă abordez. Dacă aţi fi pus piciorul în 
ţinutul Arz, aţi fi amândoi morţi. Nu eu sunt inamica ta, 
prinţişorule. 

Nasir şi-a muşcat limba - Ghameq îi promisese o 
corabie care să-l aştepte. Nici măcar nu pomenise 
despre Arz. 

Vrăjitoarea i-a aruncat o privire atotştiutoare şi, 
strâmbând din buzele ei purpurii, a scos un obiect din 
faldurile mantiei ca argintul. Un disc de un roşu-aprins, 
cu marginile gravate în filigran de argint. 

— O busolă. Ca să te ajute să găseşti ce-ţi doreşti 
mai mult. 

— Jawaratul, a spus Nasir şi a făcut pauză preţ de o 
clipă înainte de a lua busola. 

Vibra în mâna lui cu freamătul curat al unui lucru 
important. Vrăjitoarea s-a mulţumit să zâmbească. 

— Sunt convinsă că Ghameqg v-a trimis aici sub 
numeroase ameninţări, care să vă ţină toată călătoria. 
Acea sărmană fată şi-a pierdut deja limba. 

Nasir s-a încruntat, amintindu-şi-o pe Kulsum în 
iatacul lui Altair. Când Altair era în pat. 

— Nu mă interesează. Acum aparţine generalului. 

— Ah. Deci ea e motivul tatuajului de pe braţul tău. 

Nasir s-a tras de mânecile deja coborâte şi a 
scrâşnit din dinţi. Vrăjitoare. Apa se izbea de pietre. 
Undeva a tipat un vultur, dând târcoale unui cadavru 
proaspăt. 

— Am auzit şi de băiatul din temniţă. Nu pari să 
duci lipsă de suflete de care să te ataşezi, a zis ea. 
Câteva sfaturi pentru călătorie:  stăpâneştecţi 
compasiunea. [ine-o la distanţă. Profită de ea. 
Aminteşte-ţi cine te-a antrenat, hashashin. Nu strica 
imaginea ei. 

Nasir s-a oprit şi a ridicat privirea spre ea. Nu era 
niciun strop de veselie în ochii ei, doar o privire rece. 

— Cine eşti? a-ntrebat el. 

— Cineva ca tine. 

S-a răsucit şi şi-a arcuit umerii, ca într-o provocare. 

— Cu plăcere pentru corabie. 

El a clipit, iar Vrăjitoarea Argintie a dispărut. 

Zafira visa deseori că ţinutul Arz sângerează la fel 
cum sângerase Baba. Copacii aceia negri aveau mereu 
flori roşii în visele ei. 

Acum dispăruseră. 

Sub umbra glugii sale a clipit de o mie de ori, dar 
Arzul se evaporase. Frigid tăios îi înţepa nările şi a 
făcut o pauză, aşteptând un val de uşurare. Atunci de 
ce simt că am pierdut ceva? 

Negustorii cu thobe pline de praf şi cu rochii pătate 
de grăsime erau risipiţi pe câmpia înzăpezită. Ei n- 
aveau de unde să ştie despre călătorie. Probabil 
observaseră din sooq dispariţia Arzului şi veniseră aici 
în grabă, umplând cu voci zgomotoase aerul rece. In 
ciuda entuziasmului lor, nimeni n-a depăşit graniţa 
nefirească unde zăpada se termina ca tăietura curată a 
unui cuţit. 

Zafira a descălecat din şaua lui Sukkar, ajutând-o 
pe Lana să facă acelaşi lucru. Când l-a sărutat scurt pe 
Sukkar pe bot, acesta a înghiontit-o curios, căci şi el 
ştia că Zafira era zgârcită cu alinturile. 

Lângă ea, Yasmine şi Misk au descălecat de pe 
iapa lor, iar Deen a scotocit prin sacul legat de şaua lui 
Lemun, apoi a fluierat. 

— Asta da privelişte. 

Yasmine a mormăit aprobându-l, dar părea diferită. 
Puțin fragilă, puţin delicată. 

Din cauza mea. Zafira a târât-o pe Lana în faţa 
mulţimii, trecând pe lângă trei bărbaţi gălăgioşi şi o 
croitoreasă micuță, de care aţele se prinseseră ca nişte 
viermi. 

S-au oprit la graniţa neagră. Acolo unde odinioară 
ţinutul Arz se ridicase spre ceruri, acum nişte pietricele 
negre acopereau pământul. Nu mai rămăsese niciun 
semn din fosta pădure. Niciun copac singuratic, niciun 
teanc de vreascuri uscate, nicio tufă şi niciun arbust. 
Nimic care să fi amintit de existenţa sa. 

Se evaporase în întregime şi lăsase în urmă doar 
nişte bolovani vechi. 

Deen a venit lângă ea şi, când şi-a mijit ochii spre 
el în lumina zorilor, a ştiut că şi el retrăia întâlnirea cu 
Vrăjitoarea Argintie. Şi-a dat seama că ceea ce simţea 
ea nu era pierderea. Era prezenţa familiară a unui 
lucru care era acolo, în ciuda faptului că nu-l mai 
vedea. 

— Simţi? i-a şoptit lui Deen când Lana s-a aplecat 
să ridice una dintre pietre. 

Murmurul copacilor şi foșnetul frunzelor. 

El a dat din cap, iar ea şi-a înăbuşit o senzaţie de 
fericire vinovată şi egoistă pentru că nu era singură. 
Deen şi-a ridicat ochii spre văzduh. 

— Nici măcar Vrăjitoarea Argintie nu poate fi atât 
de puternică încât să facă să dispară pentru totdeauna 
o pădure întreagă. 

— Poate că nu, dar ne face începutul călătoriei mai 
uşor, a zis Zafira. 

Neliniştea i se ghemuise în stomac. Dacă 

Vrăjitoarea Argintie ar putea să facă să dispară o 
pădure întreagă, de ce nu poate recupera o carte? 

— Ceea ce nu e deloc liniştitor, a fost el de acord. 
Dar asta ai ales, nu? Şi dacă ea nu poate minţi... a 
spus el, lăsând fraza neterminată. 

— Asta crezi? Ce, dacă minte, arde într-o 
vâlvătaie? 

El a râs batjocoritor. 

— Pur şi simplu nu poate minţi. Unele creaturi nu 
pot. Cum ar fi safinii. 

Zafira a expirat lent, în timp ce el s-a îndepărtat. 
Ca şi cum a întâlni creaturi care nu erau umane era un 
lucru obişnuit. 

O pală de vânt sărat a atins pielea Zafirei. Fusese 
atât de absorbită de lipsa ținutului Arz că nu observase 
ce-i oferise dispariţia acestuia: marea. Blestemata de 
Mare Baran, în apele căreia, dacă ceea ce spusese 
vrăjitoarea era adevărat, plutea o corabie. Părea să fie 
la o aruncătură de băț - o minciună, căci Arzul era mult 
mai întins. 

Zafira şi l-a imaginat pe Baba lângă ea, zărind în 
cele din urmă marea pe care o iubea atât de mult, 
imensitatea despre care spusese atâtea poveşti. lubise 
ideea de mare, căci n-o văzuse niciodată. Şi nici n-o va 
vedea. 

— E reală, a şoptit Lana, atât de mică pentru cei 14 
ani ai ei. S-a prins cu degetele de mantia Zafirei. 

— Te-ai îndoit de existenţa ei? 

Valurile înaintau, fiecare imitându-l pe cel 
dinaintea sa. Cu cât Zafira le privea mai mult, cu atât 
avea impresia că se mişcă odată cu ele. 

— Nu ştiu. A fost întotdeauna o poveste, a spus 
Lana, ridicând privirea spre ea. 

Melancolia din ochii ei a lovit-o pe Zafira în piept. 
Lana şi-a desprins apoi degetele, unul câte unul. Zafira 
a simţit că, într-un fel, o supărase. 

A văzut cum sora ei îi arată piatra lui Deen, apoi 
Yasminei, care arăta minunat într-o rochie de un 
albastru-pal, cu dantelă albă. Il privea pe Misk care 
întinsese mâna spre piatră, făcând-o pe Lana să surâdă 
cu sfială. Va dura doar o zi sfiala asta, apoi Deen, 
Yasmine şi Misk vor deveni familia ei. 

Zafira, o amintire. 

Când s-a întors din nou către mare, a rămas 
surprinsă s-o vadă tremurând în faţa ei. Era uimită şi 
de lacrimile pe care şi le-a şters, închizându-şi cu 
precauţie inima, din nou. 

Marea scânteia ca un giuvaier lichid - libertatea -, 
atrăgând-o la fel ca ţinutul Arz. O chema, ca torsul unei 
pisici printre valurile moi care parcă-i rosteau numele. 

Clopoţei în vânt. Numele ei pe aripile brizei. 

— Vânătorule, a şuierat Yasmine. 

S-a lăsat tăcerea şi ea a simţit greutatea ochilor ca 
pietre nenumărate lipite de spatele ei. Pietricelele 
negre zăceau inegale sub cizmele sale. Zafira a clipit şi 
a încercat să-şi explice durerea din piept, pulsul rapid. 
Acea şoaptă. 

Yasmine arăta de parcă nişte rădăcini erau pe cale 
să răsară din pământ şi s-o înghită pe Zafira cu totul. 
Totul e sigur, a dorit să spună Zafira, dar nu se îndoia 
de zâmbetul Vrăjitoarei Argintii. Licărul de întuneric pe 
care-l simţea de câte ori femeia aceea era aproape. 

A fost scutită de explicaţii când un vuiet de corn a 
rupt tăcerea; au urmat ovaţii şi cântece şi o caravană 
s-a apropiat, cu şase cămile înveşmântate în lână. 
Hainele lor maronii pătau zăpada albă. 

Zafira a înţeles ce cântau oamenii: Sayyidi”. 
Sayyidi. Sayyidi. 

Venise Califul Demenhurului. 

Yasmine a smucit-o pe Zafira în faţa mulţimii. Un 
băieţel a încercat să i se uite sub glugă, dar ea a tras 
de pânză, ascunzându-şi mai bine chipul. A strâns şi şi- 
a desfăcut pumnii de o parte şi de alta a trupului, 
simțind cum pielea moale a mănuşilor ia forma 
degetelor sale. l-a aruncat o privire discretă lui Deen. 

El o privea deja, cu ochii negri umbriţi de gânduri. 

Oamenii au înconjurat agitaţi caravana. Un bărbat 
s-a dat jos de pe una dintre cămile. Purta pe cap o 
keffiyah în pătrăţele albe şi roşii. O barbă scurtă îi 
încadra chipul. Un nas subţire, pomeţi sculptați - era 
un bărbat arătos. 

Totuşi ochii lui au făcut-o să se sufoce. Dacă 
aceeaşi expresie bântuită n-ar fi fost şi în ochii Lanei, 
Zafira n-ar fi înţeles acea disperare tăioasă. Pe cine nu 
atinsese blestemul? Chiar şi cei cu o viaţă mai bună 
decât a ei sufereau. 

— Cine e omul ăsta? a-ntrebat Zafira, aplecându-se 
spre Deen. 

Ceva i-a sclipit în privire. 

— Haytham. Sfătuitorul califului. A fost unul dintre 
cei mai buni şoimari din Demenhur înainte ca tatăl său, 
sfătuitorul precedent, să-l prezinte califului. 

— Ah. 

Zafira nu-şi imagina cum ar fi să ducă un trai în 
care ar fi putut face ceva de plăcere, un sport, cu atât 
mai puţin să se bazeze pe o pasăre care să câştige 
concursuri pentru ea. 

Un bărbat vârstnic cu un turban albastru-închis a 


51 Stăpânul, în arabă în original (n.t.). 

coborât din tradiționala howdah - un scăunel acoperit, 
aşezat pe şaua  cămilei. Hainele sale cenuşii, 
suprapuse, s-au înnegrit când le-a târât prin omăt, 
făcându-l să pară mai bătrân decât era în realitate. 
Oamenii au căzut în genunchi, udându-se în zăpadă. 
Alţii au ridicat două degete la tâmplă, cu capetele 
plecate. 

Califul. Cauza veşmântului Zafirei, a urii faţă de 
Surori şi a opresiunii împotriva a mii de femei din 
Demenhur. 

Nu era derutat de absenţa Arzului, iar Zafira s-a 
întrebat dacă nu cumva Vrăjitoarea Argintie discutase 
cu el mai mult decât cu ea. Privirea lui posomorâtă a 
trecut peste mica mulţime, oprindu-se asupra ei. 
Vânătorul. Zafira a strâns-o de braţ pe Yasmine. 

— De la pierderea magiei, tu eşti singura noastră 
rază de lumină, a spus el. In sfârşit. Vino aici, băiete. 

Mă cunoaşte, s-a gândit, înainte să-şi reamintească 
faptul că era un bătrân nebun, responsabil de 
dezechilibrul dintre bărbaţi şi femei. Lana a prins-o de 
mână, dar Yasmine a smucit din cap. Yalla, spunea 
privirea ei. Deen a strâns din buze, de zece ori mai 
îngrijorat decât Zafira. Misk privea curios. 

Zafira s-a legănat pe vârful degetelor. Gheaţa a 
crăpat sub cizmele ei. Aerul încremenise. Zeci de ochi 
îi pătrundeau prin mantie, iar inima îi putea sări din 
piept în orice clipă. Îşi simţea bătăile inimii în vârfurile 
degetelor. 

Tăcerea ciudată a fost frântă de un grup de soldaţi 
care s-au dat jos din spinările cămilelor. Zafira a auzit 
un dialect diferit, din alt califat, şi şi-a îndreptat 
privirea spre un bărbat cu piele negricioasă care râdea 
alături de tovarăşii lui. Un peluzian, îmbrăcat totuşi 

într-o uniformă demenhună. Cum de ajunsese un 
bărbat născut în Pelusia, aflată la distanţă de două 
săptămâni de mers, aici, în Demenhur? 

Zafira le purta peluzienilor un profund respect. 
Deşi pământurile lor fertile secaseră, ei tot hrăneau 
întreaga Arawiye. Fără ei, regatului i-ar fi lipsit şi 
progresul mecanic. Cum ar fi fost candelabrele pe care 
le aveau bogătanii sau lentilele de Nimrud, care ajutau 
la mărirea literelor şi la aprinderea focului. 

Zafira s-a oprit. Cal/iful, califul, califul. 

— Sayyidi, a murmurat, dregându-şi glasul când şi- 
a dat seama că nu şi-l îngroşase. 

Pielea îi ardea. S-a lăsat într-un genunchi, 
strângând din dinţi din cauza frigului care i se 
strecurase pe sub haine. A 

Califul a râs, un hohot jos, plin de căldură. li 
amintea de sticluţa aceea prețioasă cu miere pe care 
Deen o adusese din Zaram. Oricât ar fi încercat, nu se 
putea simţi mânioasă. 

— Te rog, ridică-te, a spus Ayman al-Ziya, califul 
din Demenhur. 

Zafira s-a ridicat precaută în picioare, cu mâinile 
pe lângă corp, cu gluga trasă peste cap. De la 
adăpostul acesteia, l-a studiat pe calif în detaliu. Chipul 
îi atârna ridat, dar ochii lui căprui sclipeau ca ai unui 
copil, entuziasmat de un joc. Avea o barbă lungă, 
fumurie la capăt. 

— Şi arată-ţi respectul. 

Cuvintele fuseseră rostite cu un accent întretăiat - 
peluzianul din grupul de soldaţi. Toată Arawiya vorbea 
aceeaşi limbă, cu mici variaţiuni în fiecare dialect, dar 
Zafira n-avea nevoie de ajutor ca să priceapă 
subînţelesul. 

Dă-ţi jos gluga, voiau să-nsemne cuvintele lui. 

Tăcerea s-a lăsat cu ascuţimea unei lame. Toţi 
ochii s-au îndreptat asupra ei, privind, aşteptând, 
arzând-o. Nenumăraţi. Sângele îi urla în urechi. 

Nu s-a clintit, iar peluzianul a mârâit şi s-a mişcat. 

Nişte degete i-au atins gluga. 

Zăpada îi pulsa sub cizme. 

Frigul i se cuibărise în piept. 

— Destul, a tunat califul, iar Zafira a _ tresărit. 
Haytham, scapă-mă de oamenii ăştia. Respectul se 
câştigă, peluzianule, iar tu cu siguranţă nu eşti demn 
de el. 

Nimeni nu se mişca. Nimeni nu respira. 

Zafira a expirat, iar lumea s-a pus iar în mişcare. 
Degetele îi erau nerăbdătoare să înlăture gluga. Fii 
mândră, îi spusese de nenumărate ori Yasmine. Dar nu 
putea să fie. Nu era mândră. Era înspăimântată. 

li era teamă să fie femeie. Dezamăgirea Yasminei 
o apăsa greu pe umeri. 

Dulci zăpezi. Un soldat îi ordonase să-şi scoată 
gluga, iar califul se răstise la el, în apărarea ei. Zafira a 
privit cu coada ochiului cum Haytham a condus grupul 
de soldaţi într-o parte, ţipând la ei tot timpul. Ultima lui 
comandă fusese urmată de o replică din care Zafira a 
prins un şuierat: 

— Arată ca o daama nisa. 

Intr-adevăr, era o „nenorocită de femeie” şi era 
pierderea acelui peluzian că nu ştia mai multe. 

— Când va veni timpul, Vânătorule, o să ştii. Până 
atunci, un băiat cu glugă nu mă deranjează, a spus 
califul cu blândeţe. 

Cu bunătate. 

Zafira a inspirat. Detesta rarele momente când 

trebuia să vorbească, iar acum, cu atâţia oameni de 
faţă, lucrul acesta i se părea şi mai greu. Mai ales 
pentru că Deen, Yasmine şi Lana erau şi ei acolo. 

— Shukrun, sayyidi, a zis ea, îngroşându-şi glasul 
cât de mult a putut, cu un mărâit din gâtlej, aproape 
indescifrabil. 

Califul a oprit-o înainte de a îngenunchea din nou. 
Toată lumea ştia că acestuia nu-i curge sânge regal 
prin vene - nimănui nu-i curgea. Nici măcar sultanului 
Ghameg, de care sultana se îndrăgostise şi în mâinile 
căruia lăsase coroana Arawiyei. Surorile nu se 
aşteptaseră vreodată să moară şi nu exista nimeni 
care să le urmeze la tronuri când ele, pur şi simplu, 
dispăruseră. 

Oamenii nu erau nici pe departe la fel de puternici 
ca Surorile, iar consiliul din Fortăreaţa Sultanului nu 
era de-ajuns. Aşa că în fiecare califat poporul se- 
ndreptase către oamenii de încredere ai Surorilor. Aici, 
cel de încredere fusese tatăl lui Ayman. Dragostea 
pentru fostul calif îl păstra pe Ayman pe tron. 

— Fie ca minaretele noastre să lumineze din nou, a 
zis califul pe un ton coborât, de parcă ar fi rostit acele 
vorbe doar pentru ea. Poate de data asta ne vom 
elibera de acest blestem. Accepţi invitaţia argintie, 
Vânătorule? 

Zafirei i-a venit să râdă, dar s-a abținut. De ce-i 
venea oare să râdă în cele mai nepotrivite momente? 
Şi-a simţit inima ridicându-i-se în beregată. 

Spune da. Da înseamnă valurile unduitoare. Magia 
pentru viitor. Fiecare poveste a lui Baba devenită 
realitate. Răzbunare împotriva pădurii care i l-a răpit. 

Pedeapsa vieții mele. 

Zafira a simţit un tremur în vârful degetelor. Un 

zvâcnet din gât dansa pe ritmuri nebuneşti Şi-a aplecat 
trunchiul în faţă ca semn de acceptare, dar restul 
trupului i-a rămas în urmă. Oamenii care se 
strânseseră din sate o priveau, fără să ştie ce se 
petrece, dar uitătura lui Haytham cântărea cel mai 
greu, de acolo, din locul lui de lângă calif. 

Nu era suficient să cucerească Arzul. Ceruri mari. 
Acesta - acesta era lucrul pe care-l aşteptase. 

Zafira a inspirat profund şi a simţit cum în inima ei 
se dă o bătălie. A dat din cap. Şi-a pus viaţa zălog 
pentru o cauză nefericită. Pentru viitorul poporului ei 
Pentru magie. 

Haytham a oftat uşurat, laolaltă cu califul. 

Era pe cale să facă un lucru pe care nimeni nu-l 
făcuse vreodată. Ilnsemna că oamenii din Arawiya 
aveau o şansă la supravieţuire. O şansă de a 
supravieţui ținutului Arz, de a simţi magia mugindu-le 
prin vene. 

Dar atunci. 

O pereche de cizme pe care le cunoştea la fel de 
bine ca pe ale sale au foşnit alăturându-i-se, umplând- 
o cu o presimţire rea. A privit spre dreapta ei iar el a 
privit spre stânga. 

Deen. 


Capitolul 17 


Zafira a încercat să-şi îndrepte umerii, dar era 
înţepenită. Ca păsărelele pe care le găsea uneori în 
zăpadă. E ciudat ce-o să-mi amintesc de la o lingură de 
cacao şi o sticluță goală de miere. Yasmine ştia. 

— Deen Ra'ad? a întrebat Haytham. 

Intrebarea a trezit-o pe Zafira din gândurile ei. Nu 

ştia că Haytham îl cunoaşte pe Deen. 

— Te pot ajuta? 

— Mi-ar plăcea să mă alătur căutării, a zis Deen, 
înălţând capul. 

Vocea lui. Vorbele lui. Fiecare terminaţie nervoasă 
care cedase când Zafira dăduse din cap explodase, în 
cele din urmă. 

— De ce ar vrea să plece un dezertor? a strigat un 
soldat din apropiere. 

Se părea că şi ei ştiau despre misiune. Murmurele 
s-au stârnit prin mulţime, murdărind aerul cu gânduri 
nedrepte. 

— Mai degrabă şi-ar abandona califatul decât să... 

— Destul! A fost lăsat la vatră onorabil din 
rândurile noastre! a strigat Haytham. 

Deen aproape că dezertase după moartea 
părinţilor săi, dar fusese salvat de dezonoare când 
califul îi acordase o lăsare la vatră despre care unii 
credeau că nu i se cuvine. 

Haytham a zis, nu fără amabilitate: 

— Numai Vânătorul a fost invitat. 

Zafira l-a auzit pe Deen inspirând. Acea răsuflare 
tremurată pe care o cunoştea atât de bine. Aceeaşi 
răsuflare de dinaintea cererii în căsătorie. Era atât de 
aproape încât ar fi putut să-l atingă, să implore în 
şoaptă, dar califul stătea în faţa lor şi fiecare mişcare a 
sa ca Vânător îi răpea energia pentru o mie de alte 
mişcări. 

— Intenţionezi să-l trimiţi singur? a întrebat pe 
acelaşi ton Deen. 

Era clar că Haytham nu se gândise la asta. 

— Sunt mulţi oameni calificaţi încă la dispoziţia 
noastră. 

Deen şi-a înclinat capul. 

— Poate sunt mai puternici decât mine, dar sunt 
loiali Demenhurului, Arawiyei. 

Vorbea tare şi clar, dar Zafira cunoştea acel ton şi 
teama care vibra din el. 

— Aveţi nevoie de cineva ca mine. 

— Nu pricep, a zis lent Haytham. 

— Aşa cum nu există niciun om care să aibă mai 
multe şanse de a reuşi decât Vânătorul - s-a oprit şi a 
răsuflat din nou în felul acela -, nu există niciun altul în 
toată Arawiya care să-i fie mai loial Vânătorului decât 
sunt eu. 

In tăcerea care s-a lăsat, inima Zafirei s-a frânt. 

S-a dezintegrat. 

A suspinat. 

S-a înecat. 

A văzut cum lui Haytham i se învârt rotiţele în 
minte şi cum îşi face loc logica vorbelor lui Deen. 
Oamenii şuşoteau, iar şoaptele vibrau în aer. Ea îşi 
dorea să cadă în genunchi şi să urle. 

Haytham a inspirat. A deschis gura, condamnând- 
o. Condamnându-l pe el, bărbatul care voia să se 
însoare cu ea. 

— Prea bine, a spus el. 

Il auzea de undeva, de departe. Ritmul Sharr, 
Sharr, Sharr din pulsul ei s-a transformat în Deen, 
Deen, Deen. 

— ÎI poţi însoţi pe Vânător. Sayyidi Ayman, aruncă- 
ţi privirea asupra celor doi care vor readuce Arawiyei 
gloria de odinioară. 

Califul a zâmbit. Haytham a surâs. Nimeni nu-şi 
dădea seama ceea ce tocmai se înfăptuise. 

Zafira a simţit tăcerea grea, ca de mormânt. 

S-a răsucit brusc. Deen s-a ţinut după ea ca 
păpuşa din cârpe a unui copil, dar ei îi era teamă că, 
dacă-ncepe să formeze cuvintele, va sfârşi prin a 
zgâria cu unghiile chipul lui frumos, aşa că a preferat 
să-şi ţină gura. Căci aici, unde se presupunea că e 
bărbat, nu-şi putea permite vreo greşeală. S-a uitat fix 
la chipul pătat de lacrimi al Yasminei şi s-a îndreptat 
spre locul unde, până de curând, fusese ţinutul Arz, cu 
trunchiurile sale fusiforme de copac. 

Era ceva familiar. Era o pedeapsă. O înspăimânta. 

La o oarecare depărtare, valurile se băteau leneş 
de pietrele negre, înaintând şi retrăgându-se. Corabia 
se înclina şi se îndrepta la loc. 

A ştiut, atunci, de ce Vrăjitoarea Argintie alesese 
să vină în grajd, când Deen şi Zafira erau împreună, 
izolaţi, cu gândurile şi sentimentele atât de pure. 
Flexibile. Trimisese o singură invitaţie, dar dorise 
dintotdeauna ca Deen să ia parte la călătorie. 

Promisese că sultanul nu va afla, dar era neîndoios 
că acesta va şti că o întreagă parte din Arz dispăruse şi 
că vestitul Vânător se îmbarcase şi el pe o corabie, în 
Marea Baran. 

Ce alte planuri ţesuse în urzeala ei de argint, 
înşelând fără să mintă? 

— Ce mai privelişte, nu-i aşa? a-ntrebat cineva, 
apropiindu-se de ea. 

Haytham. O sabie nemiloasă îi atârna într-o parte, 
iar pe plăselele sale albe erau gravate nişte cuvinte în 
limba cea veche. 

Putea să spună despre mare că e frumoasă? Da, 
fără doar şi poate. Dar este un cuvânt pe care l-ar 
folosi un bărbat? Nu putea gândi, aşa că s-a mulţumit 
să dea din cap. 

Atât de aproape, n-ar fi fost greu de descoperit că 
nu era băiat, aşa că a rămas precaută. Haytham a 
zâmbit, studiindu-i o parte din faţă - buzele, nasul, 
gluga care acoperea restul. Avea noroc că trăsăturile ei 
delicate erau un detaliu comun în Demenhur şi că... 

— Eşti mai tânăr decât am crezut. 

A încetat să respire. Chiar aş putea trece drept un 
băiat. Chiar dacă unul mai înalt. Haytham a deschis 
gura, iar Zafira a înghiţit în sec. 

— Califul e un om bătrân, a zis în cele din urmă 
Haytham, iar ea a expirat uşurată. E descurajat din 
cauza distrugerii pământurilor noastre şi a întregii 
Arawiya. Apreciază ce faci pentru satele din vest, dar 
n-a avut şansa de a te răsplăti pentru faptele tale. Nu 
aşa şi-ar fi dorit să te întâlnească pentru prima oară. 

Zafira a ţinut buzele strânse şi a zâmbit forţat. 

— E în regulă, effendi. 

— Te rog, spune-mi Haytham, a spus el. 

Undeva în spatele lor, califul a început să tuşească, 
Zguduindu-se din toate oasele. Haytham a privit-o din 
nou. 

— Ştiai că există un moştenitor la tronul nostru de 
gheaţă? 

Zafira a clipit din cauza schimbării subiectului şi o 
nelinişte i s-a strecurat pe sub piele. 

— Credeam că nu are copii califul. 

— Aşa credeau şi restul oamenilor din Arawiya, a 
spus Haytham. Vezi tu, moştenitorul e o fată. Exilată 
de tatăl ei, căci cum ar putea o fată să preia controlul 
asupra unui întreg califat? 

— Cum poate o femeie să facă orice? a şuierat 
Zafira, iar furia i-a ascuns uimirea. 

— Întotdeauna mi-am dorit să existe cineva care să 

se ocupe de problema asta cu fermitate, a spus el, pe 
un ton bizar, studiind-o cu atenţie. Ca să-i demonstreze 
califului nostru că un trup e doar un trup şi că sufletul 
e cel care determină acţiunile unui om. Cu toate astea 
suntem unde suntem, nu-i aşa, Vânătoreaso? 

Panica a cuprins-o, i s-a suit în gâtlej. 

— Cum? a-ntrebat ea. 

— Experienţa. Ce cale mai bună există de a-i 
permite unei femei să ajungă în faţa conducătorilor 
politici şi a strategilor de război decât s-o îmbraci 
băieţeşte? 

Zafira s-a gândit la fata aceea, viitoarea califă. 

— Ai inventat un loc pentru un bărbat care nu 
există, a continuat Haytham. Voi face tot ce-mi stă în 
puteri pentru a o pregăti pe fata califului pentru rolul ei 
de drept, dar, dacă tu găseşti în inima ta forţa de a 
îmbrăţişa ceea ce eşti, lumea va fi mult mai bună. 

Zăpada cernea din ceruri şi mânia îi întuneca 
vederea. Cum putea să-i impună această 
responsabilitate? Nu făcea oare destul? 

— Pot să ţi-l răpesc pe nepreţuitul nostru Vânător, 
Haytham? 

Califul. Haytham a îngheţat preţ de o clipă înainte 
de a se da la o parte. Califul a zâmbit şi i-a luat locul lui 
Haytham lângă Zafira. Deen li s-a alăturat, încercând s- 
o privească în ochi. 

Ea l-a ignorat. Acum voise să se însoare cu ea şi să 
exploreze lumea, peste un minut era gata să cadă la 
pământ şi să moară ca un moş. 

Dar dacă Deen îşi dorea să moară, cine era ea săi 
se opună? Nici ea nu era departe. 

Califul a prins un fulg de nea în palma lui zbârcită. 

— Am încredere că vei obţine victoria şi vei găsi 

jJawaratul pierdut. Poate că nu avem brutalitatea 
zaramezilor, viclenia sarazinilor, înţelepciunea şi forţa 
peluzienilor sau experienţa safinilor alderi, dar avem 
intenţii onorabile, suflete bune şi pe voi doi. 

Doi bărbaţi le-au dat Zafirei şi lui Deen câte o 
desagă. 

— Leacuri, curmale şi carne conservată, a explicat 
califul. 

— Am o rugăminte, a spus iute Zafira, cu glas 
răguşit. Dacă se poate, sayyidi, a adăugat. 

El a înclinat din cap, iar ea şi-a luat permisiunea de 
a continua. 

— Mi-aş... mi-aş dori ca familiile noastre - a mea şi 
a lui Deen Ra'ad - să primească adăpost la palatul 
vostru. 

Şi-a păstrat vocea uşor şi atent îngroşată. 

— În Thalj. Şi îngrijire pentru mama mea, care e 
bolnavă. 

Califul nu a spus nimic, iar Zafira a simţit că a 
depăşit o limită. Ceruri mari, Zafira. Thalj? Şi-a muşcat 
îngrijorată buza şi şi-a aruncat privirea spre Haytham, 
dar a zărit acolo frântura unei nelinişti - acesta se uita 
în zare de parcă aştepta pe cineva. Zafira şi-a ferit 
privirea, înainte ca tensiunea lui să i se transmită şi ei. 

— A vă adăposti familiile în palatul Thalj este cel 
mai mic lucru pe care-l pot face pentru nişte salvatori 
cu inimi de leu, a zis în cele din urmă califul. Şi va fi 
uşor să găsesc o îngrijitoare pentru mama ta cea 
bolnavă. 

Ea a dat din cap, temperându-şi uşurarea, apoi a 
zâmbit vag. 

— Mai e un lucru. Fără vânatul meu, satele din vest 
nu vor... 

— O să avem grijă şi de asta, a spus el. Nu va fi 
uşor, dar le vom trimite mai multe grâne din silozurile 
noastre şi carne de cerb, când va fi posibil. 

Zafira a răsuflat uşurată. 

— Fii liniştit, neînfricatule, vom avea grijă de toate, 
i-a promis califul. 

De toate. Tot ce trebuia ea să facă era să 
traverseze Marea Baran, să se aventureze în Sharr şi 
să revină cu cartea. Sau să moară. Simplu ca bună 
Ziua. 

Zafira a simţit un nod în piept. Deen s-a întors la 
ceilalţi şi şi-a lovit nasul cu al lui Misk când şi-au luat 
rămas-bun. Apoi a zăbovit îmbrăţişând-o pe Yasmine, a 
cărei expresie îi zdrobea Zafirei pieptul ca o greutate. 
El a strâns-o în braţe pe Lana, i-a îndreptat şalul şi i-a 
dat ultimele instrucţiuni despre cum să aibă grijă de 
Sukkar şi Lemun. 

Zafira privea de la distanţă, pentru că nu se putea 
apropia. Era posibil să nu-i mai vadă niciodată. Era 
posibil să n-o mai ţină vreodată de mână pe Lana şi 
nici să mai audă glasul Yasminei. Dar nici nu ştia cum 
să-şi ia rămas-bun. Aşa că i-a privit îndelung, apoi a 
închis ochii şi a inspirat profund. 

Califul a zâmbit, iar Zafira voia să-i spună, laa, nu 
suntem neînfricaţi. 

— Fie că vă veţi întoarce acasă ca nişte eroi, fie că 
veţi cădea ca nişte martiri, veţi rămâne de-a pururea în 
sufletele noastre. 

Următoarele cuvinte i-au fost adresate ei. 

— Fie ca Arawiya să fie cu voi, inimă de leu. 

Era o despărţire amabilă. Un rămas-bun adresat 
unui soldat care te aştepţi să nu se mai întoarcă. 

O scândură a legat corabia de malul plin de pietriş. 

Zafira a privit înapoi spre Yasmine, care o ţinea pe 
Lana de umeri. Misk era în spatele lor. Acesta o privea 
în ochi, în ciuda glugii greoaie, şi a salutat-o înclinând 
din cap, făcând ca ciucurii turbanului său să se legene 
în vântul rece. Avea o expresie ciudată pe chip, de 
parcă acum o vedea prima oară. Stie cine sunt. 

— Rămas-bun, a şoptit ea, apoi a traversat cu grijă 
pietrele, intrând pe teritoriul Arzului de odinioară. 

Pietrele au alunecat sub tălpile ei, trosnind ca nişte 
oase fragile. Pe o mare întindere erau surprinzător de 
curate. Nici măcar o frunză nu căzuse pe ele. 

După o veşnicie, a ajuns la țărm, cu Deen urmând- 
o în tăcere. Zafira s-a aplecat ca şi cum ar fi dorit să 
atingă apa, dar el a ghidat-o spre corabie, cu ochii 
căscaţi la poznele ei, dar ea i s-a smuls din strânsoare. 
Scândura a scârţâit sub greutatea ei, în semn de 
rămas-bun, în timp ce fata se îndepărta de locul pe 
care-l considerase acasă. 

Corabia s-a legănat ca şi cum le-ar fi urat bun venit 
şi, cu toate că Zafira ştia cum e să fii în spinarea unei 
fiare care se mişcă după bunul ei plac, de data asta 
era ceva diferit. De parcă i s-ar fi desprins stomacul. S- 
a ţinut de balustradă. 

Din zăpada îndepărtată, zeci de oameni îi priveau 
pe ea şi pe Deen. Era prea departe ca să mai distingă 
sclipirea lacrimilor din ochii Yasminei. Era deja prea 
departe de familia ei. A privit în altă parte, spre corabia 
strălucitoare, nefiresc de perfectă. Zafira ştia cui 
trebuie să mulţumească. 

Femeii aceleia cu zâmbet de gheaţă, cu forţe 
nelimitate, atotputernică şi autoritară. 

Un bărbat care căra un cufăr a trecut prin faţa lor, 
iar Deen a făcut un semn cu capul spre el. 

— E ceva în neregulă cu ei. Adică, vasul ăsta n-are 
cum să fie real. E tot lucrătura Vrăjitoarei Argintii. 
Poate că nici oamenii nu sunt reali. N-au niciun sens 
cuferele şi orice altceva mai cară ei pe aici. Se mişcă în 
jur, nefăcând nimic, şi am senzaţia că această corabie 
va naviga de una singură. 

Zafirei nu-i plăcea ideea că un miraj îi va traversa 
peste Marea Baran. O iluzie plină de oameni iluzorii. Și- 
a înăbuşit un tremur, dar era încă prea furioasă ca să 
simtă altceva. După o clipă, a oftat şi Deen. 

— N-ai niciun drept să fii supărată pe mine. Tu ai 
decis să faci asta, exact ca mine. 

— Nu, neghiobule. Tu ai decis să faci asta pentru 
că am făcut-o eu! a țipat ea. 

Preţ de câteva clipe s-au uitat fix unul la celălalt, 
iar răsuflările lor încordate au ridicat aburi în aerul 
rece. Ochii ei ardeau, urmărind conturul gurii lui Deen, 
mereu dornică de a zâmbi. Barba scurtă care-i 
întuneca pielea. Ridul dintre sprâncenele acum 
încruntate de furie. Acele bucle arămii ştrengăreşti ce-i 
alunecau din turban, reflectând lumina. 

Arăta diferit fără thob şi fără haina voluminoasă pe 
care o purta mereu. Pantalonii lui largi erau vârâţi în 
cizmele din piele de vițel. O cămaşă neagră de in se 
asorta cu turbanul indigo pe care-l avea pe cap. 

In spinare avea o secure - trecuse mult timp de 
când Zafira îl văzuse ultima oară cu arma lui preferată. 
Odinioară se mândrea că se pregătise cu un luptător 
zaramez, căci numai ei erau pricepuţi în mânuirea 
tabarului”?. Dar asta era demult. Celălalt Deen. 

Acum era aici din cauza ei. Îşi lăsase temerile 
deoparte şi îşi riscase viaţa din cauza ei. Era vina ei. 


52 Topor de luptă, în arabă în original (n.t.). 

l-a spus pe un ton certăreţ: 

— Nu veni. 

El i-a răspuns imediat cu o întrebare. 

— De ce nu? 

Zafira a privit spre văzduh, apoi şi-a coborât ochii 
spre corabie şi, în cele din urmă, s-a uitat drept la el. 

— Nu vreau să te pierd. 

— Nu poţi să pierzi ce-i deja pierdut, a spus Deen 
scuturând lent din cap, iar Zafira s-a dat brusc înapoi. 

— Ce-nseamnă asta? a-ntrebat ea. 

Apoi s-a gândit la visul lui şi a zis: 

— Nu, nu, e-n regulă. Nu vreau să ştiu. 

Şi-a încrucişat braţele peste piept de parcă lumea 
ei nu se oprise dintr-odată şi de parcă n-o luase de la 
zero. Poveştile despre Sharr erau înspăimântătoare, 
dar şi cele din Marea Baran erau la fel. Se vorbea 
despre creaturi suficient de mari cât să înghită corăbii 
şi marea însăşi. Despre unele mai mici, dar suficient de 
numeroase cât să înghită un vas fără ca oamenii de pe 
acesta să-şi dea seama. Apele se izbeau leneş de 
corabia lor, cu o falsă inocenţă. 

— Se vor spune poveşti despre noi, a încercat el s- 
o convingă. 

Ea s-a gândit să-l ignore, dar erau împreună în 
misiunea asta. L-a privit cu ranchiună, prefăcându-se 
că nu se simte deloc mai bine când citeşte în ochii lui 
uşurarea. 

— Nu m-aş fi gândit niciodată că eşti vanitos, a zis 
Zafira, ridicând dintr-o sprânceană, iar Deen a râs. 

— Aşa sunt bărbaţii. 

Ea a zâmbit. 

— Văd că te-ai reîmprietenit cu tabarul. 

S-a înnegurat puţin înainte de a surâde, iar Zafira a 

ştiut că acela e momentul în care s-au iertat reciproc. 

— Aşa e. Văd că ţi-ai adus, câte, cincisprezece 
săgeți? 

A lovit-o uşor peste umăr şi inima ei s-a încălzit 
într-o clipă. 

— Şi dacă ratezi, Vânătorule? 

— Mă cunoşti prea bine, Ra'ad. Eu nu ratez 
niciodată. 


Capitolul 18 


Busola din buzunarul lui Nasir era singura dovadă 
că Vrăjitoarea Argintie nu fusese doar o închipuire a 
lui. Şi-a îndesat keffiyah în sac şi i-a şoptit la ureche 
armăsarului cenuşiu să-şi găsească singur drumul spre 
casă. 

Oare Vânătorul demenhun se îmbarcase deja pe o 
corabie, la el în califat? Oare Haytham îl dusese pe 
califul său în Arz, unde trupele sarazine ale lui Ghameq 
vor ucide pe toată lumea din apropierea satelor din 
vest? 

Copii, bătrâni, nevinovaţi. Nimeni n-avea să scape 
din ghearele morţii. 

Nasir şi-a descleştat fălcile. 

— Trebuie să ne mişcăm. Corabia asta n-o să 
navigheze de una singură. 

— Nu-mi spune că te pricepi şi la navigat, 
prinţişorule, a spus Altair. 

Nasir s-a încruntat când a auzit titlul pe care-l 
folosise Vrăjitoarea Argintie. 

— N-am spus... 

— Ah, nu trebuie să faci nimic. Uită-te! Oameni la 
comanda ta. 

Briza mării i-a răvăşit părul lui Nasir. Erau oameni 
la bord, dar ceva anume l-a făcut să se oprească în loc 
când au urcat pe corabie. 

— Aştia nu sunt oameni. 

A străbătut puntea, unde o siluetă stătea la cârmă. 

— Nu au umbră. 

— Akhh, acum mă simt mai în siguranţă, ştiind că o 
să ne aflăm pe un vas plin de fantome, a spus Altair cu 
un zâmbet exagerat. 

S-a dus spre unul dintre bărbaţi şi şi-a trecut mâna 
prin el ca printr-un abur. 

— Pot să-l strâng de gât, că tot nu simte nimic... 
Nici eu, de fapt. 

Nasir a oftat. Fantomele au ridicat scândura şi 
ancorele fără niciun sunet. Cu cât îi privea mai mult 
cum se mişcau într-o armonie desăvârşită, fără niciun 
gest sau zgomot prin care să comunice, cu atât se 
simţea mai agitat. S-a uitat în altă parte. 

— Fii atent, te rog. 

Căci dacă ţinutul Arz avea un strop de magie 
neagră şi insula Sharr era răul pe pământ, atunci şi 
marea de sub ei era la fel de malefică. Şi-a luat arcul, 
dar s-a încruntat când s-a uitat la Altair. 

— Ţi-ai adus un arc... fără săgeți. 

Altair a zâmbit pieziş, calculând ceva din priviri. 

— Ai destule de dat, nu-i aşa? 

Nasir a inspirat pe nas şi i-a dat lui Altair cinci 
săgeți negre cu argintiu, asta indicând cât de mult se 
aştepta să reziste Altair. Acesta l-a privit în ochi 
înspăimântător de sincer, potrivind o săgeată în arc. 

— Voi fi atent, Sultani. 

Stăpân şi supus în acelaşi timp. Avea senzaţia că 
Altair ştia despre ordinele pe care le primise Nasir, 

acelea de a-l ucide. Evident, Altair ştia mai mult de- 
atât, judecând după spaima de pe chipul său, din acea 
noapte petrecută la Daama Faris. De ce a venit în 
călătorie, dacă ştia ce-l aşteaptă? 

Dar a pune la îndoială însemna a-ţi arăta 
slăbiciunile, iar Nasir nu era slab, oricât de mare îi era 
curiozitatea. 

— Am pornit, copii, a strigat Altair, iar corabia s-a 
opintit înainte, laolaltă cu stomacul lui Nasir. 

Insula Sharr nu se zărea. Aveau o lungă călătorie 
înaintea lor, dar Nasir nu credea că va dura la fel de 
mult ca pe un vas obişnuit. Nu, această călătorie se 
învăârtea în jurul Vrăjitoarei Argintii şi a puterii sale 
odioase. 

De parcă şi-ar fi dorit ca Nasir să-l găsească pe 
Vânător. Să-l urmărească. Să-l ucidă. 

TŢărmurile Fortăreţei Sultanului erau din ce în ce 
mai îndepărtate. 

— De ce trebuie să ne temem în această călătorie, 
Sultani? a întrebat Altair. 

Nasir avea impresia că generalul îl ia peste picior, 
căci Altair ar fi trebuit să ştie mai multe despre această 
întindere de pământ - şi apă. Dar, în timp ce marinarii 
îşi vedeau de treabă fără nicio tresărire de viaţă în 
ochii lor apatici, Nasir s-a trezit vorbind ca prostul, 
reamintindu-şi nume din poveştile de mult îngropate 
pe care n-ar fi trebuit să le scoată la suprafaţă. 

— Sunt poveşti despre bahamut şi dandan**. 

Altair s-a încruntat. Şi-a vârât capul în piept şi şi-a 
53 Un monstru marin mitologic, pește sau balenă, care are rolul, 
alături de alte figuri imaginare, de a ţine pământul în spinare (n.t.). 

54 Creatură mitologică marină, care apare în O mie și una de nopţi și 
care poate înghiţi o 
corabie cu tot cu echipaj (n.t.). 

adus umerii în faţă, tremurând. Rău de mare. Imediat 
după ce ridicaseră pânzele, nemernic nevolnic. Nasir 
nu s-a obosit să se desprindă de balustradă. Câteva 
clipe mai târziu, Altair s-a îndreptat, cu faţa roşie de 
efort. 

Nu-i era rău. Râdea isteric. Nasir s-a încruntat. 

— Fereşte-te, vine atotputernicul dandan! a strigat 
Altair, îmi imaginez cum creatura asta se ascunde în 
adâncuri de ruşine că are un asemenea nume. 

A izbucnit din nou în râs. 

— Dandan? Dandan! 

Ca răspuns, corabia a tresăltat. Nasir s-a prins cu 
putere de balustradă. Altair a pufnit. 

— Ah, eşti în siguranţă, temutul dandan nu ne va 
ataca atât de aproape de mal. Pe dinții sultanului, uită- 
te la asta. 

Pe țărmul Fortăreței Sultanului, un trosnet violent 
se auzea în aer. Arzul se întorcea. Copacii ieşeau din 
pământ, aruncând pietricele negre în toate părţile. 
Aerul însuşi a început să se întunece. Trunchiurile se 
înălţau spre văzduh, cu crengile încolăcindu-se, 
răsucindu-se, înţepând cerul. Frunzele cădeau de pe 
crengi ca picăturile de rouă. 

În câteva clipite, ţinutul Arz se întorsese, de parcă 
n-ar fi plecat de-acolo niciodată. 

Dacă Vrăjitoarea Argintie putea îmblânzi ţinutul Arz 
- rimaal, nisipurile sfinte, îl puteau face să dispară -, 
Nasir nu era capabil să-şi imagineze măsura puterilor 
acesteia. Dar nici măcar ea nu putea supune insula 
Sharr. Pe Sharr, el însuşi şi-ar fi putut găsi, în cele din 
urmă, sfârşitul. După ani întregi în care îşi aşteptase 
moartea din voinţa tatălui său, putea muri pe o insulă 
şi nimeni n-ar fi ştiut măcar. Oricum nu rămăsese 

nimeni căruia să-i pese. 

— N-ar fi trebuit să-i spui vrăjitoarei asta despre 
ea. 

Altair i-a întrerupt şirul gândurilor, cu un ton tăios. 
Nasir a ridicat din sprânceană şi şi-a sprijinit jambiya 
cu plăsele de onix de balustradă, ca să-l lustruiască. 

— Poftim? 

— Kulsum. 

A făcut o pauză. 

— N-am spus decât că nu mă interesează soarta ei. 

— Te foloseşti de oameni, apoi îi arunci. Nu te 
interesează soarta nimănui, Nasir, a spus rece Altair. 

De parcă ar fi ştiut. De parcă ar fi ştiut prin ce 
trecuse Nasir. 

Altair şi gura lui mare. 

Într-o clipă, Nasir a încercat să tragă aer printre 
dinţi, în următoarea l-a îmbrâncit pe celălalt bărbat, 
mai masiv, cu spatele de balustradă şi cu lama lângă 
gâtul zvelt al acestuia. 

— Dă-mi voie, a răsuflat Nasir, să-ţi spun o 
poveste, generale. 

Ochii lui Altair au licărit. Foarte bine. Era plăcut să 
ştie că lui Altair îi era frică de el măcar o dată. 

— Odinioară, era o fată în Fortăreaţa Sultanului. 
Cânta în fiecare noapte sub stele, cu capul meu în 
poală şi cu degetele în părul meu. Până când a pierdut 
ceea ce preţuia cel mai mult. Pentru că eu o iubeam. 
Pentru că am fost egoist. 

Nasir i-a scuipat ultimele vorbe în faţă. 

— Aş fi plâns mai puţin dacă ar fi murit. 

Apoi s-a retras. Altair şi-a îndreptat hainele, în timp 
ce vântul i se juca în ciucurii turbanului Valurile se 
izbeau de țărm şi, undeva, Kulsum aducea o tavă 

sultanului. 

— Tu vei fi întotdeauna egoist, a spus Altair, cu o 
voce bizar de liniştită. Ştii de ce stau lângă tine ca 
egal, prinţişorule? Pentru că sunt de neatins. Pentru că 
sunt omul pe care nimeni nu-l are la mână cu nimic. Nu 
doar că ai spus că nu te interesează soarta ei, dar în 
aroganţa ta ai dezvăluit legătura lui Kulsum cu mine. 
Puteai să-ţi scrii în frunte A/tair ține la fata asta. 

Nasir a încremenit. Era irelevant dacă Altair ţinea 
sau nu la Kulsum. Altair a văzut pe chipul lui Nasir că 
acesta a înţeles, în cele din urmă. 

— E bine că nu te interesează soarta ei, Sultani. 


Capitolul 19 


Zafira văzuse zăpadă în fiecare zi din cei 17 ani ai 
săi. Nici măcar o dată nu-şi părăsise familia mai mult 
de un apus de soare. lar acum o corabie o purta 
departe. Departe de Lana, de Yasmine, de mama ei. ŞI 
de Misk. A simţit o arsură în piept. Pierderea. 

Deen a strâns-o uşor de umăr. Părea puternic şi 
stăpân pe sine sub acest soare nou. Niciodată fata nu 
l-ar fi descris astfel. Dar azi arăta altcumva. Astăzi se 
simţea ca o proastă că nu-l văzuse niciodată aşa cum 
ar fi trebuit. 

Ciudat cum funcţionează vederea. 

— Vor fi în siguranţă. Am fost în Thalj, mai ţii 
minte? E mai puţină zăpadă şi condiţiile de trai sunt 
mai bune. Mai multă hrană, mai puţine decese din 
cauza frigului. Vor avea grijă de ei la palat, a alinat-o 
Deen. A fost înţelept din partea ta să ceri asta. 

Pe măsură ce Demenhurul rămânea în urmă, inima 
ei bătea ca şi cum ar fi înaintat prin ţinutul Arz. 


186 


Yasmine şi Lana înghesuite una într-alta, Misk în urma 
lor. Zafira nu vorbise cu Yasmine după ce Deen făcuse 
pasul înainte. Fusese mânioasă, încă ar fi trebuit să fie 
mânioasă, dar acum era doar amorţită. 

Cu coada ochiului a văzut ceva mişcându-se - 
cămilele din caravană şi soldaţii în uniformele lor 
albastre-cenuşii. Nemernicii. Niciunul nu ieşise în faţă 
când Deen vorbise despre loialitate şi succes. 

Califul era adăpostit în siguranţă între ei. Omul cu 
ideea greşită că numai bărbaţii pot salva regatul. Acum 
Zafira a simţit ceva: o împunsătură de furie, o scânteie 
de sfidare. 

Privirea i s-a oprit asupra lui Haytham, care risca 
să fie acuzat de trădare pentru că ascundea o altă 
fată. N-o mira deloc că părea atât de bântuit. Vorbele 
Yasminei i-au răsunat în minte: Ce mai aștepți? 

O vibraţie i-a străbătut pieptul, ajungându-i până-n 
vârful degetelor. Asta. Asta era ceea ce aşteptase, în 
toţi aceşti ani. 

Era momentul să facă din Vânător şi din Zafira o 
singură persoană. 

Nu avea de ce să se teamă - califul n-o mai putea 
atinge acum. Nu era crud. Nu trebuia să-şi facă griji 
pentru siguranţa familiei sale. Şi-a dus mâinile la 
glugă. 

Vântul printre degetele sale. 

Pânza lipită de pielea sa. 

Sarea grea pe limbă. 

Zafira bint Iskandar şi-a lăsat gluga jos. Şi-a 
legănat părul eliberându-l şi coama neagră i s-a 
revărsat pe spate, în valuri. Deen şi-a ţinut răsuflarea. 

Părul fetei strălucea sub razele calde ale soarelui. 
Vârtejul pe care-l moştenise de la mama sa îi marca 

adânc fruntea. Şi-a desfăcut clema şi mantia pe care o 
purta ca să-şi ascundă silueta a căzut pe punte. 

O grămăjoară mică de pânză neagră, camuflajul ei 
de ani întregi. 

Deşi distanţa era considerabilă, Zafira a văzut 
zâmbetele largi de pe chipul Lanei şi al Yasminei. Misk 
a ridicat pumnul în aer. Ceilalţi priveau cu venerație - 
la naiba, venerație - şi s-a abținut să nu se ascundă în 
spatele lui Deen. Un val de uşurare i-a zgâlţâit umerii, 
căci veştile se împrăştiau cu repeziciune şi poveştile 
erau doar modelate de povestitor. Ceruri mari, vorba 
se va duce până-n Fortăreaţa Sultanului. 

Haytham a salutat cu două degete duse la frunte, 
iar capetele eşarfei îi fluturau în vânt. Zafira aproape c- 
a surâs. 

Dar califul. 

Pătura de pe umeri ascundea cu greu furia care-i 
cuprinsese trăsăturile. Zafira vânase în Arz ani întregi. 
Era dovada că acţiunile unei femei nu atrăgeau rea- 
voinţă. Dar el era acolo, nevenindu-i să creadă. Furios. 

Dacă s-ar fi aflat dinaintea califului, s-ar fi temut 
pentru viaţa ei. 

Bărbaţii de lângă el aveau sentimente amestecate. 
Unii dintre ei păreau entuziasmați. Alţii erau muţi de 
uimire. Alte expresii se-ntunecaseră, cu buze strânse 
pe care fata le vedea chiar de la depărtare. 

Dar califul. 

Cu această singură emoție dezvăluită, fiecare 
victorie a sa - faptul că a înfruntat întunericul, că s-a 
întors din Arz, că şi-a hrănit poporul - fusese uitată şi 
aruncată deoparte. Pentru că era femeie. Cum putea 
îngădui acestei nedreptăţi enorme să sălăşluiască în 
sufletul lui? 

Îi voi arăta ce poate face o femeie. S-a speriat 
singură de acest gând, tăios şi mânios. Pentru că nu 
era suficient să cucerească Arzul. Acum se-ndrepta 
spre insula Sharr. 

Voia să-şi răzbune tatăl, fie blestemaţi toţi regii şi 
vrăjitoarele. 

Şi când se va întoarce, cu magia în mâinile sale, îi 
va oferi tronul califei. Va înapoia Arawiyei magia şi-l va 
face pe sultan însuşi să se închine în faţa ei. 

Zafira a ridicat bărbia şi a întâlnit privirea califului 
într-un rămas-bun plin de sfidare. lar ţinutul Arz a 
revenit la viaţă. 


Capitolul 20 


Nasir avea 17 ani când învățase felul de-a fi al 
sultanului şi când sultanul îl învățase pe al său. Când 
Ghameq şi-a dat seama că durerea nu mai 
funcţionează când este exercitată pe trupul lui Nasir. 

Căci sultana se asigurase că trupului fiului ei era 
puternic, imbatabil, rezistent. 

Atunci sultanul a aflat despre compasiunea de care 
Nasir nu se putea descotorosi în veci, oricât ar fi 
încercat. Indiferent de câte ori ar fi şoptit-o, spunându- 
şi ca s-o creadă, trezindu-se în propria sudoare, cu 
adrenalina străbătându-i trupul până tot ce repeta 
când se trezea căpăta un sens. 

Compasiunea ucide. 

Dar nimic nu era uşor în Fortăreaţa Sultanului, cu 
atât mai puţin moartea. 

În prima noapte după înmormântarea mamei sale, 
Nasir suferise de unul singur, spunându-şi că această 
durere interioară şi invizibilă nu era fără de sfârşit. 

În cea de-a doua noapte simţise o prezenţă în 
umbră, blestemându-se că pregătirea de hashashin îl 
făcuse atât de atent. 

În cea de-a treia noapte, ea s-a apropiat, cu pielea 
confundându-i-se cu umbrele şi cu ochii strălucitori sub 
lumina difuză a lunii. 

În cea de-a patra noapte şi-a strâns fustele 
mărgelate şi s-a cuibărit lângă el, pe zidul ce dădea 
spre dunele din deşertul aflat în spatele palatului. Ea, 
servitoarea lui, stătea lângă el ca egala lui. Fusese 
prea şocat să mai spună ceva. Sau ar fi spus ceva ce- 
ar fi regretat. 

În cea de-a cincea noapte, buzele lui au format 
numele ei. Kulsum. Şi atunci ea şi-a deschis gura şi i-a 
dăruit un sunet atât de frumos, pe care o inimă 
cătrănită ca a lui n-ar fi trebuit niciodată să-l audă. 
Apoi, ea a continuat să cânte. 

S-a tot întâmplat aşa până când tatăl lui i-a găsit. 
Ea avea degetele în părul lui, buzele le erau aproape 
lipite, iar glasul ei răsuna într-un cântec straniu pe 
care-l învățase de la mama ei. 

După asta, Nasir îşi amintea numai frânturi. 

Ei doi, prăbuşindu-se de pe zid. Ei doi, la început 
stând unul lângă altul, apoi unul în spatele celuilalt, 
stăpân şi servitor. Torţe cu lumină slabă, pentru că 
tatăl său ura lumina. O lamă care a sclipit aurie în 
bătaia focului, gata să lovească. 

Gura fetei s-a deschis. Ochii ei îngroziţi. Trupul 
moale. Lacrimile strânse şuvoi. 

Limba ei, într-o cutie argintie, dăruită lui în cele din 
urmă. 


Co 
od 

Vasul se legăna în timp ce el urca treptele de 
lemn. Aproape că nu dormise toată noaptea, 
zdruncinându-se odată cu marea, întorcându-se şi 
răsucindu-se, cu acea cutie împodobită de argint 
arzând în faţa ochilor săi. 

lubirea era pentru cei slabi, compasiunea, pentru 
cei împovăraţi de soartă. Şi-ar fi dorit să scape de 
inima din piept şi să se descotorosească de acest 
blestem infernal. L-ar fi făcut fericit pe tatăl său. 

L-ar fi putut face pe tatăl său să-l iubească. 

S-a înclinat peste balustradă atât de îngreţoşat de 
mânie, încât vederea i s-a înnegrit. Dacă tatăl său 
dorea să-l înfometeze pe fiul lui Haytham până la 
exterminare, n-avea decât. Dacă tatăl său îl voia mort 
pe Altair, Nasir îi va tăia capul cu mâna lui. Dacă tatăl 
său voia Jawaratul, îl va găsi în curând, alături de 
cadavrul Vânătorului. 

Stomacul lui Nasir s-a întors pe dos odată cu 
marea, dar s-a mai liniştit. Pe loc repaus. 

Lumea s-a întunecat, în ciuda soarelui crud. 
Corabia, marea, aerul pe care-l respirau se amestecau 
cu umbrele. În timp ce Nasir a clipit ca să alunge 
această privelişte, vasul s-a zgâlţăit. 

Altair a tipat ceva peste zgomotul valurilor şi 
lumea s-a îndreptat la loc, de parcă umbrele ar fi fost o 
frântură din imaginaţia lui Nasir. Se întâmpla foarte rar 
ca generalul să se trezească înaintea lui Nasir. 

— Oi"! Nasir! 

În celălalt capăt al corabiei, Altair şi-a pregătit o 
săgeată. Nasir a dat ocol punţii. Marea se unduia în 
valuri furioase, iar inima sa şi-a accelerat ritmul din 


55 Hei, în arabă în original (n. t). 

cauza unui sentiment pe care l-a recunoscut cu 
nerăbdare: nu frică umilitoare, ci entuziasm. 

Poftă de sânge. 

Generalul nu ştia, dar faptul c-o pomenise pe 
Kulsum cu o zi înainte îi amintise lui Nasir cine era şi ce 
fusese antrenat să facă. Compasiunea nu-l ducea 
nicăieri. 

Inainte de a spune ceva, Altair l-a studiat pe Nasir, 
iar ritmul glasului său i-a transmis că, de fapt, ştia. 

— Cred că dăm nas în nas cu dandanul tău. 

O fiară s-a înălţat din apă, de două ori mai înaltă 
decât corabia lor. S-a legănat, dezvelindu-şi colții într- 
un rânjet oribil. 

Nasir i-a rânjit şi el. 


Capitolul 21 


Când Zafira era copil, cerul era mai strălucitor, iar 
zăpada era magică. Poveştile lui Baba o înveleau cu 
căldură şi vrajă. Abia acum vedea zăpada ca pe un 
obstacol şi cerul, ca pe o cuşcă. 

Chiar şi atunci poveştile lui erau pline de sânge şi 
beznă, de orori şi teroare. De câte ori Umm îl dojenea 
cu un zâmbet pe buze, Baba îi spunea că minciunile n- 
ar fi dus-o niciunde pe fetiţa lui. Tot asta spusese şi 
când pusese un arc în mâinile încă micuţe ale Zafirei şi 
o învățase să lanseze o săgeată. Şi astfel fata a ştiut 
adevărul, chiar şi în anii în care privea totul prin ochii 
inocenţei. 

li povestise despre zaramezi, cei care venerau 
Marea Baran. Erau marinari de meserie şi, fiind nişte 
adevărate brute, credeau că nimic nu le poate sta în 
cale. Când ţinutul Arz a răpit Marea Baran, o trupă 

formată din cei mai buni luptători ai lor au ridicat 
tabarul în pumnii lor puternici şi s-au năpustit în 
pădurea blestemată. Arawiya a râs de nechibzuinţa lor, 
dar zaramezii erau hotărâți. 

Au tăiat copac după copac, înfruntând un întuneric 
mai adânc decât cel de pe mare. Copacii din Arz, spun 
unii, se ridicau la loc după ce zaramezii îi puneau la 
pământ. Dar aveau voinţă. Tăiau la nesfârşit. Doborau 
copacii la nesfârşit. Până când s-au prăbuşit cu toţii, 
triumfători, la vederea apei de-un albastru azuriu care 
se izbea de țărmurile înnegrite ale Zaramului. 

Nu s-au întors niciodată. Nimeni nu ştia dacă 
întunericul îi dusese la disperare sau dacă se 
aruncaseră în mare, de uşurare. Se spunea că oamenii 
care se aventurau pe drumul acela întunecat care tăia 
Arzul în două, cu intenţia de a ajunge la mare, puteau 
auzi urletele şi ţipetele Zaramezilor Căzuţi, curajoşi 
până în ultima clipă. 

Zafira a înţeles, acum, de unde venise acel curaj. 
Dacă ar fi gustat şi ea din această libertate, din 
această putere, ar fi luptat la fel ca să străbată ţinutul 
Arz. Avea apă de mare pe limbă, vânt în plete şi soare 
pe piele. 

Dar, cu cât se uita mai mult la valurile ce se 
umflau, cu atât se gândea mai intens la Lana şi la 
Yasmine şi cu atât îi venea mai greu să respire. 
Stomacul i se strângea ca în timpul vânătorilor din Arz, 
unde depărtarea de membrii familiei sale ei o făcea să 
se îngrijoreze mai degrabă pentru ei decât pentru ea 
însăşi. Pentru că, dacă ar fi fost lângă ei, aceştia ar fi 
fost în siguranţă. Dacă ar fi fost lângă ei, ea ar fi ştiut 
ce se întâmplă. 

Această senzaţie s-a multiplicat înzecit acum, când 

îi despărţea întregul ţinut Arz. 

Şi, odată cu venirea nopţii, senzaţia s-a înrăutățit - 
prima ei noapte departe de casă. Aşa că a coborât în 
pântecul vasului, obişnuindu-se cu legănarea uşoară şi 
cu zgâlţâiala bruscă aduse de valuri. Vrăjitoarea 
Argintie va avea grijă de ea, ştia asta. Pentru că 
femeia aceea avea nevoie de ceva. 

Gândul acesta n-a făcut-o să se simtă mai 
protejată. 

Ceva îi spunea că vrăjitoarea exagera cu 
strădaniile. Era prea multă răutate în felul ei de a fi, 
prea multă pentru simpla mântuire. Poate că Jawaratul 
pierdut ar fi readus magia în Arawiya, dar era ceva mai 
mult de-atât. 

Zafira simţea asta în adâncul fiinţei sale. 

Ceea ce-nsemna că trebuia să-l găsească şi să-l 
înapoieze califului înainte ca vrăjitoarea să pună mâna 
pe el. Pe ea. 

Dacă un astfel de lucru ar fi fost posibil. 


So 
od 


Când s-a trezit în dimineaţa următoare, cabina de 
vizavi de ea era goală. Așternuturile întunecate şi 
răvăşite ale lui Deen îi aminteau de un surâs purpuriu. 
S-a dus în cală oftând, s-a prăbuşit pe un cufăr de lemn 
şi a aşezat felinarul lângă ea. Şi-a desfăcut mantia şi a 
strâns-o la piept, cu părul ei ca o pânză întunecată, şi 
atunci violenţa ținutului Arz i s-a întors cu forţă în 
gânduri - trosnetul crengilor şi şoaptele trunchiurilor, 
în timp ce copacii se înălţau spre cer ca nişte sulițe 
ascuţite. Cel mai mult o supăra ce-i arătase 
reîntoarcerea Arzului: era un zid dincolo de care se afla 

tot trecutul ei. Călătoria o va duce spre viitor. 

Posibil spre ultimele ei zile din acest viitor. 

Dacă nu s-ar fi urcat la bord, ar fi continuat să 
vâneze în Arz, ar fi continuat să-şi ajute semenii, 
ignorând întunericul care o chema aşa cum făcuse 
întotdeauna. Ignorând pădurea aceea 
înspăimântătoare până când i-ar fi devorat, cu oase cu 
tot. 

Dar, vai, cum se schimbase totul în numai câteva 
zile. 

S-a îndreptat de spate când scările au scârţâit sub 
nişte paşi greoi. 

— Te învinovăţeşti, a zis Deen în loc de salut, cu 
chipul plin de îngrijorare. 

— Ar cam trebui, nu-i aşa? a spus ea, chinuindu-se 
să-l privească în ochi. Dacă eu n-aş fi urcat pe vasul 
acesta, n-ar mai fi trebuit s-o faci nici tu. 

— Dacă e cineva de vină, vrăjitoarea e aceea. 

S-a aşezat lângă ea. 

— Mi-e teamă să nu dovedesc că el are dreptate. 

Deen ştia că ea vorbeşte despre calif. 

— Nu crezi c-o să mori, nu-i aşa? Singurul fel prin 
care îi poţi dovedi că are dreptate e să mori. lar tu ai 
un mare talent de a pocni moartea drept în faţă. 

Ea a zâmbit vag. 

— Nu trebuie să-mi porţi de grijă. 

— N-aş rata asta pentru nimic în lume, a spus el. 

Asta a făcut-o să râdă. 

— Eşti atât de banal, Deen. 

Băiatul a ridicat din umeri. 

— În viziunea mea, frazele devin banale pentru că 
sunt folosite în exces de toată lumea. Aşa că o să le tot 
repet până când te plictiseşti de ele. 

Deen a zâmbit, dar ochii i s-au întristat. Zafira s-a 
jucat puţin cu clema mantiei, acea cataramă micuță 
care o separase ani întregi pe Zafira de Vânător. 

L-a privit pe Deen, s-a uitat la turbanul lui neglijent 
înfăşurat şi a simţit nevoia caraghioasă de a i-l 
îndrepta. El a rămas nemişcat, observând schimbarea 
din gândurile fetei. Cum de observa atâtea lucruri la 
ea? 

A privit-o în ochi, apoi s-a întins spre mantia pe 
care o strângea cu degete albite de încleştare. 

— Te scap eu de ea. 

Zafira a scuturat din cap, simțindu-se ridicol de 
slabă. 

— O voi purta. 

Motivele pentru care nu mai voia să poarte mantia 
dispăruseră. Era tot Zafira. Tot o fată cu un arc şi cu o 
grămadă de vânat la activ. El a rămas tăcut preţ de-o 
clipă, apoi s-a ridicat în picioare. 

— Foarte bine. 

Ea a început să-şi împletească părul şi s-a oprit 
când o pereche de mâini calde s-au împreunat peste 
mâinile ei. 

— Mă laşi pe mine? a-ntrebat el uşor. O să ţi-l prind 
şi în coroniţă. 

Ea a dat din cap. Degetele lui Deen erau pricepute, 
căci nu era prima oară când îi împletea părul, dar 
acum părea diferit, dublat de un soi de melancolie. 
Zafira a plutit între somn şi realitate cât timp el i-a 
ţesut împletitura. 

Până când a simţit-o. 

Uşor, de-abia acolo. Atingerea buzelor sale pe 
ceafa ei. 

Zafira a încremenit şi l-a simţit şi pe el cum 

încremeneşte. S-a întors şi l-a privit în ochi. 

— Nu contează de câte ori fac asta, e întotdeauna 
la fel, a murmurat el. La fel ca piatra de cremene sub 
cerul rece, pe care o loveşti la nesfârşit, până când 
scânteia salvatoare se trezeşte la viaţă. Dacă ai şti tu. 

Ea nu ştia despre ce vorbeşte, dar nici nu-şi găsea 
cuvintele să-l întrebe, nu acum, când o privea cu atât 
de mult subiînțeles. 

— Dacă ai şti cum e să simţi greutatea privirii tale, 
a spus el, mai mult pentru sine. 

Ah. Zafira şi-a strâns buzele. Gâtul îi ardea de la 
atingerea buzelor lui şi se simţea plină de viaţă 
datorită căldurii, ca primul soare de deasupra 
orizontului îngheţat. 

— Îmi pare rău, a şoptit ea. 

Şi mie îmi pare rău, a spus el în tăcere, dar Deen 
Ra'ad nu avusese niciodată vreun motiv să-şi ceară 
scuze. Era prea pur. Era perfect. Prea bun pentru 
lumea asta care se scălda în beznă. 

— Uneori uit că nu mai eşti fetiţa pe care o ajutam 
să se dea jos din copaci acum câţiva ani. Fata care se 
murdărea în noroi şi se asigura că-s şi eu la fel de 
murdar ca ea, a zis Deen încet. 

Ea a râs uşor, iar băiatul i-a strâns părul într-o 
coroniţă. 

— Acum eşti femeie. Vânătoreasa care va schimba 
Arawiya. 

Tăcerea i-a ridicat vorbele în aer, le-a făcut să 
răsune în ascunzişul întunecos al calei. Ce să mai 
spună ea, când nu se pricepea nici pe jumătate din cât 
se pricepea el la cuvinte frumoase? Dar el îi citea 
gândurile. Îi ghicea toate gândurile exact când îi 
veneau în minte şi zâmbea subtil. 

Corabia s-a oprit cu o zgâlţâitură. 

Suntem aici. Aici. Aici. Aici. 

Şi-a desprins privirea de la chipul lui frumos şi şi-a 
îmbrăcat mantia. Degetele i-au tremurat când s-a 
întins după felinarul pâlpâind şi s-a ridicat în picioare, 
preschimbându-se din nou în Vânătoreasă. 


Capitolul 22 


Nasir nu văzuse niciodată dandanul, doar auzise 
poveşti despre acesta. Cu mult înainte, când asculta 
vrăjit minciunile prinse în basme. 

Creatura din faţa lor era cu siguranţă un dandan. 
Avea trup de şarpe, parcă venit dintr-o legendă, 
ridicându-se tremurător din mare. Din cauza Arzului, 
probabil că această creatură se odihnise vreme de zeci 
de ani. Intr-o foamete de nepotolit. 

Era de două ori mai lat decât înălţimea lui Nasir, iar 
trupul său masiv se ascundea între valurile care 
legănau corabia. Solzii groşi i se întretăiau sclipind cu 
verdele lor albăstrui, adânc şi irizat, sub razele 
soarelui. Altair a fluierat. 

— Ce păcat că o asemenea frumuseţe poartă un 
nume atât de caraghios. 

Creatura şi-a legănat capul şi doi ochi negri, fără 
fund, s-au plimbat de colo colo. Un sâsâit bizar i-a ieşit 
pe gură şi branhiile i s-au contractat de fiecare parte a 
feţei sale înguste. 

— Nu cred că vede, a şoptit Nasir. 

La auzul vocii sale, creatura a înclinat din cap într- 
o parte, într-un gest aproape inocent. 

Altair s-a dat în spate, cu paşi lenți şi măsuraţi, 
apoi şi-a scos arcul şi a ţintit spre ochii sau spre 

branhiile creaturii. Nasir nu-şi putea da seama exact. 

A tras cu ochiul la echipajul neştiutor care-şi vedea 
în continuare de treabă. Sclipeau şi scânteiau în 
lumină, reali, totuşi eterici. Dandanul nu-i observa, 
cum nici ei nu-l observau pe e/. 

Nasir a inspirat profund şi şi-a pregătit şi el o 
săgeată. 

— Ar trebui să... 

Creatura a scos un sunet ascuţit, atât de puternic 
încât a făcut să freamăte nisipul de pe fundul mării. 
După ce sunetul a amuţit, aducând o tăcere 
asurzitoare şi o rafală de vânt, a început din nou. 

Dandanul s-a retras şi s-a azvârlit spre ei cu fălcile 
deschise, scoțând la iveală nişte dinţi ascuţiţi ca nişte 
lame şi o gaură neagră şi nesfârşită drept gură. 
înăuntrul ei se mişca o limbă verde. 

Nasir şi Altair au slobozit săgețile. 

Amândouă au ricoşat. 

Nasir a blestemat şi s-a ferit, lipindu-se de pereţii 
vasului. Capul dandanului a străpuns vela mare, 
rupându-i catargul care s-a prăbuşit pe punte. Altair a 
scos un țipăt. Apa a udat lemnul şi i-a făcut leoarcă 
hainele lui Nasir, iar corabia s-a înclinat într-o parte cu 
un scârţâit înspăimântător. 

Şuierând şi mugind, dandanul şi-a smucit capul; 
era mai mare decât părea de la depărtare. A trecut 
prin echipajul fantomă, alunecând spre Nasir. Kharra. 
Acesta a sărit şi s-a dat la o parte, dar dandanul era 
mai rapid. 

Mult mai rapid. 

Nasir s-a trezit izbit de peretele corabiei. Arcul i-a 
căzut din mână şi a alunecat de-a lungul punţii. S-a 
luptat să respire, prins între creatură şi balustrade. 

Solzii asemănători unor oase îl înţepau în stomac. 

O branhie s-a deschis lângă el, iar răsuflarea 
aburindă a dandanului aproape că l-a sufocat. S-a 
smucit într-o parte, când o altă despicătură s-a deschis 
şi o gaură neagră, fără fund, l-a privit. Dacă ochiul şi 
branhia sunt atât de aproape, atunci gura... 

Creatura a urlat din nou. Sunetul a explodat şi 
Nasir a strigat uluit, acoperindu-şi urechile cu mâinile 
şi scrâşnind din dinţi. A văzut negru şi roşu în faţa 
ochilor. Tăcerea bruscă ce a urmat strigătului 
dandanului era la fel de asurzitoare. 

Monstrul şi-a ridicat capul legănându-se neîncetat 
şi s-a răsucit ca să se uite la el. 

Nu vede, şi-a reamintit Nasir în timp ce urechile îi 
ţiuiau în continuare. S-a legănat, apoi s-a echilibrat. 
Dar când creatura şi-a arătat dinţii, Nasir n-a mai fost 
atât de sigur de poveştile pe care le auzise. 

Până când a auzit un strigăt. 

— Oi! Dandan! La ce s-a gândit mama ta când ţi-a 
pus un nume atât de caraghios? 

Altair, nesăbuitul. 

Dandanul a încremenit. Şi-a închis branhiile şi şi-a 
îngustat ochii negri. 

— Dandan, oi! Dandaaan, cânta Altair. Uită-te la 
tine, aşa verde cu albastru. Ce nume! Ce ruşine! Mi-e 
milă de maică-ta şi de frate-tău. Oi, dandaaan! 

Creatura şi-a sucit capul şi şi-a unduit trupul, iar 
Altair şi-a continuat cântecul caraghios. 

Nasir a deschis gura ca să-l oprească pe Altair care 
batjocorea degeaba familia dandanului, dar acesta şi-a 
dat ochii până-n fundul capului. A tremurat într-un 
frison şi solzii verzi i-au căzut ca şindrilele de pe o 
casă. A scos un țipăt moale şi s-a poticnit, alunecând la 

loc în apă cu un pleoscăit greoi care a făcut corabia să 
se legene. 

Altair a rânjit spre Nasir din celălalt capăt al 
haosului. 

— Vite-aşa, prinţişorule, se învinge un dandan. 

Nasir a privit peste bord, aşteptându-se ca fiinţa 
aceea să se întoarcă alături de alţi câţiva semeni de-ai 
săi. 

— E mort? a-ntrebat el, nevenindu-i să creadă. 

Altair i s-a alăturat. 

— Mi-e teamă că nu. Le uitasem totuşi. Poveştile, 
vreau să zic, pentru că noi îi spunem dendan. Sunt 
răniţi de sunetul cântecelor - pot muri din cauza lui. 

Nasir s-a întrebat ce însemna „noi”. N-a îndrăznit 
să întrebe. 

— Pentru că „dendan” şi „dandan” sunt două 
cuvinte atât de diferite, încât nu aveai cum să-ți 
aminteşti, l-a luat el peste picior. 

Altair l-a ignorat. 

— Înghiţeau corăbii întregi în miez de noapte, când 
nimeni nu-i vedea şi nici nu ştia că sunt prin apropiere. 
Până când căpitanii de corăbii au învăţat să angajeze 
fetişcane care cântau întreaga călătorie, bietele de ele. 
Dar a trecut atât de mult timp de când a mai navigat 
cineva pe Marea Baran încât creatura a pierdut 
probabil noţiunea de zi şi noapte şi ne-a atacat în clipa 
în care ne-a simţit. 

Soarele arzător îi uscase deja hainele lui Nasir, iar 
acum sudoarea i se prelingea pe spinare. Corabia se 
legăna. 

Corabia lor înclinată şi distrusă. 

Nasir a aruncat o privire pentru a estima pagubele, 
cu urechile încă ţiuind, dar catargul rupt fusese reparat 

şi vela sfâşiată mai devreme flutura acum nevătămată 
în bătaia brizei. Totul sclipea de curăţenie. S-a 
îndreptat spre treptele care duceau la puntea 
inferioară şi şi-a luat arcul, atârnându-şi-l în spate şi 
studiind echipajul netulburat. Pielea i s-a înfiorat din 
cauza esenței magiei, aşa cum se întâmpla de fiecare 
dată când se apropia de tatăl său şi de medalionul lui 
nenorocit. 

— Oi! Prinţişorule. 

— Mai spune-mi o dată aşa şi... 

Nasir s-a oprit când a văzut ce anume zărise Altair: 
un nor crestat de întuneric care tremura sub soare. 

Sharr. 


Partea a doua 
Departe de casă 


Capitolul 23 


Corabia se oprise. Totuşi, când Deen a spus 
„Descălecăm”, ca şi cum vasul ar fi fost un armăsar, 
Zafira a privit nedumerită întinderea de apă dintre ei şi 
limba de pământ ascunsă de soarele arzător. 

Încă simțea buzele lui Deen pe gâtul ei. Şi-i auzea 
vorbele. 

— Va trebui să ajungem acolo vâslind, a răspuns el 
înainte ca ea să pună vreo întrebare, pe deplin relaxat, 
de parcă nu şi-ar fi deschis, puțin mai devreme, 
sufletul şi nu i-ar fi spus nişte lucruri pe care ea nu le 
auzise niciodată. 

Zafira s-a urcat în bărcuţa care părea în pericol să 
se scufunde şi mânia i-a cuprins gândurile. Era 

mânioasă pe el, pentru că spusese ceea ce spusese şi 
rămăsese atât de senin. A strâns tare din ochi şi a 
inspirat adânc înainte de a-i deschide la loc. Acesta era 
Deen. Deen al ei. Nu trebuia să fie timidă. 

Bărcuţa a atins apa şi Deen a fixat vâslele. După 
câteva mişcări stângace care erau să-i răstoarne pe 
amândoi în apă, a prins în cele din urmă ritmul şi a 
început să vâslească înainte. 

— Credeam c-o să ne întoarcem în Demenhur, l-a 
tachinat ea, simțindu-se dintr-odată uşurată. 

— Ha, ha, a replicat el, cu un zâmbet în colţul gurii. 

Amândoi au scos un geamăt mic când soarele a 
dispărut din faţa lor, luându-şi cu el strălucirea tăioasă. 

Sharr. 

Un edificiu înalt, zimțat ca dinţii unui monstru, se 
ridica spre norii rari de pe cer. Un zid, şi-a dat ea 
seama, făcut din pietre fasonate lipite între ele cu 
mortar. Odată poate fusese bej ca piatra de calcar, dar 
acum era gri, cu vinişoare negre suind printre 
pietricelele de la suprafaţă. Intunericul care se căsca 
din spatele crăpăturilor vechi sclipea şi făcea cu ochiul. 

Ea şi-a ferit privirea. Ce era cu întunericul, de-o 
atrăgea mereu? 

Deen a vâslit mai departe până când au ajuns la 
țărm, iar corabia se făcea tot mai mică în urma lor. Era 
la fel de neexperimentat ca ea când venea vorba 
despre mare, iar apa se lovea de bărcuţa lor. Chiar şi 
marea o chema la ea. Doar o atingere, părea să spună. 
S-a aplecat mai mult, iar barca s-a înclinat cu ea. 

— Zafira! 

S-a îndreptat când a auzit țipătul lui Deen, ferindu- 
şi capul panicată, dar şi-a amintit că aici nu era niciun 
bărbat pe care să-l evite. Niciun za'eem care să-i 

aranjeze căsătoria. 

— Voiam să văd cum e la atingere, a zis ea, 
strângându-şi mantia. 

— Te rog, nu-ţi testa aici ideile nebuneşti. 

Gluga îi ascundea privirea ucigătoare pe care i-a 
aruncat-o. 

— Văsleşte. 

El a izbucnit în râs. 

— Dar desigur, sayyida. 

Zafira şi-a dat seama la ce servea zidul: ca să ţină 
ceva înăuntru. O rămăşiţă a fortăreţei-închisoare care 
se înălța odinioară aici, glorioasă şi impunătoare. O 
lume de sine stătătoare. 

O lume căreia Zafira nu era sigură că-i va 
supravieţui. 


Co 
od 


Când au ajuns la mal, Zafira era udă leoarcă din 
cauza propriei sudori. S-a poticnit când a pus piciorul 
pe nisip. Grăunţele firave s-au mişcat şi s-au 
scufundat, ca un organism viu sub picioarele ei, 
înghițind toate spaţiile goale. 

Am nisip sub cizme, Baba. A simţit cum lacrimile îi 
umplu ochii. 

S-a împleticit înaintând, pricepând încetul cu 
încetul cum trebuia să danseze pe melodia cântată de 
nisipuri. Mişcarea şi scufundarea. După ce această 
cursă cu obstacole s-a sfârşit, firele de nisip i-au ars 
tălpile şi mănuşile au sufocat-o. Le-a îndesat în sac. 

— Ar trebui să-ţi scoţi şi mantia, a spus Deen, 
studiind zidul cu o mână la tâmplă, apoi s-a încruntat 
spre ea. Asta-i doar începutul. Dacă nu mă înşel, e un 

deşert dincolo de piatra asta. 

l-a dat Zafirei o fiolă cu un lichid de o culoare 
verde îndoielnică, iar ea a recunoscut sticluţa din trusa 
cu leacuri a părinţilor lui. 

— N-avem pielea destul de tăbăcită pentru soarele 
asta. 

Ea şi-a masat balsamul pe piele, gândindu-se la 
Yasmine. La suspinele de adio ale Lanei. La emoţiile 
care l-au copleşit pe Haytham ieri, când se uita fix 
înspre orizont, aşteptând ceva cu mare nelinişte. Ca şi 
cum ar fi aşteptat ceva mai rău decât Arzul. 

— Zafira, a spus Deen cu blândeţe. N-o lua pe 
calea asta. Nu acum. 

Nu acum. Nu acum. Nu acum. 

— Mă străduiesc, a şoptit ea. 

Zidul se ridica într-un fel rece, lipsit de viaţă, în 
afara desişului care se-ntindea la baza sa şi a câtorva 
palmieri bătuţi de vânt, ale căror frunze întunecate 
mângâiau piatra. 

— Cum o să trecem de zid? Nu-l putem escalada ca 
nenorociţii de hashashini, a spus Deen. 

Zafira se gândise să stea cu braţele încrucişate şi 
s-o invoce pe Vrăjitoarea Argintie. Dacă aceasta se 
lăsa invocată. 

Zafira nu avea încredere în ea. Uneori cele mai 
sincere vorbe erau de fapt cele mai elaborate minciuni. 
Şi când cineva nu mai avea voie să mintă, avea un 
motiv în plus să înveţe o nouă metodă de a pune 
cuvintele laolaltă. 

A zărit o firidă umbrită, tăiată pe diagonală în 
structura de piatră. 

— Uite, a spus ea, arătând cu degetul. Cred că 
acolo sunt nişte scări. 

— Dacă le urcăm şi nu găsim nicio intrare, 
Vânătoreaso? a întrebat sceptic Deen. Akhh, mi-aş dori 
să avem o hartă. 

Zafira era Vânătorul. Putea găsi cerbii în 
întunericul absolut şi se-ntorcea acasă în ciuda tuturor 
dificultăţilor. Nu avusese niciodată nevoie de o busolă 
care să-i arate drumul şi cu siguranţă nici acum nu 
avea nevoie de vreo hartă. A trecut pe lângă Deen, 
ajungând la baza scărilor. 

Ceva îi vibra pe sub piele, străbătându-i tot trupul 
alături de sângele din vene. O explozie de energie pe 
care n-o putea pricepe. A încercat s-o stăpânească şi a 
început să urce treptele, cu nisipul scârţâindu-i sub 
tălpi. 

lar Deen, loial ca întotdeauna, a urmat-o. 


Capitolul 24 


Nasir nu avea cum să comunice cu marinarii- 
fantomă care au ancorat corabia la cel puţin o leghe 
distanţă de insulă. Dar patru dintre aceştia stăteau 
lângă o bărcuţă care aştepta să fie lăsată la apă, aşa 
că a presupus că într-acolo trebuiau să meargă. 

— Sper că ştii să vâsleşti, prinţişorule, a spus 
Altair, urcând în barcă în urma lui. 

Nasir s-a aşezat în capătul cel mai îndepărtat de 
vâsle, arătând cât se poate de clar că n-are de gând să 
facă asta. 

Altair şi-a ocupat locul în capătul celălalt şi s-a 
uitat la Nasir la fel de urât. Echipajul i-a coborât peste 
bord, iar apa a intrat în barca înclinată de greutatea 
celor doi. 

— Oi, a spus Altair pufnind şi a apucat vâslele, 

aruncându-i lui Nasir o privire ucigătoare. 

Apoi a început să vâslească spre insulă. 

Nasir era prinţul moştenitor al Arawiyei. Nu putea 
să vâslească. 

Cu cât se apropiau mai mult, cu atât mai pustie 
părea insula Sharr. Zidurile fortăreței se prăbuşeau şi 
nu păreau să mai ţină nimic la distantă, în afara mării 
şi a brizei sale. 

— Sper că poţi urca, a spus Nasir. 

— Semăn cu o maimuţă? a replicat Altair. 

— Ar fi o ruşine pentru maimuţă, a răspuns Nasir şi 
a coborât din barcă, ignorând falsa stupoare a lui 
Altair. 

Când generalul l-a urmat, în cele din urmă, a luat 
cu el şi una dintre vâsle. Apa s-a prelins de pe lemnul 
deschis la culoare şi a sfârâit pe nisip. 

— Crezi că ar trebui să păstrăm chestia asta? Ne-ar 
putea folosi să ne plesnim inamicii. 

Nasir l-a privit scurt. 

— N-o să ne plesnim inamicii. Ce naiba, eşti copil? 

— Bine. Să nu dai vina pe mine dacă vine altcineva 
cu una de-asta, a strigat Altair în urma lui. 

Nasir a auzit zgomotul vâslei trântite la loc în 
barcă. Spera din tot sufletul să nu mai vină altcineva. 
Vânătorul era suficient. 

— Deci care-i planul, dacă nu include plesnitul? a 
întrebat Altair. 

Nasir s-a urcat pe panta cu nisip, studiind structura 
de piatră şi încercând să dibuiască drumul ce ducea 
spre nord. 

— Am putea vedea dacă e vreo intrare, a sugerat 
Altair. 

— Am putea găsi şi un han, poate şi vânat fript, a 

zis Nasir. 

Şi-a înfăşurat turbanul în jurul capului înainte ca 
părul să-i ia foc. 

— Trebuie să trecem de zid, apoi să ne îndreptăm 
spre sud. 

— Sud? a-ntrebat Altair urmându-l, în timp ce 
cizmele lui greoaie se afundau în nisip. Ce spune 
busola? Acolo crezi că e jJawaratul? 

Nasir n-avea încredere în busolă, aşa cum nu avea 
nici în Vrăjitoarea Argintie. 

— Nu, dar acolo va fi Vânătorul. 

Dar ar fi fost un bun mod de a testa busola magică. 
Busola care indica sudul. 

— Şi de unde ştii asta? 

— Pentru că, beţivule, Demenhur se află la sud de 
Fortăreaţa Sultanului şi ar fi ajuns acolo pe drumul cel 
mai rapid, adică cel mai scurt. Nu ştii să calculezi? a 
spus Nasir. 

Altair a ridicat dintr-o sprânceană şi s-a gândit la 
asta o clipă, înainte de a începe să urce, mai rapid 
decât s-ar fi aşteptat Nasir, având în vedere silueta sa 
masivă. 

— Hai să trecem direct la treabă, nu-i aşa, Sultani? 
a strigat el. 

Un vultur a dat ocol cerului fără nori, aşteptând 
deja moartea. 

Nasir a simţit piatra dură sub degete. 

Va veni în curând şi rândul lui Altair. 


Capitolul 25 


Zafira a ajuns în vârful zidului cu un sentiment de 
mulţumire. Trecuseră de un obstacol, mai aveau o mie 

de doborât. Sau poate mult mai puţine, dacă următorul 
obstacol ar fi ucis-o. 

Deen a scos un sunet în urma ei, iar ea s-a întors 
ca să vadă la ce se uita. 

Sharr. 

Un deşert întins în faţa lor, cu orizontul învăluit 
într-o perdea de praf. Nişte forme inegale de piatră se 
înălţau în depărtare, strâmbate de vânt. Dune de 
culoarea grâului negru se ridicau şi cădeau la loc. Era o 
mare de ocru, tremurând sub soarele generos. Era 
nisip, era mort, totuşi Zafira a simţit o durere în inimă 
la vederea acestui peisaj. 

Ruinele se întindeau chiar sub ei. O menajerie de 
piatră cu arcuri sculptate şi coloane cu ferestre 
zăbrelite. Câteva minarete punctau priveliştea. Nu era 
o închisoare - era o metropolă. Cartiere întregi, 
acoperişul de pânză, jerpelit, al unui sooq, trepte late 
care duceau spre nişte clădiri care odinioară fuseseră 
splendide. 

Oamenii făcuseră asta. Sfidaseră nisipurile şi sorii. 
Doar ca să ridice clădiri măreţe. 

Gardiana nu-i ţinuse încuiaţi în celule - le oferise 
acestor creaturi exilate un loc unde să trăiască, să 
muncească, să existe. 

— N-am văzut niciodată un loc atât de tulburător, a 
şoptit uimit Deen. 

O pală de vânt a răvăşit capătul turbanului lui şi a 
umflat mantia Zafirei. Fata încă simţea atingerea 
buzelor lui pe gât, ori de câte ori îl privea. 

— Au trăit aici, Zafira. 

Ea a simţit nevoia de a-i spune să tacă, pentru că 
avea senzaţia neliniştitoare că sunt priviţi. Deşertul era 
prea tăcut; piatra îşi ţinea respiraţia. Fiecare umbră se 

răsucea şi-i chema. 

— Nu cred că ar trebui să rămânem prea mult timp 
în acelaşi loc, a spus Zafira. 

— Nu e nimeni pe-aici pe distanţe de kilometri 
întregi. 

— Unde crezi că s-au dus monştrii? 

Umblau liberi pe insulă, dar asta nu însemna că 
sunt mai puţin malefici. Şi dacă poveştile şoptite în 
copilărie erau adevărate, insula Sharr era plină de ei. 
Ifriţi, care pot lua forma oricui. Umbre care ucideau. 
Sirene cunoscute sub numele de naddaha. Bashmu, 
mai periculos decât oricare alt şarpe. Şi alte lucruri ale 
căror nume Zafira nu şi le putea aminti. 

Chiar pământul pe care călcau era înspăimântător. 
Respira magie neagră, căci Surorile au adus magia cu 
ele când au venit să-l învingă pe Leul Nopţii, iar insula 
Sharr le-a înghiţit pe toate. Zafira şi-a desprins arcul şi 
a pregătit o săgeată. 

— Akhh, nici măcar nu ştiu încotro s-o apucăm, a 
spus Deen. 

Ea l-a privit ciudat. 

— Planul e să mergem spre centrul insulei, a zis ea 
şi l-a condus spre o cărare care cobora şi se despărţea 
în două direcţii diferite. 

Acel zvâcnet din venele ei zâmbea la alegerea 
făcută. Era fericit că Zafira ascultă de el. 

— In centru? Nici măcar nu ştiu de unde am venit - 
din sud? Din nord? Şi cine spune că Jawaratul se află în 
centrul ăsta, spre care artrebui să ne îndreptăm noi? 

— E ca ţinutul Arz; cu cât te gândeşti mai mult la 
el, cu atât înnebuneşti mai tare. Dar am senzaţia că va 
fi în centru. 

Zafira a păşit în umbră, cu bobiţe de sudoare 


210 


adunate deasupra buzei de sus. Se făcea din ce în ce 
mai cald. Mai fierbinte. Umbrele avertizau că există 
primejdii. 

— Zafira, a spus Deen. 

A trebuit să se oprească şi să se întoarcă, pentru 
că, altfel, bărbat fiind, el n-avea să continue cu ce voia 
să spună. L-a văzut strecurând busola pe la spate. 

— Aceasta este insula Sharr. Nu avem hartă. Nu 
ştim o cale de scăpare de-aici. O să ne înfundăm şi mai 
mult în locul ăsta bazându-ne pe o impresie ata? Peo 
senzaţie? 

— Da, a spus ea firesc. 

Trăsăturile lui s-au posomorât, iar ea s-a grăbit să 
adauge: 

— Poţi să verifici busola în timp ce mergem. Asta 
dacă nu ai vreo idee mai bună. 

Chipul lui a căpătat o expresie plină de exasperare, 
neobişnuită pentru Deen. Zafira a zâmbit. 

— Nu, nu am, i-a răspuns băiatul. 


So 
S 


Treziseră Sharrul din somnul său. Zafira ştia din 
gemetele pietrei lângă care treceau. Din dărâmăturile 
adăpostite în umbre şi din respiraţia zidului când se 
lipeau de el, cu degetele pline de nisip. 

Nu putea decât să spere că s-a trezit pe partea 
bună. 

Au ieşit din golf şi au dat de o sălbătăcie lucie. De 
aproape, ruinele păreau şi mai bântuite, iar praful se 
învârtejea, nepăsător faţă de măreţia pe care o 
profana. 

Dar căldura. 

O împresura, ca un val de uscăciune care-i asalta 
pielea într-un fel pe care nu-l credea posibil. Cum 
putea cineva să suporte o astfel de uscăciune? Era o 
povară. Era ceva înăbuşitor, care se unduia în 
depărtare. 

— Numai în deşert poţi vedea căldura, a spus 
Deen, urmărindu-i privirea. 

— Dacă n-ar fi fost numai ruine, nu cred că m-ar fi 
deranjat, a spus Zafira, trecându-şi mâna peste piatra 
plină de praf. 

S-a tras de guler. Devastarea domnea peste tot. 

— Nimeni n-o să te judece, a spus el făcând un 
gest spre mantie, iar ea a privit în altă parte. 

— Mai lasă-mă puţin. 

El a dat din cap şi amândoi au pornit mai departe, 
urcând treptele distruse şi lemnul care se pietrificase 
de mult. Zafira s-a holbat la coloanele pe lângă care 
treceau. Magia crease toate astea? Sau munca? 
Poveştile nu spuneau niciodată că insula Sharr ar fi fost 
locuită, ci doar folosită ca închisoare. 

A auzit un foşnet şi a văzut coada încovoiată a unui 
scorpion care s-a furişat sub o lespede. Zafira a căscat 
ochii larg şi s-a grăbit să înainteze, înăbuşindu-şi cu 
greu un fior. 

Tocmai când gâtul ei ars nu mai putea produce 
salivă, a zărit o sclipire albastră puţin mai departe de 
traseul lor şi s-a poticnit înainte, ignorând plosca din 
piele de capră pe care o avea la ea. Deen a prins-o de 
braţ. 

— Un miraj, Zafira. 

Băiatul a făcut un semn cu capul spre dreapta. 

— Incolo e o oază. 

— De unde ştii? 

Zafira auzise de miraje doar în poveşti. Erau 
întotdeauna magice, miraculoase. Acum toate păreau 
nişte capcane. Un mod de a-i atrage pe cei însetaţi, 
pentru ca nisipurile să-i devoreze. Deen a arătat spre 
cer, unde dădeau ocol trei păsări. Apoi în jos, unde se 
unduia un curmal. 

— Viaţă. 

Când au ajuns la micul iaz, Zafira a fost uimită de 
atâta verdeață. Ferigă sălbatică şi arbuşti luxurianţi. 
Apa era atât de limpede, încât reflecta norii exact ca o 
oglindă. Dar când Deen şi-a făcut palmele căuş şi s-a 
aplecat să bea, Zafira a zărit pietrele negre sclipind 
sub apă şi şi-a reamintit de Vrăjitoarea Argintie. 

— Deci, Vânătoreaso, ce ai de spus? a tachinat-o 
el, lăsând apa să i se scurgă printre degete. 

— Eu n-aş bea-o, a zis ea, strâmbând din buze. 

l-a întins plosca agăţată de sac. 

— Ştii că asta n-o să ţină la infinit, nu-i aşa? a spus 
el, limitându-se la o singură înghiţitură. 

— Până când o să mor de sete şi de foame, o să 
mă prefac că va ţine, a zis ea, punând capacul. 

Deen şi-a rotit jambiya şi a scrutat orizontul. 

— Să sperăm că nu ajungem la asta. 

Un lucru nu-i stătea în fire Zafirei şi acela era 
speranţa. Speranţa era un fel de boală, la fel ca 
dragostea. 

Au mers înainte în tăcere, acomodându-se cu 
deşertul şi cu ochii care-i urmăreau fără zgomot. Un 
ifrit? Ceva mai rău? 

— Ce spune busola ta despre progresul pe care l- 
am făcut? l-a tachinat Zafira după o clipă. 

Deen a vârât discul la loc în buzunar, uitându-se la 
ea şi clipind rapid. 

— Ce zici? Habar nu am ce tot spui acolo. 

Ea l-a plesnit peste cap, iar băiatul a râs şi râsul 
acesta i-a reamintit Zafirei de casă. Era bucuroasă că 
era şi el aici. Era bucuroasă că nu se afla singură în 
locul ăsta uitat de Dumnezeu. 

Zafira şi-a păstrat săgeata pregătită în arcul întins, 
dar după cel puţin o leghe de mers în tăcere, fără să 
poată spune unde rătăcea acum soarele, şi-a lăsat 
umerii să se relaxeze. 

Poate că doar şi-a închipuit ochii care-i urmăreau, 
pentru că aceştia ba o străpungeau din spate, ba o 
priveau din faţă. 

Poate că poveştile despre Sharr erau doar o 
exagerare. Poate că proporţiile primejdiei se pierdeau 
în capcana mirajului sau a unei furtuni de nisip. 

Sau aşa voia ea să creadă, până când a auzit 
sunetul pe care-l aştepta. In depărtare, dar suficient de 
aproape ca să-i facă pielea de găină pe braţe. 

Sunetul făcut de cineva care încerca să rămână 
ascuns în tăcere. 


Capitolul 26 


Cei doi demenhuni pluteau unul lângă altul ca nişte 
stafii, cu pielea lor eterică şi cu trăsăturile 
aristocratice, deşi mare parte din făptura Vânătorului, 
observase Nasir, era ascunsă sub mantia grea şi sub 
glugă. Cu siguranţă că prostul ăla se sufoca de cald. 

Cu toate acestea, dacă lucrurile pe care le auzise 
Nasir erau adevărate, Vânătorul mai degrabă s-ar fi 
transformat într-o baltă de transpiraţie, decât să-şi 
dezvăluie identitatea. Doar că nu se aşteptase să vină 
întovărăşit - o scăpare uşor de îndreptat. 

Vânătorul se strecura printre ruine fără să scoată 
vreun sunet, iar tovarăşul lui îl urma. Nasir şi-a luat 
arcul în mâini, iar Altair i-a urmărit privirea. 

— Nu-ţi iei ochii de pe trofeu? 

Rimaal, omul ăsta. 

Altair şi-a pregătit una dintre săgețile lui Nasir. 

— Nu poţi şti niciodată, a explicat el cu un zâmbet 
forţat. Am auzit că Vânătorul nu ratează niciodată şi n- 
aş dori ca dragul meu prinţ să cadă pradă chiar uneia 
dintre săgețile lui. 

Altair părea să fi auzit o mulţime de lucruri şi, din 
acea noapte petrecută la tavernă, Nasir începuse să-şi 
pună întrebări în legătură cu generalul pe care-l credea 
indiferent la orice, în afară de femei şi băutură. Cu cine 
îşi împărtăşea Altair cunoştinţele - cu Ghameq? Puțin 
probabil. 

Altair s-a furişat sub o arcadă roasă de vreme. 
Nasir s-a postat lângă o grămadă de moloz, 
pregătindu-şi şi el săgeata. A expirat şi a ţintit spre cel 
de-al doilea demenhun, care se uita după Vânător cu o 
privire plină de... dorință. 

Intensitatea acelei priviri l-a făcut pe Nasir să ezite. 
Era şansa lui de a se opri. Să nimicească autoritatea 
tatălui său şi să rămână cu frânturile de omenie pe 
care le mai avea în inima sa neagră. 

Dar Nasir avea o singură ocazie, o singură săgeată 
înainte să rateze elementul-surpriză. A inspirat. Şi-a 
limpezit mintea. 

Struna arcului de hashashin, concepută de 
peluzienii din Fortăreaţa Sultanului, s-a întins fără să 
scoată vreun sunet. Şi-a zărit ţinta şi era gata să 
elibereze săgeata, când l-a auzit: sunetul altei strune, 
mai puţin silenţioase, care se încorda. Vânătorul şi 

însoţitorul acestuia se aflau în faţa sa, iar Altair era în 
stânga sa, ceea ce însemna că... 

Mai era cineva, ascuns vederii lor. Pulsul i-a luat-o 
la trap. Un alt om, despre care-l avertizase Ghameqg. 
Sau, mai rău, un ifrit. Vârful întunecat al unei săgeți s-a 
iţit dintre coloanele de calcar. 

Ţintit spre Altair. 

Nasir şi-a încleştat falca, dar nu s-a mişcat. 

Dacă pe Altair l-ar fi ucis un arcaş necunoscut, 
Nasir n-ar mai fi fost obligat să vadă cum lumina 
părăseşte ochii scânteietori ai generalului Scânteietori? 
Nasir nu era vreun laş. Singurul motiv pentru care 
Altair nu murise încă era că Nasir avea nevoie de el. 
Era misiunea lui Nasir să-l ucidă pe Altair. Nu voia să-i 
facă altcineva treaba, oricât de tentant ar fi sunat. 

A auzit struna celuilalt cum se întinde, ţintind 
tremurător, dar cât se poate de drept. 

L-a zărit pe Altair, care habar nu avea de săgeata 
îndreptată spre inima sa. 

Nasir a expirat. 

Trei săgeți au zburat în acelaşi timp. 


Capitolul 27 


Zafira a auzit plesnitura unui arc: de trei ori. După 
asta, totul s-a întâmplat cu repeziciune. A văzut 
săgeata învârtindu-se spre ea. 

Apoi pe Deen, urlând. Cu mâinile pe umerii ei, 
împingând-o la o parte. Propriul ei arc avea în el o 
săgeată pe care a slobozit-o după instinct, căci nici nu 
vedea, nici nu putea gândi. Un foşnet în spatele ei. 
Pământul  apropiindu-i-se rapid de faţă. Nisipul 
zgâriind-o pe obraz. Piatra lovindu-i oasele cu duritate. 

Sunete, sunete, sunete care-i asaltau timpanele. 

Şi apoi, tăcere. 

Înainte ca totul să dea năvală înapoi cu un zgomot: 
cineva care răsufla cu greutate. Nu. 

Zafira s-a ridicat în picioare poticnindu-se. Deşertul 
lacom înghiţea deja sângele, care din roşu devenea 
negru. Vederea i s-a înceţoşat. 

Nu. Nu. Nu. 

— Prostule. Ţi-am spus, ti-am spus. 

A căzut lângă el şi a căutat săgeata. A îndrăznit să 
spere, să-şi dorească, fie chiar şi preţ de-o clipă. 

Doar pentru a suferi. Pentru că săgeata îl lovise 
drept în inimă. Deen. Deen. Deen. 

El a încercat să zâmbească, dar faţa i s-a 
schimonosit. Chipul i-a pălit, ochii verzi-căprui s-au 
stins, iar pielea i s-a umplut de sudoare şi sânge. Ea a 
clătinat din cap. Era prea târziu. Ca atunci când Baba 
ieşise împleticindu-se din Arz şi ea nu-l putuse salva. 
Ca atunci când Umm îi străpunsese inima şi Zafira n-o 
putuse salva. 

Şi-a amintit acele nopţi, de după moartea lui Baba, 
acele nopţi de după moartea părinţilor lui Deen, când 
se ţinuseră în braţe, alungând orice spaimă cu simpla 
prezenţă a celuilalt. Toţi anii aceştia în care el fusese 
peste tot, oriunde s-ar fi uitat Zafira. 

Se chinuia, tuşind şi încercând să scoată un obiect 
din buzunar. Ceva care sclipea orbitor în soare. Un lanţ 
de aur şi, agăţat de el, un inel. I l-a întins, în pumnul lui 
tremurător şi slăbit. 

— Nu ai purta niciodată un inel - a spus el 
respirând greoi - pe deget. 

Lanţul a căzut din palma lui ca aurul topit, iar ea l- 
a ridicat. Nisipul i se lipea de degetele umede. Cercul 

de aur se legăna, perfect, fără cusur. Nu ca Zafira. 

— La început voiai să explorezi Arawiya, voiai să te 
însori, mă voiai pe mine. Apoi te-ai sucit şi ai venit în 
această călătorie. Ai lăsat totul deoparte pentru - 
pentru asta. 

Deen şi-a trecut lent privirea peste chipul ei. Zafira 
a crezut că va exploda. Ce bine ar fi fost dacă ai fi 
ştiut... 

— De ce, Deen? a implorat ea. De ce ai venit pe 
insula asta? 

— Pentru tine, de o mie de ori, a spus el 
sufocându-se, dar ea ştia restul cuvintelor. 

Cuvinte pe care el le spusese de nenumărate ori în 
trecut. Ochii lui au pâlpâit. O mie de leghe şi o mie de 
nisipuri. Pentru tine, de o mie de ori aş înfrunta 
soarele. 

Mereu cerea imposibilul. Mereu îi cerea ce ea nu-i 
putea da. Şi-a lipit buzele de obrazul lui, iar el a 
expirat. De data asta, ea nu-şi dorea mai mult. Tânjea 
după ceea ce deja pierduse. 

Şi nu-i spusese el asta, când au plecat în călătorie? 

— Găseşte Jawaratul, Zafira. Ai încredere... 

A întins mâna spre ea, iar Zafira l-a lăsat s-o 
mângâie cu degetele pe obraz. Deen a lăsat mâna în 
jos şi şi-a înlănţuit degetul mic cu al ei, strângându-l 
fără vlagă. 

— Azi este acea zi, a şoptit el. 

A mai răsuflat o singură dată înainte ca degetul 
mic să se desprindă de al ei. Inainte ca acea inimă 
frumoasă, care nu făcuse rău şi care iubise prea mult, 
să se oprească. 

— Adio, a şoptit ea, aşteptând în zadar lacrimile să 
curgă. 

Dar acestea au rămas unde erau, sufocându-i 
inima. 

S-a gândit la cutiuţa cu cacao a Yasminei, aşezată 
în dulăpior, la sticluţa goală de miere. Oare îşi dăduse 
seama ce se petrecuse, în acel fel nedesluşit în care 
numai legăturile de sânge lucrează? 

Era vina Zafirei că s-a îmbarcat ieri pe corabie, 
ştiind că el va face orice, orice, pentru ea. 

Furia, dezlănţuită şi nebunească, i-a străbătut 
degetele, făcându-le să tremure. 

Vor spune poveşti despre noi, spusese el. 

A fost odată ca niciodată un băiat cu tot viitorul 
înainte. Până când nu i-a mai rămas decât trecutul. 


Co 
od 


Părea liniştit, de parcă dormea. Dar cu cât Zafira îl 
ţintuia mai mult cu privirea, cu atât mai mult o simţea: 
singurătatea. 

li cuprindea fiecare mădular al trupului, legând-o 
de nisipul de sub tălpile sale. Era departe de casă, într- 
un loc unde n-o putea găsi nimeni. Singurul om care o 
iubea era mort. 

Yaa, Deen. Dacă Yasmine era sora inimii sale, mai 
mult decât cea mai bună prietenă, Deen chiar îi era cel 
mai bun prieten. Deen era totul pentru ea, alături de 
Yasmine. 

Cum de i s-a întâmplat această nedreptate celui 
mai frumos dintre suflete? 

Acum era un cadavru. Carne modelată în trăsături 
frumoase, care nu se vor mai lumina la auzul vocii ei şi 
nici nu vor mai surâde la vorbele ei. Zafira a început, în 
cele din urmă, să suspine. 

Ceva a pocnit. 

Fata a ridicat capul. Acum nu-i mai păsa cine era 
acolo. Oricine ar fi fost, pe ea voia s-o omoare, nu pe 
Deen. Mai avea oare arcaşul o săgeată de irosit? A 
izbucnit într-un hohot amar de râs: vrăjitoarea minţise. 
Fusese trimis şi altcineva. 

Mai era acolo o prezenţă - foşnetul pe care-l auzise 
când Deen sărise în calea săgeţii. 

Pocniturile s-au întețit, însoţite de un urlet. Fata s-a 
înfiorat şi s-a ridicat în genunchi. 

Umbrele ieşeau din pământ, încolăcindu-se în jurul 
membrelor şi trunchiului lui Deen. Turbanul lui indigo 
s-a amestecat cu balta de sânge negru, iar buclele 
arămii i s-au întunecat. Nisipurile s-au stârnit ca 
valurile apei în bătaia brizei. Câteva rotocoale negre de 
fum s-au despletit în aer şi l-au înconjurat. 

Sharr îi lua trupul. 

Zafira a sărit în picioare, dar a ezitat. În acest fel 
avea parte de o înmormântare, sau cel puţin aşa îi 
spunea mintea ei buimăcită. Săgeata sclipea în lumina 
schimbătoare, în timp ce umbrele îl trăgeau şi mai 
adânc în nisipuri. 

Săgeata. Zafira s-a târât mai aproape şi a încercat 
să scoată săgeata din pieptul lui Deen. A ieşit cu un 
zgomot sec, iar inima ei a plâns. Dar partea de susa 
tijei de abanos cu aripioare de un argintiu-închis, 
înguste, era tot ce-i trebuia. 

l-a luat jambiya şi sacul, dar nu s-a îndurat să-i ia 
tabarul mult iubit. 

Zafira s-a dat în spate în timp ce Sharr îl înghiţea 
pe omul care o iubise, până când n-a mai rămas nimic 
din el. Pustiirea o lua din nou în stăpânire, îi îngreuna 
braţele şi îi ardea ochii. Simţea totul şi nimic, în acelaşi 

timp. 

Şi-a pus lănţişorul la gât, cu inelul lipit de piept. 
Avea nişte cuvinte gravate pe el: „pentru tine, de o 
mie de ori”. Şi-a muşcat obrazul pe dinăuntru. Va găsi 
Jawaratul pierdut. Dar mai întâi va răzbuna moartea lui 
Deen. A ridicat în sărutul soarelui săgeata ruptă şi a 
rămas neclintită în timp ce lumea din jurul ei pălea. 

Umbrele începeau să se ridice, în bătaia vântului, 
una cu nisipurile. Un geamăt gros a venit purtat prin 
aerul greu, iar panica i-a năvălit în vene când şi-a dat 
seama ce se întâmplase. 

Sharrul primise ofranda. 

Săgeata lui Nasir trecuse drept prin craniul ifritului. 
Ştia că fusese un ifrit doar pentru că forma lui 
omenească se schimbase în ceva întunecat înainte ca 
Altair să cadă cu un fâșâit înnebunitor. 

Un sunet care a scos la lumină ceva din Nasir. 

Altair murea. 

Vânătorul trăsese şi el o săgeată. [intise ca într-o 
fereastră întunecată, dar l-ar fi lovit pe Nasir în inimă, 
dacă nu s-ar fi răsucit în ultimul moment. Nu-i scăpase 
faptul că Vânătorul trăsese cu precizie în mijlocul 
haosului. 

Generalul se holba la el din umbra arcadei 
prăbuşite. Nasir s-a forţat să vorbească printre dinţii 
încleştaţi. 

— Eşti nebun? Aproape că l-ai omorât pe Vânător. 

Pe chipul lui Altair s-a întins un surâs oribil. 

— Dar nu l-am omorât, nu-i aşa? 

Fuseseră foarteaproape de a-l pierde pe Vânător, 

singurul lor bilet spre Jawarat - iar bastardul ăsta era 
arogant? 

Nasir a prins săgeata care străpunsese umărul 
generalului şi a răsucit-o. Altair s-a arcuit, cu dinţii 
scrâşnind de durere şi cu mâinile tremurând. 

— Luptă, a zis Nasir, apoi a înjurat. 

Voia durere. Avea nevoie de durere ca să-l ajute 
să-şi reamintească şi să uite. Dacă celălalt demenhun 
n-ar fi intervenit, Vânătorul ar fi murit. Întreaga 
misiune ar fi fost compromisă. 

Altair nu se mişca. 

Nasir a mârâit, apucând din nou săgeata. Ochii lui 
Altair au sclipit în întuneric, iar Nasir a simţit o mică 
satisfacţie când generalul l-a împins peste pietre, 
stârnind un nor de praf. Din cauza efortului, un val de 
sânge a ţâşnit din rana lui Altair, iar Nasir şi-a ferit 
capul la vederea jetului roşu. 

— Nu mă atinge, s-a răstit Altair, iar Nasir i-a simţit 
răsuflarea caldă pe piele. 

Pete de întuneric îi pluteau în ochii albaştri. 

— Haide, i-a spus uşor Nasir. Provoacă-mi durere 
după placul inimii tale. 

Mâinile mari ale lui Altair s-au încolăcit în jurul 
gâtului lui Nasir, cu degetele pulsând pe pielea lui 
transpirată, strângând până când Nasir a simţit un 
strop de... frică. 

Era o senzaţie bine-venită, care-i ascuţea simţurile. 
Aproape că a zâmbit. 

Dar apoi Altair a clipit, amintindu-şi ceva, şi a căzut 
la loc pe piatră, ca şi cum nimic nu s-ar fi întâmplat. 

— Nu încercam să-l omor. 

Nasir s-a ridicat lent în picioare, derutat. L-a privit 
cu precauţie pe general. 

— Asta se întâmplă când lansezi o săgeată. Cineva 
va muri. Nu e vina nimănui că eşti un ţintaş jalnic. 

— Omoară-mă, a mormăit brusc Altair, strângându- 
se de umăr cu o grimasă de durere. 

Din tot ce se aştepta Nasir din partea lui Altair... 

Şi acesta n-a făcut altceva decât să râdă amar. 

— Crezi că aş fi venit aici fără să cunosc planurile 
tatălui tău? Ştiu despre Vânător şi ştiu ce crede 
Ghameq că este acesta. Ştiu ce ţi-a spus să faci. 
Termină odată cu asta, Sultani. 

l-a rostit titlul cu dispreţ. 

— Nu ştii nimic, a zis Nasir cu glas coborât. Doar 
presupui. 

Altair şi-a scos săgeata din umăr cu un şuierat, iar 
sângele a ţâşnit. Vârful şi coada săgeţii erau 
rudimentar cioplite, iar ifritul fusese unul oarecare. Dar 
de ce creatura ţintise spre Altair şi nu spre Nasir? Nu 
era ca şi când Ghameqg avea vreun strop de control 
asupra insulei Sharr. 

Altair şi-a schimonosit gura într-un rânjet, apoi a 
încercat să se stăpânească. 

— Am... ochi... peste tot. 

A aruncat săgeata în ruine şi s-a aplecat într-o 
parte, trăgându-şi desaga mai aproape, cu limba 
printre dinţi. Pielea asudată sclipea în lumina care intra 
prin mica arcadă. 

— Vrei să-mi spui că ai un spion, a zis Nasir. 

— Mai mulţi, a gâfâit generalul, scotocind prin sac. 

Nasir s-a gândit la acea dimineaţă, cu două zile în 
urmă, când îl chemase sultanul. Când îngenunchease 
pe podeaua tare din odăile lui Ghameg, ascultându-i 
ordinele referitoare la călătorie. Când o servitoare 
intrase pe furiş în încăpere, cu o tavă de fructe în 


223 


mâini. Cum zăbovise pe-acolo, aprinzând beţigaşele 
aromate şi umplând iatacul cu mirosul senzual al 
acestora. 

Când aceeaşi servitoare intrase în odăile lui Nasir 
când el era la Daama Faris cu Altair. 

Rimaal. 

Kharra. 

N-avea cum. Neîncrederea şi-a încolăcit degetele 
ei negre în jurul plămânilor lui. 

— Kulsum, a mârâit Nasir. Ea e spionul tău? 

Altair l-a privit lung. 

— Crezi că a venit la tine din proprie iniţiativă? 
Credeai că o femeie răpită din sânul familiei şi 
transformată în sclava ta se putea îndrăgosti de un 
monstru? 

A râs batjocoritor şi a rupt o fâşie de pânză cu 
dinţii. 

Nasir a simţit cum ceva din el se sfâşie în acelaşi 
fel, cu margini zimţate şi resturi inerte. 

Ştia că e un monstru. Se obişnuise cu ideea. Dar 
Kulsum... 

— Eşti chiar mai prost decât zice tatăl tău că eşti. 

Nasir l-a privit inexpresiv. li plăcea să creadă că nu 
mai avea slăbiciunea numită emoție, după toate 
nenorocirile prin care trecuse şi pe care le evitase. Dar 
Kulsum. Kulsum era diferită. Kulsum era cea care-l 
scosese din disperarea lui nesfârşită. 

Kulsum îl iubise. Venise la el chiar şi după noaptea 
aceea blestemată în care tatăl lui îi dăruise cutia aceea 
de argint. 

Sau şi asta fusese uneltirea lui Altair? 

Nasir ştia că era aproape imposibil să găsească o 
persoană pe care s-o poată iubi şi care să-l poată iubi. 

Ştia, dar fusese prea orbit de atâta afecţiune. 
Afecţiune fabricată. 

A strâns pumnii şi a tras de mânecile deja 
coborâte. Anii aceia au rămas în trecut dintr-un motiv. 
Cuvintele de pe braţul său drept fuseseră tatuate acolo 
dintr-un motiv. Acum situaţia era clară: nu iubea pe 
nimeni şi nimeni nu-l iubea pe el. Dragostea era o 
fantezie. 

Viaţa lui, această existenţă îngrozitoare, va 
continua. 

— Ridică-te, a spus Nasir. 

Altair terminase de bandajat rana şi era palid din 
cauza hemoragiei. Preţ de o clipă, Nasir s-a gândit că 
ar fi trebuit să-l ajute să-şi îngrijească tăietura. Dar 
clipa aceea - la fel ca panica ce-l cuprinsese când 
Altair fusese lovit - trecuse, iar el n-a mai simţit din 
nou nimic. Generalul a aruncat cârpa însângerată cât 
colo. 

— Ţi-ai dat seama că încă ai nevoie de mine? 

Nasir nu voia să-i dea satisfacția de a reacţiona la 
dezvăluirea lui despre spioni. Despre Kulsum. /n orice 
caz, ce are de spionat la mine? 

— Incă încerc să mă hotărăsc. 

Altair s-a ridicat. Îşi ţinea braţul drept rigid, iar 
cămaşa îi era pătată de sânge. 

— Nu-ţi face griji pentru mine, Sultani. Mă vindec 
mai repede decât îşi poate închipui mintea ta plată. 

— Corect. Pentru că eşti un fel de creatură 
legendară. 

— Ai fi surprins. 

— Nimic din ce te caracterizează nu mă poate lua 
prin surprindere. 

— E mort, nu-i aşa? Demenhunul, a zis Altair. 

Tonul îi fusese îmblânzit de o nuanţă de regret. 
Nasir a ridicat din sprânceană. 

— II cunoşteai. 

Altair a răspuns ridicând uşor din umeri. Un alt 
amănunt din cunoştinţele sale misterioase care păreau 
să transcendă califatele. 

— Odată a luat parte - a spus el, apoi a făcut o 
pauză şi şi-a scurtat răspunsul - la o misiune de 
salvare. Un om de ispravă. 

— O misiune de salvare. Tu. 

Nasir s-a încruntat. Şi cu un demenhun? Ce-au avut 
de salvat? Nasir şi-a muşcat obrazul pe dinăuntru, 
îngândurat. 

— Eu nu sărut ca apoi să mă laud, prinţişorule. 

Nasir a căscat în semn de dispreţ. 

— În fine, a spus Altair cu un zâmbet forţat. 
Suntem iar noi doi şi, Doamne sfinte, ce mai pereche 
facem. 

Nasir i-a aruncat o privire ucigătoare. 

— Mai latră tu mult şi va rămâne unul singur. 

Altair a rânjit. 

— Ah, dar eu eram deja mort când am pus piciorul 
pe Sharr. S-ar putea să ne distrăm pe drum, laa? 

Nimeni n-a pomenit de faptul că Nasir îi salvase 
viaţa lui Altair. Sau că un ifrit încercase să-l omoare. 

Nasir nu ştia ce-l îndemnase să schimbe ţinta în 
ultimul moment. Să-l salveze pe cel care îşi irosea 
vorbele  umilindu-l. Care, contrar aşteptărilor, era 
singurul său aliat pe Sharr. 

Nasir se săturase de vorbărie. De sentimente. De 
gânduri. 

— Vânătorul va fi de-acum în alertă, iar noi am 
pierdut o grămadă de timp cu indispoziţia ta. 

Soarele pălise şi umbrele se ridicaseră din nisipuri. 
Insula Sharr se trezea la viaţă. Misiunea lui Nasir 
rămăsese aceeaşi. 

Venise vremea ca Vânătorul să devină vânat. 

Zafira era urmărită, dar nu se putea gândi decât la 
Sharr. Care înghiţise cu nesat sângele lui Deen şi care 
voia mai mult, înnegrind nisipurile şi speriind soarele. 

A urcat nişte trepte de piatră, a ocolit câteva 
coloane sfărâmate şi şi-a croit drum printre tarabele 
abandonate, din lemn putrezit. Şi-ar fi îngăduit o clipă 
pentru a contempla sooqul părăsit din Sharr, dacă n-ar 
fi fost urmărită. 

Vântul vuia, iar ea de-abia vedea dincolo de 
următoarele cinci trepte. Mantia o sufoca, o fiară aflată 
în cârdăşie cu căldura. Dar nu voia ca urmăritorul ei să 
afle cine era, aşa că-şi ştergea cu încăpățânare 
sudoarea cu dosul palmei, blestemând deşertul. 

Dacă vrei să-ți faci de lucru, du-te şi topeşte 
Demenhurul. 

Umbrele s-au agitat, râzând. 

S-a poticnit o dată, de două ori - cizma i s-a blocat 
într-o treaptă pe care n-o văzuse şi fata s-a prăvălit pe 
o pantă de rocă dură. A tras un şir de înjurături pe care 
numai Yasmine le-ar fi folosit, iar vorbele au răsunat în 
ruine până ce piatra de var a scuipat-o în nisip, la mică 
distanţă de un scorpion care înţepase o şopârlă. Zafira 
s-a îndepărtat cu un şuierat. 

Şi apoi, un foşnet. Din față. Nu din spate, unde ar fi 
trebuit să fie urmăritorii săi. 

S-a ridicat lent, cu durere în oasele-i lovite, 

strângând din degetele ce-i tremurau. Era nenorocitul 
de Vânător - nu-i stătea în fire să fie atât de 
temătoare. A observat o crevasă între două cupole 
zăbrelite şi s-a adăpostit acolo, aşteptând şi scoţându- 
Şi cu atenţie jambiya. 

Omorâse animale, e drept, dar niciodată un om. 
Totuşi, dacă ar fi fost nevoită, dacă simţea vreo 
ameninţare, era pregătită. Tatăl său o învățase foarte 
bine. 

Nisipul s-a tulburat, iar ea şi-a ţinut răsuflarea când 
un bărbat a apărut din norul de praf, arătând aşa cum 
îl văzuse ea de multe ori, cu buclele sclipind arămii. S- 
a gândit la degetul mic îngemănat cu al ei, la inelul de 
la pieptul ei. 

Deen. 

Îşi pierdea minţile. Era fiica unei nebune, fiica unui 
nebun. Nebunia îi curgea prin vene. Era singura 
explicaţie pentru toate astea. N 

Dar el părea palpabil, real, viu. I| văzuse murind, se 
uitase fix la silueta sa neclintită când insula Sharr îl 
înghiţise. 

Nu, nu-l înghiţise. Îl reparase şi i-l înapoiase. 

Zafira s-a ridicat în picioare fără şovăială, fără să 
mai păstreze tăcerea. Deen s-a răsucit când a auzit 
zgomotul făcut de cizmele ei. 

— Deen, a zis ea. 

Poate era o iluzie din cauza luminii, dar părea 
straniu de nemişcat. Poate că se uitase prea mult la 
pieptul lui neclintit, de părea la fel chiar şi acum. Căci 
cine se uita vreodată să se asigure că un alt om 
respiră? 

El a ridicat mâna, iar degetele i s-au îndoit pline de 
nesiguranţă. Ceva din acel gest a făcut-o să se 

oprească, dar el i-a observat ezitarea, aşa cum observa 
totul la ea, şi a zâmbit. 

Deen a zâmbit, acel gen de zâmbet care putea 
rivaliza cu soarele însuşi, şi totul a fost din nou cum 
trebuie să fie. 


Capitolul 30 


Nasir aproape că a scos un mârâit zgomotos. 

Prostul ăla de Vânător era nebun. Văzuse acea 
creatură, urâtă şi întunecată, şi-şi vârâse jambiya în 
teacă. 

Şi-a lăsat garda jos. 

S-a apropiat mai mult. 

Nasir privea totul dintr-un coridor dărăpănat şi 
tremura de frustrare. 

Ifritul avansa cu precauţie. Era o creatură făcută 
din foc fără fum, încarcerată pe insula Sharr de Surori. 
Şi, odată cu lăsarea întunericului, nu doar ifriţii ieşeau 
din umbre. 

— Crezi că Vânătorul vede ifriţii drept ceea ce 
sunt? a întrebat Altair, răsucindu-şi umărul cu mare 
atenţie. 

Lui Nasir nu-i păsa. Dacă mai aştepta mult, 
creatura l-ar fi ucis pe Vânător şi singura lor şansă de a 
ajunge la Jawarat ar fi pierit şi ea. De ce se afla 
bărbatul acela mereu în pericol? 

Şi-a ridicat arcul şi a simţit greutatea busolei în 
buzunar. Nu-i spusese lui Altair că, de când urcaseră 
zidul de pe Sharr, busola îşi schimbase direcţia de 
două ori. 

Că-l dusese la Vânător, de două ori. 

Începutul unui țipăt a întrerupt gândurile lui Nasir. 


229 


Capitolul 31 


Era a doua oară când Zafira îl vedea pe Deen 
murind. Cu siguranţă chinul ăsta avea un sfârşit. 

Săgeata l-a lovit din nou în inimă. Aceeaşi săgeată 
de mai devreme, din abanos, cu aripioare înguste din 
argint. O expresie de mânie a schimonosit trăsăturile 
lui Deen când povestea s-a repetat. O violenţă pe care 
fata nu i-o mai văzuse niciodată pe chip. 

In timp ce el se prăbuşea, inima Zafirei i-a luat 
glasul în stăpânire şi fata a scos jumătate de țipăt, apoi 
mintea i-a spus să se oprească. Era un sunet pe care 
ea nu-l scosese niciodată. 

Însă. 

Deen se degrada chiar sub ochii ei. Se preschimba. 
Părul i se subţiase până când chelise de tot, ochii i se 
înnegriseră cu totul, iar trupul lui s-a prăbuşit în 
umbrele sooqului. 

Fata s-a dat înapoi înjurând. Moartea lui Deen o 
afectase atât de mult, încât lăsase garda jos şi căzuse 
în capcana întinsă de Sharr. Un ifrit. Creaturi care se 
hrăneau cu disperare şi suferinţă. Insula Sharr nu 
îngropase trupul lui Deen şi nici măcar nu-l devorase. 

Îl furase. 

Ceva a pocnit în spatele ei, iar Zafira a încremenit. 
Un alt pocnet - un zgomot făcut intenţionat ca să fie 
auzit. 

Paşi grei de cizme pe terasele de piatră. Omul care 
o salvase acum de ifrit şi-l omorâse mai devreme pe 
Deen. S-a întins în spate după arc şi... 

— Stai pe loc. 

Era un glas rece, obişnuit să dea ordine fără să fie 

nevoie să se repete, în ciuda timbrului grav. A 
încremenit cu mâna deasupra capului, apoi a strâns 
uşor pumnul. 

— Nu mişca, Vânătorule. 

La auzul acestor cuvinte, fata a înţepenit. 

— Reputația te precede. 

Privirea  Zafirei s-a îndreptat asupra trupului 
ifritului, acolo unde-l străpunsese săgeata neagră cu 
argintiu. Argint adevărat, ceea ce însemna că aparţine 
cuiva înstărit. Negru şi argintiu, negru şi argintiu. Şi-a 
forţat memoria. Cunoştea aceste culori. Ştia unde 
vorbesc oamenii cu acest accent liniştitor. 

| s-a tăiat răsuflarea. Sarazini. 

— Dă-ţi rida’ jos. 

Rida”. În limba sarazină, glugă. Sarazini, ca oamenii 
care o atacaseră prin surprindere la marginea ținutului 
Arz. Ca sultanul însuşi. 

— Am spus: dă-ţi rida’ la o parte. 

A cântărit posibilitatea ca bărbatul s-o ucidă pe la 
spate. O mişcare mişelească, dar pe care nu ar fi 
eliminat-o din purtarea unui sarazin. La urma urmelor, 
aproape că o omorâse înainte de a-l ucide pe Deen... 

Nu, dacă avea să moară, voia să vadă cine-l răpise 
pe Deen prea devreme din Arawiya. 

S-a răsucit şi a lăsat gluga să cadă. 

Erau doi. Amândoi tineri. Aveau ochii pictaţi cu 
kohl fumuriu şi Zafira s-a gândit vag că Yasminei i-ar 
plăcea asta foarte mult. Cel mai voinic era mai blond şi 
mai drăguţ, cu pielea sărutată de soare şi cu o 
expresie amuzată pe chip. Turbanul îi era strâns în 
jurul capului cu grijă şi câteva şuviţe aurii i se zăreau 
de sub acesta. O pată de sânge îi marca umărul drept 
şi bandajul pus în grabă arăta prezenţa unei răni 

proaspete. Pe una dintre coapsele musculoase i se 
odihnea un jambiya cu mânerul incrustat cu pietre 
preţioase, iar şalvarii săi aveau o nuanţă opulentă de 
roşu-purpuriu. 

Celălalt bărbat era mai zvelt. Puterea îi radia din 
forma tăioasă a umerilor şi din încleştarea maxilarelor. 
Părul de pe frunte era negru ca umbrele insulei, iar 
pielea, măslinie, la fel ca a oamenilor care o atacaseră. 
În jurul capului îşi înfăşurase o keffiyah în pătrăţele 
negre şi cenuşii, iar chica îi atârna pe ceafă. 

Purta un costum cum ea nu mai văzuse vreodată, 
surprinzător de lipsit de arme, de parcă acesta era 
scopul principal: să treacă neobservat. O cicatrice îi 
străbătea partea dreaptă a feţei, din frunte până în 
vârful obrazului - era uimitor faptul că ochiul îi 
rămăsese intact. 

Ochii lui. Erau de un gri tumultuos, precum cenuşa 
stinsă a unui foc, risipită de un vânt rece. El era cel cu 
săgeata îndreptată spre inima ei şi cu sprâncenele 
ridicate de uimire. 

Asta era ceva nou - să fie studiată de un bărbat 
când era femeie. Era obişnuită ca oamenii să se uite la 
silueta ei învăluită de mantie, încât acum aproape că s- 
a strâns în ea însăşi. Dar a simţit pe bărbie degetele 
fantomatice ale lui Deen şi s-a îndreptat, îngăduindu-şi 
să zâmbească batjocoritor în timp ce sarazinul nu-şi 
găsea cuvintele. 

— Eşti fată. 


Capitolul 32 


Nasir se îndoia că tatăl său ştia că renumitul 
Vânător demenhun era o fată. Nici nu credea de fapt 

că lui Ghameqg îi păsa ce era Vânătorul. 

— lar tu eşti un asasin, a replicat ea fără să şovăie. 

Şi-a rostit vorbele cu accentul tăios din Demenhur. 
A ridicat bărbia şi l-a privit în ochi fără să-i pese de 
săgeata aţintită către ea. 

Era înaltă şi avea umeri laţi, iar aceste trăsături o 
ajutaseră să păstreze aparenţa masculinităţii. Căra doi 
saci. Avea şalvarii vârâţi în cizmele suple, cu teci de 
piele prinse de fiecare picior. Cămaşa ei largă era 
legată cu un brâu negru, acoperit de mantie când şi-a 
lăsat pumnul în jos. 

Mai întâlnise demenhuni, dar niciunul ca ea. Totul 
la această fată era dur, de la pomeţii ei şi linia buzelor 
până la unghiul nasului şi asprimea părului negru, 
împletit ca o coroniţă în jurul capului. Un profil 
colţuros, o schiţă de gheaţă. Chiar şi privirea fetei era 
greu de înfruntat - ochi de-un albastru-palid, reci şi 
lipsiţi de emoție, umbriţi de gene care-şi aruncau 
umbra pe obrajii ei palizi. 

Fata şi-a mutat privirea spre Altair, apoi din nou 
spre Nasir, ridicând din sprâncenele subţiri. 

— Daţi-i drumul. 

Chiar şi vocea îi era de gheaţă. El a coborât arcul, 
iar sprâncenele ei s-au înălţat şi mai mult. 

— Nu te opri acum, a spus ea. M-ai luat la ţintă mai 
devreme, nu-i aşa? Loveşte-mă, jaban. Nu voi tresări. 

Nasir a strâns mai tare arcul în mâini la auzul 
cuvântului „laş”. 

— S-a răzgândit, a spus Altair, venind spre ea. 

Nasir şi-a ţuguiat buzele, în vreme ce lui Altair i-a 
apărut pe faţă zâmbetul acela care de obicei le făcea 
pe femei să se topească. 

— Altair al-Badawi. 

Tăcere. Fata şi-a aruncat din nou privirea spre 
Altair. Era o scrutare atentă, o privire rece şi 
deliberată. Falca îi tremura de furie şi suferinţa îi 
îngreuna trăsăturile. 

— Funcţionează? a-ntrebat ea plat. 

Vântul a vuit, aruncându-i şuviţele rebele pe faţă. 

— Huh? 

— Să te apropii prea mult şi să zâmbeşti atât de 
răpitor. Funcționează? 

Nasir şi-a înăbuşit un hohot de râs. Dar Altair şi-a 
revenit le fel de iute ca de obicei. 

— Uneori. Dar tu eşti unică, nu-i aşa, Vânătoreaso? 

La auzul cuvântului, fata a înlemnit şi s-a dat 
înapoi, spre cadavrul înnegrit al ifritului. Nasir nu era 
sigur că o săgeată în piept ar fi putut ucide un ifrit, dar 
nu avea de gând s-o avertizeze că acea creatură ar fi 
putut fi încă în viaţă. 

S-o avertizeze. Vânătorul era o fată. 

— Vrei să ne atingem nasurile şi să fim de-acum 
cei mai buni prieteni? După ce mi-ai ucis - s-a oprit 
sufocându-se, neştiind cum să eticheteze relaţia dintre 
ea şi bărbatul care o privise cu o dorinţă pe care ea, în 
mod limpede, n-o simţise - cel mai bun prieten? 

Minciuni. Era o mincinoasă lamentabilă. 

Altair şi-a încrucişat braţele. 

— Mă tem că există locuri mai bune decât Sharr în 
care să-ţi faci prieteni. Suntem aici ca să-ţi propunem o 
alianţă... De vreme ce eu şi tovarăşul meu ne dorim 
acelaşi lucru ca şi tine. 

— Jawaratul pierdut, a spus ea. 

El a dat din cap. In faţa expresiei ei descurajate, 
Altair s-a schimonosit, dându-se de gol că-ncearcă să- 
şi ascundă un zâmbet. 

— Veniri aici, încercaţi să mă ucideri, îmi omorări 
prietenul, iar acum vreţi să-mi deveniri... aliaţi? Voi, 
sarazinii, sunteţi mai barbari decât vi s-a dus vestea. 

— Probabil. 

Altair a înclinat din cap şi purtarea lui ghiduşă s-a 
evaporat. 

— După cum văd eu lucrurile, te putem ucide şi ne 
putem vedea mai departe de drum. Dar, împreună, noi 
trei am putea avea şanse mai mari. 

A făcut un gest spre ifritul doborât la pământ, 
ascuns acum sub nisipurile mişcătoare. 

— Noi ţi-am salvat viaţa. 

Fata avea cele mai sincere trăsături din lume - 
Nasir vedea cum se gândeşte la propunerea lor. Şi-a 
ridicat privirea spre el şi ochii ei ca două cioburi de 
gheaţă au detectat adevărata primejdie. Săgeata din 
arcul lui Nasir o dusese la concluzia că el îl ucisese pe 
demenhun. 

— Şi când găsim Jawaratul? a-ntrebat ea. 

Nu dacă, ci când. Nu era nimic mai respectabil şi 
mai periculos decât o femeie încrezătoare în sine. 

De data aceasta a vorbit Nasir. 

— Vedem atunci. 


Capitolul 33 


Furia ardea în venele Zafirei, mai aprinsă decât 
nisipurile fierbinţi. Vrăjitoarea Argintie îi trimisese pe 
Deen şi pe nenorocirii pe sarazini. 

De ce să facă alianţă? Dacă erau în stare s-o 
vâneze în acest abis de piatră şi nisip, cu siguranţă 
erau capabili să găsească şi singuri Jawaratul. N-aveau 
niciun motiv s-o coopteze şi pe ea. A fi Vânătorul 

demenhun nu însemna nimic pe Sharr. Nu era nimic 
mai mult decât o fată dintr-un califat unde toată lumea 
avea zăpadă în creier şi zâmbete pe faţă. Cel înalt nici 
măcar nu-i spusese numele lui adevărat de familie; a/- 
Badawi însemna „nomad”. Un nume obişnuit pe care îl 
foloseau bărbaţii care voiau să-şi ascundă originile. 

Zafira era momeală sau scut. 

Dar trebuia să aleagă între a muri acum sau a muri 
mai târziu, după cum hotăra să accepte această 
invitaţie jalnică. Dacă sarazinii n-ar fi salvat-o de ifritul 
care luase înfăţişarea lui Deen, ar fi fost deja moartă. 

Amânându-şi moartea, îşi dădea un răgaz să se 
gândească la o modalitate de a ieşi din încurcătura 
asta. Mai mult de-atât: o cale de a-l răzbuna pe Deen. 

Aşa că a dat din cap, iar bărbatul cu păr negru a 
făcut la fel. Nu era deloc un jurământ. Doar un târg 
fragil făcut prin înclinarea capetelor. A chicotit, 
ignorând privirile ciudate ale celor doi. 

— Acum că suntem aliaţi şi în relaţii bune, ce-ar fi 
să ne spui cum te cheamă? a început Altair, ca şi când 
n-ar fi ameninţat-o cu moartea cu câteva minute mai 
devreme. N-am crezut că vestitul Vânător e atât de 
drăguţ. 

Zafira şi-a dat ochii peste cap. 

— Intotdeauna vorbeşti atât de mult? 

El s-a încruntat, coborându-şi colţurile buzelor într- 
un semicerc perfect. 

— Cred că vei prefera pălăvrăgeala mea în locul 
tăcerii mormântale a ăstuia. 

Omul cu păr negru a studiat-o, iar ochii lui cenușii 
au căpătat o oţelire de neclintit. Cicatricea aceea 
oribilă de pe chip i-a scânteiat. Poate că nu vorbea, dar 
mintea lui era plină de cuvinte. Oamenii ca el, Zafira 

ştia, erau primejdioşi. 

Altair a luat-o înainte, mânuind iataganul curbat ca 
pe o prelungire a mâinii sale. Avea unul şi-n cealaltă 
mână, dar bandajul din jurul umărului explica foarte 
clar de ce nu-l poate folosi. Muşchii de pe braţele sale 
solide se încordau pe mânere, iar Zafira şi-a ferit 
privirea. Oare cât de mult să mănânce ca să aibă nişte 
muşchi perfecţi ca aceştia? 

— Văd că mă studiezi, Vânătoreaso. Nu-ţi face griji, 
a spus Altair, privindu-şi rana. O să fiu ca nou cât ai 
zice peşte. 

S-a uitat la tovarăşul lui. 

— Te-ai întrebat vreodată de ce îmi acordă femeile 
atât de multă atenţie? 

— Poate pentru că semeni cu un câine pierdut şi 
turbat, a spus cel cu părul negru, pe deplin serios. 

Zafira şi-a înăbuşit un hohot de râs, iar Altair s-a 
răsucit spre ea cu o încruntătură comică. Fata nu ştia 
care era exact relaţia dintre cei doi sarazini. Nu păreau 
a fi nici fraţi, nici prieteni, dar aveau unul pentru 
celălalt un soi de respect pe care nu doreau să-l 
recunoască. Unul avea putere asupra celuilalt, dar încă 
nu-şi dădea seama care. 

Ucigaşi, şi-a reamintit ea. Asta era tot ce conta. ŞI 
dacă săgețile din lemn fin, cu aripioare de argint, erau 
un semn adevărat, aveau mai multe mijloace decât 
cele la care ar fi putut visa Zafira. După o clipă de 
tăcere, fata a vorbit: 

— Zafira. 

— Ce-i asta? 

— M-ai întrebat cum mă cheamă, a zis ea. 

Nisipul dansa în depărtare, sclipind sub razele 
soarelui. Lumea încă era cu o nuanţă mai întunecată 

decât atunci când ea şi Deen ajunseseră aici. A atins 
inelul rece pe care i-l dăduse el şi aproape că s-a 
clătinat amintindu-şi de pieptul lui nemişcat. Lacrimile i 
s-au adunat în gât. Altair a dat din cap, neştiind ce se 
petrece în sufletul ei. 

— Se pare că mama ta s-a luat după sultană când 
ţi-a dat acest nume. 

Fata a clipit, nelămurită. 

— Cum? 

— Zafira înseamnă „victorioasă”. 

Altair şi-a şters sudoarea de pe frunte cu capătul 
turbanului. Pânza era întunecată şi bătea în roşu. li 
amintea de un şarpe dintre cei în culori aprinse, 
otrăvitori şi ispititori deopotrivă. 

— Asta înseamnă şi Nasir, numele mult-iubitului 
nostru prinţ moştenitor. Vezi tu, Vânătoreaso, ştiu 
câteva lucruri despre nume. 

— Ştie câteva lucruri despre prea multe lucruri, a 
mârâit celălalt. 

— Ah, haide, hashashin. Aud cumva un strop de 
gelozie în glasul tău? 

Un asasin. Aşa se explicau costumul său şi 
mişcările calculate. Ar fi fost uşor de presupus că el îl 
omorâse pe Deen, dacă Altair n-ar fi încercat s-o ucidă 
pe ea. 

— Ştiu cum îl cheamă pe prinţ, a spus ea. 

Altair a privit-o ciudat, iar hashashinul s-a uitat în 
cealaltă parte. 

Au cotit spre est, pe o potecă plină de piatră 
sfărâmată şi de mici dune de nisip. Din mers, Altair a 
ciopârţit plantele agăţătoare moarte şi, oricât de mult 
i-ar fi convenit Zafirei să-l lase să curețe ruinele, avea 
un Jawarat de găsit. 

Şi o evadare de plănuit. 

— Trebuie s-o luăm în direcţia aceea, a spus ea, 
întorcându-se spre nord şi ieşind din umbră. 

Sarazinii s-au uitat unul la celălalt. 

— Presimt că Jawaratul va fi mai aproape de 
centrul insulei, a adăugat fata. 

Hashashinul a privit cărarea croită de Altair. 

— Într-acolo mergem. 

Glasul lui coborât, mort, a făcut-o să se înfioare. 
Apoi a răspuns: 

— Nu, cărarea aceea ne va duce la marginea 
insulei. 

— Asta spune busola ta? a-ntrebat Altair. Ai... 
primit una? 

— Să primesc una? a repetat ea, apoi şi-a amintit 
de busola lui Deen şi inima i s-a frânt în două când 
memoria i s-a trezit la viaţă. 

Fata a clătinat din cap înainte ca Altair să-şi dea 
seama cât de tulburată este, înainte ca hashashinul, cu 
privirea lui rece şi calculată, s-o poată citi. 

Acesta s-a apropiat, ţinând în palma înmănuşată o 
busolă purpurie şi argintată. Obiectul i-a adus aminte 
Zafirei de Vrăjitoarea Argintie. Altair s-a uitat peste 
umăr. 

— Încotro arată? 

— E stricată, a spus el şi a trântit capacul. 

Mincinos. Văzuse acul mişcându-se. 

— N-avem nevoie de busolă, a zis ea. Ştiu încotro 
merg. Mereu am ştiut unde merg. 

Nu ştia cum făcea acest lucru. Odinioară credea că 
reuşeşte datorită experienţei. Aşa cum brutarul nu-şi 
măsoară niciodată grisul înainte de a face zilnic tăvile 

de harsha$. Nu avusese niciodată nevoie de un 
instrument care să-i arate unde să meargă. Dar dacă 
brutarul ar fi avut de-a face cu o cantitate 
necunoscută, n-ar fi ezitat măcar? N-ar fi avut nevoie 
atunci de un instrument? 

Zafira nu se gândise prea mult pe unde s-o apuce 
printre ruinele insulei Sharr. Dar acel clocot bizar din 
sângele său s-a potolit doar când s-a întors în direcţia 
în care voia să meargă. 

— A, da. Haideţi s-o urmăm pe fata care hotărăşte 
pe ce cărare s-o apuce după cum îi dictează 
sentimentele, a spus Altair, smulgând-o din gândurile 
ei. 

Zafira şi-a dat ochii peste cap şi i-a lăsat în urmă. 
Dar nu cumva şi Deen spusese ceva asemănător? 

Drumul ei îl omorâse. 

Fata s-a oprit şi a auzit sunetul iataganelor vârâte 
în teacă, urmat de fâșâitul cizmelor pe pietriş. N-ar fi 
fost prea rău să-i ducă spre moarte pe uriaş şi pe 
tovarăşul lui care se răstea tot timpul. 

— Ştiu la ce te gândeşti, a zis Altair suav. 

— Nu, nu ştii, a spus celălalt. 

Zafira nu s-a obosit să-l întrebe cum îl cheamă. 

— De ce îţi închipui tu mereu că vorbesc cu tine? 

— Ţi se pare că fata asta te ascultă? 

— De ce cred oare bărbaţii că femeile nu-i ascultă 
decât dacă se uită la ei? s-a răstit Zafira. 

Câteva momente mai târziu, Zafirei i s-a părut că 
nu mai aude niciun sunet în spatele ei şi s-a răsucit. O 
urmau amândoi, într-o tăcere de mormânt. Deci 
foşnetul de mai devreme fusese un şiretlic. De ce 
aveau nevoie de ea? Această enigmă o scotea din 

minţi. 

A atins jambiya lui Baba, pe care îl avea prins la 
brâu. 

— Deci? Zi ce-ai de zis. 

— Ce să zic? Vrei să cânt ca să treacă mai repede 
timpul? a-ntrebat Altair. 

— Rezultatele aşa-zisei tale citiri a gândurilor, a zis 
ea serioasă. 

— Ah, văd doar cum pui la cale uciderea noastră, 
de mult timp, a zis Altair, oarecum tăios. Adu-ţi aminte 
un mic detaliu, Vânătoreaso: faţa ta gândeşte înaintea 
ta. 

— Creierul meu, spre deosebire de al tău, intră-n 
funcţiune înaintea restului trupului meu, a replicat 
Zafira. 

Ştia că faţa o dă de gol. Toată lumea ştia asta. Dar 
Deen o ştia cel mai bine. Altair a izbucnit în râs. 

— Nu mi-ar sta în fire să te contrazic. 

Şi-au continuat drumul departe de construcţiile de 
piatră. Zafira era pe deplin conştientă de fiecare privire 
calculată pe care o schimbau cei doi tineri, când 
credeau că ea nu-i observă. Era şi mai conştientă de 
felul în care o privea cel brunet. 

Cu cât Zafira înainta mai mult, alternând între nisip 
şi piatra nemiloasă, cu atât îi era mai greu să respire. 
Gluga i se transformase într-o cuşcă şi ochii îi ardeau, 
în timp ce sudoarea i se prelingea printre pleoape. 
Lumea se clătina la nesfârşit; orizontul se unduia 
înşelător. 

Şi-a trecut limba peste buzele crăpate. 

Apă. Oriunde se uita, vedea apă. 

Un miraj, Zafira. E un miraj. 

— Vânătoreaso? 

Altair s-a oprit lângă ea când Zafira s-a prins de 
nişte zăbrele ca să poată rămâne în picioare. Fata a 
făcut un gest nerăbdător, iar el a mers mai departe 
ridicând din umeri şi stârnind nisipul în urma sa. 

Respira. Scoate-ți nenorocita asta de mantie. Ce 
sens mai avea, oricum? Ştiau că e fată. Şi-a ridicat 
degetele spre clema rece a mantiei şi... nu. Nu o va 
învinge o mantie. Putea să-ndure un strop de căldură. 

O umbră s-a ivit lângă ea, iar Zafira l-a privit tăios 
pe hashashinul cu păr negru. Ceva i s-a schimbat în 
trăsături, doar puţin, când s-a uitat în ochii lui. Un 
amestec de uimire şi o nuanţă de furie. Era un soi de 
slăbiciune în felul în care genele lui întunecate îi 
mângâiau pielea când clipea. 

— Scoate-ţi mantia, a zis el. 

Zafirei i s-a pus un nod în gât şi capul a început săi 
se învârtă. Rafalele de nisip îi biciuiau pielea. 

— Ce vrei să faci cu mine? a şoptit ea, răsuflând 
tot mai greu. 

El a murmurat un răspuns, dar ea n-a auzit decât 
accentul acela zglobiu înainte ca soarele să se stingă şi 
ea să se scufunde în întuneric. 


Co 
od 


Zafira a priceput, în cele din urmă, de ce 
arawiyenii sărbătoreau luna. De ce vederea ei îi făcea 
pe oameni să suspine. 

Din cauza deşertului. Căldura înăbuşitoare care-i 
seca până la os până când soarele asfinţea dincolo de 
orizont şi luna se strecura pe cerul întunecat şi 
nesfârşit, dăruindu-le atingerea ei răcoroasă. Era o 
frumuseţe pe care oamenii nu o apreciau în Demenhur, 

din cauza soarelui timid. 

Nu se bucurase niciodată să vadă sfera albă şi 
maiestuoasă mai mult decât acum. 

Simţea muşchiul rece sub spinare. O siluetă era 
aplecată deasupra ei, conturându-se în lumina lunii. l-a 
trecut o cârpă udă peste frunte şi a strâns din buze 
când a văzut că era trează. Hashashinul cu păr negru. 
Nu era nici urmă de Altair. 

Ceruri mari. Leşinase. Leşinase în mijlocul unei 
insule necartografiate, alături de doi bărbaţi sarazini. 
Panica i-a strâns pieptul şi a făcut-o să se dea în spate, 
cu cizmele săpând în praf şi cu muşchiul lipindu-i-se de 
palme. 

Un iaz sclipea întunecos sub razele lunii, înconjurat 
de plante bogate. Dincolo de mica oază, dunele de 
nisip se-ntindeau cât vedea cu ochii. Mantia îi era 
împăturită într-o parte. Sacii îi erau, de asemenea, 
neatinşi. 

Luna lumina şi ascuţea trăsăturile aspre ale 
hashashinului. 

— Ai leşinat din cauza căldurii şi ţi-ai fi spart capul 
dacă nu te-aş fi prins. Altair te-a dus în braţe până aici. 
Eu ţi-am scos mantia. 

Bărbatul a întors capul şi şi-a dus o mână la gât. 

— Nimic altceva. 

Vocea i s-a confundat cu întunericul, apoi a amuţit. 
Ca şi cum simpla idee de a vorbi l-ar fi dezonorat. 

— Cine eşti? l-a întrebat. 

Şi-a încrucişat braţele la piept, ignorând cârpa din 
mâna lui întinsă. El şi-a coborât mâna. 

— Depinde de unde priveşti lucrurile. 

Suferinţa îi răzbătea din cuvinte. 

— Ce vrei să faci cu mine? a întrebat ea din nou, în 

şoaptă. De ce ai încercat să mă ucizi? De ce ai avut 
grijă de mine? Buzele lui s-au întredeschis. 

— Ah, sayyida ne binecuvântează cu prezenţa ei, 
la fel de palidă ca luna însăşi! a strigat Altair apărând 
din umbre, scăldat în lumină albastră. 

Zafira aproape că s-a sufocat când i-a zărit pieptul 
gol. Auriu, sculptat - ceruri mari. El a rânjit - ce om 
fără ruşine. 

— Era şi timpul. Trebuie s-o luăm din loc. 

— Rămânem aici peste noapte. Are nevoie de 
odihnă, a zis hashashinul. 

A venit rândul Zafirei să-l privească surprinsă. 
judecând după sunetul scos de Altair, era clar că 
hashashinul ţinea rareori cont de nevoile altcuiva în 
afara propriei persoane. 

— O să stau de pază, a continuat el. 

Altair s-a îndoit de mijloc. 

— Dar desigur, sul... 

Hashashinul l-a întrerupt cu un mârâit, iar Zafira a 
ridicat din sprâncene. Altair a oftat exagerat şi a 
răspuns ducându-şi două degete la tâmplă. 

Pentru nişte sarazini, cei doi păreau uneori ciudat 
de... normali. În timp ce Zafira se străduia să-şi 
ferească privirea, Altair şi-a înfăşurat un bandaj 
proaspăt în jurul rănii. S-a îmbrăcat înainte de a-şi 
desface așternuturile, un covor ţesut, cu modele 
complicate verzi şi albastre şi cu ciucuri bej. Apoi s-a 
întins pe spate, încrucişându-şi mâinile sub cap şi 
tresărind de durere. Kharra. Zafira nu-şi adusese 
aşternuturi. 

Altair a rânjit insinuant, observând acelaşi luciu. 

— Putem să împărţim. 

— Ah, nu, shukrun, a spus ea repede, înăbuşindu-şi 

mânia dinăuntru şi vârându-se la loc în mantia ei. 

Deen i-ar fi oferit așternuturile sale şi ar fi dormit în 
nisip, dacă n-ar fi avut încotro. A luat desaga lui Deen 
şi a sprijinit-o de o piatră tocită. Deen. Deen. Deen. Tot 
ce rămăsese din el erau lucrurile pe care le atinsese. O 
cutie de cacao şi o sticluţă de miere, amândouă la fel 
de goale ca lumea fără el. Zafira a închis ochii. 

Nu. Nu va închide din nou ochii în preajma 
duşmanilor. Avea o misiune. Trebuia să rămână în 
viaţă. 

Un fior a străbătut bezna nopţii, iar fata şi-a 
cuprins genunchii cu braţele. Ciudat cum acelaşi deşert 
care-i provocase mai devreme insolaţie o făcea acum 
să se zgribulească. Altair s-a întors spre ea, cu o 
expresie sinceră. 

— Îmi pare rău. 

A aruncat o privire spre desaga lui Deen. 

— De prietenul tău. 

In faţa lor, hashashinul curăţase un bolovan mic şi 
se aşezase cu spatele la ea. Fata şi-a tras gluga peste 
cap şi a lăsat-o să-i cadă pe ochi Atât de mult preţuiau 
sarazinii viaţa. Ucideau şi-şi cereau iertare. Cu câteva 
cuvinte, îşi luau revanşa pentru un suflet doborât. 

Oboseala pe care o simţea a fost curând înlocuită 
de o durere paralizantă. Şi-a pus inelul pe deget, 
atingând cu pielea sa inscripţia. „Pentru tine, de o mie 
de ori.” A simţit privirea lui Altair asupra ei, deşi se 
îndoia că acesta experimentase vreodată vreo 
pierdere. Şi-a aţintit ochii spre ceafa hashashinului şi a 
bănuit că nici el nu trăise aşa ceva. 

Sarazinii chiar nu aveau inimă. 

În cele din urmă, răsuflarea lui Altair a încetinit, iar 
ea s-a luptat în zadar să rămână trează. A încercat din 

răsputeri, neştiind precis dacă era trează, când 
foşnetul unor haine a străpuns noaptea. A privit cu 
ochii mijiţi cum hashashinul s-a întors cu spatele la 
oază. 

După sclipirea din ochii lui, Zafira şi-a dat seama 
că hashashinul se concentra asupra lui Altair. O clipă 
mai târziu, privirea lui s-a mutat asupra ei şi fata a 
încremenit, dar el nu a părut să observe. 

După o veşnicie, el a oftat, greoi şi resemnat, şi s-a 
întors din nou cu chipul spre întuneric. 

Zafira a cântărit îndelung acest zgomot ciudat de 
uman înainte ca somnul s-o câştige de partea lui. 


Capitolul 34 


Fata vorbea în somn. 

Rimaal, o fată. Vânătoreasa. Murmura frânturi de 
vorbe presărate cu înjurături care l-ar face pe Altair să 
se zguduie de râs; cuvintele „nu acum”; şi un nume, la 
nesfârşit. Dacă Nasir ar fi trebuit să ghicească, Deen 
era demenhunul pe care-l omorâse Altair şi se îndoia 
că-i fusese un simplu prieten. 

Murmura şi ceva despre o soră. Două, de fapt. 
Surori ale căror nume îi aduceau un zâmbet vag în 
colţurile gurii. Cum era să ai un frate sau o soră născuţi 
din aceeaşi mamă? Fiecare relaţie pe care o 
experimentase Nasir fie fusese fabricată, fie durase 
foarte puţin. 

Stătea în picioare lângă Altair, ale cărui trăsături 
erau domolite de somn, şi se uita la gâtul fin al 
acestuia, acolo unde țesătura de qutn” a turbanului se 
mişcase. Ar fi fost uşor. O  tăietură directă, 

nedureroasă. 

Şi-ar fi făcut tatăl mândru. 

Acest ultim gând l-a făcut pe Nasir să-l lovească 
uşor pe Altair peste bicepsul gol, cu vârful cizmei. 
Altair a deschis îndată ochiul drept şi Nasir şi-a 
încleştat dinţii - ar fi trebuit să-şi dea seama. 

— Preţ de o clipă, am crezut c-o s-o faci, a zis 
Altair. 

— Ce să fac? a întrebat fata. 

A căscat şi şi-a curăţat dinţii cu un siwak”®!. Altair a 
surâs cu subinţeles. 

— Să mă săruţi. 

Nasir i-a tras un şut, iar Altair a hohotit şi mai tare. 

— Trebuie să plecăm acum, a spus Nasir. 

Ea l-a privit din nou în ochi, iar el s-a poticnit. În 
afară de tatăl său şi de răposata sa mamă, numai doi 
oameni îl priviseră vreodată direct în ochi: Altair şi 
Kulsum, dar şi aceasta din urmă pentru scurt timp. 

De parcă a-l privi în ochi era la fel de dureros ca a 
spiona un monstru ca el. 

A alungat gândul acela şi şi-a scos arcul. Soarele 
încă se ridica la orizont, aşa că era răcoare. Şi-a 
dezlegat keffiyah de la gât şi şi-a făcut din ea un 
turban. 

Altair i-a întins fetei o parte din pita sa şi trei 
curmale sukkary®”, iar ea le-a privit bănuitoare. 

— Sunt cât se poate de sigure, a zis el. 

— Aşa e şi mâncarea mea, a replicat ea, scotocind 
în desagă după curmalele ei safawi“. 

— Ştii că n-o să ţină la infinit, nu-i aşa? a spus 

Altair, oferindu-i hrană şi lui Nasir, care a ignorat-o. 

Altair a ridicat din umeri şi şi-a îndesat nişte pita în 
gură, împrăştiindu-şi firimituri în barba scurtă şi 
îngrijită. 

— Până când o să mor de foame, o să mă prefac c- 
o să ţină. 

Şi-a muşcat buza, de parcă ar fi durut-o când 
vorbea. A închis ochii şi nările i-au fremătat. Altair a 
ridicat din sprâncene. 

— Dacă ai terminat cu somnul, a zis Nasir, 
aranjându-şi  pumnalele din mănuşi, trebuie să 
ajungem pe înălţimi şi să însemnăm traseul pe hartă. 

— Da, s-a răstit ea, deschizând ochii ca două 
semiluni gemene de foc albastru. 

El a tresărit şi nu era deloc mândru de asta. 

Oţelul a şuierat când Altair şi-a scos iataganele din 
teacă, fără să-i pese de linişte. Ambele iatagane, a 
remarcat uimit Nasir. S-a vindecat atât de repede... 

Nasir era în frunte, Altair îl urma, iar fata rămăsese 
în urmă gâfâind, încă derutată de conversaţia pe care 
o avusese cu Altair. Nasir a strâns din dinţi, abţinându- 
se să se răstească la ea şi să-i spună să ţină pasul, dar 
fata nu avea nevoie de un bărbat care să-i spună ce să 
facă. Atâta lucru ştia şi el. 

De parcă i-ar fi ghicit gândurile, a auzit-o 
pregătindu-şi una dintre săgețile albe. Paşii ei au 
devenit mai uşori până când abia dacă îi mai putea 
simţi prezenţa - devenind în câteva clipe Vânătorul pe 
care-l cunoştea toată lumea din Arawiya. Vânătoreasa 
pe care prea puţini o cunoşteau. 

Toţi  demenhunii arătau ca nişte stafii, dar 
Vânătoreasa se şi mişca exact ca o fantomă. 

Nasir s-a întrebat cum era să trăieşti fără să simţi 

nisipurile nesfârşite şi etern mişcătoare sub tălpi. Fără 
ca soarele să-ţi străpungă pielea şi să ţi se 
înrădăcineze în suflet. Fără acea senzaţie de atracţie şi 
respingere, când soarele te seca, iar răcoarea lunii te 
mângâia. 

l-a aruncat o privire peste umăr şi a descoperit că 
se uita la el cu o privire, pentru prima dată, 
indescifrabilă. Avea buzele strânse. 

De ce m-a condus busola mea la tine? ar fi vrut să- 
ntrebe. 

El a fost primul care şi-a ferit privirea. 


Capitolul 35 


Zafira ar fi fost o idioată dacă s-ar fi îmbrăcat cu 
mantia şi ar fi leşinat din nou, aşa că a pus-o deoparte, 
în ciuda voinţei ei. Şi-a îndreptat mânecile tunicii şi şi-a 
înfăşurat vălul la loc, apoi şi-a aranjat pliurile şalului. 
Se simţea imponderabilă. Uşoară. Diferită. 

Dar lumea se schimba, iar ea trebuia să se 
adapteze. Continua să se schimbe. De când îl devorase 
pe Deen, insula Sharr devenise mai întunecată. Şi cu 
cât se aventurau mai mult înăuntrul ei, cu atât mai 
întunecată devenea. 

Planul de azi era să ajungă la orăşelul pe care 
Altair îl zărise din oază, de unde vor supraveghea 
împrejurimile dintr-unul dintre minarete. Zafira i-a 
studiat pe sarazini mergând în urma lor, strecurându- 
se printre ruine şi alunecând pe pietriş. Cel cu părul 
negru observa prea multe lucruri - l-a prins măsurând- 
o din priviri de câteva ori, o dată pentru a-i cerceta 
hainele, şi nu prea ştia ce să înţeleagă. 

Credea că niciunul dintre ei nu-şi dădea seama cât 

de sincronizaţi erau sau că nu se mai ciondănesc atât 
de mult ca la început. Sau poate Altair ştia, iar celălalt 
doar avea un dispreţ sfruntat faţă de orice altceva sau 
altcineva în afara persoanei sale. 

Dar atingerea sa fusese blândă azi-noapte, iar 
vorbele sale, aproape binevoitoare. 

Când va veni clipa, va trebui să răzbune moartea 
lui Deen. Nu ştia precis care dintre ei îl ucisese, dar nu 
Deen fusese ţinta - sărise în faţa săgeţii întunecate 
care se-ndrepta şuierând spre inima ei. Şi acum, când 
sarazinii aveau şansa de a o ucide, nu profitau de ea. 
Ba chiar o sa/vaseră ieri. 

Hashashinul şi-a aruncat un braţ peste stomacul ei, 
trimiţându-i în tot trupul o undă de căldură; apoi s-a 
îndepărtat inspirând profund, de parcă abia atunci şi-a 
dat seama ce a făcut. Din nou acel sunet bizar de 
uman a făcut-o să încremenească. 

Asta înainte să-nţeleagă de ce o oprise în loc. 

Fata s-a prins de cel mai apropiat zid şi s-a dat 
înapoi, cu inima bătându-i cu putere. Ajunseseră în 
oraş, după toate aparențele. Urcaseră şi în minaret, cât 
timp ea era pierdută în gânduri. 

S-a clătinat pe marginea turnului, acolo unde 
streaşină se prăbuşise - o întreagă bucată smulsă de 
vânt. Încă un pas şi ar fi căzut şi ar fi murit. Inima i se 
urcase în gât şi îşi simţea pulsul până-n vârful 
degetelor. 

— Mai întâi aflu că eşti femeie. Apoi leşini. Acum 
încerci să te arunci din vârful unui turn, a spus Altair 
râzând. Distracţia nu are margini. 

Zafira a văzut roşu în faţa ochilor. Vederea i s-a 
întunecat în spatele pleoapelor. Nu era suficient că-l 
omorâse pe Deen? Acum râdea pentru că era să cadă 

şi să-şi piardă viaţa? 

Şi-a potrivit săgeata şi s-a întors spre ei, turbată de 
mânie. 

Praful se rotea în văzduhul albastru, jucându-se în 
şuieratul vântului. Altair şi-a ridicat mâinile rânjind. 
Hashashinul cu păr negru a ridicat din sprâncene preţ 
de o fracțiune de secundă. Zidul de piatră din spatele 
lui era intact, ferindu-i de soare. 

— Spune-mi cine eşti, i-a spus ea, cu o voce 
surprinzător de calmă, sau o să-ţi înfig săgeata asta în 
beregată. 

— Am presupus că ştii, a zis Nasir, înclinându-şi 
capul. 

— Nu mai presupune, s-a răstit fata. 

Ceva s-a spulberat în ochii lui inexpresivi, înainte 
de a privi la săgeată, apoi înapoi la Zafira. 

— Dacă-ţi spun numele meu o să mi te închini? 

Avea un glas blând. O mângâiere melancolică. Şi-a 
ridicat bărbia când a citit pe faţa ei faptul că a înţeles 
totul. 

— Sau o să fugi? 

Săgeata i-a tremurat în arc. 

Hashashin. Săgeata de argint. Autoritatea din 
vocea lui. Numele lui. 

Prinţul moştenitor Nasir Ghameg. Prinţul Morţii. 
Capătul turbanului său flutura în bătaia vântului. 

Sfântă zăpadă. 

Fata a slăbit strânsoarea săgeţii. Turbanul lui se 
prinsese în piatra din spate, oferindu-i Zafirei ocazia de 
a ţâşni pe lângă el pe scări. Fiecare piatră o zgâlţâia 
din toate încheieturile, până când s-a dezechilibrat. 
Apoi s-a prins de balustrada plină de nisip, aproape 
invizibilă pe coridorul acoperit de umbră. Respiră. S-a 

chircit, cu pielea arsă de sudoare. Umbrele se 
încolăceau în jurul braţelor sale şi fata s-a ferit din 
calea lor. 

Nenorocitul de prinţ moştenitor. Pe jumătate safin, 
pe jumătate om. Nu era de mirare că-i dădea ordine 
după cum poftea. 

Se spunea că-şi însemnează omorurile pe trup, că 
începuse cu braţele, dar rămăsese repede fără loc pe 
ele. Apoi n-a mai rămas niciun spaţiu liber pe nicăieri, 
mult prea curând, căci n-a lăsat niciodată vreo misiune 
neterminată. Trupul îi era la fel de negru ca inima. 

— Kharra, kharra, kharra, a blestemat ea, 
desprinzându-se din nou. 

Nişte mâini zdravene au prins-o de mijloc şi au 
împins-o spre peretele scării. 

Altair a/-Badawi. 

Generalul al-Badawi: fiul nimănui, cu nicio origine 
în numele său. Putea foarte bine să fi fost comandantul 
armatei care-i măcelărise pe părinţii Yasminei şi ai lui 
Deen. 

Ambii bărbaţi cu care călătorise erau nişte ucigaşi 
cu sânge-rece. 

— Dacă faci un pas, te va răpune cu săgeata, a 
avertizat-o Altair, eliberând-o. 

— El? Sau tu? a şuierat fata. 

Bărbatul s-a încordat. 

— Eu nu sunt atât de îndemânatic cu arcul. 

— Şi acum îţi faci griji pentru mine? 

— Mi-am făcut întotdeauna griji pentru tine, a 
murmurat el, privind în sus pe scări. Grăbeşte-te, 
Sultani! 

Sultani. Zafira şi-a înăbuşit un suspin. Nu doar că 
Vrăjitoarea Argintie a trimis nişte sarazini aici, pe 

Sharr, ci îi trimisese pe cei mai răi sarazini din întreaga 
Arawiye. Mult preţuitul general al sultanului. Şi pe 
nenorocitul de fiul al sultanului în persoană. 

— Vrăjitoarea Argintie m-a minţit. Mi-a spus că nu 
vrea ca sultanul să afle, a şoptit ea. 

— Femeia de argint nu poate minţi, Vânătoreaso. 
Poate a formulat un pic altcumva toată povestea. 

— De ce? De ce v-a trimis? 

Trebuia să priceapă ce se petrecea. 

— Nu ea ne-a trimis. 

Altair a ridicat din umeri exact când prinţul le-a 
apărut în faţa ochilor. Ceruri mari. Prinţul. Prinţul Nasir 
Ghameg, al cărui nume avea aceeaşi semnificaţie ca 
numele ei Ale cărui mâini erau pătate de sânge. 

Care îi atinsese fruntea cu atâta blândeţe. 

El a privit-o drept în faţă cu ochii săi cenușii. Avea 
capătul turbanului sfâşiat, dar fetei nu-i dădea nicio 
satisfacţie să-l vadă aşa. 

Altair a înghiontit-o, iar ea s-a poticnit din nou pe 
scări. 

N-avea de gând să se închine. Nu-i va trata altfel 
decât şi-ar trata servitorii. S-a întors din nou spre el. 
Spre nenorocitul de prinţ. 

— Dacă nu v-a trimis Vrăjitoarea Argintie, cine v-a 
trimis atunci? 

— Sultanul, a spus el firesc. A aflat de misiunea ta 
şi, pentru că nimeni nu are încredere în vrăjitoare, m-a 
trimis pe mine. 

Zafira avusese încredere în vrăjitoare. Nu în 
întregime, dar suficient cât să se îmbarce pe corabia ei 
blestemată. Înainte să apuce să întrebe Pentru ce? 
Altair l-a întrerupt: 

— Şi pe mine. Aşa că data viitoare când te 

gândeşti să-l ucizi, află că mai întâi trebuie să te 
descotorosești de cel mai puţin important. 

— Cum aţi traversat ţinutul Arz? 

Prinţul a înclinat capul. 

— Ghameq s-a bazat pe cunoaşterea ei. Ne-a 
ajutat să străbatem Arzul şi ne-a dăruit o corabie, cam 
cum a făcut şi cu tine, presupun. 

— Dar nu are sens, a zis ea. 

De ce şi-ar dori Vrăjitoarea Argintie să-l ajute pe 
prinţul moştenitor dacă voia să ţină în taină călătoria 
pentru urechile sultanului? Zafira avea câteva îndoieli 
în privinţa Vrăjitoarei Argintii, dar nu exista niciun 
motiv să te ascunzi de sultan şi să-i ajuţi fiul în acelaşi 
timp. 

Nu, oricare ar fi fost motivul, avea de-a face cu 
prinţul şi cu Altair înşişi. 

— Nu ţi-a cerut nimeni să pricepi, a spus el la fel 
de monoton, iar Altair a împins-o din nou în jos pe 
scări. 

— Unde mergem? 

— Spre următoarea oază, a zis prinţul cu un 
zâmbet vag, batjocoritor. 

— Şi apoi? a întrebat fata. 

— Şi apoi vom găsi Jawaratul. 

— Şi apoi? 

Mă veti ucide? 

El a răspuns vesel: 

— După cum ne va fi soarta. 

— Mereu sunteţi atât de nesuferiţi? a întrebat ea 
furioasă, strângându-şi şalul. 

— E de două ori mai rău când îi e foame, a spus 
Altair. 

Zafira şi-a înăbuşit un surâs amar. Erau amândoi 

nişte copii insuportabili. Cu sute de crime pe conştiinţă. 
Capitolul 36 


Pofta de a ucide ardea în privirea Vânătoresei, dar 
s-a răsucit şi a mers mai departe cu o cutezanţă plină 
de graţie, permițându-i lui Nasir să răsufle. | se părea 
dificil să gândească atunci când fata se uita la el. 

Laa, o mai mare parte din el a hotărât că trebuie 
să gândească. 

Fata avea dreptate să fie derutată. Sultanul îi 
trimisese pe el şi pe Altair pentru că nu avea încredere 
în Vrăjitoarea Argintie, dar însăşi vrăjitoarea apăruse 
Şi-i ajutase. Nu numai cu Arzul şi cu vasul, dar şi cu 
busola. Acele cuvinte spuse la despărţire. 

li scăpa ceva. Ceva important. 

Când au părăsit hotarele minaretului, Vânătoreasa 
a dat ocol turnului şi s-a strecurat pe lângă ruinele 
care-l împrejmuiau. Mişcările ei erau întotdeauna 
precise, calculate fără intenţie. Intreaga ei siluetă ştia 
încotro să se îndrepte înaintea creierului şi aluneca 
printre nisipuri de parcă ar fi trăit întreaga ei viaţă 
printre acestea. 

— Dacă te holbezi prea tare, s-ar putea să dispară, 
i-a şoptit batjocoritor Altair la ureche. 

— Dacă vorbeşti prea mult, s-ar putea să dispari şi 
tu, a răspuns Nasir, mulţumit de iuţimea replicii sale, şi 
l-a lăsat pe Altair în spate, ca s-o prindă din urmă pe 
Zafira. 

Fata a strâns din buze când l-a văzut apropiindu- 
se, iar el nu ştia de ce s-a trezit vorbind. 

— Faptul că sunt un ucigaş de elită nu înseamnă că 
sunt singurul. 

— Tu eşti cel mai rău dintre toţi, a zis ea gâfâind. 

Nasir a simţit o senzaţie care nu era deloc bine- 
venită. 

— L-ai omorât pe Deen. 

El n-a negat. /ntențiile sunt totuna cu acțiunile. 

— Tu i-ai condus pe acei sarazini spre moarte, a 
parat el. 

Fata a căscat ochii de uimire. 

— Nicio săptămână n-a trecut de-atunci. 

— A fost un act de apărare, nimic deliberat. 

Ah, uite-o. Fisura pe care o aştepta, şovăiala din 
voce înainte de a-şi reveni. 

— Eu nu omor oameni dintr-un moft. 

— Nici eu. Hashashinii nu susţin crimele brutale. 
Noi suntem poeţi ai uciderii, uneltind din umbră. 
Ţintele noastre rareori îşi ştiu soarta înainte de a cădea 
secerate. 

Odinioară existase respect în crezul hashashinilor. 
Un soi de stimă. 

Spre deosebire de zaramezi, care se scăldau în 
tortură şi chin. În califatul lor, organizau turniruri în 
care concurenţii erau evisceraţi chiar în arenă, cu 
tribunele pline de oameni ovaţionând, printre care 
chiar şi copii mici. 

Totuşi credea că merită dezgustul arătat de fată şi 
sila din glasul şi vorbele ei: 

— Nu. Moartea e moarte, Sultani. 

Nu urâse niciodată mai înfocat faptul că era prinţ. 

— Auziţi asta? a strigat Altair înainte ca vântul să 
se pună brusc pe vuit. 

Nisipul i-a întunecat vederea lui Nasir. Şi-a 
înfăşurat din nou turbanul ca pe o glugă în jurul gâtului 
şi capului. | s-ar fi părut ciudat ca o furtună să apară 

aşa, din senin, dar aici era insula Sharr. Şi apoi, prin 
ploaia fină de argilă, i-a zărit. 

Cinci siluete le dădeau târcoale cu prudenţă 
omenească. Nasir a mijit ochii. Nu, mai rău decât nişte 
simpli oameni - cercei aurii le sclipeau din urechile 
alungite. Safini. 

— Ce s-a întâmplat cu cămăşile lor? a întrebat 
Vânătoreasa, dându-se înapoi. 

— Nu poartă aşa ceva, a explicat candid Altair. 

— Văd şi eu, a izbucnit ea şi i-a aruncat o privire 
scurtă lui Nasir când acesta şi-a scos sabia. Ce faci? 
Sunt oameni. 

— Safini, a corectat-o Nasir înclinând capul. Şi, 
crede-mă, nu sunt deloc prietenoşi. 

Altair şi-a îndoit braţele. 

— Safinii nu trăiesc aici de bunăvoie şi singurul 
motiv pentru care sunt aici este că au fost încuiaţi în 
celule. Şi pun pariu pe un ibric de qahwa că asta s-a 
întâmplat. Deci scoate-ţi săgeata, Vânătoreaso. 

Doar Altair putea preţui atât de mult cafeaua fără 
zahăr. 

— Safini, a murmurat ea, cu o nuanţă de respect în 
glas. Poate că vor doar să-şi vadă de drum. Nu trebuie 
să-i ucidem. 

Era chiar atât de neştiutoare? 

— Ucide sau mori, a spus Nasir. Noi suntem trei, iar 
ei sunt cinci. Fie că ne ajuţi sau nu, ei vor muri. Te las 
să alegi dacă te implici şi nimeni nu va fi surprins dacă 
te dai la o parte. 

A rânjit şi a adăugat: 

— Safinii pot fi foarte înfricoşători. 

Fata a slobozit o serie de înjurături, trimiţându-l să 
moară în Pustiu. Nasir a slobozit un râs care l-a 

înspăimântat chiar şi pe el însuşi. 

— Te-aş putea ucide pentru asta, a şoptit el. 

Preţ de o clipită, fata a părut uluită. 

— M-am luptat suficient de mult cu soarta ca să 
ştiu că nu voi muri pentru că am aruncat blasfemii 
asupra unui prinţ. 

Apoi şi-a potrivit săgeata şi a răsuflat deasupra 
acesteia, de-a dreptul nepăsătoare. Gestul ei aproape 
că l-a făcut să zâmbească. 

Cei cinci safini s-au oprit în faţa lor, cu iataganele 
acoperite de un strat de rugină arămie. Altair a glăsuit 
primul, iar vocea sa a tăiat aerul încordat. 

— Ştiţi cumva unde e cel mai apropiat han? 

— Şi eu care credeam că aţi venit să ne salvaţi, a 
spus cel din mijloc. 

Deşi vorbise cu tonul batjocoritor al poporului său, 
cuvintele lui nu avea accentul enervant de lent al celor 
din Alderamin. 

— Aţi fost încarceraţi aici pentru un motiv bun, a 
zis Nasir, deşi nici el nu cunoştea acest motiv. 

Salinul din dreapta lui a râs sec şi furios. 

— Un păcat trebuie să ne coste eternitatea? Asta e 
dreptate? 

— Ne pare rău, a spus Vânătoreasa. 

Nasir a ridicat din sprâncene, în timp ce fata a 
lăsat arcul jos. Lui nu-i părea rău. 

— Veniţi cu noi, a continuat ea, şi, după ce găsim 
ce căutăm, vă vom ajuta. 

Nasir şi Altair au încremenit când salinul s-a 
apropiat de ea. Fata şi-a ţinut respiraţia, chinuindu-se 
să-şi abată privirea de la trupul dezbrăcat. 

— Noi nu primim ajutor de la muritori, a mârâit el. 

Apoi a atacat. 

Vânătoreasa a fost mai rapidă. S-a ferit de mâinile 
lui şi s-a îndepărtat iute, ridicându-şi arcul. Ceilalţi 
patru au trecut şi ei la atac. Nasir a aruncat un cuţit 
spre unul dintre ei, apoi şi-a prins iataganul cu ambele 
mâini şi l-a îndreptat spre un altul, convins că lama sa 
va rupe în două arma ruginită a duşmanului. 

Nu s-a întâmplat aşa. 

Lamele de oţel s-au lovit şi salinul a mârâit, mai 
puţin elegant decât ar fi făcut-o în mod normal un 
safin. Nasir a făcut un salt înapoi, folosind latul armei 
pentru a para loviturile rapide ale adversarului. Vântul 
s-a întețit, aruncându-i nisip în ochi, şi Nasir şi-a 
ascuns gura în pânza turbanului. Zăngănitul bine 
cunoscut al săbiilor lui gemene a răsunat printre ruine. 

Safinii erau căliţi şi rezistenți. Adversari pe măsură, 
li se opuneau cu îndârjire. 

Ca şi cum i-ar fi citit gândurile lui Nasir, o altă 
siluetă s-a avântat în luptă, cu un brâu roşu în jurul 
mijlocului. Femeia s-a rotit cu o suliță în mâini, iar 
vârful aurit al acesteia sclipea în lumina fisurată a 
soarelui. 

Om. judecând după pielea ei negricioasă şi după 
portul roşu şi părul tuns scurt - peluziană. 

— Pe dinţii sultanului. Una din Elita celor Nouă, a 
strigat Altair, cu vocea înăbușită de vânt. Departe mai 
eşti de casă, domniţă. 

— Nu toţi suntem aşa? a strigat şi ea. 

Nasir a văzut cum Altair rânjeşte la replica ei iute. 

— Şi foarte singură, a spus generalul. 

Ea şi-a luat avânt cu sulița, cu bărbia lăsată în jos, 
măsurându-şi din priviri adversarul. 

— Îmi place să călătoresc fără bagaj. 

Sabia de metal a vâjâit spre capul lui Nasir, iar 

acesta şi-a privit mai bine adversarul. Contralovitura 
lui aproape că a nimerit braţul gol al safinei. Oricum ar 
fi ajuns aici una dintre luptătoarele de elită ale califei 
din Pelusia, părea că le va fi aliată în această bătălie. 
In dreapta lui, Vânătoreasa şi-a pregătit arcul, 
respirând în prelungirea săgeţii sale cu vârf alb, cu 
jumătate de faţă îngropată sub văl. 

Lovitura ei a fost joasă, nefatală. Rimaal, fata asta. 

— Holbează-te mai târziu, prinţişorule, i-a urlat 
Altair la ureche. 

Nasir a vânturat din nou sabia şi apoi a zărit-o pe 
Vânătoreasă care... 

Fugea? 

Nasir s-a ferit de lama safinului. O să se sinucidă. A 
strâns din dinţi şi a pornit la atac. lute, precis. A înfipt 
iataganul în pieptul safinului, apoi l-a împins la 
pământ, cu un scrâşnit oribil de oase. Nemuritorul s-a 
sufocat, s-a zbătut, apoi n-a mai respirat. 

Unul mai puțin. 

Nasir a privit spre loviturile îngemănate ale 
iataganelor lui Altair şi a descoperit-o pe peluziană 
blocată într-o luptă pierdută. 

— Ar fi trebuit să rămâi la cărţile tale, fiinţă umană, 
a rânjit satinul spre ea. 

Peluzienei i-a tremurat sulița în mână, în timp ce 
iataganul safinului a coborât iute asupra ei. A scrâşnit 
din dinţi, împingându-l înapoi. Îi curgea sânge din rana 
urâtă de pe braţul stâng. Era agilă, dar satinul era 
puternic. 

lar Vânătoreasa avea s-o salveze. A ridicat 
săgeata, ţintind spre spinarea safinului. 

Apoi a tras. 

Săgeata l-a lovit în umăr, lăsându-i timp peluzienei 

să se elibereze. În vreme ce satinul înjura în limba 
străveche, peluziana s-a oprit, făcând un mic gest de 
mulţumire spre Vânătoreasă, ascunzându-şi cu greu 
uimirea. 

Oamenii aceştia erau inamicii lui Nasir. Şi el venise 
aici ca să-i ucidă. 

Aerul s-a comprimat în spatele lui, iar Nasir s-a 
răsucit, încleştându-şi sabia cu un alt satin. De ce nu 
mureau? A strâns din dinţi şi şi-a eliberat arma. Apoi, 
când a îndrăznit să se uite în altă parte, a văzut-o pe 
Vânătoreasă. 

Pe nisip, trupul ei lung era prins sub cel al safinului 
care glăsuise primul. lataganul lui ruginit stătea ridicat, 
gata să lovească. 

Zafira de-abia mai putea respira. Prinţul vorbise 
despre moarte de parcă ar fi vorbit despre dulceaţa 
curmalelor. lar acum ea era storcită exact ca o 
curmală. 

Nu aşa sperase să întâlnească un safin alder 
pentru prima oară. Nici nu se aşteptase să întâlnească 
unul atât de despuiat. Trunchiul lui arămit de soare 
sclipea de sudoare. Faţa ei ardea şi fata s-a întrebat 
dacă acesta e momentul patetic în care, în sfârşit, 
roşeşte şi ea, aşa cum susţinea Yasmine, acum o 
veşnicie, că se va întâmpla la un moment dat. 

El se chinuia s-o ţină la pământ, dar ea refuza să 
moară într-un fel atât de dezonorant. Moarte prin 
sufocare. Pentru că un safin pe jumătate gol s-a aşezat 
pe mine. S-a răsucit, reuşind să apuce mânerul 
iataganului adversarului. Sabia a tăiat nisipul, aproape 

de capul Zafirei. 

Safinul a rânjit şi a măsurat-o din priviri, în timp ce 
fata lovea cu genunchii în trupul lui tare ca piatra. A 
mijit ochii printre pliurile turbanului lui murdar. Era 
ciudat că faţa îi era ascunsă, în timp ce corpul nu. 

Sfântă zăpadă, ca/d îi mai era. Şi-a lungit gâtul 
spre mâinile care o strangulau şi a muşcat pielea 
zbârcită a satinului Acesta s-a retras, rânjind urât. 

— O să-ţi scot mațele şi o să mă desfăt cu carnea 
ta. 

Zafira a căscat ochii la auzul vorbelor lui. Safinii n- 
ar fi trebuit să fie cruzi. Erau echilibraţi inteligenţi, 
orgolioşi şi eleganţi. Aceşti safini erau monstruoşi. A 
zvâcnit din nou din genunchi, de data asta lovindu-l 
neaşteptat peste picioare. El a urlat şi s-a rostogolit pe 
nisipuri. 

De data aceasta, ea îl ţintuia pe e/la pământ. O va 
arunca cât colo în clipa în care-şi va reveni, dar acesta 
era momentul ei. Nimeni, nici safin, nici altceva, n-o va 
mânca în seara asta. 

A început să o zgârie. Acum era mai mult 
dezgustată decât înspăimântată. l-a dat un pumn, 
întrebându-se de unde învățase să provoace durere. Ea 
era Vânătorul. Omora iepuri şi căprioare, dar încercând 
să le scurteze cât mai mult agonia. 

Urlete şi înjurături răzbăteau din depărtare, iar fata 
a auzit ca prin vis vocea lui Altair. Femeia peluziană 
care apăruse din senin lupta şi ea. Pulsul îi tuna Zafirei 
în urechi. Prinţul probabil se sprijinise de vreo coloană 
prăbuşită, aşteptând ca totul să se rezolve de la sine. 

— Suferă şi tu ca mine, demenhuno. Pieri aici, aşa 
cum voi face şi eu, a mărâit safinul, întinzându-se după 
sabia căzută. 

Zafira şi-a scos jambiya din teacă, dar un pumnal 
nu se putea măsura cu un iatagan. El a lovit-o cu 
piciorul, lăsând-o fără suflare. Fata a căzut pe pietre, 
cu trosnet de oase şi cu clănţănit din dinţi. Safinul a 
învârtit sabia ameninţător, cu vârful ascuţit îndreptat 
direct spre gâtul ei. 

A străbătut-o un fior de groază. 

Ucide sau mori. Glasul monoton al Prințului Morii i- 
a răsunat în urechi. 

Nu avea de gând să fie sfârtecată de un safin 
nelegiuit în timp ce prinţul privea plictisit peisajul. 

Zafira s-a rostogolit, mai întâi în dreapta, apoi în 
stânga, în timp ce safinul îşi cobora vijelios iataganul, 
din nou şi din nou, stârnind nisipul şi pietricelele cu 
fiecare lovitură. Avea o privire dementă. 

L-a izbit peste picioare, iar el s-a poticnit, 
îndreptându-se iute. A lăsat din nou lama în jos, 
fulgerător. 


Trebuie 
să dispar 
din calea lui. 


Dar nu avea unde să se ducă. Stătea cu spatele 
lipit de pietrele care limitau spaţiul în toate direcţiile. O 
cuprinsese panica. Întunericul o batjocorea acolo unde 
lumina refuza să pătrundă, iar umbrele se roteau 
frenetic. Luptă-te cu el. Fă ceea ce trebuie să faci. 

Zafira l-a tras la pământ cu o mişcare a picioarelor. 
A tras aer în piept. A ridicat sabia. Şi-a răsucit mâinile 
din instinct. 

— Tu... 

Safinul se sufoca, înecându-se cu un soi de lichid. 

Baba. Baba. Îmi pare rău. 

Substanţa lipicioasă i s-a întins pe degete şi şi-a 
simţit oasele grele, ţintuind-o în vârful ruinelor. A văzut 
roşu în faţa ochilor. Gândurile au început să-i zboare, 
golite de conţinut. Safinul a căzut, la fel de uluit ca ea. 

Mort. 

De mâna Zafirei. 

Era obişnuită cu sângele prelingându-i-se pe 
degete, intrându-i pe sub unghii, dar nu era sângele 
vreunei fiinţe cu conştiinţă. Sângele unei morți 
violente. _ 

Şi-a scăpat jambiya şi a oftat. Işi dorea să strige. 
Eu am făcut asta. Ce însemna asta, acum, că sufletul 
ei se întunecase? Ucide sau mori. Fusese o proastă că-l 
ascultase pe prinţ, că nu-şi amintise că întotdeauna 
există un compromis. Putea să-l rănească doar pe 
safin, putea să... 

Nisipurile s-au căscat dintr-odată, dar ea era prea 
amorţită ca să reacționeze când insula l-a înghiţit pe 
safin. Sharr era încântat de ea. Vântul i-a mulţumit cu 
vuietul său. 

Zafira nu putea decât să privească felul în care 
insula se îndoapă, convinsă că sufletul prinţului era cel 
mai negru dintre toate ale lor. 

Nasir a expirat. Nu mai prelung decât de obicei. Cu 
siguranţă nu era un semn de uşurare, pentru că 
Vânătoreasa era vie şi părea nevătămată. A privit-o 
cum se face din ce în ce mai mică, exact ca o fetiţă 
rătăcită printre numeroasele tarabe dintr-un sooq. 

— Akhh, credeam c-o să ne fie mai folositoare în 

luptă, a zis Altair. 

Nasir i-a aruncat o privire tăioasă. 

— Am nevoie de ea mai mult decât de tine. 

— O să mă prefac că nu m-ai insultat. 

Nasir a aruncat câteva fire de nisip cu vârful 
cizmei, dar cei cinci safini ucişi şi iataganele lor 
ruginite dispăruseră, cu toţii devoraţi de insulă. 

— Pe dinţii sultanului, Sharr a mâncat-o şi pe 
femeie? a întrebat Altair, uitându-se de jur-împrejur. 

Peluziana dispăruse de sub ochii lor. Dacă n-ar fi 
pomenit-o Altair, Nasir ar fi crezut că Sharr a plăsmuit- 
o şi pe aceasta, jucând feste minţii sale murdare. 
Sharrul, care era mereu atent. In timp ce Vânătoreasa 
îşi arăta slăbiciunile pe care insula să le savureze din 
plin. 

— Vânătoreaso, a zis Nasir, dar ea s-a mulţumit să- 
nchidă ochii şi să-şi ridice capul spre văzduh. 

Putea să jure că temperatura a crescut fără 
privirea ei îngheţată. Ochii i-au poposit pe gâtul ei 
subţire, imaculat, cu excepţia unei mici pete 
întunecate chiar deasupra claviculei. 

Un semn din naştere. 

l-a privit cu greu chipul. 

— Ciudat loc pentru nişte safini să se ascundă, a 
comentat Altair, lovind zgomotos ceva, la adăpostul 
umbrei. 

— Feriţi, ascunşi de ifriţi. Suficient de aproape de 
oază, ca să aibă apă şi vânat. Nu ciudat - necesar. Nu 
mai aveau speranţe că vor pleca de aici, altfel n-ar fi 
fost atât de violenţi, a spus Nasir. 

Vânătoreasa s-a întins să-şi ia sacul, dar apoi a 
lăsat mâinile în jos şi a închis din nou ochii, când le-a 
văzut pline de sânge. Rimaal. Trebuiau s-o ia din loc. 

Nasir s-a apropiat de ea. 

— Nu-ţi mai plânge de milă. 

Fata a deschis repede ochii şi a sărit în picioare, cu 
buzele înflăcărate. 

— Oh, laa. Nu sunt aici ca să-mi dai tu ordine. M- 
am săturat ca tu şi prea iubitul tău general să-mi 
spuneţi ce să fac, unde să merg, când să mă mişc. 
Ameninţările voastre nu au nicio valoare pentru mine. 

S-a apropiat de Nasir, iar el s-a dat înapoi, 
regretând imediat. 

— Dacă vrei să fiu supusă, Prinţe, omoară-mă şi 
cară-mi trupul după tine. 

Vocea ei a răsunat în locul tăcut. Gura îi era 
schimonosită de furie, iar ochii îi aruncau flăcări de 
gheaţă. 

Nasir ar fi trebuit să se întoarcă şi să plece. 

N-ar fi trebuit să cedeze senzaţiilor pe care i le 
trezea înfăţişarea ei. Felului în care, dintr-o mişcare, îl 
trântise pe Prinţul Morţii la pământ şi-i desfiinţase 
existenţa cu vorbele ei. 

Dar a cedat. Aşa că pieptul i-a trădat râsul. 

Zafira se încordase, pregătită de luptă. Credea că 
prinţul o va trânti la pământ şi îi va tăia capul, aşa cum 
ar fi dorit să facă safinul mort. Nu se aşteptase să-i 
râdă în nas. Era un sunet răguşit, plin de uimire, de 
parcă gâtul lui nu era obişnuit cu râsul, ca şi cum ar fi 
uitat ce însemna să râdă. Apoi inima l-a certat pentru 
lucrul absurd pe care mintea îl îndemnase să-l facă şi 
s-a oprit. 

Asta dacă avea inimă. 

Dar zâmbetul i-a rămas în priviri şi când Altair şi-a 
închis plosca din piele de capră şi a plescăit din buze. 
Prinţul - nu, Nasir; a-l numi „prinţ” în mintea ei era un 
lucru prea dificil de suportat - s-a uitat la plosca lui 
Altair, apoi şi-a desfăcut-o pe a sa şi i-a întins-o. 

— Am sânge pe mâini, a spus ea uşor. 

El a privit-o în ochi şi şi-a răsfirat degetele lungi şi 
curate. Fără mănuşi. 

— Şi eu am. 

Prințul Morţii. L-ar fi socotit un avertisment, dacă în 
ochii lui nu s-ar fi deschis un abis. Voia mereu să nu-şi 
arate emoția pe chip, dar acei ochi împietriţi îl 
trădaseră în mai multe rânduri. 

— Eşti nemuritor? a-ntrebat ea din senin. Aşa, ca 
safinii cu sânge pur? 

— Nu e decât o cale să aflăm, nu-i aşa? a spus el 
cu o voce care se unduia odată cu vântul. 

l-a întins plosca din piele de capră şi, după ce s-a 
curăţat de tot sângele de pe degete, fata şi-a ascuns 
mâinile. Dacă Zafira se simţea ca o anomalie în 
Demenhur, unde toată lumea era palidă, aici se simţea 
şi mai rău, printre nisipurile argiloase şi pielea mai 
închisă la culoare a sarazinilor. 

Altair i-a întins pumnalul curăţat. 

— Felicitări,  Vânătoreaso. Ai devenit, oficial, 
ucigaşă. Bun venit în club. 

Nasir l-a privit cu răceală. Fata aproape că nu voia 
să-şi ia sabia înapoi. Sabia lui Baba. 

Am ucis un om. Un safin nemuritor. Fărădelegile lui 
nu aveau nicio importanţă - era o altă persoană care 
respirase ca ea, care poate avusese odinioară o familie 
Şi visuri ale lui. 

— N-ar fi trebuit să ne întâlnim cu ei înarmaţi. Ar fi 

putut fi în viaţă acum, a spus ea, uitând pentru o clipă 
că sarazinii aceştia doi erau inamicii ei, la fel cum erau 
Şi safinii. 

— Ei ne-au atacat primii. Ucide sau mori, mai ţii 
minte? a spus Altair. 

— Ce, eşti gura lui? 

Generalul i-a zâmbit viclean. 

— Vorbim despre vorbit? Sau despre alte isprăvi 
ale gurii? Pentru că... 

— Nimeni nu vrea să afle despre isprăvile gurii 
tale, l-a întrerupt Nasir. 

Altair a oftat şi s-a îndepărtat. 

— Altă dată. Poate când doarme ursuzul ăsta. 

Zafirei i se părea ciudat cât de lesne îl insulta Altair 
pe prinţul moştenitor. O fi fost el generalul, dar era 
ştiut că prinţul nu avea prieteni. Nici admiratori. 
Nimeni nu-l plăcea şi nici el nu plăcea pe nimeni, 
khalas - asta era tot. Şi având în vedere cât de rapid 
fusese în bătălie, era surprinzător că Altair 
supravieţuise atât de mult. 

Poeți ai uciderii. Inelul de la pieptul ei îi amintea 
acest lucru. Nu era niciodată în siguranţă. 

— Ah, prinţişorule? a strigat Altair, iar Nasir s-a 
încruntat. Deşi nu-mi place să recunosc, se pare că am 
pierdut socoteala. 

Zafira s-a răsucit spre Altair, care stătea în mijlocul 
taberei safinilor. 

— Câţi safini am omorât? 

— Cinci? a făcut Zafira, apoi a văzut ceea ce vedea 
şi el. 

Safinii îşi ridicaseră un cămin printre ruine. Pietrele 
şlefuite le serveau drept pat, câteva pahare şi farfurii 
pătate stăteau alături. Totul indica şapte prezenţe. 

Șapte? 

Nasir şi-a luat sabia când s-au auzit paşi din faţă, 
acolo unde vânturile încă roteau nisipurile. Zafira s-a 
încordat, dar de-abia a găsit puterea să-şi pregătească 
arcul. Câte vieţi va mai curma până când acest război 
se va sfârşi? Venise aici temându-se pentru propria 
viaţă. Asta era ceva mult mai rău. 

Cei doi safini rămaşi veneau în goană spre ei şi 
pentru prima oară Zafira a observat cât erau de agili - 
mult mai iuți decât orice muritor. 

Altair şi-a scos iataganele din tecile gemene de la 
spate, dar ambii safini au încremenit la câţiva paşi în 
faţa lui, cu ochii căscaţi de panică. 

Cu două mârâieli s-au prăbuşit în nisip, ca două 
marionete cu sforile tăiate. 

Din gurile deschise le ieşea spumă. 

Răsuflarea lor mirosea a moarte. 

Nişte tentacule albastre străluceau în urma lor. Ce 
vrăjitorie... 

Două siluete s-au ivit din praf. Peluziana de mai 
devreme, ţinându-şi alături sulița cu vârf aurit. Cealaltă 
siluetă era neînarmată, avea un mers grațios şi un 
zâmbet enorm pe chip. 

— Ei bine, iată-mă. Care vă sunt celelalte două 
dorinţe? 

Noaptea întuneca orizontul, pictând cerul cu un 
amestec de negru-cărbune şi roşu-aprins. Nenumărate 
stele clipeau şi dansau cu sfială. Era un cer straniu - 
suficient de luminat cât să deosebeşti culorile, suficient 
de întunecat ca să găzduiască stelele. Cerul deşertului. 

În tăcerea încordată, Zafira se mira cât de puţine îi 
stau în putere. În faţa suliţelor, săbiilor, iataganelor 
duble şi a... vrăjitoriei, ea nu însemna nimic. Era un fir 
de iarbă, gata să fie călcat în picioare. 

Sau, şi mai rău, cosit. 

De unde veneau oamenii ăştia? Mai întâi o 
războinică din Pelusia şi acum un bărbat îmbrăcat în 
haine alese, arătând ciudat printre ruinele de pe insula 
Sharr. 

Înainte ca Zafira să apuce să se mişte, Nasir a 
înşfăcat-o de braţ şi a tras-o în umbrele ruinelor. Ea s-a 
smucit şuierând. 

— Ce faci? 

— Fug, a spus el simplu. 

— De cine? Şi prietenul tău? 

— Prieten? a-ntrebat el, părând sincer mirat de 
ideea de a avea aşa ceva. 

Fata a gesticulat disperată spre Altair, care rânjea 
ca un dement la noul venit. Nasir a încremenit, dându-i 
senzaţia că habar nu are de această legătură. Altair l-a 
bătut pe  nou-venit peste umăr. Avea o voce 
prietenoasă. 

— Încă puţin şi mi-ai fi găsit cadavrul. 

— O mie de scuze. Vârsta înaintată, după cum ştii, 
a spus noul venit, deşi nu arăta mai bătrân decât 
Altair. 

Avea glasul dulce şi vorba domoală, curgătoare ca 
o ciocolată fierbinte, aceea pe care ea, Yasmine, Deen 
şi Lana o băuseră într-una dintre nopţile mai calde din 
Demenhur, sub cerurile nesfârşite. 

— Cine e? a şoptit Zafira. 

Nasir s-a uitat la ea. 

— Dacă aş fi ştiut, crezi că ţi-aş fi spus şi ţie? 

Deci nici el nu ştia. 

— Altair îl cunoaşte. Mi-am închipuit că-l cunoşti şi 
tu. Tu eşti prinţul. 

Ochii lui au sclipit în lumina lunii. 

— Mi-e teamă că asta-i tot ce sunt. 

Apoi şi-a încleştat fălcile, supărat pe el însuşi că 
spusese atât de multe. 

— Trebuie să plecăm. 

Umbrele din spatele lor s-au rotit. 

— Şi unde plănuiţi mai exact să mergeţi acum, că 
v-am salvat vieţile nedemne? 

Peluziana. Vorbea atât de repede, încât era de 
mirare că avea timp să respire. Nasir a dat să scoată 
un pumnal din mănuşă, dar femeia se uita fix la Zafira, 
netulburată. Nu era o femeie - era o fată. Cu un an sau 
cam aşa ceva mai în vârstă decât ea. 

— De ce m-ai salvat? Nu ştii cine sunt, a spus 
peluziana, iar părul ei scurt a strălucit în razele lunii. 

O brățară de aur îi era înfăşurată pe braţ. 

Erau trei categorii în Pelusia: fermierii, erudiţii, 
împărţiţi în inventatori şi savanţi, şi războinicii. 
Emblema cu suliţele încrucişate de pe brăţara ei 
însemna că fata făcea parte din Elita de Nouă a 
luptătorilor califei. Cu toate astea, unul dintre braţe - 
de la umăr până în vârful degetelor - îi era plin de 
tatuaje scrise în limba străveche, semn că era şi 
erudită, căci doar aceştia preţuiau cunoştinţele 
străbunilor suficient de mult încât să şi le scrie pe 
trupuri. Îşi schimbase soarta când i se schimbase 
chemarea? 

— Eşti inamica mea? a-ntrebat Zafira, iar Nasir a 
mârâit exasperat. 

Pe buzele pline ale peluzienei s-a ivit un surâs. 

— Nu mi-a plăcut niciodată ideea de Vânător 
demenhun şi te-aş putea străpunge cu sulița înainte ca 
prinţul nostru să mişte un deget. Deci dacă asta mă 
face inamica ta, atunci presupun că sunt. 

Zafira s-a căznit să pară netulburată. 

— Ei bine? De ce ai făcut-o? 

Zafira a deschis gura, dar n-a scos decât o şoaptă. 
A clătinat din cap, simțind privirea grea a lui Nasir 
asupra ei. 

— Pentru că asta trebuia să fac. 

Chipul peluzienei a tresărit imperceptibil. 

— Onoarea a murit, fetiţo. 

— A murit şi recunoştinţa, prin locurile de unde te 
tragi? s-a răstit Zafira. 

Preţ de o clipă, s-a gândit că peluziana i-ar putea 
străpunge piciorul cu sulița, dar aceasta a râs scurt şi a 
cuprins arma de fier cu ambele mâini, lăsând capul în 
jos. 

— Kifah Darwish, din Elita celor Nouă în slujba 
marii calife Ghada bint Jund a Pelusiei, din sudul 
regatului. 

Şi-a smucit apoi capul spre Altair şi spre noul venit, 
aflaţi câţiva paşi mai departe. Aerul ei prietenos s-a 
evaporat la fel de iute precum apăruse. 

— Acum hai să ne mişcăm. 

Nasir a strâns din dinţi şi a pornit mai departe fără 
să spună nimic. Zafira s-a întors s-o întrebe pe Kifah de 
unde venise, cum şi de ce, dar fata era ocupată să-şi 
coasă o rană de pe braţul însângerat fără ca măcar să 
tresară. Zafira a căscat ochii mari. 

Oare în ce m-am băgat? 

— Ah, te-ai hotărât să ni te alături, i-a spus noul 
venit lui Nasir. 

Mergea cu graţia unei feline, de care Zafira îi 
credea în stare numai pe oamenii din poveştile lui 
Baba. Keffiyah lui cadrilată era fixată cu un cerc de 
minereu negru, iar faţa îi era accentuată de o barbă 
întunecată şi scurtă, cam ca a lui Nasir, doar că mai 
atent îngrijită. Pielea lui aurie strălucea în lumina lunii, 
prea deschisă la culoare ca să aparţină unui peluzian. 
Un tatuaj de un auriu şters, aproape arămiu, îi 
înconjura ochiul stâng. 

— Tu cine eşti? a întrebat Zafira. 

Ochii lui machiaţi cu kohl au poposit asupra ei. 
Bărbatul a zâmbit, cu dinţi strălucitori. Era un surâs 
care o făcea să se simtă în siguranţă. Un surâs care o 
făcea să se îndoiască de tot. 

— Numele meu este Benyamin Haadi, a spus el. 

Apoi bărbatul care-i ajutase să-l omoare pe satinul 
sălbăticit a ridicat capetele keffiyei şi şi-a înfăşurat-o în 
jurul capului în chip de turban, dând la iveală două 
inele de aur sclipind în vârful urechii. 

O ureche alungită. Un safin. 

Benyamin Haadi nu era un jinn care îndeplinea 
dorinţe. Era mândru, nemuritor şi provenea din 
Alderamin - un safin. De asemenea, se întâmpla să fie 
vărul lui Nasir şi fiul califei aldere. Deşi Nasir ştia de 
fiul surorii sultanei, dubla barieră a ținutului Arz dintre 
Fortăreaţa Sultanului şi Alderamin făcuse ca ei doi să 
nu se fi întâlnit niciodată. 

La fel ca toţi salinii aroganţi, Benyamin era mai 
iute, mai atent şi mai inteligent decât oamenii. Ce bine 
ar fi fost ca Nasir să fi moştenit mai mult din acest 

sânge de safin. 

Care era legătura lui cu Altair? Mai mult decât atât, 
cum ajunsese aici? Vrăjitoarea Argintie n-ar fi ajuns la 
o înţelegere cu salinii, aşa cum nici salinii nu s-ar fi 
coborât pentru a face o înţelegere cu sultanul. 

— Şi iată-ne pe toţi aici, într-o oază plină de umbre, 
gata să ne măcelărim între noi ca nişte animale într-o 
temniţă. 

— Credeam că vorbele tale mari sunt un efect 
secundar al răului de mare. Dacă aş fi ştiut că vorbeşti 
atât de mult, n-aş mai fi venit, a mârâit Kifah. 

Benyamin s-a gândit un pic la spusele ei. 

— Dacă am fost binecuvântat cu darul elocvenţei, 
de ce să nu-l folosesc? 

— Poate pentru că nu tuturor le place sunetul vocii 
tale la fel de mult cum îţi place ţie? a replicat neutru 
Vânătoreasa. 

El s-a încruntat. 

— Mie îmi place vocea lui Nimic nu se compară cu 
un accent frumos, a grăit Altair. Tu ce părere ai, 
prinţişorule? 

— Eu cred, a spus Nasir scrâşnind din dinţi, că ar 
trebui să încetezi să-mi mai ceri părerea. 

Altair a oftat. 

— Şi voi credeaţi că a călători cu un palavragiu e 
greu? 

A privit-o pe Kifah cu respect. 

— Tu cine să fii, Una dintre cele Nouă? 

— Eu nu te-am întrebat niciodată cum te cheamă, 
a spus ea, uitându-se scurt la el. 

Fata părea să nu poată sta locului nici măcar preţ 
de două secunde. O energie neobosită îi curgea prin 
trup. 

— De aceea eu sunt un domn, a spus el tăios. Eu 
sunt... 

Ea a dat ochii peste cap. 

— Kifah Darwish, şi nu-mi pasă. 

Benyamin sărea de ici până colo, cu o mână pe 
punguţa prinsă la brâu. Era jalnic şi neînarmat. Kifah se 
ţinea aproape de el, chiar şi atunci când acesta s-a 
oprit în faţa lui Altair şi a înclinat din cap, ceva trecând 
între ei, în tăcere. Nasir a mijit ochii. 

Vânătoreasa a murmurat ceva în barbă şi şi-a 
pregătit mânioasă o săgeată. Ceilalţi s-au întors cu faţa 
la ea. 

— Akhh, a venit momentul interogatoriului, a spus 
Altair vesel. Cred că... 

— Să nu crezi nimic, s-a răstit ea. 

Nasir a tresărit la auzul vorbelor care-i fuseseră 
adresate de atâtea ori în trecut. Altair a ridicat două 
degete la frunte, rânjind răutăcios. Fata i-a ţintit cu 
săgeata pe rând pe toţi patru. 

— Cine te-a trimis? 

Avea glasul serios şi monoton, nici măcar nu părea 
o întrebare. Curajul i se citea în bărbia uşor ridicată. 
Încrederea - în buzele strânse. Benyamin a clătinat 
uşor din cap. 

— Nimeni. 

— Atunci cum ai ajuns aici? 

— Cu o corabie, a spus arogantă Kifah, 
înfăşurându-şi o pânză în jurul braţului. 

Benyamin a rânjit. Nasir observa cum Vânătoreasa 
îşi pierde răbdarea, dar era singura cale de a trata un 
safin: punându-i la îndoială mândria. 

Şi se părea că Vânătoreasa îşi dăduse seama de 
asta de una singură: 

— Te-ai târât prin Arz pe coate şi genunchi, atunci? 

Pe chipul lui Benyamin s-a văzut şocul, iar Altair şi- 
a înăbuşit un hohot de râs. Nasir a coborât capul, ca 
să-şi ascundă zâmbetul vag. 

— Caravanele îşi croiesc drum prin Pustiu din când 
în când. M-am alăturat uneia dintre ele şi m-am oprit în 
Pelusia, ca să cer califei ajutorul uneia dintre cele 
Nouă. Eu şi Kifah am călătorit până în Zaram, am găsit 
un marinar binevoitor şi ne-am încrucişat drumul cu 
Nelegiuiţii Zaramezi. Am ajuns la timp ca să vă salvăm 
viaţa, iar acum stau în faţa ta, perfecțiunea în 
persoană. 

— Ultima parte e discutabilă, a zis Kifah. 

— Ah, dar nu neapărat uşor de negat. 

Deci el nu primise aceleaşi favoruri de care 
beneficiaseră Nasir şi Vânătoreasa. Nu tu Arz care 
dispare, nu tu corabie-fantomă. Vărul lui străbătuse 
cale lungă ca să ajungă aici, ceea ce însemna că avea 
un motiv solid s-o facă. 

In plus, recrutând o peluziană şi o trupă de 
zaramezi, se asigurase că toate cele cinci califate vor fi 
reprezentate pe insula Sharr. 

— V-aţi aventurat atât de departe ca să ne salvaţi 
de doi safini tâlhari, a spus plat Nasir. 

Atitudinea lui Benyamin a devenit rece. 

— Asta a fost un bonus, depinde cum vezi 
problema. 

— Foarte puțini oameni ştiu despre această 
misiune, a insistat Nasir. Veştile n-aveau cum să 
ajungă în Alderamin atât de repede încât să vă dea 
timp să străbateţi Pustiul, Pelusia şi Zaramul. 

— Împrieteneşte-te cu păianjenii şi unul dintre ei 
va ţese destulă pânză, a spus Benyamin gânditor. 

Nasir şi-a dat seama brusc de sensul acestor 
vorbe. 

Altair. 

Altair era unul dintre păianjenii lui Benyamin. 
Altair, ale cărui acţiuni erau toate atent gândite şi 
planificate. Nasir şi-a amintit de fata care servea la 
mese şi de fâşia de papirus - Altair nici măcar nu 
intrase în tavernă cu scopul de a bea ceva. Cât de mult 
din Arawiya se îndrepta într-o direcţie pe care sultanul 
nu o ordonase? 

Ar trebui să-i ucidă. Să-i ucidă şi s-o ia pe 
Vânătoreasă. Era ceea ce trebuia să facă - în ochii 
sultanului. 

Nasir nu mai privise cu propriii lui ochi de foarte 
multă vreme. 

Benyamin s-a uitat la el cu atenţie, iar Nasir a 
observat cum expresia din ochii nisipii ai satinului se 
schimbă. Păreau un strop mai blânzi. 

— Uşor, Prinţe. Mi-e teamă că avem foarte multe 
de vorbit. 


Capitolul 42 


Zafira a păstrat distanţa în timp ce Benyamin i-a 
condus pe lângă un grup de stânci răsărite din pământ, 
cu creste ascuţite ca o coroană. Se tot aştepta ca Nasir 
să se descotorosească de safin, dar hashashinul părea 
pentru prima dată ascultător. 

O întindere de piatră se mărea în formă de cerc. 
Cenuşiul ei neted părea în acelaşi timp familiar şi 
straniu printre numeroasele nuanţe de maroniu ale 
insulei Sharr. 

— O jumu'a? a-ntrebat Altair. 

Aici o văzuse ea înainte. Era aproape la fel cu cea 
unde avusese loc nunta Yasminei. Zafira nu ştia că 
Surorile construiseră astfel de pietre jumu'a şi pe 
Sharr. 

— Într-adevăr. Am trecut pe lângă ea când veneam 
să vă salvăm, a spus Benyamin. 

— Nu te mai umfla în pene, safinule, a zis Nasir. 
Puteam să învingem doi ca tine. 

— Semantică, a replicat Benyamin cu un zâmbet 
vag. 
Zafira a încremenit când pământul s-a cutremurat 
- atât de puternic, încât a simţit zgâlţâiala în obraji. 
Scobiturile care  brăzdau pietrele s-au adâncit, 
unduindu-se. 

— Kharra, a murmurat Nasir, aruncându-i o privire 
tăioasă lui Benyamin, care a scuturat iute din cap, 
descotorosindu-se de orice vină. 

Zafira nu şi-a imaginat vreodată că prinţul cel 
stăpân pe sine poate să înjure, dar şi-a dat seama că 
până şi el are limitele lui Altair a chicotit în barbă. 

— Eşti din ce în ce mai rău, Sultani. Următorul... 

Întunericul a învăluit piatra cenuşie. Umbrele. 
Vântul îi sufla puternic în haine, îi răvăşea părul. Apoi 
un țipăt a străpuns liniştea. Zafira s-a lăsat în jos. 
Noaptea devenea imposibil de neagră. 

O creatură se apropia în viteză din înălţimea 
cerului, iar aripile sale lungi se mişcau ca valurile Mării 
Baran. Forţa ei străbătea penele ascuţite, negre ca ale 
unui şoim. Avea un cioc în nuanțele asfinţitului. Altair a 
fluierat. 

— Un rukh“, s-a minunat Zafira, în timp ce 
creatura a ţipat din nou şi s-a ridicat spre nori. 

— N-are nevoie de nume, ar trebui să i se spună 
simplu „pasăre uriaşă cu gheare ascuţite”, a spus 
Altair. 

— Te ajută să pricepi cu ce ai de-a face, a replicat 
fata şi l-a privit în ochi, referindu-se nu numai la 
pasăre. 

— Are dreptate, a spus Kifah când pasărea a 
dispărut din văzduh. 

În câteva clipe, rukh-ul devenise doar o pată la 
orizont, o stea neagră pe cerul întunecat. 

— Dar să sperăm că nu va trebui să ne luptăm 
prea curând cu chestia aia. N-am părăsit-o pe califă ca 
să devin nutreţ. 

— În poveşti se spune mereu că sunt destul de 
mari şi de puternice cât să ridice un elefant în gheare. 
N-am ştiut niciodată că e atât de mare, a continuat 
Zafira. 

— Poveştile mai spun şi că elefanții trăiesc pe o 
insulă mitică din est, dar numai ţie ţi se poate părea 
asta interesant, Vânătoreaso, a spus Altair căscând. 

Şi-au petrecut restul nopţii pe jumu'a. Zafira s-a 
sprijinit de peretele din jurul acesteia, încercând să 
rămână trează, deşi ochii i se închideau. Benyamin a 
declarat că e obosit după călătorie şi s-a culcat fix în 
mijlocul pietrei, fără să se sinchisească de privirea 
criminală a prinţului. 

Fata avea atâtea întrebări la care-i trebuia 
răspuns. Prea multe întrebări. Un safin n-ar fi bătut 
drumul până aici bazându-se numai pe nişte zvonuri. În 
orice caz, Benyamin şi Nasir erau mai pricepuţi decât 
ea, aşadar de ce Vrăjitoarea Argintie o trimisese pe ea 
acolo? Cu cât încerca mai mult să priceapă, cu atât 
capul i se învârtea mai tare. 

Va obţine acele răspunsuri chiar dacă va fi nevoită 
să pună jambiya la gâtul perfect al safinului. Cineva 
devine violent, i-a cântat în minte Yasmine. 

Probabil că a aţipit la un moment dat, pentru că în 
curând lumina străpungea norii rari şi soarele dimineţii 
îşi trimitea peste ea valul meschin de căldură. 

li reamintea de  dimineţile răcoroase din 
Demenhur, când Lana îi punea în mâini o harsha 
aburindă, cu unt şi seminţe, şi prăjitura i se topea în 
gură. Apoi se pregătea pentru o nouă zi de vânătoare. 
li era dor de mâncare fără curmale uscate şi fără 
pâinea atât de tare încât puteai să spargi cu ea capul 
cuiva. Îi era dor de satul ei liniştit. 

Nemernicul de Prinţ al Morţii stătea sprijinit de 
celălalt capăt al pietrei, cu un picior îndoit şi cu braţele 
încrucişate. Avea capul ridicat spre cer şi ochii închişi. 
Nu încercase să omoare pe nimeni peste noapte, ceea 
ce probabil însemna că pune ceva la cale. Putea să se 
strecoare lesne printre ruine şi să dispară, dar l-a 
surprins de mai multe ori în alertă maximă, cercetând 
din priviri jumu'a. Asta până când li s-au întâlnit 
privirile şi postura leneşă i-a revenit. 

De ce ar căuta-o din priviri Prinţul Morţii dacă nu 
pentru a o omori? 

Şi-a dezmorţit umerii şi a băut câţiva stropi de apă 
înainte de a se urca pe stâncă. A dus la buze inelul de 
la Deen şi a cercetat împrejurimile, înăbuşind durerea 
care i se aduna în piept. 

Ruinele se întindeau până departe. Porţiuni întregi 
fuseseră acoperite de nisipuri, iar dunele se înălţau şi 
coborau în valuri. A zărit oaza imensă pe care o 
văzuseră ieri din minaret, un petic de verde şi albastru 
unduindu-se sub soare. 

— Ceva interesant de spionat?  a-ntrebat 
Benyamin. 

Fata a sărit jos şi şi-a şters mâinile de praf. Nisipul i 
se lipise de palme. 

Tot nu-i venea să creadă că întâlnise salini - ba 
chiar omorâse unul, şi-a amintit ea, cu forţa unui pumn 
în stomac. El a zâmbit văzând-o adâncită în gânduri. 
Era greşit să spui că e arătos, căci era de-a dreptul 
frumos, cu trăsăturile lui sculptate şi cu pielea aurie 
fără cusur, pusă în valoare de barba tunsă artistic. 
Kohlul care-i înconjura ochii de culoarea argilei era 
neatins, iar cele două inele de aur care-i străpungeau 
vârful urechii drepte scânteiau. Ceruri mari, alderul îşi 
petrecea probabil dimineţi întregi în faţa oglinzii. 

— E o oază nu departe de aici, a spus ea, ferindu-şi 
privirea. 

— Intr-acolo ne-ndreptăm, a spus el dând din cap, 
apoi a ridicat privirea spre fată. Nu mi-am imaginat 
niciodată că Vânătorul demenhun e o Vânătoreasă. 

Ea a strâns din buze. 

— Trebuia să te străduieşti să trimiţi un păianjen 
mai aproape. 

— Ah, am avut un păianjen pe lângă tine, 
Vânătoreaso. Am cam subapreciat loialitatea celor din 
jurul tău. 

A simţit un nod în gât - era un singur nou venit în 
cercul ei din Demenhur. Un singur om care i-ar fi putut 
afla adevărata identitate, dacă sora inimii sale i-ar fi 
împărtăşit secretul. Dacă Deen i-ar fi mărturisit 
această taină noului său prieten. 

Misk. 

Dar nu voia să-l lase pe Benyamin să-i citească 
deruta. 

— Chiar v-aţi întâlnit cu Nelegiuiţii Zaramezi? 

— Chiar aşa, a spus el, privind-o. Am avut noroc s- 
o am pe Kifah cu mine. 

Ochii fetei s-au fixat pe tatuajul lui, iar tuşul auriu a 
scânteiat în lumina zorilor. Era în limba safaitică, şi-a 
dat ea seama. Un cuvânt simplu format din două litere 
- curbura lui ha îi împrejmuia ochiul, iar litera qaf se 
unduia delicat, cu cele două consoane ale sale ca două 
păsări unite în zbor. 

Haqq. În limba străveche - „adevăr”. 

Cu ochii lui de culoarea argilei şi cu o graţie 
nemăsurată, satinul îi amintea de o felină uriaşă. S-a 
retras înainte ca fata să-i pună şi alte întrebări, cu 
mantia lipită de silueta zveltă. 

Apoi satinul a făcut semn tuturor să se apropie. 
Ochii Zafirei s-au aprins când Nasir a venit lângă ei, cu 
paşi încrezători şi uşori. Altair şi-a înclinat capul spre 
el, şoptind şi privind-o pe furiş. 

Bine, atunci. 

Erau mai puternici decât ea, fata care vâna în 
întuneric iepuri şi cerbi. Chiar şi safinii morţi fuseseră 
nişte luptători mai buni. 

Dar avea o misiune de îndeplinit. Cu arcul şi 
pendulul ei, avea o şansă. 

Voia să profite de ea. 


Capitolul 43 


Nasir pricepea acum de ce sultanul îl voia mort pe 
Altair. Era păianjenul lui Benyamin, dar ţesea şi propria 
pânză de secrete în Fortăreaţa Sultanului. Câte 
secrete, Nasir nu ştia precis. Ştia doar că generalul al- 
Badawi ajunsese pe Sharr ştiind mai mult decât că va fi 

următoarea victimă a lui Nasir. 

Se gândise, de mai multe ori, că Vânătoreasa va 
fugi. Ochii ei măsurau zidul de stâncă, iar trunchiul ei 
se itea spre crestele zimţate. Trupul ei era în război cu 
ea însăşi. Îşi muşca buza de jos într-o parte, adâncită 
în gânduri. 

Se tot juca cu inelul de la gât şi şi-l trecea peste 
degetele albe, o dată, de două ori, cu ochii ei îngheţaţi 
vizibil tulburaţi. 

— Te văd cum te holbezi, îi fredonase ieri şoptit 
Altair. 

Nasir îl ignorase. Era treaba lui să observe astfel 
de lucruri, îşi tot spunea că o supraveghea ca să nu 
fugă. Dar chiar şi când instinctul i-a spus că nu se va 
întâmpla aşa ceva, tot s-a surprins căutând-o din priviri 
pentru ea însăşi, studiind-o. Vânătoreasa. 

Rotunjimea mândră a umerilor ei, înfruntându-l. 
Despicătura gurii sale, buzele roşii de cât şi le mugşca. 

De parcă i-ar fi citit gândurile, fata a ridicat 
privirea. Şi-a trecut ochii peste sulița cu vârf de aur a 
lui Kifah, peste braţele goale ale lui Altair. Când a ajuns 
la el, ochii i-au sclipit. Şi-a ridicat bărbia şi lui Nasir i-a 
luat o clipă să înţeleagă ce însemna gestul acela: o 
mostră de curaj. 

Şi-a dat seama atunci de ce prefera tovărăşia lui 
Altair. De ce privirea lui o căuta pe a ei. Pentru că 
niciunul dintre ei nu-l privea printr-un văl de teamă 
care să-l transforme într-un monstru, aşa cum făcea 
tot restul populaţiei din Arawiya. 

— În regulă, zumra... 

Un țipăt de la depărtare l-a întrerupt pe Benyamin. 
Nu era un strigăt de disperare sau de nelinişte. Era un 
strigăt de furie, o promisiune a răzbunării. Un mesaj 

din partea insulei - despre imensitatea şi stranietatea 
ei. Un mesaj că aici, pe Sharr, Nasir era o pradă, nu o 
ameninţare. A simţit cum i se ridică părul pe ceafă. 

— Pe Sharr rămân foarte puţine dintre creaturile 
deşertului cunoscute de noi. 

Altair a scos un sunet ciudat. 

— Şi eu care credeam că prinţul morocănos era cel 
înspăimântător. 

Nasir l-a ignorat, iar Kifah a întrebat: 

— Zumra? 

— Înseamnă trupă în limba străveche, a spus Nasir. 

— Am învăţat şi eu limba safaitică la şcoală, 
shukrun, a spus ea ironic. 

Punându-şi mănuşile, Nasir s-a întrebat, pentru a 
nu ştiu câta oară, de ce se mai obosea să deschidă 
gura. 

— Eu nu mă alătur niciunei trupe, a spus 
Vânătoreasa. Eu lucrez singură şi aşa voi face şi de- 
acum înainte... 

— Încredere, Vânătoreaso, a spus cu blândeţe 
Benyamin. 

Ceva în privirea ei s-a sfâşiat. Ceva din trecut. O 
amintire. Degetele i s-au oprit pe inel, iar Nasir s-a 
uitat în altă parte. 

— Am ajuns aici cu toţii în împrejurări diferite, a 
continuat safinul. Tu, cu o scrisoare argintie; prinţul şi 
generalul, fiecare cu ordinele lui; Kifah şi cu mine, cu 
misiunea de a pune totul în ordine. Vouă vi s-a spus să 
găsiţi Jawaratul pierdut şi iată-vă, ca nişte molii care 
urmăresc flacăra, căutând orbeşte un miraj care să 
rupă blestemul aruncat de două decenii asupra 
pământului nostru. 

Nasir a strâns din buze. Kifah şi-a strâns braţele şi 

a început să bată din picior. 

Benyamin se uita când la Nasir, când la 
Vânătoreasă. 

— Amândoi aţi întâlnit-o pe mincinoasa care nu 
poate minţi. Niciunuia nu vi s-a spus tot adevărul. Cu 
toate astea aţi căzut în capcana vorbelor ei 
ademenitoare. 

Vânătoreasa a inspirat zgomotos, iar Nasir a simţit 
cum greutatea privirii ei îl dezmembrează puţin câte 
puţin. 

Avea ordine precise de la sultan, care se bazase că 
Vrăjitoarea Argintie îl va ajuta. Căzuse în capcana 
vorbelor ei? A busolei pe care ea i-o îndesase în 
palmă? 

Aceasta tot spre Vânătoreasă indica, oricât de mult 
ar fi zgâlţâit-o. 

— Ştiţi cumva unde s-a dus magia în acea zi 
catastrofală? a întrebat Benyamin în timp ce soarele 
urca mai sus pe cer, iar căldura razelor sale se înteţea. 

— A dispărut, a spus Vânătoreasa. 

— Ai nevoie de magie ca să faci ceva să dispară, a 
subliniat Kifah. 

— Akhh, îmi plac la nebunie ghicitorile, a zis Altair. 

— Dacă vrei să aflăm finalul poveştii, safinule, 
trebuie s-o luăm din loc, altminteri numai cadavrele 
noastre ţepene o să-ţi audă ultimele cuvinte, a spus 
Nasir. 

El voia să afle restul poveştii Voia să priceapă 
înainte să meargă mai departe cu îndeplinirea 
ordinelor tatălui său. Dar mai degrabă şi-ar fi tăiat 
propria beregată decât să recunoască asta. 

Kifah a chicotit. 

— Cine ar fi bănuit că prinţul are simţul umorului? 

— Ah, e şi mai amuzant după ce mănâncă un mic 
dejun aşa cum cuvine, a spus Altair. 

Vânătoreasa aproape că a zâmbit, apoi l-a privit pe 
Benyamin. 

— Putem ajunge în refugiul din oază. Apoi aştept 
să aflu toată povestea. 

Salinul a făcut o plecăciune adâncă. 

— Desigur, sayyida. 


Capitolul 44 


La adăpostul umbrei binefăcătoare a palmierilor, 
Zafira şi-a umplut plosca, după ce Kifah a asigurat-o că 
apa e bună de băut. Nisipul îi intra în cizme şi se vâra 
în pliurile vălului ei. l-a gustat greutatea fadă pe limbă 
şi i-a simţit atingerea tăioasă pe obraji. Era 
pretutindeni. 

O pală de vânt a şuierat printre copaci iar fata a 
dat să-şi tragă gluga. Apoi şi-a amintit că mantia era în 
desagă. Degetele lui Deen i-au cuprins bărbia înainte 
ca Zafira să se retragă în ea însăşi. 

Altair a găsit un piersic singuratic, de unde a cules 
câteva fructe pufoase şi le-a împărţit tuturor. 

Kifah bătea ritmat din suliță, iar Zafira s-a ferit din 
calea peluzienei, privind-o cum scoate un pumnal mic 
şi negru dintr-una din numeroasele teci pe care le avea 
de-a lungul braţului. Un pumnal cu fulgere, şi-a dat 
seama Zafira. Călit de mânia naturii, cu un echilibru 
nemaiîntâlnit. Sângele îl ascuţise; anii îl făcuseră mai 
puternic. Aceste lame erau foarte rare, pentru că 
fierarii trebuiau să pândească până când fulgerul lovea 
un munte şi apoi să strângă minereul negru, sub 
mugetul tunetelor şi sub ploaia torențială. 

Se părea că aveai anumite avantaje când făceai 
parte din unitatea de elită a califei. 

Benyamin a scos un sul de pânză din sacul său. 
Zafira ştia că safinii erau vanitoşi, dar chiar aşa încât 
să-şi aducă un covor pe insula Sharr? El i-a netezit 
grijuliu cutele şi a alungat cu blândeţe un gândac, apoi 
s-a aşezat turceşte în mijlocul ţesăturii roşii, răsfirând 
nisip printre degete, ca şi cum i-ar fi aşteptat pe toţi 
Nasir şi-a încrucişat braţele şi s-a rezemat de o stâncă 
proeminentă, transmițând clar că nu avea de gând să 
se alăture. 

— Magia nu a dispărut, zumra. A fost mutată, a 
început Benyamin, aruncând un sâmbure de piersică în 
apele albastre. 

li numea „zumra” de parcă erau un grup de copii, 
nu nişte oameni pe care nu-i lega nimic şi care-şi 
vânturau armele în jurul safinului subţire şi neînarmat. 

— Când gardianul insulei Sharr a cerut ajutor în 
timpul celei de-a doua bătălii împotriva Leului Nopţii, 
Surorile au adus magia aici. Odată cu moartea lor, 
magia nu a dispărut, ci a căzut pe Sharr, care a purtat 
cu bucurie această povară. A înghiţit toate creaturile 
din închisoare - oameni, safini, ifriţi, bashmu -, tot ce-i 
stătea în cale, şi totuşi foamea insulei nu putea fi 
potolită. A contaminat Marea Baran, a născut Arzul. Şi 
cu cât insula Sharr va stăpâni mai mult timp magia, cu 
atât ţinutul Arz va creşte mai mult şi pământurile 
noastre vor deveni din ce în ce mai sărace. 

— Pentru ce? a întrebat Zafira. Ce vrea Sharr? 

Ochii lui Benyamin au sclipit scurt. 

— Tu, Vânătoreaso, eşti prea deşteaptă pentru 
binele tău. 

Ea s-a retras şi aproape că a ratat privirea pe care 

au schimbat-o Altair şi Benyamin. 

— Dacă magia există pe Sharr, a spus Altair, iar 
Zafira a avut senzaţia că se grăbeşte să ascundă ceva, 
atunci ar trebui s-o putem folosi. 

— Prin dum sihr cel puţin, a spus Kifah. 

— Nu! 

Benyamin arăta de parcă i-ar fi retezat cineva 
mâna şi l-ar fi obligat s-o folosească. 

— Magia sângelui e interzisă. Strict interzisă. Nu 
există grațiere pentru cel care o foloseşte. Preţul este 
întotdeauna imens. 

— De-asta se face doar în safai... 

— Superstiţii. Magia sângelui e interzisă pentru că 
e incontrolabilă. Preţul plătit e un strop de sânge, nimic 
mai mult, a spus Nasir plictisit. 

— Nu mai discutăm despre magia sângelui, a zis 
tăios Benyamin, apoi s-a întors spre Zafira. 

După privirea sa, fata a bănuit că mai era ceva în 
afara fricii lui Benyamin de dum sihr. Ceva personal. 

— Altair se referea la afinităţile cu care ne-am 
născut, a continuat calm salinul, deşi Zafira îi sesizase 
valul de nelinişte. Mai ales particularitatea cu care te-ai 
născut tu, draga mea demenhună. 

Zafira şi-a îngustat ochii, iar Nasir a încremenit. 

— Am magie, a zis ea. 

Vorbea şovăitor. Ca şi cum nu-i venea să creadă. 

— Ai o afinitate, a corectat-o Benyamin, înclinând 
din cap. Ca aproape toată lumea. Fără magia care 
aprindea odinioară  minaretele regale, afinităţile 
noastre au intrat în hibernare. Le-a fost tot timpul 
foame. Asta face ţinutul Arz atât de ademenitor - e o 
prelungire a insulei Sharr. Aceeaşi insulă care conţine 
magia ce se găsea odinioară în Arawiya. Când ne 

apropiem de Arz, afinităţile noastre ies la suprafaţă, 
îndemnându-ne să intrăm în pădurea blestemată. Mulţi 
au căzut pradă şoaptelor sale, intrând acolo pentru a 
căpăta şansa de a-şi elibera afinităţile care sunt 
zăvorâte de atât timp. E posibil ca aceştia să fi putut 
mânui magia. Poate că ar fi reuşit să cheme focul şi să 
invoce apa, dar Arzul face în aşa fel încât ei să nu se 
mai întoarcă niciodată. Nu e cazul tău, Vânătoreaso: 
afinitatea ta este ceea ce ţi-a permis să te întorci de 
fiecare dată. 

Îţi vei găsi întotdeauna drumul. Cuvintele 
Vrăjitoarei Argintii din timpul primei lor întâlniri. Venise 
să vadă dacă Zafira revenise din Arz vie şi nevătămată. 

O pală de vânt a scuturat frunzele palmierului, 
răcorindu-i pielea. O pasăre s-a înălțat spre cer cu o 
bătaie rapidă de aripi. Benyamin s-a uitat spre ceilalți. 

— Aici, pe Sharr, departe de atracţia nefastă a 
Arzului, toți ne putem exercita puterile. Singura 
diferență e că Vânătoreasa îşi controlează afinitatea de 
ani întregi. 

Grație Arzului. Ceruri mari. Pădurea aceea 
blestemată era un loc plin de magie. Un loc în care se 
aventurase ani şi ani de-a rândul. 

— Care-i afinitatea mea? a-ntrebat fata. 

| se părea că e tot mai greu să respire. Benyamin a 
privit-o atent cu ochii lui căprui. 

— Poţi să-l întrebi pe prințul aici de față. El şi Altair 
ştiu exact răspunsul. 

Niciunul dintre sarazini nu a părut vreun pic 
surprins. Fata s-a uitat disperată când la unul, când la 
celălalt şi s-a împiedicat, aproape prăbuşindu-se în 
nisip. Şi-a îndreptat privirea spre Benyamin, care 
stătea liniştit pe carpeta lui cu franjuri aurii. 

— Spune-mi, a spus ea cu răsuflarea întretăiată. Ce 
sunt eu? 

— Oda'ira. 

— O ce? a spus ea încet, simțind cum îşi pierde 
minţile. 

— Tu eşti busola din inima furtunii, farul călăuzitor 
în întuneric. Tu îţi vei găsi întotdeauna calea, Zafira 
bint Iskandar. 

Cuvintele lui îi răsunau în cap ca loviturile unei 
tobe. 

Nu - era o gazelă în deşert, vulnerabilă în faţa unei 
hoarde de lei. S-a făcut mică, privind când la prinţ, 
când la generalul acestuia. Apoi s-a uitat la Kifah şi la 
Benyamin. 

Apoi a făcut ceea ce fac gazelele cel mai bine. A 
luat-o la fugă. 


Capitolul 45 


Zafira a gonit dincolo de verdeaţa oazei, 
ignorându-le strigătele, ignorând felul în care o privea 
prinţul moştenitor al Arawiyei, cu ochii lui neclintiţi 
care-i ardeau sângele din vene. 

— Lăsaţi-o, a spus el cu blândeţe, iar fata s-a oprit. 
Are nevoie de timp. 

Zafira n-a aşteptat să audă ce a răspuns Altair. S-a 
refugiat printre câţiva curmali, rezemându-se de 
trunchiul ţepos al unuia dintre aceştia şi străduindu-se 
să-şi recapete suflul. Copacii au primit-o ospitalieri, 
şoptind în timp ce o adăposteau. Rămâi; puțin aici. 
Odihneşte-te. 

Umbrele i-au preluat agitația. Curmalii s-au uscat 
când ea s-a lăsat în genunchi. 

A clipit o dată şi copacii s-au îndreptat la loc. 

O da'ira. A întors pe limbă vechiul cuvânt safaitic. 
O busolă. 

De-asta nu avusese niciodată îndoieli despre cum 
trebuie să găsească Jawaratul pe insula asta uitată de 
Dumnezeu. Pentru că afinitatea ei o condusese 
întotdeauna undeva. O conducea de ani întregi. 

Orientarea ei nu era o senzaţie sau o noţiune 
dezlânată. Vâna în Arz lipsită de simţul văzului, 
datorită acestei afinități. Scăpase din Arz datorită ei. 

Baba. 

Ceruri mari, de câte ori Baba se dusese în Arz, 
fusese cu ea. Ghidându-i braţul, îndreptându-i săgețile 
spre vânat, urmând-o peste tot. Până la ultima suflare. 
Până la acea ultimă călătorie care-l făcuse să-şi piardă 
minţile, care-i zdrobise idealurile. 

Dacă ar fi ştiut! 

— Oh, sfinte zăpezi, a răsuflat ea, amintindu-şi 
murmurul frenetic care îi curgea prin vene şi care o 
conducea pe cărarea corectă. 

Din tot ce se putea controla din vârful degetelor - 
focul, bezna, iluziile -, ea fusese dăruită cu harul 
direcției. Nici măcar nu ştiuse că direcţia era o 
afinitate. 

Un hohot isteric de râs a răsunat dinspre copaci şi 
Zafira şi-a pregătit arcul înainte să-şi dea seama că 
acel râset izvorâse din propria persoană distrusă. Un 
suspin i-a scăpat printre buze. Slăbiciunea aceasta nu 
o caracteriza. O dezorienta, sfărâmându-i inima în 
bucăţi. 

Dintr-odată totul a căpătat sens. De ce încercaseră 
sarazinii s-o răpească în Demenhur. De ce Altair şi 
prinţul se „aliaseră” cu ea: ca s-o folosească întru 

găsirea Jawaratului. S-a cutremurat când şi-a amintit 
ochii cenuşii ai lui Nasir urmărind-o fără încetare. Acum 
a priceput de ce o urmărea din priviri, de ce o salvase 
din mâinile ifritului. 

Îşi proteja un bun de valoare. 

Ştiuse în tot acest timp, ceea ce-nsemna că şi 
sultanul ştia. Sau, cel puţin, sultanul avea o bănuială, 
precum şi puterea de a acţiona în această privinţă. 

Erau toţi loiali aceluiaşi regat, dar Vrăjitoarea 
Argintie şi sultanul păreau în conflict unul cu celălalt. 
Aici erau două tabere. O ostilitate pe care Zafira n-o 
înţelegea. Nici măcar nu putea pricepe de ce prinţul şi 
generalul încercaseră s-o omoare. 

Poate că niciuna dintre tabere nu o includea. 

Nu se afla în fruntea listei de vânători a Vrăjitoarei 
Argintii - ea era întreaga listă. Singurul vânător 
cunoscut care putea găsi Jawaratul. Dacă n-ar fi pus 
niciodată piciorul în ţinutul Arz, dacă reuşitele ei nu ar 
fi devenit faimoase, Vrăjitoarea Argintie n-ar fi aflat 
niciodată. Sultanul ar fi rămas neştiutor. Jawaratul ar 
rămâne pierdut până când o altă da'ira şi-ar lăsa 
afinitatea să iasă la suprafaţă. Dacă mai existau altele. 

Ceruri mari. Afinităţi, puteri. Magie care încetase 
să mai existe. 

Avea nevoie să se întindă. Ce, era un moşuleţ? N- 
avea nevoie să se întindă. 

Nişte pante aurii străluceau printre frunzişul verde 
din faţa ei. O potecă se desfăşura în liniştea oazei. Flori 
colorate îşi întindeau petalele, chemând-o la ele cu un 
clinchet blând. E/iberează-te, vânătoreaso. A 

N-avea nevoie de ceilalţi, îi reaminteau umbrele. Işi 
putea găsi singură calea, din oază în oază, din ruină în 
ruină. Putea găsi de una singură cartea aceea 

nenorocită. Putea restitui fără niciun ajutor magia în 
Arawiya, fără să se întrebe cine se aliase cu cine şi de 
ce şi care dintre ceilalţi puneau la cale s-o ucidă. 

Dar. 

Şi-a amintit atingerea blândă a acelei pânze pe 
pielea sa. Suferinţa din ochii prinţului. Râsul lui Altair. 
Insistenţa lui Benyamin. Umbra care bântuia ochii 
negri ai lui Kifah. 

Avea nevoie de răspunsuri. Răspunsuri pe care i le 
putea oferi Benyamin. 

S-a întors de unde plecase, cu speranţa că nu va 
ajunge să-şi regrete decizia. 


Capitolul 46 


Nasir s-a holbat îndelung la copaci, aşteptând-o, 
sperând ca fata să se întoarcă. Un lucru rar pentru el. 
Speranţa. 

Deşi era vina lui Benyamin, Nasir... învățase ceva 
din mica discuţie. Satinul îi oferise răspunsuri la 
întrebările pe care nu avusese niciodată curaj să le 
pună. 

— Toată încordarea asta mă îmbătrâneşte, a zis 
Altair, îndoindu-şi braţele, cu iataganele în mâini. 

Era alarmant cât de jovial şi de mortal putea fi în 
acelaşi timp. 

— Vârsta duce de obicei la înţelepciune, a subliniat 
Kifah, cu o mutră care sugera că Altair e oricum, numai 
înţelept nu. 

— Zice fata care a apărut alături de un satin 
palavragiu. Tu pentru ce ai venit, mă rog? a-ntrebat 
Altair, întorcându-se spre ea. 

Kifah nici n-a tresărit când i-a văzut săbiile scoase. 

L-a studiat preţ de o clipă, apoi a ridicat din umeri. 

— Magie. Răzbunare. Lucruri obişnuite. 

Altair a izbucnit în râs, iar Nasir s-a forţat să-şi 
stăpânească un zâmbet care i se strecurase pe buze. 
Rimaal. Nu fusese nevoit niciodată să-şi înăbuşe atât 
de multe surâsuri. Benyamin se plimba în sus şi-n jos 
prin oază, încruntat. 

În cele din urmă a apărut şi Vânătoreasa, uitându- 
se împrejur cu o linişte stranie. Lui Nasir i s-a făcut un 
gol în stomac. Fata avea umerii pleoştiţi, dar şi-a dat 
de seama de asta şi şi i-a îndreptat, ridicând bărbia. 

Benyamin a redevenit atent, iar uşurarea i-a 
luminat ochii cu o nuanţă aurie. 

— Voiam să-ţi cer iertare, i-a spus încet fetei. 
Safinii tind să neglijeze sentimentele omeneşti. Trebuia 
să cuget bine înainte de a-ţi trânti pe umeri o revelaţie 
atât de împovărătoare. 

Era lesne să uiţi că Benyamin nu era om. La fel şi 
Vrăjitoarea Argintie. La fel şi Nasir, pe jumătate. 

— Nu sunt hashashin, dar din câte observ cu 
umilinţă, nu-ţi poţi lua ochii de la ea, a spus tărăgănat 
Altair în urechea lui Nasir. 

— Eşti gelos? a-ntrebat Nasir. 

Capătul rupt al turbanului îi flutura în briza blândă, 
atingându-i uşor gâtul. 

— Aş fi, dacă n-aş şti că te holbezi şi la mine la fel 
de mult. Nasir şi-a îndreptat sprâncenele. 

— Am nevoie de ea. 

— Aşa spune orice bărbat când vine vorba de... 

— Închide gura sau foloseşte-te de ea în altă parte, 
a mârâit Nasir. 

S-a mirat de ce se osteneşte să discute cu 
neghiobul. Altair a mimat că-şi pecetluieşte buzele, dar 

tăcerea lui n-a durat mult. 

— Oi, nu ştiu la ce te gândeai tu, că eu nu mă 
gândeam. 

— Taci, s-a răstit Vânătoreasa apropiindu-se. 

Altair a tresărit, spre mulţumirea lui Nasir. 

— M-am întors doar pentru că ştiu că altfel m-aţi fi 
urmărit şi m-am săturat să vă simt răsuflarea în ceafă. 

— Ştii măcar cum e să-ţi răsufle un bărbat în 
ceafă? a-ntrebat Nasir. 

Ce ai spus acolo, idiotule? Petrecea prea mult timp 
alături de Altair. 

Chiar şi generalul părea surprins. Kifah a pufnit în 
râs, iar Benyamin s-a rugat cerului să-i dea răbdare. 

Vânătoreasa s-a oprit, iar Nasir şi-a dat seama că 
fata îşi aminteşte de ceva. Cât de grea trebuie să fie 
viaţa când gândurile ţi se citesc direct pe chip? Fata și- 
a dus degetele la inel, dându-se de gol. Apoi şi-a dat 
seama de greşeală şi l-a privit sfidătoare în ochi. 

— Nu te mai uita aşa la mine. 

— Aşa cum? a-ntrebat el, ridicând dintr-o 
sprânceană. 

— Cu compasiunea asta falsă. 

El a râs sec. 

— Credeai că eşti îndrăgostită de el? 

Ea n-a răspuns, iar asta l-a scos din minţi pe Nasir, 
căci ceilalţi priveau. Pentru că era fiul tatălui său. S-a 
apropiat. 

— Lasă-mă să-ţi spun un secret, Vânătoreaso: 
mortul te iubea, dar tu nu-l iubeai pe el. 

— Pentru numele lui Guljul, las-o în pace, a zis 
Kifah, ducându-şi mâna la chelie. 

— Moartea e singurul lucru sigur din viaţa unui om. 
De ce vă tot ia prin surprindere când se întâmplă? a- 


295 


ntrebat el. 

— Tu nu ştii nimic despre dragoste sau pierdere, a 
şuierat Vânătoreasa, iar Nasir a tresărit când i-a văzut 
privirea îngheţată. Probabil te numeri printre 
privilegiaţii care tăvălesc o altă femeie în fiecare 
noapte, doar ca s-o omoare la răsăritul soarelui. 

Nasir a rânjit ca lupul. 

— Te crezi deci Şeherezada? 

Pe chipul Zafirei s-a insinuat o căutătură stranie, 
apoi fata s-a întors spre Altair. 

— Dă-mi asta. 

— Eu? Ce anume? s-a bâlbâit Altair, cu ochii cât 
cepele. 

Fata s-a apropiat şi s-a întins spre unul dintre 
iatagane. Altair era mai înalt, dar şi ea era destul de 
înaltă. S-a ridicat pe vârfurile degetelor de la picioare 
şi a scos sabia cu un şuierat lent, crestându-i umărul. 
Kifah a ridicat din sprânceană văzând chipul uimit al lui 
Altair. 

— O să fie interesant. 

Vânătoreasa şi-a echilibrat poziţia. Ceva din 
privirea ei l-a făcut pe Nasir să se oprească. Ceva mai 
complicat decât furia, căci furia ştia cum s-o învingă. 

Ceva sălbatic. 

Şi-a dus mâna la sabie, cu trupul vibrând, cu 
sângele clocotind, recunoscător că a fost provocat. 
Benyamin s-a avântat între ei, stârnind nisipul, dar 
Nasir dorea să se lupte şi nu avea de gând să se 
oprească. 

— Dă-te în lături, alderule. E o femeie, nu un moş 
decrepit. N-are nevoie de protecţia ta. 

Benyamin şi-a înclinat capul. 

— Ce te face să crezi că ea are nevoie de 

protecţie? 
Capitolul 47 


Zafira n-avea nici cea mai vagă idee cum se 
mânuieşte un iatagan. Dar cât de greu putea fi? Era 
doar de două ori mai lung decât jambiya ei. 

Bine. Poate de trei ori. 

Sclipea ca aurul, cu nisipul reflectându-se în tăiş. 
Se antrenase cu Deen destul de des ca să ştie că se 
pricepea să mânuiască o sabie. Spera ca prinţul să nu 
creadă că merge la cacealma, deşi partea limpede a 
minţii ei ştia că el o să-şi dea seama. Dar dacă inima ei 
o conducea la vânătoare în Arz, nu putea să-i ghideze 
şi lame spre inima lui? N 

A clipit ca să alunge aceste gânduri întunecate. li 
era foarte greu să acționeze sub imperiul emoțiilor. Dar 
îl insultase pe Deen. Mai rău, avusese dreptate: ea nu-l 
iubise niciodată pe Deen aşa cum o iubise Deen pe ea. 

Când Benyamin s-a dat la o parte, încruntat de 
îngrijorare, Zafira ştia că la fel gândea şi el. Şi-a 
aruncat desăgile pe nisip şi a ridicat iataganul un pic 
mai sus. 

— Suntem siguri că e o idee bună? a-ntrebat Altair, 
fără să se adreseze cuiva anume. 

— Nici nu mai ştiu ce e sau nu o idee bună, a zis 
sec Kifah. Sunt pe insula Sharr. 

Nasir şi-a scos sabia desenând un arabesc, iar 
mânerul acesteia a dansat pe lângă nodurile degetelor 
lui, rotindu-se prin aer. Expresia de pe chipul lui Nasir 
arăta că toată situația i se pare caraghioasă. Pentru un 
prinţ care prefera intimitatea şi umbrele atunci când se 
întâlniseră prima oară, părea acum să se bucure 

enorm de atenţia primită. 

A străbătut-o un fior de teamă, amestecat cu un 
suspans de care se bucura. Ştia poveştile. Ştia exact 
cât de abil era Prinţul Morţii cu o sabie. 

El s-a apropiat. 

Şi totul a început să se mişte mai repede. 

Fata şi-a fluturat sabia şi el a făcut acelaşi lucru, 
mânerul negru devenind una cu mănuşile sale. Aerul 
era înceţoşat de scânteierile oţelite. Apoi metalul s-a 
izbit de metal, zgâlţâindu-i dinţii, creierul, nebunia şi - 
ceruri mari, cât era de nebună. 

Dar n-o va ucide. Avea nevoie de ea. Toţi aveau 
nevoie. Ea nu avea nevoie de ei. 

Singurul om de care avusese nevoie era mort din 
cauza lui. 

A împins cu toată puterea în săbiile încleştate. 
Nasir era mai puternic, mai înalt, mai voinic, dar s-a 
dat în spate foarte, foarte puţin. Era cel mai mare 
asasin, dar nu era obişnuit ca victimele lui să i se 
opună. 

Fata a împins din nou, cu o fervoare proaspătă. 

— Ce drăgălaş, a spus el, eliberându-se cu un râset 
şoptit. 

Ea s-a împiedicat, sprijinindu-se cu o mână de 
stânca dură ca să-şi recâştige echilibrul. A mârâit şi şi- 
a ridicat braţul înainte ca el să-şi izbească din nou 
iataganul de al ei. Forţa loviturii le-a făcut dinţii să 
scrâşnească. Nu dă niciun pic inapoi. 

Oare nu avea nevoie de ea? 

Zafira a făcut o fentă la stânga, dar el n-a 
reacţionat. Apoi a fentat la dreapta, iar el a ridicat 
amuzat din sprânceană, anticipându-i mişcarea cu 
mult timp înainte ca ea s-o execute. Altair a chicotit. 

Gâtul Zafirei ardea. 

Şi-au încleştat din nou săbiile, iar el s-a înclinat 
aproape de ea. 

— Ştii bine cine sunt. Dă-te bătută, Vânătoreaso, a 
murmurat el, iar glasul lui tunător a vuit drept prin ea. 

Fata a văzut prilejul care i se deschidea înaintea 
ochilor în clipa în care el se pregătea de o altă lovitură. 
Căci ea era Vânătorul demenhun. Rapid. Precis. 
Neantrenat. Putea rivaliza cu un asasin antrenat şi 
metodic. 

S-a avântat înainte şi s-a strecurat pe sub braţele 
lui. Răsuflarea lui Nasir i-a atins în treacăt pielea. Fata 
şi-a prins cizma de piciorul lui şi a tras cu putere. Ela 
căzut pe spate, cu nările fremătând. l-a citit triumful pe 
faţă şi a mârâit, blocându-i picioarele între ale lui, într- 
o ultimă încercare, apoi a căzut pe spate cu un bufnet 
înăbuşit. 

lar ea a căzut peste el, cu plămânii goliţi de aer. 

Fata şi-a pus o mână pe umărul lui ca să-şi 
amortizeze căderea, dar picioarele lor erau încolăcite, 
iar nisipul se surpa sub ele. Trupul ei s-a atins de al lui, 
iar inelul acela trădător s-a aşezat în dreptul inimii lui 
Nasir, ridicându-se şi coborând odată cu respiraţia lui 
greoaie. Feţele lor erau la câţiva centimetri distanţă. 
Fără mantia care s-o adăpostească, simţea fiecare 
atingere dintre ei ca şi cum ar fi fost complet goală. 
Inima Zafirei a început să bată din ce în ce mai tare. 

— Dacă ar fi mai aproape unul de altul, ar trebui 
să-nchid ochii, a şoptit Altair îndeajuns de tare cât să 
fie auzit de ceilalţi. 

lar prinţul a avut tupeul să rânjească. 

O minciună, a spus mintea ei confuză, căci acea 
nefericire imensă era reflectată în ochii lui de culoarea 

flăcărilor stinse şi a pietrei neînsufleţite. 

— Haide, pune capăt chinului meu, a spus el, cu 
voce blândă. 

Cuvintele lui, rostite liniştit, i-au mângâiat pielea. 
Hashashinii mortali mi trebuiau să fie blânzi. 

Doar atunci şi-a dat seama că avea iataganul lipit 
de gâtul lui, aşa cum îşi ţinea jambiya la beregata 
animalelor pe care le vâna. 

Zafira a apăsat şi mai mult lama peste gâtul lui 
Nasir, văzând cum îi tresaltă beregata. Pielea lui aurie 
se înfiorase, iar ei îi venise ideea nebunească de a-l 
mângâia ca să-l liniştească. De a-şi lipi gura de pielea 
lui. 

Fata a gâfâit scurt şi a scrâşnit din dinţi. Gâtul lui 
Deen nu va mai tresălta niciodată. Din cauza lui Din 
cauza ucigaşului de sub ea. 

Copacii din oază aşteptau cu răsuflarea întretăiată. 
Dar toată atenţia Zafirei era concentrată asupra lamei 
sclipitoare de metal de lângă beregata lui. 

Nu fi egala celor care fac rău. Vorbele lui Deen, 
când Zafira se angajase să-l înfrunte pe băiatul cu dinţi 
galbeni care-i spărsese nasul lui Deen în timpul unui 
joc cu kura“?, cu mulţi ani în urmă. 

Zafira s-a uitat fix în acei ochi gri, iar cenuşa 
dinăuntrul lor s-a risipit sub privirea ei. A ridicat tăişul. 

Chipul lui plin de cicatrice n-a fost străbătut de 
nicio urmă de mirare. Zafira şi-a înăbuşit ţipătul cu un 
mârâit. 

— Trei lucruri. Wahid“?, nu mă atinge. Ithnayn®4, nu 


62 Minge, în arabă în original (n.t.). 
63 Unu, în arabă în original (n.t.). 
64 Doi, în arabă în original (n.t.). 

te uita la mine. Thalatha®, nici măcar nu te gândi la 
mine. 

Zafira s-a ridicat în picioare, savurând şuieratul de 
durere al lui Nasir când şi-a înfipt genunchii în 
picioarele lui, ca măsură de precauţie. El s-a ridicat şi a 
salutat-o în batjocură, ducând două degete la frunte. 

— Cum doreşti. 

Fata şi-a încrucişat privirile cu ale celorlalţi, apoi l-a 
țintuit pe Nasir cu ochi de gheaţă. 

— Dacă dorinţele ar deveni realitate, tu ai fi mort 
de multă vreme. 


Capitolul 48 


Nasir încă simţea sărutul rece al metalului pe gât, 
ca fantoma unei arsuri. 

Ultima oară când o femeie, sau altcineva, dacă era 
să fie sincer, îi ţinuse o sabie lipită de beregată se 
întâmpla când Nasir era în pregătire. După asta, când 
mama lui s-a asigurat că el nu era mai mult de-o 
şoaptă în întuneric, nimeni nu s-a mai putut apropia. 
Dar Vânătoreasa nu fusese antrenată. Nebunia asta o 
luase în stăpânire, îi zguduise calmul şi fata îi pusese 
piedică de parcă erau doi copii în curtea şcolii. 

Gâtul lui încă simţea sărutul metalului dar restul 
trupului său simţea fierbinţeala ruşinii. 

— Akhh, îmi place la nebunie când un antrenament 
de luptă se termină cu... alte lucruri. 

Altair a  rânjit când Vânătoreasa i-a înapoiat 
iataganul fără să spună un cuvânt. 

— Şi acum? a întrebat Kifah. 

Prăselele unui cuţit i s-au rotit pe încheieturile 


65 Trei, în arabă în original (n.t.). 

degetelor, iar brăţara ei de aur a lucit ca o rază de 
soare. 

— O să-ncepem şi noi, restul, să ne duelăm până la 
moarte? 

— Gata cu duelurile. i 

Benyamin a oftat exact ca o mamă exasperată. Işi 
tot arunca privirea spre împrejurimi, unde lumea se 
mai întunecase o nuanță, deşi nu trecuse cu mult de 
miezul zilei. 

— Da, ascultaţi-l pe mult iubitul nostru safin. Dacă 
acum ne ucidem între noi, pe cine mai folosim drept 
momeală când ne vor da târcoale ifriţii? a întrebat 
Altair. 

— Poate pe tine? a zis Vânătoreasa, netezindu-şi 
veşmintele. 

Nasir s-a întrebat dacă îşi imagina doar uşoara 
culoare de pe chipul fetei. 

— Eşti destul de mare să le ocupi timpul pentru o 
vreme. 

Altair şi-a aranjat turbanul, cu o sclipire ciudată în 
priviri. 

— Sunt destul de mare să ocup timpul oricui 
pentru o vreme. 

Nasir s-a înecat, iar Kifah a pufnit în râs. 
Vânătoreasa părea derutată de reacţiile lor. /ncuiată. 

Benyamin l-a privit cu reproş pe Altair, dar s-a 
făcut că nu-i aude remarca. 

— Trebuie s-o luăm din loc. 

— Nu plecăm nicăieri,  safinule, a spus 
Vânătoreasa, cu glas oţelit. 

Satinul s-a răsucit spre ea. 

— O spui de parcă aş fi un şobolan. 

— Poate că eşti. 

Ea a ridicat din umeri, iar Kifah a râs zgomotos. Lui 
Benyamin nu-i venea a crede. 

— Poporul tău s-ar închina în faţa mea. 

— Poporul meu are zăpadă în loc de creier. Ce să-i 
faci? a replicat ea. Nu plecăm nicăieri până nu capăt 
nişte răspunsuri. 

Benyamin a dat din cap. 

— Curând, draga mea demenhună. Copacii se 
apleacă tot mai aproape, iar umbrele au un stăpân. 
Vom vorbi când va veni timpul. 

Ea s-a cutremurat la auzul cuvintelor lui şi ceilalţi 
au tăcut mâlc. Insula Sharr părea să devină din ce în ce 
mai sinistră. 

Intr-un fel, Nasir ştia că acel stăpân nu era 
Vrăjitoarea Argintie şi cu siguranţă nu era Ghameg, 
căci influenţa tatălui său nu ajungea atât de departe. 
Acest stăpân adusese teroarea pe chipul lui Altair, în 
acea noapte, în tavernă. 

Acest stăpân transformase Sharr în monstrul care 
era acum. 

Vânătoreasa a dispărut în spatele palmierilor după 
o şoaptă a lui Benyamin, care a urmat-o, strigând 
repede „Yalla, zumra”. 

să mergem, trupă. 

Nasir a rămas în urmă. Forţa unui hashashin stă în 
camuflaj şi solitudine. Nimic nu mergea conform 
planului: vărul lui îşi făcuse apariţia, Altair respira în 
continuare, Vânătoreasa era o fată - /aa, femeie. 

In afară de ruşinea pe care o simţise când Zafira 
căzuse deasupra lui, mai era şi faptul că era, de fapt, 
femeie în toată puterea cuvântului. Hashashinul a 
expirat foarte lent. 

lar acum Benyamin îi avertizase în privinţa unei 

ameninţări mult mai importante. 

Altair a privit în urmă spre Nasir când au rămas 
singuri, pentru prima oară de când sosiseră Benyamin 
şi Kifah. 

— Deci? 

Nasir şi-a înclinat capul. 

— O să am eu grijă de peluziană... 

Altair a rânjit şi l-a trântit în spatele copacilor. 
Lumina soarelui a dispărut printre crengile întunecate. 
Nasir a sărit în picioare şi s-a întors spre general cu 
dinţii încleştaţi. A văzut negru în faţa ochilor şi şi-a 
scos iataganul din teacă. 

În ochii lui Altair ardea mânia. 

— Schimbare de plan? O să mă omori pe mine 
primul, asta e? Nu mai e vorba despre a găsi Jawaratul 
şi de a te-ntoarce în pas de plimbare la iubitul tău tată, 
neghiobule. 

Nasir se chinuia să-şi stăpânească răsuflarea, dar 
întunericul de-abia îi mai permitea să vadă dincolo de 
copacii din jur. Inima îi bătea cu disperare. 

— Cheamă-ţi ajutoarele, păianjenule, a spus Nasir 
pe un ton coborât. 

— Eşti gelos că şoptesc altcuiva la ureche? |lţi 
mărturisesc: tot ce fac fac pentru binele regatului. 

Lui Nasir nu-i păsa. 

— Ţi-aş putea spinteca beregata înainte să apuci tu 
să ridici braţul. 

Altair a înălţat mâinile, livid. 

— Chiar te rog. 

În mintea sa, Nasir s-a văzut ridicând sabia, 
fluturând-o la spate şi lansând-o cu avânt în faţă. A 
zărit un orizont de sânge la beregata lui Altair şi cum 
mor acei ochi azurii. Acea zbatere în clipa în care 

sufletul se eliberează. Asta a văzut. Alături de cadavrul 
Vânătoresei. 

Dar sabia sa era prea grea acum. 

Îi zvâcnea în mâini, iar sudoarea i se prelingea de-a 
lungul  şirei spinării. Benyamin aproape că s-a 
împiedicat venind într-un suflet spre ei, strângându-şi 
înspăimântat buzele. Vânătoreasa şi Kifah îl urmau. 

— Fiul mamei tale e încă acolo, Prinţe, a spus 
precaut Benyamin, de parcă Nasir ar fi fost un animal 
pe care-i era teamă să nu-l sperie. 

Dacă ar fi fost altcineva, Nasir l-ar fi spintecat pe 
loc, dar Benyamin avea o legătură cu sultana. Nasir l-a 
privit îndelung pe Altair şi şi-a vârât încet iataganul la 
loc în teacă. 

— Lasă-l să studieze puţin împrejurimile. Dă-i voie 
să constate că suntem aliaţi de conjunctură, nicidecum 
inamici, şi dă-i voie să lase crimele deoparte pentru o 
vreme. Lasă-l să-şi deschidă inima şi să aibă încredere. 
Poate că această misiune înseamnă mai mult decât ai 
crezut la început. 

Şirul straniu de cuvinte ale satinului i-a reamintit 
lui Nasir de busola purpurie. 

Ceva a foşnit în tufişuri şi nisipul li s-a mişcat sub 
picioare. Nasir a încremenit, iar ceilalţi s-au răsucit lent 
spre palmierii îngălbeniţi. O pereche inconfundabilă de 
ochi l-au țintuit pe Nasir, în timp ce s-a auzit ceva 
trecând pe lângă ei, cu un foşgăit. 

lar umbrele au dat năvală din spatele copacilor. 

Zafira ajunsese să se aştepte la o mulţime de 
lucruri din partea insulei Sharr. Dar nu se aşteptase 

niciodată s-o vadă pe Yasmine plutind spre ea în toată 
splendoarea ei  eterică, cu nisipul acoperindu-i 
picioarele goale. 

Un țipăt înăbuşit i-a scăpat fără voia ei din gâtlej. 
Nu şi Yasmine. 

Benyamin i-a atins încheietura şi Zafira şi-a dorit să 
aibă pe ea mantia şi mănuşile. Vocea lui îi şoptea la 
ureche. 

— Vânătoreaso, uită-te la mine. 

Zafira a clipit şi l-a zărit pe Deen, străpuns de o 
săgeată. Baba, coborând târâş din copaci, în patru 
labe. Murdar. Plin de sânge. 

Mort. 

Benyamin a zgâlţâit-o. 

— Vânătoreaso. Vită-te. La. Mine. 

Ura compasiunea din privirea lui, felul în care-i 
vorbea de parcă era un copil. 

— Aşa. Respiră, încetişor. Nu e cine crezi tu. Îţi mai 
aminteşti? Mă auzi? 

Yasmine. Yasmine. Yasmine. 

— Nu e el, a continuat cu blândeţe. 

El? Nu, era o ea. Era Yasmine cea dulce. Yasmine 
cea cu gura spurcată. Yasmine cea măritată. 

— Respiră, Vânătoreaso. Uşurel. Nu e ceva real. 

Abia atunci fata a observat că nu era o singură 
Yasmine. Erau mai multe. Şi, când şi-a plimbat privirea 
de la una la alta, a văzut cum feţele se schimbă. 

— Ifriţi, a şoptit. 

Uşurarea a făcut să i se taie picioarele. S-a agăţat 
de cel mai apropiat copac şi lumea a început să se 
limpezească în jurul ei. Benyamin a ajutat-o să se 
ridice, ţinând-o de umeri. 

— Am nevoie de tine în alertă. 

— Tamim? s-a auzit glasul spart al lui Kifah. 

Oare îşi vedea iubitul? Fratele? Prietenul? 

Ifriţii continuau să se schimbe, înconjurându-i lent. 
Lana, Deen, Umm, Haytham, Baba. Benyamin a 
încremenit în faţa celui care semăna cu Baba. 

— Îl vezi şi tu? a întrebat fata, simțind cum 
vârfurile degetelor îi tremură. 

Nu mai vedea capătul celălalt al oazei. Şi soarele 
părea că dispăruse. 

— Văd pe cineva, dar nu e aceeaşi persoană pe 
care o vezi tu, a spus înăbuşit Benyamin. 

Era un lucru obscen să pătrunzi în sufletul unui om 
pentru a scoate de-acolo chipul unei persoane iubite. 
Un ifrit putea lua o sută de chipuri deodată - totul era 
în ochiul privitorului în afara cazului în care victima era 
suficient de puternică şi vedea dincolo de aceste 
înşelătorii. Atunci acela nu vedea nimic. 

— Suntem înconjurați. 

Şoapta moale a lui Nasir a venit de undeva, de 
aproape, din spatele ei. 

Zafira ştia cum e să te scalzi în întuneric, dar nu 
putea să-şi stăpânească inima care-i tremura în piept. 
Acel tic, tic, tic din ce în ce mai grăbit, o febră pe care 
n-o putea controla. Un freamăt de emoție. 

Ea putea supravieţui întunericului; o făcuse 
întotdeauna. 

Dar oare ceilalţi puteau? 

Au nevoie de tine, a rostit un glas din mintea ei. Nu 
le păsa de ea. Şi era o şansă ca, atunci când ea va găsi 
nenorocitul de Jawarat, toţi să se alinieze ca s-o ucidă. 

Putea să se strecoare cu uşurinţă printre copaci şi 
să-şi piardă urma în deşert. 

Totuşi, când a clipit, a zărit o sabie străpungând 

pieptul lui Altair. A văzut ochii morţi ai lui Kifah şi 
stomacul lui Benyamin sfâşiat în bucăţi. A zărit ochii gri 
şi trişti ai prinţului, şi mai reci după moarte. N-avea 
cum să-i abandoneze, chiar dacă ei nu-i vor întoarce în 
veci acest favor. 

Cu o manevră rapidă, fata a ridicat o săgeată şi şi- 
a potrivit-o în arc, iar acesta i s-a aşezat, firesc, între 
umeri. A tras coarda înapoi. 

— Spate în spate, a murmurat Altair, iar Zafira s-a 
întrebat dacă nu cumva generalul a fost nevoit să-şi 
muşte limba ca să nu dea şi alte ordine. 

Unul dintre ifriţi a şuierat. Altul a ţipat ceva în 
cuvintele întortocheate ale limbii străvechi. 

— In caz că nu ai observat, suntem mai mulţi decât 
tu şi prinţul, a spus tăios Kifah, gata să se încaiere. 

Cei cinci s-au repoziţionat în cerc, cu spatele unul 
la celălalt. Zafira a încercat să invoce calmul din timpul 
vânătorilor sale, dar gândurile ei refuzau să se 
liniştească. Lumea zumzăia în jurul ei şi nu putea gândi 
normal. Şi mai multe umbre s-au strecurat în micul 
luminiş. Chiar şi Zafirei îi era greu să distingă ceva în 
jur. 

Cu toate astea, a reuşit să numere doisprezece 
ifriţi împotriva lor, care erau doar cinci. 

Cel mai apropiat de ea avea chipul lui Umm. Şi-a 
înclinat capul cu şuviţe cărunte, aproape ca şi cum ar fi 
ascultat o poruncă. Nu e real, nu e real, nu e real. 

Apoi lumea întreagă s-a transformat în flăcări. 

Lumea ardea, dar cel puţin Nasir vedea limpede. A 
zâmbit optimist. Nu-i pria deloc să petreacă prea mult 

timp alături de Benyamin. 

A clipit în faţa rămăşiţelor grele de beznă şi a privit 
peisajul care sclipea în vâlvătăi portocalii. Creaturile de 
foc din care nu ieşea fum au părut la început 
neînarmate, până când Nasir şi-a dat seama că e/e 
erau armele. Au ţâşnit dintre palmieri şi au alunecat 
peste nisipuri de parcă ar fi fost eterice, în mâini le-au 
apărut toiege de foc, scânteind în beznă. Căldura 
devenea insuportabilă şi făcea aerul respirabil. 

Din reacţiile lor era clar că ceilalţi îi vedeau pe ifriţi 
drept oameni pe care-i cunoşteau, dar Nasir îi vedea 
aşa cum erau: fiinţe fără chip, care-i dispăreau mereu 
din raza vizuală. Chiar când credea că a văzut una, 
vederea îl trăda. Erau acolo, mereu acolo, dar 
niciodată vizibili în întregime. Era avantajul de a avea o 
inimă atât de neagră şi de ferecată ca a lui. 

Altair a scos un sunet. Suferinţă. 

— Vezi pe cineva? l-a întrebat moale Kifah. 

Ochii ei negri au sclipit în flăcările iscate brusc. 

— Pe mama, înainte de fi ucisă de omul pe care-l 
urăsc. 

Nasir nu ştia nimic despre părinţii lui Altair sau 
despre alţi oameni pe care acesta nu-i plăcea, în afară 
de el. Generalul a expirat şi a tras prima săgeată, care 
a şuierat, pătrunzând printre umbre. Într-o bună zi, 
Altair va accepta că, pur şi simplu, nu are pricepere de 
arcaş. 

Nasir şi-a răsucit sabia când un vaiet prelung a 
străbătut întunericul ce se lăsase dintr-odată. Şi-a 
potolit gândurile şi totul s-a înceţoşat. A uitat de toţi 
ceilalţi. Un hashashin lucra pe cont propriu. Un 
hashashin nu asculta decât de el însuşi. Un hashashin 
punea misiunea înaintea oricărui alt lucru. 

Un toiag de foc s-a abătut asupra lui, iar el s-a 
ferit, atingând cu genunchiul frunzele tăioase care 
acopereau pământul. Apoi a lovit cu iataganul în sus, în 
stânga sa. Acesta a şuierat în aer, neatingându-l pe 
ifrit. 

Nasir s-a avântat în faţă, dar ifritul dispăruse. 
Fierbințeala unui alt toiag i-a sărutat gâtul, iar el s-a 
răsucit, dar numai întunericul i-a răspuns. A zărit cu 
coada ochiului şuvite de păr strălucitor şi două 
iatagane ridicate, gata să lovească. Altair. Dar 
generalul i-a dispărut din raza vizuală între două 
răsuflări. 

Un fior i s-a cățărat lui Nasir pe şira spinării, în 
ciuda căldurii şi a aerului fierbinte. 

Ifriţii nu-şi foloseau armele doar pentru a ataca; le 
foloseau ca să-şi orbească adversarii. 

Zafira cunoştea jocul pe care-l jucau ifriţii. De câte 
ori ochii ei se obişnuiau cu întunericul, ei îşi foloseau 
armele de flăcări, atacau şi ciclul se repeta. 

Voiau să-i intimideze, dar ea era Vânătorul 
demenhun. Cunoştea întunericul sângeriu. 

A inspirat lent. Auzea vocea lui Baba la ureche. Era 
cea care îşi găsise calea înăuntru şi afară, dar el o 
ajutase să devină una cu întunericul. Lasă-/ înăuntru, 
abal. Trebuie să devii ceea ce iţi spune inima. 

In haosul care o înconjura - urlete, flăcări 
scânteietoare, duhoarea sudorii şi a fricii - Zafira a 
găsit acea neclintire, acolo unde umbrele se adunau şi 
şopteau. A inspirat întunericul. 

Era una cu întunericul. 

Marhaba, întuneric, blestematul meu prieten. 

A simţit o pală de extaz, în ciuda bătăliei din jurul 
ei. Cu fiecare răsuflare grijulie, lumea devenea din ce 
în ce mai clară, până când Zafira a desluşit limpede 
toţi ifriţii care-i înconjurau. 

La nici doi paşi depărtare, un ifrit şi-a fluturat 
toiagul spre Nasir, care l-a evitat cu o mişcare fluidă, 
de parcă şi el ar fi fost făcut din întuneric. Zafira şi-a 
îndreptat atenţia spre un alt ifrit, care răsucea un 
toiag. Avea timp să tragă două sau trei săgeți până 
când îi vor observa capacitatea de a vedea şi trebuia 
să profite la maximum de ele. 

Preţ de un moment înfricoşător, n-a mai văzut 
niciun chip al celor dragi - n-a mai văzut nimic. Un chip 
fără chip. Acesta s-a întors spre Kifah, a cărei piele 
lucea de transpiraţie. Suliţa îi dansa în mâini. 

Înainte ca ifritul să atace, Zafira a eliberat o 
săgeată care a lovit creatura între ochi. Urletul său 
muribund a zguduit haosul din jur. 

Totul şi toţi s-au oprit. 

Acum uşor. Fata a privit fluxul şi refluxul pulsând al 
beznei. Vlăstare de întuneric îi cuprindeau braţele, îi 
sufocau pielea. 

A mai slobozit o săgeată, lovind un ifrit aflat 
primejdios de aproape de Altair. A funcţionat: ifritul s-a 
răsucit spre ea. 

Ceilalţi au înţeles ce face. Benyamin a scos nişte 
sticluţe din centura de la şold. A înfăşurat fâşii în jurul 
unor cuțite foarte ascuţite, apoi le-a aruncat fără niciun 
efort. Deci aşa lupta satinul cel zvelt, fără nicio 
abilitate de războinic. La naiba. Otravă. 

El şi-a ridicat capul şi i-a aruncat un zâmbet, clar 
prea departe, spre stânga ei, cu tatuajul luminat de 

vâlvătaie. : 

Zafira şi-a abținut cu greu un surâs. In ciuda graţiei 
lui feline, nu vedea la fel de bine ca o pisică. 

În cealaltă parte, cineva a urlat, probabil Altair, iar 
Zafira a auzit foşnetul iute al unui singur iatagan, care 
putea fi numai al lui Nasir. Cu coada ochiului, a zărit-o 
pe Kifah sărind într-o poziţie de luptă, răsucindu-şi 
sulița suficient de repede, încât să creeze un scut 
mişcător. 

Zafira şi-a amintit că aveau nevoie de ea doar 
pentru a găsi Jawaratul şi că nimeni n-o ajuta pentru că 
i-ar fi păsat. Dar acum era recunoscătoare că existau, 
căci creaturile plecaseră de lângă ea. 

Şi-a pregătit o altă săgeată şi a tras. 


So 
od 


Nasir ştia că Vânătoreasa e pricepută. O văzuse 
ţintind în timpul unei căderi, când tovarăşul ei 
demenhun încasase săgeata în locul ei. Era agilă, 
sprintenă în luptă. Dar acum o vedea din nou: şirul ei 
rapid de săgeți - fiecare dintre ele găsindu-şi ţinta - l- 
au făcut să se simtă... habar n-avea cum se simţea. 

Rămaseră patru ifriţi care şi-au dublat armele, câte 
un toiag în fiecare mână, şi chiar şi Vânătoreasa 
începea să obosească. Nasir l-a străpuns pe unul dintre 
ei cu iataganul şi l-a împins pe Benyamin din calea 
unui toiag aruncat de alt inamic. 

A realizat că-i ajută pe ceilalţi. Era mai rău decât a 
nu-i ucide. 

Nasir şi-a învârtit iataganul, izbindu-l de o altă 
armă incandescentă. Ifritul şi-a apropiat chipul, ca să-l 
intimideze, dar Nasir n-a văzut nimic. 

Voința i-a tremurat când flăcările i-au lins mâinile, 
ca nişte câini morţi de sete. 

Apoi strânsoarea a început să-i şovăie. 

Laa. Cuvântul i-a răsunat în profunzimea acelei 
mase mişcătoare şi întunecate pe care o numea inimă. 
N-avea cum să fi ajuns până aici doar ca să-i cadă 
sabia din mână. 

Şi-a aruncat toată greutatea în tăiş, iar zgomotele 
luptei din jurul lui s-au amestecat, în timp ce a simţit 
cum ameţeşte. Un muget, un şuierat. Zăngănitul 
metalului. Foşnetul unei mişcări, nişte încăierări. Un 
râset întunecat picurându-i în urechi. 

Şi apoi nimic. 

S-a poticnit în faţă, dar ifritul dispăruse. Nu, nu 
dispăruse. 

Se zvârcolea la picioarele sale, cu o săgeată de un 
alb imaculat înfiptă în cap, la fel de graţioasă precum 
stăpâna ei. Kharra. 

O datorie de sânge. 

Nasir a expirat zgomotos. Ucide sau vei fi ucis. 

Salvează şi vei fi salvat. 

Sudoarea se prelingea pe gâtul lui Nasir. A căutat-o 
din priviri şi, deşi de-abia distingea ce era în jurul lui, a 
simţit cum ochii li se întâlnesc în mijlocul luptei. Şi, 
înainte ca orgoliul să-i renască, i-a mulţumit înclinând 
uşor din cap. 

Vânătoreasa şi-a plecat şi ea capul. 


Capitolul 51 


În clipa în care Zafira a doborât şi ultimul ifrit, 
Altair i-a luat la rând, tăindu-le beregatele încremenite. 
Aerul duhnea a carne arsă. Când Zafira l-a privit 

întrebător, Benyamin s-a lăsat pe călcâie şi a spus: 

— Numai oţelul safinilor îi omoară definitiv. 

Cu toate astea, s-au grăbit să iasă din oază de 
îndată ce misiunea a fost dusă la bun sfârşit. 

— Sharr e supărată pentru că i-am ucis neamul, a 
spus Kifah, privind spre cer. 

Zafira credea că Sharr ar trebui să se bucure că 
avea ce să devoreze, dar ochii misterioşi ai lui Kifah 
arătau că nu glumeşte deloc. 

Dunele de nisip se mişcau în depărtare, iar argila 
avea acum o nuanţă mai sărăcăcioasă, din cauza 
cerului cenuşiu, în afară de câteva răni, zgârieturi şi 
arsuri, toată lumea scăpase cu viaţă, chiar dacă un pic 
ostenită. Altair a împărţit cu restul câteva fâşii de 
carne uscată de capră din care a acceptat chiar şi 
Nasir, încruntat. 

— Deci, prea scumpă demenhună? Încotro pornim? 
a întrebat cu precauţie Benyamin. 

Glasul lui suna straniu în tăcerea de mormânt. 
Zafira a clătinat din cap. Se săturase să nu ştie ce se 
întâmplă. 

— Am nevoie de răspun... 

— Şi le vei primi, a spus el, întrerupând-o. Când 
vom face popas ca să înnoptăm. 

Ea a deschis gura ca să protesteze, dar şi-a amintit 
că salinii nu pot minţi. Aşa că şi-a agăţat arcul la loc şi 
şi-a relaxat membrele, înclinându-şi capul când a 
trecut pe lângă nisipul foşnitor şi pe lângă umbrele 
şoptitoare. 

Acolo. Un fior vibrând în sângele ei, un murmur 
şerpuindu-i prin vene. O frenezie care o purta înainte. 
Atâţia ani în care savurase acel zumzăit insistent din 
trupul ei, iar acum ştia. Aceasta era magia. 

Nu se putea bucura gândindu-se la asta. De când 
acceptase întunericul în timpul asaltului, simţise... mai 
puţină frică. Dar se simţise şi mai puţin întreagă. De 
parcă spaţiul pe care-l ocupa era acum împărţit cu 
altceva. Cu altcineva. A expirat şi a pornit spre ruinele 
care se întindeau la dreapta lor, iar ceilalţi au urmat-o 
îndeaproape. 

— Şi acum am plecat din nou la drum, alături de 
Vânătorul demenhun şi de Prinţul Morţii, a spus Kifah, 
aruncându-i prinţului o privire prelungă. Un ucigaş. 

— Cred că „ucigaş” e un termen relativ. Câţi 
gândaci ai omorât călcându-i în picioare? a întrebat 
Altair. 

Kifah a pufnit, iar Zafira a auzit bufniturile ritmice 
ale suliţei acesteia când i se lovea de picior. Nasir era 
tăcut. Zafira nu s-a răsucit să-i vadă chipul, dar s-a 
întrebat dacă era dureros să fii numit ucigaş. Nu era o 
minciună. 

Gândurile i s-au întrerupt când a auzit un țipăt 
venind din umbre. 

— Cred că prefer un ucigaş pe două picioare decât 
unul despre care nu ştiu că există, a zis Zafira. 

— In sfârşit, vocea raţiunii! a exclamat Benyamin, 
ignorând comentariul răutăcios al lui Altair despre 
picioare. 

Pe măsură ce înaintau, neclintirea insulei Sharr se 
simţea ca o acuzaţie, pentru că uciseseră atâţia dintre 
locuitorii săi. 

Nu voia să se gândească ce s-ar întâmpla dacă vor 
continua să greşească nisipurilor argiloase şi ruinelor 
bântuite. Nu voia să se gândească nici la motivul 
pentru care îi atacaseră ifriţii. 

Totuşi... nu păruse a fi un atac. Era mai mult un 

test. Unul pe care întunericul îl adusese la suprafaţă 
din sine însuşi. Un test pe care ea îl trecuse. 

Umbrele s-au adâncit când au ajuns la lespezile 
prăbuşite. 

— Ne oprim aici peste noapte, a spus Nasir şi s-a 
lăsat tăcerea. 

Nu i-a implorat, nu le-a cerut, nu i-a rugat. Le-a dat 
un ordin şi nimeni nu l-a pus la îndoială, ci au început 
să ridice tabăra. 


So 
KS 


Au campat în breşele din ruinele stâncilor, sub 
lumina lunii, iar Zafira a vrut să urce în punctul cel mai 
înalt şi să se ghemuiască sub strălucirea ei. Ca să 
priceapă felul în care o chemau umbrele. 

Dar probabil că ceilalţi ar fi venit după ea, 
îngrijoraţi că busola lor îşi va lua tălpăşiţa, aşa că s-a 
aşezat lângă foc oftând şi frecându-şi mâinile. 
Răcoarea nici nu se compara cu vremea din 
Demenhur, dar ei i se părea ciudat cât de rece 
devenea deşertul cel neobosit. 

Osteneala li se cuibărise în oase, iar ea de-abia 
aştepta să se odihnească - după ce va fi primit toate 
răspunsurile. 

Ceilalţi şi-au întins așternuturile în jurul focului. 
Kifah a vânat trei iepuri, dar asta după ce s-a uitat la 
Zafira, care nici nu se clintise când Kifah întrebase cine 
va vâna. 

— Sunt impresionat, Una dintre cele Nouă, a zis 
Altair, studiind iepurii. Nimic nu poate fugi mai repede 
decât creaturile astea. 

— Dar eu nu sunt nimic, nu-i aşa? a-ntrebat Kifah, 

curăţându-şi sulița. 

Nu părea deloc să gâfâie, pentru cineva care 
fugărise iepurii pe care numai un jaguar îi putea depăşi 
la alergat. 

Altair a jupuit prada, iar Kifah i-a fript atât de 
îmbietor, încât le lăsa gura apă. Cât timp Kifah a gătit, 
între ei s-a instalat un soi de entuziasm, iar Zafirei i s-a 
părut încântător că luptătoarea al cărei neastâmpăr se 
potolea doar în bătălie putea fi atât de fericită când 
bucătărea. 

Kifah îşi adusese condimente din Pelusia - un 
amestec de chimion, sumac, cardamom şi alte lucruri 
pe care Zafira nu le putea deosebi - pe care le folosea 
cu zgârcenie cu mari rezerve. Aroma i-a amintit Zafirei 
de nunta Yasminei, de degetul mic al lui Deen 
încârligat cu al său. n 

Totul părea acum atât de îndepărtat. In altă viaţă. 

Altair îşi desfăcuse turbanul şi şi-l încolăcise în jurul 
gâtului, ca să nu-i fie frig. În mod straniu, Zafira nu-l 
văzuse deloc fără turban, nici măcar în noaptea aceea 
când se întorsese de la apa din oază fără cămaşă. 
Stătea turceşte în faţa ei şi-şi lingea porţia de friptură 
de iepure. 

— O să mă prefac că e un picior gustos de miel, 
fript cu usturoi şi harissa“*, a spus el nostalgic, sfâşiind 
cu dinţii carnea prăjită. 

— Condimentele mele ce au? a întrebat Kifah 
curioasă, strâmbându-se. 

Altair semăna cu o căprioară speriată. 

— Sunt minunate. Mi-a ieşit porumbelul pe gură, 
mintea n-are nicio treabă cu vorbele astea. 

Kifah a mârâit. 

66 Pastă de ardei iuți, în arabă în original (n.t.). 

— Minte pe care oricum se pare că ai rătăcit-o pe 
undeva. 

— Mult preţuită Kifah Darwish, replicile tale mi se 
par încântătoare. 

Kifah l-a studiat pe general de parcă l-ar fi zărit 
prima oară. 

— Îmi ţii minte numele. 

Zafira a strâmbat din nas. 

— Eu îl vreau pe al meu fără usturoi. 

— Nu-ţi place usturoiul? a zis Altair, ridicând din 
sprâncene. Cel puţin ştim că nu eşti ifrit. 

— Ifriţilor le place usturoiul? De unde ştii, i-ai 
întrebat? 

— Ifriţilor le place tot ce pute, a spus firesc Altair. 

Zafira şi-a coborât sprâncenele. 

— Deci recunoşti că pute, dar tot tânjeşti după el. 

— Mănânc mâncarea, n-o trag pe nas. Totul stă în 
aromă. Nu-i aşa, Una dintre cele Nouă? 

Kifah a dat din cap ca şi cum era o conversaţie 
extrem de importantă, iar Zafira s-a îndepărtat, cu o 
silă vădită. Benyamin s-a rezemat de perete, cu un 
picior îndoit şi ţinând în mâini o carte legată în piele. 
Doar un safin găsea timp să citească pe Sharr. 
Trosnetul focului spărgea tăcerea şi, după un moment, 
Altair a continuat cu lista mâncărurilor pe care le-ar fi 
devorat, dacă s-ar fi aflat în Fortăreaţa Sultanului. 

— E un desert pentru care aş ucide într-o clipă pe 
oricare dintre voi. E un aluat cu brânză, şi însiropat şi... 

— Ştiu ce este kanafah. Om fi săraci în satele de 
vest din Demenhur, dar am gustat din delicatesele 
sultanului, a spus Zafira. 

— Ah, bravo. Păreai tristă acolo, preţ de o clipă, a 
zis Altair cu un rânjet. 

Zafira a aruncat cu o piatră în el. 

— Nu ştiu dacă eu aş ucide pentru el, dar probabil 
aşa gândesc barbarii. 

— M-ai rănit, Vânătoreaso, a spus el în batjocură, 
ducându-şi o mână la pieptul lat. 

Apoi s-a încruntat şi şi-a masat braţul, acolo unde-l 
lovise piatra. 

Zafira ştia că n-ar fi trebuit să discute cu el. Ştia că 
era viclean şi c-ar fi stors informaţii de la ea, la fel de 
bine cum ştia că e atrasă de el. Dar când deschidea 
gura, glumeţ şi nepăsător, Zafira plutea spre el. 
Întunericul se retrăgea, iar zâmbetele lui fermecătoare 
îi luau o povară de pe umeri. 

Îi amintea de Yasmine. 

Începea să uite că nu-i era prieten. Asta nu era 
zumra ei. Erau aliaţi de conjunctură, nimic mai mult. 

Zafira bănuia că purtarea lui Altair îl ţinea pe prinţ 
lipit de acesta. În ciuda replicilor acide şi a indiferenţei 
reci, Nasir tolera glumele lui Altair nu pentru că nu 
avea încotro, ci pentru că tânjea după ele. 

Pentru a mia oară în acea după-amiază şi-a pus la 
îndoială decizia luată pe moment, de a-l salva pe prinţ 
de furia ifritului. Ca răsplată, ce făcuse el? Dăduse din 
cap. Dar ce voia, un sărut? 

Nasir stătea pe o coloană dărâmată puţin mai 
încolo, mâncând încet, pierdut în cine ştie ce gânduri 
sumbre. Zafira de-abia îi desluşea silueta în lumina 
scânteietoare, dar sclipirea din privirea lui era destul 
de clară, aproape că plutea printre ei. l-a simţit ochii 
asupra sa şi un fior i-a cuprins întregul trup. 

Şi-a amintit de clipa în care-l pusese la pământ în 
timpul luptei de mai devreme. Trupul lui sub al ei, fără 
bariera mantiei între ei. Cu buzele lipite de pielea ei. 

Ochii lui adânci, întunecaţi şi atotcunoscători. Felul în 


care încremenise, felul în care i se accelerase 
respiraţia. A simţit că i se rupe ceva în piept. 
E un ucigaş. 


lar ea începea să uite acest lucru. 
Capitolul 52 


Nasir privea cum ceilalţi se simt bine. Erau doar 
trei iepuri amărâţi, carne puţină pentru cinci oameni 
înfometați. Cu toate astea, mâncau şi sporovăiau ca şi 
cum s-ar fi bucurat de un festin măreț. Ca şi cum 
moartea n-ar fi pândit din întunericul prea greu. 

Îşi luase porţia meschină şi se îndepărtase de focul 
mic, aşezându-se în umbră. In acest timp, zumra lui 
Benyamin sorbea toate vorbele pe care le rostea Altair. 
Generalul a început cu mâncarea, dar a ajuns la alte 
lucruri: călătoriile pe care le făcuse, peisajele pe care 
le văzuse şi bătăliile pe care le câştigase. li cucerise, îi 
vrăjise. 

Nasir a privit cum Vânătoreasa râde la auzul 
vorbelor lui Altair, cum trăsăturile dure ale chipului ei 
se îmblânzesc. A văzut cum generalul îşi aţinteşte ochii 
asupra buzelor ei şi cum urmăreşte meandrele 
zâmbetului ei. Cum se simţea Altair, ştiind că era 
primul care aduce un zâmbet sincer pe chipul ei rece, 
după moartea tovarăşului ei? 

Fata modelase prea mult din ea însăşi în marmură 
rece, iar el nu voia ca ea să se spargă în bucăţi. 

Zafira s-a retras în propriile gânduri şi şi-a ridicat 
ochii, căutând cu privirea printre ruinele de piatră, 
până când l-a găsit. Prinţul şi-a amintit delicateţea 
trupului ei, felul în care-l privise în ochi aşa cum nu-l 

320 


privise decât Altair, frângându-l ca nimeni altcineva. 
Fără teamă. Fără efort. De parcă, probabil, în spatele 
fiecărei morţi şi al fiecărui gest monstruos pe care le 
comisese era doar carne şi oase - un om, nimic mai 
mult. 

Nu fusese considerat om ani întregi. 

Şi-a mutat privirea, în ciuda focului dintre ei. De 
ce-l căuta fata din priviri? Regreta faptul că-l salvase? 

Nu mai conta. Deocamdată, ea şi ceilalţi se puteau 
distra, în curând, se va întoarce la misiunea de a-i 
ucide, unul câte unul. 

Dar o voce i-a şoptit o fărâmă de cuvânt la ureche, 
aceeaşi voce care-i clătinase încrederea în sine când 
ridicase iataganul înspre Altair. 

Mincinosule, aşa spunea vocea. 


So 
od 


După ce au mâncat, Zafira s-a întors spre 
Benyamin şi a deschis gura să vorbească, dar el a 
ridicat mâna, făcând-o să tacă înainte de a-şi trage mai 
aproape prostia lui de covoraş roşu. Altair s-a culcuşit 
pe așternuturile sale, cu braţele goale sub cap, ca- 
ntotdeauna fără ruşine. 

— Credeam că nu vom vorbi, a spus Kifah, 
ungându-se cu un balsam peste rana încă deschisă de 
pe braţ. Ce s-a întâmplat cu „umbrele au un stăpân”? 

Benyamin a expirat prelung. 

— Asta era planul, dar Sharr şi-a arătat colții. Nu 
mai văd niciun motiv de precauţie. 

O tăcere nefirească i-a împovărat dintr-odată. Sub 
o pală de aer uscat venită din senin, focul a trosnit ca 
nişte paşi pe pietrele acoperite de nisip. 

— Ce mod poetic de a spune că unul dintre noi va 
muri, a zis Kifah. 

— Toţi peluzienii sunt atât de nefericiţi? a întrebat 
Altair cu voce strangulată, privind cerurile deschise de 
deasupra lor. 

— Nu sunt nefericită. Sunt realistă şi nu văd să 
existe vreun motiv să fim exagerat de optimişti. 

— Akhh, cred că Nasir şi-a găsit în sfârşit sufletul- 
pereche, a zis tărăgănat Altair. 

Oare prinţul asculta conversaţia lor? Îşi punea la 
cale următoarea crimă? O urmărea? Zafira, proastă 
îngâmfată. 

— De unde ar trebui să încep? a întrebat 
Benyamin, punându-şi cartea alături. 

— De la tine. 

Zafira s-a întins, încercând să-şi alunge osteneala 
şi durerea de spate cauzată de mersul lor nesfârşit. 

— M-am născut pe... 

— Nu cred că vrea cineva să afle lucrurile astea 
despre tine, safinule, a zis Altair, iar Kifah l-a aprobat 
cu un mormăit. 

Benyamin a oftat şi şi-a îndreptat keffiyah. 

— Intr-o bună zi, persoana mea va găsi gloria 
supremă şi întreaga Arawiya va dori să-mi afle umila 
poveste. Vor scrie poezii în cinstea mea şi vor cânta 
balade despre victoriile mele. Luaţi seamă la ce vă 
spun, prieteni dragi. 

Altair a pufnit dispreţuitor, iar Zafira nu şi-a putut 
reţine un zâmbet. 

— Sunt aici, a continuat Benyamin, pentru că, deşi 
Vrăjitoarea Argintie nu poate minţi, nu putem avea 
încredere în ea. 

— Ai bătut atâta cale ca să spui ceva ce ştim deja, 

a zis Zafira. 

Benjamin şi-a ţuguiat buzele. 

— O, am bătut atâta cale ca să vă spun ceva ce nu 
ştie nimeni. 

— Spune, l-a îndemnat Kifah. 

Asta a luat-o prin surprindere. Zafira crezuse că 
războinica peluziană ştia totul. Dar se părea că şi ea se 
alăturase misiunii de căutare ştiind mult prea puţin. 

— V-aţi întrebat vreodată de ce Vrăjitoarea Argintie 
mânuiește magia pe un tărâm unde aşa ceva nu 
există? i-a întrebat el. V-aţi întrebat de ce o ţine 
sultanul aproape? 

— Parcă eşti un negustor care încearcă să vândă 
gunoi, a mârâit Altair, trecându-şi o mână peste faţă. 

Benyamin a privit-o în ochi pe Zafira. Focul a 
trosnit şi întunericul i-a cuprins pe toţi, aşteptându-i cu 
atenţie răspunsul, aşa cum făcea şi fata. 

— Gândeşte-te, Vânătoreaso. Erau doar şase fiinţe 
care mânuiau magia din interior. Care erau recipiente 
ale magiei, dar o şi mânuiau. 

Şase fiinţe. Recipiente ale magiei care impregnau 
cele cinci minarete regale cu puterea lor nelimitată. 
Doar cinci minarete, pentru că una dintre aceste fiinţe 
fusese pe insula Sharr, păzind închisoarea pe care o 
crease cu propria putere, născută din inima ei bună şi 
pură. 

Zafira şi-a desprins privirea de a lui. Inima îi bătea 
ca o tobă. 

Nimeni nu putea fi atât de pur. 

— Atunci, asta înseamnă că doar cinci dintre Surori 
au pierit în acea zi, a şoptit ea. 

El a dat din cap. S-a gândit la Sukkar şi Lemun, 
încremeniţi. S-a gândit la ţinutul Arz care dispărea şi la 

oamenii-fantomă de la bordul acelei corăbii nefireşti. 
Magie când n-ar fi trebuit să existe magie. Magie 
puternică. 

Ceruri mari. 

— Vrăjitoarea Argintie - ea a fost gardiana insulei 
Sharr. Ea... este cea de-a şasea Soră. 

Tăcerea lui Benyamin a fost confirmarea de care 
avea nevoie. 

Preţ de o clipă nesfârşită, nimeni n-a spus nimic. 
Râsul tremurător al lui Altair a spart liniştea profundă, 
exprimând starea pe care o avea şi Zafira. 

— Am avut multe revelații în trecut, dar asta, 
safinule, le întrece pe toate, a spus el, părând însă 
zguduit, de parcă revelaţia îl lovise mai puternic decât 
pe restul. 

— E purul adevăr, a zis Benyamin, întinzând 
mâinile. 

— Deci cea mai puternică dintre Surori a devenit 
malefică, a spus Kifah oftând. De ce nu mă surprinde? 
Cei mai buni sunt mereu cei mai răi. 

Zafira a simţit anii de resentimente din spatele 
acestei replici. 

Vrăjitoarea  Argintie era întunecată, puternică, 
altceva. Dar Zafira nu ştia dacă era malefică. 

Când a spus asta, Kifah a privit-o contrariată. 

— Nu ştiu în ce peşteră din Demenhur ai trăit tu, 
dar vrăjitoarea îl influenţează fără doar şi poate pe 
sultan. Uite în ce s-a transformat acesta, Vânătoreaso. 

Benyamin a răspuns cu un nuanţă tăioasă în glas: 

— Suntem toţi făcuţi din carne şi oase, suflet şi 
inimă. Capabili de răutate, dar şi de fapte bune. O 
faptă rea nu te face malefic. 

Uneori însă, te putea face. Zafira era pe deplin 

conştientă că Benyamin n-a răspuns acuzaţiei aduse 
de Kifah. A presupus că orice creatură care nu putea 
minţi se pricepea de minune să croiască jumătăţi de 
adevăruri. Să răspundă la întrebări cu şi mai multe 
întrebări. 

Le oferise doar o felie din adevărul întreg. Doar o 
pagină din cartea voluminoasă ce era păstrată în 
biblioteca gândurilor sale. 

— Dacă nu e malefică şi dacă era aici când s-a 
întâmplat totul, de ce nu recuperează Jawaratul de una 
singură? a întrebat Zafira. A spus c-o să-ncerce să 
îndrepte lucrurile. De ce nu ne ajută? 

— Sharr s-a umplut cu magia de care le-a secat pe 
Surori în timpul luptei cu Leul Nopţii. Dacă pune 
piciorul pe aceste nisipuri, va avea şi ea soarta 
celorlalte cinci. A scăpat prima oară pentru că puterea 
ei o depăşea pe a celorlalte, ceea ce i-a oferit timp să 
se salveze. 

Benyamin şi-a înclinat capul. 

— Dar dacă ar fi ştiut unde e Jawaratul, s-ar fi 
transformat într-un lucru neînsemnat, l-ar fi înşfăcat şi 
ar fi dispărut. Nu cred că Jawaratul funcţionează astfel. 

Zafira a clipit. 

— Aici intri tu în scenă, draga mea demenhună, şi 
noi, restul. Suntem mai puternici ca grup, avem şanse 
mai mari de a reuşi împreună. Ca zumra. Aţi fi pierit 
deja dacă v-aş fi lăsat de capul vostru. 

— Shukrun pentru votul de încredere, a spus sec 
Kifah. 

— Deci atunci când magia va fi eliberată de pe 
Sharr, ţinutul Arz va cădea? a-ntrebat Zafira. 

Benyamin a dat din cap, iar Zafira a continuat: 

— Atunci haosul va cuprinde întregul regat. Doar 

câţiva oameni ştiu despre misiune. 

— După ce blestemul se va ridica şi Arzul va 
dispărea, mesagerii mei vor alerga pe străzi, ducând 
veştile către califi şi către wazirii lor. Ordinea va 
rămâne netulburată. Vedeţi voi, mie îmi place să fac 
planuri amănunțite, a zis Benyamin zâmbind, iar Altair 
i-a aruncat o privire pătrunzătoare. 

Zafira era prea impresionată ca să n-o arate. Altair 
l-a întrerupt pe safin. 

— Spune-mi un lucru, Una dintre cele Nouă. De 
unde ştii tu despre femeia argintie? 

Zafira se întrebase acelaşi lucru. Ea nu ştiuse de 
existenţa Vrăjitoarei Argintii până când femeia nu se 
materializase în faţa ei. 

— Nu e un lucru pe care să-l ştie toată lumea, dar 
eu sunt. Una dintre cele Nouă, oamenii de încredere ai 
califei peluziene, nu? a răspuns Kifah. 

Zafira şi-a îndreptat privirea spre copaci, putând să 
jure că de-acolo o urmărea cineva. Vino, vino, vino, 
păreau să cânte copacii, iar chemarea îi învăluia 
obrajii. De parcă întunericul se entuziasmase peste 
măsură când aflase identitatea Vrăjitoarei Argintii. 
Când aflase că femeia care controlase totul încă trăia. 

Sau poate era magia. Zafira nu ştia. Insula era 
plină de magie şi întuneric, întrepătrunse. 

Ceruri mari, Zafira o întâlnise pe una dintre Cele 
Şase Surori ale Veşniciei. 

Cumva, această dezvăluire îi permitea să răsufle 
uşurată. Avea mai multe întrebări şi încă nu ştia cum 
sau de ce venise Benyamin, dar simţea că scopul 
misiunii fusese restabilit. Că Jawaratul devenise mai 
real. 

Ceilalţi s-au risipit prin colţurile ruinelor. Altair 

fredona o baladă caraghioasă, iar Kifah îşi curăța 
așternuturile de nisip. Zafira a rămas lângă foc, 
ascultând foşnetele vagi ale nopţii şi ceva în plus... 
apă? Picuratul de-abia auzit îi cânta în urechi, dar 
pentru că nimeni altcineva n-a observat, s-a gândit că 
e mai departe. Mâncase cu mâinile murdare timp de 
câteva zile. l-ar fi plăcut mult să se spele. 

O umbră s-a înclinat deasupra ei, întunecând 
lumina lunii. Kifah. Îşi înfăşurase turbanul în jurul 
gâtului, iar trăsăturile ei serioase străluceau în jocurile 
nisipurilor. Căra trei saci de catifea din care Zafira îl 
văzuse pe Altair mâncând mai devreme: unul plin de 
curmale, unul cu carne uscată de capră şi al treilea cu 
migdale zaharisite, în nişte nuanţe pastelate care nu 
aparţineau insulei Sharr. 

Peluziana a întrebat ceva cu gura plină de 
mâncare, iar Zafira a ridicat din sprâncene, aruncând 
nepăsătoare fire de nisip în foc şi agitându-l. Benyamin 
şi Altair discutau ceva, cu voci domoale. Kifah şi-a 
înghiţit îmbucătura şi i-a întins sacii de catifea. 

— Vrei şi tu? 

Zafira s-a uitat la ei. Unul albastru, unul roşu, unul 
verde, în culori profunde, întunecate, făcuţi probabil cu 
pânză ţesută în Demenhur. Fiecare califat avea nevoie 
de celelalte dar, cu toate acestea, îşi foloseau 
deosebirile dintre ele ca pe nişte săbii şi amărăciunea 
drept ziduri. 

— De ce? a întrebat Zafira. 

Kifah a clipit confuză. 

— De ce, ce? 

— De ce-mi oferi din mâncarea ta? 

Kifah a ridicat din umeri. 

— Mi se pare că ţi-ar prinde bine. 

— Nu asta voiam să spun, a zis Zafira, iar Kifah şi-a 
dat seama ce voia să spună. 

Ea fusese cea care s-ar fi bucurat s-o străpungă pe 
Zafira cu sulița sa şi s-o facă una cu pământul. 

Flăcările se întindeau furioase spre cer, şi ele 
prizoniere pe o insulă pe care nimeni n-o înţelegea. 
Zafira şi-a dat seama cum Kifah îşi punea cap la cap 
cuvintele în miezul tăcerii. 

— Întotdeauna am crezut că Vânătorul demenhun 
e o născocire. Nu pentru că m-aş fi îndoit că puteai 
intra în Arz şi te puteai întoarce de-acolo, ci pentru că 
nu aveai nume. Nu voiai glorie, faimă. Oamenii nu mai 
sunt aşa, a zis Kifah. Apoi mi-ai salvat viaţa. Onoarea 
însemna mult odinioară, în lumea asta. 

Focul i-a atras atenţia preţ de câteva clipe, iar 
Zafira a avut senzaţia că Kifah era altundeva. 

— De-asta ai venit cu Benyamin? a-ntrebat Zafira. 
Pentru onoare? 

— Dervişii sunt născuţi să fie erudiţi. Să stea 
mereu cu suluri de papirus în faţă şi să dea idei 
geniale, aşa cum vacile dau lapte. Mie îmi plac 
cuvintele, dar prefer forţa tăişului. Chiar şi atunci când 
mi-au pus în mână pana de scris, eu mi-am dorit să fi 
fost o suliță. Voiam puterea care venea din faptul că 
stăteam între cineva şi moarte. Tatăl meu e un 
inventator vestit şi nu urăşte nimic mai mult în lume 
decât magia. Dar nici pe mine nu mă iubeşte prea tare, 
căci a dorit ca toţi copiii să îi semene, iar eu am 
refuzat. l-a făcut pe toţi fraţii mei să mă dispreţuiască, 
aşa ca el, dar Tamim era diferit. 

Glasul războinicei s-a frânt când a rostit acel nume. 

— Dacă fratele meu nu m-ar fi salvat de propriul 
tată, în dormitorul meu nenorocit, mi-aş fi pus capăt 

vieţii. Tata l-a pedepsit. Mi-a trimis prea iubitul frate în 
Arz. L-am urmat, gândindu-mă că-l voi putea salva, dar 
ei ştiau că voi veni. l-au spintecat gâtul primii, laşii. 

Kifah a râs. Un râset uşor, amar. 

— Fratele meu cel înţelept mi-a murit în braţe, în 
timp ce urlam. Şi ca răspuns la furia mea, copacii au 
dispărut, chiar dacă numai pentru o clipă. 

Zafira a privit-o tăios. 

— Tamim a numit asta iubire, chiar înainte de a 
muri. Propria formă de magie. Acum ştiu că era ţinutul 
Arz, care m-a lăsat să transform acei copaci în frunze 
pentru că sunt o nenorocită de miragi. 

Un miragi. Un iluzionist care poate lua un obiect şi-l 
poate transforma în cu totul altceva. Aşa vânase Kifah 
iepurii. N-a fost nevoie să-i fugărească, a creat doar 
iluzia unei capcane. 

Kifah a clătinat din cap. 

— Nici nu i se răcise bine trupul când mi-am tuns 
părul şi i-am folosit brăţara ca vârf pentru sulița mea. 
Se spune că nimeni nu se alătură şcolii Elitei celor 
Nouă atât de târziu în viaţă. Cu toate astea, iată-mă, 
lume nedreaptă. 

Focul s-a încolăcit şi luna a rămas neclintită, în 
timp ce Kifah a rostit vorbele sale tăioase. 

— M-am îngropat şi pe mine cu Tamim în acea zi. 
Ai o anumită libertate când ştii că eşti mort. Când eşti 
un spectru pe care nimeni nu-l poate atinge. 

Zâmbetul ei era ca un cuţit. 

— Califa a refuzat să-l ajute pe Benyamin, pentru 
că „insula Sharr e un risc”. Dar morţii nu sunt legaţi de 
nimeni, laa? Mi-am luat permisie şi m-am alăturat 
acestui safin vorbăreţ. Nu pentru onoare, ci pentru că 
nu e răzbunare mai dulce decât să readuc ceea ce 

tatăl meu dispreţuieşte cel mai mult: magia. 

Kifah a privit-o în ochi pe Zafira. 

— Vezi acum de ce am crezut că onoarea a murit? 
Când nu mai putem avea încredere într-o femeie care 
a pus bazele regatului nostru? Când unui părinte nu-i 
mai poţi încredința nici măcar viaţa propriei fiice? 

Zafira nu ştia ce să spună. Ştia că lumea e crudă, 
dar nu încercase niciodată să cunoască limitele acestei 
cruzimi. 

— Dar el... tatăl tău... 

Nu şi-a încheiat întrebarea. Kifah şi-a smuls 
privirea de la ea, şi-a întredeschis buzele înainte de a 
strânge din dinţi şi de a-şi oţeli din nou privirea. 

Era un răspuns suficient. 

— Tu şi cu mine suntem străine, Vânătoreaso. 
Aliate de conjunctură. Poate vom pleca de pe Sharr şi 
nu ne vom mai gândi vreodată una la cealaltă. Dar în 
acest moment suntem două suflete abandonate sub 
razele lunii, înfometate şi însingurate, plutind într-o 
direcţie pe care n-o înţelegem. Vânăm flacăra, lumina 
din întuneric, binele pe care-l merită această lume. Eşti 
ca Tamim. Îmi reaminteşti că speranţa nu e pierdută. 

A tăcut brusc când din umbre s-a auzit un geamăt. 
În ochii lui Kifah a sclipit ceva, apoi fata a continuat: 

— Împreună vom răscoli pământul şi vom face să 
plouă cu moarte din cer. Împreună suntem capabile de 
orice. 

Zafira ştia că nu focul îi încălzise subit o spărtură 
din piept. 

Kifah Darwish a zâmbit vag. Zafira a simţit că era 
începutul unui lucru la care nu sperase niciodată. 

— Deci vrei şi tu? 

Zafira s-a uitat la mâinile întinse ale lui Kifah şi a 

luat săculeţul albastru. 
Migdale zaharisite să fie. 


Capitolul 53 


Zafira a rămas trează mult timp după ce Altair 
adormise. Benyamin se cufundase atât de adânc în 
cartea sa, încât fata ar fi putut spune şi despre elcă a 
aţipit. Kifah dormea pe spate, cu brâul roşu sub cap, cu 
sulița deasupra trupului, o fecioară  neînfricată, 
odihnindu-se. 

In acest moment, suntem două suflete 
abandonate. 

Asta era viaţa, nu-i aşa? O colecţie de clipe, o 
menajerie de oameni. Toţi naufragiază pretutindeni, 
întotdeauna. 

Zafira s-a ridicat şi şi-a trecut privirea peste ruine. 
Nu-l vedea pe prinţ, ceea ce era mai bine. 

Şi-a scos din sac o cămaşă curată şi o bucată din 
săpunul ei preferat. Şi-a tras mantia pe umeri - o 
greutate familiară şi străină în acelaşi timp. Aproape ca 
o barieră, aproape ca o pătură mult iubită. 

S-a ferit de gândacii foşgăitori şi s-a căţărat pe cel 
mai înalt punct al ruinelor, ţinându-şi respiraţia atunci 
când pietrişul i-a scrâşnit sub tălpi. S-a uitat în stânga 
şi-n dreapta. Un pâlc de copaci completa peisajul, nu 
foarte departe de locul în care stătea ea. Dacă exista 
un pârâu, avea intenţia să-l folosească. 

Nisipurile au încremenit cât timp fata a alunecat 
printre stâncile prăbuşite şi a călcat pe pământul 
mişcător. Marhaba, întuneric, blestematul meu prieten. 

Marhaba, Vânătoreaso, vechea noastră prietenă, 
au şoptit nisipurile, dansând din dună în dună. Luna 

crescândă le picta în albastru şi negru. Un cerc de 
umbră îi întuneca sclipirea, încremenindu-i răceala şi 
făcând-o pe Zafira să se înfioare. Undele străbăteau 
dunele, umbre adâncite care se târau ca nişte şerpi. 
Vântul gemea, urla, implora să fie eliberat. 

Ce eşti tu? 

A defini înseamnă apune limite. 

Zafira a expirat lent. Mai întâi a crezut că 
întunericul o cheamă, acum şi nisipurile vorbeau? S-a 
oprit şi s-a uitat în urmă: focul de-abia se mai vedea 
strălucind printre dalele de piatră, dar neclintirea 
aceea îi spunea că prezenţa ei nu va fi trecută cu 
vederea. 

A grăbit pasul trecând pe lângă câţiva palmieri, 
apoi a intrat într-un luminiş. A dat la o parte lianele 
sfărâmicioase, care  luceau printre rădăcinile 
întortocheate şi pietrele sălbatice. 

larba înaltă se transformase într-un covor scund de 
plante. Pârâul era mic, dar curgea de la vest la est, de 
un albastru închis sub lumina grea a lunii Zafira a 
zâmbit larg. Niciodată nu se bucurase atât de mult de 
o baie. 

Apoi a auzit ceva. 

Oţelul spintecând noaptea. A tras câteva înjurături 
şi s-a strecurat la loc în umbre. 

Acolo. Sclipirea unei săbii curbate, puţin în stânga 
ei. 

În lumina lunii, silueta l-a dat de gol: zveltă şi 
neclintită. Cu părul descoperit şi ciufulit. Nasul ascuţit. 
Buzele de-abia întredeschise. Şi-a imaginat ochii lui 
mohorâţi în care se năşteau furtunile. El a ridicat capul 
şi cicatricea i-a sclipit, cât era de lungă. 

Nasir. Stomacul i s-a strâns dureros. 

Prinţul şi-a coborât capul şi a întins iataganul în 
faţa sa, cu mişcări lente. Zafira a tras cu ochiul în 
dreapta, dar n-a văzut niciun adversar. E singur. Fata 
şi-a înălţat sprâncenele când Nasir a mişcat iataganul 
foarte încet, cu tăişul scânteind în lumina lunii, înainte 
de a tăia aerul cu lovituri în formă de semilună. 

S-a oprit, cu iataganul întins, iar ea a urmat 
sclipirea tăişului până la braţul lui Nasir, care se mişca 
prin iarbă cu eleganţă. Auzise despre hashashini şi 
despre pregătirea lor, dar nu crezuse niciodată că 
antrenamentul poate fi altcumva decât plin de violenţă 
şi brutalitate. 

Ce vedea ea nu era nici violent, nici brutal. Era un 
dans, grațios şi agil. Un spectacol al îndemânării. Se 
mişca de parcă era făcut din apa de lângă el, cu o 
neclintire a umerilor şi a şirei spinării. Îşi putea închipui 
că mişcările lui ar fi fost mult mai fine dacă ar fi 
alunecat prin nisip, nu în iarba inegală din oază. 

lute ca fulgerul, Nasir a sărit, descriind un cerc 
complet şi fluturând iataganul într-un arc foşnitor. A 
încheiat cu latul lamei lipit de celălalt braţ şi a expirat. 

A coborât sabia, aşezându-se într-o altă poziţie. 
Ochii fetei s-au aprins la vederea pieptului lui dezgolit. 
Micile adâncituri de pe abdomen îi aruncau umbre 
peste piele. Mugşchii zvelţi se răsuceau şi se încordau 
odată cu respiraţia. Şalvarii închişi la culoare i-au 
fluturat, coborâri pe şolduri. 

Când s-a întors cu faţa spre apă, Zafirei i s-a oprit 
respiraţia şi i s-a pus un nod în stomac. 

Spatele îi era acoperit de lipitori. Umflături negre şi 
grase, în rânduri ordonate, ca şi cum le-ar fi aranjat 
cineva. Începeau de la omoplaţi şi continuau în jos, 
oprindu-se la brâul pantalonilor. A intrat în pârâu, care 

probabil era destul de adânc, dacă Nasir putea 
dispărea acolo. Poate că era un râu. De unde să ştie 
ea? Zafira trăia în Demenhur. Acolo aveau numai 
zăpadă, zăpadă şi iar zăpadă. 

Fata şi-a sprijinit capul de cel mai apropiat copac. 
Aproape că simţea prezenţa Yasminei lângă ea, 
expunându-şi teoriile în acelaşi ritm cu care ar fi băut 
apă de trandafiri la o nuntă. Un prinţ cu lipitori pe 
spate, pentru ce anume? Sânge stricat? Otravă? Boală? 
Părea destul de zdravăn. 

Doar aşa, de distracţie? 

O plesnitură înăbuşită i-a întrerupt gândurile. Nasir 
a ieşit din apă, cu părul negru lipit de creştet, cu 
şalvarii strânşi pe picioare şi... Fata şi-a strâns buzele 
şi a scos un sunet ciudat. Pulsul i-a luat-o la trap. Gâtul 
i s-a încălzit dintr-odată. Dar /ipitorile, i-a spus Yasmine 
în gând. Te uiţi la el din cauza lipitorilor. Zafira a 
adăugat o nuanţă vicleană glasului prietenei sale, 
pentru echilibru. 

Fata a ridicat privirea când el şi-a trecut un prosop 
peste trup, cu mişcări lente. Nasir s-a şters pe spate 
nepăsător şi s-a întors cu spatele la lună. 

Umbrele au sclipit şi s-au adâncit. 

Sfinte zăpezi. Acelea nu erau nici lipitori, nici 
umflături. Erau cicatrice. Închise şi înnegrite. 

Zafira a inspirat şuierând printre dinţi. 

Nasir a încremenit. 

Fata nu s-a mişcat. N-a respirat. 

El şi-a înclinat capul. 

Ea a înjurat, s-a întors şi a fugit. Ceruri mari. Ce 
făcea, îl spiona pe Prinţul Morţii? Nu era sigură că el o 
poate prinde, dar nu putea părăsi adăpostul oazei. A 
blestemat povara mantiei care s-a agăţat de crengile 

unui copac. A smucit-o eliberându-se, înainte de a-şi 
continua goana. S-a oprit la marginea oazei şi s-a 
ascuns printre copaci, încercând să-şi recapete suflul şi 
să asculte. 

Tăcere, în afara bătăilor inimii sale. Nici măcar un 
zgomot care să-i spună că fusese urmărită. 

Până când aerul s-a comprimat în spatele ei. 

A simţit o mână pe umăr şi s-a trezit lipită de 
copac. Nişte degete lungi o apăsau pe piept. Gluga îi 
căzuse pe spate. Şi-a muşcat limba ca să nu ţipe de 
uimire. 

— Tu, a expirat Nasir, cu un glas răvăşit, vibrând 
pe corzi de haos. 

Pe chip i se citea surprinderea. Apa îi lucea în păr 
şi îi picura pe cămaşa albă de in care-i acoperea 
umerii. Mânecile îi erau suflecate până la mijlocul 
antebraţelor. Fiecare terminaţie nervoasă îi foşnea şi îi 
fierbea Zafirei în stomac. Părea mai tânăr, astfel 
îmbrăcat, fără portul de hashashin. Aproape nevinovat. 

Nu doar hainele îl schimbaseră pe prinţ, ci şi 
expresia de pe chip. Zidurile care se prăbuşiseră, 
arătând frica, surprinderea, acea nefericire evidentă şi 
atâtea alte emoţii pe care Zafira nu le desluşea în 
întuneric. Ochii lui i-au cercetat faţa, zăbovind în 
dreptul gurii. Gâtul i s-a încins din nou. 

— Da, eu, a spus Zafira. 

Era suficient. Glasul ei, două cuvinte şi zidurile se 
reîntorceau. Masca lui era din nou la locul ei. 

Fata i-a privit mâna pe care i-o ţinea pe piept, atât 
de străină în goliciunea sa, fără mănuşa neagră care o 
acoperea de obicei. Avea degete lungi, elegante. Ce ar 
fi devenit, dacă n-ar fi avut în sânge chemarea 
întunericului? Ochii ei s-au oprit pe partea interioară a 

braţului prinţului. Tatuaje. Cu răsuflarea întretăiată, şi- 
a luat mâna de pe ea cu o smucitură. Zafira şi-a umezit 
buzele uscate, ignorând străfulgerarea de dezamăgire. 

— Vânezi, Vânătoreaso? 

Vocea aceea. Vocea aceea blândă, calmă şi 
apatică, întrepătrunsă cu întunericul. Fata ştia că era o 
voce deliberată. Ştia că şi el avea sentimente, dar le 
ascundea. 

— Sau spionezi? 

Inima ei nu se putea potoli. Ucigaş. Ucigaş. Ucigaş. 
Părea c-o să-i spargă pieptul. Cicatricele lui nu-i puteau 
ieşi din minte. Ce tortură fără sens mai era şi asta? 
Cuvântul „ucigaş” s-a frânt şi s-a rupt în două, lăsând 
loc îndoielii... şi unei alte senzaţii. 

Schimbare. 

Măruntaiele îi fierbeau. Un soi de slăbiciune dulce îi 
făcea picioarele să tremure. 

— Voiam să fac o baie, dar se pare că mi-ai luat-o 
înainte. 

Dacă Nasir căuta dovada că fata îl zărise, nu avea 
de gând să-i îngreuneze misiunea. 

Chipul i-a devenit indescifrabil când fata a zâmbit 
satisfăcută. A scos un sunet ca un mârâit. 

lată-l pe prințul care mârâie. 

— Există reguli, Vânătoreaso, a zis el apropiindu- 
se. 

Zafira a uitat să respire. 

— Wahid: nu te furişa niciodată în spatele unui 
asasin, în afara cazului în care vrei să fii prinsă. 

Şi mai aproape. Zafirei i-a ajuns inima în gât. 

— lthnayn: nu da niciodată târcoale unui ucigaş, 
dacă nu vrei să fii următoarea victimă. 

S-a strecurat şi mai aproape de ea, iar fata a fost 


336 


nevoită să-şi înalțe subtil capul. Îi simţea mirosul acum, 


un strop de ambră şi o nuanţă de mir. Îi simţea 
răsuflarea caldă pe piele. Trebuia doar să se aplece 
puţin şi... 


— Thalatha: niciodată nu privi un bărbat care se 
dezbracă, dacă nu vrei să-şi facă vreo impresie greşită. 

Ah. 

El s-a retras, cu gura strânsă într-o linie subţire. S- 
a îndepărtat cu spatele, mustăcind. Cicatricea îi 
sclipea. Cumva... Zafirei i s-a oprit răsuflarea. 
Nenorocitul rânjea. Asta nu era prinţul hashashin pe 
care ajunsese să-l cunoască. Era un băiat despre care 
nu ştia nimic. 

O, nu. Fata n-avea de gând să plece fără să aibă 
ultimul cuvânt. Dar totul încetinise când el se 
apropiase atât de mult şi tot ce-şi construise în minte 
s-a risipit ca omătul în mijlocul furtunii. 

S-a îndepărtat de copac şi şi-a şters mâinile, 
ignorându-şi pulsul care o luase la goană. 

— Să te văd dezbrăcându-te ar fi fost total 
neinteresant. Am ajuns după aceea, a zis ea. 

Apoi s-a înclinat, apropiindu-se de el şi vorbind 
încet: 

— La partea interesantă. 

Privirea lui s-a oprit asupra buzelor fetei, iar Zafira 
ştia că şi el simte aceeaşi atracţie. Îi întuneca privirea. 
Îi făcea respiraţia să tremure. Credea că va exploda - 
nu simţise niciodată ceva mai palpitant. Pentru prima 
oară în viaţa ei, şi-a dorit să nu fi purtat mantia. Ela 
ridicat o mână. 

Apoi a lăsat-o în jos la loc. 

— Fugi, Vânătoreaso. 

Părea ostenit. 

— Întunericul nu oferă adăpost unei gazele 
nevinovate. 


Capitolul 54 


Nasir fusese nesăbuit. Nechibzuit. Fusese o potaie, 
aşa cum. Îl numea mereu tatăl său. 

Acum avea o datorie de sânge. Cineva îi văzuse 
cicatricele şi fusese zărit fără mască. Ştia că fata îl 
văzuse aşa cum era, pentru că şi ea era o carte 
deschisă. 

Până noaptea trecută, nu-i păsa cum îl fac să arate 
acele cicatrice. Nu simţțise niciodată atât de multe 
lucruri cum simţise noaptea trecută. Aroma aceea de 
săpun încă-i bântuia simţurile. lIndrăzneţ, tăios, 
amestecat cu o nuanţă de feminitate care-i făcea 
pulsul s-o ia razna. Lemn de santal, răşină şi mosc, 
trandafir afumat. Rimaal. A blestemat faptul că, la 
antrenamente, mama sa îl forţase să înveţe cum 
miroseau toate lucrurile. 

Nu ştia ce era mai rău - întâlnirea cu Vânătoreasa 
sau rânjetul lui Benyamin când Nasir se întorsese în 
tabără înaintea ei, proaspăt îmbăiat. 

Râul în care se scăldase unduia acum în apropierea 
lor şi soarele le strălucea deasupra capetelor. Până să 
ajungă pe Sharr, Nasir n-a crezut că-i va lipsi vreodată 
soarele neclintit. Poate că aveau un viitor întunecat în 
Fortăreaţa Sultanului, dar soarele şi nisipul erau 
lucrurile care-i defineau. Nu această umbră înceţoşată 
care acoperea totul, întunecând lumea. Sentimentele 
sunt pentru cei slabi. 

Călătoria aceasta începuse să-l schimbe. 

Kifah folosea un instrument de sticlă, pentru a 

concentra suficientă lumină solară încât să aprindă 
focul. Când a văzut că o priveşte, a ridicat din umeri. 

— Tata l-a făcut. Merge cel mai bine când îmi 
imaginez că lui îi dau foc. 

Nasir a ridicat din sprânceană. 

A îngenuncheat lângă foc şi şi-a ascuţit iataganul. 
După o clipă, Kifah a plecat să-l necăjească pe Altair, 
care umplea la loc ploştile din piele de capră. 
Benyamin a spălat hainele, iar Vânătoreasa l-a ajutat 
să le întindă. Nasir a scrâşnit din dinţi observând 
camaraderia dintre ei. 

Ar fi fost o prostie să-i ucidă acum, când putea 
profita de pe urma zumrei, mai ales ştiind că toţi 
ceilalţi l-ar fi apărat dacă ifriţii - sau mai rău - i-ar fi 
atacat din nou. 

— Ai grijă, că omori sabia, s-a auzit un glas. 

S-a oprit din ascuţit şi s-a holbat la cizmele maronii 
şi uzate care se opriseră lângă el. Mirosul de trandafir 
fumegat i-a alinat gândurile. A/inat? 

— Ce vrei? a-ntrebat el. 

Vânătoreasa s-a lăsat în jos lângă el, înfundându-şi 
cizmele în nisip. 

— laurt îngheţat. Pe prietena mea cea mai bună. O 
sticluţă de miere. Zâmbetul surorii mele. Nu mă- 
ntreba, dacă nu mi le poţi oferi. 

A durat o clipă până când şi-a dat seama că 
glumeşte. Şi când şi-a dat seama, ea deja trecuse mai 
departe. 

— Ce ai pe braţ? 

Nasir s-a oprit. II văzuse şi avea tupeul de a fi 
curioasă. S-a simţit ruşinat pentru că ei nu-i era teamă 
de el, dar şi oarecum confortabil. Ce era cu aceste 
sentimente contradictorii? Şuieratul oţelului a umplut 

tăcerea când Nasir şi-a reluat îndeletnicirea. 

— Haine. Sau o mănuşă cu pumnale. Urmele 
dinţilor unei foste iubite, pentru că-mi fac de cap cu 
câte una în fiecare noapte. Depinde de care parte a 
braţului mă-ntrebi. 

— Aroganta nu te va duce nicăieri, a zis ea. 

Inelul fetei a sclipit în soare, orbindu-l chiar dacă 
avea privirea aţintită în pământ. L-ai iubit, gazetă 
nevinovată? 

Fusese sigur de o mulţime de lucruri, de care acum 
nu mai era atât de convins. S-a oprit şi a privit-o în 
ochi. Dacă i-ar fi descris un poet, ar fi spus că a privi în 
ochii ei însemna a vedea primul sărut al soarelui cu 
marea, care-i sorbea oglindirea cu unde nesfârşite. Sau 
ceva de felul acesta. Nasir nu era poet. Şi cu toate că îi 
susţinea privirea fără să tresară, o parte din ea se 
retrăsese. Cicatricele lui i se păreau respingătoare? Eli 
se părea respingător? 

— Sunt aici, nu-i aşa? a spus el. 

— Asta ar fi pentru mine definiţia lui „nicăieri”. 

Vorbele ei tărăgănate erau însoţite de o expresie 
amuzată. O pală de vânt a trecut peste iarbă şi fata s-a 
înfiorat. Şi-a dus mâinile la glugă şi a îngustat ochii 
când şi-a dat seama că nu poartă mantia. Şi-a trecut 
degetele peste inel, iar buzele i s-au întredeschis uşor. 
El a privit-o, înmărmurit, întrebându-se cum de-i 
atrăgeau întotdeauna atenţia astfel de mişcări mici şi 
neînsemnate. 

Ceva se schimbase între ei noaptea trecută. 
Dorinţa îi pulsa în vârfurile degetelor. 

A înghiţit în sec. 

— Nu mi se pare a fi nicăieri. 

Era cel mai liniştit moment al călătoriei lor. Apele 

unduiau, de un albastru pur, în bătaia vântului. Cerul, 
arareori senin, ţinea soarele în palme. Era mai blând şi 
lupta cu întunericul care acum de-abia îi ridica firele de 
păr de pe ceafă, dar era mai mult decât ceea ce 
văzuse el în ultima vreme. Şi dacă ar fi avut calităţi de 
felină ca Benyamin, s-ar fi cuibărit în miezul lui, 
bucurându-se de căldura sa. Dar el nu era un 
vagabond, nicio persoană care să stea deoparte şi să 
se bucure de orice avea să-i ofere viaţa. 

Nu era linişte, şi-a dat el seama. Era un moment 
între momente. Calmul de dinaintea furtunii. 

— Aparenţele pot fi înşelătoare, a replicat fata. 

In bătaia soarelui, el nu vedea decât pielea ei şi 
expresia tăioasă a buzelor. Dar noaptea trecută, sub 
lumina strălucitoare a lunii, pielea aceea îl atrăsese şi 
buzele acelea îl ademeniseră. 

O fac în continuare. Nasir a strâmbat din gură şi a 
început din nou să-şi ascută arma. Şuieratul unei săbii 
spinteca iarba înaltă. O mână s-a întins spre el, 
purtând o jambiya, cu vârful îndreptat în afară. A luat 
pumnalul şi i-a studiat plăselele simple de piele, uzate 
de vreme şi de atâtea mâini prin care trecuse. Ale 
tatălui ei sau ale mamei ei, a presupus el, probabil 
singura armă albă cu care se simţea confortabil. 

Ucigaş, spusese ea în acea primă zi. Nu era puţin 
lucru să încredinţezi o armă de suflet unui inamic. 

El a pus sabia jos şi a început să-i ascută pumnalul. 

— E în safaitică. 

— Ce anume? a-ntrebat ea, privindu-l cu atenţie. 

— Tatuajul. De pe mâna mea. E în limba safaitică. 
Nu mă aştept să ştii să-l citeşti. 

Kharra. Ar fi trebuit să formuleze fraza asta sub 
forma unei întrebări. 

Fata şi-a strâns buzele şi nici nu l-a contrazis, nici 
nu l-a aprobat. 

— Atunci nu are ce rău să se întâmple dacă mi-l 
arăţi, nu-i aşa? 

— Defineşte „rău”, Vânătoreaso. 

Şi-a trecut degetele peste tăişul armei fetei. Pielea 
mănuşii s-a agăţat puţin - ascuţit, dar putea fi şi mai 
bine. 

Ea a privit spre ceilalţi. Altair o făcea să râdă pe 
Kifah, care-şi aruncase pumnalele cu fulgere într-un 
copac. Benyamin se urcase în acelaşi copac şi răsfoia 
leneş o carte. 

— Durere fizică, a spus ea. 

El a râs sec. Pumnalul fetei a şuierat, sub mişcările 
lui. 

— Atunci n-ai simţit niciodată durerea adevărată. 

— Emoţiile sunt un inconvenient. 

Dar tonul ei sugera că nu credea în ce spunea. 
Spunea aceste cuvinte pentru urechile lui, ca să-i 
studieze reacţia cu ochii aceia atenţi. 

— Până când ajung la acelaşi nivel cu durerea, a 
spus el încet. 

S-a ridicat în picioare şi i-a înapoiat jambiya. 
Degetele lor s-au atins şi, în ciuda piedicii puse de 
mănuşă, el a inspirat profund, cu fiecare parte din trup 
trezită la viaţă. 

Fata şi-a vârât pumnalul la loc în teacă. Cum putea 
un vânător să fie atât de delicat? Nu avea niciun strop 
de murdărie pe sub unghii. Ea a dat să plece, dar s-a 
oprit, cu capul pe jumătate întors, ca şi cum ar fi vrut 
să spună: Asta e ultima ta şansă. 

Nasir simţise că ajunsese la un fel de... înţelegere 
cu ea. O legătură, fragilă şi sumbră. Poate că era milă, 

din cauza celor văzute de ea cu o noapte înainte. Un 
soi de protest i s-a stârnit în piept, implorându-l să 
înceteze, să înceteze, să inceteze. 

Legăturile nu aveau ce căuta în viaţa lui. 

A ezitat preţ de o clipită înainte de a-şi desface 
mănuşa şi de a-şi ridica mâneca. Şi-a desprins privirea 
de scrisul caligrafic şi complicat, iar ea s-a apropiat un 
pic prea repede. Una era să ştie ce scria pe braţul lui; 
alta era să vadă acel cuvânt, să i se reamintească ziua 
în care şi-l tatuase pe piele. Să-şi reamintească de 
mama sa. 

Suflarea Vânătoresei i-a mângâiat braţul când fata 
s-a aplecat, caldă şi îngheţată în acelaşi timp. Umărul 
lui s-a atins de al ei. Inelul de la gâtul ei s-a lovit de 
cotul lui Nasir, într-o cădere de-o clipă. Senzaţiile li s- 
au amestecat şi el şi-a dorit... nu. Ea a întins mâna, iar 
el a văzut încotro se-ndreaptă degetele ei, cuvintele pe 
care voia să le descrie. 

— Ce s-a întâmplat cu regula privind lipsa 
atingerii? a-ntrebat el. 

Ea s-a retras inspirând tăios. 

Şi-a tras şi el mâneca în jos şi a legat banda de 
piele la loc. Şi-a blestemat răguşeala, tremurul din 
glas. Fata văzuse destul. Văzuse prea mult. 


So 
od 


Zafira l-a privit plecând, cu umerii încordaţi. 
Soarele arunca în părul lui întunecat o rază 
strălucitoare de lumină. 

Nu avea de unde să ştie că ea ştia limba safaitică. 
Baba încercase s-o înveţe şi fusese greu, dar putea citi 
cuvintele de pe braţul lui. Scrisul răsucit, în vorbă de 

lacrimă, de pe pielea lui aurie. 

Odinioară am iubit. 

Auzise cuvintele acestea în altă parte, dar părea că 
asta se întâmplase acum o veşnicie. Avea pielea plină 
de cicatrice, aşa cum cerul era plin de stele. De la cea 
de pe faţă, la craterele de pe spate şi la tatuajul de pe 
braţ. Căci asta erau cicatricele, nu-i aşa? O amintire a 
momentelor întunecate. 

Prinţul avea mai multe de ascuns decât crezuse ea 
la început. 

— Un moment de afecţiune, khalas*7? a-ntrebat 
cineva. 

Altair. Da, momentul lor de afecţiune se terminase, 
cu siguranţă. În ochii generalului era o umbră acum, 
urmare, probabil, a faptului că aflase că Vrăjitoarea 
Argintie era una dintre cele Şase Surori. 

Fata i-a luat din mâini ploştile de-abia umplute, 
ştergând picăturile rebele cu marginea tunicii. Altair şi 
Nasir erau atât de diferiţi, încât era o minune că se 
trăgeau din acelaşi califat. Nasir era întunericul, Altair 
era lumina. Unul era noaptea, celălalt era ziua. 

— Tocmai ajungeam la partea cea mai bună, a 
spus ea sec. Altair a izbucnit în râs. 

— Tipic lui Nasir. Pleacă mereu când lucrurile devin 
mai bune. 

— O spui cu drag. N 

A scos un sunet înăbuşit şi ea a zâmbit. Incă era 
uimită de relația dintre cei doi. Se cunoşteau foarte 
bine, asta era sigur, dar o intriga faptul că Altair putea 
fi un general nemilos. 

Zâmbetul i s-a evaporat şi gândurile i s-au 
împotmolit. Un general nemilos. Un ucigaş cu sânge- 

rece. Cum de putuse uita? 

Altair s-a întors spre ea, cu ochi albaştri şi 
strălucitori de ce voia să spună. Erau de aceeaşi 
nuanţă cu a pârâului, a gândit ea, apoi şi-a înăbuşit 
gândul în tăcere. Dar el i-a studiat expresia şi umerii 
încordaţi. Lipsa aceea de încredere pe care n-ar fi 
trebuit s-o neglijeze niciodată. 

El a privit în altă parte fără să mai spună nimic, iar 
umerii i-au căzut. 

Când au ajuns la ceilalţi, Benyamin a surâs, dar 
toată pacea pe care ea o simţise mai devreme se 
evaporase şi n-a putut decât să privească în gol. 

Kifah a strâns din buze - avea ceva de spus, dar se 
abţinuse. 

— Ar trebui să mergem în amonte. Să evităm 
soarele, a spus ea, în schimb. 

— Soarele a fost cam laş de la atacul ifriţilor 
încoace, a zis Nasir, zgâindu-se la cerurile mohorâte. 

Altair era în continuare mut, iar conversaţia s-a 
stins fără comentariile sale. 

— N-are rost să urmăm un drum care nu ne va 
duce unde trebuie să ajungem, a spus Zafira, iar 
Benyamin a aprobat-o. Trebuie să ne-ndreptăm într- 
acolo. 

Toţi i-au urmărit cu privirea mâna întinsă care 
arăta spre un punct de la orizont, acolo unde cerurile 
se întunecau şi nisipurile se vălureau în unde arămii. 

— Dacă aş fi mai puţin realistă şi mai pesimistă, aş 
spune că vom muri, a spus tărăgănat Kifah în tăcerea 
care se lăsase. 

Nasir şi-a vârât iataganul în teacă şi a luat-o la 
picior. 

— Atunci să nu lăsăm moartea să ne aştepte. 

Capitolul 55 


Oboseala şi îngrijorarea puseseră stăpânire pe toţi, 
iar soarele îi apăsa pe creştete, în ciuda luminii sale 
mohorâte. Mergeau şi luau urma deja de cinci zile fără 
niciun incident, făcând scurte popasuri şi mâncând 
curmale ca să-şi păstreze energia. 

Nu, nu luau urma. Zafira nu ştia să ia urma; era 
vânător. Ea vâna. Dar vânătorii luau urma, iar cei care 
ştiau să ia urma vânau, nu-i aşa? Ce vrei să spui cu 
asta? Zafira şi-a înclinat capul şi şi-a imaginat cum îşi 
îndeasă gândurile într-o cutie pe care o închide cu 
putere. Dacă ar fi fost atât de simplu. 

O minte rătăcitoare e unealta diavolului, şi-a spus 
ea, dar vorbele i s-au oprit pe buze ca nişte umbre. 

Pe măsură ce se strecurau printre nisipuri, Zafira 
asculta semnele de viaţă. Păsări, şuieratul creaturilor 
nisipurilor, un țipăt al unui prădător - doar tăcerea 
stridentă îi răspundea. Uneori împrejurimile îi copiau 
gândurile, şerpuind şi unduindu-se, până când clipea şi 
totul se-ndrepta la loc. 

Întunericul era întotdeauna bucuros s-o 
întâlnească. 

Zafira îşi simtea fericirea de câte ori soarele pălea 
sau de câte ori străbăteau o porţiune stâncoasă sau o 
trecătoare cu ruine, unde locuiau umbrele. Acestea se 
unduiau şi se mişcau într-un dans extatic. Tentaculele 
lor îi pluteau în pliurile tunicii, i se încolăceau pe braţe, 
o muşcau de urechi, ca un amant pe care nu-l putea 
zări. Mai simţea oare cineva ce simţea ea? 

Benyamin a privit-o dintr-o parte. 

— Necazuri, Vânătoreaso? 

Îngrijorarea neprefăcută din glasul lui aproape că a 
tulburat-o. A clipit şi s-a concentrat din nou asupra 
stâncilor din faţa ei. Câteva coloane căzuseră una 
peste alta, creând un pod care ajuta creaturile să 
treacă pe deasupra. 

— Nu, a spus ea încet. 

Aproape orice gând o îndurera - Yasmine şi felul în 
care Zafira îi va povesti despre moartea fratelui ei. 
Deen, dându-şi viaţa pentru ea. Lana, având grijă de 
mama lor. Umm şi cei cinci ani pe care Zafira îi 
petrecuse ocolind-o. Nasir şi felul în care trupul ei 
reacţiona când el era prin preajmă. De ce hashashinul 
mortal al Arawiyei capitulase în faţa unui ac şi-şi 
gravase cuvântul „iubire”, în orice formă a sa sau timp 
verbal, pe piele? 

— De ce ai o floare în turban, tăntălăule? a-ntrebat 
Benyamin. 

Zafira i-a aruncat o privire lui Altair, pe al cărui 
turban tivit cu roşu trona un crin însângerat. Altair s-a 
încruntat. 

— Ce tot spui acolo? Gusturile mele în materie de 
modă sunt mai presus de flori. 

— O spune floarea de pe capul tău, a zis Nasir. 

Kifah, care nu rata nicio ocazie de a se lua de 
generalul sarazin, era neobişnuit de tăcută. 

— Akhh, a mormăit Altair, iar Zafira a auzit cum îşi 
smulge ceva de pe turban. Asta numiţi voi floare? 

Floarea stridentă de pe capul lui Altair era acum o 
frunză moartă în mâna sa, ofilindu-se. Zafira a aruncat 
o privire spre Kifah, care i-a făcut cu ochiul. Lucrătura 
mirajului. 

— E insula, care te avertizează în privinţa 
gusturilor tale dubioase, a zis Nasir. 


347 


Kifah a rânjit când l-a văzut pe Altair holbându-se 
uluit; generalul a aruncat frunza în nisip şi a călcat pe 
ea, ca să fie sigur. 

Au trecut peste nenumărate dune. Uneori, Zafira îl 
vedea pe Altair apropiindu-se de Kifah, iar războinicei îi 
înflorea un zâmbet blând pe buze. Alteori, îi prindea pe 
general şi pe Benyamin discutând, cu ochii trişti şi cu 
glasul coborât. 

La prima vedere, prinţul părea rece şi indiferent. În 
ochii celor care-l urmăreau părea atent şi întrebător. 
Semnul cuiva născut cu o minte curioasă, dar obligat 
să şi-o folosească în alte scopuri. În scopul morţii 
calculate. Privirea lui a alunecat spre Zafira, iar ea s-a 
uitat iute în altă parte, simțind cum i se înfierbântă 
gâtul. 

— Eşti sigură că mergem în direcţia potrivită? a- 
ntrebat Kifah, în timp ce deşertul se-ntuneca din nou. 

Nu era o perdea de nori care să ascundă soarele. 
Era cerul însuşi îndepărtându-i de globul de lumină. 

— Nu, a zis Zafira, ochind cuțitul pe care Kifah îl 
răsucea în mână. 

Cum putea să explice cântecul pe care-l îngâna 
întunericul? Frenezia din sângele ei care se potolea 
doar când îi conducea în direcţia pe care o dorea 
acesta? 

— Dar, dacă ai o idee mai bună, eşti invitata mea. 

Kifah a mormăit ceva în barbă. 

— Nu puteai să aduci câteva cămile de pe corabia 
aia a ta? a mârâit Altair. 

— Trebuia să-mi trimiţi o scrisoare, să-mi spui dacă 
vrei una sau zece, a spus Benyamin. 

Kifah i-a aruncat o privire lui Altair. 

— Sau îl poţi ruga să te ducă în spinare. Să-şi 

întrebuinţeze cu folos puterea de safin. 

Zafira nu era convinsă că Benyamin îl putea duce 
în cârcă pe Altair, cu toată puterea lui de safin. 

— Ce minte ingenioasă, Una dintre cele Nouă, a 
spus Altair. 

După ceva timp, Altair s-a plâns că stomacul lui se 
autodevorează, aşa că s-au oprit să se odihnească, iar 
umbrele au înghiţit cerul, singurul semn că se lăsa 
noaptea. Nu era nici măcar o stea pe întinderea 
întunecată, în ciuda poveştilor pe care le auzise Zafira 
despre stelele care-i călăuzesc pe beduini printre 
nisipurile nesfârşite. 

— Cine stă de pază în noaptea asta? Căci nu voi fi 
eu acela, a anunţat Benyamin. 

— Crezi că mie-mi place să te holbezi la 
perfecțiunea mea? a-ntrebat Altair. 

Zafira şi-a încrucişat braţele. 

— Probabil nu poate dormi dacă nu-l priveşte o 
femeie. 

— Kifah mă priveşte, a zis Altair, rânjind spre 
peluziană. Kifah s-a încruntat. 

— Doar pentru că mă-ntreb care ar fi cea mai bună 
cale de a-ţi tăia capul cu propria ta sabie. 

Altair s-a răsucit spre Zafira. 

— Te oferi voluntar? Pentru că eu... 

Nasir l-a întrerupt mormăind: 

— Stau eu de pază primul. 

— Cât de generos eşti, prinţişorule, a spus Altair, 
bătându-l pe umăr. Nimeni nu s-ar fi oferit atât de iute, 
după cum vezi. Akhh, nu mi-e deloc teamă pentru 
viaţa mea. Dar cred c-o să stau de pază al doilea. Ca 
să fiu în siguranţă. 

Nimeni n-a protestat şi, după o altă masă constând 

în iepure fript, Zafira s-a instalat pe patul ei improvizat. 
Kifah vorbea în şoaptă cu Benyamin, iar Altair se mai 
băga şi el din când în când în discuţie. Ca nişte 
adevăraţi prieteni. Vorbeau unul cu altul pentru că aşa 
voiau, nu pentru că erau obligati. 

Au vorbit şi cu Zafira, ca s-o întrebe încotro s-o ia 
sau pe ce cărare s-o apuce. Era ghidul lor turistic. 

lar ea era singură, ca de obicei. 

A oftat şi s-a întors pe o parte, privindu-l pe prinţul 
care stătea de pază lângă stânca pestriță. Doar că el 
nu se uita înspre deşert. S-a sprijinit de piatra cu formă 
ciudată. 

Uitându-se la ea. 

Şi-a îndepărtat privirea şi i-a luat foarte mult să 
adoarmă. 


Co 
od 


Când s-a întors spre el, cu o privire adormită şi 
sumbră în ochii aceia de foc albastru, Nasir şi-a dat 
seama cum se simte fata. Se schimbase de când 
ţintise el săgeata spre inima ei de demenhună. 

Îşi încovoia mai puţin umerii în fiecare dimineaţă, 
începând cu ziua în care făcuse insolaţie, îşi scotea 
mantia din desagă şi se întreba, în sinea ei, dacă s-o 
îmbrace sau nu. Dar şi asta încetase după... întâlnirea 
lor de la râu. De parcă se născuse într-o piele care n-o 
mai încăpea şi doar acum, în pustietatea deşertului, îşi 
permitea să fie ea însăşi ca să poată pune stăpânire pe 
acesta. Ca să se poată contopi cu el. 

Fata şi-a întins membrele lungi şi a tras cu ochiul 
spre el. Nu credea că se putea odihni, căci noaptea era 
timpul când demonii stăteau treji. Amintirile pe care 

nimeni nu dorea să le retrăiască. Fantome pe care 
nimeni nu voia să le vadă. Demonii lui Nasir tindeau 
să-i invadeze şi lui somnul. 

Noapte bună, ar fi vrut el să şoptească. 

Dar el era Prinţul Morţii, Amir a/-Maut, aşa cum îl 
numise mama lui odinioară, în limba cea străveche, 
aşa că noapte bună ar fi însemnat mai degrabă adio. 


Capitolul 56 


Nasir a scuturat din nou umărul Vânătoresei 
Rimaal, dormea dusă. 

Dacă pieptul nu i s-ar fi mişcat, ar fi crezut-o 
moartă. Exact aşa cum o văzuse el în somn, noaptea 
trecută. Mai întâi cu buza între dinţii lui. Apoi cu ochii 
sticloşi, cu sângele prelingându-se de pe sabia lui. 

— Yalla, yalla. 

Mâna îi tremura. Un hashashin nu şovăia niciodată. 

Fata a deschis brusc ochii şi l-a privit fix. Un val de 
panică i-a cuprins chipul. S-a dat înapoi în faţa fricii din 
privirea ei. Frica era constanta lui. Era în fiecare privire 
care se-ntorcea spre el, aşa că de ce această pereche 
înspăimântată de ochi îl făcea să se simtă de parcă l-ar 
fi strâns cineva de gât? 

Nasir a înghiţit în sec şi ochii ei înfricoşaţi s-au 
aţintit asupra beregatei lui. Kharra, femeia asta. 

— Dormi ca morţii. 

— Poate că sperai să fiu moartă. 

Nu, dar aşa ar fi scăpat de o ispită. 

— Vorbeşte mai încet, a zis el, încercând să-i 
ignore răguşeala de după somn. 

— Nu e momentul, habibi, a murmurat Altair. 

Într-adevăr. Aveau probleme mai mari decât faptul 

că Altair îl numise iubitule. 

Cum ar fi fost şirul de creaturi care mârâiau şi-i 
împresurau din ruine. 

— Ce sunt ăştia? a şoptit Vânătoreasa. Lupi? 

S-a ridicat, luându-şi arcul şi potrivind o săgeată cu 
o singură mişcare fluidă. Altair a răspuns şoptit: 

— Faceţi cunoştinţă cu noii voştri adversari: 
kaftarii. 

Erau mai mari decât lupii. Trupurile lor agile erau 
acoperite de blană rară, înspicată cu un maroniu mai 
închis. Limbile lungi le atârnau din gurile care parcă 
rânjeau, dezvelind nişte şiruri de dinţi ascuţiţi. 

— Hiene? a-ntrebat ea. 

Una dintre cele şapte creaturi a mârâit şi a 
scheunat. Benyamin a râs moale. 

— Oarecum. Deşi, prin comparaţie, hiena şi 
kaftarul sunt ca un pârâiaş lângă o mare învolburată. 

Un alt mâărâit. 

Şi una dintre creaturile acelea zvelte a sărit la 
atac. 

Mugşchii puternici i s-au unduit, iar ochii întunecaţi 
şi adânci i-au scânteiat. Fraţii lui s-au răspândit, 
pândind din apropiere. 

Nasir a inspirat peste săgeata sa, dar, înainte de a 
o lansa, un arc metalic a străpuns aerul, reflectând 
lumina firavă. În clipa în care aurul lichid a atins 
creatura, timpul a părut că stă pe loc. 

Kaftarul s-a transformat în om şi a aterizat în 
picioare. 

Nasir a auzit gâfâiala surprinsă a Vânătoresei. 
Hiena preschimbată în bărbat şi-a scuturat capul ca un 
câine ud, ţintuindu-l pe Benyamin cu ochii lui sclipitori, 
de culoarea cafelei proaspăt pregătite. Arăta ca un 

arawiyan obişnuit: avea păr negru, barbă întunecată, 
piele cafenie, singurul lucru care-l trăda era privirea 
nenaturală, sclipind de vechime. 

— Alderule, i-a spus kaftarul lui Benyamin, cu un 
glas neclar. 

Văzuse urechile ascuţite ale lui prin keffiyah sau 
putea mirosi salinii? 

De cealaltă parte a sa, ceilalţi kaftari s-au 
transformat lent în oameni, atinşi pe rând de resturi 
din licoarea aurie împrăştiată de Benyamin. Erau 
îmbrăcaţi în thobe albe, lungi până la glezne, şi de sub 
turbanele închise la culoare le ieşea părul rar. Cum 
ajunseseră să aibă nişte thobe de un alb imaculat după 
transformare, Nasir nu-şi putea explica. 

Benyamin şi-a înclinat capul. 

— Kaftarilor. 

Kaftarul şi-a dezvelit dinţii într-un zâmbet, iar lui 
Nasir i s-a părut că vede un bot şi nişte dinţi ascuţiţi. 
Apoi a clipit, iar creatura a devenit din nou om. 

— De când n-ai mai avut formă umană? a-ntrebat 
Benyamin, calm şi stăpân pe sine, ca şi cum kaftarii 
erau în întregime umani şi nimic altceva. 

Cât mai durează până când unul dintre voi sare şi 
sfâşie gâtul cuiva? ar fi întrebat Nasir. 

Kaftarul şi-a întins gâtul cu un oftat. De data 
aceasta, când a răspuns, glasul i-a fost lin. Ca un cuţit 
fierbinte care taie untul, ca o sabie ascuţită care 
străpunge carnea. 

— De o sută patru ani. 

Uluirea lui Benyamin a fost evidentă. Nasir a strâns 
şi mai tare arcul în mâini. 

— O sută patru ani de când am mâncat ultima oară 
o masă gătită perfect. O sută patru ani de când am 

stat ultima oară întins într-un pat, cu o femeie în braţe. 
Kaftarii trebuie să se transforme la asfinţit şi la răsărit, 
dar au trecut o sută patru ani, alderule - bărbatul s-a 
apropiat şi ochii i-au sclipit ucigaş -, de când neamul 
tău m-a blestemat, pe mine şi pe fraţii mei, să 
rămânem în trupurile de fiare, făcându-ne prizonieri pe 
această insulă. 

— Niciun pas să nu mai faci, creatură, a spus Nasir, 
pe un ton coborât. 

În ochii tulburi ai kaftarului s-a aprins un licăr de 
uimire. 

— Un sarazin care ia apărarea unui alder? Cred că 
Arawiya e la un pas de distrugere. 

Şi-a dus o mână la barbă. 

Nasir şi-a ţinut respiraţia când a văzut că unghiile 
kaftarului se preschimbă în gheare prelungi şi ascuţite. 
O singură mişcare şi cele două grupuri s-ar fi încleştat 
în luptă. 

Kaftarul şi-a îndreptat atenţia spre Altair. 

— Miros ceva dulce în sângele lui, alderule, şi mă- 
ntreb... 

— Destul! 

Un semn de alertă a străbătut rece chipul lui 
Benyamin. Vânătoreasa a sărit cât colo. Kifah l-a privit 
tăios pe Benyamin. Salinul era rareori tulburat şi toţi 
au observat asta. 

— Vă pot schimba din nou în monştri şi-i pot lăsa 
să vă facă praf cu armele lor, a continuat Benyamin, 
arătând spre ceilalţi, sau puteţi pleca şi veţi rămâne în 
formă umană. 

Tensiunea era aproape tangibilă. Nasir a simţit 
cum i se înfioară firele de păr de pe ceafă. 

— De ce aţi venit aici? a-ntrebat kaftarul. 

— O umbră se tulbură, a spus Benyamin. Arawiya 
se întunecă. 

— Intri în panică, alderule. 

Kaftarul a făcut câţiva paşi în faţă. Ochii îi sclipeau 
cu o sălbăticie de-abia stăpânită. 

— Jawaratul nu va rămâne multă vreme pierdut. 

De data asta semnalul de alarmă trecuse la kaftar, 
iar Nasir a simţit o gheară rece în piept când i s-a 
reamintit acest lucru: nu ştia exact ce fel de carte era 
Jawaratul, dar era mai mult decât răspunsul la 
dispariţia magiei. Kaftarul s-a uitat prelung la Altair, a 
inspirat profund, iar Nasir aproape că s-a vârât între ei, 
dar Kifah s-a clintit prima, încrucişându-şi braţele. 

După o clipă tensionată, kaftarul a făcut câţiva paşi 
înapoi, iar fraţii lui i-au urmat exemplul. 

— la-ţi rămas-bun, alderule. Fluieră şi haita mea 
poate îţi va veni în ajutor. 

Şi-a trecut privirea peste Kifah, apoi şi-a aţintit 
ochii asupra Vânătoresei, măsurând-o. Nasir şi-ar fi 
dorit să-l spintece chiar acolo, pe loc. 

— Dar cei blestemaţi nu fac jurăminte şi nici 
promisiuni. 

Nasir le-a întors spatele kaftarilor în ciuda voinţei 
lui. Nu-i stătea în fire să lase în viaţă o ameninţare. Nu- 
i lăsa în viaţă nici pe cei nevinovați. Sângele încă-i 
fierbea din cauza felului în care căpetenia kaftarilor 
aproape c-o dezbrăcase pe Vânătoreasă cu privirile lui. 

Ca urmare, în clipa în care s-au îndepărtat de acele 
creaturi perfide, Nasir şi-a ieşit din fire. L-a împins cât 
colo pe Altair şi l-a lipit pe Benyamin de un zid 

prăbuşit, făcând ca un strat de praf să curgă peste ei. 

Toată lumea a încremenit. 

Altair a izbucnit în râs. 

— Aşteptam chestia asta. Habibi Kifah, îmi datorezi 
sulița aceea. 

— Singurul fel în care te vei atinge de sulița mea e 
atunci când o să ţi-o înfig în gât, s-a răstit Kifah. 

— Fermecător. Atunci îmi datorezi această brățară 
de aur. 

— Du-te şi îneacă-te. 

Nasir l-a privit de aproape pe Benyamin, care i-a 
întors privirea fără un strop de emoție. 

— Mai întâi ne convingi pe toţi să mergem fără 
niciun scop în urma ta, apoi te împrieteneşti cu 
duşmanii de pe Sharr? În curând o să te iei de mână cu 
ifriţii. 

Benyamin n-a răspuns. 

— Încă zece paşi în acest deşert şi kaftarii ne pot 
aştepta, ca să ne ucidă pentru bunătatea ta. 

Satinul l-a privit batjocoritor. 

— Aşa, ca tine? Ştii, mă tot întreb când vei face 
acelaşi lucru, cu toate astea continui să te ţii după 
mine. 

A zâmbit imperceptibil. 

— Laa, tu te tii fără niciun scop după mine. 

Nasir a mârâit. 

— Nu mă ţin după tine. Nimeni nu se ţine după 
tine. Graţie gurii tale mari, toată lumea o urmează pe 
demenhună. 

Un mic zăngănit metalic i-a subliniat cuvintele, iar 
Altair l-a tras înapoi, coborându-i pumnalul. 

— Haide, Nasir. Îi strici eşarfa. 

Nasir l-a împins pe Altair, dar a păstrat distanţa, 

îngustând ochii. 

— De ce eşti aici, de fapt, safinule? a spus Nasir, 
pe un ton coborât. Neamul tău a evoluat dincolo de 
magie. Puteţi trăi foarte bine şi fără ea. 

— Te-aş putea întreba acelaşi lucru. La ce îi trebuie 
sultanului Ghameqg Jawaratul, de vreme ce demenhună 
vrea să-l folosească pentru a reinstaura magia în 
regatul pe care el îl guvernează? 

Nasir a scrâşnit din dinţi în tăcerea care se lăsase 
brusc. Gâtul parcă-i luase foc. 

Pentru că nu ştia. 

Nu ştiuse niciodată. Nu era nimic mai mult decât 
curierul tatălui său. Un prinţ ţinut în întuneric. Un pion 
care se mişca fără să pună întrebări. Un jaban®. 

Nu ştia de ce sultanul îşi doreşte Jawaratul. Nu ştia 
de ce Vrăjitoarea Argintie - una dintre cele Şase Surori 
şi gardiană a insulei Sharr - îşi dorea Jawaratul. Ştia 
doar că Vânătoreasa nu avea nicio intenţie rea, aşa 
cum avea el. 

— Spune-ne, Prinţe Moştenitor Nasir. Ce vrea să 
facă Ghameq cu Jawaratul pierdut? a repetat 
Benyamin. 

Nasir credea că nici Benyamin nu are intenţii rele, 
în ciuda cuvintelor tăioase care-l răneau pe prinţ. 

Nicicând ura şi disprețul tatălui său nu contaseră 
mai mult decât acum, în faţa unor oameni veniţi din 
aproape toate califatele. Nicicând cuvintele nu știu nu i 
se păruseră mai umilitoare. Ruinele s-au întunecat, sau 
poate era doar vederea lui. 

Un lucru era cert: simţea cum îşi pierde controlul. 

Altair îl privea, iar Nasir avea senzaţia acută că 
generalul îi răscolea gândurile. Pentru prima oară, 

Nasir nu ştia dacă mai avea masca pe chip sau dacă 
Altair vedea, pur şi simplu, prin ea. 

Eşti slab. O potaie. 

Un căţel de companie. 

— Nu ştie, a spus Altair. 

Spre uimirea lui Nasir, nu era nicio batjocură, nicio 
urmă de amuzament în tonul lui. Numai oţel şi nuanţa 
dură şi ocrotitoare. Nasir şi-a simţit fiecare oscior 
umplându-se de ruşine. 

Benyamin a râs amar şi şi-a îndreptat eşarfa. 

— Chiar vrei să cred că prinţul nu e apropiat de 
sultan? Cunoaşterea fără acţiune e vanitate, dar 
acţiunea fără cunoaştere e nebunie curată. 

Altair l-a privit fix. 

— Dacă ai fi fiul Sultanului Arawiyei, safinule, 
crede-mă, n-ai fi apropiatul nimănui. Laa, ai fi pleavă şi 
te-ai ruga să fii aruncat şobolanilor. 

Nasir a expirat şovăitor, iar tremurul i s-a dus 
până-n vârful degetelor. Slăbiciune. Emotie 
blestemată. Şi-a strâns pumnii, dorindu-şi să se poată 
controla din nou. Simţea cum Vânătoreasa îl studiază 
şi şi-a dorit, pentru prima oară în viaţa lui, să se poată 
evapora. 

Altair a spart tăcerea apăsătoare scoţându-şi 
iataganele. Le-a fluturat prin aer şi a dispărut printre 
copaci. Pentru că nimeni nu l-a urmat, i s-a auzit glasul 
plictisit: 

— Yalla, Vânătoreaso. Toată lumea se mişcă numai 
dacă te mişti tu. 

Zafira s-a grăbit în urma lui Altair, iar paşii i-au 

răsunat pe pietrele din ruine. Nu mai suporta să stea 
alături de ei, din cauza tensiunii imense. Era vorba de 
mândrie. Mândria aprinsese acel conflict ridicol de care 
nimeni nu avea nevoie. 

— l-ai luat apărarea, a zis ea, încercând să 
priceapă. 

Altair a mârâit, la fel de morocănos ca Nasir, şi a 
dat cu piciorul într-un morman de moloz, apoi a plecat 
mai departe. Erau într-un fel de coridor, un labirint de 
încăperi unde pietrele se prăbuşiseră. Zafira a privit în 
urmă. Ceilalţi se puseseră în mişcare, venind după ei 
Altair avea dreptate: toată lumea se mişca atunci când 
se mişca ea. 

— De ce? a-ntrebat ea. 

— De ce, ce? 

— De ce i-ai luat apărarea? 

— N-am voie să iau apărarea cuiva? a-ntrebat el cu 
falsă nevinovăție. 

Zafira s-a strâmbat şi l-a urmat pe câteva trepte 
care stăteau să se prăbuşească. 

— De ce l-ai apărat pe Nasir? 

— De ce eşti atât de insistentă? 

— Vreau doar să ştiu, a zis ea, aplecându-se ca să 
treacă pe sub o arcadă primejdios de instabilă. 

A auzit un şuierat în tăcere, semn că aceasta era 
insula Sharr, iar ei nu erau niciodată în siguranţă. 

Altair s-a oprit şi a ţintuit-o cu o privire furioasă pe 
care fata nu i-o văzuse niciodată. Era furios pentru că-l 
apărase pe Nasir? Sau pentru că Benyamin îl 
împinsese pe Nasir până în punctul în care Zafira 
văzuse frica din privirea moartă a prinţului? 

— Dacă n-aş fi intervenit, ar fi făcut în pantaloni. 
Vezi tu vreun pârâu în care să-l spălăm? Nici eu. 

Bărbații pot fi uneori nişte gunoaie splendide, a 
spus în mintea ei Yasmine, oftând. 

— ii la el, a spus Zafira, aşteptând o reacţie. 

El a ridicat din sprânceană şi a măsurat-o din 
priviri, înainte de a se năpusti mai departe. Nu trebuia 
să conducă ea grupul? 

— Nu ţin la el, a spus el firesc, când fata l-a prins 
din urmă, în glasul lui era un soi de avertisment. 

— Dar ai grijă, Vânătoreaso - încep să cred că tu ţii 
la el. 

Ceilalţi i-au ajuns din urmă înainte ca ea să poată 
protesta. 

Benyamin a căscat zgomotos şi s-a întins ca o 
pisică, ignorându-l pe prinţ, ca şi cum nu l-ar fi făcut 
praf mai devreme. Ca şi cum hienele nu s-ar fi 
preschimbat în oameni în faţa lor. 

— Când mă voi întoarce în Alderamin, o să-mi salut 
iubita şi poate sora, apoi o să dorm foarte, foarte mult 
timp. Cel mai lung pui de somn pe care l-a văzut 
vreodată Arawiya, a declarat satinul. 

— Salut-o şi din partea mea, a zis Altair. Pe 
viitoarea califă, nu pe iubita ta. 

— Sora mea n-are nevoie de salutul tău, a spus 
Benyamin, strâmbându-se. 

— Eu o să-l vizitez pe tatăl meu şi o să exult, a zis 
Kifah, iar Zafira ştia că nu visase amărăciunea din 
vocea fetei. Apoi o să sărbătoresc cu cel mai mare miel 
din bucătăriile califei. 

Altair a mormăit aprobator. 

— Akhh, un miel desăvârşit marinat cu ras el- 
hanout*. Cartofi copţi garnisiţi cu busuioc. Seara, 


69 Amestec de condimente care conţine cardamom, chimion, 

qahwa şi biscuiţi cu curmale. 

— Ce este ras el-hanout? a-ntrebat Zafira. 

— Mama tuturor amestecurilor de condimente. 
Provine din Pelusia, a răspuns Kifah, dar nemernicii de 
sarazini l-au furat. 

— Nu poţi fura ce creşte din pământ. E ca şi cum ai 
spune că am furat nisipul, a replicat Altair. 

Kifah a ridicat din umeri. 

— O să mă duc la vânătoare cu şoimul meu. 
Săracul, cred că-i e dor de mine. 

Generalul s-a uitat la Zafira. 

— Şi tu, Vânătoreaso? Ce-o să faci când te vei 
întoarce în Demenhur? Fără Arz poţi, în cele din urmă, 
să te opreşti din vânat. 

Fata s-a poticnit. Nu făcuse această legătură, nu-şi 
dăduse seama de acest fapt. Când va anihila Arzul 
care-i ucisese tatăl, nu va mai exista acel Arz care o 
făcuse cine era. 

Ceruri mari. 

Nu va mai fi Vânătorul demenhun. Nu va mai fi 
nimeni. O senzaţie neplăcută i s-a căţărat în piept. Cine 
era Zafira bint Iskandar, dacă nu Vânătorul însuşi? 

Benyamin i-a atins mâneca. 

— Asta e şansa ca Vânătorul şi Zafira să devină o 
singură persoană, a spus el cu blândeţe. 

Mantia îi atârna grea în desagă. 

— Contopeşte-i. Devino tu însăţi. Vânătoreasa. 
Fata care a eliberat magia din întuneric şi astfel s-a 
eliberat pe ea însăşi. 

vânătoreasa. Zafira şi-a muşcat buza. 

Dar safinul nu înţelegea că libertatea era uneori o 
povară în sine. 


coriandru, piper, boia iute şi dulce, schinduf şi turmeric uscat (n.t.). 
361 


So 
KS 


Ceilalți s-au cufundat în tăcerea amintirilor. Nimeni 
nu l-a întrebat pe Nasir ce avea de gând să facă atunci 
când se întorcea acasă, lucru care l-a făcut să-şi dea 
seama că nu se gândise mai departe de această 
călătorie. Nu visa nici la somn, nici la ospeţe bogate. 
Când se va întoarce la tatăl său, nu va avea motive de 
bucurie. 

Nu avea decât să-i aştepte următoarele porunci. 

Trăia pentru ordinele sale. Pentru greşeala pe care 
o făcuse neignorându-le. 

Nu, după Sharr nu mai era nimic pentru Nasir. 
Nimic, în afară de lacrimi şi cadavre şi un alt răsărit 
sumbru. 

Zafira s-a trezit cu pământul legănându-se sub ea 
şi cu nişte păsări ţipând în depărtare. Lumina soarelui 
îi ardea pleoapele şi o pală de vânt i-a mângâiat pielea. 

S-a încruntat, a deschis ochii şi aproape că a căzut 
de pe o scândură. Mâinile i s-au prins de lemnul plin de 
aşchii. Respiră, Zafira. Apoi studiază împrejurimile. 

Se afla într-o barcă de pescuit. Un dhow”. Velele 
se legănau în bătaia brizei care-i arunca sare pe limbă; 
în mijlocul pânzei cafenii se afla un diamant de 
culoarea sângelui. 

Strigătele au spart foşnetul valurilor azurii, iar 
Zafira s-a răsucit, dând cu ochii de un pescar care 
trăgea o plasă plină de peşti care se zbăteau. Alunecau 

şi se aruncau, iar felul în care trupurile lor plesneau pe 
podeaua de lemn lustruit era ca un strigăt mut de 
ajutor. Nu văzuse în viaţa ei peşti vii, dar îi era milă de 
ei, căci suferinţa lor se termina în sufocare, nu în 
lovitura rapidă a unui vânător. 

La bord erau cinci bărbaţi despuiaţi până la brâu, 
cu piele maronie, strălucind de transpiraţie, cu 
capetele înfăşurate în turbane de culoare brun-roşcată. 
Ce aveau bărbaţii din Arawiya cu cămâăşile lor, de nu le 
purtau? Bărbaţii aveau şalvari din pânză aspră şi braţe 
de zece ori mai musculoase decât ale ei; îl făceau de 
râs chiar şi pe Altair. 

Niciunul dintre ei nu s-a uitat la ea - unul a trecut 
peste scândura pe care stătea fata fără să-i arunce nici 
măcar o privire. Zafira şi-a adus aminte de marinarii 
fantomatici ai Vrăjitoarei Argintii şi a simţit fiori reci pe 
spinare. 

— Yaa, pământ! a strigat un pescar, iar ceilalţi i-au 
răspuns bucuroşi. 

Pământul pe care-l zăriseră se apropia din ce în ce 
mai mult, cu fiecare bătaie a inimii ei. Până când a 
ajuns acolo. Aici. In faţa ochilor ei. 

Şi inima i s-a strâns în faţa acelei măreţii. 

Câteva domuri sclipeau într-o nuanţă aurie care se- 
ntrecea cu soarele; acoperişurile ascuţite cu vârfuri de 
diamant şi minaretele străpungeau cerul pe care 
pluteau câţiva nori prăfoşi. Cupolele adăposteau clădiri 
de piatră crem, uşi primitoare, ferestre deschise. Unele 
geamuri erau legate cu sfori multicolore, iar rufele 
lăsate la uscat erau mototolite şi ţepene. Curmalii 
completau peisajul, cu fructele lor roşii ascunse printre 
frunzele late. 

Oamenii umblau pe străzi îmbrăcaţi în rochii şi 


363 


thobe de toate culorile, unii cu tunici şi şalvari, cu 
turbane sau văluri împodobindu-le capetele. Unii dintre 
ei călăuzeau, zâmbind, nişte cămile care cărau suluri 
de pânză. Erau oameni de toate culorile - cafeniul 
închis al Pelusiei, rozul-pal din Demenhur, arămiul şi 
măsliniul din Sarasin -, deşi majoritatea aveau 
nuanțele deşertului, strălucind în arşiţa soarelui. 

Locul nu semăna deloc cu nisipurile din Sharr, care 
şopteau despre ruine şi suferinţă. Nisipul se întindea 
pe pământ la fel cum făcea zăpada în Demenhur. Se 
învolbura din cauza picioarelor care-l tulburau. Se 
agăța de pereţii de alabastru. Era peste tot. 

Unde mă aflu? 

— Incepusem să cred că n-o să pui întrebarea asta 
niciodată. 

Vederea Zafirei a tremurat înainte ca fata să apuce 
să se întoarcă spre acel glas. Când şi-a revenit, nu mai 
era pe dhow, ci pe uscat. 

S-a răsucit de jur-împrejur, observând oamenii care 
treceau pe-acolo, unii în grabă, alţii mişcându-se lent şi 
relaxat. Nimeni nu-i remarcase prezenţa. 

Ca şi cum n-ar fi existat deloc. 

O cămilă care mesteca o trestie a trecut în pas de 
plimbare, iar Zafira a căutat din priviri o străfulgerare 
argintie în mulţime, o mantie care să acopere părul alb 
ca osul şi un zâmbet purpuriu. Dar căutarea ei i-a adus 
o altă pereche de ochi, bruni, felini şi leneşi. Un tip cuo 
jumătate de smochină în mână. 

Benyamin s-a sprijinit de un curmal cu razele 
soarelui luminându-i pielea. Era gătit ca de obicei: o 
robă neagră împodobită cu auriu, peste o thobe albă, o 
keffiyah în pătrăţele pe cap, sandale din piele de vițel 
în picioare. 

— Poţi ghici gândurile, a zis ea. 

El şi-a înclinat capul şi şi-a lins resturile de 
smochină de pe degete. 

— Ar fi o afinitate ridicolă, laa? Şi o mare pacoste, 
dacă stai să te gândeşti. Din păcate, ai pus întrebarea 
cu voce tare, Vânătoreaso. 

Aşa făcuse? Nu-şi aducea aminte. 

— Spune-mi unde mă aflu. 

Benyamin s-a tras cu precauţie de keffiyah, 
aranjându-şi-o sub cerculeţul negru. Apoi s-a desprins 
de copac şi a venit spre fată cu o graţie şerpuitoare. 
Zafirei i s-a părut surprinzător că Benyamin nu avea o 
coadă pe care să şi-o încolăcească în jurul picioarelor. 

— Aceasta e Arawiya de odinioară. Înainte ca 
zăpezile să acopere Demenhurul, înainte ca nisipurile 
din Sarasin să se întunece şi ca Zaramul să fie 
despărţit de mare. Inainte ca pământurile veşnic fertile 
ale Pelusiei să se îmbolnăvească, întunecând minţile 
strălucite de-acolo. 

— Aceasta? a şoptit ea. 

Era un deşert, aproape cum era insula Sharr, dar 
vibra de viaţă. Oamenii erau exuberanţi, arhitectura 
era uluitoare, iar clima încălzea fiecare fibră a fiinţei ei. 
Această Arawiya era vie. Aceasta era adevărata 
Arawiya, înainte ca bătălia finală a Surorilor cu Leul 
Nopţii să presare anomaliile în tot regatul, ca pe o 
ciumă. 

— Mă aflu în trecut? 

El a scuturat din cap, evitându-i privirea. 

— E prezentul, mă tem. Acesta este Alderamin. 

Fata a pufnit. 

— Deci m-ai adus aici ca să-mi fluturi privilegiile 
tale pe sub nas? 

El şi-a înclinat din nou capul, de data aceasta 
privind-o în ochi. 

— N-ai de gând să mă-ntrebi cum ai ajuns în 
Alderamin? 

— Asta era următoarea mea întrebare, s-a răstit 
fata, brusc iritată. 

Uitase asta preţ de o clipă. Pentru că se afla în 
Alderamin, califatul viselor. Al tuturor lucrurilor care nu 
se aflau în altă parte. 

Intrebarea lui a apăsat-o pe umeri ca o povară. 
Laa, a lovit-o peste faţă, iar răsuflarea i-a îngheţat. 

— Cum am ajuns în Alderamin? 

În privirea lui a sclipit triumful. 

— Asta e reacţia la care speram. 

Zafira a pufnit din nou. El şi cuvintele lui în plus. 

— Nu te afli în Alderamin, a zis el. 

A făcut un gest spre împrejurimi, unde oamenii se 
plimbau de colo colo şi vântul uscat vâjâia printre 
clădirile crem. 

Undeva, în depărtare, a ţipat o pasăre. Zafira nu 
putea să respire din cauza senzaţiei plăcute care-i 
creştea în piept. 

Benyamin a rotit un deget, iar vederea Zafirei a 
pâlpâit şi s-a limpezit din nou. Nu se clintise - aerul nu 
se mişcase deloc -, dar acum se afla pe un balcon. 
Indurerată, fata s-a întins spre balustrada rece şi 
lustruită şi a tras cu ochiul la încăperea de după 
draperiile din spatele ei, descoperind un salon imens. 
Candelabrele împodobite erau aprinse, iar oglinzile 
amplificau lumina flăcărilor. O inginerie creată de 
peluzieni. Detaliile estetice aduse de talentul artistic al 
demenhunilor. Un majlis cu perne de un roşu-aprins 
era la acelaşi nivel cu podeaua, aranjat în jurul unui 

covor auriu, unde se afla o tavă cu un ibric elegant şi 
câteva cești. 

S-a răsucit spre Benyamin. 

— Atunci unde... 

S-a oprit. De la înălţimea lor, dincolo de balustradă, 
o scenă demnă de pânza unui artist. 

Nisipurile sclipeau din depărtare. Şi mai departe, 
marea - Marea Baran, şi-a dat ea seama, tresărind - 
scălda ţărmul cu valuri leneşe. In stânga ei se întindea 
o capodoperă de piatră, un mozaic de piese albastre, 
asamblate pentru a crea nişte cupole care rivalizau cu 
cerul limpede. Turle zvelte se terminau în vârf cu 
diamantele pe care fata le văzuse mai devreme. Un 
turn ieşea în evidenţă faţă de celelalte, cu vitraliile din 
vârf acum înnegrite şi triste fără magie. Minaretul 
regal. 

— Aceasta este Almas, capitala noastră, a rostit 
sec Benyamin, aflat lângă ea. 

De aşteptat pentru ei, safinii alderi îşi botezaseră 
capitala cu un cuvânt care însemna „diamant”. 

— lar splendoarea asta din spatele nostru e palatul 
califei. Care se-ntâmplă să fie mama mea. 

Nu era de mirare că se purta atât de princiar. S-a 
rezemat de balustradă şi s-a lovit uşor cu degetul în 
tâmplă. 

— Nu pot ghici gândurile, dar ce fac eu este legat 
de gândire. 

— Vrei să nu mă mai duci cu vorba? 

— Sabar, sabar, a liniştit-o el, cerându-i răbdare. 

O pală de vânt a zburlit părul fetei. Era prima oară 
când împrejurimile interacţionau cu ea. 

— Fără să punem la socoteală anomaliile, ştii că 
afinităţile noastre sunt împărţite în două categorii, da? 

Ea a scuturat din cap. Ştia foarte puţine lucruri 
despre magie, darămite despre clasificările acesteia. 

— Există Jismi, ale căror afinități ţin de trup şi 
minte- clarvăzătorii, vindecătorii, iluzioniştii Şi există 
Ensuri, ale căror afinități ţin de elemente - inimi de foc, 
acviferi, fierari. Cei ce mânuiesc lumina şi umbrele. 
Jismi folosesc magia pe care o scot din ei înşişi, Ensuri 
folosesc magia pe care o trag din mediul înconjurător. 
La fel ca tine, eu mă număr printre Jismi. Sunt un 
călător printre vise. 

— Un călător printre vise, a repetat ea. 

El a dat din cap. 

— Aceasta e o amintire, un fragment reconstruit în 
mintea mea, cu două adăugiri: tu şi eu. Fără ţinutul 
Arz. De fiecare dată când văd Alderaminul întinat de 
acei copaci mi se frânge inima. 

Aşa se explica faptul că nimeni din oraş nu se uita 
la ea. 

— Pare că-ţi întrebuinţezi mintea din greu. 

El a ridicat dintr-un umăr. 

— Pare la fel de greu să-ţi poţi găsi drumul, cum 
faci tu. Când s-a apropiat de ea, Zafira i-a văzut licărul 
din priviri. 

— De aceea se numeşte magie. 

A oftat voios. 

— N-am mai putut să călătoresc într-un vis de ani 
întregi. 

O pasăre a trecut prin faţa ochilor Zafirei, cu 
penajul ei de un cafeniu pestriţ. Un șoim. Nu mai 
văzuse niciodată un şoim. Nu trăise niciodată în 
adevărata Arawiya, khalas. Cu toate astea era aici, 
datorită unei amintiri. Pasărea a plonjat în spatele unui 
curmal şi inima ei odată cu ea. 

S-a răsucit spre Benyamin. 

— Ai zis ani întregi. Asta înseamnă că ultima oară 
când ai călătorit prin vise magia exista. 

S-a oprit, cu ochii larg căscaţi. 

— Câţi ani ai? 

— Un pic mai mulţi decât tine? a-ncercat el şi a 
ridicat din umeri când Zafira s-a uitat urât la el. 
Douăzeci şi trei. 

Ea a ridicat dintr-o sprânceană. 

— Plus, ah, o sută. 

Fata l-a privit fix. El a surâs şi şi-a trecut o mână 
peste barba scurtă, redevenind serios. 

— Ai trăit într-o lume în care magia exista. Ai trăit 
sub domnia Surorilor, a murmurat ea. 

Asta se-ntâmpla cu peste 90 de ani în urmă. 

— Am fost acolo şi în timpul domniei întunecate a 
Leului, a spus el, ridicând un umăr. A trecut atât de 
mult timp, încât uneori mă-ntreb dacă nu cumva magia 
a fost un vis. 

Zafira nu-şi putea imagina cum fusese odinioară 
viaţa, dacă era aşa acum, în Alderamin. 

— De ce „adevăr”? 

— Poftim? a clipit el. 

— Haqq, a spus ea, arătând spre tatuajul lui 
arămiu. 

Trebuia să existe un motiv pentru care un 
nemuritor şi-ar tatua ceva pe faţă, ştiind că va trăi o 
veşnicie cu acea inscripţie. 

— Pentru ce e? 

El a zâmbit şi şi-a trecut o mână peste acel cuvânt. 
Apoi un fior de suferinţă i-a străbătut chipul, deşi a 
încercat să-l mascheze. 

— Fiecare safin din cercul meu are un tatuaj 

asemănător, un cuvânt pentru ceea ce preţuim cel mai 
mult. Pentru mine, acesta e adevărul, urmat la mică 
distanţă de încredere - valori cu tulpini separate, dar 
care se reîntâlnesc la rădăcină. 

Se pare că avea o slăbiciune pentru zumre. Deşi nu 
credea că acea trupă pe care încerca s-o formeze pe 
Sharr se putea compara cu măreţia unei zumre de 
salini eleganţi. 

Dinspre balcon a străbătut un murmur, o voce care 
s-a ridicat şi a coborât cu mare blândeţe. Un cântec. 
Asta i-a reamintit Zafirei de râsetele sub soarele 
strălucitor. De lacrimile vărsate pentru un suflet 
pierdut. Era atât de frumos, atât de trist. 

— Cine cântă? a întrebat ea, stăpânindu-şi un fior. 

Benyamin şi-a răsucit chipul spre balcon, cu un 
surâs amar. 

— Soţia mea. 

— Nu ştiam că eşti însurat. 

— Te-aş fi invitat la nunta noastră, dar nu te 
născuseşi încă, a necăjit-o el. 

Cântecul s-a schimbat. Cuvintele erau pline de 
durere şi umerii lui Benyamin s-au încovoiat. Zafira a 
auzit un şuierat şi şi-a dat seama că el plângea. 

Nu crezuse că vanitoşii safini puteau plânge. Ceva 
nu era în regulă. 

— Nu plânge, a zis ea încet şi a părut că spune un 
lucru prostesc, dar nu ştia ce altceva să facă. E visul 
tău, amintirea ta. Prima ta călătorie în vis după ani 
întregi. 

— Nu există blestem mai teribil decât amintirile, a 
spus el în cele din urmă. 

Şi-a închis ochii şi a încercat să se reculeagă. 
Tatuajul de pe chip jelea odată cu el. 

— Tragediile se întâmplă o singură dată, amintirile 
le retrăiesc o veşnicie. Inţelegi asta, nu-i aşa? 
Pierderile te-au chinuit şi pe tine. 

Era adevărat. Nu credea c-o să înceteze vreodată 
să-i vadă chipul lui Baba. Ultimul său cuvânt înainte de 
a o ataca. Ultima lui răsuflare când s-a uitat la femeia 
care l-a ucis şi zâmbetul lui. 

— Ne putem alege amintirile pe care vrem să le 
retrăim. M-ai adus aici, în Alderaminul fără Arz. Ai ales 
să retrăieşti o amintire lipsită de copacii morţi, a zis ea. 
Amintirile nu sunt întotdeauna rele. 

El a clătinat din cap. 

— Soţia mea e cea mai frumoasă fiinţă safină pe 
care a văzut-o vreodată Alderaminul, în afară de una 
singură. 

Zafira aproape că a zâmbit în faţa siguranţei cu 
care a spus-o, dar el era cât se poate de serios. 

— Fiul meu. Ştii că înainte de el nu văzusem 
niciodată un sicriu atât de mic? 

Zafira a îngheţat. 

— Safinii sunt nemuritori,  Vânătoreaso; ne 
vindecăm repede şi nu ne temem de bătrâneţe. Putem 
muri, desigur, şi, deşi aşa ceva e destul de rar, mi-am 
îngropat mulţi safini dragi - safini căliţi în bătălie, 
căzuţi în războaie. Dar niciodată un copil - până la fiul 
meu. Ale cărui mâini erau prea mici ca să ducă o sabie, 
ai cărui dinţi erau prea mici ca să guste dulceaţa unui 
măr. Al cărui râset era cel mai drăgălaş din câte 
văzusem vreodată, dar şi cel mai generos sunet... 

Benyamin s-a sufocat. 

Ea văzuse sicrie mici în Demenhur. Umm spunea 
mereu că niciun părinte n-ar trebui să-şi îngroape 
copilul. 

— Îmi pare rău, a şoptit ea şi i s-a părut o cruzime 
să rostească aceste cuvinte. 

— Şi mie, a murmurat el, pentru că înţelegea. 

Marea Baran se învârtejea în tăcere, iar pânzele 
vaporoase din spatele lor se legănau în bătaia vântului. 
Păsările cântau înspre soare, iar larma făcută de 
oameni îi umplea plămânii. Soţia lui Benyamin 
continua să cânte pentru fiul său mort. Era melancolie. 
Era tristeţe, dar în acelaşi timp nu era. 

Benyamin a inspirat şi s-a răsucit, deşi durerea i se 
citea încă în ochii bruni. 

— Nu trebuia să faci niciodată singură călătoria în 
Sharr, Vânătoreaso. Vrăjitoarea Argintie îşi ascunde 
cuvintele pentru nişte motive pe care tu nu le înţelegi. 
Poate că nu avem încredere deplină unul în celălalt, 
dar e important să continuăm ca o zumra. E important 
să ne reamintim că toate şi toţi au capacitatea de a 
face şi bine, şi rău. 

Zafira a pufnit. 

— Nu-mi spune că tu crezi că prinţul poate face 
lucruri bune. 

El a privit-o în ochi. 

— Toţi au câte un moment de cumpănă. Şi un 
punct de cotitură. 

Acele cicatrice negre s-au reaprins în mintea 
Zafirei. 

— Îl cunoşti bine, a zis ea, de data asta mai blând. 

— ÎI ştiu printr-o cunoştinţă comună. 

Altair. Se îndoia că exista cineva mai apropiat de 
prinţ. După felul în care se purtau unul cu celălalt. 

— Din acest punct de vedere, a continuat 
Benyamin, Alderaminul nu e cu nimic mai breaz decât 
sarazinii din Fortăreaţa Sultanului. Nici unii, nici alţii nu 

au trimis soli şi nici nu au încercat să formeze alianţe. 
Nu doar ţinutul Arz ne desparte. Alderaminul vede 
restul Arawiyei ca pe o boală, aşa că ne-am băgat 
singuri în carantină. Sarasinul vede lumea prin ochii 
unui vultur, ca pe un ospăț. 

— Ah, dar vulturii se hrănesc cu leşuri dintr-un 
motiv foarte bun, a spus Zafira zâmbind vag. Sarasinul 
are cea mai mare armată din toată Arawiya. Nu i-aş 
numi vulturi. 

El a dat din cap. 

— lar acum toată puterea Sarasinului stă în mâinile 
sultanului. Un echilibru instabil în jocurile puterii. 

Zafira l-a studiat cu atenţie. 

— Ştii de ce se întâmplă asta. De ce un sultan la 
început bun a înnebunit, controlând un califat pe care 
n-ar trebui să-l poată atinge. 

— Într-adevăr. Ştiu că acel califat cu cea de-a doua 
armată ca mărime e următorul pe lista lui. Sau era. Am 
fost prea mult timp plecat ca să ştiu cu siguranţă, a 
spus el tăios. 

Demenhur. Pulsul Zafirei a luat-o la goană. 
Yasmine, Lana, Umm, Misk. Ceruri. Chiar şi Bakdash-ul. 
A copleşit-o din nou acea senzaţia îngrozitoare pe care 
o avusese pe corabia vrăjitoarei, când Arzul explodase 
între ea şi Demenhur. Un zid care n-o lăsa să intre. Un 
zid care pe ei îi ţinea captivi. 

Ţipătul unei păsări a spart foşnetul valurilor 
învolburate. Benyamin a studiat-o cu o privire blândă. 

— E inutil să-ţi faci griji. O umbră se ridică, 
înfigându-şi ghearele în fiecare pârghie de putere, 
inclusiv în sultan. Jawaratul e singura cale de a pune 
capăt acestei nebunii. 

Inutil să-şi facă griji? Aproape că a pufnit-o râsul. 

Sau plânsul. Simţea cum inima îi este smulsă din piept. 
S-a forţat să respire. 

— Ce umbră? E stăpânul insulei Sharr? a-ntrebat 
ea, cu gâtul sufocat. 

— Stăpânul insulei Sharr, a repetat Benyamin în 
şoaptă, ca şi cum dacă ar fi vorbit cu voce tare chiar şi 
în vis ar fi trezit monstrul de care se temea. Ele 
motivul pentru care Vrăjitoarea Argintie se ascunde. 
Motivul pentru care am venit pe insulă. Motivul pentru 
care ai venit şi tu. 

Zafira şi-a trecut un deget tremurător peste 
balustradă. 

— Ne putem căli trupurile şi ne putem întări 
minţile, dar inima e un monstru de sine stătător. 
Vrăjitoarea Argintie era odinioară departe de orice 
intenţie rea. Avea o inimă pură... 

Zafira l-a privit brusc în ochi. Nimeni nu poate fi 
atât de pur. Vrăjitoarea Argintie fusese deci luată prin 
surprindere. Ca şi cum simpla idee de a face ceva fără 
vreo răsplată părea de-a dreptul neverosimilă. 

— Ce e? a-ntrebat Benyamin, privind-o lung. 

Ea a clătinat din cap. 

— Ce a păţit? l-a întrebat la rândul ei. Ce s-a 
întâmplat cu inima ei pură? 

— Leul Nopţii, a spus el. Mi s-a părut mereu ciudat 
felul în care a luptat atât de curajos pentru tron, dar le- 
a permis Surorilor să-l înlăture fără niciun efort. Dar el 
nu a făcut nimic fără un plan - voia să fie trimis pe 
Sharr, unde putea atrage creaturile insulei de partea 
sa. Era un maestru al cuvintelor şi a profitat de 
Vrăjitoarea Argintie. l-a spus că Surorile au trimis-o pe 
Sharr pentru că se temeau de puterea ei imensă. A 
ţesut minciuni despre dragoste şi singurătate, 

hrănindu-se din nesiguranța pe care ea nu ştiuse c-o 
simte. A ademenit-o să-l iubească. A făcut-o să creadă 
că şi el o iubea. Impreună le-au atras pe Surori pe 
Sharr şi le-au prins în capcană. Le-au luat puterile. lar 
când ea şi-a dat seama de greşeala făcută... 

— Greşeală? a pufnit Zafira. 

Orice compasiune pe care o simţise faţă de 
vrăjitoare se evaporase. 

— E la fel de monstruoasă cum o credeam. 

Pe lângă furie, simţea un soi de uşurare, pentru că 
ştiuse întotdeauna că nu Surorile furaseră magia. 
Acum avea confirmarea - protejaseră Arawiya cu 
ultimele bătăi ale inimilor lor, în ciuda modului în care 
califul din Demenhur încercase să răsucească întreaga 
poveste. 

Benyamin o privea în continuare drept în ochi. 

— Eram acolo când s-a întors din Sharr. Nu era un 
monstru. 

— Faptul că ai trăit mai mult de un secol ţi-a luat 
minţile? 

Zafira nu mai putea vorbi în şoaptă. 

— E o vrăjitoare. E una dintre cele Şase Surori ale 
Veşhniciei. Dacă nu poate mima remuşcarea, ceruri 
mari, atunci nu ştiu cum a fost în stare să ţină o 
întreagă metropolă sub control. Dacă a scăpat de pe 
Sharr cu atâţia ani în urmă, atunci ce a făcut în tot 
acest timp? A dormit? 

— Unele secrete nu-mi aparţin, aşa că nu le pot 
spune. 

— Şi până nu aflu aceste secrete sau nu văd 
lucrurile pe care vrea să le îndrepte, n-o s-o cred. 

— A lăsat suficiente indicii ca să ştiu că trebuie să 
te urmez. Să te sprijin. Sharr este un loc primejdios, în 

care un muritor nu trebuia să se aventureze de unul 
singur. 

— Încerci să-mi dai motive să mă îndoiesc şi de 
tine? 

El a clătinat din cap. 

— Vreau să ai încredere în mine. Să mă laşi să te 
ajut. 

Aceasta era încrederea despre care vorbea Deen. 
Oare ştiuse că Zafira va ajunge în faţa acestei alegeri? 

Şi-a trecut privirea peste cuvântul care se 
încolăcea în jurul ochiului lui Benyamin. Adevăr. Una 
dintre cele două valori pe care el le preţuia cel mai 
mult. Îi oferise suficiente adevăruri ca să-i câştige 
încrederea, nu-i aşa? Şi şi-a dat seama că avea 
încredere în el. Suficient cât să-i întoarcă spatele fără 
să se teamă că se va trezi cu o sabie în inimă, lucru 
important într-un loc ca insula Sharr. 

Probabil că era destul. 

Zafira se gândea la călătoria din vis când au pornit 
din nou la drum, a doua zi de dimineaţă. Se gândea la 
Alderamin şi şi-a temperat speranţa care i se trezea 
când îşi imagina Demenhurul în acelaşi fel - viu, liber 
de Arz şi de zăpada nesfârşită. Totuşi cu fiecare pasi 
se întărea o convingere: a găsi magia însemna a se 
pierde pe sine. Trebuia să îngroape o parte din ea pe 
Sharr când va pleca de aici Dacă va pleca. 

Nu era atât de uşor precum pusese problema 
Benyamin. Ce scop va mai avea, dacă nu va mai fi 
silueta înveşmântată în mantie care îşi hrănea poporul 
cu magia Arzului? 

Cu cât se gândea mai mult la asta, cu atât se 
simţea mai răvăşită. 

Întunericul n-o mai chema pur şi simplu; 
deschisese un vid înăuntrul ei, abisal şi înfometat. 
Oriunde privea, zărea ochii rătăcitori ai kaftarilor şi 
toiegele de foc ale ifriţilor. Sclipirea unei mantii argintii 
şi zâmbetul vag al unor buze purpurii. Zafira a alungat 
un fior. 

Era greşit să caute mântuirea, aşa cum ar fi făcut 
orice muritor? Cuvintele acestea puteau însemna o mie 
de lucruri. Tot ce-i spusese vrăjitoarea fusese rostit cu 
mare grijă, iar emoţiile acesteia fuseseră ascunse 
intenţionat. 

Zafira şi-a dat seama că nu avea încredere în ea. 
Dar nici nu putea spune că nu o crede. 

— Te simţi bine? a-ntrebat Nasir. 

Probabil era îngrijorat că busola lui o ia razna. 
Zumzetul pe care începuse să-l asocieze cu prezenţa 
lui se auzea din nou. 

— Sunt bine, a zis ea, încercând să-şi dea seama 
pe unde trebuie s-o ia. 

— Nu mi se pare că arăţi bine. 

S-a întors furioasă spre el. Părul negru îi căzuse pe 
frunte. Pe obraz avea o pată de sânge. Ce ştia el 
despre a arăta „bine”? Despre cum arăta ea? 

— Atunci nu te mai uita la mine, s-a răstit fata. 

Călătorise până pe Sharr cu un singur scop: să 
găsească Jawaratul. lar acum o mie de cărări diferite i 
se desfăşurau în faţa ochilor, ca nişte covoare 
peluziene, complicat ţesute, şi nu mai era sigură că 
ştie ce face. 

Idiotul de prinţ nu se dădea dus de lângă ea. Nici 
măcar atunci când a intrat într-un hăţiş şi a schimbat 

direcţia. Totuşi ţinea pasul cu el, pentru că... pentru că 
nu voia ca el să plece de lângă ea. 

— O să vină oare o vreme când n-o să mă mai vezi 
ca pe un monstru? a-ntrebat el brusc. 

Ea s-a oprit, mirată de blândeţea glasului lui, atât 
de atipică pentru prinţul insensibil pe care-l cunoştea. 
O parte din ea voia să-l atingă, să-i alunge încruntarea 
şi nefericirea de pe chip, să-i simtă cicatricele care-l 
făcuseră cine era. 

— Monştrii nu pot deveni oameni, a şoptit ea în 
schimb, iar întunericul a mormăit, aprobând-o. 

El a expirat printre buzele întredeschise, iar 
nefericirea i-a devenit şi mai vizibilă. 

— Desigur. A fost un egoism din partea mea. 

Asta nu înseamnă că nu pot iubi un monstru. 

De unde venise asta? Nu pot spune că nu-mi poate 
„Plăcea”, nu-i aşa? Nu sună la fel. 

Zafira a închis ochii şi s-a cufundat atât de adânc 
în gândurile ei, încât atunci când el a grăit din nou, 
aproape că a tresărit. 

— Simti şi tu, nu-i aşa? a întrebat el. 

Stătea atât de aproape, încât îi simţea căldura 
trupului. 

— Întunericul. Care pândeşte. 

Ea şi-a strâns buzele, surprinsă. // simte şi el? 

— Mama mi-a spus că exact aşa cum ochii noştri 
se obişnuiesc cu întunericul, la fel face şi sufletul. 

De data asta, fata nu şi-a mai putut ascunde 
mirarea. Prinţul era ultima persoană de la care s-ar fi 
aşteptat la una ca asta. 

El i-a citit expresia de pe chip şi şi-a ferit privirea, 
iar ochii ei i-au urmat pielea noduroasă a cicatricei. 
Cunoştea bine tonul acesta. Felul în care el spusese 

„mama”. La fel vorbea şi ea despre Baba. Aşa vorbeau 
oamenii despre cineva care existase şi care acum nu 
mai era. Glasul lui era plin de iubire pe care nu 
apucase s-o ofere. 

— Ţi-e dor de ea, a spus Zafira, simțindu-se 
vinovată pentru că-l crezuse incapabil de un astfel de 
sentiment. 

Mama lui era oare motivul tatuajului de pe braţ? 

El n-a răspuns şi fata nici nu credea c-o va face, 
până când Nasir a spus încet, câteva clipe mai târziu: 

— Uneori. De multe ori. 

Ea nu s-a putut abţine să zâmbească. 

Ochii lui i-au privit prelung buzele, iar cenuşiul lor 
s-a transformat într-un negru lichid. Ca o proastă, 
Zafira şi-a trecut limba peste buze. Privirile li s-au 
întâlnit, iar ea a inspirat adânc, pentru că el redevenise 
din nou un băieţel, fără nicio mască. 

Dar rămăsese şi un pic ucigaş, aşa cum fusese 
întotdeauna. Dar. Dar ce? Zafira nu ştia nimic, în afara 
faptului că exista un „dar” la începutul fiecărui gând 
referitor la Prinţul Morţii. 

N-a putut scoate decât o şoaptă: 

— Cine l-a omorât pe Deen? 

Nasir şi-a pus masca la loc. 

— Un monstru. Căci  monştrii îşi vor sluji 
întotdeauna stăpânii. 


Capitolul 61 


Nasir simţea cum îi alunecă printre degete 
stăpânirea de sine, exact ca nisipurile de pe Sharr. Era 
conştient că avusese foarte puţin control de când 
sosise pe insulă, dar situaţia se înrăutăţea cu fiecare zi 

care trecea. 

Venise cu un plan simplu: să-i ucidă pe ceilalţi, s-o 
găsească pe Vânătoreasă, să recupereze Jawaratul şi 
să se întoarcă în Fortăreaţa Sultanului. Acum se îndoia 
de tot, inclusiv de el însuşi. Când ea l-a privit în ochi şi 
i-a zâmbit şi i-a vorbit cu accentul ei tărăgănat, nu mai 
era moştenitorul Arawiyei, hashashin şi Prinţ al Morţii. 

Era doar un băiat. 

— O să ne oprim aici peste noapte, a zis Benyamin 
în timp ce urmau cursul unui pârâu, către un luminiş 
aflat între câţiva palmieri veştejiţi. 

Aici, clădirile erau încă intacte, iar arcadele 
alungite semănau cu nişte guri gata să-i devoreze. 
Altair s-a încruntat înspre cerul fără stele. 

— Nu că ar mai fi vreo diferenţa între zi şi noapte. 

— Te abţii vreodată să-ţi dai cu părerea? a-ntrebat 
Kifah, ridicând carcasa năpârlită a unui scorpion şi 
studiind-o atent. 

Altair a făcut o reverență. 

— Imi place să cred că mai înveselesc atmosfera, 
că vă mai abat atenţia de la pericolele iminente. Cu 
plăcere. 

— Nu ţi-am mulţumit. 

— Ştiu. lţi scuteam efortul. Cu plăcere şi pentru 
asta. g 

Nasir simţea cum îl cuprinde groaza. In cazul în 
care calculele sale erau corecte, aceasta era cea de-a 
zecea lor noapte pe Sharr. 

Ceea ce însemna că timpul lui expirase. 

Altair s-a strâmbat când Kifah s-a întors din umbre 
cu câţiva iepuri în mână. 

— După ce scap de pe Sharr, n-o să mai mănânc 
iepure în viaţa mea. 

— Bucură-te că ai ce mânca, a spus Vânătoreasa, 
în timp ce Altair s-a ghemuit să jupoaie şi să curețe 
vânatul. 

— Data viitoare o să prind o vulpe. Să vedem dacă 
poţi s-o mesteci, a spus Kifah. 

A marinat iepurii cu amestecul de condimente, 
apoi a aşezat carnea pe vatra improvizată. Focul a 
trosnit şi aroma cărnii fripte s-a ridicat în aer, 
pătrunzând în simţurile lui Nasir. Mirosea bine, trebuia 
să recunoască. 

Nu i-a scăpat momentul în care Altair şi-a lipit în 
mod intenţionat piciorul de al lui Kifah când a aţâţat 
focul şi nici zâmbetul surprins pe care i l-a trimis fata, 
cu o privire blândă în ochii ei întunecaţi. Ei, ca să vezi. 

Lângă ei, Vânătoreasa îşi meşterea câteva săgeți 
din lemnele pe care le adunase, chinuindu-se să le 
jupoaie până când ajungeau de un alb strălucitor. 

— Tu chiar crezi că vom mai ajunge acasă, a auzit- 
o pe Kifah spunând, de-a dreptul optimistă. 

— Ca să ajungi undeva, primul pas e să crezi c-o 
vei face, a zis misterios Benyamin. 

Kifah a amuţit, întorcând iepurele pe vatră. 

Nasir nu era sigur de asta - el credea în foarte 
puţine lucruri, dar se descurca aşa. Ignorând faptul că-i 
lăsa gura apă după iepure, începuse să-şi ascută 
iataganul, când o umbră a căzut asupra lui A ridicat din 
sprânceană spre Altair. 

— Deci. Tu şi Vânătoreasa? a-ntrebat Altair. 

Nasir voia să-l străpungă cu sabia. A mârâit: 

— Oare cât de neghiob eşti? 

— Voiam să-ţi reamintesc ce s-a întâmplat cu 
ultima femeie pe care ai iubit-o. 

Nasir a încremenit, iar tăişul a sclipit în lumina 

flăcărilor. 

— La care moment anume te referi? La cel în care 
şi-a pierdut limba? Sau la cel în care am aflat că totul a 
fost o minciună? 

Altair a rânjit ca un lup. 

— La amândouă. 

— Şi tu pari să te ataşezi la fel de mult. 

— Acum vorbeam despre tine. Inainte ca jocul 
acesta să se termine, va trebui să omori nişte oameni, 
nu să te ataşezi de ei. 

Nasir s-a ridicat, iar pietrele i s-au sfărâmat sub 
cizme, înghiţea multe din partea lui Altair, dar nu şi 
când acesta se amesteca în meseria lui Şi-a coborât 
glasul: 

— N-am nevoie de tine să-mi spui ce să fac. Spre 
deosebire de tine, eu nu uit care mi-e locul. 

— Nu te puteai abţine să nu joci cartea asta, nu-i 
aşa? a-ntrebat Altair, râzând încet. 

Faţa i s-a oţelit într-o mască rece. S-a înclinat. 

— lartă-mă, Sultani. 

Altair s-a întors la ceilalţi. Un iris i se ofilea în 
turban, în timp ce Kifah îl privea zâmbind. Fără să 
bănuiască nimic, el i-a murmurat ceva la ureche, iar 
fata a izbucnit în râs şi a răsucit din nou carnea pe foc. 
Nasir a strâns din buze. 

Eu şi Vânătoreasa. 


Co 
e 


O luăm de la capăt, s-a gândit Nasir sprijinindu-se 

de un copac. 
— Ucigaşii sunt ucigaşi Ştiu ce am văzut în ziua 
aceea, spunea Kifah, referindu-se la un incident 

petrecut în Guljul, capitala Pelusiei. 

l-a aruncat o privire urâtă, dar Nasir se uita în cu 
totul altă parte. 

— Hashashini sau nu. 

— Niciun hashashin nu va ucide un om în somn, a 
insistat Benyamin. Nu există un act mai mare de 
laşitate. 

— De unde ştii că a fost un hashashin? Poate că 
era un beţiv care se prostea într-o uniformă 
caraghioasă. Eu nu mi-am dat seama de vreo 
diferenţă, a spus Altair. 

Vânătoreasa l-a privit pe Nasir în treacăt. 
Benyamin a oftat. 

— Sunteţi toţi nişte copii... 

— In comparaţie cu tine, şi bunică-mea e copil, a 
zis lent Kifah. 

Altair s-a înecat de râs, iar apa i-a ţâşnit pe nas. 
Vânătoreasa l-a bătut pe spinare. 

— Destul, a ZIS Benyamin, aranjându-şi 
așternuturile. Kifah, tu stai de pază. 

— Dorinţa ta e insomnia mea, a spus războinica, 
salutându-l milităreşte. 

Le-a luat ceva până să adoarmă. Dacă ar fi fost o 
călătorie de plăcere, s-ar fi putut trezi când aveau chef 
şi ar fi putut admira lumea din jurul lor. Dar Nasir, spre 
deosebire de tatăl lui, era răbdător. Aşa trebuiau să fie 
hashashinii. 

A aşteptat până când Kifah s-a întors cu spatele, 
apoi şi-a croit drum spre așternuturile sale, oprindu-se 
mai mult decât ar fi trebuit în faţa lui Altair. Privirea i-a 
căzut din nou pe gâtul generalului. Pielea dezgolită îl 
invita să-şi exerseze talentul de a spinteca muşchi şi 
tendoane. Fiecare răsuflare a lui Altair îl chema. 

Dar un hashashin nu ar omori niciodată un om care 
doarme. Chiar şi Benyamin ştia asta. 

Nasir a păşit atent peste el şi a mai pus lemne pe 
foc, privind dansul flăcărilor peste trăsăturile palide ale 
Vânătoresei. Vârtejul din părul negru i se adâncea pe 
frunte ca vârful unei săgeți. Pletele ei - încă împletite 
şi încovrigate - arătau ca o coroană, iar ea era părea o 
regină. 

Va trebui să omori nişte oameni. În mintea lui i-a 
zărit gâtul lung înecat în sânge şi lumina din ochi 
stingându-se. l-a văzut pielea veştejindu-se şi murind. 
Răsuflarea i s-a oprit. 

Mâna fetei s-a mişcat, prinzând inelul de la piept şi 
murmurând ceva în somn. 

Kifah s-a răsucit. 

Nasir a strâns din buze şi s-a îndreptat spre ruine, 
apăsat de nefericire. 

S-a mişcat fără să scoată vreun sunet, iar umbrele 
i-au înfierbântat inima. Nu i-a luat mult să găsească o 
nişă departe de tabără, ascunsă, cu o fereastră care 
dădea spre cealaltă parte. A dat o scândură la o parte 
şi a intrat. Paşii i-au răsunat şi ceva a foşnit la distanţă. 

Voia să fie rapid, să-şi isprăvească treaba cât ai 
clipi din ochi. Dar speranţa era pentru cei disperaţi aşa 
că şi-a limpezit mintea şi a început să lucreze. A cules 
crengi şi scânduri din ruine, adunându-le la adăpostul 
camerei de piatră. Vântul rece care intra pe fereastra 
destupată i-a stricat de câteva ori încercările de a 
aprinde focul. | se încolăcea în jurul gâtului, îi săruta 
pielea şi-i şoptea în ureche. 

Nasir a înghiţit în sec, cu urechile arzând, şi a 
încercat din nou, expirând doar când focul a şuierat 
prima oară în tăcerea deplină. In curând, încăperea a 

fost scăldată în dansul vâlvătăilor portocalii şi aurii. 

Şi-a scos blestemata de măânuşă de piele din 
buzunar. Înăuntru erau trei fâşii de papirus. Trei, în 
cazul în care ar fi pierdut vreuna. Şi în cazul în care o 
pierdea şi pe a doua, fiind o potaie. Gândul la tatăl său 
i-a reamintit de mama sa. De părul ei negru, de râsul ei 
sprinten. De zâmbetul ei îngheţat când l-a învins cu 
iataganul său de abanos la locul de antrenamente. De 
cuvintele ei care-l linişteau, un balsam în beznă când îl 
ungea cu răşina neagră din Alderamin şi-i vindeca 
rănile. 

Nimeni nu simte cu adevărat atingerea mamei 
până când n-o pierde. Nimănui nu i se face dor de 
iubirea mamei până când mama nu mai este. 

Flăcările râdeau de el. 

A scrâşnit din dinţi şi s-a sufocat cu propria 
răsuflare. Acesta era blestemul amintirii. Ca şi cum s-ar 
fi redeschis o rană. Ochii îi ardeau şi ştiau că i se 
împăienjeniseră cu vinişoare roşii. 

Lumea se cutremura şi, în pustietatea de pe Sharr, 
Nasir Ghameq îşi pierdea treptat stăpânirea de sine. A 
văzut durerea din ochii Vânătoresei. A simţit furia din 
privirea lui Altair. A auzit reproşul din cuvintele lui 
Benyamin. A simţit pe limbă sângele sutelor de oameni 
pe care-i asasinase. A simţit mirosul propriei cărni 
arzând când băţul cu care aţâţa focul i-a atins pielea. 

Din nou şi din nou, la nesfârşit. 

A căzut în genunchi şi şi-a înfipt pumnii în nisip. 
Scrâşnetul acestuia i-a rănit palmele şi întunericul a 
crescut, aproape înghițind flăcările cu totul. Avea 
oameni de omorât şi o carte de găsit şi ordine de 
urmat. Avea înainte o viaţă veşnică ca să continue aşa. 

Şi-a dat capul pe spate şi a urlat mut spre cer. l-a 

răspuns doar tavanul de piatră. 

Ca un mormânt. 

Groaza i s-a răspândit prin membre şi a amorţit 
orice altă senzaţie. S-a ridicat în picioare şi s-a prins de 
zid, ca să-şi liniştească respiraţia. 

A scos o fâşie de papirus din teaca de piele şi a 
aruncat-o în foc, ignorând cuvintele scrise cu sânge. 
Sângele Vrăjitoarei Argintii, pentru că doar în sângele 
ei mai exista magia. Îi era şi gazdă, şi mânuitoare. 
Focul lacom a trosnit, devorându-i darul. 

Cu fălcile încleştate, Nasir a murmurat vorbele şi a 
făcut un pas înapoi, aşteptându-l pe sultanul Arawiyei 
să sosească. 

Monstrul care-şi aştepta stăpânul. 


Capitolul 62 


Zafira s-a trezit transpirată leoarcă. Deşi nu voia, s- 
a uitat spre stânca unde se odihnea Nasir, dar prinţul 
morocănos nu era nicăieri. 

O  sclipire metalică i-a atras atenţia - Kifah, 
răsucind unul dintre pumnalele sale cu fulger. Focul se 
transformase aproape în cenuşă, iar tabăra era 
scăldată în lumina lunii care străpungea dantela de 
frunze. 

A încremenit când trosnetul şi şuieratul unui alt foc 
i-au ajuns la ureche. Apoi s-a ridicat fără să şovăie. 

S-a strecurat printre aşternuturi şi a intrat în 
labirintul de piatră, cercetând în trecere aleile unui 
sooq dărâmat. Şi-a croit drum printre ruine. Pietrele 
vechi se prăbuşeau la atingerea ei, în timp ce fata 
urma trosnetul focului Ar fi trebuit să se asigure, 
înainte să plece, că Altair dormea. Ultimul lucru de 

care avea nevoie era să dea nas în nas cu un general 
despuiat. Din nou. 

N-a trecut mult timp până să observe stânca 
înnegrită, luminată de vâlvătaia strălucitoare. 

Fata a recunoscut părul răvăşit, poziţia necilintită 
care ascundea o forţă mută. Dacă ar fi fost în mai 
puţină armonie cu lumea şi mai puţin obişnuită cu 
liniştea, el ar fi observat-o. Zafira nu se îndoia de 
poveştile despre prinţul hashashin. 

După cum nu se îndoia nici de camuflajul ei. 

Prinţul se afla într-o încăpere mică, lată cât 
lungimea unui aşternut. Zafira s-a strecurat pe sub o 
arcadă alungită, apoi s-a furişat de-a lungul unui 
coridor, oprindu-se în umbra unui prag în ruină. El 
privea focul, cu spatele ţeapăn, şi Zafira a ştiut că ceva 
nu e în regulă. Căci şi în mijlocul luptei, el era 
întotdeauna relaxat. 

Focul urla straniu. Creştea, mugind şi întinzându-se 
spre tavan, nefiresc de înalt. Zafira a înghiţit în sec. 

Flăcările gigantice scânteiau şi şuierau, căpătând 
aceeaşi nuanţă violetă pe care o avea cerul din 
Demenhur la primele ore ale dimineţii. L-a auzit pe 
Nasir inspirând profund. 

În acest timp, un bărbat se ridica din mijlocul 
flăcărilor. 

Sfinte zăpezi. Ce fel de magie neagră era aceasta? 
Prinţul nu era deloc surprins, ceea ce însemna că e 
obişnuit cu această tărăşenie. Zafira a căscat ochii arşi 
de efortul de a-i ţine deschişi, fără să clipească. Deşi 
bărbatul părea să existe în faţa ochilor ei, fata avea 
senzaţia că, de fapt, el nu era acolo. 

Atunci unde era? Cine era? 

Purta turban, dar forma lui înflăcărată ascundea 

culoarea acestuia. Era cu un cap mai înalt decât Nasir, 
iar roba i se întindea peste umerii laţi. Radia putere. 

— Deci? l-a întrebat bărbatul pe Nasir, în loc de 
salut. 

Tonul său rece semăna mult cu cel al lui Nasir. 
Zafira de-abia deosebea trăsăturile prinţului, dar 
acesta părea să se fi schimbat. 

Părea slăbit. Ca şi cum ar fi intrat la apă. 

Era din ce în ce mai derutată. Îşi simţea teama 
ricoşându-i în capul pieptului. A tremurat şi, dacă nu s- 
ar fi concentrat la scena din faţa ochilor săi, ar fi auzit 
paşii care veneau din spate. Dar când scârţâitul de- 
abia perceptibil al nisipului i-a ajuns la urechi, era deja 
prea târziu. 

Cineva i-a pus o mână peste gură. S-a zbătut în 
tăcere, încercând să-şi deschidă gura şi să muşte. 

— Şşş, a şoptit un glas, răsuflându-i cald în ureche. 
O să-ţi dau drumul, iar tu o să păstrezi tăcerea. Ai 
înţeles? 

Altair. Ah, povestea asta era din ce în ce mai 
interesantă. A dat din cap şi el i-a dat drumul într-o 
clipă. Apoi a păşit la stânga ei, cu chipul sumbru. 

— Au trecut zece zile, a spus Nasir spre foc, cu 
voce plată. Mort. 

Silueta din flăcări a licărit. 

— Crezi că sunt prost ca tine, băiete? Ştiu şi eu 
câte zile au trecut. 

Zafira a tresărit la auzul tonului nepoliticos al 
bărbatului. „Nepoliticos” era puţin spus. Avea aceiaşi 
ochi cenuşii ca ai lui Nasir, dar mai reci. În rest, 
trăsăturile bărbatului păreau oarecum familiare. Era 
cumva... ? 

— Cine e? a şoptit ea, îngrozită. 

Altair s-a strâmbat. 

— Regele tău. Sultanul Arawiyei. 

Omul care-l omorâse pe califul din Sarasin. 
Bărbatul care trimisese doi oameni după ea. Bărbatul 
care-l făcuse pe Prinţul Morţii, temut în întreaga 
Arawiya, să se ascundă în spatele focului. 

Nasir şi-a dres glasul. 

— Voiai să te invoc. 

— Ştiu ce ţi-am spus să faci. 

Apoi sultanul s-a răsucit, lăsându-l pe Nasir 
strângând din pumni şi privind fix în ceafa tatălui său. 
Nenorocitul lui de tată. 

— Ce caută sultanul aici? a-ntrebat Zafira încet. 

— Nu e aici. E în Fortăreaţa Sultanului - Nasir l-a 
adus folosind dum sihr, a zis Altair, încruntându-se. 
Probabil cu ajutorul sângelui de la Vrăjitoarea Argintie, 
pentru că nu ai cum să arunci o asemenea vrajă în 
Arawiya. 

— Pare la fel de morocănos ca Nasir, a spus ea, 
apoi l-a înghiontit pe Altair, şoptind: salută-l. 

El i-a aruncat o privire dezgustată. 

— Nu-i deloc amuzant. 

Fata aproape că a izbucnit în râs când i-a văzut 
mutra. 

— Nici n-am zis că e. M-am obişnuit să faci tu toate 
glumele. Mi-a fost dor de ele. 

Zafira s-a oprit. Altair a încremenit. 

— Ai zis cumva... a început el, exact când ea a 
spus: 

— De fapt... 

Chiar am spus că mi-e dor de ceva de la el? Nu, şi- 
a zis ea. l-a fost dor de ciorovăiala lui uşuratică, doar 
pentru că-i era dor de tachinările Yasminei. Îi era dor 

de Yasmine, khalas. 

— De ce l-a invocat Nasir? a-ntrebat Zafira, rupând 
tăcerea stânjenitoare. 

Refuza să creadă că Nasir va face ce-i va ordona 
sultanul Arawiyei. Era un prinţ. Era mortal. Avea 
privilegii. Era... 

— Îi urmează ordinele. 

— Dar de ce? Îi este teamă de sultan? 

Şi-a amintit de cicatricele de pe spatele lui. Şiruri 
întregi, negre ca iadul. 

— Îi e teamă să nu sufere. 

Altair s-a strâmbat. 

— Nasir? Lui nu-i e teamă de durere. Nu-i mai e 
teamă. 

Nu-i mai e teamă. 

Încăperea s-a luminat de focul învolburat, iar Nasir 
a făcut un pas în spate. Altair a prins-o de mână şi au 
încremenit, deşi erau în siguranţă la adăpostul 
umbrelor. 

— Ai găsit cartea? a-ntrebat sultanul, întorcându-se 
din nou spre Nasir. 

— Nu. 

Acest simplu cuvânt l-a făcut să se micşoreze şi 
mai tare. 

— Nici nu mă aşteptam la ceva mai bun. 

Nasir a tresărit şi Zafira s-a înfiorat. Ce fel de 
părinte îşi umileşte fiul cu fiecare suflare? 

— Te-ai descotorosit de ceilalţi? 

Descotorosit. Ca şi cum ar fi fost nişte gunoaie. 
Pauza lui Nasir a slujit drept răspuns. 

— Dai greş, în mod nesurprinzător. Altair? 

O altă pauză, iar sultanul s-a strâmbat. Altair a 
strâns-o mai tare de mână. 


390 


— Mai am nevoie de puţin timp, a spus Nasir cu 
glas pierit. Lucrul acesta o înfuria. De ce nu-l înfrunta 
pe omul acela? 

— Dar Vânătoreasa? 

Nasir a înţepenit. Zafira a inspirat profund, iar 
Altair a ţintuit-o într-un loc, strângând-o de mână, în 
semn că trebuie să păstreze tăcerea. 

— Vânătorul demenhun e o fată - o femeie. 

Vocea lui Nasir s-a frânt. Sultanul n-a reacţionat. 

— Şi? 

Tăcere. Zafira s-a întins în faţă, disperată să audă 
răspunsul lui Nasir. Sultanul a râs, un sunet 
batjocoritor care i-a făcut sângele să fiarbă. 

— Deci te-ai gândit s-o cruţi. Te-ai gândit că asta e 
şansa ta de mântuire? Băiat prost, întunericul e 
destinul tău. Te-ai născut ca să trăieşti iadul. 

Nasir şi-a încovoiat uşor umerii. Dacă Zafira nu s-ar 
fi concentrat atât de mult asupra lui, nici n-ar fi 
observat. Se îndoia chiar şi de faptul că Nasir şi-a dat 
seama de gestul lui. 

Ceruri mari. 

Prinţul Morţii încerca să-şi impresioneze tatăl. 

— Ucide-i şi adu-mi cartea. Să nu te întorci până nu 
reuşeşti, altfel fata aceea îşi va pierde mai mult decât 
limba. 

Ucide-i. Deci de-asta fusese el trimis aici. 
Răsuflarea i-a tremurat. Lângă ea, Altair a mormăit o 
înjurătură. 

Fata l-a aşteptat pe Nasir să vorbească. Să-l 
înfrunte pe omul acela. 

— M-ai auzit? a-ntrebat sultanul. 

Tăcerea se adâncea între ei, iar Zafira a simţit 
nerăbdarea sultanului. Fiecare părticică din ea îi 


391 


aştepta răspunsul. Îl aştepta să protesteze... 

— Da, Sultani. 

„„„ ceea ce el nu a făcut. 

Zafira a clătinat din cap, pentru că supunerea lui îi 
arunca în aer calmul. Laa, laa, laa. S-a eliberat din 
strâmtoarea lui Altair şi a făcut un pas îndărăt fără să 
se gândească. 

Ceva i-a trosnit sub cizme. Nasir cel pe care îl ştia 
ea a revenit la viaţă, aruncând ceva în foc şi stingându- 
| fără nicio scânteie. Apoi s-a răsucit spre umbre. 

Spre locul unde stăteau ea şi Altair. 

Fata a inspirat profund. 

Altair a prins-o de mână şi au luat-o la goană. Ea 
nu s-a uitat înapoi, pentru că ştia că nu-l va putea 
vedea sau auzi pe prinţ. Hashashinii sfidau orice simţ. 

Ajunşi în tabără, Altair i-a aruncat o privire care 
spunea că e doar vina ei. Apoi s-a vârât în grabă în 
aşternuturi. Şi Zafira s-a băgat în patul ei improvizat. 
Kifah nu era nicăieri. Nici două clipe mai târziu, Nasir a 
dat năvală în tabără. 

Avea faţa roşie şi părul ciufulit. Masca îi dispăruse 
- îi luaseră locul disperarea şi ochii împăienjeniţi. A 
trecut printre aşternuturi, iar Zafira a închis ochii şi şi-a 
încetinit respiraţia. 

Sau cel puţin asta a încercat. N-a reuşit, aşa că şi-a 
ţinut răsuflarea, iar inima a început să-i bată cu 
sălbăticie, ca o tobă în noapte. 

Prinţul nici măcar nu s-a oprit în dreptul ei. 


So 
od 


Nasir nu s-a mai obosit să doarmă. A urcat pe 
ruinele minaretului şi s-a aşezat pe pietrele prăbuşite. 

Dunele se topeau în orizontul întunecat. Era furios pe 
sine şi pe lucrurile pe care le simţea. 

Ucide. Ucide. Ucide. De unde ştia tatăl lui despre 
Benyamin şi Kifah? Sultanul fusese nesigur când îl 
instruise în Fortăreaţă. 

O umbră a căzut peste el şi a apărut Benyamin, 
care s-a aşezat alături, cu picioarele încrucişate. Ar fi 
fost de ajuns să-l împingă o singură dată şi safinul s-ar 
fi prăbuşit, mort. 

Moarte. Nu se putea gândi la nimic altceva? 
Aproape că a izbucnit în râs. 

— Tatăl tău a fost merituos odinioară, a zis 
Benyamin, dar Nasir nu se putea gândi decât la 
vorbele tăioase ale safinului de după atacul kaftarilor, 
vorbe care l-au golit pe dinăuntru. 

— E tatăl meu. Ştiu ce a fost şi ce este acum, a 
spus Nasir cu greutate. 

Acum dispari, ar fi dorit el să adauge, dar era sătul 
de ceartă. Era sătul de tot. 

— lubirea lui încă trăieşte, a insistat Benyamin. 

Dacă mai spunea ceva, Nasir l-ar fi împins peste 
stânci. A rămas cu ochii ţintuiţi în adâncimea cerului şi 
a spus: 

— Lasă-mă să ghicesc: ştii ce-l îmbolnăveşte. 

— Acelaşi lucru care şi-a înfipt ghearele în Sharr. 
Cu fiecare zi care trece, Ghameq se pierde şi ceea ce 
sălăşluieşte în el câştigă. In scurt timp, sultanul 
Arawiyei va fi o marionetă în mâinile unui rău 
străvechi. 

Era aproape acolo. Nu mai avea motiv să pună 
mâna pe Sarasin. Să ardă Demenhurul din temelii. 
Nasir nu putea însă să priceapă ce anume voia acest 
rău. 

— Nu greşesc, nu-i aşa? L-ai văzut şi tu. Picături 
din omul care era odată, a zis Benyamin. 

Nasir văzuse asta în ziua aceea, dincolo de 
draperiile delicate care înconjurau patul părintelui său. 
Curiozitatea l-a făcut să vorbească. 

— Ce e? Ce creşte înăuntrul lui? 

— Luna  descreşte, dar noaptea  se-ntinde, 
încremenită într-o beznă disperată din care unii dintre 
noi nu vom ieşi niciodată. Ţi-aş povesti despre lucrurile 
care se mişcă în umbre, dar avem nevoie de forţa ta. 

Nasir l-a privit în ochi, dar Benyamin nu terminase. 

— Căci dacă ar afla despre ele, nici măcar Prinţul 
Morţii n-ar avea curajul de a merge mai departe. 

Zafira s-a trezit devreme. Dormise foarte puţin, 
sucindu-se pe toate părţile, bântuită de imaginea lui 
Nasir şi a sultanului Arawiyei. 

Cât timp va mai trece până când prinţul va ceda 
poruncilor tatălui său şi o va străpunge cu iataganul lui 
scânteietor? Zafira se gândise că Nasir se schimba, că 
devenea un... aliat. Sau ceva mai mult de-atât. Dar era 
clar că ea nu era pentru el decât un mijloc de a-şi 
atinge scopul. 

S-a tras de lănţişor, pentru că simţea că-i taie gâtul 
şi s-a ridicat în capul oaselor. 

Prinţul moştenitor stătea în faţa ei. Cu iataganul în 
mână. 

S-a uitat la sabia lui şi apoi l-a privit drept în ochi, 
ridicându-şi bărbia. 

El a râs uşor. 

— Ştiam că tu ai fost. 

Fetei nu-i plăcea acest Nasir. Cel care îşi dădea 
masca la o parte, care se aventura să râdă, să se uite 
la ea altfel decât cu obişnuita-i răceală stoică. O făcea 
să se simtă apăsată. Nesigură. 

O punea pe jar. 

— Termină odată cu asta, l-a provocat ea, fără să 
se poată abţine. 

Dar în străfundul inimii sale spera că altul era 
motivul pentru care el se afla acolo. 

Nasir a clipit. Apoi s-a uitat la iatagan. 

— Nu voiam... nu voiam să te omor, a zis el, apoi s- 
a strâmbat, cu tot cu cicatrice, de parcă ar fi înghiţit 
ceva amar când a rostit cuvântul „omor”. Făceam un 
exerciţiu. 

Şi-a răsucit  iataganul, gândindu-se şi apoi 
încruntându-se. 

— Mă ajută să reflectez. 

Faptul că mima actul uciderii îl ajuta să reflecteze. 
Zafira aproape că a izbucnit în râs. 

Îşi suflecase mânecile până la cot, iar muşchii 
zvelţi i se încordau odată cu mişcările. Fata i-a privit în 
treacăt tatuajul. El a observat, şi-a vârât iataganul în 
teacă şi şi-a tras mânecile în jos. 

— E doar o chestiune de timp până când vei face 
ce ai promis, a zis ea, cu vocea tremurându-i de furie. 

Voia să adauge ca un laş ce eşti, dar băiatul 
avusese parte la viaţa lui de destule insulte din partea 
tatălui său. 

Îi era milă de el. De tăcerea lui De puterea din 
mâinile sale, inutilă din cauza supunerii faţă de sultan. 
Nu credea că Nasir îşi înfruntase vreodată părintele. 

— Cu cât amâni mai mult, cu atât îţi va fi mai greu, 
a spus ea blând, luându-se singură prin surprindere din 

cauza semnificației acelor cuvinte. 

El a făcut un pas mic mai aproape, iar ea voia să-l 
vadă făcând încă unul. Şi încă unul. Şi încă unul. 

— In ce sens? a răsuflat el. 

Ca şi cum, poate, încerca să înţeleagă ceva din 
toată povestea asta, aşa cum făcea şi ea. 

— Nu ştiu. 

Cineva a căscat, iar ea a auzit foşnetul unor haine 
când altcineva s-a întins. A auzit din nou timbrul 
glasului sultanului. 

— Nu-ţi este teamă de el, şi-a dat ea seama, 
gândind cu voce tare. 

El a încremenit. 

— Ţi-e teamă de... 

Fata a făcut o pauză, ridicând din sprânceană. 

— Ce a însemnat când a spus că „îşi va pierde mai 
mult decât limba”? 

El a închis ochii. Ridurile i-au boţit fruntea, iar ea a 
observat că-şi tunsese barba. Când au avut bărbaţii 
timp pentru astfel de lucruri? 

— Mi-e teamă, a zis el simplu, evitându-i 
întrebarea, şi când a deschis ochii, se-ntorsese Prinţul 
Morţii, brăzdat de cicatrice, cu irisurile cenuşii moarte 
în vântul posac. Sunt laş, aşa cum voiai să-mi spui. 

Au pornit devreme la drum, ca să evite soarele 
despre care Benyamin nu credea că va veni. Noaptea 
despre care el îi avertizase se instala, iar atmosfera 
întunecată se adâncea, în ciuda orei matinale. 

Nasir a clipit ca să alunge oboseala pe care o 
acumulase sub pleoape. Se gândea la noaptea trecută, 

când două perechi de picioare s-au năpustit peste 
pietre. Paşii mai uşori, ştia de-acum, erau ai 
Vânătoresei. Cei mai greoi nu puteau aparţine decât 
unui singur om, iar Nasir spera că Altair era încântat de 
toate umilinţele pe care le auzise. 

Vânătoreasa i-a condus fără să scoată o vorbă, 
dându-şi pe spate şuviţele negre şi rebele cu o mişcare 
a degetelor. Când se trezise în această dimineaţă, cu 
ochii ei ca două semilune albastre ridicaţi spre ai lui, 
fără teamă sau altă mască, Nasir se simţise, ciudat şi 
inexplicabil, trist. 

Era mereu trist, ştia asta. Dar era o diferenţă între 
starea perpetuă de nefericire şi un imbold subit al 
acesteia, care l-a lăsat înfrigurat şi neajutorat. Rătăcit 
fără un scop final. 

A expirat lent. 

Altair avusese dreptate. Cândva, între jurământul 
de a-l ucide pe Vânătorul demenhun şi ziua de azi, 
Nasir ajunsese să simtă ceva pentru ea. Se ataşase de 
ea. Sentimentele ieşeau la suprafaţă fără permisiune, 
conspirau înăuntrul minţii sale, punându-i la încercare 
ce-i mai rămăsese din inimă. 

Intr-adevăr, era o chestiune de timp. Nu i se putea 
opune tatălui său, faimosul sultan al întregului regat. 

Dar tu eşti Prințul Morții. 

Taci, întunericule, a şuierat Nasir în mintea lui 
întunericul a chicotit, iar Nasir s-a oprit, gândindu-se la 
absurditatea acestui detaliu, chiar înainte ca 
Vânătoreasa să se prăbuşească. 

A căzut 

în 

genunchi. 

El a simţit impactul ca pe o lovitură în stomac. l-a 

dat la o parte pe Kifah şi pe Altair şi a căzut lângă ea. 
Fata tremura, ridicându-şi capul spre cer. 

A încremenit când l-a simţit apropiindu-se. 

— E întunericul? a murmurat el, fără să-l audă 
ceilalţi. Benyamin s-a apropiat şi el. 

— Te simţi bine, Vânătoreaso? 

— Ce e... a dat să spună Kifah, înainte ca 
Vânătoreasa să le facă tuturor semn să tacă. 

— Priviţi în jurul nostru, a zis ea. 

Avea o voce bântuită. Infricoşată. 

Nasir şi-a trecut privirea peste tufişuri, peste 
calcarul prăbuşit, peste dunele de nisip. Aceleaşi flori 
albe pe care le văzuse şi ieri. 

— Kharra, a murmurat Kifah, scăpându-şi sulița. 

— Credeţi că Vrăjitoarea Argintie s-a gândit ce se 
va întâmpla dacă busola ei va da greş? 

Glasul Vânătoresei era tăios ca lama unui cuţit. S-a 
ridicat. 

Furia i se citea pe chip. Furie îndreptată împotriva 
lui. 

— Ar fi trebuit să mă omori. 

Era atât de aproape, încât putea s-o atingă. Ar fi 
putut să-i netezească, cu buzele, ridurile dure de furie 
care-i încreţeau pielea. 

Ultimul gând l-a făcut să îngheţe. 

Când îşi dorise el vreodată să sărute pe cineva? 
Kulsum fusese cea care îl sărutase prima, ca să-l... 
folosească. Frământarea l-a copleşit. Se potrivea cu 
privirea Vânătoresei. 

— La ce-ţi mai folosesc acum, Prinţe? Nu ai decât o 
busolă stricată. 

A folosi. Acel cuvânt rănea cu toată puterea. 

Altair a rupt primul tăcerea. 

— Nu eşti stricată. 

Şi-a pus cu blândeţe o mână pe umărul ei. 

Dar fata nu se uita la general. Se uita la Nasir, 
aşteptând să audă ce are de spus. El se pricepea la 
multe lucruri, dar nu şi la cuvinte. Nu putea vorbi când 
ochii ei de gheaţă îl rugau s-o facă. 

— E vina ta, a spus Nasir dintr-odată, aruncându-şi 
privirea spre Benyamin. 

Safinul a tresărit la auzul acuzaţiei. 

— Dacă nu i-ai fi spus ce e cu adevărat, asta nu s- 
ar fi întâmplat. 

Kifah fierbea: 

— Din toate lucrurile de bun-simţ pe care le puteai 
spune... 

— Laa, cred că prinţul are dreptate, a întrerupt-o 
Altair. Nu eşti stricată, Zafira. 

Nasir a tresărit când şi-a auzit numele rostit de 
Altair. El nu putea să-i spună pe nume nici măcar în 
minte pentru că simţea... simţea că nu merită s-o facă. 

— Mereu ţi-ai urmat glasul inimii, a continuat 
Altair. Era un efort subconştient în care te încredeai 
fără niciun dubiu. 

Dar acum, când ştii ceea ce eşti, ai început să-ţi 
foloseşti mintea. Asta te-a făcut să te rătăceşti. 

— Deci acum ne-am rătăcit? a-ntrebat Kifah. 

Vorbele ei au fost urmate de un alt strat negru, 
care însângera văzduhul. 

Benyamin a strâns din dinţi şi a cercetat umbrele 
care se întindeau deasupra lor. 

— Noaptea se răscoală, a murmurat el. 

Nasir nu ştia ce să răspundă. 


Co 

Era ceva dulce-amar la o zi aşteptată îndelung. 
Fata i-a auzit discutând. Dar erau ca nişte glasuri care 
cântau o melodie, una pe care ea n-o mai auzea. 

Ajunsese la destinaţia de care îi fusese întotdeauna 
teamă. Şi acum, că era aici, simţea că fusese inevitabil 
de la bun început: călătorise constant spre clipa în care 
urma să-şi dea seama că s-a rătăcit. 

Senzaţia se înrăutăţise în noaptea de dinainte, 
când sultanul Arawiyei îi reamintise lui Nasir ce avea 
de făcut. Când Benyamin îi amintise ei că era un mijloc 
pentru scopul final al Vrăjitoarei. 

Spre deosebire de întuneric, care avusese doar 
grijă de ea. Era constanta ei. li păsa de ea. 

Acum îi şoptea din nou bine ai venit. Poate că 
faptul că se rătăcise îi oferea o senzaţie de libertate. O 
dezlega de îndatoririle sale. 

Pentru că Zafira bint Iskandar  îmbrăţişase 
întunericul. 

Şi întunericul o îmbrăţişase pe ea. 


Partea a treia 
Minciunile pe care le înghiţim 

Zafira era în altă parte, nu pe Sharrul pe care deja 
îl cunoştea şi de care se temea. 

Lumina slabă o făcuse să se gândească la camere 
întunecate şi la foşnetul hainelor. Şoapte, şuşoteli şi 
zâmbete furişe. Locul acesta nu era cu siguranţă 
deşertul. Sau ruina. Sau lumea de afară. 

Tavanul arcuit era înalt. Zidurile din piatră şi lemn 
întunecat aveau cele mai delicate zăbrele, atât de fine, 
încât fuseseră gata după ani întregi de muncă. O 
strălucire venea din spatele lor, aruncând un 
caleidoscop de umbre şi lumini pe pământul arămiu. 
Era un loc extravagant. 

Un majlis întins în dreapta ei, în nuanţe bogate, cu 
perne violet-închis. Un coridor şi mai întunecat se 
căsca în stânga ei. Ceva se întindea în umbrele 
acestuia, nişte şoapte joase, care veneau din adâncuri. 
Şi-a luat privirea de-acolo, străbătută de un fior. 

Nu erau ferestre care s-o lase să tragă cu ochiul 
afară şi să ghicească unde se află. Erau, în schimb, 
opere de artă cu tuşe îndrăzneţe de culoare, totul 
abstract. Uneori putea descifra cuvinte în limba 
safaitică, dar scopul artei abstracte nu era acela de a 
permite oricui să vadă ce dorea? 

— Pace ţie, Vânătoreaso. 

Glasul era calm şi plin. Catifea şi întuneric. A-I auzi 
însemna a se întoarce la cineva pierdut de multă 
vreme. Nu avea teamă în inima ei, nu simţea nicio 
îngrijorare în capul pieptului. Se simţea... uşurată. 
Zafira s-a răsucit spre stăpânul acestui glas. 

Bărbatul stătea în umbra arcadei. A întâmpinat-o 
zâmbind,  studiind-o cu ochii lui reci de ambră 
întunecată în timp ce şi ea, la rândul ei, îl studia. Avea 
o cicatrice pe tâmplă, pierdută sub turbanul lui închis 
la culoare. Era tânăr, dar nu foarte, poate un pic mai 
copt decât Nasir. Roba sa, de o nuanţă mov atât de 
profundă, aproape neagră, se potrivea pe silueta lui 
zveltă. Nasturii de argint sclipeau. 

Era frumos. Într-un fel înfricoşător. 

l-a zâmbit şi Zafira. 

— Unde mă aflu? a-ntrebat ea, bucuroasă că nu-i 
tremură glasul. 

— Acasă, a zis el într-un fel care-i spunea Zafirei că 
ar fi trebuit deja să ştie. 

— Şi tu cine eşti? 

— Umbra. 

Fata a simţit un val de nelinişte. 

— Asta nu e un nume. 

— Când ai trăit izolat de lume cât timp am trăit eu, 
scopul unui nume îţi scapă până când numele în sine 
dispare. 

Cât trebuie să trăiască un om ca să nu-şi mai 
amintească propriul nume? Zafira s-a gândit la 
Vrăjitoarea Argintie. Antică şi tânără în acelaşi timp. 
Nemuritoare. 

El a păşit în lumina aurie, iar Zafira a uitat să 
respire la vederea unui tatuaj arămiu, încolăcit în jurul 
ochiului lui stâng. '//m. A urmărit literele cu privirea, 
încercând să-şi amintească limba safaitică. 
Cunoaştere. 

Benyamin avea... 

Umbra a zâmbit din nou, iar Zafira s-a simţit 
copleşită dintr-odată de o furtună de emoţii, uitându-şi 
gândul. Zumra nu era prin preajmă. Era într-un loc 
întunecos, alături de un bărbat. Nu cu un băiat care se 
temea de urmări, ci cu un bărbat ce zâmbea diabolic şi 
atotştiutor. 

Poate că n-ar fi trebuit să dea crezare poveştilor 
Yasminei, care o făceau să gândească prea mult. 
Yasmine se jura că erau nişte poveşti care o vor face 
să roşească, dar care doar îi înfierbântau sângele, căci 
demenhunii nu roşesc. 

Umbra a întins un braţ spre majlis, dând la iveală 

nişte degete foarte lungi. 

— la loc. 

Era îngrozitor de conştientă de prezenţa lui în timp 
ce înainta cu grijă. Era teribil de umilă în faţa 
extravaganţei lui. La marginea covorului, fata şi-a scos 
cizmele şi a păşit pe materialul moale. S-a aşezat pe o 
pernă, trăgându-şi tălpile sub coapse. 

El s-a aşezat vizavi de ea. Pe perna rotundă dintre 
ei era un ibric frumos decorat, din care ieşea un abur 
îmbietor. Alături se aflau ceşcuţe fără mâner şi un 
castron cu seminţe de rodie care sclipeau ispititoare. 
Umbra a început să toarne cafeaua, iar întunericul s-a 
prelins în ceşti. Aroma plăcută a cafelei scumpe, 
amestecată cu cardamom, cuişoare, şofran şi alte 
condimente, se ridica în aer. 

Zafira se înşelase când crezuse că, odată aşezată, 
pulsul nebunesc i se va calma. 

— Unde suntem, de fapt? a întrebat ea. 

Cu dosul palmei, bărbatul i-a împins o ceaşcă. 
Aburul care se ridica din ea părea negru. 

— Cea mai tare qahwa pe care o vei sorbi 
vreodată, a insistat el, cu un glas misterios. 

Zafira a ridicat uşor din sprâncene, iar el a surâs 
vag. 

— Eşti la mine acasă. 

Fata trebuia să-şi dea repede seama care erau 
limitele cu acest bărbat ciudat care apăruse de 
nicăieri. Dar şi ea era familiarizată cu întunericul. Cât 
de diferită putea fi o umbră? 

— Pe Sharr, a zis el zâmbind. Dar prietenii tăi - laa, 
exploatatorii - nu te pot găsi. 

— Nu sunt exploatatori. 

Zafira s-a încruntat. Nici prieteni. 

El a înclinat capul. 

— Nu sunt? Fiecare dintre ei este definiţia vie a 
exploatatorului: cineva care se foloseşte de altcineva 
pentru a atinge un scop egoist. 

Aşa păreau a sta lucrurile. Dar cândva, între prima 
clipă când privirea îi căzuse asupra lui Nasir şi 
momentul în care se rătăcise, conducând zumra pe 
drumul greşit, sentimentele Zafirei se schimbaseră şi 
fata nu-şi pusese încă în ordine emoţiile confuze. 

A întors din nou discuţia spre casa invizibilă a 
Umbrei. 

— Un urmăritor ar putea găsi acest loc. Nu e deloc 
discret. 

El aproape că a izbucnit în râs. Şi-a lăsat ceaşca pe 
canapea şi s-a sprijinit pe spate, înlănţuindu-şi 
degetele în jurul piciorului ridicat. O fâşie a turbanului 
negru ieşise din straturile sale ordonate. | se încolăcea 
în jurul urechii drepte. Un detaliu atât de mic şi banal îi 
captase atenţia. Aproape că nu observase urechile lui 
alungite, care însemnau că e nemuritor. 

— N-ai încredere că pot avea grijă de tine, azizi? a- 
ntrebat el cu glas catifelat. 

Fata a strâns din buze la auzul apelativului „draga 
mea”. 

— Nu eşti prizonieră. Poţi să pleci când doreşti. 

— Cum poţi vorbi despre încredere când nici măcar 
nu te cunosc? 

Ochii de ambră ai Umbrei au devenit lichizi din 
cauza insultei A mai luat o sorbitură de cafea, iar Zafira 
l-a văzut cum înghite şi cum îşi trece apoi limba peste 
buze. Poveştile Yasminei i-au revenit în minte. 

— Ana Zalaam. Ana Zill. 

Eu sunt întunericul. Eu sunt Umbra. 

Fata a tremurat. 

— Nu înţeleg. 

— Nici nu trebuie. 

Sublimase aceste cuvinte cu o intensitate de-abia 
mascată. Zafira avea din nou acel sentiment straniu de 
familiaritate. Ca şi cum l-ar fi cunoscut dintotdeauna 
pe acest bărbat bizar şi încântător. 

Acesta a spus: 

— Am fost sprijinul tău pe Arz. Consolarea ta pe 
Sharr. Cel care ţi-a ţinut companie, mereu şi mereu. 

Pulsul Zafirei s-a tulburat. 

— Întunericul, a zis ea lent, încercând să priceapă. 

Să pună cap la cap ani întregi de umbre şi negru şi 
noapte prietenoasă. Glasurile. Umbrele care se mişcau 
îmbătate de extaz, sărutând-o, mângâind-o. Răspunsul 
după ce salutase copacii scăldaţi în noapte, aici pe 
Sharr şi acasă, în Arz. 

— Tu erai. 

Cum de întunericul care cuprindea toate lucrurile 
se transformase într-un bărbat? De ce se afla pe Sharr? 

— Mă credeai diabolic, azizi, a spus el. intunericul 
este absenţa luminii, motivul pentru care lumina 
există. Fără întuneric, lumina n-ar avea graniţe. Laa, ar 
fi un adevărat blestem. 

A aranjat ceştile şi a luat o singură sămânță de 
rodie. Avea degete lungi, aristocrate, dar când fata a 
clipit, aproape că i s-au transformat în gheare. 

— Tot ce există, există pentru a-şi reprima opusul. 

A rămas mută, deşi gândurile i se învârteau, 
numeroase, în minte. Umbra a studiat-o, sesizând 
conflictul dinăuntrul ei. 

— Sunt cum mă vezi acum şi, la nevoie, sunt 
zalaam. Sunt zill. 

Un om care se putea preschimba în întuneric. 
Minunat. 

El s-a ridicat şi a întins mâna. Tatuajul i-a sclipit. 
Fata s-a holbat la degetele întinse şi şi-a răsucit limba. 
Dacă refuza, era posibil ca bărbatul să nu mai 
vorbească atât de firesc. Dacă accepta, putea să 
profite cu uşurinţă de încrederea ei. 

El ţinea mână întinsă, deşi fata şovăia. 

Până la urmă a acceptat. 

A ajutat-o să se ridice în picioare. Doar că n-a tras- 
o în sus. A tras-o spre el, iar ea şi-a dus o mână în faţă, 
ca să nu i se prăvâălească în braţe. Bărbatul i-a privit 
degetele răsfirate pe piept, iar Zafira a îngheţat când a 
prins-o de încheietură, zâmbind cu subinţeles. 

— De ce sunt aici? a răsuflat ea, cu ochii larg 
căscaţi. 

— Ne cunoaştem de mult timp, azizi. 

Vorbea la fel de blând ca mai devreme, iar pulsul 
Zafirei s-a iuţit. 

— M-am gândit că a venit timpul să ne întâlnim. 

El era prea aproape. Ea era prea aproape. 

— Nu eşti încântată că m-ai întâlnit? a-ntrebat el. 

Buzele lui i s-au lipit de ureche, iar fata aproape că 
şi-a pierdut minţile. Nu mai putea gândi limpede. Ştia 
c-ar fi trebuit să-şi retragă mâna, dar căldura atingerii 
lui prin materialul de in al robei a făcut-o să rămână 
aşa cum era. Până când şi-a dat seama de un lucru 
care i-a îngheţat sângele în vine. 

In pieptul lui nu bătea nicio inimă. 

Fata dispăruse. Dispăruse. Nasir a încercat să-i ia 

urma, dar n-a zărit niciun licăr al pielii albe a 
Vânătoresei, nici sclipirea inelului ei. Nici nu avea 
nevoie. 

Îi simţea absenţa în măduva oaselor. 

Când s-a întors la ceilalţi, a rămas încremenit în 
faţa expresiei de pe chipurile lor: aşteptare şi speranţă. 
Nasir nu avusese vreodată acest sentiment şi a clătinat 
din cap, ruinându-le speranţa. Aşa mai merge. 

— Era chiar aici, a zis Kifah, înfigând vârful suliţei 
în nisip şi răscolindu-l. Nu e nici urmă de ea. 

Umbrele s-au adâncit şi nisipul s-a învolburat. 
Venea furtuna. Pe faţa lui Benyamin se citea 
stupoarea. 

— Am întârziat. Am întârziat. Fata a... 

— Nu mă face să te plesnesc, safinule, s-a răstit 
Altair, cu glas tăios. 

Kifah a coborât pe stânci, în căutare. 

Lui Nasir i-a venit să râdă. Erau pierduţi. 
Rămăseseră fără busola care să-i ajute să-şi găsească 
busola. Busola. A privit în ochii atotcunoscători ai lui 
Altair şi s-a întrebat de când ştiuse acesta că busola 
arătase dintotdeauna spre Vânătoreasă. Nasir a scos 
discul din buzunar şi a gemut când a auzit şuieratul ei 
marcând punctul de nord-est. 

— Ştiu unde s-o găsesc, a zis el, fără să se 
ostenească să dea explicaţii. 

Cum ar fi putut explica un lucru pe care nu-l 
înţelegea? 

Kifah a sărit de pe stânci şi a studiat busola. Nu l-a 
pus la îndoială niciun pic. 

— E o pantă în faţa noastră, dar nu ştiu cât e de 
abruptă. 

Nasir a dat din cap. Îi putea lăsa unde erau. Dacă 

mureau, Nasir n-ar mai fi nevoit să vadă cum viaţa le 
părăseşte chipurile de acum familiare. 

Şi-a scos iataganul din teacă şi a inspirat adânc, 
privindu-l scurt pe Altair în ochi Benyamin a dat din 
cap cu fermitate. 

Trebuia s-o vâneze pe Vânătoreasă. 

Zafira şi-a luat un răgaz să-şi lege şireturile, 
holbându-se la modelele încolăcite de pe dalele 
elegante. Încerca să-şi ţină în frâu răsuflarea 
accelerată. S-a îndreptat de spinare. El era aproape de 
ea. Foarte aproape. 

— Cauţi în permanenţă o scăpare, azizi. 

Ea nu a negat. 

— Nu va trece mult timp şi mă vor găsi. 
Exploatatorii nu-şi lasă avantajele să dispară prea iute. 

— Vrei să spui iubitul tău, a spus el blând, 
înclinând uşor din cap. 

— lubitul meu. 

Ideea era atât de absurdă, încât fata aproape că a 
izbucnit în râs. 

— Prinţul moştenitor. La urma urmelor, e singurul 
capabil să-ţi ia urma aşa cum trebuie. 

Zafira s-a dat înapoi. 

— Nu e iubitul meu. 

Un rânjet crud a înflorit pe chipul Umbrei. 

— Ah, dar şi-ar dori să fie. Nu mai ştiu de câte ori 
şi-a imaginat mâinile atingându-ţi coapsele, buzele 
lipite de ale tale, dinţii de gura ta... 

— Încetează, a şoptit ea, deşi vorbele lui îi 
atinseseră sufletul şi o înfierbântaseră pe dată. 

Era o singură explicaţie pentru faptul că Umbra 
ştia gândurile lui Nasir: prinţul era şi mai captiv în 
ghearele întunericului decât era ea. 

— Ce băiat obraznic, a râs Umbra batjocoritor. 

Dar ochii lui de ambră îi supravegheau fiece 
mişcare; era un vânător la fel de bun ca ea. 

— Aceea nu e iubire, a zis ea. 

— Într-adevăr. E o diferenţă imensă între iubire şi 
un iubit. Aş spune că acesta din urmă e un lucru mult 
mai agreabil. Ce păcat că tu tânjeşti după iubire. 

— lubirea e pentru copii. 

Îi jertfeşte pe cei slabi, pe cei născuţi cu prea 
multă speranță. 

El s-a încruntat. 

— Aşa să fie? Pentru că eu am descoperit câteva 
lucruri. A ridicat o mână şi şi-a închis încet degetele 
răsfirate. 

— Ca să câştigi iubirea tatălui tău, ai luat un arc şi 
te-ai transformat în acea Vânătoreasă care-şi dorea el 
să devii. 

Vocea lui de catifea i se vârâse sub piele. 

— Ca să câştigi iubirea poporului tău, ai înfruntat 
ţinutul Arz. l-ai hrănit pe oameni. Le-ai oferit acele piei 
frumoase. Te-ai ascuns într-o existenţă misterioasă. 
Deşi nu le datorai nimic. 

Nu acesta era motivul. 

Nu era. 

Nu. 

Oare se opunea atât de vehement iubirii încât 
devenise sclava ei, fără să-şi dea seama? 

— Mai de curând, ca să câştigi iubirea califului tău, 
deşi ştiai că nu-ţi va fi forţată mâna, deşi ştiai că ai 
putea pieri aici, pe insulă, te-ai alăturat acestei 

călătorii. 

— N-a trebuit niciodată să câştig iubirea cuiva. Nici 
pe a tatei, cât a trăit, nici pe a poporului meu şi 
nicidecum pe a califului meu. 

— Da? Atunci de ce ai făcut ce-ai făcut? 

Umbra s-a rezemat de zidul întunecat şi a zâmbit 
vag, din colţul gurii. Ochii îi erau o atingere. Zâmbetul 
îi era o şoaptă lipită de gâtul ei. Simţea lucruri pe care 
nu le simţise niciodată, arzând pe dinăuntrul ei. 

— Aş spune, Vânătoreaso, că tu crezi foarte mult în 
iubire. Fiecare acţiune a ta, pe măsură ce-ai crescut şi 
te-ai maturizat, a venit din nevoia de a fi remarcată. 
De a fi iubită. Mereu ţi-ai dorit asta. 

S-a înclinat şi mai aproape, astfel că următoarele 
lui cuvinte i-au atins buzele. 

— Ai tânjit după iubire. 

Ea s-a dat înapoi legănându-se şi inspirând tăios. 
Fiecare capăt de nerv i s-a trezit la viaţă când ochii lui 
aurii s-au îndreptat spre buzele ei. A 

— Nu e nimic rău să-ţi doreşti iubire, azizi. Intr- 
adevăr, iubirea e o forţă, dar şi un blestem. 

Nu tânjise niciodată după iubire. Dacă ar fi făcut-o, 
ar fi sărit în braţele lui Deen în clipa în care o ceruse de 
soţie. A vânat pentru oamenii ei pentru că altfel ei ar fi 
murit de foame. S-a îmbarcat pe acea corabie pentru 
că altfel ei ar fi murit. Făcuse toate aceste lucruri ştiind 
foarte bine că şi-ar putea pierde viaţa. 

Gândurile i se învolburau, îi zburau dezordonate. El 
a început s-o conducă pe coridorul întunecat. Cel de pe 
care vocile încercaseră să se târască. 

Şi-a dat seama că era încă înarmată. Jambiya de la 
şold, arcul din spinare, la fel şi săgețile. Dar, când a 
tras aer în piept, aroma cafelei i-a înăbuşit simţurile. 

Mintea i-a încetinit. 

Umbra nu reprezenta o ameninţare. 

Îi demonstrase asta. O ajutase să-şi dea seama ce- 
şi doreşte mai presus de orice: iubire. O adusese în 
căminul lui şi o tratase ca pe un oaspete. 

El a studiat-o cu buzele întredeschise. 

— Nu mai ştiu de câţi ani mi-am uitat numele. Poţi 
să-i răpeşti multe unui om, dar nu-i poţi răpi vreodată 
dorinţele, pasiunea, răzbunarea. 

Inima Zafirei s-a poticnit la auzul cuvântului 
„răzbunare”. 

— Ca atare, sunt în căutarea unui partener. 

— Un partener, a zis ea, repetând cuvântul pe 
măsură ce se apropiau de coridor. 

Ceva îi spunea că nu e locul potrivit pentru ea. 

— Cauţi Jawaratul, a spus el cu grijă. Şi eu îl vreau. 

Cum îi numise pe ceilalţi? 

Exploatatori. Şi el era la fel. 

— De-asta te afli pe Sharr? 

Gura lui s-a strâmbat. Părea să gândească adânc la 
cât ar trebui să dezvăluie. 

— Aşa ar spune unii. 

S-au oprit sub o arcadă alungită. Lemnul negru era 
sculptat în modele încolăcite; frumuseţea arabescurilor 
sale i-a tăiat respiraţia. 

— Jawaratul, a început el din nou. 

Zafira aproape că şi-a dezvelit dinţii. De parcă 
acum prezenţa ei era sinonimă cu cartea de care 
ajunsese să-i fie groază. 

— Am aflat că numai tu eşti în stare s-o găseşti. 

— Şi eu am aflat acelaşi lucru. 

Buzele lui au schiţat un surâs discret. 

— Aş vrea să-ţi propun un târg. Te voi ajuta în 

căutarea ta şi când Jawaratul va fi descoperit, mi-l vei 
înapoia. 

Ea l-a privit în ochi ca şi cum voia să-l întrebe dacă 
era cumva prost. 

— Şi, în cazul ăsta, care parte a târgului mă 
avantajează pe mine? 

Dacă nu l-ar fi privit atât de atent, n-ar fi observat 
cum a ridicat imperceptibil din sprâncenele negre. Nu 
se gândise că ea va fi de neclintit? 

— Am nevoie de el doar pentru un moment. Apoi 
va fi cu totul al tău. 

— Înţeleg, a spus ea, deşi nu înţelegea. Am un 
sultan malefic care vrea Jawaratul. Şi un întreg regat ai 
cărui oameni au nevoie de Jawarat. Acum şi tu ai 
nevoie de Jawarat? 

Tăcerea s-a întins între ei, nesigură, până când ela 
scos un oftat ostenit. 

— Dacă nu eram eu, azizi tu şi zumra ta aţi fi pierit 
deja. 

Zafira a încremenit. În sfârşit, tonul pe care-l 
aşteptase dintotdeauna din partea întunericului. De la 
zill şi zalaam. De la omul care trăia pe Sharr cu rele 
intenţii pe care nu se mai obosea să le ascundă. Haos 
şi nebunie în tăcerea nopţii. Puterea care vibra în 
beznă. 

El a zâmbit cum îi şedea în obicei, un surâs pe care 
ea îl considera şi înfiorător, şi splendid. Nu se îndoia de 
forţa lui Şi-a amintit de ifritul care ascultase de o 
poruncă neauzită. Şi-a amintit de umbrele care o 
adăposteau, care o primeau în braţele lor. 

Cine era el? 

La intrarea pe coridor, Umbra s-a oprit. Abia atunci 
şi-a dat seama Zafira că arcul, săgețile, jambiya - încă 

le avea pentru că erau inutile. Nimic n-o putea proteja 
în faţa lui. 

El i-a cercetat chipul, dar n-a găsit ceea ce căuta. 

Buzele i s-au arcuit din nou în acel surâs tainic. S-a 
înclinat şi mai aproape şi şi-a lipit buzele de tâmpla ei. 
Ea s-a cutremurat, stăpânindu-se cu greu. Bărbatul 
vorbea cu glasul coborât. 

— Dacă va veni iubitul tău, azizi, îi voi smulge 
carnea de pe mădulare. Îl voi tăia în bucăţi şi-l voi 
arunca în foc. 

Zafira nu mai putea să respire. 

— Înlănţuiţi-o, le-a poruncit el umbrelor şi a 
devenit el însuşi o umbră. 

Nasir se apropia. Simţea asta. 

Sau cel puţin asta îşi tot spunea ca să poată 
continua. Umbrele se alungeau şi se scurtau odată cu 
răsuflarea sa. Era prea devreme ca să se lase noaptea, 
dar cerul lipsit de stele era apăsat în întuneric. 

Şi era prea târziu să se întoarcă. Chiar dacă-şi 
amintea drumul, ceilalţi îşi schimbaseră poziţia. Doar 
Vânătoreasa îi putea găsi de-acum. 

Zafira. 

Numai Zafira îi putea găsi. A trebuit să se oprească 
din mers când i-a rostit numele în minte pentru prima 
oară. 

Şi-a continuat drumul haotic, cu busola scoasă, 
până când a auzit în aer un foşnet inconfundabil, 
avertizându-l că acolo mai era cineva. 

Nasir a rămas nemişcat. Degetele i s-au lipit de 
mânerul de piele al iataganului. 

O siluetă se zărea lângă stânci. 

N-avea nevoie ca ea să vină la lumină ca să-i 
recunoască mersul legănat. Foşnetul rochiei. Pielea ei 
sclipea în mişcările lungi ale luminii, la fel de frumoasă 
precum cele mai adânci asfinţituri. 

— Kulsum, a oftat Nasir. 

Ea a înclinat capul. Nasir s-a încruntat şi pulsul i-a 
trimis un avertisment tremurător, dar a lăsat tăişul jos. 
L-a vârât în teacă. O furtună parcă îi tulbura mintea, 
învolburându-i dunele gândurilor. 

— Prinţul meu, a zis ea cu un ton mătăsos, cel 
care-l eliberase în numeroase nopţi. 

Nasir se afla dintr-odată în mai multe locuri în 
acelaşi timp, niciunul atât de înfricoşător ca furtuna 
dinăuntrul lui. 

— Vânătoreasa nu merită. 

Nasir a rostit lent: 

— Am nevoie de ea, dacă vreau să găsesc 
Jawaratul. 

— Şi dacă-l găseşte şi încearcă să-ţi ia viaţa - 
atunci ce faci? 

— N-ar face asta. 

Nu se îndoia de asta. Chipul lui Kulsum a fost 
străbătut de un zâmbet care l-a îndurerat. 

— Nu mai e fata neştiutoare care era când a păşit 
pe insula asta. 

Kulsum a făcut un gest spre dune. 

— Insula Sharr schimbă oamenii. Şi pe tine te-a 
schimbat. Ai început s-o iubeşti. 

El a închis ochii, dar n-a încercat să nege. Ea a 
continuat, de data asta mai blând: 

— Ai uitat de mine? 

— Nu, Kulsum, a spus el. N-am uitat. Eu nu uit 

niciodată. 

S-a apropiat, dorindu-şi s-o atingă. S-o strângă în 
braţe. Pentru ultima oară. 

— Chiar dacă aş vrea, a murmurat el, n-aş putea 
uita nicicând că nu m-ai iubit. 

S-a uitat prelung la frumuseţea ei, a privit în 
prăpăstiile întunecate din ochii ei. Ultimele sale cuvinte 
au fost tăioase, căci era vina lui. 

— Şi că nu ai limbă. 

A făcut un salt, dărâmând-o la pământ. Ea a gemut 
scurt. lfritul din ea a ieşit la suprafaţă, iar el a 
împlântat pumnalul în carnea acelei creaturi. Oţelul 
salinilor, ca să fie sigur că nu va reînvia în veci. 

Ştiuse că nu era ea în clipa în care-i vorbise cu 
glasul pe care nu-l va mai auzi niciodată, dar tot 
pierduse timp valoros. Dorul îl făcuse, în mod egoist, 
să lungească dialogul. Dorinţa de a înţelege, de a 
închide, în cele din urmă, acea rană deschisă. 

Era prima oară când un ifrit îi arătase un chip, dar 
nu avea vreme să se gândească la asta. S-a ridicat, 
respirând tremurat. Exact atunci, ceva lipicios i s-a 
încolăcit în jurul gleznei şi l-a târât în râpa abruptă, iar 
urletele lui s-au înecat în umbre. 

Zafira şi-a revenit în întuneric. 

Stătea cu spatele lipit de un zid rece. Cătuşele de 
metal îi imobilizau încheieturile şi-i rodeau oasele. 
Braţele îi erau întinse şi răstignite în lături. La fel şi 
picioarele: cineva i le ţintuise într-o poziție 
stânjenitoare. Când a încercat să-şi mişte umerii, a 
auzit protestul lanțurilor ce i se împotriveau. 

Durerea îi stăpânea toate emoţiile. Din cauza 
braţelor o dureau pieptul, gâtul, pielea. Felul în care-i 
fuseseră imobilizate picioarele o făcea să simtă o 
durere aprigă în interiorul coapselor. 

Greutatea familiară a arcului dispăruse, iar 
prezenţa jambiyei la brâu era o glumă crudă acum, 
când mâinile ei deveniseră inutile. 

O pală stătută de vânt i-a atins pielea, apoi 
hârşâitul unui chibrit a rupt tăcerea. Zafira şi-a fixat 
privirea asupra micii flăcări care tremura. Izul de sulf 
umpluse aerul. 

O lumină mică i-a permis Zafirei să observe 
detaliile camerei dreptunghiulare în care fusese 
închisă. Era în mijlocul unei perete lung. Vizavi de ea 
era un scaun suficient de mare ca să poată fi numit 
tron, făcut din lemn negru şi lucios şi decorat cu argint 
tern. Era pustiu. 

Un val de aer, laa - inima ei s-a oprit -, de întuneric 
a trecut şoptind pe lângă ea şi s-a întrupat în faţa ei 
într-un vârtej de cerneală, transformându-se într-un 
bărbat aflat în faţa tronului. Un rege, încoronat printre 
umbre. 

Acesta a luat loc, scrutând-o cu ochii lui de 
chihlimbar. 

— Te-ai răzgândit, inima te-a trădat? a-ntrebat 
Zafira răguşit. Ya laa, am uitat că nu ai aşa ceva. 

Singurele creaturi despre care ştia că nu au inimă 
erau ifriţii. Dar ifriţii trebuiau să primească ordine. Nu 
erau atât de inteligenţi. Atât de antici. 

— Atât de nefericită, a zis Umbra, trăgând de 
cuvinte. 

Fata a ridicat din sprânceană, mândră că n-a dat 
înapoi în faţa privirii lui curioase. 

— Nu sunt într-o situaţie tocmai fericită. 

Chipul Umbrei s-a luminat, amuzat. 

— Corect. Ţi-e sete, azizi? 

O fată s-a materializat la dreapta lui. Era imaginea 
frumuseţii din Arawiya - piele întunecată, ochi negri, 
rotunjimile moi ale unor buze purpurii. Purta o rochie 
albastră şi o eşarfă portocalie în jurul gâtului subţire. A 
luat într-o mână o carafă tulbure de apă şi un pahar în 
cealaltă mână. Zafira nu şi-a ascuns uimirea. 

— Relaxează-te. E ifrită, a liniştit-o el. Nu mai 
suportam să-i văd schimbându-se la chip o dată la 
câteva minute, aşa că - a aruncat o privire spre fată - 
le-am modificat felul de-a fi. 

— Ce vrei de la mine? a mârâit Zafira, ignorând-o 
pe fată. Ifrit. Sau ce-o fi fost ea. 

— Ţi-am spus ce vreau, a zis el, înclinând din cap. 

— Deci ai decis să mă înlănţui înainte să accept 
târgul? 

Spera să nu vină ceilalţi după ea. Spera să nu vină 
Nasir. 

— Ah, ai refuzat deja. Acum nu mai eşti în poziţia 
de a negocia. 

l-a luat fetei paharul din mână. 

— Şi tu erai odinioară ca paharul ăsta - rece, gol, 
plină de nerăbdare să te umpli de viaţă şi entuziasm. 

A făcut un gest spre fată, indicându-i să umple 
paharul. 

— După ce am aflat ce eşti, te-am chemat din 
ţinutul Arz. l-am şoptit tatălui tău. Te-am transformat 
în busola precisă care ai devenit apoi. Am creat ceva 
din nimic. Dar sunt un om răbdător, iar întunericul e 
etern. Dacă nu poţi face ceea ce-ţi cer, după tot ce am 
făcut eu pentru tine, azizi, a spus el şi s-a oprit, 

trecându-şi limba peste buze, eu nu am nimic de 
pierdut. 

Umbra a lăsat paharul să cadă. 

Zafira a tresărit când acesta s-a spart, împrăştiind 
cioburi şi băltoace de apă pe pământul arămiu. 

La fel ca cioburile inimii sale, risipite în lumea 
umbrelor. 


So 
KS 


Mai târziu, mult mai târziu, Umbra s-a întors. 
Înainte de a deschide ochii, Zafira i-a simțit degetele 
prinzând-o de bărbie, blând şi rece. Fiecare părticică a 
sa a devenit conştientă de prezenţa degetelor lui, iar 
pulsul ei trădător a accelerat când bărbatul şi-a trecut 
degetul mare peste obrazul ei. 

Tensiunea din braţe şi picioare îi înceţoşa mintea. 
Ar fi făcut orice pentru un moment de libertate. Voia să 
fie găsită de ceilalţi. Wu. Nu voia să-i vadă jupuiţi de vii. 

Dar n-o puteau găsi. Fără ea, erau ca nişte orbi în 
mijlocul haitei de lupi. 

— Dă-mi drumul, a murmurat ea. 

— Ai avut la dispoziţie toată noaptea ca să te 
gândeşti. O să-mi aduci Jawaratul? 

Vocea îi era la fel de blândă ca atingerea, iar fata 
s-a întrebat cum putea fi atât de crud cineva atât de 
frumos. 

Aproape că a spus da. 

— Te voi ucide. 

El a râs leneş şi moale. 

— Moartea e pentru proşti, azizi întunericul e 
indestructibil, etern, nelimitat de graniţele umane. 
Armele tale nu-mi pot face rău. 

Să defineşti înseamnă să limitezi. 

— Plănuieşti asta de ani întregi, a spus ea când şi-a 
dat seama de acest lucru. De când m-am întors pentru 
prima oară din Arz. 

De când murise sultana. Înainte să moară Baba. 
Înainte ca Umm să-şi piardă minţile. 

Cine era omul acesta? 

— Vrăjitoarea Argintie, a murmurat ea. 

Ce rol avea aceasta în toată povestea? 

— O femeie foarte frumoasă, nu-i aşa? a spus el, 
scufundându-se în scaun. Era de neclintit în misiunea 
ei, dar nu avea parte de iubire. Era singură în căutarea 
ei. Mi-am întins capcanele şi am fermecat-o din vorbe 
şi, în curând, răbdarea mi-a fost răsplătită. Cu sultanul 
Arawiyei, în schimb, a fost destul de simplu, după ce a 
primit medalionul pe care-l adoră mai mult decât îşi 
iubeşte propriul fiu. 

Nu avea parte de iubire. Revelația i-a făcut sângele 
să vibreze. 

l-a adresat următoarea întrebare. 

— De ce - de ce ai nevoie de Jawarat ca să 
stăpâneşti o insulă întreagă? 

— Sharr creşte necontrolat. Crezi că-mi doresc ca 
Arzul să înghită Arawiya? 

S-a lăsat pe spate în scaun. Tatuajul i-a sclipit. 

Minţea. Insula Sharr era pământ; nu trebuia să-i 
amenințe cu o armată de copaci. 

— Nu sunt destul de nebun să-mi doresc 
distrugerea, azizi. Îmi doresc doar ordine în toate cele, 
iar marile victorii se obţin prin sacrificii. 

— Deci eşti ca oricare alt criminal - foloseşti dum 
sihr ca să-ţi subjugi insula Sharr. 

El a înclinat din cap şi un licăr i-a străbătut ochii de 

chihlimbar. 

— N-ai citit despre mine în cărţile tale? Despre cel 
care stăpâneşte magia fără să folosească sângele? 
Găseşte un recipient pentru magie şi-ţi va aparţine 
fără să plăteşti vreun preţ pentru ea. M-am săturat să 
împrumut, m-am săturat de limitările unei afinități, 
chiar dacă am la dispoziţie mai multe. De ce să rămâi 
mânuitor al magiei, când poţi fi recipient? 

N-ai citit despre mine în cărțile tale? Despre omul 
care luase în stăpânire magia ca nimeni altcineva. 
Despre omul care stăpânea dum sihrul, aproape la fel 
de puternic ca Surorile însele. 

Zafira ştia cine era Umbra. 

Ştia de ce nu-i bate inima, de ce vârfurile alungite 
ale urechilor de safin se iţeau pe deasupra turbanului 
său. Pe jumătate ifrit, pe jumătate safin. 

Leul Nopţii. 

În cele din urmă, ceea ce-l trăgea după sine pe 
Nasir s-a oprit, dar el pierduse deja orice reper: timpul, 
locul, pe Vânătoreasă. Dacă înainte bâjbâia, acum era 
de-adevăratelea pierdut. 

Planta agăţătoare din jurul piciorului său s-a retras 
şerpuind în umbre. Laa - acesta era întunericul 
absolut. Teama îi înceţoşa vederea. 

S-a ridicat în picioare, îndreptându-şi hainele. A 
încercat să nu se gândească la ifritul care luase chipul 
lui Kulsum. A încercat să nu se gândească la felul în 
care-l schimba insula Sharr. La felul în care-l făcea mai 
slab. 

Nu mai e fata aceea neştiutoare care a pus piciorul 

pe insula aceasta. 

— Ne _ hrănim cu minciuni atunci când inimile 
noastre sunt hămesite. 

Nasir a încremenit când a auzit acest glas solemn. 
Ce fel de monstru ar putea trăi pe aceste tărâmuri 
întunecate? 

— Aceia dintre noi care au inimă, poate, a zis el, 
întorcându-se încet. Arată-te, creatură. 

— Ţi-e teamă de mine, Prinţe, a spus din nou 
vocea, cu inflexiuni secerate de un fel de amuzament. 

Era un glas cu siguranţă feminin. 

Nasir s-a retras. 

— Nu mi-e teamă de nimic. 

Glasul a râs, şuierând a moarte. 

— Ce eşti? a-ntrebat el. 

— Unul dintre numeroasele suflete captive pe 
insula asta, a mârâit vocea. Nu toate la fel de rele ca 
tine. 

Nasir n-a negat faptul că era un om rău. 

A simţit atingerea acelui lucru care i se încolăcise 
în jurul gleznei şi şi-a dat seama că, de fapt, erau mai 
multe. Tentacule? Înainte să mai apuce să-ntrebe ceva, 
câteva pietre au căzut în dreapta sa, făcându-l să se 
răsucească. 

Praful s-a aşezat şi lumina cenuşie a pătruns din 
lumea de afară. În faţa ochilor lui se întindea un palat, 
o clădire masivă de umbre şi piatră. Câteva cupole 
negre sclipeau sub razele lunii acoperite de nori. 

— Corectează dezechilibrul.  Adu-ne lumina. 
Distruge-ne, ca să ne putem odihni în pace. 

A păşit pe o potecă de piatră şi şi-a strecurat 
busola la loc în buzunar. S-a întors încet şi a descoperit 
că acum poate rosti cu mai multă uşurinţă decât 


421 


înainte un anumit cuvânt: 
— Shukrun. 


Capitolul 70 


— Eşti Leul Nopţii, a spus Zafira într-o suflare, 
simțind că voinţa o părăseşte. 

Nu-şi mai putea găsi forţa de a rezista şi a 
alunecat, cu lanţurile zornăind. 

El a surâs cu ochi reci, de culoarea chihlimbarului. 
Ochii unui leu, şi-a dat ea seama. 

Acesta era stăpânul pe care Benyamin fusese prea 
laş să-l dezvăluie. Aceasta era creatura căreia i se 
supunea insula Sharr. Acesta era motivul pentru 
schimbarea sultanului. De ce nu era mort? 

Respiră. Gândeşte. 

Dacă, printr-o minune, ar fi scăpat din ghearele 
Umbrei - ale Leu/ui -, n-ar fi avut unde să se ducă. 
Dacă ar fi găsit Jawaratul, el i l-ar fi smuls din mâini. 
Dacă ar fi dat greş intenţionat, ar fi trimis pe cineva pe 
urmele familiei ei. 

Dacă Zafira ar muri, nimeni nu i-ar simţi lipsa. 
Nimeni n-ar fi în stare să mai găsească Jawaratul. 
Moartea ei ar fi un sacrificiu. 

— N-ai putut niciodată să-ţi păstrezi gândurile 
pentru tine, a spus Leul nopţii şi a izbucnit în râs. Azizi, 
mie mi-ar fi dor de tine. 

Fata i-a scuipat la picioare. 

— Lui i-ar fi dor de tine. 

Zăvorul unei uşi s-a închis în tăcerea grea, iar 
Zafira s-a uitat dincolo de zăbrele, dincolo de covor şi 
de pernele de pe jos, zărind un bărbat. Păşea apăsat 
pe podeaua arămie, iar Zafira ştia că are degetul mare 

al şosetei deşirat. Bărbatul şi-a sprijinit de zid tabarul 
îndrăgit şi a zâmbit. 

Deen. 

— Îmi arăţi acelaşi mort de două ori? Va trebui să 
te străduieşti mai mult, a spus lent Zafira, sperând că 
el nu va remarca pulsul ei haotic. 

— Zafira? 

Glasul acela. Ifriții nu puteau împrumuta darul 
vorbirii. 

Fata a simțit atingerea aerului rece din Demenhur, 
confortul cunoscut al mantiei, căldura surâsului lui, 
fiorul râsului Yasminei. Soarele din buclele lui şi 
degetul mic încolăcit liniştitor peste degetul ei. 

— De ce nu poţi rămâne mort? a şoptit ea. 

— Nu sunt surd, să ştii, a spus creatura. 

Zafira simţea cum i se topeşte toată hotărârea. 

— Dar nici adevărat nu eşti. 

S-a uitat prelung la Leu, incapabilă să-şi mute 
privirea în timp ce el îi citea trăsăturile. In timp ce-şi 
dădea seama cât de aproape era fata să-şi piardă 
minţile, în ciuda vorbelor ei îndrăzneţe. 

— Vom vedea cât e de adevărat. 


A 
KS 


O uşă de fier forjat cu o arcadă alungită marca 
intrarea în palat. Nasir s-a ascuns sub tufişurile de 
lângă clădire şi a cercetat aria. Deşi nu a zărit gardieni, 
a auzit zgomotul inconfundabil al sandalelor - patrulele 
îşi făceau rondul. 

La parter erau câteva ferestre mari, toate 
zăvorâte. Şi-a ridicat privirea - acolo. O fereastră era 
deschisă la etajul al doilea, alta la cel de-al treilea, cu 

perdele vaporoase rubinii fluturând în briza uscată. 

S-a strecurat prin frunziş şi a traversat pavajul, 
oprindu-se înaintea zidului întunecat al palatului Briza 
uşoară aducea miros de beţişoare parfumate, 
îmbătător şi senzual. A strâns din dinţi şi a studiat 
zidul, cercetând atent pietrele care se întretăiau şi 
luând aminte la locurile unde i-ar fi putut aluneca 
piciorul. 

Un scrâşnet de sandale i-a întrerupt gândurile. Un 
gardian apăruse de după colţ. 

Chipul gardianului a fost străbătut de un val de 
panică înainte ca Nasir să-i spintece gâtul cu pumnalul. 
A mormăit şi s-a prăbuşit la pământ, cu sângele 
ţâşnindu-i întunecat. Nu era om, era ifrit. 

Nasir l-a prins pe ifrit de braţe şi a tras cadavrul în 
tufe, dar un țipăt l-a oprit. l-a sfâşiat pieptul. 

Ţipătul ei. 

Kharra. A lăsat cadavrul acolo unde era - la naiba 
cu camuflajul - şi s-a repezit la zid. Piciorul i-a alunecat 
de două ori pe piatra veche. De-abia a apucat să 
respire când a ajuns la pervaz şi a sărit pe fereastra 
neagră de la al doilea nivel. Teama îl răscolea pe 
interior. 

Un covor grandios i se întindea sub tălpi, iar aerul 
era plin de miros de agar, şofran şi santal. Un dormitor. 
Deşi nu vedea nimic, combinaţia îl făcea să se 
gândească la foşnet de haine şi murmur de voci. Gâtul 
i s-a înfierbântat. 

Vânătoreasa - Zafira - a ţipat din nou. 

A urmat sunetul scâncetelor ei de-a lungul 
camerei. Ceea ce-o obliga să scoată un asemenea 
zgomot nu era floare la ureche, căci Zafira nu era 
slabă. 

A deschis uşa şi a intrat într-un balcon ce dădea 
spre un foaier pustiu. Un majlis răsfirat, în nuanţe de 
purpuriu şi violet. Două ceşti de qahwa erau aşezate 
pe măsuţa din centru, una mânjită de zaț, cealaltă 
plină şi de mult timp răcită. 

Scările ce coborau din balcon se terminau la majlis, 
care dădea direct spre coridorul întunecat de unde se 
auzeau ţipetele şi scâncetele. Dintr-acolo se auzea 
zgomotul. Inspirând iute, Nasir a sărit de pe balustrada 
balconului şi a aterizat pe vine lângă intrarea 
coridorului. A resimţit impactul ca pe un fulger în falcă. 

S-a oprit la intrarea întunecată. Răsuflarea i-a 
tremurat. 

Un strigăt l-a împins în faţă, l-a făcut captiv, ca un 
coşmar. | s-a făcut imediat teamă. Şoaptele îi 
bombardau simţurile, iar el a scrâşnit din dinţi în faţa 
rugăminţilor acestora. Erau aceleaşi şoapte pe care le 
auzise odată, când atinsese medalionul de la gâtul lui 
Ghameg. Cele care-l chemau din prăpăstiile insulei 
Sharr. 

Rimaal. Oare aveau legătură între ele? 

Era pe cale să-l întâlnească pe stăpânul insulei 
Sharr. Cel despre care Benyamin spunea că-i 
controlează tatăl. 

Cu un clinchet uşor, Nasir şi-a scos pumnalul din 
mănuşă. Transpiraţia îi scălda ceafa, scalpul. Simțea 
cum se descurajează. 

Băiat prostuț, ţi-e frică de întuneric. 

De ce anume ţi-e teamă? îl întrebase odinioară 
Kulsum, la câteva zile după moartea mamei lui Atunci 
nu ştiuse ce să-i răspundă. Nu-i era teamă nici măcar 
de tatăl lui, care-i luase totul, în afară de viaţa pe care 
Nasir n-o preţuise niciodată: viaţa lui. 

Îi era teamă de întuneric, căci nu putea vedea. 
Pentru că în beznă mereu alertul hashashin era orb, iar 
teama îi înăbuşea, pe rând, toate simţurile. 

Suspinele ei şi lumina difuză de la capătul holului îl 
ademeneau. A ajuns la intrarea într-o încăpere 
înconjurată de şoapte şi umbre. 

El a văzut-o primul. Zafira. 

Trupul ei prelung era înlănţuit de zidul cenușiu. Se 
uita fix la un ifrit aflat la picioarele ei şi se zbătea în 
lanţuri, implorându-l să se oprească. Qif, gif, qif”. 

l-a fixat chipul cu privirea. Era frântă şi 
neajutorată. Cunoştea şi el durerea aceea care ar fi 
putut îneca un întreg oraş sub nisipuri. Cunoştea 
expresia, senzaţia aceea. De a privi cum suferă un om 
iubit. De a şti că ai fi putut face atât de multe, dar 
acum nimic. 

Era senzaţia care l-a făcut să renunţe la orice fel 
de sentiment omenesc. 

Toate gândurile raţionale i s-au evaporat. Furia l-a 
străbătut ca un val, pulsându-i în degete. Furia că fata 
suferea, aşa cum suferise el. Furie că o durea. 

— Las-o în pace, a zis Prinţul Morţii într-o şoaptă, 
iar camera a încremenit. 

Zafira a ridicat capul, pierzându-şi şi recăpătându- 
şi concentrarea din privire. Nu mai avea fermitate, 
hotărâre.  Sclipirea aceea dezlănţuită pe care el 
ajunsese s-o iubească. Un sunet - un urlet - s-a auzit 
dinspre el şi din jurul lui, în acelaşi timp. 

Vederea i s-a întunecat când umbrele l-au năpădit 
dintr-odată. 

Laa. Când umbrele au ieşit valvâărtej din el. 

Nişte bătăi rare din palme au spart tăcerea. Nasir 
şi-a înăbuşit o răsuflare, iar umbrele s-au retras. 
Lumea şi-a revenit, recâştigându-şi claritatea. 

— Ah, Prinţe. Convenabil pentru băiatul obişnuit cu 
întunericul, nu? a zis omul din faţa lui. 

Chipul lui avea o lumină tânără şi aristocrată, dar 
ochii îi erau străvechi Şi straniu de familiari. Nasir nu 
înţelegea niciun cuvânt. 

— Ce ai făcut? l-a întrebat. 

Stătea în genunchi, ca un ţăran de rând. 

— N-am făcut nimic. 

Nasir s-a holbat la mâinile lui, la rotocoalele de 
beznă care se învârtejeau, intrându-i şi ieşindu-i din 
palme. La fel ca acelea despre care ştia că există în 
inima lui întunecată. A simţit ceva strecurându-i-se sub 
piele, urcându-i prin vene. A încercat să-şi calmeze 
această senzaţie. 

Încerca s-o calmeze de când pusese piciorul pe 
Sharr. Fusese doar prea laş ca să recunoască. 

— Nasir! a strigat Zafira. 

El a ridicat capul. Prima dată când îl striga pe 
nume şi nici măcar nu se uita la el. 

În jurul încheieturilor avea cătuşe de oţel. Nasir a 
fost luat pe sus, ca şi cum ar fi fost un sac. Ceva i-a 
spus că trebuie să se lupte. Să se zbată. Să-ncerce să 
se elibereze. Dar întunericul, umbrele. Exact lucrurile 
de care se temea. 

Se transformase în acestea. 

Asta era afinitatea lui. Motivul pentru care vederea 
i se întuneca de fiecare dată când îşi pierdea controlul. 
Putea mânui întunericul ca şi cum acesta i-ar fi 


427 


aparţinut. Pocnetul unui zăvor i-a răsunat din urechi. 
Apoi s-a trezit atârnat pe perete lângă ea, cu umbrele 
prelingându-se din el. 

Întunericul e destinul meu. Tatăl său avusese 
dreptate. 

Curgea ca fumul din degetele sale, din buze, când 
expira, din e/. 

Ochii i-au căzut asupra ifritului aflat pe pământ, 
uluit că vede un chip, o formă. De parcă acea creatură 
ar fi fost în întregime umană. Era demenhunul. Deen. 
Trunchiul îi era brăzdat de săgețile ei albe, iar 
întunericul îi izvora din răni - singurul semn că era ifrit. 
Nasir cunoştea sângele şi tortura ca pe propriul 
buzunar, dar în timp ce Zafira trăgea de lanţuri şi le 
implora să înceteze, a simţit că este atât de neajutorat, 
încât îşi poate pierde minţile. 

— S-au schimbat puţin planurile, a zis bărbatul, 
studiindu-l pe Nasir. 

A făcut un gest spre ifritul însângerat. 

— Curăţaţi-l. S-ar putea să mai am nevoie de el. 

Pe fundalul ţipetelor ei şi al gemetelor creaturii, doi 
alţi ifriţi l-au luat de-acolo pe cel întins pe jos. 

— Te transformi în teamă, Prinţe, a spus bărbatul. 

Nasir s-a holbat paralizat. Dăduse greş. Dăduse 
greş ca o potaie ce era. Dăduse greş ca un băieţel fără 
creier, aşa cum îl credea tatăl său. Tatăl său, care era 
probabil controlat de omul din faţa lui, dar care avea 
dreptate în multe privinţe. 

Părul ei negru începea să se despletească, ca un 
şarpe încolăcindu-se în jurul ei. Braţele i se înroşiseră, 
iar inelul i se legăna în ritm cu răsuflarea întretăiată. 

— Vânătoreaso, a spus el şi ceva s-a frânt în vidul 
unde ar fi trebuit să-i fie inima. Nu e real. 

Ea a şuierat scurt. Nasir îşi dădea seama de 
cuvântul pe care ea îl repeta la infinit. Deen. Deen. 
Deen. 

— Zafira, a spus el, incapabil de a savura clipa în 
care i-a rostit numele cu voce tare, pentru prima dată. 

Ea a încremenit şi s-a uitat la el. Ochii îi erau ca 
nişte cioburi gemene de gheaţă plângătoare. 

— Nu e real, a repetat el, dar vorbele i-au tremurat 
pe limbă. 

Spiralele de întuneric care ieşeau din el erau 
foarte, foarte reale. 

— Cine eşti tu să spui ce e real şi ce nu e? a- 
ntrebat bărbatul. 

Nasir şi-a mutat privirea asupra lui. Era 
înveşmântat în întuneric. Vorbele însele i se întrupau 
din întuneric. Era întunericul încarnat. 

— Când propria ta mamă are suficiente secrete cât 
să te îngenuncheze? 

Nasir înţelegea doar jumătate din ceea ce-i spunea 
omul acela. Cealaltă jumătate se ascundeam spatele 
întunericului care se scurgea din el. 

Vânătoreasa a început să semene cu ea însăşi 
când a spus, oftând: 

— Incetează cu enigmele, Leule. 

— De dragul tău, azizi, a zâmbit el. 

Nasir a încremenit dintr-odată. Omul şi-a aţintit 
ochii de chihlimbar asupra lui. j 

E viu. Acesta a fost primul lui gând. /n tot acest 
timp a fost viu. Şi-a amintit de spusele lui Benyamin, 
care vorbise despre întunericul ce-l bântuia pe 
Ghameqg, iar Nasir a priceput familiaritatea din acei 
ochi. 

Se uitase în ei ori de câte ori îşi privise tatăl. 

Nu era de mirare că Ghameg ştia despre Benyamin 
şi Kifah. 

— Aduceţi-mi un cuţit, a murmurat Leul Nopţii. 

Dar când a studiat privirea de neclintit a lui Nasir, 
a zâmbit, iar umbrele s-au agitat, entuziasmate. 

— Laa, aduceţi-mi vătraiul. Vânătoreasa trebuie să 
afle că-mi ţin promisiunile. 

Oricât de mult şi-ar fi dorit ca prinţul să nu vină, 
Zafira nu şi-a putut reprima o tresărire de euforie când 
l-a văzut apărând. Acum era mai puţin singură, mai 
puţin rătăcită. Chiar dacă era legat alături de ea. 
Expirând umbre. 

— Îmi vei aduce Jawaratul, azizi? a-ntrebat-o Leul 
cu o şoaptă uşoară. 

Ea şi-a încleştat dinţii, iar el i-a citit intenţiile cât se 
poate de clar. 

Un ifrit i-a adus vătraiul, o tijă neagră, de oţel. Leul 
l-a luat în palma sa şi şi-a aţintit privirea asupra lui 
Nasir. 

lar Zafira a văzut cum prinţul cel indiferent se 
pierde cu firea. l-a zărit fisurile din ochii cenuşii, un 
tremur ce i-a străbătut buzele întredeschise. Umbrele i 
s-au prelins din siluetă şi un sunet nemaiauzit i-a 
zburat de pe buze. 

Un țipăt. 

Un țipăt. 

Fata nu pricepea. Nici măcar când Leul a vârât 
vătraiul în foc şi a rostit un singur cuvânt: 

— jalnic. 

Nasir a tresăltat. Prinţul moştenitor, care şi-a 

spălat mâinile de sânge ca şi cum s-ar fi curăţat de 
funingine, a tresăltat. A început să gâfâie şi s-a făcut 
mic când a auzit zgomotul băţului de metal vuind în 
aerul uscat. 

Cicatricele de pe spate. 

Acea tortură fără sens. Acel cuvânt umilitor. 

— N-o face, a spus Zafira. 

S-a înecat cu această vorbă, iar Leul şi-a înclinat 
capul spre ea. Prinţul a încremenit. 

— Te rog. 

— Emoţionant, a zis Leul. Te aşteptai să mă opresc 
doar pentru că eşti politicoasă? 

Fata a simţit fierbinţeala vătraiului apropiindu-se şi 
a auzit geamătul dureros al lui Nasir. Disperarea o 
chinuia, aşa că a cedat. 

— Iţi voi aduce Jawaratul. 

Ar fi făcut orice ca prinţul să se oprească din 
tremurat. 

— Ah, dar nu mi-ar conveni deloc să-mi pun toată 
încrederea într-o muritoare. Lasă-mă să-ţi fac altă 
propunere: până când aduci tu Jawaratul, îl voi ţine 
aici. O să continui şirurile de cicatrice pe care i le-a 
lăsat tatăl lui. 

S-a încruntat, privindu-l pe prinţ. 

— Sau eu am făcut asta? Ce păcat, am început să 
uit. 

Era crud. Era... 

— Ce mai personaj negativ eşti, te joci cu cei 
înlănţuiţi, a zis Zafira, scrâşnind din dinţi. 

Leul a râs uşor, ridicând o mână ca s-o mângâie pe 
obraz şi scoţând-o din minţi când şi-a trecut degetul 
mare peste chipul ei. Nasir îl privea, încremenit lângă 
fată. 

— Ce gură obraznică ai, azizi. Lasă-mă să te învăţ 
s-o educi. 

Apoi Leul Nopţii i-a tras deoparte gulerul lui Nasir şi 
a lipit vătraiul de pielea acestuia. 


So 
od 


Nasir 

simţea 

că se dezintegrează. 

A strâns din dinţi ca să nu urle. Sunetul care i-a 
urcat în gâtlej venea dintr-o vreme de demult, dintr-un 
palat îndepărtat. 

Şocul se preschimba în durere, care se preschimba 
în teamă. Durerea nu însemna nimic. O reacţie la o 
intruziune, o emoție instinctivă care-l făcea să-i 
răspundă. 

Dar el era Prinţul Morţii. 

Pentru el, durerea era întotdeauna limitată la 
graniţele inimii sale. În memoria sa, în fiecare cicatrice 
dezvelită. De 48 de ori. 

Azi urma cea de-a 49-a. 

Şi apoi nu s-a mai putut stăpâni - a izbucnit în 
suspine. 

A scrâşnit din dinţi şi şi-a muşcat limba până când 
a scuipat sânge arămiu, împletit cu lacrimile care i se 
prelingeau pe bărbie şi îi luceau în ochi. Se topea în 
întunericul care izvora dinei. 

Pentru că-şi amintea la nesfârşit. De 48 de ori. 

— Încetează! a strigat fata. 

Kulsum. Mama lui. Vânătoreasa. Zafira. 

Lanţurile fetei zornăiau, iar ea implora. Dar se 
terminase, nu-i aşa? Vătraiul fusese lăsat lângă el, 

strălucind în lumina focului. La fel ca în precedentele 
48 de ocazii. 

Fumul i se ridica din piele, iar mirosul cărnii arse îi 
asalta simţurile, reamintindu-i. Convenabil, de vreme 
ce nu mai avea de mult timp carne pe spinare. 

Nasir s-a zbătut în lanţuri. Vârtejuri întunecate i se 
scurgeau din trup, ca şi cum s-ar fi transformat el 
însuşi într-o umbră. 

Leul n-a făcut decât să râdă. Leul Nopţii, care încă 
trăia. 

Nasir s-a luptat să rămână lucid. Durerea nu 
înseamnă nimic. Durerea e o reacţie. S-a gândit la 
medalionul de la gâtul sultanului. Leul care-l fixa cu 
privirea ori de câte ori tatăl său îl ridiculiza. Il rănea. 

Vătraiul acela îi atinsese spinarea în repetate 
rânduri. La început urlase. Apoi îşi muşcase limba până 
când sângerase. 

Ar fi suportat fiecare lovitură până când trupul i s- 
ar fi înnegrit în întregime, dar a intervenit mama lui. 

O singură dată, o lacrimă neagră pe pielea de pe 
braţul ei pentru care Nasir nu avea să se ierte în veci. 

Mama lui. Pe care suferinţa o copleşise. A cărei 
iubire se întorsese şi se înfipsese ca un pumnal în 
inima ei vie. 

lar apoi Nasir a ucis. Orizonturi însângerate de-a 
curmezişul  gâtlejurilor nevinovaţilor. Suflări finale 
încredințate degetelor sale, când îşi flutura sabia de la 
stânga la dreapta. Nenumărate pene mânjite cu roşu. 
O femeie care-şi alăpta pruncul. Un bărbat care-şi 
înşeua cămila. Owais care scria un papirus. Califul din 
Sarasin în timp ce lua cina cu wazirul său. 

Moarte după moarte după moarte. 

Zâmbetul pe care-l păstrase cu grijă în amintirile 

sale a apărut din nou în spatele pleoapelor închise. 
Tatăl său, înainte ca Leul să-i ia în stăpânire minţile, 
trupul şi sufletul şi să-l transforme într-un monstru. 

Înainte să-l transforme pe Nasir într-un monstru. 

Leul a plesnit din buze, studiindu-l îndelung. 

— Nu e nimeni care să te protejeze, nu-i aşa? Nu-ţi 
face griji, aproape a venit momentul pentru reuniunea 
noastră de familie. 

Nasir inspira şi expira, tremurând din toate 
încheieturile. Nu-şi putea întoarce chipul pentru a o 
privi. Zafira. Nu-i putea suporta mila din ochi. Eşti slab. 

Vederea i s-a înceţoşat când s-a uitat din nou spre 
Leu, cât a putut de indiferent. Tot Leului trebuia să-i 
mulţumească pentru masca pe care o purta. 

— Tatăl meu a suferit destul în mâinile tale. 

— Ghameq? a-ntrebat Leul. Laa, laa. La fratele tău 
mă refeream. 

Nasir a strâns din dinţi, simțind în gură gustul 
metalic al sângelui. 

— Nu am niciun frate. 

— Ba eu îmi amintesc că ai. 

Să săturase să fie o jucărie. Se săturase să fie 
şoricelul din fălcile leului. 

— Înghite-ţi minciunile, Leule. Ghameg nu a avut 
decât un fiu. 

Nasir era sigur de asta, la fel de sigur ca de 
vârtejurile de întuneric care i se ţeseau din degete. La 
fel de sigur ca de arsura de sub claviculă. 

El însuşi era întuneric. Plutea în deşert, pierdut în 
sine. 

— Poate. 

Leul şi-a înclinat capul, savurând clipa. 

— Dar mama ta a avut doi. 


434 


Trei siluete au apărut de pe coridor. Doi ifriţi, un 
singur om. Omul avea buzele pline de sânge. Braţele 
musculoase îi sclipeau asudate, iar părul lui auriu ieşea 
în evidenţă ca o flacără. Nişte plete pe care Nasir nu le 
văzuse vreodată fără turban. 

Un turban care ascunsese vârfurile alungite ale 
urechilor sale. 

A zâmbit timid, iar inima lui Nasir s-a făcut zob din 
nou. 

— Pace ţie, frăţioare, a spus Altair. 

Zafira ştia că prinţul e un criminal. Un ucigaş. Cel 
mai mare hashashin al Arawiyei. 

Nu ştia că poate plânge. 

Voia să-l sfâşie pe Leu cu mâinile goale, dar nu 
putea să facă altceva decât să-l implore. Să-i promită 
Jawaratul. Să blesteme cătuşele care o ţintuiau în loc. 

Apoi totul s-a terminat. Lui Nasir i s-au desfăcut 
reverele robei, dând la iveală pielea arămie şi 
cicatricea nouă, întinsă pe tot sufletul lui. Zafira s-a 
holbat la rană, la carnea băşicată. Ochii ei ardeau cu 
mânia strânsă într-o mie de furtuni. 

Nasir a ridicat capul şi a vorbit aşa cum făcea 
întotdeauna. Dar ea a observat diferenţa. În glasul lui 
frânt, în tremurul gurii şi-n privirea cenuşie bântuită. 

Altair şi-a mutat ochii de la Leu la vătrai şi la 
gulerul lui Nasir. Furia rece i se aşternuse peste 
trăsături, iar fata l-a văzut pentru prima oară pe mult 
preţuitul general al Arawiyei. Fratele lui Nasir. Nu-şi 
imaginase niciodată că ei doi pot fi rude de sânge. 

Leul îl privea pe Altair cu o expresie pe care fata n- 

o putea desluşi. 

— Omorâţi-l. 

Nasir a şuierat. Zafira s-a sufocat. 

— Haide, Leule. De-abia ne-am cunoscut. Nu-mi 
oferi şi mie o porţie de tortură? a spus lent Altair, iar 
Zafira s-a întrebat dacă acesta este felul în care îşi ţine 
el emoţiile în frâu. 

Ifritul de lângă el s-a oprit, uluit, iar Leul a oftat 
îngândurat. Altair a zâmbit. 

— Sunt aici pentru domniţa mea aflată la 
ananghie. Nu mor deocamdată. 

— Nu sunt domniţa ta şi nici la ananghie nu sunt, a 
şuierat Zafira. 

A rămas surprinsă când a simţit înţepătura de 
emoție provocată de privirea lui îi fusese dor de el. 

— Cine a spus că tu eşti domniţa mea? a-ntrebat 
el, făcându-i cu ochiul lui Nasir. 

Furia îi strâmba în continuare gura. Prinţul n-a 
reacţionat, dar ochii i s-au luminat şi a zâmbit 
imperceptibil. 

— E un clovn şi mai mare în persoană, a spus Leul. 
Yalla. Omorâţi-l. 

Dacă Leul ar fi dorit într-adevăr ca Altair să moară, 
nu trebuia decât să mişte din încheietură. Să-l 
încolăcească în umbre şi să-l sufoce. Confuzia s-a 
răspândit în trupul chinuit de durere al Zafirei. 

Cei doi ifriţi care-l ţineau pe Altair i-au dat drumul 
şi şi-au scos săbiile. Altair şi-a tras braţele în spate şi 
şi-a scos iataganele. Cântecul oţelului era o adevărată 
muzică pentru urechile ei. Ifriţii au sărit la atac. 

Altair n-a şovăit, luptându-se cu ambii ifriţi în 
acelaşi timp. Zafira s-a întrebat oare cine era un 
luptător mai bun: Nasir sau Altair. S-a întrebat cine-l 


436 


ucisese pe Deen: Nasir sau Altair. Generalul a scos un 
urlet, răspunzând urletului unuia dintre ifriţi. 

Degetele Leului s-au încordat în unghiuri stranii. 

— Altair! a strigat Nasir răguşit, agitat la vederea 
Leului, care lansase un torent de întuneric. 

Nu, săgeți de întuneric, spiralate şi tăioase, cu dâre 
de fum rămase în urma lor. 

Altair s-a ferit, iar trei săgeți de umbră l-au țintuit 
pe unul dintre ifriţi de zid. Celelalte săgeți au 
înconjurat creatura moartă cu şuierături şi bufnituri. 
Altair a continuat să lupte cu celălalt ifrit şi, în ciuda 
durerii, Zafira şi-a dat seama că generalul amână 
intenţionat uciderea creaturii. Leul n-a mai făcut nicio 
mişcare ofensivă, observând totul cu o privire 
detaşată. 

— Trage de timp, a murmurat Nasir. 

Încă două siluete au dat năvală pe coridorul 
întunecat: Kifah şi Benyamin, încruntaţi şi înarmaţi 
Zafirei i-a venit să râdă şi să plângă în acelaşi timp. 

Keffiyah imaculată a lui Benyamin îi era încolăcită 
în jurul capului ca un turban. A aruncat în mijlocul 
încăperii o sticluţă care s-a spart, eliberând o ceaţă ce 
le-a provocat crize de tuse. Zafira a auzit glasul 
satinului, grav şi zorit, urmat de râsul moale al Leului. 
Vederea i s-a tulburat şi mintea i-a încetinit. 

Cătuşele care o imobilizau au dispărut. Degetele 
prinţului le mângâiau pe ale sale în timp ce-i desfăcea 
lanţurile de la încheieturi. 

— Cum... 

— Hashashin. Un lanţ sau zece, ne antrenăm să le 
rupem, a spus el încetişor. 

A simţit cum mâinile lui îi alunecă spre talie şi a 
înghiţit în sec. Încleştarea iataganelor lui Altair, 

şuieratul suliţei lui Kifah, strigătele Leului - totul s-a 
estompat odată cu atingerea lui. Palmele prinţului au 
tremurat când a lăsat-o jos. Fata i-a simţit căldura pielii 
şi atingerea degetelor pe pântece. Zgomotul propriei 
inimi - bum, bum, bum. Ochii care i-au căzut asupra 
semnului ei din naştere şi suferinţa lui în timp ce se 
lupta cu un alt val de durere. 

S-a aplecat să-i scoată cătuşele din jurul gleznelor. 

Tot haosul din jur a asaltat-o din nou. 

— Yalla, Vânătoreaso! a strigat Kifah. 

Zafira şi-a tras piciorul drept lângă stângul, 
amândouă amorţite din cauza poziţiei în care fusese 
forţată să stea. A cuprins-o un val de ameţeală şi a 
strâns din dinţi. 

Un ifrit se apropia din stânga ei, iar Nasir a 
spintecat gâtul creaturii. O dâră neagră a pătat 
beregata acesteia înainte de a cădea la pământ. Prinţul 
a vârât pumnalul la loc în mănuşă. 

— Poţi să mergi? a-ntrebat-o el cu bunătate. 

Dar părea distant. 

Fata a încercat să încuviinţeze, să-l urmeze, dar s-a 
împleticit. Nasir s-a răsucit ca s-o sprijine, prinzând-o 
de braţe, iar Zafira i-a simţit răsuflarea întretăiată în 
ureche. Faţa lui era foarte aproape, iar în mintea fetei 
se lăsase o ceaţă groasă. Nu era sigură că durerea era 
cea care îi tulbura vederea. 

Laa. încăperea se întuneca, iar Nasir şi-a privit 
mâinile înfricoşat. 

Leul o fixa cu privirea, iar ei i-a zburat gândul la 
vătrai, în timp ce un alt soi de întuneric o sorbea în 
îmbrăţişarea sa. 


Co 
od 

Nasir nu avea răşină neagră care să-l vindece. Nu 
avea o mamă care să-l oblojească. Era singur, dar 
înţelegea, în cele din urmă, de ce blestemul 
întunericului ieşea la suprafaţă de-abia acum. 
Încercase de multe ori, în timpul puţinelor momente în 
care simţise că-şi pierde controlul, dar nu ajunsese 
niciodată atât de departe. 

Mersese de-a lungul insulei Sharr zile întregi şi nici 
măcar o dată afinitatea sa nu-i străpunsese scutul de 
apărare. 

Până la ea. Demornul acesta palid. Ea îi făcuse asta. 

Ea îi blestemase existenţa cu prezenţa ei. Bătuse 
la inima lui captivă şi-l făcuse să-şi reamintească ce 
însemna să aibă sentimente. Era ca atunci când ifriţii 
ştiau să i-o arate pe Kulsum. La fel şi aceste vârtejuri 
întunecate ştiau să iasă singure la suprafaţă. 

Întunericul a apărut când Nasir a simţit, a 
perceput, a ascultat de glasul emoţiei. Ca acum. S-au 
auzit strigăte, pentru că toată lumea a orbit în mijlocul 
beznei pe care e/o provocase. 

Acea teamă cunoscută şi sufocantă l-a asaltat din 
nou, iar vederea şi forţa de percepţie i s-au topit, 
pentru că nu mai zărea nimic în jur. Era clar că această 
putere - kharra, puterea lui - era asociată cu lucrul de 
care se temea cel mai mult. 

Fata a căzut şi Nasir a prins-o. A luat-o în braţe. Se 
temea de ea. O dorea ca un nebun. 

Şi apoi... 

Într-o beznă absolută, vălul s-a ridicat şi Nasir, în 
ciuda suferinţei, a putut, în cele din urmă să vadă. 

Când Zafira şi-a revenit, inima i s-a oprit brusc - 
Leul, coridorul scăldat în beznă, lanţurile. Vătraiul 
atingând carnea prinţului. Panica i s-a agăţat de piept 
ca o gheară, dar s-a liniştit când a simţit în jur mirosul 
familiar de bazalt al nisipurilor de pe Sharr. 

Scăpase din bârlogul Leului. 

O stâncă uriaşă se înălța în faţa ei. Un pârâu 
curgea în stânga, cu câteva plante mici crescând din 
apă. Briza uscată a insulei Sharr îi mângâia pielea ca o 
binecuvântare. 

Beregata o ardea şi, când s-a ridicat în capul 
oaselor, a simţit cum o doare fiecare oscior. O chingă îi 
zăcea în poală; numai una dintre desăgi reuşise să 
scape din vizuina Leului. 

Prinţul se afla înaintea ei, cu spatele la stâncă. 
Roba îi era deschisă, dar prinsă lejer cu brâul din jurul 
taliei, lăsând la vedere pielea arămie, acoperită de 
straturi întunecate. 

O privea, cu o sclipire distantă în ochi. Ceva 
sfâşiat. 

— Leul. lIfriţii. Unde sunt ceilalţi? a-ntrebat ea 
precaută. 

— Suficient de departe ca să nu mai fiu nevoit să 
te car în brate. 

Vocea îi era oarecum frântă. N-o privea în ochi, iar 
fata a avut dintr-odată senzaţia că este emoţionat. l-a 
studiat pavilionul urechii, rotunjimea micuță care-l 
făcea om, în ciuda sângelui de safin care-i curgea prin 
vene. 

— Eşti grea. 

Dintre toate lucrurile pe care le putea spune. 

— Te aştepţi să-mi cer scuze? a-ntrebat ea. 

Prinţul i-a întins plosca din piele de capră. 
Întunericul îi înghiţise irisurile cenușii. 

— Nu. 

Zafira a băut, şi-a şters gura cu mâneca şi a 
umplut plosca la loc. Când s-a întors, l-a văzut privind 
fix pârâul. 

— Pe mama am îngropat-o lângă un pârâu. De 
fapt, sicriul ei. Nu i-am văzut niciodată cadavrul, a spus 
el. 

Sultana. Era prinţ - trăia şi respira într-o lume 
diferită de a ei. Extravaganţă la fiecare pas, oameni la 
dispoziţia lui. Zafira nu-şi dorise niciodată mai mult 
decât avea, dar acum se întreba cum era oare viaţa 
pentru cineva ca Nasir. 

El a strâns din dinţi şi şi-a tras umărul înapoi, o 
mică reacţie la ceva care trebuie să fi fost foarte 
dureros. Câtă suferinţă putea îndura cineva înainte ca 
o arsură să devină la fel de suportabilă ca o julitură la 
deget? 

Şi-a dat seama că-l putea ajuta. A scotocit prin sac, 
a găsit cutia cu răşină. Şi-a trecut degetul peste capac, 
privindu-l atent pe Nasir. Nu era la fel de pricepută ca 
Lana când venea vorba de vindecare, dar Umm o 
învățase şi pe ea destule. 

El o privea fără nicio vorbă, cu o fisură în ochii 
cenuşii. Dacă s-ar fi întâlnit cu un jinn care împlineşte 
dorinţe, Zafira le-ar fi irosit pe toate ca să-i repare lui 
inima, căci nici măcar Umm nu ştia cum să lecuiască o 
astfel de durere. 

— Trebuie tratată, a zis ea fără să se poată abţine 
şi a scos cutia din desagă. 

El şi-a îndreptat privirea spre borcănelul argintiu, 

dar nu a protestat. Fata a scos mai multe lucruri din 
sac - o cârpă curată, unguente, un balsam făcut din 
miere, o cutiuţă cu săruri de cupru şi o sticluţă cu acid 
tanic. Apoi s-a spălat şi s-a şters pe mâini, după care s- 
a târât spre el. 

Prinţul o privea. Un muşchi îi zvâcnea în obraz şi 
Zafira a simţit cum pulsul i se accelerează. 

— Te doare? a-ntrebat ea blând. 

— Acum nu, a spus el, cu sinceritate. 

A încremenit la apropierea fetei. Răsuflarea i-a 
şovăit când ea şi-a ridicat piciorul, ţintuindu-l între 
coapsele ei. Mâinile prinţului au tremurat, ca şi cum ar 
fi încercat să se stăpânească. Ceruri mari. Zafira nu se 
gândise prea bine la asta, căci altfel ar fi aşteptat să 
vină şi ceilalţi. lar acum simţea cum o lasă picioarele şi 
gura ei era atât de aproape, încât tot ce trebuia să facă 
era să-şi înalțe capul şi să... 

— Te scârbesc? a întrebat Nasir. 

Vorbele au fost rostite atât de încet, încât n-ar fi 
putut să le audă dacă n-ar fi fost atât de aproape. N-ar 
fi putut auzi haosul înăbuşit din miezul acestei simple 
întrebări. 

Zafira a strâns din buze şi s-a gândit la mantia ei. 

— Aş fi ultima persoană care ar avea dreptul să 
judece după aparente. 

El a răspuns cu o jumătate de zâmbet schimonosit. 

— Dar după caracter? 

Fetei i-a luat o clipă să-şi dea seama că Prinţul 
Morţii a făcut un soi de glumă, dar avea privirile prea 
oţelite ca să fie amuzant. Prea multe întrebări şi prea 
puţin spaţiu între ei doi. 

Fata i-a simţit pielea fierbinte atât de aproape. 
Când a întins mâna spre pliurile hainei lui, şi-a justificat 

tremurul degetelor cu oboseala pe care o strânsese în 
oase. A dat țesătura la o parte, iar rana a strălucit în 
lumina fadă de pe Sharr. Şi-a trecut degetele peste 
clavicula lui şi i-a auzit răsuflarea întretăiată, pe lângă 
propria respiraţie accelerată. 

Ce căuta atât de aproape? Sfinte zăpezi, ar fi 
trebuit să-l roage să se întindă. N-ar fi fost nevoită să 
se urce aşa pe el. În mintea ei, Yasmine o privea cu 
sprâncenele ridicate. 

— Nu voiam să vin după tine, a spus el în timp ce 
fata înmuia cârpa în apă rece. Ultima persoană pe care 
am încercat s-o salvez a mai trăit două zile înainte s-o 
îngrop cu propriile mâini înainte să-nvăţ că e mai uşor 
să ucizi. 

— Dar ai venit, a zis ea, voind să-ntrebe pe cine. 

A apăsat cârpa pe pielea prinţului. El a tresărit, iar 
fata l-a prins de umăr ca să-l ţină nemişcat. 

Ceva se schimbase cât timp fusese încătuşat 
alături de ea. Ceva se frânsese definitiv după ce 
vătraiul îi arsese pielea şi umbrele începuseră să i se 
prelingă din vârfurile degetelor. Mânuia întunericul ca 
şi cum i-ar fi aparţinut. 

— Nu voiam să-mi pierd busola. 

În glasul lui era ceva care a împiedicat-o să-şi 
arate colții. El a privit-o lung, studiindu-i chipul cu o 
expresie pe care fata n-o putea desluşi. Ea nu şi-a dat 
seama că se retrăgea în sine, până când el a spus, cu 
blândeţe: 

— Nu ţi-am găsit mantia. 

Privirile li s-au întâlnit. Fata se aştepta să găsească 
o urmă de batjocură în ochii lui cenuşii, pentru că 
nimeni nu putea jeli pierderea unei haine. Dar el era 
serios. 

— Nu mai am nevoie de ea, presupun, a 
recunoscut ea. 

Fusese tovarășa ei cât timp fusese şi întunericul. 
Dar umblase în întregul Sharr fără mantia ei, devenind 
încet una cu insula. Zafira a luat balsamul cu miere. 

— Nu, cred că nu mai ai, a aprobat el, aproape 
surâzând. 

Ea voia să oprească în loc această clipă şi să 
păstreze acest zâmbet, oricât de vag era el. Işi ţinea o 
mână pe umărul lui. Pe cealaltă şi-a dus-o spre pielea 
lui suferindă. 

— Nu te mişca, i-a şoptit. 

La auzul vorbelor ei şi sub atingerea ei, prinţul a 
încremenit. Nici măcar nu mai respira, deşi fata îi 
simţea pulsul bubuitor în degetele sale care-i întindeau 
balsamul pe carnea distrusă. Apropierea o ameţea şi a 
făcut încă un pas în faţă, strângând din dinţi. Mută-ţi 
atenția. 

— Mama a fost vindecătoare. 

— A fost? a-ntrebat Nasir, într-o răsuflare. 

În respiraţia lui se simţea miros de curmale 
zaharisite. 

— Acum e bolnavă, a spus ea surâzând cu tristeţe. 
Îmi dau seama de ironia situaţiei. Ea şi mama lui Deen 
au fost două dintre cele mai bune vindecătoare din 
vestul Demenhurului. Acum una dintre ele e moartă, 
iar cealaltă nu e nici ea foarte departe de asta. 

Fata şi-a înghiţit nodul ce-i urcase brusc în gât. A 
clipit ca să-şi alunge lacrimile din ochi. 

— Cine l-a ucis pe Deen? a-ntrebat ea încet şi s-a 
lăsat pe spate ca să-l privească. 

Trebuia să ştie. Să scape de rana aceea înainte s-o 
roadă şi mai adânc. 

El a inspirat profund şi o fereastră i s-a închis în 
privire. 

— De ce tot întrebi asta? Nu contează care dintre 
noi l-a omorât. Oricum celălalt avea aceeaşi intenţie. 

— Dacă ar fi acum aici, l-ai mai omori? 

O parte din ea s-a frânt când el şi-a lăsat capul în 
jos, o fisură care ar fi fost neînsemnată pentru oricine 
altcineva. Dar pentru el era un semn de înfrângere 
zdrobitoare. Pentru că, spre deosebire de momentul cu 
vătraiul, acum prinţul îşi stăpânea emoţiile în 
întregime. 

— Un monstru va fi întotdeauna subjugat de 
stăpânul său. Chiar dacă stăpânul are la rândul lui un 
stăpân, a zis el. 

— Dar un monstru are putere, a insistat ea. 

Durerea i-a schimonosit trăsăturile. 

— Puterea de a scăpa din lanţuri. Nu eşti tatăl tău, 
nu eşti nici Leul Nopţii, care i-a răpit sufletul. Nu eşti 
suma actelor lui nefaste. 

El a încremenit la auzul vorbelor ei. Zafira nu-şi 
dorea decât ca acest băiat cu suflet distrus să 
priceapă. Cuvintele lui tărăgănate şi grele au fost doar 
o şoaptă aspră: 

— Atunci cine sunt? 

Zafira ştia despre cicatricele lui. Despre teama lui. 
Era un om ca oricare altul: carne ce putea fi biciuită. 
Un om ce putea fi pedepsit şi bătut. Folosit şi apoi 
aruncat. 

— Nasir bin Ghameqg bin Talib min Sarasin, a spus 
ea, în schimb. Prinţul moştenitor al unui regat care 
imploră ca cineva să se ridice împotriva unui tiran. 

A râs găunos, iar inima Zafirei s-a rupt în două. 

Un lujer întunecat i s-a învolburat în vârful 

degetelor. Şi-a strâns pumnul, ucigând acea flacără 
neagră. 

— Odinioară m-am ridicat. 

Zafira nu mai respira. El a privit mâinile fetei, care 
deschidea o altă cutie. 

— Am refuzat să ucid. Rezistenţa mea a durat cât 
timp am putut suporta durerea. Mi-ai văzut toate 
cicatricile acelea dezgustătoare. Sunt răbojul crimelor 
mele - doar că eu eram însemnat inainte de fiecare 
omor, cu vătraiul, de mâna tatălui meu. 

Prinţul a expirat apăsător. 

— De mâna Leului. Dar distrugerea trupului meu 
era nimic... 

Glasul i s-a frânt, iar ochii Zafirei au sclipit dureros. 

— ... în comparaţie cu ceea ce am simţit când mi- 
am văzut mama plângând în timp ce privea. Ea a fost 
cea care m-a antrenat, angajându-i pe cei mai buni 
hashashini din regat. Care era scopul? De ce un prinţ 
trebuie să fie asasin? In cele din urmă, am suportat 
durerea cât am putut, cât timp sultanul îmi apăsa 
pecetea vătraiului pe trup. Cât timp corpul meu era 
brutalizat, nu trebuia să moară nimeni de mâna mea. 
Insă apoi şi-a îndreptat furia împotriva mamei. 

Glasul i-a şovăit. De-asta durerea însemna atât de 
puţin pentru el - învățase s-o ignore. 

— A trebuit să aleg. S-o văd pe ea suferind sau să 
ucid un alt om nevinovat. Şi atunci când am decis să 
nu mă mai împotrivesc, să fac ce-mi cere el, era prea 
târziu. 

Ucide sau vei fi ucis. 

Ochii prinţului erau tiviţi cu o dungă roşie. A privit 
dârele de umbră ce-i ieşeau din degete, înnegrindu-i 
pielea, apoi s-a uitat dincolo de umărul ei, spre palatul 

Leului Stăpânul Sharr, maestrul cuvintelor. Viu de 
peste nouă decenii, deşi oamenii din Arawiya îl 
credeau mort. 

Fata a întins balsamul peste pielea lui Nasir, iar el 
nu şi-a putut reţine un geamăt. 

— Ar trebui să mă bucur că tata nu a devenit un 
monstru prin propria voinţă. Dar... infamia care mi l-a 
răpit a lovit şi în mine. Pe mine nu Leul mă 
controlează. În asta m-am transformat. 

— Nu e nimic rău în a fi un poet al uciderii, a spus 
cu blândeţe Zafira, folosind cuvintele lui Nasir. Rămâi 
în umbră şi slujeşte lumina. E posibil ca tatăl tău să nu- 
şi recapete în veci controlul asupra voinţei sale. Tu 
încă eşti stăpânul voinţei tale. 

Prinţul s-a mulţumit să strângă din buze, de parcă 
ce-i spusese până acum era îndeajuns pentru o viaţă 
întreagă. Fata a schimbat vorba. 

— Ceilalţi... 

— Ni se vor alătura aici. 

Prinţul n-a lăsat loc îndoielii. 

Se-ncrede în Altair pentru a rămâne în viaţă. 
Fratele lui. Un safin care şi-a ascuns identitatea. Pentru 
ce? 

Şi de ce, când a avut ocazia să-l ucidă pe Altair, 
Leul se abţinuse? 

— De ce ai venit pe Sharr? 

Ea a dat să răspundă, dar el a întrerupt-o, cu o 
sclipire ciudată în ochi. 

— Dacă spui „pentru onoare”, o să scot sabia din 
teacă şi o să te provoc la luptă. 

Fata a făcut ochii mari şi a simţit un fior în tot 
trupul. Era pe deplin conştientă de faptul că era lipită 
de el. De felul în care coapsele ei îl ţintuiau locului. De 

felul în care ochii lui o studiau, grei ca o atingere. 

— Ce e greşit în a avea onoare? 

— Nimic, doar că un gest făcut din onoare e doar 
un gest făcut din onoare. Nimic mai mult. 

— Nu vreau să fac ceea ce fac din alte motive. ŞI, 
oricum, ce ştii tu despre onoare? 

El a zâmbit aproape amar. 

— Un adevărat hashashin urmează un crez. Eu nu 
sunt altceva decât un căţel credincios. Tu, pe de altă 
parte, poate că faci tot ce faci pentru binele poporului 
tău, dar acesta nu e singurul motiv, nu-i aşa? 

Zafira şi-a muşcat limba. S-a gândit la ţinutul Arz, 
la clipele dinaintea vânătorii. Când stătea în faţa morţii 
şi a incertitudinii şi se arunca fără ezitare cu capul 
înainte. Când întunericul o chema la el. 

— Prima oară când am vizitat Arzul, am făcut-o 
pentru că oamenii mureau de foame, a spus ea. Ştiu că 
puteam să fur o capră sau un miel, dar „hoţ” nu sună 
la fel de bine ca „vânător”, aşa-i? 

El a scuturat iute din cap când şi-a dat seama că 
fata aştepta un răspuns. 

— După asta, m-am dus pentru că nu mă mai 
puteam opri. Când trăieşti în mijlocul iernii eterne, într- 
un loc unde*zăpada se aşterne la fel, unde copacii 
arată la fel, unde mama ta... unde a fi disciplinat 
devine o boală, acolo... gravitezi Acesta mi-a fost 
scopul. Pentru că o viaţă fără scop nu e viaţă deloc. 

— Şi? a zis el, apropiindu-se. 

Şi-a mişcat picioarele lipite de ea. Fata a clătinat 
din cap, oprindu-l. S-a gândit la Leu, cum îşi strânsese 
degetele când îi enumera dovezile pe care le avea. Era 
imposibil să fi făcut toate astea doar pentru că-şi 
dorise să fie iubită. Era imposibil. 

— N-am văzut vreodată un chip mai sincer, a spus 
el, râzând uşor, apoi a redevenit serios, făcând-o să-şi 
piardă răsuflarea. O faci pentru ei. O faci ca să te 
iubească. 

Zafira a dat să protesteze, dar el a oprit-o. 

— Ne grăbim să spunem că sentimentele aparţin 
celor slabi, dar inimile bat pentru iubire, nu-i aşa? O 
viaţă fără scop poate că nu e viaţă, dar o viaţă fără 
iubire nu înseamnă nimic. 

Zafira a încercat să-şi alunge durerea din piept 
masându-se cu nodurile degetelor. Ceva se deznodase 
acolo, ajutând-o să respire. El avea dreptate. Şi Leul 
avea dreptate. Nasir o privea drept în ochi, cu o 
expresie stranie. 

De parcă şi-ar fi dat amândoi seama de acelaşi 
lucru. 


Capitolul 75 


Zafira i-a întins răşina peste rană. Nu era la fel de 
puternică precum răşina neagră din Alderamin, dar 
urma să-l vindece după o vreme, fără să-i înnegrească 
pielea. 

Când a simţit că fata şi-a sfârşit treaba, Nasir a 
rămas nemişcat. 

— Vânătoreaso. 

— Ne-am întors la titluri, Prinţe? a spus ea 
tremurător, cu glas blând. 

— Şi titlurile nu tot nume sunt, Zafira? 

Sfinte zăpezi, cum suna numele ei pe buzele lui! 
Un licăr straniu a întunecat ochii lui Nasir, şi era un 
lucru atât de neobişnuit din partea prinţului morocănos 
şi trist pe care Zafira ajunsese să-l cunoască, încât 

inima fetei aproape s-a oprit. 

El a scos un geamăt şi şi-a urcat mâinile pe 
coapsele ei. Fata a oftat. l-a simţit căldura palmelor 
atât de aprig, încât s-a clătinat pe picioare. S-a muşcat 
de buză, iar el a studiat-o cu ochii pe jumătate închişi, 
în care s-a zărit o sclipire. 

— Gazelă frumoasă, a şoptit el. 

Atingerea lui o durea. Şi-a lipit picioarele mai 
strâns de ale prinţului, apropiindu-se şi mai mult de el. 

Stâncile impunătoare nu scoteau niciun zgomot. 
Doar pârâul susura în vecinătate. Ea l-a privit, era atât 
de aproape. Putea să-l atingă. Să-şi treacă degetul 
peste cicatricea lui, peste arcul buzelor. 

El a înghiţit în sec. Şi-a ferit privirea. Trupul îi vibra 
alături de al ei. Fata s-a întrebat cum ar fi să-şi 
lipească buzele de gâtul lui ce pulsa. Inima îi bătea ca 
atunci când alerga să-şi salveze viaţa. De parcă o parte 
din ea voia să fugă cât mai departe cu putinţă, în timp 
ce alta şi-l dorea mai aproape, mai aproape. 

Ceruri mari. 

El a strâns din dinţi, cu o privire tulburată, şi a 
şoptit pata asta b/estemată înainte de a-şi cobori capul 
spre clavicula ei, acolo unde era semnul din naştere. 
Tâmpla lui i-a atins în treacăt umărul. Şuieratul 
răsuflării sale i-a mângâiat gâtul. 

Fata i-a simţit pe piele buzele uşoare ca fulgul. 

Respirația lui era apăsătoare. A ei era ca un ecou. 

Ea era motivul pentru care prinţul cel stoic de-abia 
mai putea respira. Ea era motivul pentru care ochii îi 
străluceau ca un lichid negru. Zafira a simţit o flacără 
în piept când el şi-a înălţat capul. S-a apropiat, 
strecurându-şi palmele pe sub  veşmintele lui 
întredeschise şi... 

Cineva s-a auzit dregându-şi glasul. 

Nasir s-a retras mârâind, dezlipindu-şi mâinile de 
pe picioarele fetei. Zafira a simţit gustul amar al 
dezamăgirii Deen, Deen, Deen, cânta o amintire, dar 
restul trupului ei era pârjolit de flacăra dinăuntrul ei. 

Se întorseseră ceilalţi. 

— Mulţumesc, dragă Vânătoreasă, că ai avut grijă 
de prinţul meu, a şuierat Altair. 

S-a rezemat de stâncă şi şi-a şters sudoarea de pe 
sprâncene. Avea o rană însângerată pe frunte şi 
şchiopăta. l-a aruncat Zafirei arcul ei şi a tremurat. 
Urechile lui alungite ieşeau în evidenţă ca nişte flori în 
zăpadă, iar Zafira s-a gândit cu uimire că-l cunoaşte 
atât de puţin. 

S-a îndepărtat şi a aşezat balsamurile, cutiile şi 
trusa medicală la loc în desagă, încercând să-şi 
oprească mâinile din tremurat. Gâtul îi ardea când s-a 
ridicat în picioare. La fel a făcut şi Nasir, strângându-şi 
veşmintele în jurul trupului. 

— Mi se pare mie sau ai avut prea multă grijă de 
el? a-ntrebat Kifah, ţinându-şi braţul drept cu grijă. 

Cu cealaltă mână ţinea sulița, înverşunată ca 
întotdeauna. 

Benyamin îşi pierduse aura de perfecţiune: 
turbanul îi era răvăşit, hainele, mototolite, faţa, 
murdară de funingine - lucru care pentru vanitoşii 
safini, credea Zafira, era echivalentul unui ochi scos. 

— Cred că am sosit într-un moment nepotrivit, a 
zis Benyamin, şi ceva din glasul lui a enervat-o la 
culme pe Zafira. 

A trecut valvârtej pe lângă Nasir şi l-a prins pe 
safin de thobe, lipindu-l de zidul de piatră cu o forţă 
care i-a făcut dinţii să scrâşnească. A simţit un început 

de remuşcare când şi-a dat seama cât e de uimit, dar 
şi l-a reprimat când i-a zărit tatuajul. Aproape identic 
cu tatuajul Leului ca stil, deosebit însă ca mesaj. 

— Incredere, încredere, încredere, a rânjit ea. 
Atâta pălăvrăgeală despre încredere şi totuşi n-ai fost 
în stare să ne spui că nenorocitul ăla de Leu al Nopţii e 
în viaţă? Că el, dintre toate fiinţele de pe lume, făcea 
parte din cercul tău de prieteni? 

— Tu vorbeşti, Vânătoreaso? Sau întunericul? a 
murmurat el, cu ochii săi de pisică privind atent în jur. 

— Am fugit de întuneric. N-ai văzut? 

— Nimeni nu poate scăpa de zill şi zalaam, a zis el 
blând. Cu atât mai puţin cei pe care el îi iubeşte. 

— Dar are dreptate, safinule, l-a întrerupt Kifah, 
straniu de calmă. Ai avut mai multe ocazii să ne spui 
De ce n-ai făcut-o? 

Altair a prins-o pe Zafira de umeri şi a tras-o 
înapoi. 

— Sunt convins că are un motiv întemeiat. 

— Cum a fost motivul tău de a ne ascunde că eşti 
safin? s-a răstit Zafira, întorcându-se spre el. 

— Ce sunt eu nu are nicio relevanţă pentru 
misiunea asta. Glasul lui Altair era tăios. Nasir l-a privit 
cu atenţie. 

— Ce sunt eu n-a avut niciodată vreo relevanţă. 

Kifah s-a răsucit din nou spre Benyamin. 

— Deci? 

Altair şi-a şters furios buza plină de sânge, brusc 
întristat. Benyamin şi-a îndreptat turbanul şi a expirat 
tremurător. A strâns din dinţi, iar Zafira i-a văzut 
pentru o clipă mânaria rănită, înainte de a-şi reveni. 

— Nu doar cruzimea poporului meu trebuie 
blamată pentru ascensiunea nefastă a Leului, ci şi 

bunătatea mea. După ce a fost alungat, ridiculizat şi 
tratat ca un gunoi, l-am luat sub aripa mea. Eram 
influent. La acea vreme nu existau califi sau calife, dar 
familia mea avea autoritate. l-am oferit Leului un loc în 
cercul meu de prieteni, l-am învăţat limba safaitică, i- 
am oferit acces la cărţi la care puţini puteau ajunge. 
Cunoaştere. lar lui nimic nu-i plăcea mai mult decât 
asta. Bunătatea mea a venit prea târziu, căci răul 
fusese deja făcut. După ce a primit ceea ce mi-a cerut 
a plecat. Şi în urma sa mi-a lăsat morţi doi dintre 
apropiaţi. 

În ochii lui de culoarea argilei a fremătat vinovăția. 
De-asta era Benyamin aici. Şi el voia să-ndrepte o 
greşeală. Dar Zafira nu putea empatiza cu el - chiar 
dacă acum înţelegea de ce satinul nu fusese prea 
dornic să aibă încredere în ei. Reticenţa lui îi adusese 
în acest punct, în acest moment în care totul părea să 
se dezintegreze. 

— Dacă aţi fi ştiut că duşmanul vostru e Leul 
Nopţii, de unde v-aţi fi găsit curajul de a merge mai 
departe? 

Sentimentele Zafirei s-au reflectat pe chipul scârbit 
al lui Kifah. Peluziana a lovit cu sulița în nisip. 

— Chiar atât de puţină încredere ai în noi, 
Benyamin? Nu eşti cu nimic mai bun decât el. 

Benyamin s-a uitat în altă parte. Altair şi-a scos 
iataganele oftând. 

— Ne putem folosi mai bine energia decât 
luptându-ne între noi. Trebuie să ne odihnim şi să 
hotărâm ce vom face în continuare. Ştim că Leul n-o va 
ucide pe Vânătoreasă, dar nici nu va mai fi atât de 
discret. 

După ce Kifah l-a aprobat cu un murmur, Nasir i-a 

condus într-un luminiş aflat puţin mai departe, pe unde 
curgea pârâul. Altair a trecut razant pe lângă el. 
Niciunul dintre sarazini nu accepta nou-dezvăluita lor 
relaţie. Zafira nu-i putea condamna - nici ea nu voia să 
accepte felul în care sângele îi alerga prin vene la 
atingerea prinţului. £ un prinț, şi-a reamintit ea. Tu nu 
eşti decât o țărăncuţă cu un arc în mână. 

Copacii îşi aruncau umbrele stranii, iar Zafira 
vedea ochii de chihlimbar în fiecare sclipire a 
asfinţitului auriu. Şi-a dat seama că încă nu-şi 
recăpătase simţul orientării. Călătoria în bârlogul 
Leului o zguduise la fel de mult ca buzele lui Nasir 
lipite de umărul ei. Busola din inima ei şuiera fără 
încetare. 

Benyamin avea dreptate. Curajul ei se topise odată 
cu lumina soarelui. Dacă nici măcar Vrăjitoarea 
Argintie nu se putea elibera de sub stăpânirea Leului, 
ce şanse avea zumra să-l oprească? 

Nasir nu avea chef să se odihnească şi părea că 
nici ceilalţi nu aveau. Cum ar fi putut dormi, când încă 
simţea atingerea membrelor şi vibrația pielii ei? 
Mângâierea ca de fulg a părului ei. De parcă fiecare 
emoție pe care o înăbuşise de-a lungul anilor se 
hotărâse acum să explodeze. Sau să facă implozie. 

Mai întâi a fost întunericul care a început să i se 
prelingă din degete. Apoi Leul Nopţii Vătraiul. Altair. 

Şi apoi a fost ea. Acest demon palid. Gazela lui 
frumoasă. A /ui? 

— Ştiai. 

Veninul acesta nu-i era deloc specific lui Altair, iar 

Nasir l-a privit pe general cu asprime. 

— Era un secret ce nu-mi aparţinea, a spus cu 
precauţie Benyamin. 

— A, da, a scuipat Altair. Cu siguranţă înainte să vii 
safinule, am avut o conversaţie intimă foarte serioasă. 

S-au holbat unul la celălalt. Altair pufăia furios, dar 
apoi s-a calmat, când a citit remuşcarea de pe chipul 
lui Benyamin. Nasir n-a priceput nimic din dialogul 
celor doi dar era prea ostenit ca să ceară lămuriri. 
Avusese suficiente revelații pentru o singură zi - 
rimaal, suficiente pentru o viaţă întreagă. 

Când s-a lăsat tăcerea, a ridicat din nou privirea. 
Benyamin se zgâia la copaci, plin de remuşcare. Kifah 
îşi masa braţul cu un balsam, bătând ritmic cu piciorul 
într-o stâncă. Zafira se făcuse mică, aducându-şi 
picioarele la piept, iar el nu se putea gândi decât la 
atingerea ei în timp ce-i îngrijea arsura. 

Aceasta era zumra. Zumra căreia îi aparţinea şi el. 

Nu mai era aici ca s-o ucidă pe Vânătoreasă şi ca 
să recupereze tomul acela vechi. Era aici ca să-i ajute, 
pe ea şi pe ceilalţi. Nu mai era vorba despre carte şi 
despre magie - acum erau nevoiţi să înfrângă pentru 
totdeauna acei ochi de chihlimbar. 

Trebuia să elibereze magia. Să elibereze Arawiya. 
Să-şi elibereze tatăl. 

Un şuierat îndurerat l-a trezit din gândurile sale. S- 
a întors şi a dat cu ochii de Altair, care-şi suflecase 
pantalonul. Dintr-o rană provocată de ifriţii Leului îi 
curgea o dâră de sânge. Generalul s-a căznit să ajungă 
la desaga lui, apoi a deschis cu degete însângerate 
plosca de piele de capră. 

Urechile alungite îi încoronau ciudat părul negru. 

Nasir a inspirat şi s-a apropiat cu precauţie. A 

strâns din dinţi şi s-a ghemuit lângă Altair, iar haina de 
întuneric s-a aşezat cuminte în spatele lui. 

Un monstru nu putea scăpa de stăpânul său dacă 
nu încerca. 

Altair s-a înecat şi a tuşit în acelaşi timp. 

— Sunt şocat, prinţişorule. 

Şi Nasir era şocat. 

— Tocmai voiam să-i cer ajutorul Vânătoresei. Se 
pare că se pricepe. 

Altair a ridicat din sprâncene. Furia i se evaporase. 
Nasir i-a aruncat o privire urâcioasă şi, fără să scoată 
vreun cuvânt, i-a luat plosca din mâinile pline de sânge 
şi a umplut-o din nou, la pârâu. 

Generalul a scrâşnit din dinţi când Nasir i-a curăţat 
rana şi i-a bandajat grijuliu piciorul, repetându-şi în 
gând la nesfârşit trei cuvinte: £ fratele meu. 

Altair şi-a înclinat capul, privindu-l. Era cel mai 
jignitor lucru pe care-l făcuse vreodată: demonta 
masca apatică pe care Nasir şi-o perfecţionase de-a 
lungul anilor. 

— Eşti fratele meu, a spus dintr-odată Nasir şi, în 
timp ce Benyamin s-a răsucit ca să-i vadă mai bine, şi- 
a dat seama că-şi formula întrebările ca pe nişte 
afirmaţii. În tot acest timp tu ştiai şi n-ai spus nimic? 

— Frate pe jumătate, a zis Altair cu un geamăt. 
Deci în jumătate din timp m-am gândit că ţi-aş putea 
zice ceva. În cealaltă jumătate, a spus el măsurându-şi 
cuvintele, îmi doream foarte mult să te omor. 7u eşti 
motivul pentru care mama noastră a murit. 

Vorbele acestea s-au înfipt ca un cuţit în stomacul 
lui Nasir. | s-au înnodat ca un ştreang în jurul gâtului. 
Pulsul i-a oscilat când o dâră de întuneric i s-a 
rostogolit din vârful degetelor. Şi-a muşcat limba, 

stăpânindu-se. În fiecare zi îşi amintea de moartea 
mamei lui, dar era cu totul diferit să audă asta din gura 
lui Altair. Era mult mai rău. 

Şi-a adus aminte de mâinile lui Altair în jurul 
beregatei sale, după moartea lui Deen. 

— Ai avut ocazia să mă omori. 

— Am făcut un jurământ, altminteri te-aş fi ucis cu 
mulţi ani în urmă, a murmurat Altair, iar Nasir nu se 
îndoia de asta. 

— Un jurământ, a repetat Nasir. 

A strâns bandajul, iar Altair a şuierat din nou. 

— Loialitatea îmi e pierzania, se pare. Dacă 
Ghameq şi-a putut păstra promisiunile pe care i le 
făcuse ei, m-am gândit că şi eu pot. Era un om bun. M- 
a tratat ca şi cum aş fi fost al lui şi nu s-a abătut 
niciodată de la acest jurământ. Nu mi-a făcut rău 
niciodată. Până când m-a trimis aici cu fiul său, care 
avea ordin să mă ucidă. Acesta, prinţişorule, a fost 
momentul în care mi-am dat seama că Ghameqg nu mai 
exista în trupul sultanului Arawiyei. 

Până când apăruse Leul. Dar Ghameq trăia. Nasir 
văzuse semne de viaţă de la omul care fusese sultanul 
odinioară, deşi din ce în ce mai puţine pe măsură ce 
trecea timpul. Când o pomenise pe sultană în ziua 
aceea. Când bucătarul palatului i-a pregătit mahshi'2-ul 
ei preferat, cu mai multă lămâie stoarsă pe deasupra, 
exact aşa cum îi plăcea ei. 

— Dar tatăl tău... 

— Eşti fratele meu, a spus calm Altair, îndoind 
piciorul, nu jurnalul meu secret. 

Kifah se uita de la unul la altul, cu sulița în mână. 

— Mă duc să găsesc ceva de mâncare. 

După plecarea fetei, Altair a dat din cap spre rana 
lui Nasir. Avea un glas mai blând decât îl auzise 
vreodată prinţul. 

— Te doare? 

— Mai mult decât celelalte? Nu, a zis Nasir, privind 
în altă parte. 

Ochii i-au rătăcit spre Zafira, care părea pierdută în 
gânduri, cu inelul strâns în palmă. 

— Am nevoie de jurnalul tău secret ca să aflu de ce 
l-ai omorât pe demenhun? 

Altair a scrâşnit din dinţi şi şi-a ferit privirea. 

— N-ai vrut să-l omori, nu-i aşa? 

Nasir i-a aruncat o privire compătimitoare. Altair n- 
a spus nimic, iar Nasir s-a strâmbat uşor. 

— Nu încercai s-o ucizi nici chiar pe Zafira. 

Altair a surâs vag când Nasir a rostit numele fetei, 
apoi s-a încruntat, cu ochi înneguraţi. 

— Mai era un ifrit în ziua aia, în timpul micii 
noastre încăierări. II ştii pe cel pe care l-ai ucis ca să 
mă salvezi? Se ţinuse după noi de când puseserăm 
piciorul pe Sharr. Cel de-al doilea o urmărea pe 
demenhună. Era... lângă ea atunci, când am tras 
săgeata aceea. 

Nasir nu crezuse niciodată că generalul nemilos 
putea fi atât de îndurerat din cauza unei singure morți. 

— Apoi Deen a sărit în faţa mea, a continuat Altair, 
şi a fost prea târziu. Îmi era prieten. La fel şi cumnatul 
lui. 

— Aşadar ai hotărât că acela e momentul potrivit 
ca să-l ataci pe ifrit? a-ntrebat Benyamin, făcându-și 
curaj, în cele din urmă. 

Buzele lui Altair s-au strâmbat. 

— Speram să-i salvez pe amândoi. Să omor doi 


458 


iepuri dintr-o lovitură - să mă descotorosesc de ifrit şi, 
în acelaşi timp, să creez suficient haos ca să scape de 
ambii demenhuni, salvându-te pe tine, frăţioare, de o 
altă victimă de pe conştiinţă. 

Glasul i-a devenit mai trist. 

— În schimb, l-am ucis pe unul şi pe ea am distrus- 
O. 

S-a auzit un suspin, iar Nasir a ridicat repede 
privirea. 

Zafira. Ar fi ucis o mie de oameni dacă asta ar fi 
şters suferinţa cumplită din ochii ei. 

— A murit pentru că nu ştii să stăpâneşti o 
săgeată, i-a şoptit ea lui Altair. Pentru că tu... 

Şi-a muşcat pumnii ca să nu suspine din nou. 

— A murit din cauza unui accident. 

Răsuflarea ei greoaie era ca un bolovan pe umerii 
lui Nasir. Altair nu-şi putea ascunde chipul devastat. 

— Dacă aş putea da timpul înapoi şi m-aş putea 
pune în locul lui, Vânătoreaso, asta aş face, a spus în 
cele din urmă Altair. Dacă aş putea să-mi vând un braţ 
ca să-l readuc la viaţă, asta aş face. Nu merita o 
asemenea moarte. 

Nasir a aşteptat răspunsul fetei. leşirea ei furioasă. 
Muşcătura cuvintelor ei. Orice în afară de tăcere şi de 
privirea ei usturătoare, când se uita de la unul la 
celălalt. 

Dar ea n-a făcut altceva decât să le-ntoarcă 
spatele. 


Co 

Avea nevoie de un răgaz, spusese Benyamin, aşa 
că nici Nasir, nici Altair nu s-au apropiat de ea. Egoist 

cum era, Nasir s-a întrebat ce făcuse Deen ca să 
merite atâta iubire. 

Kifah s-a întors şi Altair, în ciuda rănii de la picior, a 
sărit s-o ajute, bucuros că peluziana nu l-a întrebat ce 
secrete s-au mai dezvăluit în absenţa ei. Benyamin s-a 
retras în cartea lui Vinovăţia îi îngreuna trăsăturile. 

Nasir a plecat spre pârâu, urcând pietrele care 
mărgineau ruinele insulei Sharr. Şi-a ţinut privirea 
departe de vizuina Leului, aflată în dreapta lor, la 
distanţă. Oriunde se uita, dunele sclipeau sub pătura 
de întuneric, învăluindu-i, apăsându-i din ce în ce mai 
strâns. 

Acum îi era cât se poate de clar totul. Afinitatea lui 
semăna mult cu cea a Leului, şi-a dat el seama. Poate 
chiar era una şi aceeaşi. Se contopea cu umbrele, la fel 
ca dârele care i se învârtejeau din vârfurile degetelor. 

Dintr-odată, a ştiut că nu e singur. 

A zărit o străfulgerare argintie şi a sărit de pe 
pietre, scoțându-și iataganul din teacă. Peretele de 
stâncă îl despărţea de ceilalţi. 

Vrăjitoarea Argintie. 

Singura Soră a Veşniciei rămasă în viaţă, gardiană 
a insulei Sharru. Părul ei alb ca varul a sclipit în beznă, 
iar el a simţit în buzunar greutatea busolei. 

— Săbiile tale nu mă pot răni, a zis ea. 

Părea ostenită, aproape tristă. 

— Pleacă, vrăjitoareo, a zis el, fără teamă. Sau şi 
aceea era o minciună şi Sharr n-o să stoarcă magia din 
tine? 

— Este adevărul pur - insula îmi răpeşte magia 
chiar acum. Voiam doar să vorbim. 

— Despre ce anume? Despre cât de mult te-ai 
distrat văzând cum tatăl meu practic dispare în fiecare 

zi în care ai hălăduit pe coridoarele palatului? 

Nasir s-a oprit şi şi-a înfrânat mânia. Ce venise să-i 
spună, deşi cunoştea prea bine riscurile? 

— Despre tine, a spus ea, părând că se chinuie să- 
şi găsească vorbele potrivite. 

Un rol. Asta trebuie să fie. 

— Nu e nici momentul, nici locul potrivit, dar totul 
se înrăutăţeşte în Arawiya şi s-ar putea să nu mai am 
ocazia. 

— Să ce? 

Nu şi-a vârât sabia la loc în teacă. Poate că era 
neputincios în faţa ei, dar cu un tăiş în mână avea 
măcar iluzia controlului. 

Privirea ei a poposit pe apa întunecată. 

— In noaptea aceea ai îngropat-o pe sultană lângă 
un pârâu? 

Nasir a îngustat ochii. 

— E un subiect straniu de conversaţie. 

— Eram doar curioasă, a zis ea, cu o nuanţă de 
căinţă în glas. Voiam să ştiu pe cine ai înmormântat şi 
pe cine ai jelit, având în vedere că mama ta e cât se 
poate de vie. 

— Mama a fost sultana Arawiyei. Dacă ar fi în 
viaţă, ai şti lucrul ăsta. 

— II ştiu, Nasir, a spus ea. 

El s-a oprit când a auzit felul în care i-a rostit 
numele. l-a amintit de un alt loc, de un alt moment din 
viaţa lui. 

— Ştiu cum i se închinau oamenii, nu de teamă, ci 
din respect. Cum îi zâmbea fiul ei, nu din datorie, ci din 
dragoste. Imi amintesc cum îl ţinea ca prunc în 
îndoitura braţului ei şi îmi amintesc ochii lui aprigi în 
timp ce ea îl antrena. Îmi amintesc felul în care m-a 

jelit, aşa cum niciun fiu n-ar trebui să-şi jelească 
mama. 

A tremurat în faţa lui ca un miraj. Avea în gâtlej o 
gheară pe care crezuse c-o învinsese de multă vreme. 

— Îmi amintesc totul şi ceva în plus. Pentru că eu 
sunt sultana din Arawiya. Gardiana insulei Sharr. Una 
dintre Surorile Veşniciei. Dar, înainte de orice, hayati”, 
sunt mama ta. 


Capitolul 77 


Pielea negricioasă a lui Kifah sclipea în lumina 
tremurată a jocului. Fata i-a întins Zafirei o porţie de 
carne friptă. Nasir nu era prin preajmă. Benyamin 
aţipise. Fusese ca o fantomă de când îl pusese în 
încurcătură. Nu ştia cum să repare lucrurile. Era prea 
ostenită ca să mai gândească. 

Altair era într-o stare asemănătoare, mâncând în 
tăcere şi privind-o din când în când pe furiş. Tabăra era 
mohorâtă fără glumele lui. Zafira îl credea, dar nu-i 
venea să discute cu el. Nimic din ce-ar fi putut spune el 
nu l-ar fi adus înapoi pe Deen. Nicio vorbă, nicio faptă 
nu l-ar mai fi putut aduce înapoi. 

Dar fata nu voia să piardă încă un prieten. 

Kifah s-a aşezat lângă ea. Brăţara de pe mâna ei a 
sclipit. 

— Te simţi bine? 

Zafira avea foarte multe de spus, dar s-a mulţumit 
să rostească „Da”. 

— A spus că ne va aştepta în cotloanele lui zill şi 
zalaam. Oriunde mă uit, îl văd pe el, a zis Kifah, 
înghiontind-o uşor. Nu că ar fi vreo urâţenie. 

Zafira i-a zâmbit vag. Asta semăna cu ceva ce ar fi 
spus Yasmine. Aceasta simţea totul cu atâta 
înverşunare, încât ar fi leşinat de încântare când l-ar fi 
văzut. Exact aşa cum va plânge când va auzi de 
moartea lui Deen. Spre deosebire de Zafira, care de- 
abia clipise când acesta sângerase de moarte la 
picioarele ei. 

Kifah o privea, iar Zafira s-a întrebat dacă aceasta 
îi poate citi gândurile, aşa cum făceau ceilalţi. 

— Mă bucur că ai scăpat în sfârşit de mantie. Am 
auzit de prejudecățile califului tău şi chiar era 
momentul să-i arate cineva nebunului ăla bătrân ce 
poate face o femeie. 

De data asta, zâmbetul Zafirei a fost real. 

— Dacă scap de pe insula asta, asta intenţionez să 
fac. 

— O să scapi, Vânătoreaso, a spus Kifah, înfigându- 
şi dinţii în bucata de carne. O să scapi. 

— Credeam că tu nu eşti aia optimistă. 

Kifah a surâs larg. 

— Imi aleg cu grijă bătăliile. 

O şoaptă a făcut-o pe Zafira să se încordeze. 
Mintea i s-a golit. Era din nou pe acel coridor, alături de 
umbrele care suspinau şi-şi întindeau tentaculele peste 
tot. Inflexiunile unui glas pătrundeau printre copacii 
ofiliţi Laa. Nu un singur glas - ma; multe. Aerul a 
încremenit, iar umbrele şi-au ţinut răsuflarea. 

Zafira şi-a înfipt degetele în braţul lui Kifah. 

— Tu auzi asta? 

— Propria respiraţie? Da, a spus Kifah, privind-o 
ciudat şi trăgându-se uşor din strânsoarea ei. 

Nu. Şoaptele. 

Şoapte într-o limbă străveche, vorbe care ieşeau 

din adâncimile unui loc nevăzut. Încet-încet, a început 
să înțeleagă sensul acelor vorbe. Safaitică. O 
sumedenie de voci, implorând, strigând, chemând-o. O 
trăgeau de păr, de braţe, de degete. 

S-a ridicat în picioare. Un fior i s-a vârât în oase, 
mai rău decât frigul adus de blestemata zăpadă 
demenhună. 

Glasurile o chemau. Nu semănau cu Leul şi cu 
primirea pe care i-o făcuse el. Acesta era un strigăt de 
ajutor. Un suspin al distrugerii. 

— Vânătoreaso? 

Un tremur din vocea lui Kifah i-a accelerat pulsul 
Zafirei. Sângele i s-a scăldat în trepidaţia din glasul 
peluzienei. 

— Zafira? 

Vino. Eliberează-ne... 

Zafira a făcut un pas mic şi lent spre glasurile 
acelea. 

— Unde te duci? a şuierat Kifah, ridicându-se în 
picioare. 

Acasă. Se ducea acasă. 

— Las-o să-şi tragă sufletul, l-a auzit ea pe Altair. 

— Nu e... Oi! Vânătoreaso! 

Zafira a pătruns printre copaci în faţă i s-a deschis 
o cărare care s-a închis în urma sa. Crengile copacilor 
trosneau şi gemeau, înăbuşind chemările disperate ale 
lui Kifah. Lumina focului a dispărut. Zafira a mers mai 
departe, precaută, dar fără teamă. Copacii înnegriţi se 
legănau, iar ramurile lor i se înlănţuiau deasupra 
capului, formând arcade migăloase şi ascuţite. 

Marhaba, marhaba, marhaba, vibra aerul. Sub 
tălpile ei, rămăşiţele care  întinau pământul se 
transformaseră în marmură lucioasă, reverberantă. 

Aici nu se zărea nicio lumină. Dar ea ştia cum e să 
vânezi fără să vezi. Să auzi şi să ştii totul. In acele 
şoapte a auzit cuvinte în limba safaitică, pulsându-i în 
timpane, vibrându-i în inimă. 

Noi suntem trecutul. 

Noi suntem viitorul. 

Noi suntem istoria. 

Noi suntem distrugerea. 

Eliberează-ne. 

— Vin, le-a şoptit ea şi s-a simţit fericită când ele i- 
au surâs. 

Hayati. Viaţa mea. Un pas dincolo de iubire. O 
şoaptă în urechile sale când adormea noaptea 
plângând. 

Mincinoaso, ar fi vrut Nasir să urle, în timp ce 
Vrăjitoarea Argintie se preschimba în altcineva, iar 
părul îi devenea un auriu-întunecat, aproape negru. 
Ochii i se îmblânzeau. Urechile i se ascuţeau. 

Se transforma în cineva care existase ani şi ani 
întregi, la nesfârşit. 

— Nu. 

De-abia a putut rosti acest cuvânt, pentru că 
simţea cum se sufocă. Atunci ea s-a transformat la loc 
în vrăjitoare. 

— Nu mă minţi. 

— Ce nevoie aş avea să mint? a-ntrebat ea moale. 

— Nu ştiu şi nici nu-mi pasă. 

Poate că a trimis-o Leul, să se joace cu mintea lui. 

— De ce-mi spui asta acum? Ai avut ani întregi la 
dispoziţie. 

465 


— S-ar putea să mor în lupta asta. Să nu mai am 
niciodată ocazia să-ţi spun. 

— Poţi fugi de pe Sharr în clipa asta, aşa cum ai 
făcut acum mulţi ani. 

Chipul i s-a sfărâmat. Nu conta ce mască purta pe 
faţă - el o vedea oricum pe mama sa. 

— Nu pentru mine am fugit de pe Sharr. 

El nu ştia ce însemna asta. Nu-i păsa, nu voia să 
afle. Arsura de pe claviculă l-a trezit la realitate. 

— Dar timpul petrecut în umbră se apropie de 
sfârşit. Eşti aici; nu mai ai nevoie de protecţia mea. 

— N-am avut nevoie niciodată... 

— Lui i-am spus că te-ai născut de nevoie, pentru 
că wazirii mei cereau un moştenitor. Nu m-a crezut 
niciodată, nici măcar după ce am abdicat şi am 
îmbrăcat această mantie. V-a trimis aici, pe tine şi pe 
Altair, ca să-mi amintească faptul că el este în avantaj, 
ca nu cumva s-o aţâţ pe Vânătoreasă împotriva lui. 
Ştia că voi interveni înainte să pleci din Fortăreaţa 
Sultanului, şi asta am şi făcut. Te-am ajutat, ţi-am dat 
busola cu care s-o poţi ajuta pe Vânătoreasă, dar nu 
mi-am putut dezvălui planurile. 

Nasir înţelegea doar jumătate din vorbele ei. A 
inspirat adânc şi şi-a dat seama că lucrurile pe care era 
pe cale să le rostească îl vor trimite pe un drum care 
nu se va termina bine. 

— Dovedeşte-mi că eşti sultana. 

Mama mea. 

Ea a clătinat din cap, iar el a observat părţile din 
mama sa care se transformaseră în Vrăjitoarea 
Argintie. Sau bucăţile din Vrăjitoarea Argintie care o 
compuseseră odinioară pe mama lui. 

— Arată-mi dovada sau poţi să pleci. 

— După ce Surorile mele... au pierit, am ştiut că 
oamenii le vor cere mai întâi salinilor să-i conducă. 
Ultima persoană pe care am ucis-o a fost salina al cărei 
nume mi l-am însuşit: pe atunci califa - mătuşa lui 
Benyamin. l-am tăiat beregata şi am îngropat-o în 
temelia palatului, transformându-mă în ea atât la 
înfăţişare, cât şi în acţiuni. M-au numit pe mine şi, 
surprinzător, Tronul de Aur a acceptat, căci nimeni în 
afara tronului nu ştia că sunt una dintre Surori. L-am 
născut pe Altair în secret, ţinându-l ascuns în cazul în 
care Leul ar fi scăpat de pe Sharr. De una singură, am 
domnit drept sultana salină timp de mai multe decenii. 
Până când Ghameq... 

El nu voia să mai audă nimic. 

— Nu vreau poveştile tale. 

Ea ştia ce voia Nasir. 

Ştia, pentru că el zărise haosul din ochii ei 
întunecaţi când Vrăjitoarea şi-a dus mâna la mâneca 
stângă şi a suflecat materialul argintiu, dezvăluind o 
arsură. O lacrimă neagră ce-i păta pielea aproape de 
cot, rămasă de prima oară când se băgase între Nasir 
şi vătrai. 

— Aş putea avea o mie de chipuri şi o mie de 
nume, a zis ea, cu glas blând, dar cicatricele sunt 
veşnice. 

Nasir a gemut printre buzele întredeschise. Baba 
pe care-l iubea devenise un monstru. Femeia pe care o 
iubea se folosise de el, îl spionase. Toţi ceilalţi fugeau 
de el, cu teamă în suflete, cu ură în inimi. Indurase 
toate acestea, fiecare clipă prefăcută de iubire, respect 
şi emotie. 

Pentru că, indiferent de ce s-ar fi întâmplat 
vreodată, iubirea mamei sale fusese mereu adevărată. 

— Erai tot ce aveam, a spus el. Orice altceva putea 
să se dărâme, dar tu - chiar moartă erai a mea. 

A încercat să-şi stăpânească degetele neliniştite. 
Şi-a ridicat glasul aşa cum n-o mai făcuse niciodată. 

— Dar tu nici măcar nu ex/stai. 

— Chipul pe care-l port nu schimbă nimic. 

Nasir a râs găunos. Arawiyenii credeau că sultana 
lor fusese safină. Crezuse că e/ însuşi era pe jumătate 
safin. 

Încă o minciună. 

— N-am cunoscut dragostea adevărată până când 
nu l-am întâlnit pe tatăl tău. N-am simţit adoraţia până 
când nu te-am născut pe tine. Eu i-am dat acel 
medalion, hayati. Ultima mea relicvă de pe Sharr. ŞI 
prin acesta, Leul a reuşit să ajungă la el. lar când 
Vânătoreasa a intrat în pădure, Leul a ştiut că 
Jawaratul poate fi, în sfârşit, căutat. Mă găsise şi n-ar 
mai fi durat mult până să ajungă şi la ea. O sultană nu- 
şi poate părăsi locul, iar tu nu erai capabil să fii 
conducător. l-am lăsat coroana lui Ghameg. Mi-am 
falsificat propria moarte. 

— O, ai făcut ceva mult mai rău, a zis el. 

Simţea că se prăbuşeşte în mii de fărâme pe 
dinăuntru. Glasul îi era plin de cruzime. 

— M-ai transformat în cel mai mare hashashin din 
lume şi m-ai lăsat în mâinile lui. M-ai transformat într- 
un monstru şi m-ai pus în lanţul lui. 

Ea a clătinat din cap. 

— Nu asta mi-a fost vrerea. 

Îi durea capul. Vederea i se întunecase şi doar 
când a ridicat mâna a zărit cum umbrele îi ies 
unduitoare din carne. 

— Ştiu că voi, nemuritorii, gândiţi în perspectivă. 

De ce-ai făcut-o, atunci? De ce ţi-ai preschimbat fiul în 
monstru? 

La început n-a crezut că îi va răspunde. Vrăjitoarea 
şi-a ferit privirea, iar mantia ei argintie s-a ascuns în 
noapte. Îşi dorea s-o apuce de umeri şi să scoată de la 
ea un răspuns sub ameninţarea sabiei. 

Dar atunci a auzit o şoaptă, în ciuda depărtării. Un 
murmur în mintea sa. 

Căci singura cale de a ucide o creatură care vede 
totul e cu ajutorul a ceva ce aceasta nu poate vedea. 

In clipa în care el şi-a dat seama de însemnătatea 
acestor cuvinte, ea deja se retrăgea în noapte, cu 
chipul schimonosit de durere. 

Incă de când îl adusese pe lume îl crescuse ca să-l 
ucidă pe Leu. 

— Îmi pare rău, fiii mei, a şoptit ea. lertaţi-mă. 

Nasir s-a răsucit spre locul unde Altair privea din 
umbre, cu silueta aurită de focul din tabără. Când s-a 
întors la loc, Vrăjitoarea Argintie, sultana Arawiyei, 
dispăruse. 


Capitolul 79 


Zafira a urmat cărarea, ascultând şoaptele. Pe 
drumul întunecat, gândurile şi amintirile i s-au trezit la 
viaţă. Baba şi Umm. Lana şi cărţile ei. Yasmine şi Misk. 
Deen şi inelul lui Leul şi promisiunile lui. 

Cuvintele lui. Potrivit cărora ea era o biată creatură 
care tânjea după iubire. 

La urma urmelor, nu mai conta. Era Zafira bint 
Iskandar, cu magie în vene şi cu o carte şoptitoare 
care-i striga numele, implorând-o s-o elibereze. 

O să facă exact ce-i spuneau şoaptele. Pentru 

poporul ei. 

Dar un lucru se lupta pe dinăuntrul ei şi, când a 
ridicat capul, ceva i-a spus: Laa. 

O va face pentru ea însăşi. Pentru vocile pe care le 
auzea. Pentru zill şi zalaam. 


Capitolul 80 


Voia ca Nasir să-l omoare pe Leu. Mama lui voia ca 
el să-l omoare pe Leu. Credea că el îl poate omori pe 
Leu. 

Altair îl studia, golit, în mod surprinzător, de orice 
emoție. Nasir a strâns pumnii, tremurând. 

— Ştiai. 

Generalul a dat din cap. 

— Sharr e plin de revelații. 

Nasir nu voia să reacționeze, altminteri i-ar fi smuls 
lui Altair părul din cap. 

— Nu ştiu cum să spun asta cu delicateţe, a 
început Altair, iar tonul lui batjocoritor l-a făcut pe 
Nasir să creadă că ar trebui să-i smulgă părul de pe 
capul lui perfect, dar busola noastră a dispărut. 

— Zafira, l-a corectat Nasir, înainte să-şi dea 
seama la ce se referise mai exact Altair. 

Şi-a îndreptat iute privirea spre el. 

— A dispărut? 

Nasir a trecut în viteză pe lângă el şi a revenit 
valvârtej în tabără, acolo unde Benyamin mărşăluia în 
sus şi-n jos, iar Kifah îşi freca braţele de nerăbdare, cu 
brăţara sclipindu-i în noapte. 

S-a răsucit spre Altair, care a ridicat mâinile şi a 
început să vorbească: 

— Kifah... 

Nasir a lipit-o pe Kifah de un copac într-o fracțiune 
de secundă. Glasul îi era tăios. 

— Unde e? 

La depărtare, l-a auzit pe Altair murmurând: 

— Ce naiba are Nasir de tot împinge oamenii cât 
colo? 

Nările lui Kifah s-au umflat de furie, dar lui Nasir 
nu-i păsa. 

— Incepe să vorbeşti, a spus el pe un ton coborât, 
sau îţi scot dinţii şi o să-ţi foloseşti sângele ca să scrii 
răspunsurile. 

— la-ţi labele de pe mine, a spus ea mânioasă, dar 
de data aceasta un licăr de teamă i s-a aprins pe chipul 
neînfricat. 

Panica l-a copleşit. A eliberat-o. Fata şi-a îndreptat 
bluza fără mâneci şi şi-a ridicat sulița, cu o sclipire 
ciudată pe pielea ei neagră şi pe capul chel. 

— Data viitoare când mă atingi, Prinţule, o să-ți 
pierzi o mână. 

— Avem o problemă mai presantă, Una dintre cele 
Nouă, a spus tărăgănat Altair. 

Kifah a mârâit. 

— A auzit nişte şoapte, deşi nu era niciun sunet. 
Apoi pur şi simplu a plecat de parcă eu nici n-aş fi fost 
acolo. 

— Termină cu pălăvrăgeala, femeie, s-a răstit 
Nasir. 

— Dar e adevărat. Apoi a început să şoptească 
spre copaci şi să spună că vine - iar nenorociţii de 
copaci s-au mişcat, aproape ca o uşă care s-a închis în 
urma ei. 

Nasir s-a întors la Benyamin, a cărui piele aurie îşi 
pierduse paloarea. 

— Leul? 

Salinul a clătinat din cap. 

— Nu e suficient de puternic. Încă. 

Încă. 

— Ce înseamnă asta? 

Benyamin a început să scotocească printre 
sticluţele pe care le ţinea la brâu. 

— Înseamnă că Jawaratul nu va rămâne mult timp 
pierdut. 

— Liniştitor, a spus Altair. 

— Poţi să mergi? a-ntrebat Nasir, privind înspre 
piciorul lui Altair. 

— De ce, vrei să mă duci şi pe mine în braţe? 

Nasir a oftat. 

— Nu-ţi bate capul, prinţişorule. Graţie grijii tale 
tandre şi a forţei mele fizice, sunt gata de drum. 

Forţa lui fizică era o realitate. Sângele lui curgea 
laolaltă cu cel al Surorilor. Altair l-a privit serios în ochi, 
iar Nasir a ştiut care vor fi următoare cuvinte ale 
fratelui său vitreg. Acestea i s-au încolăcit în stomac. 

— O vei ucide? 

Nasir nu-şi  permisese să se gândească 
deocamdată la una ca asta. 

— Mi-e teamă că ne va ucide ea pe noi. 


Capitolul 81 


Răbdarea lui Nasir se epuizase deja când au 
descoperit ceva ce aducea cu o cărare. Paşii uşori ai 
Zafirei abia dacă puteau fi desluşiţi; i-au condus către 
nişte uşi impunătoare. Era ciudat că nu zăriseră 
clădirea mai devreme, o siluetă masivă de marmură cu 
nişte uşi grele şi verzi, strălucind în noapte. 

— Cărarea se termină aici, a spus Kifah 
încruntându-se. 

Felinarele ce pâlpâiau aruncau nişte umbre stranii 
peste chipurile solemne ale membrilor zumrei 
întunericul se căţăra pe suprafaţa verde. 

— Cum a trecut de uşile astea? a-ntrebat Altair, 
după ce a tras de uşi şi le-a împins fără succes. 

Chiar a bătut în ele ca să fie sigur, până când 
Benyamin l-a rugat să se oprească. 

— Dacă Altair nu le poate deschide, suntem în 
încurcătură, a zis Kifah, folosindu-şi vârful suliţei ca să- 
ncerce să forţeze uşile. 

— Trebuie să mai fie o cale, a murmurat Nasir. 

Kifah şi-a trecut palmele peste o inscripţie din 
piatră, aflată în apropiere. 

— Nu cred. Sunt nişte cuvinte aici. Safaitică? Nu 
ştiu nici măcar jumătate din ele. 

Altair s-a grăbit să ajungă lângă inscripţie, în 
vreme ce Nasir s-a străduit să-şi dea seama ce scrie 
acolo. Benyamin s-a făcut alb ca varul. 

— E o singură modalitate de a intra. 

— Dum sihr, a zis Kifah, cu o notă de nerăbdare în 
glas. 

Benyamin a clătinat din cap şi albul ochilor i-a 
strălucit straniu în întuneric. 

— V-am spus, preţul magiei sângelui e întotdeauna 
mare. Nu pot face asta. 

— N-avem de ales, a spus Altair, iar Nasir l-a 
invidiat pentru cât de uşor îl iertase pe safin. Acesta nu 
e un test de conştiinţă. 

— Ultima oară când am folosit dum sihr, a zis 
Benyamin încet, mi-am ucis fiul. Nimic bun nu poate 
decurge dintr-un asemenea gest. 

Nasir nu ştiuse că Benyamin avusese odinioară un 
fiu. Nu ştia mare lucru despre safinul care le ştia pe 
toate. Care nici măcar nu era vărul lui de-adevăratelea. 

— Nu mai am puterea să fac asta din nou, a 
murmurat Benyamin, privind fix inscripţia. 

Altair l-a prins de umeri. 

— Puterea nu vine de undeva, frate. 

Şi-a lipit fruntea de a lui Benyamin. Nasir a văzut 
cum privirile li s-au încrucişat şi nu ştia de cât timp se 
ştiau unul pe celălalt. De cât timp se iubeau. 

— Trebuie cucerită. 

Ochii plini de înţelepciune ai lui Benyamin s-au 
închis lent. Safinul a inspirat profund, ca să se 
liniştească. Kifah l-a înghiontit. 

— Imaginează-ţi ce poveşti se vor spune. 

A zâmbit vag şi a întins mâna spre pumnalul cu 
fulgere al lui Kifah. 


Co 
KS 


Uşile s-au căscat cu un vaiet răsunător, primindu-i 
într-un hău căscat de beznă. 

— Nu crezi că poţi face un pic mai mult dum sihr 
din ăla ca să luminezi puțin locul? a-ntrebat Kifah, 
rotindu-şi sulița. 

Benyamin i-a aruncat o privire încruntată, apoi şi-a 
încolăcit o fâşie de pânză în jurul palmei crestate. 
Altair a rămas tăcut. 

— Întunericul vorbeşte celor care-l ascultă, a 
murmurat Nasir. Cei care ascultă sunt cei care au 
acceptat întunericul. 

Nasir acceptase întunericul. După faptele rele care 
au dus la aşa-zisa moarte a mamei lui, după ce Kulsum 

îşi pierduse limba, după amenințările la adresa 
celorlalţi membri ai zumrei de care se ataşase în mod 
nepermis. Întunericul avea destinul său, aşa spusese 
tatăl lui, iar acum, cu bezna care i se încolăcea pe 
braţe, ajunsese s-o creadă. 

— Întunericul e destinul meu, a şoptit el. 

Cuvintele s-au frânt în timp ce le rostea, 
învârtindu-se printre zidurile de marmură, în jurul 
inimii lui. N-avea nevoie de torţe sau de dum sihr ca să 
vadă. 

Nu se va teme de întuneric. El însuşi era 
întunericul. Un zâmbet dur i-a înflorit pe chip. A păşit în 
neant, iar paşii i-au răsunat în tăcerea deplină. 

Îi simţea prezenţa, aşa cum îi simţise pierderea, 
când ea dispăruse în bârlogul Leului. Poate era 
acceptarea întunericului care-i unea. Poate că doar îşi 
închipuia toate astea. 

Dar a zărit-o. S-a îndreptat ca o gazelă la auzul 
paşilor lui, cu părul negru sclipind în lumina torţelor. 
Nasir a simţit dorinţa absurdă de a întinde mâna şi de 
a-şi trece degetele prin pletele ei. 

Apoi fata a luat-o la fugă. 

El şi-a aruncat privirea către ceilalţi şi a alergat 
după ea. Avertismentul lui Altair îi răsuna în urechi. 

Va trebui să pui capăt unor vieți. 


Capitolul 82 


Zafira îi cunoştea pe cei care o urmăreau, în ciuda 
vălului care i se lăsa peste minte. 

O parte din ea îşi amintea de râsetele şi zâmbetele 
lor. Camaraderia oarecum conflictuală. Privirea cuiva 
care o pusese pe jar. Cealaltă parte îşi aducea aminte 

că ei îi erau duşmani Exploatatori. 

S-a furişat printre rotocoalele de umbră cu paşi 
muţi, cu răsuflarea inexistentă. O singură pereche de 
bocanci se auzea bufnind în urma ei, fără să se 
sinchisească să se camufleze. 

Doar unul dintre ei vedea şi o putea urmări cu 
atâta claritate în întuneric. 

Unul singur era suficient de arogant ca să se ţină 
după ea. 

Inelul i se lovea de piept, ca un martor tăcut. 
Ucigaş. Ucigaş. Ucigaş. 

Dar o altă voce şoptea: sa/vator. 


So 
KS 


Nasir mergea fără să spună o vorbă, făcându-şi 
cunoscută prezenţa, dar ea nu încetinea. 

Așa cum ochii noştri se obişnuiesc cu întunericul, la 
fel se obişnuiesc şi sufletele. 

Marmura şlefuită de pe jos lucea. O lumină blândă 
se ridica până la tavanul arcuit. Locul era plin de 
magie, străveche şi greoaie. Câteva coloane se înălţau 
în faţa lor, un perete de umbre li se așternea în spate. 

— Qif! a strigat el în cele din urmă. 

Nimic. Doar şoapta mişcărilor ei şi un şuierat când 
răsuflarea ei a devenit întretăiată. Nu-i venea s-o strige 
pe nume. 

Şi-a dat seama că acela era momentul. 

A înjurat în barbă. Şi a sărit. 


Co 
od 


Cineva s-a ciocnit de ea, dărâmând-o la pământ. 

A tresărit când atingerea lui caldă s-a întrepătruns 
cu gheaţa din ea. A trezit ceva înăuntrul ei. Simţurile. 
Gândirea. A limpezit ceața care se prinsese de ea din 
clipa în care pusese piciorul pe această cărare răvăşită 
de şoapte. 

— Scuze, a spus un glas care nu rostise, probabil, 
vreodată acest cuvânt. 

S-a ridicat cu grijă de deasupra ei. 

Braţele lui au înconjurat-o, iar franjurii keffiyei sale 
i-au atins umerii. Ochii lui cenuşii străluceau în lumina 
difuză de deasupra lor, întunecându-se pe măsură ce-i 
cercetau faţa, răscolind ceva înăuntrul ei. 

Voia să-i mângâie cicatricea. Voia să-şi treacă un 
deget peste buzele lui. Voia să... 

Ceruri, era atât de frumos. 

S-a încruntat. Nu-l considerase vreodată frumos, 
nici măcar când îi prinsese coapsele într-ale sale şi-i 
văzuse privirea sfâşiată. Nu-şi permisese să gândească 
astfel până acum. Şi cu siguranţă nu zăcuse niciodată 
întinsă sub trupul lui lipit de al ei. 

O căldură delicioasă îi urca în membre, până la 
gât, până la nas şi obraji. Era bucuroasă că lumina era 
difuză, că umbrele ascundeau felul în care o trăda 
pielea. Şoaptele au bâzâit uşor, iar ea le-a făcut să 
amuţească, pentru că dinăuntrul său a izvorât un alt 
soi de vibraţie. 

— Am auzit că demenhunii nu roşesc niciodată. 

Glasul lui era aspru; vorbele lui i-au mângâiat 
buzele. 

Uitase că el vedea în beznă, că se contopise cu 
întunericul, la fel cum întunericul se contopise cu el. 

Un trosnet brusc i-a făcut să respire la unison, iar 
Nasir a ajutat-o să se ridice. S-au adăpostit între 


477 


coloane. Zafirei îi tremurau picioarele. A întins mâna 
spre piatra rece. 

El a cercetat împrejurimile, dar respiraţia lui i-a dat 
de înţeles fetei că erau singuri. 

Nu ştia sigur dacă ce simte e uşurare sau panică. 


So 
KS 


Nasir era agitat. 

Fiecare fibră a fiinţei sale se simţea în conflict cu 
ea însăşi. Fata era în braţele lui lipită de stâncă. 
Trebuia să se afle la distanţă de un braţ, conducându-l 
spre Jawarat. 

Ar fi trebuit să se afle sub ameninţarea sabiei sale. 

Dar, înainte să-l recunoască, expresia de pe chipul 
ei îl înfricoşase. Îi limpezise instantaneu ceața care-i 
întunecase mintea din clipa în care o apucase pe 
această cărare. Era o expresie pe care o cunoştea prea 
bine. O privire care nu-i plăcea deloc. 

Crimă. 

Întunericul punea stăpânire pe ea şi, mai rău de- 
atât, ea îi permitea întunericului să-şi înfigă colții în 
inima ei. Ce-ti pasă tie, băiete? Şi tu eşti la fel. A strâns 
din dinţi când a auzit ecoul glasului lui Ghameq în 
mintea lui. Vocea Leului. 

Sultanul. El era sultanul, indiferent dacă prin ochii 
săi privea tatăl lui sau Leul. 

Ochii i-au căzut pe buzele ei şi a ştiut dintr-odată 
ce avea de făcut. Ştia cum s-o facă să uite de 
întuneric. S-o facă din nou să fie ea însăşi. 


So 
od 

Tensiunea primejdioasă din aer îi zbârlea Zafirei 
părul de pe ceafă. Era conştientă de fiece lucru, oricât 
de mic. De respiraţia lui întretăiată şi de distanţa dintre 
ei. De mişcarea care l-a adus mai aproape de ea. 

— Zafira. N 

Glasul lui era o mângâiere. li rostise numele 
tărăgănat, savurându-l. Testându-l. Voia să-l rostească 
din nou. La nesfârşit. Voia să-i facă şi ei ce-i făcea 
numelui ei. 

În faţa acestui gând, tot ce avea pe interior s-a 
sfâşiat. Dar el o privea. Aştepta. Ochii aceia intenşi, ea, 
toată, în flăcări. A spus ceva, dar el nu ştia ce. Glasul ei 
părea îndepărtat, încărcat de energia care scânteia 
între ei. 

— Ce faci tu cu mine, a spus el, mai degrabă o 
afirmaţie decât o întrebare. 

Glasul îi era răguşit. Sunetele tăioase şi accentele 
guturale ale vorbei sale o făceau să tremure. 

— Sunt prea aproape? a întrebat el. 

— Nu. 

Era prea departe. 

Şi-a trecut încheieturile degetelor peste braţul ei, 
deşi pânza hainelor îi împiedica să se atingă. Inima i s- 
a oprit. Răsuflarea le-a tremurat, şi ei, şi lui. 

Fata i-a simţit emoţiile înăbuşite în fiecare 
respiraţie ce-i atingea pielea, în privirea lui fierbinte. 
Vibraţia trupurilor lor. El a venit imposibil de aproape şi 
şi-a înclinat capul. 

— Şi acum? 

Ea a clătinat imperceptibil din cap. Nasir se oprea 
la fiecare mişcare ce-l aducea din ce în ce mai 
aproape, aşteptând-o pe ea să se retragă şi să pună 
capăt acestei nebunii. 

Buzele lui i-au atins urechea. 

Zafira a ameţit când el i-a mângâiat pielea 
delicată, atingând-o cu buzele sale. In sus şi în jos. 
Orbind-o.  Ucigând-o. Nimic nu se compara cu 
momentul în care-i atinsese gâtul. Fata a înghiţit în sec 
cu zgomot, iar el a zâmbit satisfăcut. 

Zafira şi-a trecut degetele tremurătoare peste 
muşchii tari de pe abdomenul lui. Căldura pielii lui îi 
făcea inima s-o ia la galop. Lui i-a scăpat de pe buze 
un geamăt aproape imperceptibil, iar ea şi-a savurat 
triumful în linişte. Dar el a observat, iar fata i-a simţit 
buzele arcuite într-un surâs pe scoica urechii ei. 

A tremurat când a atins-o cu barba lui scurtă. El i-a 
strecurat o mână la ceafă şi i-a înfipt-o în păr. l-a 
înclinat capul într-o parte. Cealaltă mână şi-a lipit-o de 
talia ei şi i-a căutat privirea, cu ochii negri sub 
pleoapele căzute, cu genele întunecate mângâindu-i 
obrajii de ambră. 

Buzele li s-au atins. 

O dată, ca un fulg. 

A doua oară, în trecere. 

Şi 

întreaga ei lume 

a dispărut. 

Nu crezuse niciodată că buzele unui hashashin pot 
fi atât de catifelate. Atât de dulci. Ca prima zăpadă 
căzută pe jumu'a, topindu-se la prima atingere. Dar 
Zafira se împrietenise cu întunericul. Omorâse safini şi 
ifriţi. Era Vânătoreasa. Era magie. 

Zafira bint Iskandar nu voia nimic domol de la 
Prinţul Morţii. Voia mai mult. 

El s-a retras şi i-a citit chipul. Fata şi-a trecut un 
deget şovăitor peste cicatrice, iar el a murmurat un 

blestem, în timp ce în ea s-a dezlănţuit ceva sălbatic. 

Zafira şi-a încleştat degetele în părul lui. S-a oprit 
puţin când a simţit moliciunea pletelor lui, atingerea 
aceea, apoi l-a tras mai aproape. Şi mai aproape. 

El şi-a lipit şoldurile de ale ei. 

Zafira a gemut scurt. Lui Nasir i-a scăpat un mărâit 
din piept. 

Buzele ei s-au lipit violent de ale lui. Sărutându-l, 
muşcându-l, ciocnindu-şi dinţii. El i-a supt buza de jos, 
înghiţindu-i răsuflarea moale. Nasir era pretutindeni şi 
nicăieri în acelaşi timp. Amândoi luau şi ofereau, luau 
şi ofereau. Limba lui i s-a strecurat printre buze, iar 
fata a început să gâfâie. Aproape că s-a retras - totul 
era atât de necunoscut. A capitulat cu un oftat. Gustul 
gurii lui - curmale şi condimente - se combina delicios 
cu izul mirului de pe piele, ameţind-o. A tras-o mai 
aproape, iar Zafira i-a înfipt din nou mâinile în păr. 

Dacă asta însemna să te rătăceşti în inima 
întunericului, atunci ea nu mai voia să fie găsită 
vreodată. 

El s-a dat îndărăt, iar ea a încremenit când a citit 
emoția de pe chipul lui. 

Era ca şi cum Nasir şi-ar fi amintit ceva ce n-ar fi 
trebuit să uite. 

Ea a şovăit, întristată, iar mâinile i-au căzut de-a 
lungul trupului când el şi-a îndreptat privirea în altă 
direcţie. O  goliciune s-a căscat pe înăuntrul ei. 
Cioburile inimii sale, care plutiseră pentru o clipă, i s- 
au reîntors în piept. 

— Ceilalţi aşteaptă. 

Fata s-a agăţat de emoția din vocea lui, frântă şi 
răguşită. Singura dovadă că simţise ceea ce simţise şi 
ea. 

Măcar o părticică. 
Capitolul 83 


Nasir nu putea. Nu putea gândi, nu putea pricepe. 

Rolul lui era să abată atenţia fetei. S-o tulbure preţ 
de un moment, s-o distragă, să-i îndepărteze dorinţa 
de distrugere. Nu să se distrugă el însuşi. 

N-a vrut să ajungă atât de departe. Nu se 
aşteptase să se trezească aşa ceva înăuntrul lui. 
Mincinos nenorocit. 

Ea l-a privit fix, cu ochi sticloşi cu buzele lucioase şi 
roşii, cu pielea ei palidă care acum căpătase o nuanţă 
splendidă. În acea clipă, Nasir s-a bucurat de afinitatea 
lui, pentru că-i permitea să vadă cu o claritate 
înspăimântătoare în întuneric. 

Voia s-o mângâie cu dosul degetelor peste obrajii 
ei delicaţi, peste pomeţii conturaţi. Voia să-şi lipească 
limba de pata ei neagră de deasupra claviculei şi să-i 
soarbă răsuflarea. Voia să savureze această imagine 
pentru eternitate. 

Avea această dorinţă. lar dorinţa era o slăbiciune. 

— Asta nu înseamnă nimic, a spus el abrupt şi s-a 
detestat imediat pentru cuvintele acestea. 

Nu putea scăpa de influenţa sultanului? Glasul îi 
era frânt şi aspru. S-a speriat când ochii ei i-au întâlnit 
pe ai săi. 

Îndrăzneala ei Îl trimisese pe drumul 
autodistrugerii. Ochii fetei şi-au pierdut strălucirea. 

— Credeai că mă aştept să te însori cu mine după 
un sărut, Sultani? 

Glasul îi era frânt, lucru care l-a satisfăcut înainte 
să priceapă sensul vorbelor. 

— Ultimul om care m-a cerut de soţie nici măcar n- 
a apucat să mă sărute. 

Deen. Sultani. Nasir a simţit înţepătura cuvintelor 
ei ca pe o lovitură în coaste. A făcut un pas înapoi, 
dorind să poată lua înapoi tot ce spusese. 

Fata era încă aproape. Era frumoasă, dar zdrobită. 
Însă el s-a îndepărtat, pentru că imediat după ce ea a 
rostit cuvântul „sărut” cu buzele acelea, tânjea s-o 
lipească cu spatele de piatră, să-şi apropie capul de ea 
şi să... 

Vârful rece al unei săbii i-a atins gâtul. 

Nasir a râs amar. S-a răsucit lent cu faţa la ea. 
Jambiya fetei era lângă gâtul lui. Mâna nu-i tremura 
deloc. Un miracol, având în vedere cât de răscolit era 
el. 

— Intenţionezi să mă ucizi? a-ntrebat el. 

Tristeţea i-a revenit în inimă. Chiar nu exista 
nimeni care să-l iubească de-adevăratelea? 

— Dă-mi drumul, a spus ea. 

— Nu, a şoptit el. 

— Uită-te la tine, laşule, a adăugat Zafira. 

El a scrâşnit din dinţi. 

— Ai venit aici pentru Jawarat, cu intenţia de a mă 
ucide imediat după ce l-aş fi găsit, iar acum eşti doar 
un comisionar. Benyamin ţi-a cerut să mă aduci înapoi? 
Sărutul a fost ideea lui? Cât de greață trebuie să-ţi fi 
fost. 

Nasir a tresărit. Fiecare cuvânt era o lovitură fizică. 
Durerea i-a cuprins capul pieptului. Oare ea nu simţise 
măcar o infimă parte din ce simţise el? Despre asta 
voia să-l avertizeze pe ifritul care purta chipul lui 
Kulsum? 

— Amândoi ştim că n-ai rezista nici măcar un 

minut într-o luptă cu mine, a spus el, în cele din urmă. 

Acestea erau nişte cuvinte pe care doar Prinţul 
Morţii le-ar folosi - căci Nasir n-ar fi dorit decât să cadă 
în genunchi şi să plângă. 

Ea a zâmbit, o crudă transformare a buzelor 
acelora, pe care în urmă cu câteva clipe le ţinuse între 
dinţii lui. 

— Nu, Prinţe. Nu ştim. 

Şi în acest loc, înconjurați de întunericul pe care ea 
îl îmbrăţişase, Nasir a fost de acord. 

Chiar nu ştia. 


Capitolul 84 


Zafira n-avea de gând să cedeze mofturilor unui 
bărbat. A văzut războiul dinăuntrul lui - mâna îndoită, 
încercând să scoată pumnalul din mănuşă. Implorarea 
din ochi încă simţea atingerea bărbii sale scurte, 
şoapta buzelor sale la urechea ei. Cumva, trecuse de la 
ura totală la această dorinţă inimaginabilă. Ajunsese 
să-l considere atât de frumos. 

Asta nu înseamnă nimic. Aceste vorbe au durut-o 
mai tare decât ar fi fost cazul. Nici pentru ea nu 
însemnase nimic. Nu avea nicio aşteptare de la 
bărbaţi. Ceruri blestemate. Ar fi vrut să se dea cu capul 
de cel mai apropiat stâlp de piatră. 

El a privit-o cu prudenţă. 

Dar i-a dat drumul. 

Ea a fugit dincolo de labirintul de coloane de 
stâncă. Absența lui era un gol rece care o făcea să 
conştientizeze realitatea: era foarte singură. Vocile au 
copleşit-o din nou. 

Noi suntem trecutul. 

Noi suntem viitorul. 

Noi suntem istoria. 

Noi suntem distrugerea. 

Cu cât Zafira înainta mai mult, cu atât glasurile 
deveneau mai insistente. Până când au devenit un 
amestec de vorbe care nu aveau niciun sens. Şi-a 
smucit capul, l-a clătinat, dar vorbele erau mai 
zgomotoase. Îi înceţoşau gândurile până când nu s-a 
mai putut gândi la nimic altceva. 

S-a oprit în faţa unei liziere de copaci bătrâni. Era 
ciudat să-i vadă aici, în interiorul structurii de piatră şi 
marmură. Erau neclintiţi, ca barele unei cuşti. Ţineau 
intruşii la distanţă. Sau erau ca un cufăr care păstra 
ceva înăuntru. 

Zafira a încercat să gândească, dar în clipa în care 
se agăța de un gând, altceva apărea în locul acestuia. 
Imagini şi idei pe care ea nu le concepuse niciodată. 
Incet-încet, şi-a imaginat chipurile neamului ei reunit 
cu magia şi a ştiut că se află pe drumul corect. Îi va 
împrumuta  Leului  Jawaratul, apoi întoarce în 
Demenhur, la fel de triumfătoare cum o rugase mama 
ei să fie. Nu, asta nu e bine. 

— Ai lăsat-o plece? a mârâit cineva în depărtare. 

O lumină a sclipit în spatele Zafirei. 

— Leul o să se joace cu mintea ei. 

Ceilalţi o prindeau din urmă. 

— Sunt aici, le-a spus ea copacilor, scrâşnind din 
dinţi şi încercând să despartă două trunchiuri. Lăsați- 
mă. Să. Intru. 

A fugit de-a lungul graniţei de copaci, căutând cu 
mâinile o posibilă deschizătură. 

Coaja tăioasă a copacilor i-a tăiat palma, făcându-i 
o rană adâncă. A şuierat şi şi-a şters sângele pe tunică, 

tremurând cuprinsă de spaimă. 

— Vă rog, deschideţi. 

— Unde s-a dus, prostule? s-a răstit cineva. 

Altair. Acum erau în apropiere. 

— Păstraţi-vă calmul, i-a liniştit Benyamin. 

Un şuierat brusc i-a redus la tăcere emoţiile. Un alt 
şuierat - sângele îi curgea peste frunzele blestemate. 
O liană de abur alb s-a ridicat, stranie în mijlocul 
întunericului. S-a încolăcit în forma unui trandafir. Alb 
şi sălbatic. 

Pace tie, bint Iskandar. Cea pură la suflet. Cu 
intenții întunecate. 

Bint Iskandar. Fiica lui Iskandar. 

Copacii păzitori s-au despărţit, descătuşaţi de 
sângele ei. O rază difuză lumina o jumu'a circulară de 
piatră neagră. Trunchiurile au trosnit şi s-au mişcat, 
curbându-se în sus şi formând o cupolă de crengi 
întrepătrunse, liane şi frunziş de culoarea pietrelor 
nestemate. Nu era un singur şir - erau cinci şiruri de 
copaci, cu trunchiurile lor zbârcite de vreme şi cu 
crengile împletite care formau o zonă îngrădită. 

Care protejau ceva. 

Cu mâna rănită lipită de piept, Zafira a străbătut 
un strat de frunze şi a urcat pe piatră. A simţit sub tălpi 
un puls constant. O pală de vânt i-a mângâiat pielea, 
de parcă... ar fi sigilat jumu'a din jurul ei. 

Era chiar acolo. Jawaratul pierdut. 


Capitolul 85 


Nasir a simţit prea târziu prezenţa ifriţilor. 
Dacă n-ar fi fost atât de preocupat să se 
autodojenească pentru a o mia oară, i-ar fi sesizat cu 

mult timp în urmă, dar asta nu s-a întâmplat până când 
unul dintre aceştia nu l-a atacat cu toiagul, 
intenţionând să-l lovească la cap. S-a ferit, cercetând 
din priviri stâlpii de piatră şi scoţându-şi iataganul din 
teacă. 

Nasir n-ar fi trebuit să-i dea drumul fetei. Wu faci 
altceva decât să regreti, potaie. 

— Suntem atacați, a anunţat Benyamin. 

— Sunt doar câţiva. Îi putem elimina, a spus Kifah, 
răsucindu-şi sulița. 

— Akhh, mai avem vreo noutate? a-ntrebat Altair 
plat. 

Şuieratul iataganelor sale gemene i-a subliniat 
cuvintele. 

— Poate asta? a spus Benyamin, arătând în zare. 

— Nenorocitul de Guljul, a zis Kifah. 

La nici zece paşi depărtare, Zafira stătea pe o 
jumu'a făcută dintr-o piatră ciudată şi întunecată, cu o 
masă neagră ce se zvârcolea în faţa ochilor ei. Copacii 
imenşi i-au înconjurat dintr-odată, iar crengile lor 
străvechi s-au încolăcit dincolo de un plafon pe care 
nu-l mai puteau zări. Sfidau logica existând în interiorul 
acestui coridor imens de marmură. 

— Nasir? Spune-mi că visez, a strigat Altair. 

— Nu eşti atât de deştept ca să visezi, Altair, a 
răspuns Nasir, ferindu-se de un toiag de foc şi lovind 
cu iataganul un alt ifrit. 

— Fermecător ca de obicei, dragul meu frate. 

Benyamin şi Altair stăteau spate în spate, 
doborând ifriţii cu lovituri de sabie. Kifah şi-a învârtit 
sulița lângă Nasir. El a simţit o senzaţie de căldură 
lângă ureche, urmată de un țipăt când peluziana a 
străpuns un ifrit la dreapta lui, în timp ce el l-a ucis pe 

altul în stânga ei. Au schimbat o privire în mijlocul 
haosului, el dând din cap, iar Kifah răspunzându-i cu un 
salut milităros - două degete duse la tâmplă. 

— Oi, kaftarii, le-a reamintit Altair. 

Nasir era gata să le spună că se pot descurca şi 
singuri cu câţiva ifriţi, dar atunci pământul s-a 
cutremurat. 

O puzderie de umbre au întunecat orizontul, acolo 
unde marmura strălucitoare întâlnea noaptea cea 
neagră. Încet-încet s-au întrupat nenumărați ifriţi. 
Benyamin n-a mai stat pe gânduri şi a fluierat, iar Nasir 
a sperat că în lupta aceasta kaftarii nu le vor fi şi ei 
inamici. 

Inima i s-a oprit în loc. Un alt inamic era acolo. 

În fruntea hoardei de ifriţi era însuşi Leul Nopţii, 
călare pe un armăsar făcut din umbre. Armura argintie 
îi strălucea în lumina lunii învăluite în nori. 

Zafira era înconjurată de haos, iar întunericul se 
hrănea din acesta. Din piept i s-a ridicat un val de 
euforie care i-a adus un zâmbet pe buze. 

Nişte mâini de piatră din vârful unui piedestal se 
ridicau spre ceruri, ca într-o rugăciune veşnică. 
Palmele cenuşii ţineau un jurnal cu pagini de papirus 
îngălbenit, legat în piele verde de vițel şi înfăşurat cu 
un fir de mătase neagră şi împletită. 

Jawaratul pierdut. 

Toate astea pentru o carte care se ofilea în umbră. 
Cu mare grijă, a întins degetele spre ea. 

— Vânătoreaso. 

Benyamin stătea pe marginea stâncii, cu o 

expresie îngrijorată. Benyamin, cel care-i ascunsese 
atâtea lucruri. Benyamin, care plânsese lângă sicriul 
mic al fiului său. Ifriţii s-au împrăştiat prin împrejurimi, 
ţipând şi amestecându-se cu umbrele. Se auzeau 
urlete puternice. Sosiseră kaftarii, invocaţi de fluieratul 
cuiva. 

— Leul e aici, a spus el, şi stânca asta e singura 
care te poate apăra. 

Fata se simţea detaşată de sine. Departe de orice, 
dar concentrată asupra acestui lucru. Asupra acestei 
cărţi. Intunericul continua să-i răvăşească mintea în 
timp ce şoaptele viermuiau în jurul tomului. 

Următoarea replică a lui Benyamin a fost 
întreruptă de un țipăt. El a căzut în genunchi, iar Zafira 
a clipit nelămurită când a văzut că satinul veşnic 
echilibrat se lupta pentru viaţa lui. 

— Soarta ne aduce laolaltă din nou, Haadi? a rostit 
o voce catifelată. 

Leul. A oftat plictisit. 

— Nu urăsc pe nimeni aşa cum îi urăsc pe safini. 
Dacă ar fi după ei, aţi fi toţi sclavii lor. Le-am distrus 
echilibrul, i-am pus la punct. lar Arawiya m-a răsplătit 
făcându-mă captiv pe această insulă. 

Benyamin s-a înecat în menghina de umbre care i 
se strângea în jurul gâtului. 

— Orice... vei face... Vânătoreaso... nu... cobori... 
de pe piatra aceea. 

Leul s-a răsucit spre ea cu un hohot bațjocoritor de 
râs. Roba lui strâmtă era de un violet-închis. Avea 
umerii împodobiţi cu armură argintie, cu filigran la 
mâneci. 

— O inimă atât de pură, încât zill şi zalaam n-au 
avut vreodată un vas atât de nerăbdător să fie umplut. 

Împarte-o cu mine, azizi. 

Uită-te la noi, bint Iskandar, s-a auzit o altă voce. 

Jawaratul. 

Zafira s-a apropiat şi mai mult de cartea atinsă 
ultima oară de Surorile Veşniciei. Aceasta avea silueta 
unui leu imprimată pe coperta de piele. Coama lui era 
o vâlvătaie de foc. 

N-a simţit nicio teamă când şi-a încleştat mâinile 
pe carte. 

lar lumea întreagă s-a dezlănţuit. 

Arawiya i s-a desfăşurat în minte. Aşa cum era 
odinioară, o lumină călăuzitoare ce-nflorea sub o 
domnie strălucită. A văzut şase femei care se iubeau 
una pe alta cu înverşunare şi care au numit-o pe cea 
mai puternică dintre ele, Anadil, drept gardian al celei 
mai impenetrabile metropole a unei închisori uriaşe. 
Zafira a văzut războaiele ce fuseseră purtate în trecut, 
întunericul care năvălea peste palatele aurite şi 
locuitorii care urlau înspăimântați. Totul din cauza unui 
bărbat cu ochi de chihlimbar şi păr de abanos, care 
avea răzbunarea în sânge. 

Surorile l-au încarcerat în închisoarea de pe Sharr 
după ce încercările sale malefice au dat greş. Gardiana 
era o miragi, precum Kifah, doar că limitele iluziilor 
sale, ale puterii sale, nu existau. A domnit cu o mână 
de fier, neclintită, până când a fost sedusă cu o iubire 
prefăcută, care i-a slăbit, încet, dar sigur, autoritatea. 

Aşa cum spusese Leul: O inimă atât de pură, încât 
Zill şi zalaam n-au avut vreodată un vas atât de 
nerăbdător să fie umplut. 

A fost cândva precum Zafira. 

Anadil cea rătăcită şi-a chemat Surorile pe Sharr şi 
le-a supt toată magia, la îndemnul Leului. Când şi-a dat 

seama de grozăvia pe care o făcuse, era prea târziu: 
Surorile erau deja căzute pe marmura şi piatra insulei. 
Cu ultimele lor puteri şi cu costul vieţii lor, l-au închis 
pe Leu pe insulă, alături de ele, şi au creat Jawaratul, 
pecetluind adevărul acelei zile fatidice în paginile 
acestuia. 

Nu era magia reîncarnată. Era o carte de amintiri. 
Amintirile lor. Şi, în vreme ce Jawaratul zăcea rătăcit pe 
Sharr, a devenit o fiinţă de sine stătătoare, adăugându- 
şi alte amintiri, cunoştinţe şi cuvinte: pe cele ale 
Leului. 

Era ultima urmă lăsată de Surori, dar se 
transformase în ceva mai întunecat cât timp stătuse pe 
Sharr. Toate informaţiile deţinute de Leu, toate 
bucăţile de istorie pe care le cunoşteau Surorile 
aparţineau acum Jawaratului îi aparţineau e. 

Vrăjitoarea  Argintie şi Leul se înşelaseră. Nu 
avuseseră nevoie niciodată de o da'ira pentru a găsi 
cartea. Zafira trebuise doar să treacă aceste încercări, 
să-i înfrângă pe ifriţi să scape cu trup şi suflet din 
ghearele Leului Apoi cartea i s-a dezvăluit singură. 
Pură la inimă. Cu intenții întunecate. 

O senzaţie de căldură i-a cotropit pieptul, plămânii, 
inima, în depărtare s-a auzit zgomot de sticlă spartă. 
Benyamin se eliberase. Vuietul vântului. Urletul unei 
creaturi care trăise prea mult timp. O domnie a 
întunericului. 

Jawaratul i-a căzut din mâini cu o bufnitură surdă şi 
cu o trenă de praf. Fata s-a lăsat în genunchi iar piatra 
i-a lovit oasele cu cruzime. N-a făcut altceva decât să 
se holbeze la dâra roşie de pe pielea verde, ştiind că 
făcuse un lucru foarte, foarte rău. 

Uitase de rana din palma sa. 

Leul a scos un răget. 

— Ce-ai făcut? 

Benyamin s-a ridicat pe picioarele-i tremurătoare. 

— Sângele ei. Cartea s-a legat astfel de ea. 

Eu sunt tu, iar tu eşti eu. Cuvintele acestea erau o 
şoaptă în inima ei. 

Câţiva ifriţi au înconjurat jumu'a. Cu coada ochiului 
Zafira a văzut cum unul dintre ei răsuceşte un toiag, 
amintindu-i că ifriţii n-aveau nevoie să calce pe piatră 
ca s-o poată ucide. Dar n-au făcut-o. Deocamdată. 

Vorbele cărţii s-au revărsat de pe buzele ei. 

— Dacă-mi faceţi vreun rău, Jawaratul va muri. 
Ceea ce vă doriţi va pieri. 

Leul a făcut o pauză. Intregul Sharr şi-au ţinut 
răsuflarea. 

— Daţi-vă îndărăt, a poruncit el, iar toiegele au 
dispărut. Triumful i-a năvălit în vene. Dar Leul nu 
isprăvise. 

— Doar nu credeai c-o să găseşti Jawaratul şi-o s-o 
ştergi, azizi? Aţi ajuns aici cu corăbiile vrăjitoarei, iar 
acum ele s-au evaporat; n-o să plecaţi de-aici în felul 
acesta. Dă-mi cartea. 

Corăbii imaginare. Era prinsă în capcană. 

A simţit Jawaratul pulsându-i între degete. Wu te 
teme, bint Iskandar. Suntem de neoprit. Apoi şi-a 
reamintit: vasul lui Benyamin, cel pe care Vrăjitoarea 
Argintie s-a asigurat că-l va aduce aici satinul. 

Ca şi cum ar fi fost invocată de gândul Zafirei, o 
femeie a apărut dintre umbre. Pe umeri avea o mantie 
argintie, iar pe buzele-i purpurii, un zâmbet abia 
conturat. Amintirile s-au adunat în mintea Zafirei, căci 
Jawaratul îi arătase din nou trecutul. 

Sosise Vrăjitoarea Argintie. 

— N-ar fi trebuit să vii aici, Anadil, a spus Leul. 

De care parte lupta acum vrăjitoarea? Pentru care 
dintre tabere? 

Vrăjitoarea  Argintie şi-a înclinat bărbia şi s-a 
îndreptat spre Leu. Pe măsură ce înainta, mantia ei 
amplă se scurta. Un brâu purpuriu i s-a înnodat la 
mijloc. Armura i-a sclipit pe umeri. Două arme au 
strălucit de-o parte şi de alta a trupului său - săbii 
gemene care parcă îi ieşeau din mâini. 

— Doar cei singuri se tem de leu. 

Cei singuri. Era acolo pentru ei. Cu ei. Leul şi-a dat 
şi el seama de asta şi a oprit-o iute, ţintuind-o pe loc. 
Nu cu o sabie îndreptată spre inima ei sau cu o 
menghină în jurul gâtului. 

S-a uitat doar în treacăt spre Nasir şi a îndoit două 
degete. 

Altair a scos un țipăt când Nasir a zburat prin aer 
cu răsuflarea tăiată, înecându-se şi înfigându-şi 
unghiile în nişte mâini invizibile ce-l strângeau de gât. 
Panica i se citea în ochii căscaţi. 

Vorbele Leului erau potolite; şoapta lui i-a zburiit 
Zafirei părul de pe ceafă, atunci când i-a auzit porunca: 

— Dă-o încoace, azizi. Ştii cât de puţin înseamnă 
viaţa lui pentru mine. 

— N-nu face asta, a scrâşnit Nasir. 

Nu-şi pierdea suflul dacă putea vorbi. Nu putea 
muri dacă pica de la înălţimea aceea. O bănuială 
îngrozitoare i-a împovărat atunci umerii. 

Vrăjitoarea Argintie a întins mâna, dar Leul a 
trântit-o la pământ doar îndoindu-şi încheietura. Ea a 
căzut în genunchi, cu un pumnal negru înfipt în 
omoplat. Şi l-a smuls cu un şuierat, dar se mişca foarte 
lent, iar Zafira şi-a dat seama că magia Vrăjitoarei se 

scurgea deja în pământul insulei. Pentru o vrăjitoare 
care calculase totul de atâta amar de ani, decizia ei de 
a-şi arăta intenţiile atât de rapid nu avea niciun sens. 

Leul a râs. 

— Nu mi-a plăcut niciodată de cel de-al doilea fiu al 
tău. 

Zafira a gemut prelung. Sultana. Vrăjitoarea 
Argintie era sultana Arawiyei. 

Nu era de mirare că acţiona atât de nesăbuit. Nu 
era de mirare că intervenise peste ordinele sultanului 
şi îi ajutase. Nasir şi Altair erau fiii ei. 

Un toiag negru s-a materializat în mâna Leului. 
Dintr-un capăt se întindea un vârf ascuţit. Metal, 
umbră, întuneric - l-a aruncat. 

Drept spre inima lui Nasir. 

— Nasir! a urlat Altair. 

Vrăjitoarea Argintie privea neputincioasă. Kifah se 
lupta cu o hoardă întreagă de ifriţi. 

Zafira şi-a pierdut orice rațiune. A fugit de pe 
piatră, vârându-şi nasul în vălul din jurul gâtului, dar 
chiar şi aşa, în disperarea ei, ştia că nu va ajunge la el 
la timp. Ca de obicei, venea prea târziu. Prea târziu ca 
să-şi salveze părinţii. Prea târziu ca să-l salveze pe cel 
care o iubise. 

Asta nu înseamnă nimic. 

Cu toate astea, a fugit. 

Dar n-ar fi trebuit să coboare de pe piatra aceea. 

O ceaţă neagră a înaintat spre ea, cu venele 
întunecate sângerându-i în urmă. Leul. A ţipat când a 
simţit lovitura şi a căzut pe nisipul arzător. 

lar Jawaratul pierdut, acum găsit, i s-a rostogolit 
din mână. 

Nasir îşi imaginase propria moarte de o mie şi una 
de ori. 

Nu şi-o imaginase niciodată pe Sharr, cu un toiag 
de umbre care se-ndrepta în viteză spre inima sa în 
timp ce atârna suspendat, fără niciun control asupra 
membrelor sale. În depărtare, l-a auzit pe Leu 
spunându-i alene Zafirei: 

— Tu şi prinţul ăla jalnic nu veţi pricepe în veci că 
nu are rost să iubeşti pe cineva inutil. 

Se săturase să i se spună că e jalnic. Era 
hashashin. Era Prinţul Morţii. Era prinţul moştenitor al 
unui regat care aştepta pe cineva să ia poziţie. Şi 
oamenii pe care creatura asta îi ameninţa erau... 

Rimaal. Erau tovarăşii lui. Prietenii lui. Undeva, de- 
a lungul acestei călătorii, se ataşase de oameni aşa 
cum se temuse mereu s-o facă şi, de data asta, nu-i 
era ruşine deloc. /ubirea îţi dă un rost. 

Şi-a dus mâinile la gât. S-a gândit la Zafira cu 
Jawaratul în mâini. S-a gândit la tatăl său, care 
odinioară îl iubise. La mama sa, a cărei iubire o 
distrusese. 

S-a gândit la inima sa întunecată, care avea să se 
oprească. 

Un potop de întuneric i-a izvorât din degete. 

Lumea a explodat în nişte umbre care rivalizau cu 
cele aruncate de Leu. Ifriţii au urlat derutaţi Altair s-a 
năpustit spre Nasir, cu ambele iatagane ridicate pentru 
a bloca toiagul Leului, care încă ţintea spre inima lui 
Nasir. 

Vrăjitoarea  Argintie s-a ridicat în picioare cu 
ultimele puteri. Altcineva o împins-o în nisip - 

Benyamin. Care alerga cu viteza lui de safin. Sărea. 
Pentru a se aşeza între Nasir şi Leul Nopţii între Nasir şi 
toiagul acela întunecat. 

Nasir a auzit un zgomot sinistru de oase sfărâmate, 
apoi toiagul i-a străpuns inima lui Benyamin. Dar 
salinul n-a scos niciun sunet. 

Ghearele invizibile şi-au slăbit strânsoarea din jurul 
gâtului lui Nasir, care a căzut în genunchi. Nu, nu, nu. 
A tras aer în piept şi s-a târât către Benyamin. Nisipul îi 
ardea sub palme, în timp ce haosul continua în jurul 
lor. 

Benyamin a rămas neclintit preţ de o clipă lungă, 
în tăcere. Apoi a căzut pe spate, grațios şi în agonie. 

Nasir era paralizat. Pierdut. Privirea lui a întâlnit 
ochii Leului, dincolo de bătălie. A simţit un val de 
mânie zărind un strop de remuşcare în acei ochi de 
chihlimbar. Tatuajul Leului a sclipit în negură, aproape 
identic cu cel al salinului. 

Odinioară fusese prietenul lui Benyamin. Acum îi 
răsplătea bunătatea omorându-l. 

Nasir nu auzea nimic în afara respirației greoaie a 
lui Benyamin. 

Oamenii aveau visuri, gânduri, idei. Nasir avea 
fapte. Când pusese piciorul pe drumul pe care-l 
trimisese sultanul, ştia dintotdeauna că nu mai e 
nimeni care să-l iubească. Care să-i redea libertatea. 

Uneori îţi e mai uşor dacă-ţi accepţi, pur şi simplu, 
soarta. 

Cu toate astea, sub ochii lui zăcea Benyamin. Un 
satin nemuritor, orgolios din fire, cătrănit de atâta 
cunoaştere. Când i-a privit rana, lui Nasir au început 
să-i tremure mâinile. Era atât de mult sânge, că nu ştia 
unde începe şi unde se termină. Altair s-a lăsat în 

genunchi lângă el. Kifah a scos un strigăt în vreme ce 
lupta, spate în spate cu un kaftar, dar era prea 
departe, copleşită de numeroşii ifriţi. Nu-l putea ajuta. 

Nasir a descoperit rana. S-a lăsat pe călcâie. 
Speranţa i se topea, puţin câte puţin. 

— E fatală, a zis el, cu mâinile mânjite de roşu. 

Un abur întunecat ieşea din toiag. Benyamin a 
spus încetişor: 

— Acum ştiu ce înseamnă să trăieşti ca un muritor. 
Moartea - a strâns din dinţi ca să-şi ascundă suferinţa, 
iar ochii căprui i s-au îmblânzit dintr-odată - e un 
adevăr bine-venit. i 

Keffiyah lui albă era pătată cu sânge. li alunecase 
de pe cap, iar Nasir i-a îndreptat-o, aşa cum ar fi făcut 
safinul însuşi. Altair l-a prins pe Benyamin de mână, 
trăgându-l mai aproape de el. 

— Oh, akhi, akhi, akhi. 

Fratele meu, fratele meu, fratele meu. Printr-o 
legătură mai puternică decât sângele. 

Nasir nu-l văzuse niciodată pe Altair plângând. 
Suspinele lui nestăvilite îi răscoleau tot trupul, izolat în 
larma din jur. Nasir nu crezuse vreodată că lacrimile 
altcuiva l-ar putea durea atât de mult. 

— De ce? De ce ai făcut asta? a şoptit Nasir. 

| s-a pus un nod în gâtlej, împiedicându-l să 
vorbească. Altair continua să murmure cuvântul „akhi” 
la nesfârşit, iar durerea şi mânia îi gâtuiau glasul. 

— Sacrificiul, a şoptit Benyamin. 

Nasir cunoştea sacrificiul, dar pentru el, Prinţul 
Morţii? 

— Pentru tine. Pentru ea. Pentru cei care merită să 
vadă zorii zilei de mâine. Povestea ta rămâne 
neterminată, Prinţe. 

Ceva s-a rupt în sufletul lui Nasir. Copiii de la 
cursele de cămile. Rebelii din Sarasin. Zafira. Kifah. Ei 
meritau să vadă zorii zilei de mâine. Æi meritau 
sacrificiul. Nu Nasir, ale cărui mâini simţiseră ultimele 
răsuflări din nenumărate suflete. Nu Vrăjitoarea 
Argintie, care făcuse greşelile ei. 

— Să vă aduceţi aminte de mine, da? S-o salutaţi 
pe iubita mea, dar nu şi pe soră-mea, a şoptit 
Benyamin. 

Altair a râs printre suspine. Benyamin s-a străduit 
să zâmbească. A cuprins între palme chipul lui Altair. 

— Am cucerit-o, frate. Puterea a fost a mea, dar se 
vede treaba - a tuşit şi sângele i-a ţâşnit din rană - că 
preţul dum sihrului e întotdeauna imens. 

Un tremur i-a cuprins trupul. Benyamin n-a vărsat 
nici măcar o lacrimă. Nu a urlat de durere. Şi-a împletit 
degetele peste abdomen, aproape liniştit. 

Nasir a privit cum lumina i se scurge din ochi. O 
moarte care nu era opera lui, o răsuflare finală pe care 
n-o capturase. Un sacrificiu. Nu se putea mişca, în 
ciuda zgomotelor luptei din jurul lui. 

Incetişor, i-a închis ochii lui Benyamin. Ghemele de 
întuneric i se prelingeau din degete, luându-şi adio. A 
scos o pană din veşmintele sale şi a înmuiat-o în 
sângele lui Benyamin, apoi a îndesat-o în pliurile thobei 
safinului. Pana cea neagră a sclipit înroşită. Un ultim 
dar de la Prinţul Morţii. 

— Dormi în pace, Benyamin Haadi min Alderamin. 

Altair l-a prins pe Nasir de mână şi l-a ajutat să se 
ridice în picioare. Nasir nu-l văzuse niciodată pe 
general atât de împovărat, de zdrobit. Ridurile 
suferinţei îi marcaseră pielea aurie. 

Impreună, l-au înfruntat pe Leul Nopţii. 


498 


— Ai ridicat mâna împotriva unuia dintre ai noştri. 
Îl vom răzbuna. 

Glasul lui Nasir era rece şi coborât. Prinţul Morţii şi- 
a tras iataganul din teacă, ca un şuierat printre 
nisipuri. Ca un ecou, Altair şi-a scos şi el săbiile. 

Din nou, Nasir a zărit acea sclipire de regret. O 
suferinţă de care Leul nu se făcea demn. 

— Ai făcut progrese mari, Prinţe. Dar vei sluji 
întotdeauna întunericul, a spus Leul. 

Ifriţii s-au vânzolit, întăriţi de umbrele dezlănţuite 
de Nasir. 

Lumea s-a înnegrit şi haosul a devenit şi mai 
intens. În toată nebunia, Zafira a văzut exact clipa în 
care trupul lui Benyamin a înţepenit, făcându-se una 
cu pământul. | s-a pus un nod în gât. Nu era vorba 
despre Deen sau Baba. Era altcineva, un om despre 
care ajunsese să cunoască unele amănunte. Acele 
amănunte care făcuseră din Benyamin safinul care 
fusese: pasiunea pentru  aţipeli, cuvintele lui 
extravagante, mândria lui absurdă. Faptul că preţuia 
mult încrederea şi adevărul. 

Nu trebuia să-i cunoşti cele mai întunecate secrete 
ca să-ţi doreşti ca cineva să trăiască. /n acest moment, 
suntem două suflete abandonate. 

Dar ce s-a întâmplat când un suflet s-a înstrăinat 
de celălalt? Când moartea a decis să se vâre între ele? 

Ultima oară când vorbise cu el, îi zdrobise inima. 
Nişte cuvinte pline de ură, amare, pe care acum îşi 
dorea să le poată lua înapoi. Cuvinte pe care nu le va 
putea ispăşi vreodată. 

Nu-i va revedea în veci ochii de culoarea lutului şi 
nici surâsul felin. Nu va mai auzi gâjâitul din glasul lui 
profund, regretul cu care vorbea de fiul său. 

— Zafira! a  ţipat Altair, acoperind strigătele 
armatei de ifriţi. Jawaratul! 

Soldaţii umbrelor ocupau tot spaţiul, aproape 
invizibili din cauza întunericului răspândit de Nasir. 
Răcneau şi-şi agitau toiegele sclipitoare de foc. Erau 
prea mulţi. Zumra nu avea cum să răzbată prin 
mulţimea de inamici. 

A găsit cartea. Şi-a încleştat mâinile pe coperta 
delicată din piele, iar pulsul i s-a domolit odată cu 
bătaia liniştitoare de inimă a Jawaratului. Noi suntem 
trecutul, a şoptit cartea. Era tot ce le trebuia pentru a 
readuce magia, fără ca această carte veche să fie ea 
însăşi vrăjită. 

Fata a simţit din nou acel puls constant vibrându-i 
sub tălpi. Surorile ne-au dăruit inimile lor bune. Era o 
replică pe care o ştia orice copil din Arawiya. 

Sfinte zăpezi. Ceea ce simţea ea nu era bătaia 
inimii Jawaratului. Era... 

A ridicat privirea. Spre cei cinci copaci care-i 
înconjurau, protejând Jawaratul cu un ultim gest. 

... Surorile. 

Inimile lor vii erau recipientele unei puteri de 
netrecut. Magia. Și erau înmormântate lângă fiecare 
copac, adăpostite într-o cușcă formată din rădăcini. 
Copacii erau Surorile. 

Trebuia să recupereze inimile, să le elibereze de pe 
insulă şi astfel să ridice blestemul insulei Sharr. 
Puterea Vrăjitoarei Argintii se va reîntoarce. Cu ajutorul 
Jawaratului, vor readuce inimile în minaretele regale. 

Vor readuce magia în califate. 

Dar a elibera inimile însemna, de asemenea, a-l 
elibera pe Leu. 

— Inimile, a şoptit ea, incapabilă să păstreze 
aceste cuvinte pentru ea însăşi. 

| s-au ridicat în capul pieptului, i s-au agăţat de 
buze, au făcut-o să vorbească. 

— Inimile sunt în copaci. Magia e în copaci. 

Zumra a auzit-o. 

Şi-au adunat toate forţele într-un elan comun, 
chinuindu-se să-i îndepărteze pe ifriţi şi să se apropie 
de copaci. Dar şi Leul o auzise. Gonea spre ea. 
Deocamdată nu avea nevoie de inimi - Jawaratul era 
mult mai important pentru el. Pentru el, cunoaşterea 
era mai presus de orice. 

Distruge-l. Şi-a îndeplinit rolul. vorbele Jawaratului 
îi răsunau în inimă. Nu erau cuvintele Surorilor. Erau 
rezultatul anilor pe care cartea îi petrecuse putrezind 
în întuneric. 

Zafira s-a dat îndărăt, ferindu-se de toiagul unui 
ifrit. Un altul a vâjâit în spatele ei, dar Kifah a aruncat 
cu unul dintre pumnalele ei fulgerătoare, doborându-l 
pe inamic. Altair şi-a făcut apariţia cu iataganele 
ridicate, dar Leul le-a evitat cu uşurinţă, aruncându-l în 
calea ifriţilor ce veneau în goană. 

— Vânătoreaso! a urlat Kifah. 

Zafira a văzut-o pe Kifah alergând spre cadavrul lui 
Benyamin, aplecându-se peste satinul căzut în luptă, 
prietenul lor, dar n-a putut reacţiona. Vederea i s-a 
înceţoşat şi mai mult, iar cartea i-a tremurat în mâini. 
Nu mai era pe piatră, singura ei protecţie. In depărtare, 
a auzit-o pe Kifah strigând şi pe Altair răspunzându-i cu 
ordine, generalul pe câmpul de bătălie. 

Leul a rânjit. Din trup i se prelingeau dâre de 

întuneric. Zafira s-a ferit, încercând să vadă clar în 
mijlocul haosului care se ridica din toate părţile. 
încerca să audă dincolo de poruncile Jawaratului. A 
auzit glasul lui Benyamin, care-i spunea să-şi păstreze 
calmul. Să gândească. Să aibă încredere. Suntem mai 
puternici uniți. Dar acum el era mort. 

Ţipetele i-au străpuns timpanele, apoi a auzit 
vuietul vântului. A simţit cum un trup se ciocneşte de 
ea şi cum cineva îi smulge Jawaratul din mâini. 

De data aceasta a resimţit pierderea acestuia de 
parcă i s-ar fi sfâşiat inima. l-a simţit chemarea, 
panica, pentru că Jawaratul striga după cea de care era 
legat. 

Şoaptele Leului i-au mângâiat auzul şi a ştiut că a 
dat greş. 

Nasir şi-a aruncat privirea de la un copac la altul. 
Erau masivi, cu crengi bătrâne şi ostenite, străbătute 
de nişte vinişoare albe ca părul Vrăjitoarei Argintii. A 
numărat cinci trunchiuri. 

Asta se alesese de Surori. 

A aruncat un pumnal spre ifriţii care-l atacau. 
Ţipetele lor i-au amorţit timpanele. Şi-a croit cu greu 
drum până la primul copac. Vrăjitoarea Argintie nu era 
pe nicăieri. Nici Zafira, dar avea încredere că va 
rămâne la adăpost şi va proteja Jawaratul. 

Asta credeau toţi. 

Fără carte, nu vor găsi decât cinci inimi 
însângerate, încuiate alături de o putere care le 
depăşea imaginaţia. 

A ajuns la copac, care era şi mai mare privit de 

aproape. Inima putea fi oriunde, atârnată de vreo 
creangă, ascunsă înăuntrul trunchiului - nu. S-a oprit. 

Un puls constant îi vibra sub tălpi. 

Rădăcinile. A spintecat cu iataganul un şir întreg 
de ifriţi, ceea ce i-a oferit un răgaz pentru a tăia 
rădăcinile întortocheate. Un alt ifrit a mugit, iar toiagul 
său fierbinte aproape i-a atins gâtul lui Nasir. S-a 
răsucit şi a culcat la pământ o altă hoardă de atacatori, 
apoi şi-a pregătit cuţitele ca să înfrângă şi valul 
următor. Haide, a scrâşnit el din dinţi, săpând în 
pământ cu unghiile negre, cu degetele înfrigurate. 
Bătăile se auzeau din ce în ce mai tare, pe măsură ce 
săpa. 

Acolo. 

Aproape că i s-a făcut rău când a scos inima din 
pământ. Măruntaiele i s-au întors pe dos când i-a simţit 
pulsul, moliciunea ca de cauciuc. Câteva pete de sânge 
s-au amestecat cu pământul de pe mâinile sale. 

Kifah a apărut lângă el şi nici n-a tresărit la 
vederea inimii. A spus răstit: 

— Încă patru. Yalla, yalla. 

Ifriţii înaintau în valuri negre, cu toiegele lor de foc 
strălucind, iar Nasir a acoperit iute inima în pânza 
veşmintelor sale, lăsând-o să-i atârne peste un şold. 

A încrucişat sabia cu un ifrit, împingând cu toată 
puterea. Apoi şi-a aruncat ultimele pumnale în 
creaturile din jurul lui. Şi-a croit cale spre următorul 
copac, dar Altair l-a întâmpinat la jumătatea drumului 
cu o expresie panicată. In palme ţinea cu grijă o altă 
inimă ce pulsa. Nasir a luat-o şi a adăpostit-o şi pe 
aceasta între faldurile veşmintelor lui. 

Kifah dobora ifrit după ifrit îndreptându-se spre 
următorul copac, iar sulița ei era şi armă de atac, şi 

scut rotitor. Nasir a mai anihilat o hoardă de duşmani 
şi a ridicat privirea exact la timp ca s-o vadă pe fată 
cum recuperează o altă inimă, care-i pulsa în mână. 

Incă două şi gata. 

A mai descoperit una, suferind o rană la picior 
înainte să-şi înfigă sabia în gâtul unui ifrit. A mers 
împleticit până la copacul următor, oprindu-se când l-a 
văzut pe Altair ridicându-se dinspre rădăcinile acestuia, 
cu ultima inimă în palme. 

Pământul s-a cutremurat. 

Un soi de neclintire s-a revărsat peste toţi. Insula a 
oftat şi a bolborosit uşurată. A răsuflat mulţumită, 
eliberată în cele din urmă de ceva ce nu era. Insula 
Sharr era liberă. 

Ceea ce însemna că, de-a lungul întregului regat 
Arawiya, Arzul începuse să se retragă în străfundurile 
pământului. 

Rimaal. Nouă decenii de întuneric copleşitor. Ale 
unei păduri care le-a răpit marea. Ale unor califate 
blestemate să îndure zăpada eternă, cerurile 
întunecate şi pământurile muribunde. Nouă decenii de 
ostilitate. 

Se terminaseră. 

Totul se terminase, iar Nasir fusese o parte din 
povestea asta. Aproape că s-a clătinat pe picioare când 
şi-a dat seama de lucrul acesta. Fusese o parte a unui 
lucru bun. 

Extazul care-i creştea în piept s-a topit când un ifrit 
era să-l decapiteze. A zărit o străfulgerare când 
Vrăjitoarea Argintie s-a ridicat încet în picioare. Puterile 
nu-i dispăruseră. 

Dar exista şi un dezavantaj: Leul nu mai era 
prizonier pe Sharr. Trebuiau să se mişte repede. 

— Mohorâtă vreme ne-ai mai dăruit, a strigat Altair 
împleticindu-se spre Nasir, cu fruntea plină de sânge. 

Părea să se îmbărbăteze înainte de a se răsuci 
spre vacarmul din jur, spre ifriţii care viermuiau, 
încolţindu-i. Creaturile întunecate erau din ce în ce mai 
multe, îmbătându-se cu umbrele pe care le dezlănţuise 
Nasir. Găsirea inimilor nu însemna nimic dacă el şi 
ceilalţi ar fi murit din cauza acestor hoarde nesfârşite 
de ifriţi. 

— Hei, boşorogule! a strigat Altair. 

Leul s-a oprit locului. Roba îi flutura în bătaia 
vântului. 

— Răzbunarea promisă începe chiar acum. 

— Ce-ncerci să faci? s-a răstit Nasir. Dacă mori, te 
omor cu mâna mea. 

— Akh, îmi plac la nebunie dilemele. Ai grijă, 
frăţioare, încep să cred că-ţi faci griji pentru mine. 

Cu mâna murdară de sânge, Altair l-a bătut uşor 
pe Nasir peste obraz, înainte ca prinţul să se ferească; 
apoi a pornit spre Leul Nopţii. 

Generalul a oftat dramatic. 

— Mă păstram pentru o ocazie specială, ceva cu 
mai mult ştaif. Ştii tu, o nuntă sau încoronarea prea 
iubitului meu Nasir sau - akhh, nu-mi găsesc cuvintele. 
Dar cerşetorii nu pot avea pretenţii, nu-i aşa? Cred că 
povestea asta, ăăă, Bătălia lInimilor, e la fel de 
specială... 

— Tacă-ţi fleanca, Altair, a mârâit Nasir, luptându- 
se cu un zâmbet. 

Fratele lui vitreg a făcut cu ochiul, iar Nasir şi-a dat 
seama ce avea de gând să facă. Voia să atragă atenţia 
asupra lui, căci fiecare gest al lui Altair era deliberat şi 
atent calculat. 

Apoi Altair al-Badawi şi-a ridicat mâinile spre 
ceruri, cu un rânjet strâmb pe chip, iar insula Sharr s-a 
umplut cu o explozie de lumină. 

Zafira s-a oprit din căutarea ei disperată când 
lumina a erupt peste lumea aceea de marmură şi 
lemn. l-a luat o clipă să-şi dea seama de unde vine 
norul alb şi orbitor: mâinile întinse ale lui Altair. 
Aceasta era afinitatea lui. Era lumina - perechea 
întunericului lui Nasir. Aşa cum a fost Deen pentru 
mine. 

Nişte sunete stridente şi pline de panică au umplut 
tăcerea. Ifriții fugeau, adăpostindu-se în umbrele 
ruinelor. l-a văzut pe Nasir, pe Kifah şi pe kaftar 
agăţându-se de ceea ce le oferise Altair - o distragere 
- şi s-a întors la misiunea ei. 

Misiunea ei fără rezultate. 

A căzut în genunchi şi şi-a înfipt degetele în nisip. 
Săpa, căuta. Cerceta. /mpl/ora. Ceilalţi aveau încredere 
în ea, că va păstra Jawaratul în siguranţă. Şi-a şters 
sudoarea de pe frunte. Lumina lui Altair începea să 
pălească. Dar, în ciuda strălucirii difuze, fata vedea 
clar: nisip peste nisip, fără zăvoaie de verdeață. 

Degetele ei au dibuit ceva în nisip, iar inima i s-a 
căţărat până în gâtlej. Te rog. A dezgropat ce dibuise 
acolo, dar era doar o piatră. A aruncat-o cât colo, 
urlând. Chiar şi acum, insula îşi bătea joc de ea. 

Cineva a prins-o de mâna rănită şi a luat-o la 
goană, târând-o şi pe ea. Frica îi pulsa cu putere în 
timpane. 

— Trebuie să plecăm, a spus vocea şi, pentru un 

moment, i s-a părut că e Benyamin. 

Apoi şi-a amintit că el murise, iar glasul era al lui 
Kifah. 

Rana de la mână îi zvâcnea. Fusese nechibzuită, 
iar rana era motivul pentru care se legase fără să vrea 
de Jawarat, cu trup şi suflet. Dăduse greş. 

Cineva trebuie să se sacrifice pentru ca noi să 
reuşim. S-a speriat în faţa acestor cuvinte din Jawarat. 
Nu fusese nechibzuită. Dintr-odată s-a bucurat pentru 
rana din palmă care-i oferise această legătură. Care-i 
oferise această imensă cunoaştere. 

Dar Leul nu se vedea nicăieri. Ceea ce însemna că 
Jawaratul era în mâinile lui. 

— Trebuie să ne întoarcem, a protestat ea, 
smulgându-se din strânsoarea lui Kifah. 

Războinica a prins-o din nou de mână. 

— Pentru ce? 

— Am scăpat Jawaratul. Probabil acum e la Leu! 

— Ah, fii şi tu mai deşteaptă, s-a răstit Kifah şi s-a 
înclinat, iar şoapta sa aproape că s-a pierdut în haosul 
din jur. Sunt o miragi, mai ştii? Am luat cartea aia 
nenorocită. Am luat - glasul i s-a frânt şi a luat o gură 
de aer ca să-şi revină - am luat cartea lui Benyamin şi 
am făcut-o să semene cu Jawaratul. Apoi ţi-am smuls 
cartea adevărată şi am aruncat momeala în nisip. Leul 
a înşfăcat-o, în nebunia totală. 

Zafira aproape că a izbucnit în plâns de bucurie. /n 
siguranță. Jawaratul era în siguranţă. 

— Nu va dura totuşi mult, acum, că magia de pe 
Sharr a dispărut, a spus Kifah încruntându-se, apoi a 
străpuns cu sulița un alt ifrit. Aşa că ia-ţi arcul în mâini, 
Vânătoreaso. 

— Stai aşa, şi kaftarii? a zis Zafira, în timp ce 

mintea i se limpezea lent de sub ceața de panică. 

Kifah a clătinat din cap. 

— Au luptat bine. Le-am oferit ocazia de a trece 
înapoi în regatul lor, dar au refuzat. Uneori, când îţi 
trăieşti viaţa în captivitate, când eşti prizonier pentru 
mult timp, libertatea devine un lucru de care te temi. 

Zafira înţelegea lucrul acesta. Aşa cum se temea 
ea de înfrângerea ținutului Arz. De dispariţia mantiei 
sale. De o viaţă în care ea nu mai era Vânătorul. 

| s-au alăturat lui Nasir, care şchiopăta. El a 
spintecat un ifrit care se apropiase suficient cât să 
intre în aria de lumină creată de Altair. Şi-au croit 
încetişor drum, ieşind din cotloanele imensului palat de 
marmură şi piatră, cu ajutorul Vrăjitoarei Argintii. In 
timp ce Zafira, muşcându-şi limba de durere din cauza 
rănii din palmă, trăgea săgeată după săgeată, şi-a 
adus aminte copleşită de vinovăţie că-l atacase pe 
Benyamin pentru că acesta avea încredere în 
vrăjitoare. 

Fără magia de pe Sharr, ţărmul nu mai era acum 
atât de departe de ei. Zorile se întorseseră pe insulă, o 
privelişte superbă după văzduhul întunecat cu care 
fuseseră blestemaţi în ultimele câteva zile. In curând 
treceau în goană pe sub porţile insulei, splendid 
înălțate între zidurile de piatră modelate artistic. 
Benyamin şi Kifah intraseră pe poarta principală, cea 
pe care voia s-o găsească Deen. 

Deen cel loial, cel bun la inimă. Nu există altul în 
toată Arawiya care să-i fie mai loial vânătorului decât îi 
sunt eu. 

Crezuse în ea până la ultima suflare, iar acum nu 
mai era decât o fantomă în gândurile ei, o felie din 
trecutul său. Ce-i va spune Yasminei? 

Yasmine. Ah, Yasmine. 

S-au grăbit spre porţi, apropiindu-se de corabie. O 
săgeată i-a vâjâit Zafirei pe la ureche şi toată lumea a 
încremenit. Venise de pe vas. Un potop de săgeți se 
îndrepta spre ei, iar Zafira s-a ferit. Vrăjitoarea Argintie 
a şuierat când a fost lovită. Kifah a oftat şi a ţipat: 

— Oi, Jinan! Nu mai trage în noi. 

— Incetaţi! a strigat cineva, iar săgețile s-au oprit. 

O zvârlugă de fată a apărut pe punte, purtând pe 
cap un turban în pătrăţele, legată în talie cu un brâu 
ocru. 

— Era şi timpul. Stai aşa - unde-i Effendi Haadi? 

— A murit, a spus Nasir în tăcerea care se lăsase. 

Fata s-a întristat, apoi a dat din cap şi a poruncit 
echipajului să lase scândura. 

Corabia era extravagantă, cu balustrade aurii şi 
sclipitoare şi cu pânze alburii, care purtau blazonul cu 
mici diamante al Alderaminului. l-a amintit Zafirei de 
Benyamin şi un val de durere i s-a spart în piept. 

Satinul îi ajuta chiar şi dincolo de moarte. Ar fi fost 
pierduţi fără el. 

Kifah şi-a răsucit sulița. 

— Yalla, zumra. Hai să plecăm de pe insula asta 
blestemată şi să-ncercăm să desluşim ce ni s-a 
întâmplat. 

Chiar şi Prinţul Morţii a zâmbit la auzul vorbelor ei. 


So 
od 


Nasir studia echipajul de zaramezi zdrenţăroşi, iar 
ei îl priveau la fel de nelămuriţi. 

Mulţi dintre ei rămăseseră cu gura căscată când se 
treziseră la bord cu Vrăjitoarea Argintie, iar Nasir a 

observat că Kifah nu recunoscuse deloc ajutorul primit 
din partea acesteia. Nici Nasir nu-l recunoscuse, de 
fapt - nimeni n-o făcuse, încă se refăceau după bătălie. 
După moartea lui Benyamin. 

Fata care ordonase echipajului să coboare 
scândura - Jinan, căpitanul, a presupus el - a ieşit în 
faţă şi i-a trimis pe ceilalţi la posturile lor. 

— Totul e în ordine? a întrebat-o pe Kifah. 

Aceasta a dat din cap, şi-a scos turbanul pe care şi- 
| înnodase în jurul taliei şi l-a întins pe puntea 
sclipitoare. Apoi a scos Jawaratul şi a văzut cum Zafira 
se repede în faţă, stăpânindu-se cu greu când 
peluziana a aşezat cartea în mijlocul pânzei. Apoi Kifah 
a ridicat inima pe care o recuperase ea. 

— Să le vedem şi pe celelalte, i-a spus ea lui Nasir. 

El a scos cu atenţie inimile din faldurile robei, 
aşezându-le grijuliu pe turbanul desfăşurat. 

— Sunt numai patru, a spus Zafira, aplecându-se 
deasupra lor. 

Inimile străluceau în soare, bătând constant. 
Pulsau, roşii şi umede. 

— Oi, Altair o are pe ultima. Unde e tembelul ăla 
aiurit? a-ntrebat Kifah, ştergându-şi sudoarea de pe 
capul chel şi lăsând în urmă o dâră de sânge. 

Toată lumea a ridicat privirea, pentru că generalul 
nu răspundea. Nasir l-a strigat. În tăcerea din jur, un 
sentiment sumbru i s-a strecurat în vene. Toată lumea 
de pe punte a priceput. 

Generalul dispăruse. 

Altair se evaporase. Echipajul zaramez a cercetat 

punţile inferioare, dar nu era de găsit. Zafira fusese 
atât de absorbită cu reîntâlnirea cu Jawaratul, încât nici 
nu-i observase dispariţia. 

— Ne întoarcem după el, a spus Nasir. 

— Şi dacă a murit? a-ntrebat Kifah, mereu 
optimistă. 

— İl cunosc pe Altair, nu moare atât de uşor, a zis 
Nasir. Ar ieşi din mormânt dacă ar fi nevoit. 

Prinţul a adus un cufăr de lemn pe care-l găsise în 
timp ce întorseseră corabia cu fundul în sus, în timpul 
căutărilor. Cu o energie plină de agitaţie pe care Zafira 
nu i-o mai remarcase până acum, a aşezat cele patru 
inimi şi Jawaratul în cufăr. Cartea o chema pe Zafira 
din interiorul cutiei. Să nu uiţi de noi. Îi vorbea doar ei, 
ştia asta prea bine. Nimeni nu mai avea o rană în 
palmă, nimeni nu mai era legat de Jawarat. Pulsa în 
acelaşi ritm cu inima ei; respira înăuntrul ei. 

Nasir i-a arătat cufărul căpitanului Jinan. 

— Apără asta cu orice preţ. Sau capul tău o să 
ajungă într-una dintre cutiile astea. 

Kifah i-a aruncat o privire ucigătoare. Zafira s-a 
uitat la căpitan, cerându-şi parcă iertare pentru 
purtarea lui Nasir. 

— Acesta e felul lui de a spune „te rog”. 

— Nu sunt convinsă că vreau să ştiu cum 
răsplăteşte  lnălţimea Sa favorurile, a spus Jinan, 
luându-i-l din mâini. Ai noroc că Effendi Haadi m-a 
plătit bine. 

Zafirei i s-a pus un nod în gât şi l-a înghiţit, deşi îi 
venea să plângă. Nu se putea gândi la Benyamin fără 
să-şi aducă aminte că-l respinsese, după câte făcuse 
el. Pentru că Benyamin pusese starea ei mintală pe 
primul plan. Când a închis ochii, se afla din nou în 

călătoria prin vis, pe acel balcon aurit din Alderamin, 
simțindu-se relaxată, simțindu-se acasă. lar Benyamin 
zâmbea larg şi avea lacrimi în ochi. 

Prima şi singura ei călătorie în vis. 

S-a pregătit să plece, împreună cu Nasir, dar Kifah 
a tras-o de braţ. Vrăjitoarea Argintie a păşit între ei şi 
scândura care ducea la mal. Mantia îi strălucea orbitor 
în soarele dimineţii. 

— Nu se-ntoarce nimeni. 

— E un pic cam târziu să ne dai sfaturi, Sultana, a 
zis Kifah. 

Deşi Zafira s-a gândit că vorbele peluzienei erau 
tăioase, a fost de acord. Chiar era prea târziu ca 
Vrăjitoarea Argintie să fie sinceră cu ei. Chiar dacă 
luptase de partea lor. 

Chiar dacă, fără ajutorul ei, ar fi pierit toţi, ca 
Benyamin. 

— Nu mai putem pierde pe încă unul dintre noi, a 
spus Zafira. 

— Nici eu nu intenţionez să-mi pierd fiul, a zis scurt 
Vrăjitoarea Argintie. 

Şi a continuat, înainte ca Nasir să poată protesta: 

— Uitaţi că eu îl cunosc pe Leu mai bine decât 
mulţi. Dacă vrem să păstrăm inimile în siguranţă, nu 
ne putem lupta cu el aici. El are una dintre inimi, una 
dintre cele cinci pe care le doreşte cu atâta ardoare, 
dar fără Jawarat drept călăuză îi este inutilă. Un 
recipient de putere inutilizabilă. Ne va urmări până pe 
continent şi-l va folosi pe Altair ca avantaj. 

Kifah a strâns din buze, înțelegând logica din 
cuvintele vrăjitoarei. Dar Nasir nu era gata să le 
aprobe. 

— Poate că aşa e, a spus el, cu dinţii încleştaţi, dar 

nu avem nicio garanţie că nu-i va face rău lui Altair. 

— E un risc pe care trebuie să ni-l asumăm, a 
răspuns Vrăjitoarea, privind spre mare. N-am de gând 
să vă pierd în aceeaşi zi. 

— Nu-ţi aparţin, ca să mă poţi pierde, a spus el 
rece, iar Zafira i-a auzit suferinţa din glas. 

Vrăjitoarea  Argintie i-a replicat, cu regretul 
zugrăvit pe chip: A 

— Şi nici ţie nu-ţi aparţii, ca să te poţi pierde. lţi 
place sau nu, tu aparţii tronului arawiyan. 

Nasir a înfruntat-o privind-o în ochi, cu o venă 
zbătându-i-se în obraz. Apoi s-a răsucit şi s-a dus 
şchiopătând la prova corabiei, lăsând dâre negre în 
urma lui. Era ca Leul, şi-a dat Zafira seama. O schiţă de 
întuneric, un profil de umbre. 

Ultima oară când stătuse atât de aproape de el, 
Zafira îi ţinea un pumnal la gât. Inainte de asta, 
mâinile ei i se înfipseseră în păr, iar gurile lor se 
atinseseră. 

L-a urmat după un moment, iar el s-a întors când a 
simţit-o că se apropie. Ochii lui erau cenuşii, ca lumea 
proaspăt trezită după întuneric, dar erau cutremuraţi şi 
confuzi, ca atunci când Leul îi lipise vătraiul de piele. 
Când ea avusese grijă de rana lui, iar el îşi dezvăluise 
sufletul. 

Asta nu înseamnă nimic. 

— Te simţi bine? a-ntrebat ea, încercând să 
prelungească prietenia. 

— Defineşte „bine”, i-a răspuns el încet. 

Fata a dat să-l ia de mână, aşteptându-se ca el să 
se ferească. Nasir a încremenit când Zafira l-a tras de 
mânecă, acolo unde râuleţe de umbre îi curgeau pe 
pielea aurie, înecând cuvintele tatuate de pe braţ. 

Mâna lui era caldă în mâna ei. 

— „Bine” e când sângerezi negru, dar nu e la fel de 
rău ca atunci când sângerezi de-adevăratelea, roşu. 
Când lumea se prăbuşeşte, dar tu nu eşti singur în 
timpul ăsta. Când întunericul e absolut, dar tu vânezi 
cea mai mică flacără şi o îndupleci să devină mai 
strălucitoare. Când găseşti binele din orice faptă rea şi 
consideri asta un triumf. 

l-a eliberat braţul, dar Nasir nu s-a mişcat. 

— Insula Sharr m-a învăţat că fiecare respiraţie e 
un triumf. 

Nasir nu şi-a putut reţine o urmă de zâmbet. 

— Atunci cred că mă simt bine. 

Valurile s-au izbit de corabie. Echipajul era gata să 
ridice pânzele. Vrăjitoarea Argintie rămăsese tăcută, 
cu ochii pregătiţi să vadă la depărtare. Zafira nu-şi 
putea imagina cum se simţea aceasta pierzându-şi un 
fiu pe care nu-l revendicase niciodată şi reunindu-se cu 
celălalt fiu, căruia îi arătase un chip cu totul diferit. 
Fiind folosită la nesfârşit, iar şi iar, de bărbatul pe care- 
| iubea. 

După o clipă, Nasir a oftat. 

— Nu-l pot abandona. 

— Nu-l abandonăm. II vom recupera, a spus Zafira, 
ştiind despre cine vorbeşte. Altair ştie că vom veni 
după el. 

— Nu întelegi, a zis el, părând ostenit. Dacă 
situaţia ar fi stat invers, el ar fi luptat până la ultima 
picătură de sânge pentru mine. Dar ştie că am fost 
trimis pe Sharr ca să-l ucid. Ştie că eu nu încalc 
ordinele. 

Zafira s-a gândit la Altair, aflat într-un loc umed şi 
rece, luat prizonier de Leu, fără nicio speranţă. 

Neajutorat. Va îndura asta, e nevoit s-o facă. Aşa că 
fata a spus ceea ce-ar fi rostit generalul: 

— Atunci va trebui să-l surprindem. 

— Optimismul ţi se potriveşte, i-a zâmbit Nasir cu 
sinceritate. 

Era ciudat cum stăteau amândoi în faţa mării 
tumultuoase şi dezlănţuite. Dar, ca toate câte se 
întâmplaseră în această călătorie, şi această senzaţie 
era împletită cu suferinţa. 

Ridicaseră blestemul vechi de decenii întregi şi 
eliberaseră magia de pe Sharr, chiar dacă-l eliberaseră 
şi pe Leu în acelaşi timp. Salvaseră patru inimi, chiar 
dacă lăsaseră una în urma lor. Triumfaseră în faţa 
hoardelor  Leului, chiar dacă-i pierduseră pentru 
totdeauna pe Benyamin şi deocamdată pe Altair. 
Satinul nu va fi niciodată îngropat alături de fiul său, 
dar se va odihni pentru eternitate alături de Surori. 
Zafira a dus la bun sfârşit misiunea ei de a găsi 
Jawaratul, chiar dacă-l pierduse pe Deen. 

Acum aveau magia, chiar dacă ea n-o mai simţea 
curgându-i prin vene. Şi n-o va mai simţi, până când nu 
vor duce inimile înapoi, în minaretele regale. Inimile 
acelea nu erau nişte simple inimi. 

Un câştig pentru fiecare dintre pierderi. 


Capitolul 91 


Căpitanul a strigat acoperind larma, împărțind 
ordine de la cârmă. Toţi erau tineri, şi-a dat seama 
Nasir. Arawiya era salvată de la distrugerea totală de o 
mână de tineri. Jinan a salutat ducându-şi două degete 
la tâmplă, când l-a văzut uitându-se la echipaj. 

— Fortăreaţa Sultanului te aşteaptă, Înălţimea Ta. 

Fortăreaţa Sultanului. Acasă. Nu era sigur dacă 
Leul mai avea putere asupra sultanului, acum, că 
legătura sa cu magia învechită a insulei Sharr fusese 
distrusă. Dar probabil că urma să afle asta destul de 
curând. 

Gândurile întunecate i s-au risipit când a auzit-o pe 
Zafira râzând. 

Asta îl elibera. Îi pătrundea în suflet şi-i oferea 
darul vieţii. O rază de lumină neiîntinată de întuneric, 
un sunet pentru care ar fi ars din temelie oraşe întregi 
ca să-l audă din nou, dezlănţuit şi liber. Acum fata 
avea altă postură. Cu umerii traşi înapoi, cu părul 
negru spulberat de vânt. Mai înaltă. Mai puternică. O 
femeie, în toată puterea cuvântului. 

Femeia pe care o crezuse bărbat, Vânătorul pentru 
care fusese trimis aici, ca să-l ucidă. Fata l-a surprins 
privind-o. 

— O să mă asigur că nicio femeie nu se va mai 
teme de ea însăşi. Ca în Zaram, Pelusia şi Sarasin. 

— N-am nicio îndoială, frumoasă gazelă. 

L-a privit în ochi, iar Nasir a simţit cum îi tresaltă 
pieptul când obrajii ei s-au înroşit de sfială. Ea a venit 
mai aproape, iar Nasir şi-a amintit coloanele de 
marmură, dinainte ca ea să găsească Jawaratul, când o 
ținuse în braţe. 

Asta nu înseamnă nimic. Şi-ar fi dorit să ia înapoi 
acele cuvinte tăioase. Însemnase totuşi ceva. La fel şi 
clipa de dinainte, când fata avusese grijă de el cu 
blândeţe, fără strop de repulsie pe chipul ei sincer. 
Fusese momentul culminant al vieţii lui, să fii privit aşa 
cum Zafira Iskandar îl privise pe el. Dacă ar fi ştiut fata 
asta... 

Dar acele patru cuvinte au rămas între ei şi o 

făceau să-l privească prudent, cu reticenţă. 

— Şi tu? Tu ce vei face, Prinţ al Morţii? 

El nu a spus ce voia cu adevărat să spună. 

— Dacă voi supravieţui acestei călătorii, voi vedea 
atunci. 

— Vei supravieţui, Prinţe, a spus Kifah, alăturându- 
li-se. Vânătoreasa se va asigura de asta. 

Vânătoreasa s-a strâmbat uşor. 

— Arzul a căzut. Nu mai sunt vânătoreasă. 

Kifah i-a aruncat o privire tăioasă. 

— Încă avem un Leu de vânat şi un general iubitor 
de dileme de găsit. Nu-mi spune că-ţi atârni pălăria în 
cui atât de curând. 

Zafira a zâmbit. 

— Atunci cred că n-o s-o fac, a răspuns ea, cu o 
nuanţă de uşurare în glas. 

N-au mai privit înapoi, spre tremurătoarea insulă 
Sharr, o calamitate pe harta Arawiyei, un loc al 
umbrelor şi al morţii. Trăiseră prea mult timp în trecut. 
Cu toate astea, Nasir va purta întotdeauna amintirea 
insulei în suflet, o altă cicatrice care să-i marcheze 
suferinţa. 

— O să întoarcem pământul pe dos şi o să facem 
să plouă cu moarte din cer, a spus Zafira. 

— La nesfârşit, a promis Nasir. 

Kifah a dat hotărâtă din cap. 

Era momentul ca întreaga Arawiya să simtă suflul 
schimbării, cu această zumra la conducere. Avea un 
frate şi un tată ce trebuiau eliberaţi, prin moarte sau 
oricum altcumva. Mai erau obstacole de trecut, lupte 
de câştigat şi victorii. Dar obstacolele nu însemnau 
nimic pentru un hashashin. 

lar Prinţul Morţii nu lăsa nicio misiune neterminată. 

Epilog 


Multe lacrimi putea vărsa un suflet înainte ca 
epuizarea să-l târască într-o gaură nesfârşită de 
suferinţă. Yasmine văzuse prea multe. 

Nu mai simţea bucuria mariajului. Groaza şi eşecul 
îi amărau limba. Un loc răvăşit de război nu era un loc 
unde să fii fericit. 

— Acesta nu e război, spusese Misk, cu un glas ce 
promitea răzbunare. Asta e măcel. Cu sânge-rece, fără 
strop de omenie. Nu se va opri la noi Zaramul va fi 
următorul, apoi Pelusia, iar când va termina cu crimele, 
Arawiya va cădea sub neagra lui domnie. 

Se aflau deja sub neagra lui domnie. Yasmine nu 
înţelegea ce mai voia sultanul. 

Soldaţii lui fuseseră aici, purtând uniformele negre 
cu argintiu din Sarasin. Aşteptaseră în umbrele dintre 
case şi copaci. Atacaseră când corabia pe care se aflau 
Zafira şi Deen dispăruse la orizont. Aflase atunci că 
Misk avea prieteni, astfel încât ei doi avuseseră noroc 
să scape cu caravana califului, fugind împreună cu 
micuța Lana. g 

S-a întors după câteva zile. In satul în care ea şi 
Deen împărţiseră bucatele. Unde crescuseră, ei şi 
Zafira. Unde soldaţii arseseră casele din satele de vest 
şi-i otrăviseră pe cei slabi cu un abur otrăvitor. 

Copiii pe care Yasmine îi învățase carte, ale căror 
zâmbete le scosese la suprafaţă şi le sărbătorise, acum 
zăceau în mici sicrie. lar pământul era prea îngheţat şi 
prea tare ca să le dea dreptul la o înmormântare aşa 
cum se cuvenea. 

Moartea nu le fusese sângeroasă, dar paloarea de 

pe chipurile lor vorbea despre ore întregi de suferinţă. 
Puţinii supraviețuitori au povestit despre otrava 
incoloră. 

Nu ai cum să scapi de un lucru care te omoară prin 
gestul simplu de a trage aer în piept. 

Acum Yasmine privea de la fereastra palatului 
califului din Thalj, departe, departe de satul uitat care 
odinioară îi fusese casă. Wu mai avea casă. Şi dacă 
sarazinii continuau să asculte ordinele sultanului, 
niciun suflet din Demenhur nu va mai avea, niciun 
suflet din toată Arawiya. Care era scopul unui astfel de 
măcel? 

— Va veni, a zis Misk. 

A mângâiat-o pe braţe ca s-o încălzească şi a 
sărutat-o pe cap. 

Zafira. Sora inimii sale. Nu avea cum să trimită 
veşti pe Sharr şi nici cum să primească veşti de-acolo. 
Nu ştia dacă Zafira mai era în viaţă, dar era sigură că 
fratele ei murise. 

Ar fi aflat mai multe dacă Misk ar fi lăsat-o să 
cutreiere mai mult timp prin Arz când se afla în acea 
stare neputincioasă, absurdă. Ar fi putut muri şi ea, dar 
rămăsese acolo destul timp pentru ca pădurea să-i 
arate ceva prea viu ca să fie fals. 

Viziunea se agăţase de mintea ei: Deen murind de 
mâna unui bărbat cu păr auriu, care-ncercase s-o 
omoare pe Zafira. 

Yasmine a jurat să-l ucidă. Să-l facă să sufere, aşa 
cum o făcuse el pe ea. 

Nu ştia cum va face asta, căci între ea şi Sharr se 
aflau soţul ei, ţinutul Arz, Marea Baran şi, probabil, încă 
o mie şi unul de lucruri pe care nu le cunoştea. Nu era 
Vânătoreasa, dar era Yasmine Ra'ad şi avea de gând 

să găsească o cale. Nici măcar nu ştia dacă bărbatul cu 
păr auriu încă trăia şi nici nu-i cunoştea numele. Toate 
la timpul lor. 

Misk îi masa umerii în continuare, aşteptându-i în 
tăcere răspunsul. 

— Pentru ce? l-a întrebat Yasmine. 

Ceea ce înfruntase Zafira pe insula Sharr era, cu 
siguranţă, mai bine decât asta. Yasmine nu mai voia ca 
prietena ei să se întoarcă. Mai întâi suferiseră de frig, 
apoi pentru pierderea părinţilor. Apoi Deen. Apoi 
povestea asta. 

— Suferinţa e soarta noastră. 

Misk a scos un sunet gutural. 

— Nu-ţi pierde credinţa, Yasmine. 

— E greu. 

— De-asta am spus „nu-ţi pierde credința”, în loc 
de „nu-ţi rata desertul”. 

Yasmine l-a privit, iar el a izbucnit în râs. 

— Ce? M-ai molipsit cu glumele tale proaste. 

A luat-o în braţe, şi-a pus bărbia pe umărul ei şi i-a 
şoptit cald la ureche: 

— Zafira se va întoarce cu alţii în urma ei. Inclusiv 
cu un om căruia am încredere să-i încredinţez viaţa 
mea şi pe a mamei mele. Şi Deen ştia despre el. 

— Şi el va pune capăt necazurilor noastre cu 
puterile lui extraordinare? 

Misk a ignorat cuvintele batjocoritoare. 

— Nu singur. Dar va avea un mare merit. 

Slujnicele i-au adus kanafah şi ceai de mentă, dar 
tava a rămas neatinsă, iar ceaiul s-a răcit. Yasmine nu 
mai suporta vederea mâncării sau a confortului. 
Oriunde se uita, nu vedea decât pielea învineţită şi 
piepturile încremenite ale copiilor. Micile sicrie şi 

mamele care urlau de durere. 

Era obosită. Foarte obosită, dar i-a dăruit soţului ei 
un zâmbet timid. 

— Salvatorul tău misterios are şi un nume? 

Misk a sărutat-o pe obraz. 

— Altair al-Badawi. 


So 
od 


Nu-i plăcuse niciodată întunericul. Îl apăsa prea 
greu pe ochi, lăsa prea mult în voia imaginaţiei. Acolo 
fusese vârât, închis, în timp ce mama sa îl adora pe 
fratele lui în timp ce Arawiya sărbătorea naşterea unui 
prinţ. 

El prefera lumina. Lumina aceea ameţitoare, de la 
ospeţele pe unde mergea odinioară alături de 
Benyamin. 

Un alt suspin i-a scăpat de pe buzele uscate. 

Benyamin, care-şi riscase viaţa vreme de decenii 
întregi, purtându-se ca unul care sprijinea țesătura fină 
de trădare din partea lui Altair. Fratele lui datorită 
alegerii, prietenul lui datorită sorții. Care trăise cu vina 
nepăsării poporului său, cu vina propriei bunătăţi, care 
se pornise în această călătorie şi care nu se aşteptase 
deloc să piară. 

Acum era mort. O moarte singuratică, onorabilă. 
Se va odihni alături de Surorile Veşniciei pentru 
eternitate. 

Altair a privit cum zumra pleacă. A văzut greutatea 
de pe umerii Zafirei, ştiind cât o costase bătălia 
aceasta. L-a văzut pe Nasir doborând ifrit după ifrit, 
conducându-i pe ceilalţi spre corabia alderă. A văzut-o 
pe mama sa, slăbită pe insula Sharr. 

Niciunul dintre ei nu l-a căutat. Nici când s-au 
îmbarcat pe vas. Nici când au ridicat pânzele. Nici când 
l-au abandonat. Chiar şi kaftarii cei singuratici îl 
compătimiseră înainte de a se răspândi printre ruine. 

L-au lăsat aici, înlănţuit în umbrele Leului, incapabil 
să scape. Işi ajutase zumra, eliberând acea lumină 
ameţitoare. lar ei îl părăsiseră. 

Apoi fusese îngenuncheat, forţat să muncească 
alături de ifriţii care urlau ca să scoată o corabie de 
sub ruinele insulei Sharr. lar acum, zile - sau poate 
săptămâni? - mai târziu, lanţurile lui zornăiau, în timp 
ce corabia înainta în Marea Baran. 

Ştia de ce creatura aceea întunecată îi ura, pe el şi 
pe fratele lui: Pentru că noi avem ceea ce tu nu ai. Ne- 
am născut cu toate lucrurile pentru care tu ai avut de 
luptat. 

Erau descendență uneia dintre Surorile Veşniciei, 
iar magia le curgea prin vene. Erau recipiente ale 
magiei, chiar dacă nu erau la fel de puternici ca 
Surorile. Nu aveau nevoie de o inimă magică sau de 
lumina unui minaret regal. Pământul nu trebuia să 
găzduiască magia pentru ca ei s-o poată mânui. 

Umbrele s-au învârtejit, anunţându-l că are un 
musafir. Valurile s-au lovit de corabie, făcându-i 
măruntaiele să se revolte. În timp ce fratele lui târa 
după ele umbrele pe un alt vas, ela aruncat o sferă de 
lumină pe tavanul cabinei. 

Ochii de chihlimbar ai musafirului au scilipit. 
Tatuajul arămiu i-a scânteiat; urechile alungite îi 
stăteau ascunse sub turbanul negru ca abanosul. 
Urechi ca ale lui Altair. 

— Salutare, tată, a spus Altair, cu glas tăios. Ai 
venit să te bucuri? 

Leul Nopţii a zâmbit. 


Mulţumiri 


Ştiu că există magie în cuvinte, dar e o magie 

meu prieten şi pentru că m-ai readus în lumea cărţilor. 

amabil şi săritor şi a avut mereu cuvintele potrivite, 
acolo unde aveam nevoie de ele. Ai găsit căminul 
potrivit pentru cartea mea. 

Aprecierea mea infinită pentru editorii mei: Janine 
O'Malley, pentru că ai văzut ceva special în scrierea 
mea şi pentru că ai fost eroina mea din prima zi; 
Melissa Warten, care răspunde la sute de e-mailuri cu 

Mulţumesc că ai întrebat „de ce” de nenumărate 

ori şi pentru că mi-ai şlefuit opera.” 

Tuturor de la Macmillan: mulţumesc că sunteţi 
editura visurilor mele şi aţi lucrat neobosiţi pentru ca 
această carte să strălucească. Agenţilor mei Brittany 
Pearlman şi Shivani Annirood: mulţumesc că mi-aţi 
suportat mofturile şi întrebările nesfârşite. Molly Ellis: 

acestei călătorii Melissa Zar şi Jordin Streeter de la 

autografe şi pentru asta vă voi fi mereu 
recunoscătoare. Hayley Jozwiak, pentru că mi-ai recitit 
cartea de o sută de mii de ori. Elizabeth Clark, pentru 
că ai suportat designerul din mine, iar asta nu e uşor. 

Mulţumiri speciale pentru Joy Peskin, Jen Besser, 
Jon Yaged, Allison Verost, Katie Halata, Mary Van Akin, 
Kathryn Little, Tom Mis şi Gaby Salpeter. Melissa 
Sarver White de la Folio Lit, pentru că a dus cartea 

pentru coperta senzaţională. Jenny Bent pentru 
sprijinul şi iubirea ta nelimitată. Pentru Molly O'Neill şi 
Suzie Townsend. Sharon Biggs Waller şi Leigh Bardugo, 
pentru că m-au încurajat de la început, şi V. E. Schwab 

Kelly şi Rachel Bellavia, care m-au călăuzit cum se 
cuvine. Pentru Jessica Khoury, Ron Smith, Margaret 
Rogerson, Beth Revis, Evelyn Skye, Sabaa Tahir, Robin 

lor. 

editurilor. Katie Bucklein, sufletul meu pereche şi 

de bătrâneţe. Marieke Nijkamp, suflet generos şi 
mentor, mulţumesc că ai fost una dintre primele mele 

Brooks, care a ţinut o listă şi a crezut în mine. Beth 

Austin, Kalyn Josephson, Jenna DeTrapani, Ksenia 

cumpăr cărţile cu Harry Potter. Mi-ar plăcea să fiţi 
amândoi aici, ca să-mi ţineţi cartea în mâini. 

Cea mai adâncă recunoştinţă pentru tine, dragă 
cititorule. Pentru că ai ales această carte, pentru că mi- 
ai devorat cuvintele şi pentru că-mi susţii visul. Nimic 
din toate acestea n-ar fi fost posibil fără tine. 
Mulţumesc că ai luat parte la călătoria Zafirei, la 
misiunea lui Nasir, la aventura mea. Shukrun. 

O serie comparabilă cu 
Urzeala Tronurilor. 
BUSTLE 


[e Ur) 


O scriitură minunată, peisaje fascinante 
și personaje pasionate — 
Zafira este Vânătorul, degh 


5 


Pe urmele flăcării înseamnă pericol, 
în blestemata pădure Arz p magie și speranţă. Este un amestec de-a 
Prințul Morţii şi îi asasinea dreptul îmbătător. 
infrunte pe autoritarul său tată, Evelyı ; 
Zafira e fată, realizările ei nu vo Jocul Coroanei 
compasiune, tatăl lui îl va pede] 
Şi Zafira, şi Nasir sunt adevă! Cu personaje neinfricate, provocări 
niciunul dinti mortale și o lume deopotrivă poetică şi 
F ý E ERS >rmecat: 2e urmele flăcării este 
Războiul stă să izbucnească şi țir i aa l á; Pe HTE le flăc SAUL a 
TAES AA FE AAS, i i imposibil de lăsat din mână. 
pământul şi absorbindu-l în uml si 
Marieke Nijkamp, autoarea romanului 


artefact pierdut, care să This Is Where It Ends 


să oprească Arzul, Nasir e trimi: 
să recupereze artefa Hafsah Faizal țese o poveste complicată, 
care ne face să explorăm o nouă lume 
Inspirată de vechea Arabie, cai magică. In plus, cu o peniță sigură și 
Nisipurile din Arawiya — este u înțeleaptă, conturează dorințele inimii 
onoare, învingerea temerilor omenești, în timp ce ne aduce niște 
răsturnări de situaţie care ne ţin cu 
Pe urmele flăcării ar trebui să se sufletul la gură. Un debut cu adevărat 
Vos 3 i 
fantasy, căci lumea creată de uluitor! 


Kiersten White. auto Robin LaFevers, autoarea seriei 
i i S4 € ' 


His Fair Assassin 


Intraţi în lumea blestemată a Arawiyei şi 
faceţi cunoștință cu fata care sfidează 
acest blestem. 

HYPABLE 

